
savskoj nizini, gdje se tiha i pitoma Crnica spustila 
O) k savskom koritu, bijaše ubavo i milovidno selo 
Jurjevica. Kuće su joj se u pravilnoj crti nanizale uz jednu 
i drugu obalu, što jih je spajao stari i trošni mostić, 
koji je većim dijelom služio samo pješkim prolaznikom, 
ali se za nuždu a uz veliki oprez moglo i kolima preko 
njega. Ljeti obično nije ga ni trebalo; jer bi Crnica na 


> mnogih mjestih gotovo presušila, te se mogla bez ika- 


kove pogibelji pregaziti. Kuće bile su visoke, na trijem 
podignute, a bilo je to zbog Save, koja se je, nemajući 
jošte tada učvršćenih obala i nasipa, običavala često pod 
jesen i proljeće razlijati, te ljudem zadati sto jada i ne- 
prilika. 

Jurjevčani bili su inače mirni, radini i imućni ljudi; 
imali su svega, što je za običan život trebalo. Nemajući 
većih potreba, nisu se puno ni brinuli za napredno go- 
spodarstvo, te kad bi jih tko na to podsjećao, običavali 
su odvraćati: ovako su naši stari radili, pa jim nije ničega 
uzmanjkalo; i nam će dotjeći. Podju li i djeca našim 
utrenikom, pa ne će ni ona od gladi poginuti. 

Iza sela bio prostran gaj; u njemu su imali Jurjev- 
čani drvariju; u njem su pod jesen žirili i tovili svinje. 
Stari su pripovijedali, da je gaj njihov, oni da su od njega 
davali tako zvane šumske težake; al pošto je kmetstvo 
ukinuto, da su prestali i šumski težaci, a po proglasu 
Jelačića bana, da je taj gaj njihova svojina. 


Njim se je doduše dozvoljavala žirovina, njim su se do- 
značivala drva za gragju i ogrijev, al im se strogo za- 
branilo, da samovoljno ne harače i ne zatiru šume, jer 
ako ju oni i uživaju, da ona ipak nije samo njihova 


svojina. Kotarski sudac u Borovcu dao im je to u selu. 


i pred crkvom proglasiti, naglasiv im, da se radi o diobi 
šume medju vlastelinstvo i medju bivše kmetstvo, pa za 
to će biti za njih najkorisnije, da se sa svojim bivšim 
gospodarom nagode. 

Negdje u sredini gaja, gdje m Crnica jače strujila, bio 
je od drva sagragjen mlin, malen doduše, al je potrebam 
Jurjevčana potpunoma zadovoljavao; jer su seljani s je- 
seni i proljeća, dok je bilo obilno vode, običavali toliko 
namljeti, koliko im je za cijelu godinu dotjecalo. Ljeti 
za suše mlin je mirovao, a njegov gospodar plandovao 
ili se bavio malenim čednim gospodarstvom, što mu je 
bilo okolo mlina zaokruženo. — Sadašnji vlasnik mlina 
Gašo Puretić bio je čovjek najbolje dobe, ugojen, krepak 
i žilav. Na licu, na očima ovažalo mu se, kako je zado- 
voljan, jer mu je mlin i gospodarstvo nosilo toliko, ko- 
liko je njegovim malenim potrebam trebalo, a za više 
nije se brinuo. Sa seljani živio je u najboljem skladu i 
ljubavi. Oni su bili s njim, a on s njima posve zadovo- 
ljan. U nuždi rado je pomagao svakomu, koliko je mogao, 
a seljani pedavali su mu težake, što mu jih k malenomu 
gospodarstvu trebalo, na račun mliva ili drugih usluga. 
Gaši bilo kakovih četrdeset godina; bio je rodom iz 
Moslavine; izučio mlinariju, a kašnje nešto prištednjom, 
nešto. baštinom, što ga je iza očeve smrti zapala, kupio 
mlin u Jurjevici, gdje si je uredio već dosta zanemareni 
mlin i: maleno gospodarstvo: od četiri pet jutara. 

Ženu imao Katu. Bila je to milokrvna, dobroćudna, 
marljiva i radina žena, koja mu je već prve godine ro- 

dila kćer Ružu. Sada je Ruži bilo petnaest godina, te se 
razvijala u pravu krasotu djevojku. U Željkovcu već se 
od 1856. godine otvorila škola, a onamo su i Jurjevčani 
slali svoju djecu. Ruža bila medju prvimi, te se mar- 
ljivošću, čednošću isticala medju najboljimi. Učitelju a 
jošte više učiteljici bila u volji, koja ju u vrijeme doko- 
lice pritegnula u kuhinju, vrt i smočnicu, da ju uputi u 
svemu, što bi joj danas sutra kao kućanici moglo trebati. 

Otac i majka živjeli su u svom djetetu, oko nje 
tetošili i mazili ju, gledali da bude uvijek najčišće i naj- 
ljepše odjevena. Ta moglo joj je to biti; jer je bila je- 
dinica, a roditeljska privreda dosezala je, da na njuišto 
više nego li obično potroše. 

Ruža znala, koliko ju roditelji vole, pa je i ona njima 
ljubav s ljubavlju vraćala. Ona je sama šila i vezla ocu ko- 
šulje, ona mu sama privezivala ovratnik oko vrata, a 
kad bi ju otac od milja po rumenom licu pogladio, ona 
bi mu ganuta do suza nježno poljubila ruku. 

Dušo Kato! reći će jednom Gašo svojoj ženi, staviv 
joj ruku na rame, ne igra li ti srce od veselja i ponosa, - 
kad gledaš i motriš našu Ružu, kako je vitka, kako je 
krasna, a k tomu tako dobra i ljubezna. Ja sam u istinu 
gotov podjetinjati, kada se okolo mene vrti ili redi 
odjeću na meni. Ne uživaš li i ti u njoj? 

Kako ne bih, dijete je moje, na mom srcu odrasla, 
mojim mlijekom othranjena. Ali Gašo, kad si već spo- 
menuo Ružu, mene uvijek nešto u srcu zazebe, kad se 
sjetim, da će si možda za kratko vrijeme tim našim 
cvijetom netko drugi grudi nakititi, a mi ćemo to tek 
postrance morati gledati. 

Ne budali, Kato! I ti si nekoć nalikovala takovu 
cvijetu, te za stalno nisi ni sama željela, da se rascvate, 
sazrije i dozori u vrtu tvojih roditelja, da ondje i ne- 
opažen uvene. Vidiš, i sama je providnost Božja na- 

mijenila djevojci znameniti zadatak, da se poput svježa 
bršljana ovije oko vrata junaku, komu će sladiti život i 
podupirat ga s ljubavlju i radom, a što je najviše, kre- 
pošću i poštenjem u svem životu. Nagje li se takav, 
. komu bi djevojka voljela, koji bi ju mogao srećnom 
učiniti, ne bih mario pregorjeti žrtvu, da mu ju predam 
jer mi bismo tada, ako i odijeljeni od svoga djeteta, 
u njegovoj sreći uživali, i napokon mirne duše zaklo- 
pili trudne oči. — Ali na to biti će vremena i kašnje 
misliti; ta Ruža je istom navršila petnaest godina, a dok 
dogje do udaje, znam, da ćeš se i ti s mojimi nazori 
sprijateljiti. 

Ne prigovaram, dahnu Kata, akoprem moglo bi do 
toga doći i prije nego li misliš. Ovih dana pohodila me 
Jana Plavićeva, Grgina svekrva iz Jurjevice, te mi onako 
iz daleka, ali dosta razgovijetno natuknula, da bi na 
godinu ženila sestrića si Franju, a on da se u našu 
Ružu zagledao. 

Do njezina zanovetanja ne držim mnogo. Ta ka- 
kova je ona, prebirala bi u deset sela, da si nagje snahu, 
s kojom ipak na koncu ne bi bila zadovoljna. Pa da su 
njezine riječi i ozbiljne, ja joj ipak za njezina sestrića 
ne bih ni kada dao svoga djeteta. Plavićeva kuća doduše 
dobro stoji, ali svi su joj članovi nekakovi čudni ljudi, 
gotove zadjevice i pravdaši, a sam Franjo ne vrijedi 
mnogo; potuca se bez posla po selu, zalugjuje djevojke, 
a gdje je svagje i tučnjave, nije bez njega. Ne, za njega 
nije naša Ružica, a i ona sama, kako ju znam, ne bi 
nikad na to privolila. To joj možeš slobodno kazati, 
ako bi ti slučajno i opet o tom naklapala. 

Plavići su osvetljivi ljudi, ne valja ih vrijegjati i 
izazivati, reći će Kata. 

Pak toga i ne treba, ali i mi smo valjda tako pa- 
metni, da ćemo se i prema njima znati ponijeti, kako 

valja. Ali da me tko sili, da mu proti svojoj volji dadem 
kćer, ne, taj se jošte nije rodio! 

Jošte nešto, kaži mi, što držiš do KušnićA? opet će 
Kata, 

A zašto me to pitaš? Ja snjimi malo općim, a još 
si manje s njihovim stanjem i imanjem razbijam glavu. 
Oni su ljudi, koji ne umiju raditi, kako valja, a još 
manje štediti, što su privrijedili; zaduženi su preko glave. 
Ja se bojim, da će za koje vrijeme ostati bez krova. 
Ali ti badava ne pitaš. Tebe je možda Klara pritegnula, 
te ti što godj o svom sinu Naci bajala. Okani se je, jer 
od toga brašna nikada hljeba. Pa da mi Ruža ostane i 
usidjelicom, bolje i ovako, nego kuburiti i stradati uz 
nevaljala muža, jer Naco nije ni za vlas bolji od Franje. 

- Učio je opančariju, al je ne izučio, pošao u kovačiju, 

"al ga i od onuda proćerali, a sad se vucari okolo kuće. 
Lijep bi to muž bio. 

> Pogodio si, Klara mi je nešto natuknula; nu ja kan 

da sam ju prečula, pa sam svratila razgovor na drugo. 

I pravo si učinila; i ja ti kažem, da je o tih stvarih 
najbolje i ne govoriti, jer nije jošte za to hora. 

Kata se zamislila, te napokon tihano izlanula: A 
Ivo Ninković? | 

Gašo otvorio oči, pogledao ženu, pa odvratio: Kato, 
da je danas odlučiti o udaji Ružinoj, ti ne bi bila u 
neprilici za zeta, a ipak si malo prije kazala, kako bi 

ti teško bilo rastat se s kćerju. — Što je to s tobom, 
ne razumijem te. — Ninković, to je kuća, da joj para 
nema: sva čeljad samo poštenje, marljivi, radini, a i 
bogati. Ivica zoran momak, vješt peru i knjigi, koliko: 
jednom seljaku dolikuje; a k tomu marljiv i razborit 
kao što mu i otac Pavao. Ne, njegova te mati nije za. 
cijelo pitala, bi li joj dala kćer za njezina sina. . 


IO 


Ne, to me nije pitala, al ja sam nešto drugo opa- 
zila, što je mnogo važnije, a to je, da je Ivica sklon 
Ruži, a Ruža da rumeni, kad ju Ivo samo pogleda. 

Djeca su jošte, nehajno će Gašo, ta šta oni znaju 
i razumiju jošte o ljubavi. A Bog sam znade, koja je 
Ivi dosugjena, a koji opet Ruži dosugjen. Ostavimo ih 
na miru. 

Da, ostavimo ih na miru —- mladi su, djeca su, 
misliš, a ne znaš li, da su dojmovi prve nevine mladosti 
najčvršći i najtrajniji. Ivo je ljetos o Božiću pružio Ruži 
jabuku, i ona ju primila; a znaš li, što će to reći? 
Kaži mi, da nam Ivo dogje u snuboke, kako bi se 
ponio? 

Gašo uzdigao glavu, otvoriv usta, da odgovori, ali 
mu riječ u grlu zabjegla, opaziv pred sobom Ružu, koja 
je upravo u taj par stupila u sobu, te se primaknula | 
ocu prošaptnuv: »Oče, gosti dolaze«. 

Kakovi gosti, zategnu otac, danas nije nedjelja, da 
bi se ljudi na čašu vina prikupljali, a u radišne dane 
nije to običaj; nu tko dolazi, koga si vidjela ? 

Moramo pripomenuti, da je mlinar držao i krčmu, 
ali samo za Jurjevčane. Stranci bi rijetko ovamo zalazili, 
ta mlin je bio tako na osami, da se za njega jedva i 
znalo. : 

Neki je gospodin u crno odjeven i dva tri seljaka. 
No eto ih već pred kućom, sad ćeš ih vidjeti. 

Ruža jošte nije ni svršila, a u sobi stvorili se ne- 
očekivani gosti. Bio to neki gospodin, barem na go- 
spodsku odjeven, crne brade i brkova, srednjeg uzrasta, 
čvrst i plećast. Sive oči nemirno mu se kretale, motreći 
svaki kutić u sobi. Odijelo mu bijaše po novijem kroju, 
ali već trošno i izlizano; noge mu se sakrivale u ula- 
štenih čizmah, a crn, mehak klobuk bio mu nahero na 
glavi, u ruci držao štapić, te njim na podu stao praviti 


II 


kolutiće. Uz njega bio Grga Plavić, Blaž Kušnić i jee 
dvojica Jurjevčana. 

Dobar dan, prijatelju Gašo, imaš li dobre kapljice? 
Došli smo, da se okrijepimo i o koječem porazgovo+ 
rimo. Ovo je gospodin odvjetnik Antolić iz Zagreba, on 
je došao, da nam nešto razloži, čega si sami ne možemo 
rastumačiti. 

Gašo se okrene prema gospodinu, koga je Grga 
odvjetnikom nazvao, te se stao izvinjavati, što ga to- 
bože nije dosta pristojno odmah pri dolasku pozdravio. 
Oprostite mi, ovdje na selu nismo navikli na gospodske 
pohode, ta tko ovamo i dolazi, van seljak i opet seljak, 
da što samelje i čašu vina popije. Izvolite odložiti i sjesti. 
Ja ću vas namah poslužiti. | 

Ponajprije, reći će tobožnji odvjetnik, dajte nam 
posebnu sobu, gdje nas ne bude nitko smetao ni bunio, 
a za tim _ možete nam onamo i vina donijeti. Doći će 
ih i više, ta svi su se Jurjevčani obećali na sastanak. 

Gašo naoštrio uši, upro znaličan pogled u Grgu, 
kan da ga htio upitati, što to znači. U glavi mu se ra- 
gjala slutnja, da se nešto neobično iza brda.valja, što 
bi moglo po Jurjevicu imati kobnih posljedica; ali se 
svladao i sabrao, te mirno i nehajno odgovorio: 

Ja nemam nego ovu sobu za goste, gdje ćete se 
moći po miloj volji razgovarati, a da vas ne bude nitko 
smetao. Moja spavaća soba mala je i tijesna, u nju vas 
se ni petorica ne bi mogla smjestiti. 

Dobro dakle, samo pazite, da nitko osim Jurjevčana 
ne unide: jer bi nam mogao smetati u dogovoru, a vi, 
što ćete čuti i vidjeti, zadržati ćete za sebe, jer to barem 
za sada mora ostati tajna. 

Ako je tako, bolje bi bilo, da ste sastanak u Grge 
upriličilij u njega ima dosta mjesta i prostora, tamo 
biste bili sigurniji; jer napokon, krčma je javno mjesto, 

svakomu čovjeku otvoreno. Nu, kad ste već ovdje, ne- 
majte brige; ne će vas nitko smetati. 


Gašo pošao k ormaru, da priredi čaše i staklenke, . 


dočim je Kati i Ruži dao znak, da ostave sobu. 
Gospodin odvjetnik (zvati ćemo ga Mavro Antolić) 
sjeo čelo stola, baciv šešir na postelju, dočim su s jedne 
i druge strane posjedali Grga i Blaž. 
Vi ste ipak Jurjevčane ubavijestii o mom dolasku, 


jer znate, da u takovu poslu mora biti cijelo selo kao 


. jedan čovjek složno i sporazumno. 

Ja sam obišao cijelo selo od prvog do posljednjeg 
gospodara, i svi su obrekli doći na dogovor. Jedino 
Ninković nekako se skanjivao, rekavši, da takova sa- 
stanka ne treba; ali napokon, uvjeren sam, doći će i 


on, al vam unaprijed kažem, tvrde je glave, njega će pe 


teško biti za našu osnovu predobiti. 


Tako, zategnu odvjetnik; onda bi bilo bolje, da | 


ste ga pustili na miru; no ja se nadam, da ću ga uvje- 
riti, da je naša stvar pravedna, pa da moramo uspjeti. 
— Mavro segne u žep, izvadi veliki omot svakojakih 
spisa, pa pokazav na njih prstom, pridoda: Evo ovdje 
imade dokaza u obilju, da vas kane zavesti i prevariti. 
Ovi su dokazi tako jasni, tako temeljiti, da bi pred 
njimi i slijepci morali progledati. Vidjet ćemo, da li su 
Jurjevčani tako nedotupavi, da ne bi shvaćali što je istina, 
što li neistina, što je pravo, što li nepravo. Već je 
vrijeme, da počnemo, a jošte jih nema. Što to znači? 

Mavro jošte nije ni svršio, a u sobu stupi Gašo 
sa dvije oke rujne rumenike. Stavivši ih na stol i pona- 
mjestivši nekoliko čaša, primetnu: Evo i Jurjevčana, već 
su u dvorištu. U isti par otvorila se vrata i u sobu 
unišlo dvadeset i šest Jurjevčana; bijahu to gospodari 
cijeloga sela; nijedan nije falio. Isti Ninković bio je 


HR 1 

megju njima. Grga ih redom pogledao i okom prebrojio, 
te pomislio: dobar znak, uspjet ćemo. 

Dobro došli, braćo i susjedi, zače sad krepkim i 
razgovijetnim glasom, posjedajte oko stola, da budemo 
na okupu, da vam ne izmakne ni jedna riječ, što se . 
bude ovdje čula i govorila. 

Seljaci odložili klobuke i posjedali za stol jedan do 
drugoga. 

A sad najprije da se čašom vina pozdravimo, pa 
da nastavimo. Grga natočio čaše, kucnuo se najprije 
sa Mavrom, onda sa ostalimi gospodari, nazdraviv slogi 
Jurjevčana i zaželiv jim dobar uspjeh k njihovoj osnovi. 

Kad se čaše razredile i staklenke ispraznile, ustao 
Mavro, te rekao: Vrijeme je kratko i dragocjeno, mi 
ga moramo upotrebiti, dok nije prekasno. Pogjimo na 
naš posao, a vi prijatelju Grga, razložite narodu, za što 
smo se sastali. 

Zašto smo se sastali, poznato je svakomu, jer je i 
ovaj naš sastanak upriličen po dogovoru; nu ja ću u 
kratko ponoviti, što se već i onako znade. 

Jurjevčani imadu evo svoj gaj, šumu, gdje su od 
vajkada uživali žirovinu i drvariju. Jurjevčani imadu svoje 
pašnjake Čret, gdje su pasli i timarili svoje blago sami 
i bez ikakove zapreke; a sad na jednom puknuo glas, 
da nam vlastelinstvo kani uzeti i jedno i drugo, i mi 
da ćemo ostati bez drva i paše, a to znači da pogi- 
nemo ; jer bez drva nema ogrijeva, bez paše nema blaga, 
a bez jednoga i drugoga ne da se živjeti; nije li istina? 

Živa istina! ču se šapat iz seljačkih usta. 

Da, živa je istina, pak da se obranimo, sastajali 
smo se i dogovarali, što da uradimo. U dobar čas uputio 
me neki Ratkovčan, na g. Antolića, odvjetnika u Za- 
grebu, koji da je u takovih stvarih vješt i dobro upućen, 
te koji je već uz malenu nagradu mnogim .općinam po“ 

mogao i spasao ih od propasti. — Vi ste me opuno- 
vlastili, da ga potražim, te bude li vidjeti, da se što 
može učiniti, da ga dovedem ovamo megju vas, da nas 
uputi, što nam je raditi. — Ja sam po vašem nalogu 
pošao u Zagreb, te vam evo doveo g. odvjetnika, da iz 
njegovih usta čujete: ima li nema li tudijer pomoći, i 
kojim nam je putem udariti. A sad vas molim, g. od- 
vjetniče, da kažete svoju, da nas svjetujete. 

Gospodin se odvjetnik ispravio, prošao rukom preko 
čela, kan da je nakan svoje misli prikupiti u jednu cje- 
linu, natakao si očale na nos, dignuo ruku u vis, te 
počeo svečanim glasom: Vi me ne poznate, ali me po- 
znaju seljaci cijeloga Zagorja, jer sam ih znao braniti 
obraniti od njihovih neprijatelja, a to mi je pribavilo 
neprilika i neprijatelja megju gospodom i odvjetnici, koji 
misle, da su pamet cijeloga svijeta pozobali, a rade u 
prilog seljačkim neprijateljem, naravno za dobru plaću. 
Ali to me nije nikada smetalo, a ne smeta me ni danas, 
kad sam se evo vašemu pozivu odazvao i megju vas 
došao. Znao sam o čem se radi. Ne biva to samo kod 
vas; to se pojavlja križem cijele naše domovine. — To 
vam je posljednja borba jačega sa slabijim; posljednja 
borba vlastelinstva sa nekadanjim kmetstvom. Godina 
1848. sa banom Jelačićem na čelu spasla je narod, iz- 
bavila je kmetove ispod jarma, pod kojim su stotine 
godina čamili i uzdisali. Sada, kada jim je taj plijen iz 
pangja umaknuo, rado bi, da barem nešto spasu, pa: 
s toga svojataju šume i pašnjake, dapače ptice u zraku, 
ribe u potocih, zvjerad u šumi, sve bi to imalo biti vla- 
stelinsko, jer je i nekad vlastelin nad tim gospodovao. 
— Gledajte, tamo preko htjeli su Jelkovčanom oteti 
goru, Kolašincem gajeve i pašnjake, i kukavni bi narod 
sve izgubio, da se nije na vrijeme prenuo i potražio 
pomoći. Ja sam jim molbu sastavio, ja sam glavom 

pošao u Beč, i nadam se, pače uvjeren sam, da jim se 
ni grudica zemlje ne će oteti; a da su šutili i skrstili 
ruke, danas sutra i djeca bi jih proklinjala u grobu. 

Gledajte, evo proglas neumrloga Jelačića bana (Mavro 
iz omota izvadio veliku listinu s velikimi pismeni nati- 
skanu): evo potpis Jelačića, gledajte ga dobro, evo nje- 
gova pečata kraj imena, pak što u njem piše? Kmetstvo 
prestaje, tlaka se ukida, i svake sveze izmedju kmeta i 
vlastelina nestaje. Kmet stupa u neograničeno uživanje 
svega, što je prije uživao uz obvezu bud ovu bud onu 
ili u novcu ili u težaštvu. Evo ovdje stoji crno na bi- 
jelom, da pašnjaci i šume, što su jih dosele kmetovi u 
zajednici s vlastelom uživali, pripadaju narodu, nekadanjim 
kmetovom. Ta vi ste sve to kroz vijekove svojim znojem, 
svojimi žuljevi zaslužili. 

Gaj ovaj, čini mi se, Crni Lug, kako ga zovete, 
bio je vaš, vi ste ga uživali, nitko vam ga dirnuti ne 
smije. — Čret, taj je od vajkada vaša pašarija; polag 
jasne odredbe Jelačića bana nitko vam ga oteti ne 
smije. 

Tako je i nikako drugačije. Vjerujte mi. 

Seljaci slušali, kimali glavom, povlagjivali i klicali, 
a ipak nijedan se nije usudio, da bud što pita, bud pri- 
govara, dok se stari Ante Matanić ne i i u neke 
nekavice ne progovori: 

Pred kakovih osam dana pozvaše nas u općinski 
ured, i tudijer nam proglasiše, da bi se vlastelinstvo rado 
s nami nagodilo glede diobe šume i pašnjaka; ono nam 
nugja po selištu do četrnaest jutara, a ne budemo li 
dobre volje na to pristali, putem pravde da će nas mnogo 
manje zapasti. 

Ha, ha, ha! nasmija se Mavro, lija dolijala, te joj 
do nokata dogorjelo. Sad bi rada, da se ma i lukav- 
štinom izvuče iz stupice. Vlastelinstvo znade, da nema 

pravo, te vam tobože nugja mrvice, samo da njemu 
veći dijel ostane. Nu vi ćete biti tako pametni, te mu 
ne ćete poći na lijepak. | 

Bora mi, ne idemo, ču se ovdje ondje pridušen glas. 

A što vam je rekao načelnik? opet će odvjetnik. 

Načelnik nas svjetovao, da prihvatimo ponudu, jer 
si je povoljnije ne bismo mogli ni poželiti. 

Tako, zategnu odvjetnik, a ne znate li, ne domi- 
šljate li se, zašto vas on tako svjetuje? Ja ću vam ka- 
zati. Vlastelinstvo mu je bez sumnje nekoliko jutara va- 
šega zemljišta obećalo, bude li vas na nagodu sklonuo. 
I vi ćete tako platiti i njega i vlastelinstvo. Hoćete li? 

Ne ćemo nikada, opeta je zamnio žamor u narodu. 

Pravo imate. Ničij sluga, ničij gjavo! To vam od 
sada neka bude pravilo. 

Prekjučer bila nedjelja, oglasi se Mišković. Poslije 
mise pred crkvom općinski starješina oko sebe prikupio 
narod, te mu isto proglasio, nagovarajući nas, da se ne 
opiremo. Nas nekoliko pošlo do župnika, da ga pitamo 
za savjet i uputu. 

Pak kako vas je župnik svjetovao? uleti mu go- 
spodin u riječ. 

Župnik je rekao, da se u takve stvari ne pača, al 
kad ga već pitamo za naputak, svjetovao bi nam, da 


se nagodimo, jer i loša nagoda da je bolja od parnice, 


a ova ponuda da baš nije tako loša, da se ne bi mogla 
prihvatiti. Župnik je dapače pridodao, da je takova 
dioba i po nas bolja, jer ćemo se njom ukloniti ne- 
brojenim neprilikam i zadjevicam, koje će postati upravo 
 neizbježive, budemo li i dalje u zajednici sa vlastelin- 
stvom. 

I župnik vas tako puti? u čudu će odvjetnik. Ta 
on bi barem morao stajati uz vas, te vas braniti i šti- 
titi u vašem pravu. Eto vidite, da nemate nigdje pravog 


| 

prijatelja. I njemu su valjda što godj obećali, a danas sve 
gramzi za osobnom koristi. Ta da, i on je bio nekoć 
mali vlastelin, i on je imao kmetova, pa mu se i danas 
teško rastati sa starimi predsudami. Nu vi ćete poka- 
zati, da ne ovisite ni o vlastelinstvu, ni o načelniku, a 
niti o svom župniku. 

Narod je mramorkome šutio. Vidjelo se, da se ga 
ovaj posljednji prikor župnika nije baš ugodno dojmio. 

Pavao Ninković, koji je sve dosele mirno sjedio 
šutio i slušao, najednom se ispravio, ustao, te uprv oko 
u g. Antolića, ozbiljnim glasom progovorio : 

Gospodine, ja vas danas prvi put vidim, i vjerujte 
mi, ne želim si više takova sastanka. Moji su vas su- 
sjedi mirno slušali i povlagjivali vam. Ja sam šutio, ne 
bih ni sada progovorio, da niste dirnuli u poštenje , 
muža, koga svatko u župi i u cijeloj općini štovati mora. 
Za trideset godina što je ovdje megju nama, ni živa 
duša ne će se naći, koja bi rekla, da joj je krivo učinio; 
a imade ih na stotine, kojim je u najvećoj nuždi sa- 
vjetom i činom u pomoć pritekao. Bilo je vrijeme, kad 
je on cijelu općinu uz vlastitu pogibelj iz najvećeg škripca 
izbavio, kako je to godine 1848. učinio. Pak za svoju 
požrtvovnost, za svoju ljubav nije nikad plaće ni na- 
grade tražio, niti je primio. A vi ga sumnjičite sada, 
da se podmititi dao?! Ne, gospodine, on radi i govori 
iz najdubljeg uvjerenja; pa kad je on tako nas svjetovao, 
on je sigurno u duši uvjeren, da je to za nas dobro, 
korisno i pravedno — i ja mu vjerujem. 

Vi mu vjerujete, odvrati tobožnji odvjetnik, to- je 
vaša stvar, vaše shvaćanje, koje može biti i krivo i po- 
grješno. Čast vašemu župniku, ja nisam kanio dirati u 
njegovo poštenje; ja sam ono samo onako općenito 
rekao; ali to ćete mi dopustiti, da on može biti naj- 
bolji župnik, najiskreniji prijatelj svojim župljanom, a da 
(Segregacija.) 2 

se za to ipak ne mora u javne poslove razumjeti, koji 
u njegovo zvanje ne zasijecaju, a tako je, čini mi se i 
ovdje. Njemu nisu valjda ovi zakoni i odnošaji poznati, 
pa vas je za to ovako i svjetovao; a da jih je znao i 
razumio, njegov bi savjet drukčije glasio. 

Varate se, gospodine, upade mu Pavao u riječ. Na- 
šemu su župniku vrlo dobro poznati naši seoski i ur- 
barski odnošaji, i ja vam jamčim, da on ne bi onako 
svjetovao, da nije bio potpuno uvjeren, da pravo go- 
vori, jer si on ne bi nikad oprostio pogrješke, da je 
svojom riječi ili savjetom svoj narod na zlo uputio. I ja 
sam bio u svijetu; i ja sam proživio godinu 1848. i slušao 
sam o naših odnošajih gdje razgovaraju ljudi pametni, 
razboriti i pošteni; pa se njihovi nazori na razdaleko 
razilaze od vaših. Pa i moj zdrav razum uči me, da ono 
što je moje i tvoje, ne može onako naprečac preko 
noći postati samo moje bez isplate ili odštete. Ili ono 
što je danas tvoje i moje da bude sutra samo tvoje; 
ne, to ne može biti. A tako je i ovdje; šumu i pa- 
šnjake uživamo i uživali smo u zajednici sa vlastelinstvorn, 
to je onda i zajedničko; i tudijer ne preostaje drugo, 
van da jedan drugoga ili isplatimo ili da se podijelimo, 
pa mir i Bog. — Tako ja shvaćam, a mislim da imadem 
pravo. 

A ipak nemate pravo, upade Mavro. Kad bi tako 
bilo, vi se ne biste nikada bili kmetstva izbavili, a tudijer 
je ipak odlučila volja jednoga čovjeka, i tlake je nestalo. 

A meni rekoše, opet će Pavao, da je duh vremena, 
duh slobode ukinuo tlaku; a volja Jelačića bana da bi- 
jaše samo odraz ovog duha, ove slobode. Pak i sama 
tlaka nije bez odštete ukinuta. Država, koja je tlaku 
ukinula, doznačila je vlasnikom odštetu, a tu i danas 
plaćamo mi, plaća sav narod. A ovu šumu ili da za- 

jednički uživamo ili da mi vlastelinstvo ili vlastelinstvo 
nas isplati. Druge nema. Zaključili vi medjutim danas 
što vam drago, ja tudijer svojih prsta ne ću imati u toj 
kaši, skoje bi se moglo gdjekomu smučiti u želudcu. 

Pavao Ninković uzeo svoj šešir i neogledav se više 
na g. odvjetnika, ispao iz sobe. Za njim se digla jošte 
dvojica, dočim se ostali stadoše komešati i žamoriti. 

Neka jih, zlovoljno će Grga, od Pavla nisam se 
drugomu ni nadao. Ta on misli, što je u Talijanskoj 
kolajnu dobio i bio nekakav štražmeštar, da je već svu 
pamet pozobao, a mi da smo nitkovi i glupaci. Znam, 
što se njemu hoće. On bi rad svoju sjenokošu zaokru- 
žiti, pa se nada, da bi mu tu vlastelinstvo _ moglo biti 
na ruku. Zna on dobro, da ruka ruku pere, a obadvie 
lice. No, kiselo je groždje: on bi mogao i ono izgubiti, 
što jošte sada drži, da je nepreporno njegovo. 

Bilo s Pavlom kako mu drago, preuze Antolić, na 
me ne spada, ali ja hoću da znadem, kako je s vami ; 
jeste li odlučili tražiti i braniti svoje, ili šumu i čret 
objesiti na klin? 

Ne damo što je naše, pa ma nas glave stajalo, 
gromko će Grga, a tko će se prvi usuditi odanle nas 
maknuti, tako mi života, raskolit ću mu lubanju. 

Samo ne tako žestoko, mirio ga odvjetnik; tu ne 
treba ni puške ni sjekire, tu ni kapi krvi ne će trebati. 
Sve će proći glatko i mirno, samo kažite jošte jednom 
hoćete li? 


Hoćemo! hoćemo, jur smo rekli, a kod toga 
ostajemo. 


Dobro dakle, a sad slušajte moj naputak: 

Vas će ponovno pozivati i nuditi vam nagodbu. 
Vi je ne smijete nikako primiti. 

Mi se ne ćemo ni skim za svoje pogagjati, bijaše 
jednoglasan odgovor. 

Iza toga valjda će vas htjeti razdijeliti i proti vašoj 
. volji sudbenim putem. Možda će na lice mjesta poslati 


povjerenstvo, da provede razdiobu. — Vi to morate za- 
 priječiti. | | 

I mi ćemo zapriječiti, čuo se opet pridušen od- 
* govor. | 


Ne bojte se, prvi put ne će doći do sile, već će 
komisija, videći gdje se opirete, poći mirno kući i iz-, 
vijestiti, da nije mogla posla obaviti. 

Daljih komisija ne ćete se trebati bojati; jer će 
do toga vaša stvar na najvišem mjestu biti riješena, i 
vi ostati gospodari Crnog luga i Čreta. 

Da Bog da! Živio naš prijatelj g. odvjetnik ! 

Jošte nismo gotovi, opet će ovaj. Ja ću sastaviti 
 molbenicu, a vi ćete ju svi potpisati, ili vi ćete mi dati 
samo svoje potpise, koje.ću ja molbenici priklopiti. Ja 
ću ovu molbu odnijeti sam u Beč na koljeno samomu 
vladaru. A da budete sigurni, da tu nema nikakove pre- 
vare, izberite dvojicu izmegju sebe, koji će mene pra- 
titi, te na svoje uši čuti, što će se reći. Hoćete li? 

I to hoćemo. A koga da izberemo? Grgu Plavića. 
i Blaža Kusnića, koji se i onako oko toga najviše trude. 
Tako mišljaše većina seljana. | 

.Dobro, ali se ova dvojica moraju očitovati, da li 
na to pristaju. 

Drage volje, ozva se Grga. Za opće dobro gotov 
sam na svaku žrtvu, to ragje, da onomu oholici Ninko- 
viću pokažem, da smo i bez njega kadri svoju osnovu 
izvesti. 

I ja primam drage volje, ozva se Blaž Kusnić. 

To bi bilo u redu; ali mi ne ćete zamjeriti, ako 
vam pripomenem, da k molbenici treba kojekakovih 
priloga, a sve ovo mora da je biljegovano. Vi znate, da 
je Beč daleko, a putovanje skupo; za sve to treba no- 

vaca, a jer se radi za vašu korist i u vaše ime, treba 
da vi na ovu žrtvu privolite. Pristajete li? 

Seljaci, dok se nije o novcu govorilo, sve su rado 
prihvatili; sad na jednom mogao si im na čelu i očima 
opaziti neku zbunjenost, neodlučnost, a možda i nepo- 
vjerenje. Jedan bi drugog postrance pogledao. Svakomu 
bi riječ u grlu zapela. 

A što ste se odrvenili najednom, ta valjda niste 
mislili, da ću ja za svoje novce kupovati biljege, puto- 
vati, izlagati se neprilikam, možda i progonu. Ako tako, 
onda ste mogli učiniti što je i Ninković učinio. Pa taj 
trošak ne će biti prevelik za svakoga vas gospodara, 
odnosno za vaše zadruge. Imade vas dvadeset i pet; 
svaki vas daj 10 for., što čini 250 for., a toliko će tre- 
bati za sve troškove. Ne ide to i onako od vašega, već 
na račun zadruge. 

Kad smo vas ovamo zvali, morali smo na to pri- 
pravni biti; pa smo voljni i ovu svotu podmiriti, reče 
“ Grga, i izvadi iz novčarke desetaču, te ju stavi na stol. 
Za njim Blaž i ostali svi redom, i za vrijeme od četvrt 
sata bilo je 250 for. sakupljeno na stolu. 

Hvala vam, sad je i ovo u redu, nastavi Antolić. 
Evo vam papira, pa koji znadete pisati, potpišite svoje 
ime, koji ne znate pisati, potpisati će vas drugi, a vi 
ćete staviti križeve. 

Arak zaredao stolom, dvojica trojica znala su pi- 
sati, a ostali stavili svoje križeve, i posao bio gotov. 

Svršeno je, reče g. odvjetnik, a sad mogli bismo 
čašom vina zaključiti u dobro zdravlje i sretan uspjeh. 

Hej, Gašo, povika Grga, još četiri polića što imaš 
najboljega, al da ne čekamo predugo. Gašo, koji je 
sve ovo vrijeme u prikrajku sjedio i slušao, ustade sada 
i pogje da donese vina. Dva tri puta zveknule čaše 
jedna o drugu, i boce se ispraznile. 

Sada, mislim, biti će dosta, i vrijeme je, da se 
rastanemo. Danas dva ćedna putovat ćemo; vas dvo- 
jica potražit ćete me u Zagrebu, odakle ćemo želje- 
znicom u Beč. Ne bojte se, sve će dobro ispasti, i ja 
se nadam, da ne ćete nikada današnjega sastanka po- 
žaliti. Neka za sad Ninković misli što ga je volja, on 
će se ipak uvjeriti za kratko vrijeme, da je zajedno sa 
svojim župnikom bio na krivom putu. 

Nu i Gašo mogao bi našu molbu potpisati, ozva se 
Grga, ta i on pripada našemu selu, i on uživa s nami 
drva i pašu, pa je u redu, da bude s nami u zaje- 
dničkom kolu | 

Ja se u te stvari ne razumijem. Pa kako ste bez 
mene posao započeli, možete ga i nastaviti. Jedan potpis 
manje ili više ne mijenja stvari. A da vam pravo kažem 
ja se rado ne češem, gdje me ne svrbi. Odvrati Gašo. 
| Ali mi želimo tvoj potpis, opet će Grga. Ti si do- 
duše kupio mlin od vlastelinstva, ali mlin je naš, pa 
kad nam se uruči gaj. mogla bi nam doći volja, ako 
ne budeš sada s nami, da te odavle proćeramo, jesi li 
razumio? A što gubiš svojim potpisom? U najgorem slu- 
čaju, ako izgubijemo pravdu, ostat će pri starom, t. j. 
dat će nam se šume i pašnjaka po selištu. Ako pak 
uspijemo, dobit je velika, jer tada sve je ovo naše, ato 
vrijedi tisuće. 


Gašo časak mislio, te napokon uzeo pero i pot- 


pisao dršćućom rukom svoje ime pod ostala imena Jur- 
jevčana. 

Gospodin odvjetnik skupi na to pisma, omota ih i 
sveže, pa podje, a za njim pogjoše i seljaci. 

Mrak se već odavna uhvatio. Na nebeskom svodu 
krijesile su se zvijezde, a i mjesec se već pomolio. Bijaše 
ugodna, krasna srpanjska noć. Družba šuteći stupala 
prema Jurjevici, te se kod mosta razišla. Tudijer če- 

kala Plavićeva prilika, u koju se posve zadovoljno i 
udobno smjestio g. odvjetnik, dočim se prije sa svojimi 
novimi prijatelji i znanci izrukovao. 

Konjar zažviždnuo bičem, a vilovnjaci nagnu brzim 
kasom prema glavnoj cesti, do koje je bilo kakova pol 
sata, a odavle ravnim putem u Zagreb. 

Kad se već seljaci razišli, Gašo zamišljen pospremao 
stol; bio nekako zlovoljan i sam sobom nezadovoljan ; 
pa kad mu je i kći i žena stupila u sobu, nije se na 
njih ni obazrio. 

Oče, ti nekako nisi najbolje volje, što se to danas 
tudijer desilo? Valjda nisu povoljni glasovi, što su ti ovi 
gosti donijeli? 

Pusti me u miru, hladno će Gašo. Kad je čovjek 
zadovoljan i sretan, obilazi ga gjavao, da mu u čašu 
sreće ulije po koju kap žuči i otrova. Tako i meni. 
Pošto nisam imao dosele brige ni skrbi, nametnuli mi 
je drugi. Ja sam danas nešto učinio, čega ne bih smio 
bio učiniti: potpisao sam se na odvjetnikov arak, zabo- 
raviv savjet svoga pokojnoga oca, koji me nebrojeno 
puta svjetovao: Ne daj nikomu svoga potpisa ; jer će te 
i najbolji prijatelj prevariti. 

I ti si potpisao? zalama Kata rukama. A zašto se 
nisi držao Pavla Ninkovića? On za cijelo nije potpisao; 
inače si pametan, ali danas te je pamet iznevjerila. 
| I ja se bojim, promrmlja Gašo ; ali ne pomaže više. 
A napokon možda ne će biti odatle zla. Nu sad uredi 
sve; dječaci neka zatvore mlin; idemo na počinak. 

Da, legli na počinak, ali Gaši ne ide san na oči 
potpis, te potpis lebdio mu pred očima. U neke neka- 
vice nešto pred zoru poklopio ga san, ali Bože moj, 
kakovih li ga muka namučio. On u "snu vide i gleda 
cijelu Jurjevicu opkoljenu oružnici i vojskom, a megju 
njimi gleda povjerenstvo, prispjelo iz Zagreba ; jedan drži 

otvoreni arak, a to je uprav onaj, na kojem je on svoje 
ime potpisao. Čita imena jedno za drugim. Sve ove 
treba svezati i odvesti u grad, al se ljudi opiru. Na to 
planu puške i nekoliko se ljudi mrtvih sruši na zemlju. 
Nasta strava, vika i krika, koja se umnožala, kad se 
u sred sela čuo očajan povik: vatra! I vatra planula. 
Ninkovićeva kuća plivala u plamenu, žarke varnice letjele 
u vis, a jednu vjetar odnio ćak na krov mlina — Bože 
i on je u vatri. 

Upravo se setećala cijela kuća, a jššiela na pro- 
zorih zazvečila. Gašo se prenuo i uzdigao na postelji. 
Otvoriv oči, pogleda oko sebe. U kutiću pred slikom 
majke Božje gori malena uljenica, kraj koje su klečale 
mati i kći, te se tihano Bogu molile. 

Za ime Božje, pridušenim će glasom Gašo, što se 
dogodilo? 

Kata ustala i pristupila k mužu: Oj kako tvrdo 
spavaš, zar nisi ništa čuo? 

Upravo ništa, odvrati mlinar, al sam sanjao grozan 
san, kao da je bilo na javi. Pred očima vrzli mi se voj- 
nici i oružnici, čuo sam prasak pušaka, vapaj ranjenika, 
vidio sam krv, gledao plamen, o, o, strašan li to bijaše 
san! No kaži, što se dogodilo, ti valjda nisi mirno spa- 
vala ? 

A kako bih, odvrati Kata, kraj takova nevremena. 
Oko ponoći zamračilo kao u rogu, zvijezde potrnule, 
mjesec se sakrio, a cijelim obzorjem nadvili se tmasti 
sivkasti oblaci. Digao se vjetar, lamajući stabaljem, a i 
sama kolesa na mlinu stala škripati. Zatim stale kri- 
žati munje i udarati gromovi, dok se nije spustila silna 
kiša, kao da je iz kabla lijevaš. Za časak primirilo se 
sve — pak udri iznovice grmjeti i udarati. Upravo pred 
nekoliko časaka udario grom u jablan kraj mlina, što te 
je valjda i probudilo. — Ustani i pogledaj oko mlina, 

čini mi se, biti će štete, jer daske od krova leže po 
dvorištu, a mlin će valjda biti oštećen. 

Gašo skočio iz postelje, za nekoliko časaka bio 
obučen, te izašao na dvor. Prigledao mlin, obašao stanja 
i uvjerio se, da ga je žena dobro izvijestila. Zupci na 
mlinskom kolu bili polomljeni, ugao od krova vjetar 
potrgao i razbacao, a kako je Črnica nabujala i voda 
svom silom strujala prama mlinu, bilo se bojati i veće 
nesreće. Gašo prizvao dječake, te se prihvatio posla, da 
očisti žlijebove, u koje je vjetar i bujica nanosila svako- 
jakog granja i suvaraka. Za dva sata naporna rada posao: 
bio obavljen i daljna pogibelj otklonjena. 


II. 


Bilo blizu polnoći, kad se tobožnji odvjetnik Mavro 
Antolić našao u Zagrebu. Brzi posavski konji jurili naj- 
* bržim kasom, te si ovako najmanje za jedan sat prikra- 
tili dosta daleki put. Prošav kroz mitnicu, zaustaviše se 
negdje usred Vlaške ulice pred malenom čednom pri- 
zemnicom. Nastala već škura noć; ali je Mavro umah 
prepoznao svoj stan. Skočiv iz kola i pruživ kočijašu 
nešto sitniša, izgubio se u kuću. Ključem, što ga je 
obično uza se nosio, otvorio si vrata, te se uputio prema 
dvorištu, gdje je uz vrt bila naslonjena malena drve- 
njara sa tri prozora. — Ako je i bilo blizu ponoći, ipak 
se kroz prozore opazilo slabo svjetljucanje lojenice, što 
je značilo, da se na gospodina odvjetnika čekalo. Na 
slabo kucanje vrata se otvorila i u sobu stupio Mavro. 
Bila to prostrana soba, al koliko se moglo razabrati, 
tako neuredna, da ne bi ni siromašnijemu zanatliji do- 
likovala, a kamo li tako uglednomu gospodinu. Stijene 
ne bijahu već više godina pobijeljene. Nad prozori i na 
uglovih zaprele se cijele mreže guste paučine; pod bio 

hrapav, iskrivljen, na mjestih istrošen, da bi se na njem 
lahko i spotaknuo. U sobi bila dva prosta ormara od 
mehka drva, puna kojekakovih pisama i knjiga, iz čega 
bi zaključio, da bi njihov vlasnik morao spadati u vrstu 
naobraženih ljudi. U srijedi bio stol, a po njem neuredno 
porazbacana pisma i »Narodne Novine«, kraj kojih sta- 
jala je stara drvena tintarnica i cijela oka crnila, što ga je 
može biti vlasnik sam pravio. Tri četiri li trošna drvena 
stolca i izlizani divan od trstike, bijaše cijelo pokućtvo, 
što se u toj sobi nalazilo. 

Do ove sobe bila manja spavaća soba sa dva prosta 
kreveta s kukavnom posteljinom, nekoliko stolaca, s ma- 
lenm stolićem i ormarom za ruho i odijelo. 

U sobi dočekala ga gospogja, kojoj je upravo sada, 
kad je unišao, ispao iz ruku posljednji broj novina, gdje 
je valjda dočitala svršetak pripovijesti u podlistku. — 
Bila to gospogja u jakoj dobi, od kakovih trideset i 
pet godina, ali lice i oči bijahu joj sumorne, na pola 
zatvorene, kan da je cijeli svijet ne zanima, ili kan da 
se gA već do sita naužila. 

Mavro, ti si danas kasno došao, a ipak sam te 
morala čekati, jer ti imam važnih stvari saopćiti. 

Nu što je takova, govori, jer je vrijeme odmaklo 
a i ja sam umoran. 

Danas bio je ovdje podvornik od suda, te ti donio 
pozivnicu, da se preko sutra staviš pred sud na preslu- 
šanje. Tužio te Krvarić. Bio je i sam ovdje, al ne našav 
te, otišao. Tuži te, da ti je dao nekoliko obveznica i 
novaca za trud i biljege, kako bi te obveznice u grun- 
tovnici uknjižio; to da je već pol godine kod tebe, a ti 
posla nisi obavio; do toga su se drugi sa svojimi traž- 
“ binami dali uknjižiti. 

Mavrovo se lice smrknulo, usne stisnule i on megju 
zubim nešto promrmljao, što se nije moglo razumjeti. 

Što mi imaš jošte kazati? 

Tražili su te i Jelkovčani, da te pitaju za savjet i 
naputak ; jer da je već odregjena komisija, koja će do 
koji dan u njihovu goru. Ne našavši te, rekoše, da će 
ostati u Zagrebu, pa te sutra potražiti. 
| Baš će mi dobro doći, promrmlja za sebe. — Znaš 
li jošte šta? | 

Dobio si preporučen list iz Varaždina, eno ga na 
stolu. Mavro stupi k stolu, uzme list, pročita natpis, pro- 
blijedi i spusti se na stolac, dočim mu list ispade iz 
ruke na pod. Tko bi ga takova zapazio, morao bi po- 
misliti, da mu je kap pala, kad mu ne bi naglo disanje 
kazalo, da ga životna snaga nije jošte ostavila. 

Da, da, biti će to gorke uspomene prošlosti, biti 
će to grijesi mladosti, koji će mu dokrajčiti život, mi- 
šljaše gospogja, i segnu za listom. Mavro se prenu, trgnu 
joj list iz ruku, baci ga na stol, te joj zapovijedajućim 
glasom doviknu: Ajde na počinak, ja ću za tobom, a 
sutra ćemo nastaviti. Mina, tako mu se zvala žena, po- 
slušala, te se uklonila u sobu. Mavro dva tri puta prošao 
sobom, stiščući si glavu objema rukama, ta u njoj je 
šumilo i bučilo, te se bojao, da mu ne pukne. 

Kako će se sve to svršiti, govoraše za sebe, ako 
je itko promašio svrhu svoga života, to sam ju ja pro- 
mašio; al natrag se ne može,-pa nek ide koleso života 
= svojim tokom, dok se samo ne slomi. Za tim se stade 
raspravljati na počinak. Kad je legao, stane vani bije- 
sniti bura i oluja, stalo grmjeti i tutnjeti, kan da će se 
nebo srušiti. Mavro zgurnuo glavu pod pokrivalo, silio 
se da usne, što mu iza duljeg napora i pogje za rukom. 
= Kad se probudio, već se i sunce visoko uspelo. Na 
drveću u vrtu jošte se opažali tragovi noćne bure i me- 
ćave, al inače cijela narav kao pomlagjena odisala novim 

sv ežim životom. Mavro ustao, navukao na sebe spavaću 
. haljinu, a na glavu nataknuo kućnu kapicu, Mina, koja je 
običavala podraniti, skuhala već zajutrak, te ga donijela 
na stol. Kod obroka šutili oboje, dok se gospodaru 
razvezao jezik i on zapreo razgovor : 

Jučer me zbunio list iz Varaždina. Ti znaš, da ti i 
ne kažem što je u njemu, jer megju nami nema tajne. 
Traže me, da platim 300 for. pod prijetnjom, da će me 
predati sudu na progon. Ti znaš, kako je s novci — a 
platiti se mora; daj, ti imaš u pohrani _150 for.; opre- 
dijeljeni su u drugu svrhu, al ova je preča. Jučer sam 
dobio 250 for. opeta u drugu svrhu, al ova i opeta je 
preča; danas poslat ću novce poštom, jer bi inače za 
koji dan imao vraga na vratu. Kad smo to podmirili, 
moći ćemo ponešto odahnuti, akoprem imade i sto 
drugih sitnica, koje mi poput mravlja gramze po krvi i 
moždjanih. 

Mavro, zar je u istinu moralo do toga doći? Ta 
mogao si se ogledati za kakovom službom na ladanju; 
n. pr. mogao si biti načelnik, bilježnik ili blagajnik u 
selu; puno bi imao udobniji i mirniji život, nego li ovdje 
u gradu, gdje te toliko zavidnih i zlobnih očiju progoni. 

Ostavimo to, biti će vrijeme i na to misliti; sad 
.donesi novce. 

Mina u istinu dodijele 150 for. K tomu Mavro pri- 
ložio jučer u Jurjevici sakupljen novac, te se je skuckalo > 
300 for., a 100 for. metnuo na stranu, da nije Mina ni 
opazila; napisao dvije tri riječi na komadiću artije, pak 
sve stavio u omot, zapečatio i metnuo u džep. 

Sad je na vrata netko pokucao. Na odvrat: na-. 
prijed, otvorila se vrata i u sobu BI jile nekoliko Jel- 
kovčana. 

Nu, kakova vas kob donosi k meni? nagovori ih 
Mavro. Vi ste valjda u poslu svoje gore došli ovamo. 

Ja sam svoje namah učinio, te sam glavom molbenicu 
u Beč odnio. Ta Stanić i Mravić bijahu s menom; oni 
dobro znadu. Od ono doba proteklo je doduše više 
mjeseci, a ja nisam dobio odgovora ni odluke, akoprem 
je mogla već davno stignuti. | 

Da, mogla je stignuti, ali je nema. Ako je nisu pod 
konac konca gospoda kod suda zatajila, možda ćak i 
uništila. + 

I to bi bilo moguće; zato ću ja iznovice s molbe- 
nicom u Beč, i ondje čekati na odgovor, da vam ga 
glavom donesem. | 

Ne bi bilo s gorega, al: će biti prekasno. Ovih nam 
je dana javljeno, da će polovicom rujna povjerenstvo u 
goru, da provede ma i silom diobu, dapače neki nas 
plaše, da mi ništa u gori ne dobijemo, već da će se 
gora jednostavno vlastelinstvu predati u posjed. 

I ne plaše vas bez razloga, jer i ja sam tako nešto 
dočuo. Iz početka nugjali su vam mrvice, a na koncu 
ne će vam ni ovih. dati; za to držim, da se imademo 
iznovice obratiti na krunu i tražiti lijeka, dok nije pre- 
kasno. 

Ali, gospodine, imade ljudi, koji šaptom pronose, 
da nas i vi zavagjate, obećavajući nam uspjeh, koji se 
ne da polučiti, a to samo za to, da dobijete novaca. 
Mi doduše tako ne mislimo, ali drugim ne možemo za- 
čepiti usta. 

Gospodin odvjetnik bio je očevidno uvrijegjen, pa 
će stoga resko i ozbiljno: A jesam li vas ja tražio, ili 
niste li vi mene dan na dan napastovali, dok nisam uzeo 
vašu stvar u svoje ruke? Što sam uradio, poznato je, a 
kako ste me platili, sramota je spominjati; pa sad pod 
konac tolika nezahvalnost; no, tomu se nisam od vas 
nadao, toga nisam zaslužio. 

Ne ljutite se, gospodine, ta mi, kojih se upravo 
tiče, ne mislimo tako, pače mi vas molimo, da poku- 
šate jošte jednom, ne bi li se našoj pravednoj stvari po- 
moglo. Nas su poslali naši drugovi, da se s vami do- 
govorimo, kako nam je i što nam je raditi, a mi ćemo 
vaš savjet slušati i po njemu raditi. Ostane li nam gora 
netaknuta, budite uvjereni, ako smo i siromasi, da ćemo 
vas gospodski nagraditi. 

Nu, to je pametna riječ, odvrati udobrovoljen Mavro. 
A sad slušajte: Ja ću iznovice sastaviti molbu, te ju 
glavom predati na svoje mjesto. Vi ćete mi platiti putne 
troškove, biljege i za ine nepredvidne troškove Ioo for. 
Za buduće stoji do vaše dobre volje, hoćete li me na- 
graditi ili ne. 

Seljaci nabrojili traženi novac, te se sa najponiznijom 
preporukom udaljili. 

Iza Jelkovčana došao neki Šašinovčan plemić, tra- 
žeći u gospodina odvjetnika, da mu na slavni sud sa- 
stavi molbenicu radi smetanja posjeda. Susjed mu je 
preorao megju, kako je on tvrdio, prisvojivši si neko- 
liko slogova. 

Da se sastavi molba i podnese tužba, treba grun- 
tovnica i tvoja i tvoga susjednoga posjeda, treba nacrt. 
iz mape, treba biljega, to sve stoji 25 for. Drugi ti ne 
bi u tom poslu ispod 50 for. ni pera zamočio. Jesi li 
zadovoljan ? 

Jesam, odvrati seljak, i ne marim jošte više potro- 
šiti, samo da pokažem svomu objesnomu susjedu, da. 
se ne smije u tugje dirati. Evo vam novac, a vi gle- 
dajte, da svoj posao čim prije i što bolje obavite. 

To je moja briga — ja ću učiniti svoje. — Seljak 
se udaljio. 

Sad dolazili seljaci jedan za drugim. Ovaj pitao, da 
li mu je gruntovnički prenos izveo, onaj tražio, da mu 

načini molbenicu za zajam iz koje zemaljske blagajne. 
Neki ćak dolazili, da jim načini tužbu proti općinskomu 
poglavarstvu. — Mavro primao plaću i predujmove, a 
svakomu obricao, da će mu želji zadovoljiti. 

Tako došlo i podne. Mavro prikupio lijepu svotu 
novaca, a na stolu nagomilao posla, za koji nije ni sam 
znao, kada i kako će ga obaviti. 

Kad se sve razišlo, unišla gospogja, da prostre stol. 
Sa polovice stola odgrnula pisma, a na drugoj raspro- 
strla stolnjak. Obrok nije bio rasipan, ali je bio tečan i 
obilan. Mina _se u to razumila, a nije bila u tom ni 
najmanje rastrošna. 

No danas je opet unišla lijepa svotica, čim se je 
donekle ispunila ona praznina, što je nastala onom po- 
šiljkom u Varaždin. 

Sve je to lijepo, odvrati žena, ali ja se bojim, kad 
gledam tvoje gospodarenje. Ti nagomilavaš posao na 
posao — a kako ga obavljaš? K tomu ne paziš, što 
primaš, što li izdaješ, pa odatle i tužbe na tebe, koje 
bi te napokon mogle lišiti svake zaslužbe. Promisli samo 
na ročište za prekosutra; eno megju papirići prijamnice ; 
nisi je ni potpisao. 

I ne ću je potpisati. 

Ali će podvornik doći po nju, pa će ju zahtijevati. 

A ti reci, da me nema kod kuće, pa tako će se 
ročište produljiti, a do toga moći će se stvar izravnati. 

Mavro, ti radiš sve po svojoj volji, kako nekoć tako 
i sada, a to je lahkoumno i neoprezno. Mogao bi se 
pokajati, a bojim se, biti će prekasno. 

Ne pačaj ti u moje poslove; ti jih ne razumiješ. 
Ne kaže se badava: U žene su duge vlasi, a kratka pamet. 
= Mavro ustao, stao se presvlačiti. Obukav se i uzev 
šešir, turiv omot s novci u džep, ostavio kuću, ne rekav 
ženi ni s Bogom. 


Jadne mene, uzdahnu žena, kakova me na posljedku 
čeka budućnost: siromaštvo, stradanje, a sama sam kriva. 
Bijaše mi slušati savjet mojih roditelja. On je danas 
ubrao nešto novaca, a kad se vrati, sva je prilika, da 
ne će ni krajcare sobom donijeti. | 

Uboga žena nije se prevarila. Muž joj pošao naj- 
prije u gostionicu, zatim potražio obično svoje društvo, te 
zasjeo za kartaški stol, gdje je veći dijel danas ubrana 
novca prorajtao, i ne misleći, odakle će biljege, za koje 
je primio novce, namaknuti. Kad se vratio kući, stalo 
već svitati. Žena se probudila, valjda nije ni usnula, a 
crvene krvave oči pokazivahu dosta jasno, da se uboga 
do sita naplakala. 

Mavro Antolić izlanuo i sam, da je promašio cilj 
svoga života, i rekao je živu istinu. 'Uz svoje sposob- 
nosti mogao je u društvenom i javnom životu doći do 
ugledna i unosna položaja, al može biti naravna slaboća 
ili nevaljana društva navrnula ga na stranputice i po- 
tegla ga na bespuće strasti, koje umjesto da su godi- 
nama popustile, one mu u srcu i duši hvatale sve dublje 
i jače korijenje., 

Bio je sin siromašne plemićke obitelji, ali bistra 
uma, pronicava duha, marljiv i ustrajan. Otac ga dao u 
škole, gdje se marljivošću poučavajući mladež penjao iz 
razreda u razred, a da roditelji nisu ni osjećali; on se 
odijevao i hranio mal ne sam svojom zaslužbom. 

Godina 1848. zatekla ga u višoj školi u osmom 
razredu, i sada nenadano nastao okret u njegovoj dušii, 
u njegovu srcu, ali žalibože na gore. Knjigu odnemario, 


ispite ne činio, već stupio u gjačku gardu. Bilo je to, 


vrijeme općega zanosa za narodnu stvar, samo šteta, što 
je on zaboravio ono pravilo: da se k domovinskoj lju- 
bavi hoće potpun čovjek; čovjek, koji je kadar svojom 
glavom misliti i svojim se radom uzdržavati. Tudijer je 

došao u priliku ili bolje u nepriliku, da zalazi u društva, 
gdje se više bučilo i rogoborilo, nego li mislilo i radilo. 
Škola se zatvorila, a da Mavro nije ni ispita učinio, 
akoprem je to u ono vrijeme bio posve lahak posao. 
Nemajući zanimanja, stupio je kao dobrovoljac u seljačku 
gardu ; ali ovdje nastavio život, komu je već dobrano u Za- 
grebu priviknuo. Bio je poručnik. Vojničko mu se odijelo 
mililo, zveket ga sablje zanosio, pa kako je bio zoran i stasit 
momak, rado su ga gledale žene i djevojke, a to mu je go- 
dilo. — Tudijer na Dravi, gdje je bio na stanu u nekoga 
trgovca, zagledao se u njegovu kćer, a ona u njega ; za- 
voljeli se i odlučili, da će biti svoji. Nu roditelji njezini ne 
htjedoše ni čuti o njemu, a to je njihovu ljubav jošte jače 
podnjećivalo. Napokon uvidješe i roditelji, da tu ne koristi 
priječiti, pa privoliše ma i nerado na ženidbu. 

Mlada Mina Krašićeva postade Mavrova zaručnica 
Na dan vjenčanja dadoše joj roditelji u gotovu tri hi- 
ljade forinti. 

Buna se slegla, . razišla i mir zavladao. Mavri 
se nasmijala sreća, i on dobio unosno mjesto obćinskog 
bilježnika u Medjumurju. Čim se namjestio, poveo mladu 
k žrtveniku. Da je u Mavre bilo razbora, štedljivosti i 
smisla za mirni kućevni život, mogao bi i te kako 
ugodno i lijepo živjeti; jer Medjumurci bijahu radin, 
štedljiv i pošten narod. Al nesretna njegova navada na 
pustolovan i rastrošan život nije ga ni tudijer ostavila. 
On doduše nije dirao u ženin miraz ; jer ga je ona namah 
koristonosno uložila; ali on je počeo lahkoumno pose- 
zati za tudjim novcem, ne misleći na kobne posljedice, 
koje nisu mogle izostati. Gdjekoji imućniji Medjumurci 
stali su svoju djecu otkupljivati novcem od vojničke du- 
žnosti, što se u ono vrijeme dozvoljavalo. Mavro primao 
u tu svrhu novac od pojedinih stranaka, ali jih nije 
ulagao, kamo su spadali, te s toga, kad je došlo nova- 

Segregacija. 3 

čenje, uzeti su pod pušku i oni mladići, koji su se _ve- 
likimi svotami iskupili. Mavro se nije znao opravdati, 
s toga potegnuli su ga na sud. Sud ga osudio na zatvor i 
na povratak ubrane svote, koja je iznosila preko 2000 for. 
Uboga žena dignula svoj miraz, da podmiri muževe pu- 
stolovine, a on morao u zatvor, gdje je godinu i pol u 
hladu odsjedio, pa i službu izgubio. 

Kad se vratio iz zatvora, ne bijaše ni novca ni za- 
službe. Tast i sam osiromašio, te ga nije mogao potpo- 
magati: stoga se prosjačeći probijao svijetom, tražeći 
ma kakovu zaslužbu kao dnevničar bud u kojem uredu,. 
bud u kojega odvjetnika. Išlo mu je tijesno i hrdjavo, 
ali je ipak nekako prolazio. Napokon u Zagrebu nagje 
mjesto u jednog odvjetnika kao dnevničar sa ciglom fo- 
rintom na dan. Uz to si je nuzgredice sastavljanjem 
kojekakovih pisama nešto zaslužio, te se tuj ponešto 
uputio u pravničke poslove. Spoznavši se sa seljaci, od- 
luči na svoju ruku onako potajice voditi posao. 

U početku išlo mu je slabo i kojekako, ali s vre- 
menom zaokupili ga seljaci, da jim jedva mogao zadovoljiti. 
Ušao im nekako u volju, te stekao ime seljačkog odvjetnika. 

Kako je on svoj posao vodio, vidjeli smo u Jurje- 
vici, vidjeli smo u njegovu stanu, a to je sve slutilo na 
žalostan svršetak. Neuk seljak lijepimi se riječmi dao za- 
vagjati i zavesti; plaćao mu i donosio koješta, a da 
kašnje sve to jošte deseterostruko plati većom štetom i 
slobodom. 


HI. 


Početkom rujna bio je na Vidikovcu crkveni god. Bila 
Angjeoska nedjelja, i slavilo se posvetilo župne crkve. 
Naroda se zgrnulo sa sviju strana, pa i iz susjednih župa, 
jer je ova nedjelja bila ujedno i zahvalna nedjelja. Poslije 
obavljene službe Božje i poslije večernje grnuo narod 

kući, dočim se mlagji svijet, a uz njih nešto i starijih 
zadržalo u susjednoj krčmi, gdje se spremalo na kolo i 
zabavu. Gajdaši pod brijestom stali slagati glazbala, dočim | 
su stariji posjedali za stolove; žene se pribrale u više sku- 
pina, a mladež, djevojke i mladići, a i mlagje snaše jedva 
čekale vrijeme, da se zanjišu i poskoknu u kolu. 

Lijep ti je taj posavački svijet, lijepa uzrasta, vita 
struka, a rumena i obla lica, na kom se barem danas 
odražavalo bezbrižno veselje i zadovoljstvo. Krasno po- 
savačko odijelo upravo ti oči privlačilo, te si nehotice 
sa nekim zadovoljstvom motrio ko snijeg bijele suknje 
i pregače mlagjih djevojaka, izvezene do iznad kolje- 
nica crvenom vunom, a gdje gdje i svilom. Punane jim 
se grudi nadimahu svježim životom, a oko vrata visjela 
dragocjena ogrlica od crvenih sitnih korala, spustiv se 
na prsa u dvadeset i više vrsta. Bujne kose spustile jim 
se niz pleća u dvije pletenice, spojene sa baršunastom 
ili svilenom vezankom. 

Gledaj, eno s desna u hladovini krošnata brijesta 
prikupile se Jurjevčanke, do njih nedaleko stajali jurje- 
vački mladići, pasući si oči na svojih susjedicah i zna- 
nicah; u drugih skupinah bilo Dugovčana, Retkovčana, 
Željkovčana ispremiješanih megju sobom u živu žamoru 
i razgovoru. 

Skrenimo malo oko stolova. Tudijer za prvim stolom 
naći ćemo veći broj naših znanaca iz onoga glasovitoga 
sastanka u jurjevačkom mlinu. Megju njimi glavnu riječ 
vodio Grga Plavić, dočim mu sučelice sjedio susjed 
Kusnić, podbočiv si glavu laktovi i dimeći iz svoje ma- 
lene posavačke lulice. 

Hej, Grga, ozva se jedan od kraja stola, vi nam 
niste jošte ispripovijedali zgode svoga putovanja u Beč, 
i što ste ondje obavili, a ipak je tomu već dva ćedna, 

što ste se odanle vratili. Dederte, pripovijedajte, da ču- 
jemo. 

Da, na suho da vam pripovijedam, jezik bi mi se 
za nebnicu prilijepio ; dajte, da si nakvasim grlo, biti će 
i jezik okretniji. Prijatelji natočili čaše, kucnuli i istrusili. 
Grga skinuo šešir, prošao rukom preko čela, dva tri put 
se nakašljao, te zatim ispravio i počeo: 

Bilo to u nedjelju na samo Preobraženje, kada se 
ja i kum Blaž na urečeno vrijeme nagjosmo u Zagrebu. 
Gospodin nas odvjetnik prijazno primio, ali nas ujedno 
upitao, jesmo li novaca za put sobom ponijeli, jer da 
će on platiti željeznicu, a što će se putem i u Beču tro- 
šiti, trošiti će svatko iz svoga džepa. Sreća, da nas je 
svaki ponesao sa sobom novaca. Vi znate, da je bio 
obrekao, da će on sve platiti i za nas onimi novci, što 
smo mu ih u mlinu dali. Onaj se cijeli dan zabavismo 
u Zagrebu, jer je g. odvjetnik neke poslove imao jošte 
obaviti. Istom drugoga dana u dva sata po podne sje- 
dosmo u željeznicu, a para nas strjelomičnom brzinom 
prenosila od mjesta do mjesta, stojeći na gdjekojih 
štacijah po cijeli sat. Kad stigosmo u neki štajerski 
grad, kako se već zove, ne znam, zaboravio sam (valjda 
Maribor, ozva se neki dugovački djetić); da, da, ovako 
se zove, nastavi_ Grga, i tudijer smo imali stajati puna 
tri četvrta sata, jer se ondje običavalo večerati. Gospodin 
nam reče, da izagjemo iz kola, te ako smo gladni, da 
večeramo. Glada doduše ne bijaše, ali nas žegja morila, 
pak unidjosmo u blagovalište, gdje nas krčmar po kranjski 
zapitao, što želimo, i mi smo ga razumili. Zatražismo 
holbu vina i porciju gulaša. Al, Bog ga vidio, umjesto 
holbe, donio nam polić, i svakomu tanjur gulaša; kruh 
je već prije stajao na stolu. Puna soba bila gostiju i sve 
u nas blejalo, ko da smo bijele vrane. Po svoj prilici 
naše jim se odijelo činilo neobično. Oni oko nas ža- 

morili, ali mi jih nismo razumjeli, kao što po svoj pri- 
lici ni oni nas. 

Okrijepivši se, izagjosmo van, da se progjemo. Sve 
je bilo rasvijetljeno ko dan, a željezna su kola prolazila 
kao u šetnji gore dolje. Najedanput se umire i zaustave, 
a zvonce zazvoni. Mi još uvijek hodamo gore dolje, dok 
nas neki gospodin, valjda od željeznice _ ne primi za 
legja, te ne zavika, kako već i sam ne znam. 

Ti sve zaboravljaš, uštipnu ga Blaž, rekao je: wohin: 
reisen ? 

Da, tako je rekao, al mi ga nismo razumjeli. Za- 
zvoni drugi put, a mi sve ne znamo, što to znači — i 
baš smo se htjeli povratiti u blagovalište, da potražimo 
svoga odvjetnika, kad nas na jednom, otvoriv vrata, turi 
u željeznicu neki Kranjac i zatvori vrata za nama. Sje- 
djeli smo neki čas mirno. Vlak se nije micao, u to 
se srećom otvorila vrata i unutra stupio isti čovjek, koji 
nas malo prije porinuo. Karte, povika; znali smo, što 
to znači, te mu pokazali .karte. Svoj se čovjek nasmijao, 
pak nas izvukao na polje, rekav po kranjski, da smo ga zlo 
razumjeli. Sreća, kaže on, što sam upravo nadošao, jer 
vi biste inače u mjesto da dodjete u Beč, došli u Trst. 

Kad smo izašli, nagjosmo već na hodniku našega 
gospodina, koji nas je ukorio, što se od njega udalju- 
jemo, jer bismo se mogli izgubiti, te proći, odkuda se 
ne bi ni vratiti znali. Odlučismo dakle ne izlaziti više iz 
željeznice, već se ko pijan plota držati našeg vogje. — 
Putovali smo cijelu noć, pred očima stvarali nam se 
i odmah izčezavali gradovi i sela, gore i potoci, dok se 
u jutro po bijelom danu ne nagjosmo u Beču. 

Evo, ovo je Beč, al pazite, da se ne izgubijete, jer_vas 
inače ne bi nikada Jurjevica vidila, rekne nam odvjetnik. 
Ja ću vas odvesti u gostionicu, i tu ćete me čekati, dok opet 
po vas ne dogjem — razilaziti se nemojte nikuda, jer bi u 

tolikih ulicah mogli zabluditi. — Odveo nas u neku 
krčmu u početku grada. Ta vam je krčma ili gostionica 
onakova po prilici, kakova je u Zagrebu k Janjetu. Tvuj 
nam dao otvoriti sobu, te nam rekne, ako nam bude 
volja, da možemo i blagovati dolje u blagovalištu. Da- 
pače on nas je i sam i dolje odveo, te nam naručio za- 
jutrak. Bijaše nekakova kuhana teletina ; ispismo svaki 
čašu piva, a platili smo svaki 50 novčića. 

Gospodin nas odvjetnik sada ostavio, rekav, da imade 
posla u gradu i da se upita, bi li mogli u carski dvor. 
Vratio se oko podneva. 

Dobro nam sreća služi, za pol sata poći ćemo i 
predati svoju molbu. Ja se nadam najboljemu uspjehu. 
Prodjosmo jednom, drugom i trećom ulicom Alaj krasne 
li su to kuće, jedna ljepša od druge. Ja sam stao na 
njih brojiti prozore, ali jih nisam mogao prebrojiti. — 
Prošli smo kraj stolne crkve, divotna je iz vana, ali iz 
nutra naš sveti kralj puno je ljepši i vidniji. Ajdemo, 
ajdemo, nutkao nas gospodin, da prije obavimo; a po- 
slije podne do večera biti će prilike, da si razgledate grad. 

Podjosmo i zaustavismo se pred nekom palačom, 
koja je iz vana ljepša nego li crkva iz nutra. Izma- 
ljana od zemlje do krova, a svagdje medju prozori bili 
namješteni od zlata angjeli sa zlatnimi krili. Bože dragi, 
velike li ljepote! Mi se zapanjeni okamenismo, blejući 
u krasnu ovu palaču. 

Dok mi gledasmo i motrismo, g. odvjetnika je ne- 
stalo u veži palače, al se za kratko vratio s nekim go- 
spodinom, komu je odjeća bila od svile, potkana zla- 
tnimi nitima, i puceta od zlata sjala mu se na odjeći, da 
nisi u njih ni pogledati mogao. 

Eto, to vam je carski dvor, a ovo je carski mini- 
star, koji će me odvesti kralju, da mu predam molbu. 
A vi si do toga razgledajte izvana palaču; možete u 

dvorište, da vidite divota, kojih u Zagrebu ne bi vidjeli. 
I opet se vratio za četvrt sata, našavši svoje drugove 
kraj vodoskoka u malenu vrtiću, gdje motre zlatne ri- 
bice, kako se igraju i prebacuju u mramornoj kamenici. | 

Svršeno je, mi smo gotovi, rekne nam odvjetnik; 
sada možemo poći. Dvije tri riječi izmijenio sa tobožnjim 
ministrom, te se zatim s nami vratio u gostionicu, gdje 
smo odsjeli. | 

A šta vam je ono na rastanku kazao ministar tako 
blago i ljubežljivo ? 

Rekao je, odvrati odvjetnik, da je naša stvar pra- 
vedna, te da ćemo najkašnje za dva tjedna dobiti pisma, 
gdje vam se potvrdjuju vaša prava na šume i pašnjake. 

Mi se nismo dulje zadržavali u Beču, već istog dana 
večernjim vlakom krenuli kući istim putem, kojim smo 
i došli. 

I vi ste dakle bili u Beču, a kralja niste vidjeli, 
uplete se u riječ neki kovački djetić, koji je pred ka- 
kovih osam dana iz Beča došao. 

Ne, mi ga nismo vidjeli, odvrati Grga, ali se je naš 
odvjetnik s njim u glavu razgovarao. 

Budale jedne, što se dadete za nos voditi? Vaš taj 
odvjetnik mora biti lijepa varalica. Ta upravo u ono 
vrijeme, kad ste vi bili ondje, nije kralja bilo u Beču; 
on je baš onda bio u Pragu. Vaš vam je odvjetnik 
možda Drašejevu palaču pokazao za carski dvor, a Dra- 
šejeva vratara za carskoga ministra. — Ha — ha — ha 
— lijepo li ste se nasukali i Hrvatom učinili rodu glas. 

Grga zanijermio, razkolačio oči i buljio za nepoznatim 
djetićem, koji se je megju tim smijući pridružio veseloj 
mladeži, što se upravo zavrtila u kolo. 

Megju svimi u kolu najviše u oči udarala Dora 
Plavićeva. Bila je to zorna, krasna djevojka u šestnaestoj 

tek godini, povisoka, vitka ko jela, punanih grudiju, 
zorolika lica, na kom bi pomislio da se prelijeva krv i 
mlijeko. Nad očima zaokružiše joj se guste crne obrvice 
ko svilen baršun, a bujne vrane kose spustiše joj se 
niz pleća u dvije pletenice, što joj do polovine vilinskog 
stasa .dopirale. Crne oči svjetljucahu joj ko dvije kri- 
jesnice u očnicah, kojima je onako vragoljasto pogledavala 
sad ovoga, sad onoga, da mu zavrti srcem i mozgom. 
Mladići se oko nje vrtili i zujili ko pčele oko meda, i 
svaki se scijenio sretnim, koga bi onako milo ma i po- 
strance pogledala. Nu danas zaokupio ju Naco Kusnić, 
kao da ni nema drugoga do njega. Rijetko bi segnuo 
za drugom, već je cijelo vrijeme s njom plesao. 

Bio je ovdje i Ivo Ninković, ali on se nehajno na- 
slonio na brijest te zurio u plesače kola. Čas je blijedio, 
čas rumenio, stiščuć i grizuć si usnice. Naco to opazio 
i godilo mu, te kad bi ga takova vidio, porugjlivo_ mu 
se nasmijao, pa ju jošte jače rukom privinuo k sebi. 

Dora kan da ga nije ni “pogledala, bilo to hotice 
ili nehotice, ne znam. Nu kad ga ipak onako blijeda 
opazila, izvinula se iz Nacinih ruku, te se okrenula prema 
Ivi. Ali Ivo zatisnu oko i za nekoliko koračaja se udaljio 
k drugoj skupini. 

Dora pošla za njim, te ga zovnula: Ivo! 

Ivo se nehajno okrenuo i upitao posve hladno i 
ukočeno: Što bi rada? 

Ti mi se danas uklanjaš, kan da smo si tugji; što 
to znači? 

Pitaj Nacu, on će ti odgovoriti, da, njegovo dr- 
žanje, njegov porugljivi smijeh i odviše je jasno go- 
Vorio. 

Ivo, ti me ne poznaš, toplo će Dora. 

Žalibože, nisam te poznavao, ali sada te poznam. 
Megju tim, što to na mene spada; ti si svoja i slobodna, 

pa ti je slobodno po volji raditi. Ja nemam pravo, da 
te u čem priječim ili da ti što zabranjujem. — Na Ivinu 
oku zacaklila suza. Dora ju opazila, ali joj Ivo umaknuo, 
potraživ strica Andriju i strinu, te ih zamolio, da se 
vrate kući. | 

Žene imadu. bistre oči, te je Jalža opazila, što se 
zbiva, i kako se teška borba u Ivinu srcu zametnula, 
pa stoga rekla: Ajde, idemo; pet sati je minulo, a i 
sunce će zapasti prije nego se vratimo kući. K njim se 
pridružilo jošte nekoliko Jurjevčana, te u šali i razgo- 
voru kroz vidikovske vinograde priječkim putem kre- 
nuli kući. Mladi Kusnić zlobno im se smijao, jer je 
dobro znao zašto se je Ivo udaljio. 

Nu i Dori presjelo je veselje; neka sjeta i kajanje 
probudilo joj se u srcu, pa je ostavila kolo, premda ju 
je Naco i brat joj zaustavljao, da ostane. Nekoliko se 
časova zadržala medju ženami, a tada potražila oca, 
moleći ga, da podje kući. 

Nije kasno, odvrati otac, a k tomu je blagdan, ostani 
još koje vrijeme. 

Oče, ne mogu, boli me glava, rado bih kući. 

Grgi se doduše nije htjelo ostaviti društva, ali kćeri | 
za volju ipak je pošao. Dora bila cijelim putem zami- 
šljena, te bi jedva na očeva pitanja odgovarala. 

Kad se Ivo sa svojimi vratio kući, bijaše već sunce 
zapalo, a večernji se suton uhvatio. Ninkovićeva družina 
obavila posao u kući i oko blaga, te se prikupljala u 
zajedničku sobu. Gdje koji uzeo kakovu knjižicu, te čitao, 
gdje koji pripovijedao šale i dosjetke, te si tako drugove 
zabavljao. Žene posjedale pred kućom na klupu, te za- 
novetale i pričale o koječem, ali ni u čije poštenje nisu 
dirale, jer je to u kući bilo zabranjeno, a gospodar je 
na to strogo pazio. 

Pavao sjedio za stolom, oko njega njegovi prija- 
telji mlinar Gašo, Jerković i: Matanić i jošte dvojica tro- 
jica domaćih zadrugara: Pred sobom imali su vrč s vinom 
te si onako u razgovoru uz čašicu vidikovca kratili vri- 


jeme. — Al danas kan da se zapreo razgovor o ozbiljnih 
stvarih, što se je svakomu na licu i očijuh opazilo. Go- 
vorilo se i opeta o razdiobi — segregaciji. Od poslje- 


dnjeg sastanka u mlinu nije se zbilo u tom pogledu zna- 
menitijih promjena, izim što su Jurjevčani postajali sve 
drzovitiji, te nemilice stali sjeći. i harati šumu. Kotarski 
im sud to doduše zabranjivao i pojedine kaznio, ali 
nije koristilo. Pavao jih odvraćao od toga, veleći, da bi 
oni to mogli skupo i preskupo platiti, ali ga izim dvo- 
jice trojice nije nitko slušao. I samo vlastelinstvo, reći 
bi, skrštenih je ruku gledalo nedjelo zavedenih seljaka, 
te im onako samo prigodice pripomenulo, da će se šteta, 
u Gaju procijeniti, a procjenbena svota ma i silom 
utjerati. 

Prijatelju, ti ipak nisi dobro uradio, reći će Pavao, 
mlinaru, što si onomu varoškomu pustolovu nasjeo, te 
potpisao tužbu proti razdiobi. 

Mislim i sam, odvrati ovaj, te sam se već pokajao, 
ali što ću? Kamen iz ruku, a riječ iz usta — ne vraća 
se više; tako je i sa mojim potpisom. Ja sam o tom 
mislio i mislio, pa sam si stvorio zaključak, da to ne 
može biti tako pogibeljno. Najviše morao bi im pomoći 
troškove podmiriti, a ti valjda ne će biti tako veliki. 

Da, troškove podmiriti i procjenbenu štetu platiti, 
a to bi sve moglo doseći svotu možda od tisuće i više 
forinti. 

Mlinar se na to počesao za uhom, te uzdahnuo 
Lude li: pameti, zašto si me onaj čas ostavila? — Ali 
rad bih znao, što je snašom pritužbom. Grga i Blaž 
već su se odavna vratili, a nam ni bijele ni crne rie kazuju 

Ako baš želite, kazat ću vam ja, ozva se sa strane 
Andrija. Danas se Grgi razvezao jezik, te u krčmi u 
Vidikovcu ispripovjedio, kako je svoj posao obavio. Bio 
je u Beču, ali niti je cara niti carskog dvora vidio, a 
gosp. tobožnji odvjetnik predstavio im nekog vratara za 
ministra, koji im je obrekao, da će njihova tužba biti 
povoljno riješena, te da za naš lug i pašnjake nema po- 
gibelji. Tako im je bar on njegove riječi protumačio. 

Pavao se gorko nasmjehnuo s primjedbom: O kako 
je jošte daleko siromaški naš seljak zaostao, da ga ko- 
jekakove protuhe mogu izrabljivati u svoju korist, za 
svoje sebične svrhe, a na njegovu štetu! Njemu godi, 
tko mu laska i obećaje, a od najboljega se prijatelja od- 
vraća, ako mu kaže što nepoćudno, pa ma to prava 
pravcata istina bila. Evo, ja sam ih putio k dobru, ali 


mene nisu slušali. — Zavodnik im obećavao zlatne kule, 
akoprem u zraku, a oni su mu ko lude ptice nasijedali 
na lijepak. | 


Pavle, pametan si čovjek, puno si čuo i vidio u 
svijetu, promisli dobro i reci, ne bi li se kako dalo iz 
tog škripca izaći? umiješa se Jerković. 

Ja mislim da bi, odvrati Pavao bez promišljavanja. 
stina, sada bismo manje dobili, nego prije, ali svakako 
je i to bolje, nego li tjerati mak na konac. Za tu na- 
godbu trebalo bi da smo razboriti. Mi treba da pri- 
stanemo na diobu i da privolimo na umjerenu otštetu 
za poharanu šumu. | 

Na to ne će Jurjevčani, kako jih poznam, nikada 
pristati, reče Matanić. 

Tim gore, uzdahnu Pavao ; jer je tada nesreća ne- 
ukloniva. Slušajte me, pa ćete vidjeti, da ja ne preće- 
rujem. Bio sam jučer u Zagrebu i razgovarao se sa 
glasovitim odvjetnikom M. Razloživši mu našu stvar i 
ponudu vlastelinsku, reče mi on: A zašto je niste pri- 

hvatili? Ja sam zastupao više urbarnih općina, gdje im 
je vlastelinstvo nugjalo razdiobu uz povoljne uvjete. Neke 
su općine pristale, a neke su prizvale. Koje su pristale, 
dobile su po 16 jutara na selište. Koje su prizvale, mo- 
rale su se napokon i sa 1o jutara zadovoljiti. Ali _naj- 
gore je ondje, gdje se svakoj razdiobi silom opire. Tako 
se dogodilo u nekih općinah, gdje su ljudi zavedeni 
kojekakovimi protuhami, koje nemaju ništa izgubiti, silom 
proćerali komisiju. A tada je došlo vojništvo, proti komu 
bili su seljaci nemoćni, te su se morali na milost i ne- 
milost predati. Gospodin M. pružio mi je jedan broj 
novina, u kojih se opisuju žalosni izgredi, koji su na- 
stali u Kolašincih povodom segregacije. Evo, taj je broj 
u mene. Ako želite, ja ću vam ga pročitati. 

Mlinar je blijedio i drhtao, te se jedva slabim glasom 
usudio reći: Dederte, čitajte. 

Pavao izvadio novine, te stao čitati: 

»Kolašinci .. kolovoza itd. — Danas se u našem 
selu odigrala žalosna igra, u kojoj su četiri seljaka za- 
glavila, a desetorica jih pala što teško, što lahko ra- 
njena. Stvar se dogodila ovako: Izmegju vlastelinstva 
i seljaka nastao prijepor radi zajedničkog pašnjaka; se- 
ljaci ga svojatali za sebe, a vlastelinstvo tvrdilo, da on 
ne pripada samo seljakom, već i vlastelinstvu, pa jim 
ovo ponudilo razdiobu, na koju ne htjedoše da pristanu 
Kolašinci. Stvar došla pred sud, a ovaj razvidiv i uvjeriv 
se, da je vlastelinstvo u pravu, odredio, razdiobu. Po- 
vjerenstvo je po dva puta dolazilo na lice mjesta, ali ga 
seljaci svaki put rašćerali. Da se stvar kraju privede, 
sud je ozbiljno opomenuo seljake na posljedice takove 
oporbe, te odlučio ma i silom provesti segregaciju. — 
Danas po treći put došla komisija, ali je snjom došlo 
i osam oružnika i satnija vojnika. — Seljaci ostali i sada 
tvrdoglavi, te vikali selom: Upropastit nas hoće i pro- 

ćerat iz naše djedovine, ali mi ćemo ma i silom braniti 
svoje. U tili čas zgrnulo se na stotine seljaka, oboru- 
žanih puškami, sjekirami i kolci, hoteći komisiji i vojsci 
priječiti put u selo. Badava ih mirio sudbeni izaslanik, 
badava ih opominjao vojnički zapovjednik, da se okane 
sile, jer će biti zlo. Seljaci ostali nepomični. Megju njimi 
čuli se pojedini povici: Ne bojte se, vojnici ne će pu- 
cati, oni toga ne smiju, oni su došli ovamo, da nas pre- 
plaše; ali mi nismo djeca, da uzmičemo ondje, gdje 
imademo pravo. 

Zapovjednik vojske zapovjedi naprijed, al sad stali 
seljaci bacati kamenje, mahati kolcevi i sjekirami,-a jedan 
ćak ispalio pušku, te ranio vodnika, koji je stajao do 
zapovjednika. Na to dade zapovjednik zapovijed: »vatra«, 
i stotina pušaka planu, ali ubojita taneta prošla iznad 
seljačkih glava, jer se pucalo u zrak, misleći time narod 
zastrašiti. Kad je prasak pušaka umuknuo i nastala ča- 
sovita tišina, opet se megju seljaci čuo glas: Ne rekoh 
li vam pravo, da vojnici ne smiju na narod pucati? Na- 
prijed samo i pobjeda je naša! Seljaci ko bijesni stali 
napadati vojnike, dok se nije zapovjednik uvjerio, da ne 
će iz dobra uspjeti, te zapovjedi po drugi put »vatra«. 
Vatra planu, a iza nje ču se vapaj i lelek megju na- 
rodom. Četvorica pala mrtva, a desetorica ostala ra- 
njena, valjajući se u svojoj krvi. Medju seljaci nastala 
strava, te stali bježati na sve strane. Komisija otputila 
se sada bez ikakove zapreke na pašnjak, te provela 
segregaciju, označiv točno, što pripada narodu, a što 
vlastelinstvu. Pod konac držala se potraga u svih kućah 
u selu, te bijaše do trideset seljaka pohvatano, svezano 
i pod pratnjom oružnika u Zagreb odvedeno, gdje će 
opeta imati sud svoju izreći. Procjena učinjene štete 
ustanoviti će se naknadno, a ova će zajedno sa par- 
benim troškom i troškom za vojništvo iznositi najmanje 

do 2000 forinti, što će ju imati siromašni Kolašinci 
podmiriti.  Najžalosnije je u svem to, što siromaški 
narod nije sam toliko kriv tomu žalosnomu sukobu, 
koliko bezdušni rovari, koji su ga na taj korak zaveli. 
Koji su to, ne zna se jošte, jer ih seljaci ne će odati ; 
nu sudbenoj će iztrazi valjda poći za rukom pronaći 
krivce i začetnike ove doista žalosne katastrofe. Mi i 
ovom prilikom ne možemo dosta upozoriti narod, da 
se čuva ljudi, kojih ni ne pozna, a nameću mu se za 
prijatelje i savjetnike, a to sve na svoju korist, a na 
njegovu nesreću«. 

Pavao je dočitao, a da nije ni okom pogledao svoje 
prijatelje; al kad je prestao, opazio je svakomu na licu i 
očiju stravu i užas, kan da se ta nesreća megju njima 
dogodila. | 

Dvije hiljade forinti, a odkuda ćemo to podmiriti, 
zalama rukama Gašo? Ta prodat će nam sve i bacit 
nas na prosjački štap. 

No, umirite se, ta nije se to u nas dogodilo, već 
u Kolašincih; al ne bude li megju narodom razbora, 
mogla bi se slična igra i kod nas odigrati. 

Pavle, vi ste pametan i prijatelj ste cijelomu selu. 
Učinite, što se učiniti može, da zapriječimo u nas sličnu 
nesreću, u jedan su glas zavapili Gašo, Jerković i Matanić. 

Pokušao sam dosele, pa nisam uspio. Pokušat ću 
dalje, al se ne nadam uspjehu, dok u selu megju na- 
rodom glavnu riječ vodi Grga Plavić. Za Kusnića je 
lako; on ne vrijedi mnogo. Ali, ne predobijemo li Grgu, 
ja se bojim, nastradat ćemo. Ja ću učiniti svoje, ali i 
do vas je, da me podupirete. U gornjem selu imat će 
upliv Jerković, a ti bi Gašo mogao na Grgu djelovati. 

Tako u razgovoru proteklo vrijeme i na uri odbilo 
jedanaest sati. Prijatelji se čašom vina rastadoše, zaže- 
livši jedan drugomu laku noć. 

Noć bijaše čista i vedra. Blijedi mjesec u prepunom 
svjetlu i sjaju zaplovio nebeskom modrinom, a oko njega 
kao u kolu krijeseći se poigravale mnogobrojne zvje- 

zdice. Duljinom plavetnog neba protegnula se pruga ukra- 
 šena tisućami sitnih krijesnica, što ju narod zove mli- 
ječnim ili Marijinim putem. Bijaše u istinu bajna noć. 
Svuda na okolo mir i tišina. Naša tri prijatelja zagledala 
se u to čudovište Božje naravi, te na vratima malko po- 
postali. Upravo si stisnuli ruke na rastanak, kad im 
. kroz noćnu tišinu do ušiju dopirao žamor, vika, psovka, 
kletva, što im se sve razgovjetnije primicalo. 

Bit će valjda Jurjevčani ili Ratkovčani, vraćajući se 
iz Vidikovca, mišljaše Jerković. 

Meni se ovi glasovi čine poznati, primjetne Matanić. 

Tudijer će u društvu biti po svoj prilici Kusnićev 
Naco i Plavićev Franjo. Razabirem ih po pjesmi. I zbilja 
iz daljine čuli se isprekidani zvuci stare posavačke pjesme: 
» Došla doba, moj Ivo, da idemo doma«. 

Ajde, da se zaklonimo za drvo, pa da vidimo, koji 
su to noćni junaci. 

I prijatelji potegnuše se za drveće, odakle su mogli 
svakoga lahko prepoznati, jer se vidjelo, ko da je dan. 

Za čas evo jih. Bila su trojica muškaraca i dvije 
žene. 

To su Plavićevi ljudi, poznam ih, reče Matanić. 

Za kakovih dvadeset koračaja za njimi vucarila se 
ispod ruke dva mladića naherivši šešire na glavi. Ne 
mogavši ravno stupati, mjerili su cestu od grabe do grabe, 
od jednog kraja do drugog; jednomu je glava zavezana, 
a drugi nekako hramlje. Oba su bila pijana, da su se jedva 
držali na nogama. Došavši do _Ninkovićeve kuće, spo- 
taknula su se obojica, te pala u grabu, u kojoj je na 
svu sreću bilo tek malo vode. 

Prokleti put, ali je dugačak, ta već bih u Zagreb 
mogao doći, kako dugo mjerimo, a gdje smo? 

Gdje smo, odvrati drugi, u Jurjevici, kod kuće, ta 
evo, ovo je Ninkovićeva kuća. 

Ninkovićeva kuća, zategnu prvi, tuj je dakle Ivo — 
ha! ha! ha! ali sam mu danas zasolio; kako se samo 
jedio, što sam plesao s tvojom sestrom. Al briga mene; 
Dora će biti moja, ma ju na nože morao osvojiti. 

Ne boj se, Dora će biti tvoja — ja sam joj brat, 
pa ću ti znati poravnati put: zaprosiš li je, ne će te od- 
biti. Istina, ona očijuka i s Ivanom ; ali od toga brašna 
nikada hljeba. Pod jesen ili u zimi biti će dvostruki pir 
jer — jer i ja ću se ženiti. 

A kojom?, koja je ta sretna odabrana? 

Mlinarova Ruža. Lijepa djevojka, a bit će i novaca: 
a toga meni i treba. 

Ruža će dakle biti tvoja žena ? 

Boga mi ona ili nikoja; a strina mi je natuknula, 
da se njezini roditelji ne će tomu protiviti. 

Želim ti sreću, ko što i sebi. Živila Ruža — živila 
Dora! Alaj da mi je vina; za njihovo zdravlje i polić 
bih ispio ! i 

Aj, aj, što je to? meni je vlažno u nogama? 

Nije ništa, odvrati mu drug, u grabi smo; a u grabi 
je vode, rashladit ćemo se malo, i onako nam gori u 
glavi, barem meni. Avaj, nesretna glava — kako me 
boli. On se prihvatio za glavu, ali osjetio, da mu je 
vlažna ruka. Pogleda na mjesečini i opazi da je krv. 

Bože, to je krv, u strahu će prvi, odkale je? 

Ha, ha, ha, ti si se čestito nakrijesio, kad i ne znaš, 
kako te je onaj Lupoglavac u Dugovcu toljagom ošinuo ; 
znaš, kad si mu se ono narugao; ali i ja sam dobio 
svoj dijel, jer me križa i pleća bole, kan da su žeravicom 
posipana. Biti će uspomena na današnju svetkovinu. 

Nu mi valjda ne ćemo ovdje u grabi prospavati; 
diži se, valjda ti se nisu noge odrvenile. 

Obojica se teškom mukom izvukoše iz grabe i po- 
gjoše dalje. Prvomu bilo tek kakovih so koračaja do 
stana, a i Kusniću ne bijaše daleko. 

Pak taj da bude moj zet, tomu da povjerim svoju 
Ružu, svoje dijete — nikada. Volio bih ju mrtvu na 
odru vidjeti, nego li svezanu s takovim čovjekom. Tako 
je mislio i za sebe _prošaptnuo Gašo, kad se našao na 
cesti, te se zaputio k svojoj kući. 


* 
* * 


Ivo bio jedinac u Pavla. Roditelji pazili su ga ko oko 
u glavi, ali i nastojali, da ga valjano uzgoje u nabožnom 
kršćanskom duhu. Najbolja mu škola bila Ninkovićeva 
kuća, a najbolji i prvi učitelji sami roditelji. Sretna djeca, 
koja u kući i u roditelja ne vide i ne čuju ništa sa- 
blaznjiva, što bi ih smutiti i na stranputice zavesti moglo. 
Takova kuća bijaše Ninkovićeva, takovi bijahu Ivini rodi- 
telji. Kad je Ivo počeo u školu ići, znao je već na izust 
glavne istine svete vjere, znao točno, razgovijetno sve 
obične molitve do »čin vjere« ; ali zato se je brinuo otac, 
brinula se majka, znajući da je najsvetiji zadatak bračnog 
života valjan uzgoj djece. 

U devetoj istom godini počeo dječak u Željkovcu 
polaziti školu; ali je za nju bio potpuno pripravljen, te 
je vazda megju dobrimi najodličnije mjesto zauzimao. 
Bilo je u školi Ivinih vršnjaka iz Jurjevice, kao Plavićev 
Franjo, Kušnićev Naco, ali se je Ivo snjimi rijetko družio, 
pače nije htio ni s njimi da ide u školu. Volio je ići 
s djevojčicami, jer su bile mirnije i čednije, a osobito je 
volio susjedovoj Dorici. S njom bi obično u školu po- 
lazio, braneći ju često od zadirkivanja objesnih dječaka. 
Činilo se, da se i neopazice megju Ivom zaprelo neko 

nježnije prijateljstvo, koje nije niti onda prestalo, kad su 
prestali u školu hoditi. Ivo u kući imao svoj posao, 
Dora u susjeda svoj; al kako su jim kuće bile jedna do 
druge, vidjevali su se i sastajali svaki dan. To je bilo 
tako naravno, da nije nikada nikomu u oči palo. Pa 
kad bi ih i same pitao, rekli bi ti bez sumnje, da tako 
mora biti, i da to nije ništa neobično. Ipak se opažala 
velika razlika u značaju i ćudi Ive i Dore. 

Ivo bio miran, tih, krotak, dobroćudan. a poka- 
zivao od mlada sklonost na ozbiljan život. Dora na- 
proti bila živahna, vatrena, pače kadšto prpošna i jogu- 
nasta. Ona bi znala druge bockati, ali uza sve to ne bi 
joj mogao nitko prigovoriti njezinu životu, osim zavidnih 
žena, koje su običavale govoriti, da Dora nešto odviše 
očijuka sa mladići. Pa u istinu taj sud, ako i strog, mogao ( 
se pričiniti opravdan, jer je Dorino vatreno oko na da- 
leko dopiralo. No tko joj je u dušu zavirio, mogao je 
jasno razabrati, da je to samo mladenačka bezazlena 
šala. Vidjelo se, da voli Ivi, .al to je nije smetalo, da 
se i s drugimi našali, pa tako bilo onomad na Vidi- 
kovcu, gdje je cijelo popodne s drugimi plesala, akoprem 
je ondje i Ivo bio i akoprem je znala, da će ga se to 
neugodno dojmiti. 

Od ono doba prošla kakova dva ama a da ovo 
odvoje, premda se je svaki dan vidjelo i sastalo, nije 
megju sobom ni riječi izmijenilo. 

Bilo jedne nedjelje poslije podne. U mlinu bila za- 
bava 1 muzika, a Jurjevačka mladež pohitila na ples i 
razgovor. Namah poslije objeda došao k Plavićevim Naco, 
da pogju zajedno. Naci bilo je najviše stalo do Dore 
da ju odvede sobom. Al Dora bila canas svoje glave, 
te ne htjela poći. Uzalud ju Naco i brat joj nagovarali i 
mamili; ona se izgovarala glavoboljom, pak da voli osta 

kod kuće. I ostala je, dočim se mal ne sva ostala dru- 
žina otputila na zabavu. Bivši pak sama, uze knjigu, 
što ju je nekoć u školi za nagradu dobila, podje u vrt 
i sjednuv pod granatu krušku u hladovinu, stade pre- 
birati po listićih, a oko ju zanosilo prema Ninkovićevoj 
kući, očevidno za to, što je nekoga očekivala. Znala je 
dobro, da je Ivo kod kuće, jer njega takove zabave 
obično nisu zanimale. | 

I zbilja za neko vrijeme pokaza se Ivo na dvo- 
rištu, te se nekamo zaputi. Morade proći kraj Dorina 
vrta. Čim ga ona opazi, namah se sagne nad knjigu i 
stade tobože čitati, pretvarajući se, kan da ga ni opa- 
zila nije. 

Dobar dan, Doro, ču se glas iz ograde. Djevojka 
prepozna glas, podrhta, uzdignu glavu i odvrati: Bog 
daj, Ivo. Kamo si se zaputio? 

U polje, da prigledjem, nema li kvara. A kako si 
ti kod kuće ostala? Brat ti je s Nacom odjurio u mlin. 
Zar te nisu sobom poveli ? 

Nisam htjela poći, odvrati. Hoću da malo čitam; u 
tjednu i onako ne mogu doći do čitanja. Ali ako ideš 
ti onamo, onda idem i ja. 

Ivo ju u čudu pogleda, pa će onako nepromišljeno : 
Da, ti bi pošla s menom, da me ondje ostaviš na cje- 
dilu, kad je Naco ondje. 

Dora ga prijekornim okom pogleda, te nehajno od- 
vrati: Ivo, zašto me vrijegjaš? Držiš li me za tako slabu, 
da bih se ja kadra bila svakomu o vrat objesiti, i istomu 
Naci Kusniću? | 

Da, da, a što je ono bilo na Vidikovcu ? 

Ne govori o tom, jer me i samu mrzi na onaj dan 
i pomisliti; al da ti pravo kažem, ja sam ono naumice 
učinila, i to s dva uzroka, a kad ti jih kažem, vidjet ćeš, 


da me krivo sudiš. 
* 

Da čujem. 

Sjedi do mene, ako ti nije zazorno, pa ću ti pri- 
povijedati. Ivo unišao u vrt i sjeo do djevojke. 

Ja sam htjela da vidim, da li me voliš ili ne voliš, 
a drugo, ne ljuti se na to, što ćeš čuti: htjela sam ti 
se osvetiti. Ja sam jednu i drugu svrhu postigla, te sam 
s te strane zadovoljna. 

Ivo ju začugjeno gledao, te dodao: Ja te u istinu 
ne razumijem, jer ne znam, kad bih bio ja dao povoda, 
da o mojoj ljubavi i naklonosti sumnjaš. 

U istinu, Ivo, ti se držiš tako nedužno i bezazleno, 
a ipak izmegju deset djevojaka devet bi jih za cijelo 
sudilo o tebi onako, kako sam sudila ja. 

Prošle zime o mladoj godini, kad je bila svečanost 
u Željkovcu, bijasmo ondje zajedno, a kako si se ponio? 
Ostavio si me na cjedilu, šaljikao se s drugimi, a kad 
sam te molila za božićnicu, ti si mi, se nasmijao i dao 
ju mlinarevoj Ruži. Ti si ne možeš misliti, što sam 
ja trpila onda. Mučila me: dan i noć sumnja, da li 
me je Ivo ikada volio; nisam li mu upravo tako blizu 
srcu, kao što i svaka druga djevojka u selu. Ja sam 
htjela u tebe slična čuvstva — jednaku bol i nemir pro- 
izvesti. Pretvarala sam se, da tobože i ne marim za te, 
na silu laskala onomu, koga najmanje volim i plesala 
sam s njime. — Ja sam te vidjela, Ivo, naslonjena na 
brijestu, ja sam opazila, kako si blijedio i rumenio, ja 
sam ti i suzu u oku opazila, al ta mi suza više vrijedila, 
no biser i zlato. Vjeruj mi, ja sam na tvojoj boli uži- 
vala; ali ne s toga, što te je boljelo, već s toga, što mi 
je ta bol jasno govorila, da me Ivo ljubi, da mu nisam 
tugja. Ti si tada naglo otišao, a i ja sam kolo ostavila, 
i budi uvjeren, da me u njem nikada više ne bude, 
van uz tebe i o tvojoj ruci. A sad mi kaži, Ivo, srdiš 
li se jošte na mene, možeš li mi oprostiti? 

Dobro! istina, boljelo me, ali sada je sve zabora- 
vljeno, i Ivo joj stisnuo ruku, pogledao joj u oči, a na 
njih opazio kao nježne kapljice biser-suza djevojačkih, 
što su odražavala nutarnje zadovoljstvo i blaženstvo. 
— Kaži mi jošte, za što si mi se htjela osvetiti, ta ljubav 
i osveta kako da idu usporedo ? 

Vidiš, ne zamjeri Ivo, ti si pametan, a cijelo te selo 
drži za sveca; a ipak onaj tvoj čin u Željkovcu bio je 
čudnovat ili nepromišljen. Vidiš, mlinarova Ruža je krasna 
djevojka, ali je i sukromna i čedna, poštena i dobra, 
da joj ni skoje strane ne može biti prigovora. I ja ju 
štujem, i ja sam joj prijateljica; ali može li joj se za- 
mjeriti, ako i ona ćuti kao obično djevojke, ako se i 
njoj onako potajice potkrade u srce onaj, koji joj se 
svigja, a osobito, kad je taj čestit i lijep. A takav si ti 
Ivo, ili barem takav si bio. Tvoje oko, ja se bojim, do- 
prlo je do njezina srca. Ti si joj dao jabuku, a ona ju 
primila, zarumenivši se preko ušiju. Bog zna, kakove 
joj se misli s tim darom ušuljaše u nevino srce. Ti znaš, 
da se božićnica o mladoj godini od milosti daje, i to 
onoj, kojoj kanimo u snuboke. Ti toga valjda ne misliš, 
a ako li se ona tomu nada, tvoja je krivnja. Nju će to 
možda silno boliti, kad bude vidjela, da je prevarena. 
Reci mi, nisi li zavrijedio, da te malo kaznim? 

Ivo se zamisli i Dorin ga se ukor neugodno dojmio, 
ali morade i sam priznati, da ga je zaslužio. 

Ivo, ti moraš izliječiti djevojku, da se ne pita nadom, 
koja se valjda ne će nikada ispuniti. Dora je imala na 
umu i drugu osnovu ; znala bo je, da joj brat Franjo 
za Ružom luduje, pa pomisli, da bi ga ona valjda je- 
dina, bude li mu ženom, kadra bila izliječiti i navrnuti 
Ba pravi put. 

Dorino se lice na jednom zamaglilo, klonula glavom 
i uzdahnula: Ivo, mi tu naklapamo o koječem, kao da 

. smo već na cilju, a zaboravila sam ti glavno spome- 
nuti: Jesi ' čuo, da sam isprošena ? 

Ivo prasnu u smijeh. Kakova ti opet šala sunula u 
glavu, ona i pristaje našemu razgovoru kao šaka na oko; 
tebi se valjda opet zavrtio Naco pred glavom. 

Ne, Ivo, govorim ozbiljno. Jučer bio Kušnićev rod 
kod nas, te me snubili za Nacu. 

Ali nisam im hi išla na oči. Nu moj otac ne bi 
mario, da što prije pogjem za njega. 

Pa što ste dokončali? 

Odgodilo se do proljeća, jer da ću si ja do toga 

tobože promisliti, akoprem i sam otac dvoji, da bih ja u 
to ikad privolila. Ne, Ivo, ste strane nema nam nika- 
kove pogibelji. Ti si u mom srcu tako dobro pohranjen, 
da te odanle nikoja sila ne bi bila kadra pomaknuti. 
Ali druga nam je zapreka, a to su naši roditelji. Nisi li 
ti već na to pomislio? 

Ja sam doduše već na to pomislio, ali se ne bojim, 
da bi to bila tolika zapreka, da se ne bi dala svladati. 

O Ivo, ne vara _se. U selu nema dvije kuće, koje 
bi se jače mrzile, nego li se mrze Plavići i Ninkovići, a 
Bog si jih znao zašto. U našoj kući i ne spominje se 
vaše ime van za ruglo i sramotu, a tako će biti po 
svoj prilici i kod tebe. A ipak naš savez stoji do volje 
naših roditelja. A što će oni? Ja se bojim na to i _po- 
misliti. | 

Doro! ti se možda i varaš, jer moj otac ne mrzi 
na nikoga, nije nikomu neprijatelj. 

Ne, ne, Ivo, ti se varaš, i tvoj će otac svimi silami 
raditi, da ne budemo svoji. Moguće, da on nije baš to- 
liki neprijatelj našoj kući, ali on me danas ne voli, kao 
što me je prije volio, dok sam bila dijete i s tobom 
školu polazila. Tada nije on megju nama pravio razlike, 
tada bi me običavao posaditi na koljeno, te mi bajati 

tako lijepo i zanimljivo, kako to samo on znade; tada 


bi mi podavao slatkiša i voća, a danas? — proći će 
kraj mene, a da me ni ne pogleda; danas jedva će mi 
i na pozdrav hladno odzdraviti. — Oj Ivane, to me 


boli, akoprem i tebe moj rod jošte hladnije susreće. No 
može li to naša srca razdvojiti, može li to Ji u 
našoj duši utrnuti ? 

Nikada, Doro! strastveno će Ivo, pa bilo što mu 
drago; mi ćemo biti svoji. 

Nikada, nikada, moj jedini Ivo, vatreno će i za- 
nosno djevojka, ustav sa zemlje, te uprv svoj žarki pogled 
u zjenicu oka Ivanova, koji se bijaše takogjer ustao. Ja 
sam doduše slaba djevojka, ali u sebi osjećam snage: 
tebe mi nitko oteti ne smije, pa ni moji ni tvoji rodi- 
telji. Ivane, zavjerujem ti se, da ću biti tvoja — ili ničija. 
I Dora savila ruke oko Ivanova vrata, te ga vatreno 
zagrlila. — A sad, Ivo, s Bogom ; odviše smo dugo raz- 
govarali. Da nas otac zateče, bilo bi grijeha i pokore u 
cijeloj kući. I Dora pošla u kuću, a Ivo pošao u polje. 

Vrativši se Ivan kući, nagje oca za stolom ; pred njim 
bijaše rasprostrt zemljišnik i nacrt Ninkovićeva posjeda. 
Po papiru tražio je megje i.mrmljao: Bože, kolika je 
to pokora, imati hrgjava susjeda. Ovako zamišljen nije 
ni opazio, da mu je sin unišao ; istom kad ga ovaj po- 
zdravio, okrene se prama njemu i reče: Ivane, ti si kod 
kuće, mislio sam, da si u mlinu; i ja bih onamo, da 
nije ondje plesa, a ovako ću valjda sutra ili prekosutra, 

Oče, ja volim biti kod kuće, nego li plesati, i sam 
znaš, da mi se drugovanje s našimi jurjevačkimi mladići 
ne mili. 

Imaš krivo, Ivane, imade u nas dobrih i poštenih 
mladića; tima ne valja se uklanjati. Onoj dvojici trojici 
raskalašenih pijanica možeš se i tamo ugnuti. — A šta 

si ti danas tako zamišljen, kan da snuješ kakove osnove? 
Jesi li možda što takova čuo ili vidio? 

Ne, nisam ništa. 

Moj sinko! moje je oko bistro i pronicavo, pa ja 
već od dulje vremena opažam, da nisi više onakav, kakav 
si bio. Nešto ti imaš na srcu, što meni prikrivaš. Ne 
činiš pravo, kad pred ocem kriješ. Ivane, sami smo, 
govori, što je s tobom? 

Oče, govorio bih, ali se bojim pred tobom razgaliti 
srce svoje. 

Kakove su to riječi? Ti se dakle bojiš govoriti pred 
ocem svojim, ukori ga Pavao. A zar ti je drugi više, 
nego otac, ili zar imaš u drugoga više povjerenja, nego 
li u oca? Samo mi kaži. Na te riječi pogleda Pavao 
tako ljubezno sina, da se Ivo morao odvažiti, da govori: 

Oče, znaš me i uvjeren si, da u cijelom svom do- 
jakošnjem životu nisam ništa učinio, što bi morao ta- 
jiti, il nad čim bi morao rumeniti; ali imade često ne- 
vinih i bezazlenih stvari, koje ne idu onako rado preko 
jezika. A tako je i ovdje. Oče! meni će do koji dan 
biti dvadeset godina, pa bih se rado ženiti. 

Otac kan da ne vjeruje, načulio uši, da bolje čuje, 
a kad je čuo, primio se za čelo, kan da ga je ta sinova 
izjava iznenadila. Ti bi se dakle ženio, uzvrati otac, pa 
ta te želja tako uznemirila? A zašto, ta razumije se sobom, 
da ne ćeš ovako ostati, akoprem je još prerano o tom 
govoriti; jer ja sam odlučio a i majka je stim spora- 
zumna, ne ženit te, dok nisi vojničkoj dužnosti zado- 
voljio. Ljetos si u prvom redu. Uzmu li te u vojnike, 
za tri godine svršio si vojništvo, a tada si možeš bez 
ikoje zapreke izabrati mladu i povest ju k žrtveniku. 

Ali, oče, ja bih želio prije se oženiti, ta mlada će 
vam snaha naći mjesta u kući; ona je u vas bolje po- 
hranjena, nego li u svojoj kući. 





| 

Sinko, ti si se valjda zagledao; nešto je prerano, 
no kaži mi, na kojoj ti se mlado, neiskusno srce ulovilo ? 

Oče, bojim se kazati, ali ja sam odabrao — su- 
sjedovu Doru, kćer Grge Plavića. 

Pavao bio čovjek ozbiljan, koji se nije dao tako 
lahko iznenaditi, koji je i najneobičnijoj stvari mirno u 
oči gledao; ali u ovaj par, rekao bi, da se kamenom 
pretvorio, ili da mu je kap pala. Istom za nekoliko ča- 
sova došao je k sebi, ustao, te se nemirno stao šetati 
po sobi. Najednom se zaustavi pred sinom, oštro ga 
promjeri okom, te zapita ozbiljno: Ivo, šališ li se, ili si 
pameću šenuo? 

Dragi oče! tronuto će i drhtavim glasom Ivo, ni 
jedno, ni drugo; ja govorim posve ozbiljno. Dora će biti - 
moja žena ili nikoja druga. Pa, oče, zašto te to toliko 
uzbunilo. Ta i ti si Doru, dok je još tedjetetom bila, mi- 
lovao; ona je sa mnom odrasla, sa mnom polazila školu, 
a iti si sam često onako od šale rekao, da će ti biti 
snaha. Dora je marljiva i poštena, a zar je ona kriva, 
što joj je otac svadljivica, a brat pijanica ?! 

Ubogo dijete! ti ne znaš, što govoriš. Kad bih ja 
na tu ženidbu i pristao, Dora ipak ne bi bila tvoja žena ; 
jer sva je prilika, da bi ju otac volio mrtvu vidjeti, nego 
li u Ninkovićevoj kući. Ja ne znam, odkale tolika mržnja 
u Grge; ali živa je istina, da on ne bi mario žrtvovati 
i svoj imetak, kad bi nam samo naškoditi mogao. Pred 
koji tjedan, kad je kosio otavu, za dva hvata i više 
segnuo je u našu sjenokošu. Jučer orao je na Čemernici, 
pa preorao megju i dvije tri brazde od naše oranice pri- 
orao, a to biva sve od zlobe, jer on imade kao i mi 
dovoljno zemljišta. — Prijatelju i susjede, rekoh, za što 
tražite svagje i zadjevice, gdje je ne treba, gdje su 
megje i u zemljišniku i u nacrtu točno označene; al on 
si je utuvio u glavu, da mu je jošte tvoj djed komad 

oranice odsvojio, a taj da on mora dobiti natrag. Ja 
bih mu ga drage volje ustupio, kad bi to istina bila, 
ali svi zemljišnici i nacrti jasno govore, da je to naše. 
Ja ću dati po mjerniku odsjeći megjaše, ja ću sav naš 
posjed s Plavićeve strane dati grabami ispresijecatj, preko 
kojih ne će tako lahko u naše zadirati. 

Ivo, naša je zadruga uvijek u slozi živjela. U njoj 
megju članovi niti bijaše svagje, niti zadjevice, jer je nije 
imao tko zapodjevati, a zadjevice po ženah dolaze. Nin- 
kovići su uvijek pazili, koga da uzmu u kuću. Nismo 
gledali, da li je bogata, da li će što donijeti u kuću, 
nismo pazili na rod i pleme, ali smo pazili, da nam 
svadljivo zlobno čeljade ne dolazi pod krov. 

Gledaj, Plavićevih žena boji se cijelo selo; one dvije 
tri, što su u selu poudate, raznijele su kuću na jezicih, 
zavadile rod i prijatelje. Ne bih želio, da nam takova u 
kuću dogje. Moguće, da Dora ne bi takova bila... 

Ne bi, ne bi, jamčim ti svojim poštenjem, a budi 
uvjeren, da ti ona _ ne će poremetiti reda ni sloge u kući. 

Možeš imati pravo; al već sam ti rekao, da na to 
ne možeš ni misliti. jer ti valjda ne misliš silom oteti 
djevojke iz roditeljske kuće. A otac bi ju prije dao i 
ciganinu, nego li kojemu Ninkoviću. 

Sinko, budi ozbiljan i razborit muž, uči se trpjeti i 
pregarati. A napokon, tko zna, kakovu li je budućnost 
vam dragi: Bog namijenio. Budi strpljiv, te ne kloni 
duhom. Za sada slušaj moj savjet Za tri godine, što ćeš 
u vojništvu proživjeti, što se sve ne može u Jurjevici do- 
goditi. Ljubi li te Dora, ona će te čekati; ne ljubi li 
te, ona će uhvatiti prvu zgodu, da se uda, a tada nije 
vrijedno, da za njom žališ. — Ivo, Ivo, budi na oprezu! 
Ja bih volio, da se Plavićeve kuće posvema okaniš, jer 
ja se bojim, da odanle prijeti pogibelj cijelomu selu. 

Smiri se, jer nad tvojom sudbinom bdiju budne oči onih, 
koji su ti život dali. | 

Oče!.hvala ti na ljubavi; budi uvjeren, da je ne 
ću nikada zaboraviti. Mudra me je tvoja riječ ohrabrila, 
ona će mi dati jakosti i snage, da strpljivo čekam čas, 
kad će se i moja želja ispuniti Jedno bih te jošte za- 
molio, a znam, da mi ne ćeš molbe odbiti. 

Što je to, da znadem? upita otac. 

Ovih dana potužila mi se Dora, a suze su joj kraj 
toga navrele na oči, da ju od nekog vremena ni ne 
gledaš, da joj na pozdrav skoro ni ne odvraćaš. Oče ! 
budi s njom prijazan, ne uskrati joj one pažnje i ljubavi, 
koju si joj nekoć poklanjao, ta i ona uboga trpi, a nije 
ničemu kriva. 

Dobro, dobro, odvrati otac, ja ću postupati onako, 
kako znam da je pravo i uputno. 

IV. 


Zima bila je već na izmaku, a u jugenid nije se 
ništa neobična dogodilo. Ženio se nije nitko. Naco je 
do duše snubio u Plavićevih, ali Dora ga je odbila, 
a otac je ipak u toliko volio kćer, da je nije htio siliti 
za onu pijanicu i lijenčinu. Bolje sreće nije bio ni Franjo 
u mlinu, jer Ruža nije htjela o njemu ni da čuje, a ro- 
ditelji su joj se izgovarali, da nije jošte dorasla za udaju. 

S proljeća bilo novačenje. Kocka pala na Ivu, i on 
je morao pod pušku. Otac bi dakako volio bio, da 
ostane kod kuće, al zakon je zakon, jednak za sve, pa 
mu se moralo pokoriti. 

Mater Maru bilo je teško umiriti. Ona si je već 
utvarala, da ga vidi u ratu ranjena ili ćak mrtva, pa 
s toga stala plakati i naricati. Napokon ga zavjetovala 
majci Božjoj Bistričkoj, te obrekla, da će svake godine 

onamo poći na Veliku Gospu, ondje pokloniti voštenica 
od funte i dati odslužiti tri svete mise za njegov sretan 
povratak. 

Ali jošte bijaše netko, tko je za Ivom tugovao: 
bijaše to Dora Plavićeva. 

Ivu uvrstiše u dvanaestu ulansku pukovniju. 

I razdioba u Jurjevici kao da se je primicala kraju. 
Pošto su seljaci ponovno odbili svaku nagodu, urbarski 
sud uzeo je to u svoje ruke i riješio. Po sudbenoj od- 
luci dobiva svaki Jurjevčan po selištu 12 jutara, i to 
7 jutara pašnjaka, a 5 jutara šume, dočim im se prije 
nagodbom nugjalo 16 jutara. 

Jurjevčani, začuvši za takovu odluku, htjedoše da 
pobijesne. U tom nazrijevahu oni zlobu, kan da ih u 
istinu hoće poglavarstvo da upropasti. [| Pavao žalio 
takovu odluku, jer mu se u istinu činila nepravedna, te 
se bojao, da se seljaci ne će dati uputiti, da ju prihvate. 
I nije se prevario; seljaci su na sva usta govorili: Nema 
sumnje, nas kane prevariti. Uživali smo i držali sve, dok 
se ne domisliše, da nam dadu ipak nešto. Jošte jedna 
odluka, a tada će nas za vazda svega lišiti. Ne, mi se 
ne predajemo, pa ma pod konac konca sve izgubili; 
ta valjda će se i gore sjetiti naše molbenice, pa ju riješiti. 

Grga je neumorno obilazio selom od kuće do kuće, 
pripovijedajući, kako je bio u Zagrebu kod Antolića, a 
on da mu je rekao, da je naša molba povoljno riješena 
prispjela u Zagreb, i da će nam se do koji dan dosta- 
viti, a do toga da se opremo svakomu pokušaju raz- 
diobe. 

I Pavao je bio neumoran, te je sa svoja tri prija- 
telja radio i djelovao, učio i upućivao, da valja popu- 
stiti, da se s odlukom zadovolje, jer da oni njezine pro 
vedbe ne će zapriječiti. 

Gdje koji su Pavlu povlagjivali, al to je bilo samo 
tako dugo, dok nije Grga megju njih došao. 

Bilo je to nekako u svibnju, kad se zakazalo, da 
će komisija u Jurjevicu. Komisija došla, al je i prošla, 
ne obaviv posla, jer nije imala uza se sile. 

Ljudi, vi ćete svoj prkos skupo platiti, vi ćete se 
kajati, kad već bude prekasno, rekao im sudbeni po- 
vjerenik na rastanku. 

Grga se smijao, što je tako s lahka prošao, te bivao 
sve čvršći u uvjerenju, da im Crnoga luga i Čreta nitko 
ne može oteti. | . 

Pavla je sve to ozlovoljilo, te je već i prestao mi- 
sliti na segregaciju. . 

A ipak razdioba se primicala i neopazice svome 
kraju. Oblasti su opazile, da oklijevanje i neodlučnost 
podnjećuje seljaštvo na otpor, koji jošte lahkoumno 
podjaruju kojekakovi pisarčići na svoju korist, a na se- 
ljačku štetu. Odlučilo se, puklo kud puklo, da se jošte 
prije jeseni provede segregacija u Jelkovačkoj gori i u 
Jurjevici, pošto su već ondašnja vlastelinstva položila 
predujmove za vojničku pripomoć. 

Bila upravo Velika Gospa. Jurjevčani razišli se po 
proštenju na sve strane, neki ćak na Bistricu, kamo je 
sa stricem Andrijom pošla i Pavlova žena Mara, da obavi 
prvi zavjet za svoga sina Ivana. Išla bi bila i Dora, da 
je smjela pred ocem; al ovako morade ostati kod kuće, 
pa se tješila, da će ju dobri Bog i prečista Bogorodica 
čuti i u župnoj crkvi, kad se bude molila za sreću svoga 
Ivana. Pod večer nekako se ušuljala u Ninkovićevu kuću, 
da potraži Maru, koja je upravo spremala stvari za su- 
trašnji put; bijaše najme Mara odlučila jošte noću kre- 
nuti, da još do podnevnice stigne onamo. 
| Dobar večer, susjedo, dahnu djevojka, stupiv nesi- 
gurnim korakom u sobu. 

Da Bog da, dijete moje, odvrati prijazno Mara. Što 
ćeš i ti na Bistricu k Majci Božjoj na proštenje ? 

Rada bih, al se ne usugjujem oca ni zamoliti. Ta 
znate kakav je, osobito ovih zadnjih dana, gdje je reć 
bi u zavadi sa cijelim svijetom. Vi idete onamo, kako 
mi je Jerkovićeva Anka kazala, pa sam došla, da vas 
nešto zamolim. 

A što takova, kćerko moja? Mara je te riječi tako 
nježno i tronuto izgovorila, da su Dori i nehotice na- 
vrele suze na oči. 

Imadem malen zavjet, a taj možete i vi obaviti. 
Evo vam forinte, pa platite dvije mise u moju nakanu: 
da bi mi prečista Djevica isprosila u Sina svoga milost 
i zaštitu. 

Mara ju pogleda, pa će: da, da, zaštita Marijina 
svakomu je nužna i dobro došla. Ja ću ti učiniti kako 
želiš. | 

Nije to za mene, izlanu u pol glasa djevojka, al se 
namah i pokaja. 

Nego za koga? 

Vama mogu kazati, sramežljivo će Dora. 

Dijete _ moje, ti misliš na Ivu. Na to tronuta Mara 
zagrli Doru, veleći; Budi uvjerena, da te ljubim, kao da 
si mi na srcu odrasla ; jer znam, kako je teško djetetu 
bez majke, a ti svoje ni poznavala nisi. 

Dori je godila Marina prijaznost, te joj se privinula 
na grudi i plakala, ali plakala čuvstvom nekakova mir- 
nijeg zadovoljstva, jer je vidjela, da ipak nije onako osa- 
mljena, kako je prije mislila. 

Vi me dakle ne odbijate, ne mrzite na mene? 

Kakve su to ružne riječi, Doro?! Toga nikada u 
buduće ne misli, a kamo li reci. | 

Oj sto puta vam hvala za tu ljubav; ja ću vam biti 
uvijek zahvalna, rekne Dora, i nazvavši dobroj Mari: 

laku noć i sretan put, no brzo _ iz kuće i odbrza 
prama domu. 

Pijetli su se jedva drugi put oglasili, a u dvorištu 
bila su već uprežena kola. Mara i Andrija sjeli te se 
odvezli, uzevši uz put u kola i Anku Jerkovićevu. 

Danas je nekako pusto bilo u Jurjevici. Sve se 
razišlo kojekuda, a neki od onih, koji su ostali kod kuće, 
pogju po običaju u mlin na čašu vina i na razgovor. 

I k Pavlu se navrnulo nekoliko prijatelja na do- 
mijenak. Sjeli pod granatu lipu, te navrnuli opet razgovor 
na segregaciju. 

Ja i sam počinjem misliti, da bi Grga pod konac 
konca mogao imati pravo; nas se ipak boje, jer po gr- 
bavu drvetu i koze se penju, reći će Matanić. 

Ne ludujte sada, kad ste inače pametni. Oni možda 
otežu, to je istina. ali nas se ne boje, a o tom ćemo 
se, ja se bojim, do skora uvjeriti. I ovih dana čuo sam 
u Zagrebu, da je gospodi u Zagrebu već ponestalo str- 
pljivosti. 

Ti još dakle uvijek misliš, da ćemo izgubiti, te da 
nas je naš odvjetnik za nos vodio? 

Ja sam dapače o tome posve uvjeren. Ta toga va- 
šega odvjetnika nestalo je iz Zagreba, jer se boji za 
svoju kožu. Ja sam uvijek taj prijepor izmegju nas i 
vlastelinstva žalio, a danas ga se bojim jače no ikada, 
on nam koristi donesti ne može, a njegove posljedice 
osjećat ćemo dugo. 

A što, zar nije Jelačić ban, koji je tlaku ukinuo i 
sve urbarske posle razriješio i kmetovom dao u vla- 
sništvo sve ono, gdje su prije imali samo uživanje. 

Dragi prijatelji! Urbarski odnošaji, kako su stotine 
i stotine godina izmegju vlastele i kmetova postajali, ne 
mogahu se tako rekući preko noći urediti i izgladiti. 
Kmetstvo se ukinulo, ali ostali odnošaji trebalo je, da 

se sve malo po malo pravedno urede i izravnaju, da 
ne bude nikomu krivo. Može se doduše žaliti, da se to 
nije namah poslije godine 1849. izvelo, al tomu nismo 
ni mi ni vlastela kriva. Sada, kada se o tom radi, tre- 
balo bi susretljivosti s jedne i druge strane, a te nema. 
Neka vlastela davala su malo, a kmetovi opet tražili su 
previše. K tomu nadošla su huškanja, zadirkivanja, koja 
su taj cijeli i onako teški posao jošte većma zamrsila, 
A on će se ipak riješiti, o tom možete biti uvjereni — 
samo ne dao Bog.... Pavao ne doreče, jer je upravo 
u sobu stupio pandur od kotarskog suda, noseći pod * 
pazuhom cijeli rukovjet pisama. 

Dolazak pandurov neugodno se dojmio naših pri- 
jatelja, pa se stoga onako plaho i nepovjerljivo okre- 
nuli k njemu, kan da su mu iz očiju željeli saznati po 
što je došao i šta im nosi. 

Pomoz Bog, braćo, drago mi je, da sam barem 
vas našao, kad je i onako cijelo selo pusto, sve se ne- 
kamo razišlo. — Evo vam za prekosutra, to jest za dan 
17. kolovoza pozivnica od urbarskog suda, da se do IO 
ura nagjete u Crnom lugu, gdje će se segregacija pro- 
vesti sudbeno. | 

Matanić je problijedio, Jerković drhtao, kao da će 
ga groznica, al Pavao ostao hladan, te mirno odvratio : 

Dederte amo moju pozivnicu. | 

Evo vam je, reče pandur, pruživ mu pozivnicu i 
odluku, a hoćete li ih sve, dat ću vam ih drage volje, 
da ih razdijelite po selu svojim drugovom. 

Hvala vam, u to se ne upuštam, i za to ne primam 
odgovornosti. Takove se stvari moraju svakomu u ruke 
uručiti. Ja primam svoju pozivnicu, i ovi će moji pri- 
jatelji primiti svoje, a ostale potražite sami. 

Službeni se podvornik udaljio, a oko Pavla privili 
se prijatelji, da im razloži, kakova je to odluka i što 
znači taj poziv. 

Pavao, pročitav odluku za sebe, stade ju sada tu- 
mačiti. Odluka spominje, kako se je ponugjena nagoda 
izjalovila, te je sudbeni stol na temelju podastrtih isprava 
i spisa izdao odluku, koja će se i provesti. A pošto 
je narod provedbu te odluke već jednom osujetio, sud- 
beni će povjerenik istu provesti, ako će trebati, i oru- 
žanom silom. 

Evo, moja se slutnja žalibože ispunila. Ne dao Bog, 
da bude gore! A _ moglo bi biti, ne bude li pameti i 
razbora. 

A što da radimo mi, koji se ni do sada nismo 
razdiobi protivili? zapita Jerković. | 

Što da radimo? ozbiljno će Pavao, radimo, što nam 
razbor svjetuje: mirimo narod i upućujmo na samom 
sastanku, da ne učini ludorije, s koje bi ga danas sutra 
i djeca proklinjala. 

Lahko je to reći, ali teže izvesti, izlanu Matanić, 
dignuv se sa stolca na polasku kući. Jerković se još 
neko vrijeme zadržao u razgovoru, a onda i on otišao. 

Sunce već zapadalo, a sumrak se hvatao. Pavao 
prigledao oko kućnog gospodarstva, i zatim se vratio 
u zajedničku sobu, gdje se i ostala družina k večeri pri- 
kupljala. 

Braćo | reče jim za večere, nad našim dosele mirnim 
selom nadvili se oblaci. Dao Bog, da progju mirno! 
Prekosutra doći će komisija, da provede segregaciju, a 
po svoj prilici doći će i vojska. Što je uraditi, uradit 
ću ja kao vaš gospodar, a vi se držite kod kuće kod 
svoga posla. Budu li vas susjedi silili, da pogjete s njimi, 
vi se nikuda ne mičite. Hoćete li me slušati? 

Zar ti o tom dvojiš? odgovori stari Matija; ta nam 
je paziti na kuću; jer dogju li vojnici u selo, oni se 
često ponašaju, da se Bog smiluj. 

Dobro je tako, a sad lahku noć. Ja idem na po- 
Činak. 

Pavao otišao, dočim se družina u šali i razgovoru 
jošte koje vrijeme pozabavila, dok se i Andrija sa Katom 
vratio sa proštenja. : 

Drugi dan znalo se u cijelom selu, da će u utorak 
stići komisija. Vijest ih je ova uznemirila; jer su počeli 
i sami sumnjati, da li se je s njimi i ovaj put htjelo ' 
samo našaliti. 

Ljudi prolazili su selom zabrinuti, mrka pogleda. 
Jedan drugomu jedva se približio, da mu nešto u uho 
šapne. Očito je bilo, da se seljaci spremaju na od- 
lučan korak. Prolazeći mimo Ninkovićeve kuće, stiskali 
su pjesnice, te mrmljali, grozeći se Ninkoviću osvetom. 

Pavao je to opazio, pa ga je to zbunilo, al nije 
znao što da počne. Megju njih poći, ili ih zvati k sebi 
na dogovor, nije bilo moguće; on je znao i sam, da ne 
bi uspio, a moglo bi biti još i pogibeljno. On se je su- 
trašnjeg dana i sam bojao, ali je ipak želio, da jedan 
put već mine, pa puklo kud puklo. 

Danas je svijet slabo radio, a što je radio, nije mu 
išlo od ruke. Najviše je bilo vidjeti Franju Plavića i mla- 
doga Kušnića. Oni su se selom verali kao sablasti, tra- 
žeći ljude, da im nešto kažu. 

U sedam sati zazvoni zvono u Željkovačkoj kape- 
lici na Zdravu Mariju. Jurjevčani prečuli su taj glas danas. 
Ali Pava bio duboko ganut, na oči mu navrle suze, 
te on možda pobožnije no ikada izmolio svoju molitvu, 
izručujući zaštiti prečiste Bogorodice selo i seljane. 

Noć bijaše tamna. Na nebu niti si mjeseca niti 
zvijezda opazio. Pavao naložio svojim, da zaključaju sva 
vrata, da paze, ne bi li što sumnjivo opazili. Povukao 
.se zatim u svoju sobu, ne da legne — ta san mu bio 
daleko od očiju, već da snuje i misli. Glava mu je bila 

puna i prepuna, u njoj mu se vrzle i komešale misli 
jedna za drugom, a da jih nije mogao sastaviti u neku 
cjelinu. Otvorio prozor i zurio u tamnu noć. Sad mu 
se pričinilo, da se u mraku miču ljudi i kradomice šu- 
ljaju prema Grginoj kući. — Nesretni Grga drži sastanak, 
tko bi znao, možda posljednji u svom životu; uzdahnu 
Pavao. Ondje je vrag razapeo svoje mreže, da hvata 
uboge zavedene ljude, koji nisu vrsni prosuditi domašaj 
svoga nepromišljenoga koraka. A ipak, kakove su danas 
prilike, narod bi mogao uz nešto pameti, rada'i štednje 
živjeti život miran, sretan i zadovoljan. Uz takove misli 
probavio neko vrijeme na prozoru, dok se nije digao 
vjetar, a on se na opomenu svoje žene, da je već kasno, 
legao na počinak. I u istinu bilo je već kasno. Na uri 
izbilo je dvanaest sati. Na bližnjem drvu oglasi se sova, 
a Mara reče Pavlu: Čuješ li taj zlokobni glas sove? 
Ne vjeruj u slutnje i babje pripovijesti, odvrati Pavao. 
To je njezin poj, a da znade ljepše, i zvuk bi joj bio 
miliji i prijatniji. I slavulj pjeva noću, a njegov nas glas 
ne uznemiruje, već nam godi. Sova je noćna ptica; glas 
joj je turoban i neugodan, pa nas se stoga neugodno 


dojimlje. Pavao se pokrio, zatisnuo oči — al san ne će 
te ne će na oči. Istom kad se ponovno ura oglasila, 
zaspa 1 on. 


Nije dugo spavao, a već se Pavao prenuo i osovio 
na postelji, pričinilo mu se, da je začuo šušanj pred 
vratima na hodniku. Protare si oči, načuli uši, te sluša. 
Za čas pričini mu se, da je netko laganom rukom po- 
kucao na vratima. Nije ništa, pomisli, uho me preva- 
rilo, te opet slušaj. Opet se čulo kucanje. Netko je pred 
vratima, reče za sebe, ustane, zapali svijeću, te se pri- 

“ makne vratima. Zapitav tihanim glasom tko je, čuje od- 
govor: 


Susjede Pavle, otvorite, ču se iz vana tiho. Treba 
da vam kažem dvije tri riječi. 

Pavao je glas prepoznao, te polagano otključao 
vrata. U sobu stupi Plavićeva Dora. 

“Bože! što te je u to doba dovelo ovamo? u čudu 
ju i strahu zapita Pavao. Djevojka je bila blijeda kao 
smrt, noge joj drhtale, a oči nekako maglene. Čim stupi 
u sobu, zatraži stolac, te sjedne i poslije nekoliko časaka 
progovori: Susjede, vi. se čudite, što sam u ovo doba 
došla. Istina, stojalo me borbe i muke, dok sam se od- 
važila, da _dogjem do vas, i sada ne znam, da li sam 
pravo učinila. 

Govori dijete, da te barem razumjeti mogu; jer ja 
i sam vidim, da nisi tek od obijesti ovamo došla. 

Govorila bih, al mi riječ u grlu zapinje, a na ustima 
zamire. O Bože! Bože! zašto sam morala taj čas do- 
živjeti ? 

Doro, ja to znam, da su morali biti važni razlozi, 
koji su te sklonuli, da ovamo dogješ. Ohrabri se, pa 
kaži, što si naumila. Tvoja duša nije kadra o zlu mi- 
sliti, kamo li ga izvesti. Govori otvoreno, ja ti zadajem 
riječ, da iz mojih ustiju nitko živ ništa doznati ne će. 

Hvala vam, susjede, vi ste me umirili; al vas molim 
i zaklinjem,, nemojte da odatle nastane još veća mržnja 
i zavist medju vami i mojim ocem, jer kad bi to bilo, 
voljela bih, da me više i nije. Ono, što ću vam kazati, 
spada na vas i na moga oca, Obećajete li mi? 

Obećajem, odvrati Pavao, samo govori. 

U to ustane i Mara i sjede bliže k Dori i Pavlu, 
a Dora poče pripovijedati. 

Noćas bio je u moga oca sastanak. 

Mogao sam slutiti, odvrati Pavao, jer sam u tami 
opazio ljude, gdje zalaze u vašu kuću. A znaš li što 
su zaključili? 

Sve sam čula i dobro upamtila. Zaključili su, da | 
će se oprijeti i komisiji i vojsci. Moj jih je otac hrabrio, 
da se ne boje vojnika, jer da oni ne smiju pucati. 

A ljudi su vjerovali? dometnu Pavao. 

Po svoj prilici da su vjerovali. Oni su pače zaklju- 
čili, da vole poginuti, nego, li i pedalj svoga sia 
otstupiti. 

Siromasi, a prva kap krvi, što će proteći, naćerat 
će jih u bijeg glavom bez obzira, dahnu Pavao. 

-Oni su zaključili, da će se naoružati, čim tko bude 
znao i mogao: puškami, sjekirami i kolcevi, te će se 
sakupiti ranim jutrom na mjestu pred selom, da doče- 
kaju komisiju i vojsku, pa jim silom zakrče put do 
Crnoga luga. No ja radi toga ne bih bila došla ovamo. 
Ali napokon zaključili su jošte, da će svakomu 
onomu zapaliti kuću, koj ne će snjimi dr- 
žati, ili koji bi se htio predati. U prvom redu 
spomenuto je vaše: ime i vaša kuća, zatim Matanićeva 
i Jerkovićeva. — Više vam re znam kazati; a zapaliti 
vam kuću preuzeše Kušnići. 

Bože! koliko li ne može čovjeka zaslijepiti mržnja 
i strast? Ludovi, ne mare u selu podmetnuti vatru i ne 
misleći, da bi cijela Jurjevica mogla postati velikim ga- 
rištem, a sedam stotina ljudi bez krova i ognjišta! — 
Hvala ti, dijete, za tu ubavijest Bog ti naplatio! 

Jošte jednom, susjede Pavle, molim vas, vi me ne 
ćete odati, vi se ne ćete osvećivati mojoj kući — 
momu ocu? | 

Budi umirena, ti si time možda spasla i svoju. kuću 
i svoga oca, a da za to nitko ni znao ne bude. 

Na to se djevojka odšulja laganim korakom preko 
prelaza u svoje dvorište te u svoju komoru. 

Pavao nije više legao, već, obukav se, prije nego li 
je zora zarudjela, otputio se prema gornjemu selu, da 

potraži svoje prijatelje Jerkovića i Matanića, te jim sa- 
opći, što je mislio, da im mora saopćiti. 

Kad se kući povratio, već je i zora zarudjela. Dru- 
žina se iz sna probudila i poustajala na svoj obični posao. 
Pavao potražio Andriju, prišapnuo mu nekoliko riječi 
u uho, te se povukao u svoju komoru. 


V. 


Dan je osvanuo lijep, da se u ovo doba godišta 
nije mogao ljepši očekivati. Na travi caklila se jutarnja 
rosa.poput sitna zrna biserova, te se na sunčanu žaru 
prelijevala u raznih bojah. Sitne ptičice lepršale zrakom, 
čvrguljeći svoje pjesmice; kukci i crvići i nebrojeni ma- 
leni Božji stvorovi, što bi ih jedva okom opazio, vrviše 
kao sićušni prašak, kad njim vjetar dune, veseleći se 
svome životu. Jednom riječi, cijela narav odisala bujnim, 
. svježim životom. Ali samo u Jurjevici bilo je nešto druk- 
čije. Iz Jurjevice nikoga nije bilo u polju ni na kakvom 
poslu. Plugovi u dvorištu mirno počivaju, srpa i motike 
niko se ne laća. 

Sunce već visoko pootskočilo, sedam sati već davno 
minulo, a jošte nisi na cesti u selu ni žive duše opazio. 
Okolo osam sati nasta vreva i žamor u selu. Iz svih 
kuća grne narod pred selo, te se reda u redove i-sku- 
pine. Rekao bih, cijelo je selo ovdje na okupu, staro 
i mlado, žene i djeca, a sve _ naoboružano, gdjekoji pu- 
škami, gdjekoji sjekirami, a najveći dijel kolcevi i kame- 
njem. Jurjevčani ko jedan čovjek sakupili se, da dočekaju 
komisiju, koja je imala u Crnom lugu i u Čretu provesti 
razdiobu. 

Na čelo naroda stavio se Grga Plavić. Bijaše to 
čovjek visoka uzrasta, krepka tijela, čvrstih mišica, ga- 
rava lica, a mrka pogleda. Čovjek bi ga se u prvi mah 

morao preplašiti, a ipak Grga po svojoj ćudi ne bijaše 
toliko strašilo. U gospodarstvo se razumio, i ono mu 
uspijevalo; u radu bio marljiv i ustrajan, a kao gospodar 
bio strog i pravedan, a i sa susjedi, ako su mu povla- 
gjivali, dobro se slagao i rado im pomagao. Jedno je 
bilo zlo u njega: bio je čovjek svoje volje; sklon na 
svagju i pravdu, a to ga stajalo i novaca i žrtava. Što 
si je jednoć upilio u glavu, od toga ga je teško bilo 
odvratiti. | 

Nadošlo vrijeme za segregaciju. Grga se dao uputiti, 
da je ona nepravedna, a gospoda da ih hoće prevariti 
i baciti na prosjački štap. Ta se misao tako duboko u 
njega uvriježila, da je bio za nju pripravan i na najveći 
izgred, a ne misleći na velike posljedice njegove. U svem 
tom je lahko našao i pristaša, dapače cijelo je selo sta- 
jalo uz, njega. 

U Jurjevici bijahu jedini Ninkovići, osobito Pavao, 
koji je o toj stvari drukčije sudio te narod odvraćao od 
sile i izgreda — al njegov se glas prečuo, na njega se 
nije nitko obazirao; dapače stali su ga u selu držati za 
svoga neprijatelja, koji tobože podmićen namijerava pro- 
dati njihova prava. 

Grga se za mlada oženio, ali mu žena prvih godina 
umrla, ostaviv mu dvoje djece, Franju i Doru. Poslije 
se više nije ženio. Gospodarstvo vodio je s bratovom 
ženom, a za uzgoj djece nije se odviše brinuo. Franjo 
naslijedio je očevu narav u prkosu i tvrdoglavosti, samo 
što si k tomu jošte i druga nelijepa svojstva prisvojio : 
lijenost, rastrošnost i pijančevanje. 

Dora poprimila nešto od očeve, a nešto opeta od 
materine naravi. Bila u svom naumu čvrsta i postojana, 
gotova na najveći prijegor. Nemajući majke, a željna 
ipak “njena milovanja, privikla već za djetinjstva Pavlovoj 
ženi, te bila najsretnija, kad je na njezinu krilu uz ma- 

lenog Ivu mogla protrajati nevine dane svoga djetinjstva. 
To je trajalo tako dugo, dok se nisu obje kuće megju- 
sobno zavadile. 
»k m X 

Grga objesio staru kremenjarku o rame, te stupio 
pred narod. Ponajprije prošao okom po svih skupinah, 
da vidi, tko se sve našao na ročištu. Najednom smrk- 
nulo mu se čelo, a oko sjevnulo živom vatrom, te oštrim 
glasom zagrmio: Cijelo je selo na okupu, al nema, kako 
vidim, nikoga od Ninkovića, a i Pavao je izostao. Znao 
sam, da će do toga doći. On nam se je uvijek tugjio, 
za sebe snovao. i umovao, kan da je u selu najpame- 
tniji, a mi svi da ne vidimo dalje od nosa; da, on se 
drži na polak gospodinom, on šuruje s gospodom, i ja 
bih glavu založio, da je on, dok mi ovdje stojimo na 
obranu naših prava, pošao pred komisiju u Dugovac, 
da ju ovamo dovede. Sramota za selo, što trpi megju 
sobom izdajicu, koja prodaje njegova prava | 

Nije istina, ču se glas od traga, i Ninković Pavao 
pokaza se megju narodom. Ninkovići bijahu uvijek s na- 
rodom, jer su i oni čest ovoga naroda, jer ljube onu 
zemlju; gdje su se rodili i koja ih hrani i odijeva, gdje 
su osnovali svoje ognjište, gdje su savili svoje gnijezdo. 
A to su Ninkovići pokazali ne kao kukavice i VEEJIEEI 
već kao pametni i razboriti ljudi, davajući svakomu svoje :' 
Bogu Božje, a caru carevo, a tim će putem oni i u na- 
prijed ići. Grga me je pred vami ožigosao izdajstvom, 
da šurujem s gospodom na žator svoga sela, a ja sam 
evo megju vama, kako me živa vidite i gledate, te mogu | 
i vam činom i savjetom koristiti, učinit ću to drage 
volje, ne mareći ni za koju žrtvu. Ali braćo, vi ste ovdje 
na zlu putu, koji vas može dovesti u ponor, iz koga se 
ne biste tako lahko izvući mogli. S toga bih vas ja 
svjetovao, da se vi svi, koji niste za danas pozvani, vra- 

tite kućama na svoj posao, a i vi, koji ste pozvani, da 
odložite oružje. To vam je savjet ne izdajice, već prija- 
telja, koji je pripravan za dobro i pravednu stvar s vami 
dobro i zlo dijeliti. 

Ne vjerujte mu, on laže, zagrmi opeta Grga. Ta on 
je u Zagrebu obilazio gospodu, da ih obavijesti o svemu, 
što se ovdje kod nas radi, i da danas dolazi ovamo ko- 
misija, možete jedinom njemu zahvaliti. 

Žamor zlovolje i negodovanja i pojedine kletve čule 
se u narodu. 

Pavao je bio na žeravici, znoj mu curio niz čelo, 
a usne mu se grčevito stiskale. Htio da govori, al mu 
se nije dalo, nešto ga ko gvozdenim obručem  stisnulo 
oko prsiju, al je vidio, da govoriti mora, jer' vrijeme 
odmiče, a kobni se čas primiče, te on, sabrav sve svoje 
sile, progovori jošte drhtavim, ali svečanim glasom: 

Prijatelju i susjede Grga! Ja vam opraštam uvredu, 
što ste mi ju pred licem ovoga naroda bacili u lice; ali 
vas zaklinjem Bogom i svimi svetimi, ne igrajte se sa 

- srećom svoje obitelji, svoje kuće i cijeloga sela; jer će 
na vas pasti sve posljedice, a vi ih ne ćete biti kadri 
izravnati. Kanite se ćorava posla, te recite ljudem, dok 
je vremena, da se mirno razigju. kućama. Mi ne ćemo 
propasti, ako se i razdioba provede, mi ćemo i nadalje 
živjeti, kako smo i dosele živjeli, ako budemo samo 
znali štediti i gospodariti. — Pavao je prestao, jer mu je 
glas u grlu od prevelike uzrujanosti zapeo. 
| Braćo! preuze Grga, mi smo od župnika čuli. pro- 
povijed; ovdje nam je ne treba. Prepirka je suvišna, 
tuj se hoće smjela rada i odvažnosti. Ne bojte se, 
ako i dogje vojska, ako i dogju oružnici, oni ne će, 
oni ne smiju pucati, a mi ćemo im silom zakrčiti 
put do Crnoga luga. U red dakle, muškarci naprijed, a 

žene i djeca neka stanu s traga; a tko nas bude smetao, 
života mi moga, glavom će platiti! 

Pavao dva tri koraka pokročio naprijed prema Grgi, 
te će mu uzdignutim glasom: Ti dakle ne mariš, ma 
da selo postane garištem, ma da nam obitelji ostanu 
bez krova i ognjišta, ma da nam djeca kao sinje ku- 
kavice, kao prosjaci obijaju tugje pragove. Bude li na 
tvoje, to će se dogoditi, a to.ti u ime pravednosti, u 
ime ovog zavedenog naroda zapovijedam, otstupi, po- 
vuci se natrag, da te ne stigne prokletstvo cijeloga po- 
tomstva, | 
Na te riječi Grga upravo pobijesnio, te navinuo 
kremen na puški; puška planu,.a iz sredine naroda za- 
čuje se bolni i očajni povik: Isuse i Marijo! Ne- 
sretni oče! ubio si dijete svoje. —I nasta grobna 
tišina. Grgi se pred očima zamaglilo, koljena mu stala 
klecati, te se teturajući došuljao do mjesta, odakle se 
čio vapaj. Otvori oči i opazi pred sobom kćer svoju 
krvlju oblivenu, bez svijesti na zemlji. Blijed buljio časak 
a da nije ni riječi progovorio. Zatim bacio šešir, bacio 
pušku, te kao lud pobjegao prema Crnom lugu. Nitko 
ga nije zaustavljao, nitko mu nije ni riječi progovorio. 

U onaj čas, kad je Grga skinuo pušku, doletila mu 
kći Dora, htijući valjda da mu što kaže, ili da mu ruku 
zaustavi; ali nesrećom puška odapela i ona se srušila 
na zemlju. | | 

Pavao priklekne do nje i opazi, da joj ispod desnog 
pazuha suklja krv. On ju nježno pridigne, odnese izmegju 
zbunjena naroda ravno preko mosta u svoj stan. 

Maro! zovnu, došav u dvorište. Mara bila u smo- 
čnici, te se na prvi poziv odazvala. Opaziv Pavla s dje- 
vojkom na ruci, stala drhtati, blijediti i propitkivati; al 
joj Pavao samo dometnuo: Otvori komoru, raspremi po- 
stelju, pa mi pripazi na djevojku, dalje ne pitaj. Prizva 

zatim Andriju, te mu reče: Ti si nekoć u bolnici dvorio, 
evo ti u mojoj komori ranjenika, pa učini uz pripomoć 
moje žene, što ti bude pamet savjetovala. 

= Rekav im to, ispane iz kuće, te ga eto za neko- 
liko časova i opet megju narodom. 

Megju ljudmi čuo se tek šapat. Vidjelo se, da je 
ova nenadana nezgoda silno potresla narodom, da je 
klonuo duhom. 

Braćo, oglasi se zvonki Pavlov glas. Evo vid jeli 
ste prvu žrtvu vaše strasti, al je ta žrtva ne- 
vina. Dao Bog, da bude posljednja, da ostane živom 

opomenom, kako je strast nevaljan vogja u ljudskom 
životu. Grge je nestalo — a što ćete sada? Kap krvi 
bila je dovoljna, da mu ugrabi silu i snagu. A što da 
bude onda, kad bi krv potokom protekla, kad bi se 
lješine jedna do druge nagomilale. — Baš sam ovih 
dana čitao, kakova se pred koji dan nesretna igra do- 
igrala na Jelkovačkoj gori, gdje imade do petnaest ljudi 
što mrtvih, što ranjenih; gdje ih je do trideset svezanih 
u zatvor odvedeno ... Ljudi, razigjite se kući! — još 
čas — i možda će biti prekasno. A gospodari, koji su 
bili pozvani, neka ostanu — ali i ovi neka odlože oružje. 
Evo od Puhovice već se čuje glas bubnjeva — vojska 
dolazi | 

" Na ove mudre riječi krenu svijet brzim korakom 
preko mosta kući; ostali su samo gospodari, a i ovi su 
oružje kući poslali. | 

Je li Dora u istinu _ mrtva? upita sad Matanić. 

Nije, odvrati Pavao, ali je ranjena; ja sam učinio, 
što se u prvi mah dalo učiniti: ali i na Grgu ne smi- 
jemo zaboraviti. On se je valjda za uvijek izliječio, samo 
ne dao Bog, da bi taj lijek životom svoga djeteta morao 
platiti! | 

Jurjevčani su se sad uputili k Crnom lugu, gdje 
je bilo ročište zakazano. 

Komisija je došla točno u.opredijeljeno vrijeme, al 
se našla u čudu, gdje je umjesto uzrujane rulje našla 
mirne i pitome Jurjevačke gospodare. Sudbeni povje- 
renik redomice okom ih promjerio, i ne opaziv na njima 
ništa sumnjiva do li nujnosti, progovori im prijazno: 

Evo nas, mi dogjosmo, da obavimo posao, o kojem 
ste pravodobno bili ubaviješteni. Moram iskreno reći, 
da smo se bojali izgreda i sile, koju bismo morali silom 
suzbiti; ali hvala Bogu, da smo se u svojoj bojazni pre- 
varili. Pred tri dana sličan smo posao u Jelkovačkoj 
gori obavili; al se je on po ondješnji narod žalosno 
Svršio. Zaveden se narod silom opro, a toj se sili od- 
vratilo silom, te je protekla krv, a tamnice se siro- 
maškim narodom napunile. 

Vi mislite, ili ste barem mislili, da vam se raz- 
diobom krivica nanosi. Ni najmanje. Segregacija daje 
svakomu svoje, vam vaše, a gospoštiji što je njezino. 
Segregacija već se provela u većem dijelu naše domo- 
vine. Gdje se narod nagodio, bolje je prošao, nego li 
gdje je došlo do pravde; a najgore prošao je ondje, 
gdje se je silom opirao. — Evo i po sudbenoj odluci 
zapast će vas do 150 jutara šume, a to vam je do- 
voljno za gragju i ogrijev. Pašnjaka dobivate do 200 
jutara, a to vam je za vaše potrebe, kraj vašega urbar- 
skoga grunta dostatno. Vi to možete ili u zajednici 
uživati, ili megju se podijeliti i pretvoriti u livade, koje 
će vam dvostruku i trostruku korist nositi. A sad da 
započnemo posao. 

Odmjerivanje u glavnih crtah u Crnom lugu i Čretu 
trajalo je preko tri sata, a kašnje se o obavljenom činu 
sastavio zapisnik, koji su svi prisutni potpisali. Mjernik 

će megje kašnje točno opredijeliti, i vi ćete moći svoje 
za sebe ograditi, rekne im sudac. 

Nakon svršena posla gospoda sjela u kola, te se 
vratila kući, dočim se je vojska, koja je bila u selu smje- 
štena, za njima vratila. 

Segregacija je dakle i u Jurjevici provedena. Ona 
je godinu dana držala narod u grozničavoj trzavici, pro- 
uzročila jim troška, koji se jošte nije proračunati mogao, 
ali koji će se morati podmiriti. Nu narodu je ipak odla- 
nulo, jer. mu se je teški kamen sa srca svalio. 

Sunce bilo na zapadu, a u Jurjevici ni o vojsci ni o 
povjerenstvu ni traga ni glasa. Narod se opet vigjao na 
cesti, priregjivao orugje i plugove za sutrašnji posao, 
pripravljao se mirnomu gospodarskomu radu. 

Pod večer kad bi se susjedi u okolu sastajali, go- 
vorili bi megju sobom: Pavao je ipak pametan čovjek. 
Da smo njega slušali, kamo sreće, ali i ovako u posljednji 
čas učinio svoje, da nas spase i od veće sramote: i 
nesreće. 

Da, da, Pavao je čovjek na mjestu ; ali zaboravljate 
na nedužnu žrtvu današnjega dana: na Doru Plavićevu. 
Da nije bilo nje, večeras ne bi možda ni Jurjevice više 
bilo, pridometnu na polasku Jerković. 

Ali i ako je selom zavladao mir i tišina, bijahu ipak 
dvije kuće, dva susjeda, koje su posljedice današnjega 
dana gorko osjećale: Ninkovići i Plavići. 

Plavićeva kuća bila sva u trzavici; u njoj sama 
plaha, uzrujana i snuždena lica. Grge je nestalo; kako 
je jutros otišao, nije se više ni kući vratio. Franjo jošte 
zorom nekamo pošao, pa mu se i trag zameo; a Dora 
leži možda na umoru, kao pomirna žrtva izmegju dva 
neprijatelja, i nje nema kod kuće, ali se znalo, da je 
dobro pohranjena i u dobroj njegi kod Mare Ninko- 
vićeve. 


“= 


Pavao nije znao, kako mu je kod kuće, a zanimala 
ga sudbina požrtvovne djevojke, jer je znao, da se ona, 
da spase njega, podmetnula pod ubojito olovo oca svoga, 
komu se po svoj prilici nehotice odapela puška, te ju 
mal ne sa životom rastavila. A slutio je, zašto je to 
djevojka učinila, pa s toga stao za nju ćutiti i osjećati, 
kako ne bi bolje ni za rogjeno dijete. 

Čim se vratio kući, prva mu bila briga, da vidi 
djevojku i da se upita za njezino stanje. 

Djevojci se žarilo lice živim rumenilom, a na čelu 
joj sjahu kapljice znoja. | 

Nu, kako je Dori? upita Andriju. 

Ništa osobito, odvrati ovaj; cijeli naboj slaba zaj- 
čara prošao joj pod pazuhom, te joj ozledio, ali samo 
s kraja prsa i ruku. Možda je koje zrno jošte u mesu, 
al u to nisam pačao. Ja sam ranu isprao, omotao, za- 
vezao, kako sam naučio kod naših ranjenika u Italiji. 
Kašnje nadošla groznica, koja ju mal ne do podneva 
držala, a iza toga nastupila vrućica. 

Sirotica; jošte danas nije ni kapi okusila, uzdahnu 
Mara. ; “ 

Za to najmanje. Kad popusti vrućica, gledaj da 
bude u pripremi dobre juhe za okrepu, a ti Andrija 
reci Marku, da upreže konje, te pogje po liječnika u 
Dugovac. 

Pavao, izašav iz komore, susretnu se s Matom, koji 
ga upravo htio potražiti. Dobro da smo se sastali; ka- 
žite mi, što ćemo s Plavićevim Franjom? mi ga ne mo- 
žemo cijeli dan držati zatvorena. 

S Plavićevim Franjom? upita u čudu Pavao. 

Da, ja sam ga jutros uvrebao, kako se došuljao 
k našemu štaglju, te htio da vatru podmetne; naravno 
da sam mu to zapriječio, te da po drugi put to ne po- 

kuša, svezao sam ga i zatvorio u onu praznu komoru 
kraj zelnice. 

Bože, uzdahnu Pavao, taj momak dao se i na tako 
hrgjav posao. Ajde da ga vidimo i obračunamo. 

Pavao sišao niz stube u prizemlje u naznačenu ko- 
moru; tudijer našao u kutu pogružena i poništena mlada 
Plavića. Prenuo se i digao glavu, kad je čuo, da se 
vrata otvaraju, ali čim je Pavla opazio, pocrvenio i 
oborio oči. | 

Susjede, što te ovamo donijelo, kako si u tu ko- 
moru došao? A što to vidim, ti si svezan; kako to? 

Franjo je šutio, kan da se kamenom pretvorio.. 

Ne ću okolišati, da vrijeme gubim. Reci otvoreno | 
kao na ispovijedi, što te je ponukalo na to opako djelo, 
koje si bio nakanio izvesti? 

Mladić je drhtao, ali se nije usudio odgovoriti 

Govori, ili ću te ovako svezana odvesti u Zagreb, 
da te kao zločinca predam pravdi u ruke. : 

Franjo stao plakati kao dijete, te jecajući moljaše 
i zaklinjaše susjeda, da mu se smiluje, da mu oprosti, 
a on da će sve kazati. | 

Bilo je u dogovoru zaključeno, ako ne pristanete 
uz nas, uz našu stvar, da vam se kuća zapali. 

A ti si bio izabran, da to nedjelo izvedeš? 

Ja ne, već Kušnić; nu pošto je njega nekamo ne- 
stalo, ja sam njegovu žadaču preuzeo. 

A ne boli li te duša, kad samo pomisliš na čin, što 
si ga htio izvesti, i što bi ga bio takogjer izveo, da, te 
nisu zapriječili i time spasli selo i tebe. 

Pavle, ja se kajem i zgražam se, kad pomislim na 
to, te obećajem, da ću postati drugi čovjek. 

Sinko, tomu se puno hoće, a ponajprije dobre volje 
— a ja se bojim, da ove u tebe nema. — Vi ste me htjeli 
zapaliti. A koja vam korist od toga? Ta ja sam sve 

svoje osigurao, ja ne bih ništa izgubio; meni bi se sve 
isplatilo, ali prva iskra, što bi vrcnula s moga krova, 
zapalila bi vaš krov te bi vi postali prosjaci, a tako 
možda i veći dijel sela, Tebe bi pak kao zločinca otpra- 
vili u Lepoglavu, gdje bi cijeli svoj vijek kao palikuća 
u okovih u tamnici odsjedio! Nu, jesi li na to pomislio ? 

Da sam mislio i sudio, ne bih se na takovo zlo 
djelo nikada odvažio. Oprostite! poštedite mi oca i kuću. 

Prestanimo o tom, reče Pavao, jer imađemo ozbilj- 
nijega posla. Ja ti opraštam, ali te ujedno opominjem, 
da držiš riječ, koju si mi danas zadao. Kreneš li njome, 
u mojoj si ruci. Jedna moja riječ, začepit će ti usta možda 
za uvijek. Prioni za rad, a ostavi se skitanja, te budi 
pošten čovjek i valjan muž. 
= Nastojat ću iz svih sila, a nadam se, da će me u 
toj namjeri i Bog pomoći. 

Na to mu Pavao razvezao ruke i reče: Bube 


sinko, idi, sad si slobodan. Nu znaj i to, da se je i 


tvomu ocu nesreća dogodila. 

 Momu ocu dogodila se nesreća? uzdahnu Franjo. 
Bože, da nije poginuo?! 

- Ne, on nije poginuo, ali je ubio svoje vlastito dijete, 
sestru tvoju. 

Ne može biti, očajno će mladić, ta on je Doru 
volio više nego ikoga. 

On nije htio da nju ubije, već. mene; ona da oca 
zaustavi, podmetnula prsa svoja pod njegovu pušku — 
i pala u krvi na zemlju. 

Što, sestra moja mrtva? Otac moj da ju je ubio? 
Ne, to nije! zapomaga ganuti momak. U oku njegovu 
zrcalila se nehinjena bol, što su svjedočile i suze, što su 
mu s očiju prokapljivale. Franjo nije obično plakao. 

Pavao bio i sam tronut, videći, kako se nemilo 
dojmila Franje grozna ova vijest. 

No, utješi se sinko, reče mu Pavao, sestra ti nije 
mrtva, otac ti nije ubojica, a da to nije, zahvali Bogu, 
što je takovu nesreću uklonio od tvoje obitelji. Sestra 
ti je ranjena, leži u vrućici, a ja se nadam, da će ozdra- 
“viti. Otac ti je poslije toga kobnoga čina pobjegao, te 
se negdje sakrio. 

Gdje je Dora, gdje je moja sestra ? 

Sestra je tvoja u mene na brigi i paski moje žene. 
Upravo sam malo prije poslao po liječnika. 

Bih li ju mogao vidjeti ? 

Za sada ne, jer te ne bi ni poznala, već dogji sutra 
i kad ti godj bude volja, možeš prigledati. 

A otac! Bože, što je snjim? 

Ja ne znam, odvrati Pavao; ali ću ga jošte večeras 
potražiti. 

Idem ja s vami. 

Ostavi to meni. Nagjem li ga, dovest hi ga kući, 
pa ćeš ga vidjeti; ne nagjem li ga — tada — tada — 
Pavao prestane — kobna mu misao mune glavom, ali 
je pred Franjom nije htio izreći; tada — mislio je — 
morao si je iz zdvojnosti potražiti u Savi grob. Al kod 
te misli sam se Pavao prepao. Ta Grga je ipak kršćanin 
— a pravi kršćanin ne skončava si sam života. — Idi, 
sinko, sad kući, za sestru brinut ću se ja, dok ozdravi, 
a i oca ću ti potražiti; ali ne zaboravi, što si obećao. 

O kako ste vi dobri i plemeniti, a kakovi smo mi 
bili prema vam! Hvala vam, Pavle, sto puta vam hvala! 

Čuješ, ne pripovijedaj, što si sve danas doživio, jer 
bi te tko mogao izdati. 

Zapamtit ću si vašu opomenu, a i današnji dan, 
dok budem živ, bit će mi na pameti. 

Franjo otšuljao se kući, a Pavao, uzev šešir, ot- 
putio se izravno prema Crnom lugu, da potraži Grgu. 


Segregacija. 

Noć je nastala mirna i tiha. Mjesec tako milo i 
ljupko svijetlio. Pavao stupao naprijed, mozgajući, što 
se sve moglo zbiti u Grginoj duši. Idući tako opazi 
svjetljucanje u mlinu. Što se je bliže primicao mlinu, to 
ga je veći strah podilazio. Pavao je poznavao Grgu kao 
neobična čovjeka, koga nije lasno na drugu stazu na- 
vrnuti. Pred mlinom opazio je Gašu prekrštenih ruku, 
gdje u daljinu zuri i razmišlja. Ovaj ga nije ni opazio, 
dok mu se nije na dva tri koraka primaknuo i pozdravio 
ga. Gašo se prenuo i odzdravio Pavlu, zapitav ga: Koja 
vas sreća nosi ovamo? Ili ste se možda kamo dalje za- 
putili? 

Tražim Grgu, odvrati Pavao. 

Grgu tražite, zategnu Gašo i umuknu. Očevidno se 
vidjelo, da koleba, bi li, ne bi li odgovorio. 

Što smišljate, reče Pavao? Danas je ovuda skrenuo, 
vi ste ga valjda vidjeli — ili se možda kod vas zaklonio? 

Gašo se sabrao i odvratio: Vi si niste prijatelji, to 
mi je poznato; ali koliko vas znam, vi mu niste ni ne- 
prijatelj. Uvjeren sam, vi ne dolazite iz neprijateljske 
namjere. 

Bože sačuvaj! odvrati Pavao, al o tom nije vrijeme 
da sada govorimo. Kažite mi samo, jeste li ga vidjeli, 
ili se možda kod vas sakrio? 

Vidio sam ga jutros smetena, zbunjena, kan da je 
šenuo pameću, kako bez daha leti gologlav prema mlinu, 
a odavle skrenuo je prema Stružici k Savi. Bojao sam 
se, da ne učini kakotu ludoriju, te sam potrčao za njim, 
zaustavio ga i odveo k sebi. Pitao sam ga, što mu je i 
kamo će; ali mi nije ništa odgovorio. Oči su mu se ne- 
mirno vrtjele u očnicama, usne mu se grčevito stiskale. 
Jedino što od njega mogoh razabrati, bijahu isprekidane 
riječi: Jadno moje dijete, i: ja nesretni tvoj otac morao 
sam te ubiti! Kašnje govorio nešto o oružnicih i sudu, 

te me molio, da ga sakrijem. Do večera bio na tavanu 
zguren megju vrećami. Istom pod večer bilo mi je pošlo 
za rukom, spremiti ga u moju sobu, gdje i sada leži, 
čini mi se u groznici. Barem kad je unišao, drhtao je 
na cijelom tijelu. . 

Da ga vidim, reče Pavao i zakrene u hodnik. Gašo 
pošao za njim, pred vratima popostao, kan da nešto 
smišlja, zatim ih otvorio i unišao. Prva soba bila prazna. 
Za stolom sedjela žena, a u prikrajku prela Ruža, pre- 
vrćuć malenimi prstići vlakance na preslici. Obje ga po- 
zdravile i onako plaho pogledale, kan da mu htjele na 
očima čitati, po što je došao. Nu Pavao, odzdraviv na 
pozdravu, nije se na njih ni obazirao, već pošao do 
vrata, što vode u drugu sobu, te polagano pokucao. 
Nitko se nije odazvao. Pokuca i po: drugi put i opet 
ista tišina. Otvori vrata i lagahnim korakom reć bi na 
prstih stupio dva tri koraka naprijed. Na stolu plam- 
salo svjetlo malene uljenice, što je jedva slabimi traci 
rasvjetljivalo sobu. Na postelji ležao čovjek, al se zgurio 
pod pokrivalo, da ga nije bilo ni vidjeti. Pavao se pri- 
maknuo postelji, te slabim glasom zovnuo: Susjede Grga! 

Al susjed Grga šuti mramorkome. Pavao odvinu 
malko pokrivalo, izpod koga opazi zažareno susjedovo 
lice, komu se na čelu cakliše krupne kaplje znoja. 

Grga ga je sa strahcm pogledao; al namah zaklopio 
oči, uhvativ se obima rukama za glavu, 

Grga, nemojte tako, saberite se, došao sam do vas, 
da vas odvedem kući. 

Vi ste došli po mene, promuca Grga, da me pre- 
date oružnikom, koji me valjda čekaju. — Ah prokleta 
puška — njezin naboj bio je vam namijenjen — — ne, 
ne — ni vas nisam kanio ubiti — al sam nečastivi 
rinuo mi pušku u ruku — ona odapela i pogodila — 


al ne vas — već moje siromaško dijete — — — i ja 
*k 

sam postao ubojica! Uh — strašno — strašno — — 
Ostavite me na miru, Pavle, ja bih želio ovdje umrijeti. 

Kad bi se to tako lahko umiralo, kako si tko misli 
i želi. Ali, Grga, ako i jest zlo, vi se ipak nemate uz- 
roka smrti želiti. 

Dakako, za ubojicu naravna smrt bila bi premalena 
kazan. Smrt na vješalih, da bude grozan primjer i 
kašnjemu potomstvu, kako se ne valja podavati strasti. 

Nu ajde! ja idem, pa činite sa mnom, što vas je 
volja. I Grga zbacio pokrivalo sa sebe, sjeo na postelji, 
te nekoliko časaka ukočenim pogledom motrio susjeda. 

Duševna bol i nutarnja borba, što se u Grge za- 
metnula, duboko je potresla Pavlovim srcem, te će mu 
ovaj blagim i prijaznim glasom ovako : 

Susjede Grga, ako me vi nepravom i smatrate svojim 
neprijateljem, ja sam ipak vaš prijatelj. Ne, Grga, ja 
nisam došao ovamo kao vaš neprijatelj, već kao pravi 
i iskreni susjed i prijatelj, da vas svjetujem, da vas 
tješim, i da vam pomognem. Zlo je, al nije najgore. 
Kći vam živi, a nadam se u Boga, da će i ostati u 
životu. a. 

Grginim licem prosjevnu tračak ufanja, te on po- 
dignu glavu, otvori oči i naglo zapita: Dora dakle živi? 
Jesam li pravo čuo? Kažite jošte jednom ; jer me je ta 
vijest jedina kadra pridići i povratiti mi životnu snagu. 

Dora vam u istinu živi. Vi ste ju ranili, ali rana 
nije pogibeljna. Cijeli naboj prošao joj izmegju prsiju 1 
. desne ruke, te jedno i drugo ozledio. Kad ste vi po- 
bjegli, ja sam ju digao na ruke, odnio svojoj kući, te. 
povjerio Mari, da ju njeguje. Kašnje poslao sam po 
liječnika, da i on učini svoje. 

Pavle! i vi ste sve to učinili meni, za koga ste bili 
uvjereni, da vam nisam bio prijatelj. O kako je to lijepo 

i plemenito od vas! Tako ao da njene mogu 
vjerovati. 

Znam, odvrati Pavao, da mi niste bili skloni; ali 
kršćanin sam, a kršćanska vjera zapovijeda zaboravljati 
uvrede i praštati. Ja sam zaboravio, te tako budite za- 
dovoljni i umireni. Bilo je dobro, što ste se uklonili. 
Segregacija se provela, ona je svršen čin, a stim mo- 
ramo računati, Što se na mostu dogodilo, valjda ne će 
prodrijeti u javnost. A kad bi i bilo odgovornosti, vi 
ćete reći, da je ono bilo slučajno i nehotično, pa to će 
vam potvrditi i cijelo selo. Mene, kojega se stvar možda 
u prvom redu tiče, ne trebate se bojati. A sad se opre- 
mite te idite sa mnom ; ta cijela vam je kuća u strahu 
i brizi za vas. | 

. Grga se digao i zajedno s Pavlom stupio u prvu 
sobu. Hvala vam, Gašo, na ljubavi, što ste ju danas 
našemu susjedu učinili. Dobro je djelo, a ono se. samo 
sobom hvali. Imate li što za o dajte mu. Ja znam, 
da je umoran i izmučen. 

Hvala, hvala, šaptaše Grga, ne trebam ništa. Nije 
mi do okrepe. Ja se ćutim i opet dosta jak. Idemo, 
Pavle. Ali — zaustavi se za časak i izlanu — Pavle, 
vi me ne poznate, vi ne znate, kakovu ste čovjeku danas 
pružili ruku — ja sam. | 

Pavao mu stavi naglo ruku na usta i rekne: Grga, 
ni riječi više. Ja sve znam; sin mi je vaš kazao, al 
rekao sam vam, da sam zaboravio i oprostio, pa ne 
dirajte u to. 

Vi sve znate? otegne Grga u strahu i čudu. 

Da, ja sve znam točno i potanko, ili bolje, znao 
sam i zaboravio sam već sve. 

Vi ste velik i plemenit čovjek! A ja nl Ja vam 
se ne ću nikada moći odužiti. 

Varate se, Grga, živo će Pavao, vi ćete mi se odu- 
žiti, i ja na to računam ; ali to će biti na korist vašu 
i na dobro cijeloga sela. Ja se nadam, da mi ne ćete 
više protivnik biti, kad se bude radilo, da što dobra i 
korisna osnujemo za naše selo, da ga dignemo do blago- 
stanja. 

Kunem vam se, hoće Grga, al ga susjed zaustavio, 
dometnuv: Ne kunite se. Vaša mi je ruka i riječ do- 
voljna, da ne ćete krenuti vjerom. 

. < Bog nas vidi i čuje, dahnu Grga.: On će mi dati 
jakosti, da nikada više ne skrenem stranputicom. Evo 
vam ruke — ako vam je 'ona dovoljno jdmastvo — ja 
sam zadovoljan. ž 

Pavao mu prihvati ruku, stisnu ju, te zatim pri- 
tegne novoga prijatelja na grudi i izljubi se s mai 

Tako pošla obojica kući. 

Pavle, na putu će Grga; ja bih najprije želio vidjeti 
Doru, da ju odvedem kući. 

To ne može danas biti, jer vam je kći u vrućici 
te vas ili ne bi prepoznala, ili bi ju vaš pogled uzrujao 
ato bi po njezino zdravlje bilo pogibeljno. Dora ne 
može s vami kući, dok ne ozdravi: majke nema, da ju 
njeguje, vi ne dospijevate, a ostale vaše žene u tako 
teškoj bolesti nisu pouzdane. Sutra možete ju prigledati. 

E, pa neka bude, odvrati Grga. Sutra ću doći Doru 
pogledati. Jako se bojim, da će me Dora prezirati i mr- 
ziti; ta ja sam ju mal ne ubio — ja, njezin otac! 

Što vam pada na um? Vi svoje Dorice ne poznate. 
Ja vas uvjeravam, da je ona čisto žeženo zlato. “ 

Tako u razgovoru prešli preko mosta, te se našli 
pred Grginom kućom. Pavao ga sproveo do dvorišta, a 
tada oprostiv se s njime zakrenuo kući. 

Bila je noć već daleko odmakla. Sva se družina 
dala na počinak. Samo u Pavlovoj komori tinjalo slabo 

svjetlo noćne uljenice. On je polagano otvorio vrata. — 
Na postelji ležala Dora. Valjda mirno spavala, jer je oči 
zatisnula, a licem joj se i čelom razlilo blijedilo, preko | 
koga je prodiralo slabo rumenilo. Do postelje na stolcu 
sjedila Mara, motreći okom ljubežljive majke svaki trzaj 
njezina lica, svaki kucaj njezina srca; ta ona du je Ju 
bila kao rogjeno dijete. | 

Pavao zapita Maru, da li je bio liječnik ovdje? 

Da, bio je ovdje, eli a ranu i rekao, da nije 
opasna. Ali djevojka da se jako prestrašila, te da su joj se 
živci uzrugali, a to bi moglo biti pogibeljno; zato treba 
osobito paziti na nju i njegovati ju. 

Hvala Bogu, da je i tako, rekne Pavao i  pogje u 
drugu sobu na počinak. 

Spremajući se u krevet, govoraše Pavao sam sobom: 
Hvala Bogu, dan se svršio sretno, akoprem je bio ža- 
losno započeo. Bože štiti nevine, prosvijetli zabludjele, 
a svim daj jakost i snagu, da ustrajemo u dobru! 


VI. 


Dora sve se malo po malo oporavljala. Otac i 
brat, a i ostali ukućani pohagjali su ju danomice. Ona 
je kakovih četrnaest dana ostala kod Ninkovića, jer joj 
je ovdje bilo ugodno. Pavao i Mara bijahu joj veoma 
ljubežljivi i prijazni. | 

Kad se poslije kući vratila, ne bi prošao dan, a da 
nije po koju uru kod Mare probavila. Ona bi joj znala 
tako lijepih stvari pripovijedati, da .bi ju i gladna slu- 
šala, a kraj toga pokazivala joj je razna veziva i ple- 
tiva, u čem je Mara bila majstorica. — Ali bijaše jošte 
jedan ugrok, s koga se Dora naslanjala na'svoju susjedu. 
Ona je željela, da što dozna o Ivi. Već je godina mi- 
nula, što je prošao u vojnike, a od ono doba jedva se 

je dva tri puta oglasio roditeljem, javivši im, da je voj- 
ničkoj službi priviknuo, da je zdrav i da ga časnici 
rado imadu. | 

U drugom listu im javlja, da je njegova regimenta 
krenula u Italiju, a na polasku da je postao vodnik. 
Veseli ga, što će vidjeti svijeta i nove krajeve, a siromak 
nije slutio, kakova se ondje sprema oluja. U svakom bi 
listu uz obične pozdrave svomu rodu i prijateljem oso- 
bito toplo pozdravljao Doru, te joj poručivao, da je nije 
zaboravio, da na nju misli i da ju što prije želi vidjeti 
i kao svoju ženu uza se imati. U listu se je napokon i 
tomu nadao, da će se njegovi roditelji izmiriti s Dori- 
nimi. On dašto još nije znao, što se megju tim u Jur- 
evici dogodilo, 

Prošla godina, a s njom i rat od godine 1866. na 
dvije strane: na sjeveru s Nijemci, na jugu s Talijani. 
Ivina pukovnija bila je u Italiji, kao i sve ostale hrvatske 
pukovnije. Pavao se zabrinuo, jerbo mu ostalo gorkih 
uspomena od god. 1849., kad je i sam u Italiji vojevao, 
te kod Novare zadobio rana, koje je jedva prebolio. 
Mara neprestano se bojala za svoga jedinca, te se vruće 
molila Bogu, da bi ga očuvao u boju. I Dora je pota- 
jice uzdisala, i kadšto su joj se oči suzami orosile, kad 
bi pomislila na pogibelj. Ona odluči, da će dati svetu 
misu služiti za nj. 

Iza nekoliko dana stiglo je opeta pismo iz Italije. 
Ivo javlja, da je sva vojska spremna na rat, a njegova 
pukovnija da je dobila zapovijed, da ide na neprijatelja, 
koji se već na granici pokazao, te ju mjestimice i pre- 
koračio. List je bio kratak, što je značilo, da ga je u 
hitnji pisao. Preporučuje se roditeljem, da se za hj Bogu 
mole. On ih prosi, neka ne budu za nj odveć zabri- 
nuti, jer on da polazi na bojište u čvrstoj nadi, da će 
se odanle živ i zdrav povratiti. Otac se primirio, jer je 


89 


znao, da tugovati ne pomaže. Teže je bilo Mari i Dori, 
koje nisu _ mogle od prevelike tuge i bojazni suza za- 
tomiti. | ' 

Medjutim u Jurjevici išlo sve svojim naravnim putem, 
svijet je radio svoj obični posao; mjernici su u Crnom 
lugu i u Čretu izmjerili i udarili megje izmegju seljačkog 
i vlastelinskog posjeda, a Jurjevčani po naputku Pavlovu 
cijeli svoj dijel Čreta širokimi i dubokimi grabami ogra- 
dili. Tim su polučili dvojaku svrhu: prvo da se točno 
raspoznavala .megja, a drugo da je voda, koja bi se 
proljećem i jeseni nakupila, mogla dalje prema Savi 
otjecati. | 
Nekoga dana polovicom lipnja bijahu svi gospodari 
pozvani kotarskomu sudu. Tu im se saopćila odluka 
sudbenoga stola u poslu jur provedene segregacije. Osuda 
se ova neugodno dojmila Jurjevčana, jer bijahu njom 
osugjeni na isplatu parbenih troškova, kao što i na trošak 
vojničke pripomoći, te .na otštetu hotimično počinjene 
štete u Crnom lugu. A sve je ovo iznosilo 2500 for., 
koja se je svota imala pod prijetnjom ovrhe za četr- 
naest dana isplatiti. 

Saslušavši narod osudu, stao se mrmljajući vra- 
ćati kući. Jedni mislili, da valja tužiti tobožnjega od- 
vjetnika Antolića, koji ih je na otpor potaknuo. Drugi 
oštrili jezik na ubogog Grgu Plavića, koji im je ovu va- 
ralicu na vrat objesio. Jerkovići i Matanići dosta glasno 
isticali, da si oni u tom peru ruke, jer da nisu nikad 
uz svoje drugove pristajali, niti im potpisali svoje ime. 

Na Grgu svalila se najveća bura. Sve je vikalo 
na njega, da im je on kriv toj šteti. U cijelom selu je- | 
dini Pawao ostao.je hladan, misleći jedino o tom, kako 
bi se ta razmirica u selu mirno stišala i ta tražbina 
isplatila. On je s veseljem opažao, da su se Grga i sin 
mu Franjo znatno promijenili. 

Neke nedjelje poslije podne, kako su se već ljudi 
od službe Božje vratili, pozove on sve Jurjevačke go- 
spodare u svoju ogradu na dogovor. Svi su se do jednog 
odazvali, te se našli na okupu. | 

Veseli me, poče Pavao, što ste se momu pozivu 
odazvali. Vi se već domišljate, čemu sam vas ovamo 
pozvao. i | 

Ovih dana priopćila nam se osuda. Mi smo osu- 
gjeni da platimo 2500 for. Velika je to svota za jedno 
selo; ali nema druge; mi treba da ju podmirimo. 

Ali mi ne ćemo, mi ne možemo to platiti. Neka 
plati onaj, koji nas je zaveo i na otpor potaknuo. A to 
.je onaj odvjetnik, koga su seljaci kao pomamni u zvi- 
jezde kovali. g 

Prijateiji, i opet vas ragbor ostavlja. Gledajte ja 
sam jedini u tom selu, koji sam se umah iz početka 
svakoj pravdi opirao, ja sam jedini, koji sam vas svje- 
tovao, da prihvatite nagodbu, koja je za nas bila po- 
voljnija. Pa tko vas je uz mene pristao? Dvojica, tro- 
jica. Vi ste me usuprot proglasili svojim neprijateljem 
i izdajicom. A sve se je onako dogodilo, kako sam vam 
tada razložio. Recite mi sada po duši, niste li svi manje 
više krivi?. Nije li pravedno, da svi zajedno nosite po- 
sljedice onoga nepromišljenoga koraka, Vi hoćete da 
svalite krivnju na _Antolića. On je, istina, kriv, puno 
kriv, al krivi ste i vi, koji ste mu lahkoumno išli na 
lijepak. Ili zar razborito sudite, kad' mislite, da će on 
za vas platiti? Ta njega više nema. Kad su ga oružnici 
tražili u njegovu stanu, nisu ga mogli naći: nestalo ga 
bez traga. Kašnje ga nagjoše u Karlovcu, ali ne živa, 
već mrtva. U njega nije se našlo ništa, što bi vrijedilo, 
do li nešto odjeće i spisa, megju kojimi našla se i vaša 
glasovita molbenica s vašimi potpisi, koju ste vi tobože 
u Beč samoj kruni podnijeli. — Njega kriviti prekasno 


g1 


je, a od njega tražiti, da on mjesto vas plati, gotovo je 
ludo. Pa budite iskreni, te kažite po duši, jeda li vas, 
je on svjetovao, da harate šumu i činite štetu? Ne. To 
ste vi sami svojom voljom bez njegova naputka učinili. 

Onda je Grga svemu kriv ; on je bio začetnik svega 
zla; on nas je sa Kušnići poveo. u šumu, te svjetovao, 
da siječemo i rušimo, da je šuma naša i Božja. Tako 
se čuo rogobor sa strane. | 

Ne poričem, odvrati Pavao, i Grga je kriv, jer je 
nepromišljeno radio, ali vi ste ga slijepo slušali, vi ste 
išli s njim uporedo, vi morate s njim zajedno teret nositi, 
kao što bi si bili zajedno s njim i korist podijelili. Nije 
li sramota, htjeti sada svoju krivnju Grginom krivnjom 
opravdati? Ne, tako vi ne smijete suditi, ako hoćete da 
budete pravedni. Pa napokon, to vam sve ne pomaže, 
jer Grga će platiti svoje, što će na njega otpasti, a vjere 
mi, i vi ćete platiti svoje. 

Braćo! mi smo svi susjedi, živimo tako rekući u 
zajednici, svi smo si prijatelji i znanci i ponajviše ro- 
gjaci; nemojmo se dakle sada svagjati, već recimo i 
sada, kako ste vi u zlu govorili: svi za jednoga, a jedan: 
za sve. Ja vam kažem, da kršćanska. ljubav zahtijeva, 
da budemo složni, te da složnimi silami nastojimo ispla- 
titi tu svotu. I ja sam, braćo i prijatelji, prvi, koji ovdje 
svečano izjavljam, da se od vas ne lučim, akoprem bih 
to mogao. Zaboravimo, što je bilo, ili bolje: zapamtimo 
dobro što je bilo, ali samo u tu svrhu, da nam bude 
to nauk, kako ne bismo u buduće opet zabrazdili. 

> Pavao je prestao, a seljaci su upirali u nj oči, kan 
da žele znati, kako bi se što prije isplatio taj dug. — 
Pavao je to razumio, te nastavi: Cijelo selo imade pla- 
titi zsoo for., a od te svote otpada na svaku kuću 
100 for. Vidite, ja ne izuzimljem ni Ninkoviće. Gdjekoj. 
mogao bi to podmiriti, ali većina vas ima, koji ne bi 

ni polovicu te svote u prvi mah smogli. Da sada pro- 
. date blago, dobili biste sada malo, a tada bi vam i go- 
spodarstvo zapinjalo. Da uzajmite u lihvara na velike 
kamate, bilo bi gore, jer bi vas upropastilo. Slušajte 
dakle, što sam ja smislio, pa ako vam bude s voljom, 
možete uz moj PoE pristati, koji se mora namah 
izvesti. 

Daj da čujemo, ču se glas sa svih strana. 

Cijeli taj posao segregacije bijaše zajednički, i nje- 
govi su dakle troškovi zajednički; i mi ćemo ih za- 
jednički podmiriti. A kako? Evo ovako: Mi ćemo uzaj- 
miti u kojem novčanom zavodu, kojih imade u Hrvat- 
skoj dosta, ili još bolje iz koje zemaljske zaklade na 
otplaćivanje. Ali ovdje se u prvom redu valja pobri- 
nuti za vrelo, iz kog bi se to podmirivalo. Za godišnje 
kamate i za otplaćivanje glavnice zahtijeva se osam 
postotaka na uzajmljenu glavnicu. Dakle na posugjenu 
glavnicu od 2500 for. trebat će godimice 200 for.; a 
kako jih namaknuti? Evo ovako: Mi smo u Čretu do- 
bili 200 jutara pašnjaka. Ovaj bi se pašnjak dao pre-- 
tvoriti u najbolju sjenokošu, koja bi nam najmanje tro- 
struko veću korist nosila. Al pošto nam u današnjih 
prilikah za mnogobrojno blago treba pašnjaka, ne ću 
da o tom u opće govorim, samo vam predlažem, da mi 
u Čretu izlučimo 12 jutara, a to se kod 200 jutara ne 
će ni opaziti. Mi ćemo tu čest ograditi, pretvoriti u 
sjenokošu, a travu svake godine prodati. Unišli novac 
služit će za plaćanje tih kamata i otplatu glavnice. Ja 
se nadam, da ćemo dobiti na godinu 200 for., moguće 
i više. A moguće da se i varam, da će i manje unići. 
To će se pokazati prve godine. U tom slučaju pokosit 
ćemo i pospremit sami krmu i prodati ju. Ja se kladim, 
da ćemo tada dobiti i koju stotinu više. A to bi opet 

služilo na otplatu, i rok bi se te otplate znatno skratio. 
— No, kako vam se svigja taj predlog? 

Vrlo dobro, odvrate svi u jedan glas. Jerković je 
primetnuo: Ne bismo li mi izlučili dvadeset jutara? 
Tada bismo se može biti riješili duga i za deset godina. 
Ja bih bio za to. > 

I mi smo za to, neka se izluči dvadeset jutara, ču 
se glas sa svih strana. 

Pak dobro, neka se izluči dvadeset jutara; meni je 
pravo, a kad se sve podmiri, izlučeni dijel Čreta može 
se k ostalomu Čretu pripojiti, ili se pridržati za posebne 
potrebe našega sela, kojih ne će nikad manjkati. A kraj 
toga mi ćemo to tako podmiriti, da ne ćemo ni osjetiti, 
niti imati kakvih neprilika. — Braćo, slogom rastu male 
stvari, sloga gradi i diže, dočim nesloga obara i ruši 
najbolje kuće i obitelji. Ali k slogi hoće se megjusobnog 
štovanja i prijateljskog susretanja, a ovo se temelji na 
uzajamnoj iskrenoj i nesebičnoj ljubavi. Svega je ovoga 
u nas kao ponestalo, ali sada eto vidim, da ste i sami 
opazili, kamo je to dovelo, pak ste se dozvali k pameti. 
To je sretan preokret u našem selu, a taj me veseli. 
Braćo, molim vas i zaklinjem, da današnjim danom 
prestane megju nami svaki nesporazumak, svako pred- 
bacivanje. Priznajmo, svi smo pogriješili, a na to zabo- 

- ravimo. Pružimo si ruke kao braća, te se zavjerimo, da 
ćemo ljubiti ovu grudu zemlje, na kojoj smo se rodili, 
na kojoj živimo, na kojoj ćemo iza nas ostaviti naše 
potomstvo. Nastojmo, da unaprijedimo sreću i blago- 
stanje našega sela. 

Živio Pavao! poviknu oduševljeno svi gospodari. 
Svaka mu zlata vrijedi. 

Hvala vam na priznanju, ganuto će Pavao,.ali sad 
si pružimo ruke, da potvrdimo, čemu smo se zavjerili. 
Pavao prvomu Grgi pružio ruku, komu su suze za- 

caklile u očima, a zatim redom sa svimi, Tako učini Grga i 
svi ostali. Bijaše to plemenita, uzvišena zavjera, koja je 
smjerala zajedničkomu dobru, a temeljila se na kršćan- 
skoj ljubavi. 

Braćo, nastavi opet Pavao, vi ste prihvatili moj 
prijedlog o zajmu, vi ste pristali i na način, kako ćemo 
taj zajam podmiriti; sada ne preostaje drugo, no da se 
umah i posla prihvatimo, jer ovo četrnaest dana, što 
nam preostaju, brzo će proteći. 

Sad se digne Grga, da progovori. Svi su u nj uprli 
oči, jer su znali, da se nije nikada slagao s Pavlovimi 
nazori, te su se bojali, ne. bi li im se i ovaj put opirao ; 
al se nagjoše u čudu, slušajući kako govori: 

Braćo! danas se čula gdjekoja oštra i krupna na 
mene. Ja to ne uzimljem za uvredu, jer vidim i pri- 
znajem, da sam lahkoumno i nerazborito radio. Ako se 
itko ima pravo na me potužiti, i prikorit me, to ima 
moj susjed Pavao Ninković. Ali on toga nije učinio; 
on me svojom plemenitošću i velikodušjem svladao i 
razoružao. Ja mu od srca hvalim i uvjeravam ga, da mu 
ne ću biti nikada protivnik. On je takogjer i vaš pri- 
jatelj, prijatelj cijelomu selu. A to je i danas pokazao 
svojim predlogom. Ne laskam mu, jer bi ga to uvri- 
jedilo; al mu priznati mora svatko, da je on vidio mnogo 
svijeta, da poznaje ljude, da si je stekao iskustva, te 
zato zrelije sudi, bistrije i dalje vidi, nego li mi. On će 
i znati svoj predlog najbolje provesti. A mi mu dajemo 
za to potpunu i neograničenu punomoć. Neka on dakle 
radi kako zna i umije, a mi ćemo mu sve odobriti. 
Jeste li za to? 

Jesmo. Pavao je zamislio osnovu, on će ju i haj- 
bolje znati izvesti. Nadodao je Matanić. 

Ako je to vaša želja, ja ću to i izvesti, te se nadam, 
da će za deset dana biti sve uregjeno i izravnano. 

Braća se složila i spremala na rastanak. 

Jošte jedno, oglasi se Jerković. Ovo ne spada na 
ovu stvar, al kad smo na okupu, mogli bismo i o tom go- 
voriti. Za osam dana biti će obnova općinskog odbora, 
te smo i mi pozvani, da biramo odbornike. To se je 
do sada obavljalo onako na lahku ruku. Poglavarstvo 
je predlagalo, a mi smo samo na njegov predlog pri- 
stajali. Neka nam prijatelj Pavao o tom svoju reče. | 

Da, neka nam to Pavao razloži, ozvaše se Jur- 
jevčani. 

Biti će odviše na jedan mah. Al kad su izbori 
pred vrati, ja ću vam stvar po mom shvaćanju u kratko 
razložiti : 

“ Općina imade zakonom točno označen djelokrug. 
Općina se upravlja sama u okviru zakona pod nadzorom 
više oblasti. Općinari biraju svoje pouzdanike ili odbor- 
nike, koji čine općinsko vijeće. To vijeće ili odbor bira 
načelnika, bilježnika, blagajnika, jednom riječi općinsko 
poglavarstvo. Općinsko poglavarstvo postaje dakle po- 
vjerenjem općine, te upravo s toga mora se ono brinuti 
za dobro svojih općinara. U svakoj zemlji općine za- 
uzimlju važno mjesto, jer su one temelj cijeloj državnoj 
zgradi. Bude li temelj čvrst i jak, cijela će zgrada t. j. 
država stajati na jakih nogu. 

Općinska uprava stoji do općinskog odbora. Bude 
li odbor na svom mjestu, bude li savjestan, uprava mora 
tada biti dobra i valjana. S toga vi ne smijete nikada 
takav izbor uzeti na lahku ruku, jer je to stvar savjesti; 
već morate prije ozbiljno promisliti, koga ćete birati. Ja 
bih vam savjetovao, da birate ljude, koje poznajete u 


“ dušu ; ljude poštene, neokaljana značaja, pametne i raz- 


borite; ljude, koji poznavaju svaku potreboću u selu i 
narodu, te koji će ju znati braniti i zastupati. Culi ste 
često, da se u ovoj ili onoj općini zlo gospodari, da se 


pojedinci općinskim dobrom obogaćuju na štetu drugih. 
Čuli ste često, da se ovdje ondje rastepao i prošundrao 
općinski novac, općinsko dobro; a tko je tomu kriv? 
Općinari, koji su birali nesposobne odbornike, a ovi 
opet nevaljane poglavare. U gdjekom selu nema puteva 
ni za lijek, u selu je najveći nered, poljsko redarstvo 
nikakovo, a sve je ovo velika zapreka naprednomu go- 
spodarstvu. I kod nas ima što šta toga, što ne valja. 
A tko je tomu kriv? Općinari, jer nisu izabrali valjan 
odbor. Za .to, prije nego li pogjemo da biramo, dogo- 
vorimo se, koga da biramo. Naše selo bira do duše 
samo dva odbornika, ali i ovi vrijede puno. Oni će, ako 
su vrsni i razboriti, povući druge za sobom, ili će se 
sami uz pametnije i razboritije nasloniti. 

Ali osim općinskih izbora imade i drugih, jošte, 
važnijih izbora, kao što su za županijske skupštine i za 
sabor. O svih valja ono, što sam prije rekao. Ljudi na- 
šega povjerenja moraju biti ljudi čista, neokaljana zna- 
čaja, pošteni, nesebični ljudi, koji ljube vjeru i crkvu 
našu i domovinu našu Hrvatsku. — Prijatelji i braćo, 
ja ne mogu dosta prežaliti žalosnu onu istinu, da naš 
narod u opće nije dobro upućen, nije na čistu, što smije, 
što li ne smije, što mu je dozvoljeno, a što opet za-. 
branjeno. Naš čovjek često se goropadi i rogobori ondje, 
gdje nema pravo, gdje to ne bi smio, te se dade za- 
vesti na stranputice, a često ondje šuti ili se dade zar: 
strašiti, gdje je u svom potpunom pravu, gdje može i; 
smije glasno i otvoreno reći: ovo je moja volja! Mi, 
bismo svi morali znati svoje dužnosti i svoja prava, koja. 
nam zakon daje. Dužnostim se otimati ne smijemo, njih: 
moramo točno i savjesno vršiti, jer nam to i država i. 
Božji zakon nalaže. Ali u vršenju moga prava ne može 
me i ne smije me nitko priječiti. 

No za sada, kako rekoh, dogovorimo se, koga da 
po najprije biramo u općinski odbor. 

Alaj teška i mučna izbora! I do sada bila je sra- 
mota, što nam nije Pavao sjedio u općinskom vjes —. 
čuju se glasovi. 

Nije sramota, upade u riječ Pavao, jer ja sam to 
svaki put otklonio, a otklonio sam, da ne smetam 
drugim, kojim je do toga više stalo nego li meni. I tako 
je već više godina Jurjevica ostala bez svakog odbor- 
nika, kan da i ne postoji. 

Al tako ne smije više biti, oglase se svi. Mi ćemo 
vas birati, a vi morate primiti odborništvo. 

Braćo, ne kažem ništa. Vi činite svoju dužnost, a 
ja ću opet nastojati, da svojoj dužnosti zadovolim. 

U ovakovu razgovoru brzo proteklo vrijeme. Sunce 
već nagnulo na zapad, a gospodari se razišli svojim 
kućam. 

Pavao je ipak čovjek, šaptaše Matanić na polasku 
u razgovoru sa svojim susjedom. Pod muškim klobukom 
počiva mu bistra pamet, a pod prostim kožuncem po- 
šteno, plemenito srce. 

Pavao bi bio mogao i časnik postati, dok je bio 
u vojsci; ali mu je rogjena gruda toliko bila mila, da je 
nije htio da zamijeni sa gospodstvom. Odvrati mu susjed 
na rastanku. 


VII. 


Pavao Ninković savjesno je iskupio svoju riječ. On 
je sklopio zajam, dobio novce, te svu tražbinu isplatio 
sudbenomu stolu. Jurjevčani prionuli svojski, da si osi- 
guraja vrelo, iz koga će i kamate i dug u što kraćem 
roku podmiriti. Oni su izračunali, da će to moći u osam 
godina, ne bude li drugih kakovih zapreka, potpunoma 
podmiriti. 

Segregacija. 7 

Vrijedno je, da se s Pavlom Ninkovićem pobliže 
upoznamo. | | 

Ninkovićeva kuća bila već u staro doba na dobru 
glasu. Kuća im je bila u cijelom selu najljepša i za 
selo najukusnije uregjena, a imala je svega u obilju. Za- 
druga Ninkovićeva brojila je do trideset i više duša. 
Bila je to radišna i štedljiva zadruga. Ninkovići hranili 
su se u selu najbolje, odijevali najljepše, ali nisu trošili 
ondje, gdje nije trebalo trošiti, jer to je upravo ono, što 
zatire kuću i obitelj. Ninkovići su u opće bili ljudi 
dobroćudni i miroljubivi, koji su se klonili svagje i za- 
djevice, te najvoljeli živjeti sa cijelim selom u dobrom 
sporazumku. Tomu se staromu svomu običaju nišu nikad 
iznevjerili. U zadrugah je bio običaj, da se gospodari 
mijenjaju svake godine; u Ninkovića bijaše jedan go- 
spodar dok je živio, i to zato, jer su si uvijek izbirali 
onoga od muških glava za gospodara, koji je bio naj- 
razboritiji i najbolji. 

Pred kakovih četrdeset godina bio je gospodar za- 
druge Ninkovićeve Petar, čovjek pametan i razborit, 
koji je u velike doprinjeo, da se njihova kuća digla. 
Onda je bilo kmetstvo, te se davala tlaka. Jurjevica 
potpadala je pod vlastelinstvo Rakitovačko, a Ninkovići, 
imajući tri potpuna selišta zemljišta, davali su 300 te- 
žaka na godinu. 

Za mlagjih ljeta bio je Petar u Rultoven kod grofa, 
komu se je kao dječak bio svidio, te ga uzeo u grad, 
da ga dade uvježbati za svoga podvornika. Tudijer_ mu 
se pružila prilika, da nauči čitati i pisati od učitelja, 
koji je grofovu, a uz nju i providnikovu djecu pouča- 
vao. Petar, nemajući drugoga posla, van da grofu čisti 
odjeću, imao je dovoljno prilike, da sluša poučavanja 
učiteljeva. U tom ga nije nitko priječio, pače išlo mu 
se na ruku. Tako je on u brzo naučio čitati i pisati, 

te je pohlepno sezao za svakom hrvatskom knjigom, 
što mu je došla u ruke. U Rakitovici probavio je Petar 
kakove četiri godine, te postao krepak mladić. Od ovuda 
prešao je u Zagorje u Lenovicu, u lijepo Zagorje na 
obalu Sutle k nekom vlastelinu, komu se je osobito 
svidio, a grof mu ga je ustupio. Petar se je i tudijer 
snašao, svim ušao u volju, te postao ljubimac u gradu. 
Al nije mu se svigjalo, da se vrti samo po uljaštenih 
podovih, da briše prašinu i čisti odjeću. On je znao, 
da je seljačko dijete, te da mu je pravo i naravno za- 
nimanje gospodarstvo, pa stoga umoli gospodara, da 
mu ragje opredijeli posao u vrtu, u polju, kod blaga, 
gdje će imati prilike, da nešto nauči u gospodarstvu. 
Gospodar miu želju ispuni, pritegnu ga u vrt, da po- 
maže vrtlaru, kašnje bio pomoćnik dvorskomu, koji je 
vanjsko gospodarstvo vodio. Kako je bio voljan i bistra 
uma, brzo je dostigao svoje učitelje, ako ih nije i pre- 
stigao. Stari dvorski umrije, a vlastelin Lenovački po- 
stavi na njegovo mjesto Petra, komu je tada bilo 25 
godina. | 

Petar se tudijer oženio kršnom Zagorkom iz su- 
sjedstva, nekom Barom, koja je postala u Lenovici ma- 
jurica. Ona se brinula za svakovrsnu perad. Bara mu 
rodila sina Pavla, komu je kumovao vlastelin sa svojom 
gospogjom. Petar se u sinu pomladio i gotovo podje- 
tinjio,; po sto puta ga na dan, kad je imao vremena, 
uzeo na ruke i izljubio, a mati živjela u njem. Dječak 
lijepo rasao, tijelo mu se na svježem zraku bujno raz- 
vijalo, a dobri mu se roditelji starali, da mu se pamet 
i srce lijepo razviju. Osim običnih riječi: mama, tata, 
prva je riječ bila, koju je znao izustiti: Bog. Svakog 
jutra uzimala ga majka na krilo, te ga učila poznavati 
dobroga Boga, ljubiti ga i štovati. Njezinu pouku opet 


popunjavao otac osobito večerom, kad je imao vre- 

mena po nedjeljah i blagdanih. Pavao za svoga djetinj- 
stva nije čuo proste ili nepristojne riječi, a kamo li 
kletve i psovke: tako su na nj pazili njegovi roditelji. 

Za ono vrijeme nije bilo škole u mjestu, već se 
sam Petar trudio, koliko je mogao, da i sina nauči či- 
tati. On mu je kredom ili olovkom pravio slova i učio 
ga, kako se izgovaraju, a dječak pamtio i ponavljao, 
da je ocu od veselja srce poskakivalo. Petar našao je u 
tom poslu pomoćnika i vješta učitelja u domaćem ka- 
pelanu, koji je češće u Lenovicu dolazio. Dječak mu se 
svidio, opazio u njega izvanrednih darova za nauku; pa 
ga na dva tri dana u tjednu uzimao k sebi u župni 
stan na nauku. 

Pavlu je bilo dvanaest godina, a znao je pisati, či- 
tati i računati, kao da je u kakvom gradu škole po- 
lazio. Kapelan je svjetovao Petra, da dade Pavla u grad 
na nauku. Toliko da će smoći, da mu kupi knjiga i 
odijelo, a stan i hranu da bi mu se moglo gdje naći. 
Petar mislio o tom i na pola pristao. Al nadogju nove 
prilike, koje su pomrsile račune i dale Pavlovu ži- 
votu drugi smjer. Kapelan bio je premješten, vlastelin 
oLenovački prodao Lenovicu, a Petar sa svojom obi- 
telju vratio se u svoju zadrugu u Jurjevicu. U Lenovici 
prištedio si je lijepu svoticu od 1ooo forinti, koju je za 
buduće potrebe i svome sinu za korist opredijelio. 

Zadruga njegova s veseljem ga primi, a Petar na- 
stojaše, da stečenim iskustvom i naukom unaprijedi i 
usavrši zadružno gospodarstvo. Pošto je za godinu dana 
umro stari gospodar, Ninkovići jednodušno izaberu Petra, 
da primi gospodarstvo. 

Žena mu se snašla u novih prilikah, privikla posa- 
vačkoj nošnji i običajem, te bila izvrsna kućanica na- 
stojeći, da svakomu po volji uradi, a osobito milujući i 

pazeći zadružnu djecu; s toga su ju svi nazivali svojom 
majkom. | 

Pavao se ikoejera u brzo snašao u zadruzi. Krasan 
i umiljat, pametan i razborit, a uz to živahan, svakomu 
je omilio ne samo u kući, već u cijelom selu. Mladići 
rado su snjim drugovali, te se otimali za njegovo pri- 
jateljstvo, a i djevojke ga pazile, laskale mu, darivale ga 
voćem i cvijećem. Kad je Pavao ponarasao, kad ga po- 
sipali maleni brčići, postade ozbiljniji i oprezniji, a i 
djevojke susprezale se, te ga onako samo postrance 
ispod oka vragoljasto gledale. Al Pavao za to mari i 
ne mari, on to glegje i ne glegje. A kako i bi, kad mu 
oko zapelo o susjednoj Mari, te se od nje ne dalo ot- 
kinuti. Mladi se zavoljeli, a stare bi žene kazale: Tako 
je sugjeno. 

Pod jesen oženio se Pavao Mižeom Hrenovićevom. 
Na proljeće 1845. uzeli su ga u vojnike. 

Siromak Pavao svijao se od tuge i boli, jer se sol- 
dačije bojao više no smrti. A nije bilo ni čudo, jer su 
onda uzimali u vojnike ljude, kojih su se htjeli da riješe 
iz ljudskoga društva, ili opet ljude, koje je zloba i zavist 
vojništvu žrtvovala. Mladići su se bojali puške, te kad 
se znalo, da će se novačiti, skrivali se po polju i šumi, 
pače neki su ostavili kuću i ognjište i pobjegli u tu- 
gjinu. Tko zna, ne bi li to bio učinio i Pavao, da se 
nije bio oženio. I on se je krio i zaklanjao u šumi i 
polju, da ne padne napasnikom u ruke. Na samu Svijeć- 
nicu bio je kod kuće, misleći da ga ne će nitko hva- 
tati na sam blagdan, ali se prevario. Noću dogjoše ne- 
pozvani gosti oboružani, da ga odvedu. On jih u horu 
opazio, te skočio kroz prozor i pobjegao. Pucali za 
njim, ko da je vuk ili zločinac, al on im sretno umaknuo, 
te se na župnom stanu u Vidikovcu zaklonio. Tu se 
mogao kriti samo dan dva. Župnik mu je razlagao, da 


“a 


vojnički stališ nije onako strašan, kako si ga on po- 
mišlja, da i u vojništvu ima poštenih i vrijednih ljudi. 
«Pa on, kako je pametan i razborit, da će se i ondje 
snaći, te steći zaštite i prijatelja. Župnik ga svjetovao, 
da pogje sam u Zagreb, te da se stavi u vojnike, jer 
tako će kraće vrijeme služiti u vojsci. Za tri četiri go- 
.dine mogao bi biti otpušten, dočim se obično uzimalo 
na dvanaest godina. 

Pavao bio na žeravici, srce hoće da mu pukne, a u 
glavi vrzle mu se svakojake misli Da, išao bi, ali mlada 
istom dovedena — ona ostaje sama, a svijet je dosta 
-zloban. Bojao se je dakle u jednu ruku za svoju dragu 
i mladu ženicu, a u drugu za svoju glavu u vojni. 

Razumni otac slobogjaše sina, neka se ne boji za 
svoju ženu, dok je njega živa, i dok je onoga staroga 
poštenja u Ninkovićevoj zadruzi. Tvoja vrijedna Mara 
bit će megju nama zaštićena kao u svetištu. Idi ti, po- , 
sluhni savjet župnikov, a Bog će te čuvati. 

Pavao se dakle odvažio poći u vojnike. Župnik ga 
sam odveo u Zagreb, te ga što toplije preporučio za- 
povjedniku, s kojim se dobro poznavao, jer si bijahu 
saučenici. 

Pavao postao vojnik. Vježba mu bila igračka; on 
ju u kratko vrijeme proučio, te je bio gotov vojnik, kan 
da je već deset godina pod puškom. Buduć da je znao 
čitati i pisati, upotrebljivali su ga u pisarni, gdje je imao 
prilike jošte bolje se u knjizi i pismu izvježbati. Kašnje 
su mu povjerili, da vježba novake. To je bila velika 
blagodat za novake, jer se tada s novaci dosta zlo po- 
stupalo. Pavao im je bio brat i prijatelj, te im lijepim i 
prijaznim postupkom nastojao i onako tegotan položaj 
olahkotiti, Iz njegovih ustiju nikada se nije čula psovka 
i kletva. Njegovi novaci bijahu najuredniji i u kratko: 
vrijeme najbolje uvježbani. Momčad ga je volila i što- 

vala ko oca il brata, te mu svakoj želji gledala zado- 
voljiti. A tako stekao si je i ljubav.i priznanje svojih 
časnika. On se nekako svojom sudbinom sprijateljio i 
jer nije bio ni od doma daleko, te su ga roditelji sa 
Marom mogli češće pohagjati. Postao je vodnik, a za 
kratko vrijeme i stražmeštar. 

Godine: 1847. krenula je njegova pukovnija u Italiju, 
a snjom i Pavao. Rastao se sa svojimi dosta teško; al 
se Pavao već odavna. priučio trpjeti i pregarati. 

U Mantovi, gdje mu je bila pukovnija smještena, pro- 
živio sve do ožujka 1849. godine, dok se nije ondje 
krvavo kolo zaigralo, i on krenuo na bojište. Bio je u 
više bitaka, a za svoju hrabrost dobio je i zlatnu ko- 
lajnu, al žalibože i tešku ranu u rame, od koje je duže 
vremena bolovao. Ova rana pomogla mu je, da je dobio 
otpustnicu iz vojničke službe. U svibnju godine 1850. 
vratio se kući u zadrugu, gdje je sve zdrave i žive za- 
tekao, gdje mu je Mara za uzdarje pružila malenog sin- 
čića, četirigodišnjeg Ivicu, koga sve do sada nije mogao 
vidjeti ni zagrliti. 

Ža ovo pet godina zbile se znamenite promjene 
Tlaka je prestala, te je siromaški kmet mogao mirno 
odahnuti i posvetiti se svomu radu. Rakitovačko se dobro 
prodalo, te došlo drugomu gospodaru u ruke. 

Petar još svegjer gospodario, a sin mu Pavao u 

_ svemu bio desna ruka. Kuća se dizala i napredovala. 
te služila dobrim primjerom cijelomu selu. 

Godine 1860. umro Petar, a na zahtjev i molbu 
čitave zadruge gospodar postao sin mu Pavao. 

Pavao bio skroz i skroz proniknut kršćanskim 
duhom, koji ga nije bio ni u vojništvu ostavio. On je 
držao, da čovjek ne živi samo za sebe, već u zajednici 
sa svojimi susjedi, pa je mislio, da tek onda može biti 
potpuno sretan, kad su i drugi oko njega sretni i za- 

dovoljni; s toga je rječju i primjerom djelovao na svoje 
susjede i prijatelje. Osim jedinca sina Ivana nije imao 
više djece, pa je za to uložio svu skrb, da ga valjano 
uzgoji. A to mu je i pošlo za rukom. Eto, takav j je bio 
čovjek vrijedni Pavao Ninković. 

x * o» 

Jedne nedjelje pod konac lipnja sjedio Pavao u svojoj 
komori, dočim je Mara pošla u vrt, te sjela u hladovinu, 
da čita u knjizi, što ju je pred nekoliko godina jošte 
Ivica za nagradu dobio. K njoj se potiho došuljala Dora, 
stavila se iza nje, te joj objema rukama zatisnula oči. 
Ne budali, Pavle, reče Mara, poznam te, pusti me, da 
čitam. Djevojka dignu ruke i smijući se rekne: Ala ste 
se prevarili; vi ne poznajete Pavla, kako bih ja AI 
prepoznala, da mi je zatisnuo oči. 

O ti mala čaralice, ne stidiš li se to pred menom 
reći ? 

Pred vami se ne stidim ; ali pred nikim drugim ne 
bih toga kazala. 

Da, da, pravo imaš, dijete moje, ta ti znaš, da ću. 
ja to uzeti za šalu. 

Ali susjedo, ja ne želim, da vi to za šalu uzmete; 
jer ja zbilja ljubim Ivana, a on ljubi mene... 

A, a, a, zategnu Mara u šali, jedva pridušujući si 
smijeh ; vi ste, kako mi se čini, iza naših legja i bez 
našega znanja osnovu zasnovali, koja bi se napokon 
mogla i razvrći. > 

Dorino se lice zamračilo, a očima zasjale joj suze, 
te ona uzdahnula, nu brzo se sabrala, i objema rukama 
zagrlila Maru. 

Draga susjedo, vi mi ne ćete zamjeriti, što sam 
može biti i previše iskrena. Ja sam takve naravi. Ja sam 
jadna tako nesretna, da nemam nikoga, komu bi se po- 

vjerila, komu bi srce otkrila, u koga bi utjehe i savjeta 
tražila, jer nemam majke, kojoj bi ta čuvstva mogla po- 
vjeriti. Vi ste jedina, koja ste mi se uvijek pokazivala 
 ljubežljiva i prijazna. Vi ste mi nedavno toliku ljubav 
iskazali, da sam, gledajući vas, gotovo zaboravila, da 
nemam majke. O, ne zamjerite. 

Mara je zaplakala, a s njom je plakala i Dora. Te 
suze godile su obima, jer su obje ljubile Ivana, obje bi 
za njega i život žrtvovale. 

Umiri se, Doro, ta ti znaš, da te volim, i da ću 
drage volje i vesela srca dočekati čas, kad ću te moći 
kao kćerku na svoje grudi pritisnuti. — Ti mi imaš 
valjda štogodj drugo kazati. 

Ja sam vazda rado uz vas; al u ovaj par, kad sam 
vas samu opazila, imala sam i nešto drugo na srcu, da 
vam kažem i za pomoć was zamolim. 

Što je to? plaho će Mara, da nije kakva nesreća? 

Nije radi mene, draga susjedo; jer ja bih se za sebe 
jedva usudila što moliti. Ali imade jedna sirota, koja 
mi se je danas poslije mise, kad smo se kući vraćali, 
. do sita naplakala i svoje jade izjadala. Bilo mi je siro- 
tice _ milo, i da mi je moguće, drage volje bih joj po- 
mogla. Možda bi mogao Pavao, ta on je tako dobar i 
milokrvan. 

No kaži, da čujem, nestrpljivo će Mara. 

Vera Kušnićeva pripovijedala mi je, da je danas 
pred crkvom bilo oglašeno, da će se dojdućeg četvrtka 
prodati njezina kuća i grunt na javnoj dražbi zbog duga 
od 350 for., što ga je njezin otac lahkoumno učinio, a 
nije redovito plaćao niti kamate, a kamo li otplaćivao 
glavnicu. | 

Drago moje, Kušnićem je teško pomoći, van da 
jim tko pokloni taj novac, ili da umjesto njih plati. 


Znam, znam, odvrati, Dora. Blaž ne vrijedi mnogo. 
Kroz njegovo nezasitno ždrijelo prošla je polovica Ku- 
šnićeva dobra; a sin mu je gotova slika i prilika: go- 
tova skitalica i raspikuća. Pa i Blaževa ,braća sva su 
istoga kova —- nevaljanci. Ali Nikola vrijedi nešto; on 
je sam svoje loze — al gdje toliki rasiplju, on si sam 
ne može pomoći; k tomu je boležljiv, a siromah i osipan 
djecom, tako da jedno drugomu do uha doseže. Vera je 
najstarija, a ujedno u kući prava mućenica. Ona uz 
majku odijeva sebe, oca i braću, a tomu se hoće ne- 
umorna rada, dok se to samo isprede, izatke i sašije, 
pak ona to i čini, jer su joj i braća uvijek cijela i čista. 
Starajući se za druge, ne dospijeva načiniti što za sebe, 
te je stoga u cijelom selu najjednostavnije odjevena. 

Ona sirota plače i jadikuje, što će uboga s bra- 
ćom i s nemoćnim ocem. Ako ju proćeraju iz grunta, 
ne preostaje joj, van obijati tugje pragove ili poći u 
službu. Draga susjedo, razgovarajte s Pavlom ; može biti 
bi se dalo sirotici pomoći. 

Pokušat ću, odvrati Mara, ali evo i Pavao dolazi 
. ovamo, pa ćeš mu moći i sama kazati. I u istinu Pavao 
se stvori pred njimi, držeći u ruci novine. 

No, što to nosiš? upita naglo Mara. Ti nosiš no- 
vine. Mora da je što znamenito u njih. 

I jest znamenito, odvrati Pavao. To će i vas za- 
nimati. 

Čitaj nam dakle, ili ragje pripovijedaj nam, što je 
u njih, ako si već pročitao. 

Rat se u Italiji svršio, započe Pavao, i naša se vojska 
vraća u domovinu. 

Hvala Bogu, dahnu Mara, sad će se valjda i naš 
Ivica vratiti. 

Rat se svršio, nastavi Pavao, naši su sjajno pobi- 
jedili i razbili neprijatelja kod Kustoce i Sv. Lucije. — 

Neprijateljev gubitak je ogroman, ali-i od naše je vojske 
mnogo poginulo, osobito neke pukovnije jako su na- 
stradale. | 

Koje pukovnije? naglo uleti u riječ Dora. 

Toga nema u novinah, odvrati. Pavao. 

Da li je Ivan ostao živ i zdrav? zapita Mara. Traži 
u novinah. | | 

I toga nema u novinah, ali to ćemo naknadno do- 
znati. Valjda će nam se do koji dan i sam javiti. 

Ali ako je poginuo? — u jedan mah uzdahnu Mara 
i Dora, dignuv oči k nebu, kan da se Bogu mole. 

Ne valja unaprijed na zlo misliti. U ratu se svašta 
dogagja. I mene su već mrtva oplakivali. To ti najbolje 
znadeš, a ipak sam se sretan vratio kući. Za to nadajte 
se, da ćemo do skora čuti -povoljne vijesti. 

A što ste vi dvije megju sobom naklapale? 

Susjede Pavle, došla sam ovamo, da nešto zamolim 
susjedu, ili bolje rekuć, molila sam ju, da bi vas u moje 
ime nešto molila. “ 

A što to? da čujem. 

Dora ispripovjedi na dušak sve, što je malo prije 
Mari bila kazala, 

Pavao se uozbiljio, te se malo zamislio, staviv ruku 
na čelo; reć bi, da traži, što bi u prvi mah odgovorio. 

Drago dijete, to je lijepo od tebe, što se tako za- 
uzimlješ za one sirote. Vera je u istinu djevojka, kojoj 
ne može biti ni s koje strane prigovora. Meni je sve to 
dobro poznato, pa i žalim, da je do toga došlo; al tu. 
je teško pomoći. Pa da tko i isplati sav taj dug, da 
Kušnićem pokloni sav taj novac, Kušnići bi ipak za tri 
četiri godine bili ondje, gdje su danas. — Blaž će sa 
svojom svojtom nastavit po svojoj navadi; a Nikola, ako 


-je i bolji, nije ipak za rad sposoban, te ne će održat 


kuće. ' 

Imate pravo, reći će Dora, ali ako vi što ne _smi- 
slite, kako bi se spasli, imat ćemo u Jurjevici domaćih 
prosjaka, koji će živjeti o tugjoj milosti, a toga, kako 
mi je i moj otac pripovijedao, nije nikada u nas bilo. 
Ne pomože li jim se, što će biti od Vere, što će biti 
od njezine braće, a.ima ih šestero; što će biti od nji- 
hovih roditelja ? 

Ti lijepo govoriš i to ti služi na čast, ali nije to. 
tako lahko izvesti, jer nebrigušu pretvoriti u radišu, pi- 
Janici začepiti usta, da preko mjere ne pije, toga ni naš 
župnik ne može, koji se ipak trudi, kako bi od te po- 
šasti narod izbavio. A kako bih ja to mogao izvesti? 
— Ti si, Doro, nastavi svečano, u našem selu ipak iz- 
vela, čega ne bi ni najodvažniji muž izveo, a mal ne 
žrtvom svoga života ; možda će ti i ovdje poći za rukom. 
Ja bih ti to od srca želio, pa ću i sam misliti, ne_bih 
li što smislio — Kaži Veri, neka dogje sutra ili preko- 
sutra k meni. 

Drage volje, veselo će Dora znajući, da je Pavao 
ne zove badava k sebi. | 

Dora ode kući, a Pavao osta sam sa ženom u vrtu, 
te šetajući se onako nuzgredice dobaci ženi: Vrati li se 
Ivan ove jeseni kući, mi ćemo ga morati ženiti, a mislim, 
da to mladi jedva čekaju. 

Ti dakle misliš, da će se ovo dvoje uzeti? 

A ti valjda dvojiš o tom? u šali će Pavao. Ja sam 
uvjeren, njih bi mogla jedino smrt rastaviti. Tomu, ja 
sam Siguran, ne će se ni Grga protiviti. 

Dora je poručila Veri, što je Pavao rekao, a ova, 
okolebajući megju nadom i zdvajanjem, bijaše već drugi 
dan po podne došla k njemu. Srce joj nemirno kucalo, 
a u licu joj se odražavao nemir i bojazan, kad je unišla. 
Kad se je s Pavlom porazgovorila, lice joj se razve- 
drilo, te mirnija krenula kući, nego li bijaše došla. 

U četvrtak bila je dražba u Jurjevici; prodavao se 
Kušnićev grunt. Svijeta se zgrnulo dosta, ali više od 
znaličnosti, nego li da dražbuje. Iz Dugovca došla dva 
lihvara, po svoj prilici u namjeri, da za malu cijenu 
dogju do lijepoga seljačkoga imanja. Jedan je bio Hitrić, 
koji je već i u drugih selih nakupovao zemljišta, te ga: 
kašnje za trostruku cijenu ljudem preprodavao. Ljudi su 
od njega to kupovali, ne kao da bi im trebovalo zem- 
ljišta, već više za to, da se riješe dosadnog susjeda i 
ugnjelice, koji im je običavao sto jada zadavati. Drugi 
je bio Dorković, trgovčić, koji je stupio s Hitrićem u 
zajednicu, da kupuju na dražbi zemljišta, da ih prepro- 
davaju na dobitak. — Ljudi su ih prijekim okom gle- 
dali, te mrmljali: Bože, pomozi selu, ako nam se u njem 
ugnijezde ove pijavice. Pred dvije godine kupila su ova 
dvojica u Šarnici cijeli grunt neke udovice, koja je imala 
četvero djece. Tada su bili što uputili ljude, što opet 
podmitili, neka ne dražbuju, jer da će oni, kupe li grunt 
za priličnu cijenu, polovicu ustupiti udovici na besplatno 
uživanje. Oni su zbilja grunt kupili, kako su sami htjeli, 
ali riječi nisu održali. Udovica zajedno sa djecom mo- 
rala se iseliti te tražiti u selu zaklonište kod dobrih i 
milosrdnih ljudi. I tu su tako snovali, ali Jurjevčani nisu 
im vjerovali. 

Sudbeni povjerenik proglasio je uvjete dražbe, do- 
davši, da će kupac morati cijelu svotu položiti, pa udari 
prvu cijenu 500 forinti. 

Hitrić na to promrmljao: U zabitnom selu kao što 
je Jurjevica, ne kupuje se grunt, koji je i onako kroz 
tolike godine zapušten, za tako visoku cijenu. Nastala 
stanka od kakova tri časa, dok nije Dorković otvorio 
usta, te rekao forintu više. Pavao stao je po strani i 
motrio, što će to biti. Prozivač oglasi: prvi i drugi put; 
na što Pavao pridoda 50 forinti više. 

Jurjevčani su se zadovoljno smješili, dočim su se 
Hitrić i Dorković pogledali, kan da se pitaju: bi li dalje. 
Hitrić na to pridoda opet forintu više, dočim mu se 
sudrug primaknuo Pavlu, govoreći mu tiho: Kume, pre- 
stanite, vam toga ne treba, jer imadete i svoga grunta 
previše; a pedeset forinti onako kao u šali spraviti u 
žep, ne će vam škoditi. I Dorković mu pruži komad 
banke od 50 forinti. | 

Pavao ga prezirno pogledao, te prošao na drugu 
stranu, i prišapnuvši nešto Grgi u uho, povukao se u 
kuću. 

Šest sto forinti, ponudi glasno Grga Plavić. 

I tako se nabijalo, dok se nije natjeralo na 751 for. 
Kupac je bio Pavao Ninković, jer je Grga u njegovo 
ime dražbovao. | 

Pavao je namah cijelu svotu gotovim isplatio, pa 
mu je i cijelo imanje Kušnićevo bilo predano. 

Za cijelo ovo vrijeme nije bilo blizu ni Blaža Ku- 
šnića, ni njegove braće.“ Ti ljudi kao da su izgubili i 
smisao za mirni obiteljski život, te ravnodušno gledali 
u tužnu svoju budućnost. Pavao ih je žalio, žalio tim 
više, što bi bili mogli, kad bi imali bili volje i smisla, 
lijepo napredovati i udobno živjeti. Al oni su odavna 
odnemarili rad, te živjeli od gotova; prodavali komad 
po komad blaga, dok nisu imali ni konja ni vola. A ne- 
majući čim obragjivati polja, davali su ga iz dijela: iz 
trećine i četvrtine, te tako se zemlja istrošila 1 malo 
nosila. ; 

Susjedi i braćo, reče im drugi dan Pavao, kad je 
megju njih došao. Ja sam kupio vaš grunt, i ne mogu 
dosta prežaliti, da je moralo do toga doći. Vi ste sami 
krivi. Ne ću vas koriti, jer je prekasno, te ne bi po- 
moglo, ali opominjem vas ipak, dajte, 1ecite, što ćete 
sada početi. 

Dok sunce grije i kiša pada, biti će kruha i života; 
lahkoumno će i prkosno Blaž. 

Nemojte tako, prijatelju, blago će Pavao. Tvoji 
starci rodiše se tudijer i bijahu gospodari na glasu, i ti 
si se ovdje rodio i obitelj osnovao. Morala bi ti dakle 
ova gruda zemlje biti mila i sveta. A sada da se potu- 
cate svijetom od nemila do nedraga, da služite drugomu 
da vas prehrani?! Kud će žena i djeca? zar će ona pro- 
sjačiti i obijati tugje pragove, danas ovdje, sutra ondje? 
To je žalosno, to je odviše gorka sudbina. A oboliš li 
i onemogneš, tko će te hraniti? Pogibat ćeš za tugjim 
plotom. Ti ćeš biti prvi u Jurjevici, koji je zdrav i jak 
na dobru gruntu postao propalica i prosjak. Ne zamjeri, 
govorim za tvoje dobro; ja vidim, da ti se čelo savija 
u nabore, ja ti vidim zlovolju na licu i očima, ja vidim, 
da si mi pripravan otsjeći: što me za vas briga. No čujte 
me svi skupa. Ja sam vam prijatelj, koji je prijateljstvo 
pripravan i činom dokazati. Vaše imanje moje je vlas 
ništvo, al ja ga ne trebam. Ja ću to razdijeliti na dva 
jednaka dijela, jedan dijel ostavit ću Nikoli i njegovoj 
obitelji za uživanje; drugi dijel, ako vas je volja, dati 
ću vam za uživanje. Biti će vam dosta taj dijel, budete 
li samo znali raditi i štediti. Polovica svote, što sam ju 
položio, otpadala bi na vaš, a polovica na Nikolu. Vi 
ćete mi od te svote plaćati 5% kamate, što će vam na 
godinu iznositi kakovih 18 for., a to ćete moći lahko 
podmiriti, budete li marljivi i radini. Vi ćete moći svake 
godine i glavnicu otplaćivati, pa ma po deset i dvadeset 
forinti. I to ne bi bilo mnogo, pak bi za koju godinu 
mogli postati opeta vlasnici svoga selišta. Od prodane 
svote zapast će vas i gotovine kakovih 250 for. To 
istina nije mnogo, al bi mogli kupiti par konja ili vo- 
lova, jer bez toga ne možete biti na gospodarstvu. 

Ja sam vam rekao svoju, a vi dobro razmislite, pa 
mi odgovorite. 

Blaž se: zamislio, a to je bio dobar znak, jer je on 
u opće malo mislio, a braća su mu bila po gotovo iz- 
nenagjena Pavlovom ponudom. 

Pavle, reći će za čas Blaž, nam se svigja vaša po- 
nuda. U vašoj prodici, što ste nam ju malo prije rekli, 
imađe puno istine. Mi pristajemo na vašu ponudu. To 
je od vas lijepo i plemenito, akoprem vi kraj toga ne 
gubite ništa, jer vam je svejedno, plaćamo li vam mi 
kamate ili tko drugi. Ne razumijemo samo, zašto da se 
grunt dijeli, kad smo ga prije u zajednici držali i uži- 
vali kao zadrugari. Nikola je i onako boležljiv, te ne će 
moći svoj dijel obragjivati, a megju nami mogao bi se 
smrti dohraniti. 

Susjede, rekao sam vam svoju. Kod toga ostajem, 
pak pristali vi ili ne pristali na to. Nikola sa svojom 
obitelju ima pravo na polovicu, a druga polovica istom 
ide vas. Ja želim, da Nikolinoj djeci osiguram budu- 
ćnost, želim jim pružiti priliku, da se priučavaju radu, te 
se nadam, da će mi poći za rukom. Vidu imade pet- 
naest, Marku četrnaest, a Lovri dvanaest godina. Djeca, 
ako su i mlada, dorasla su već za plug i motiku, pa će 
moći raditi i gospodariti. Vera, kao najstarija znat će 
voditi nutarnje gospodarstvo, a sestre će ju Jalžica i Jaga 
pomagati. — Vi ste svi odrasli i djeca su vam za posao, 
pa ćete moći, samo ako budete htjeli, dobro živjeti. 

Pavlov se predlog prihvatio, i sutra pogjoše svi za- 
jedno kotarskomu sudu, gdje su se potrebita pisma sa- 
stavila. 

Dora bila sretna i presretna, što je nešto dopri- 
njela k spasu Kušnićeve kuće. Osobito bilo joj je stalo 
do Vere, koju je u istinu ljubila ko rogjenu sestru. Po 

slije toga dozva ju k sebi, te pogje s njom k Pavlu, da 
mu se za tu ljubav i dobrotu zahvale. 

Pavao je Veri obećao, da će joj uvijek i savjetom 
i činom na ruku ići. 

Bilo u drugoj polovini mjeseca srpnja. Narod bio je 
većim dijelom sa radom na polju gotov: travu je pokosio 
i pospremio sijeno, kukuruz ogrnuo, a sad se spremao 
na žetvu; raž i zob je dozorila. Plavići su imali raži 
preko dvanaest rali, pa je Grga naložio ženam, da pri- 
rede srpove, jer da će se sutra žeti. — Jedan dan žanju 
Plavićeve žene, a muškarci vežu snopove. Tako se to 
želo tri dana. Treći dan žene se baš natjecale, koja će 
prva sa svoga sloga na glavicu. Megju prvimi prva bila 
Dora; drugarice jedva su ju stizale. Ne nagli, Doro, 
umorit ćeš se i odviše uznojiti, pa bi mogla nastradati, 
opominjaše ju otac. Dora marila i ne marila za opo- 
.menu, mahala srpom lijevo i desno, da ju je brat jedva 
stizao sa vezanjem. Lica joj se žarila, znoj curio s čela. 
Došavši na glavicu, sjela, nabrusila srp, htjela da otpo- 
čine; al najedan put opazili su se od Save plavkasti 
oblaci, što su slutili na kišu i na oluju. Jošte je svaka 
žetelica imala po jedan slog, i žetva bi bila gotova. 
S toga Dora namah ustala, te počela novi slog ; druga- 
rice ju slijedile, te su se i one žurile, samo da se sve 
požanje. Već su se žetelice primicale kraju, kad se digao 
silan vjetar i poslije njega stala propadati krupna kiša. 
Dora bila u znoju, kao da se je kupala, te nije htjela 
da odloži srp, dok nije slog dožela. A jaka ploha slila 
se na nju, te je do niti prokisla. 

Ludo dijete, prekori ju otac, ti se igraš sa svojim 
zdravljem. | 

Ne boj se,. oče, nije to prvi put; mi smo tomu 
privikle ; nije mi do sada škodilo, pak ne će ni ovaj put. 

Brat joj sve na silu navukao haljinicu. Dora išla 
sama kući; ali se baš nije žurila. Idući susrete poljara, koji 
se vraćao iz Dugovca. Upita ga, što je nova. On joj 
nije znao ništa kazati, već da je bio na pošti, a Ninko- 
viću da nosi list. Ona zatraži od njega list, i po marki 
razabere, da je u Udini predan na poštu i da je od 
Ivana. Pošto je poljareva kuća bila na početku sela, a 
Dora bila bliže Ninkoviću, zatraži ona od poljara list, 
da ga sama preda Pavlu. Poljar joj ga dade, a ona ot- 
hrli kraćim putem kroz ogradu u Ninkovićevu kuću. 

Pavao bio je baš u štaglju, gdje je stovarivao raž, 
što ju je tek pred kišom dovezao s polja. Opazivši Doru, 
rekne joj: Ala si prokisla! Idi u sobu, da se ne ras- ( 
hladiš. 

Dora pogje u kuću i pozva Pavla, neka se žuri, 
jer imade list od Ivana. Na to ostavi Pavao posao te 
pogje za djevojkom. | 

Daj, da vidim, što je u pismu, reče Pavao, unišav 
u sobu. 

Dora mu pruži list, koji malo da se nije raspao. 
Ona je naime bila list metnula u njedra, a kako je bila 
znojna i od kiše sva prokisla, namočio se skroz i skroz. 
Pavao stao polagano odmatati, da se ne bi poderao. 

Djevojka sjela na klupu, a Pavao se primaknuo 
prozoru, da čita. I Mara, koja je upravo unišla, sjede 
do Dore. 

Pavao najprije okom preletio list, te našav na po- 
sljednjoj strani ubilježeno, da se Ivan mada, da će se 
skoro povratiti, poče mirno čitati: | 

Dragi oče! 
Ima već dosta dugo tomu, što od tebe ništa ne 
čujem. Sto je to? Da nisi bolestan? 

Ponajprije želim ti, dragi oče i ljubezna majko, 
da vas moj list nagje u povoljnom zdravlju. Pozdravljam 
te od srca, pozdravljam i milu majku, ali bih volio, da 
vas mogu oboje zagrliti. Pozdravljam strica Andriju i 
strinu Katu, a isto tako tetka Matišu i tetu Jalžu. Po- 
zdravljam sve domare i ukućane od najvećeg do naj- 
manjeg, a najviše Lovru, koji me je kod konja zami- 
jenio. Da li mu napreduju? Da li je već liska i šarka 
kušao uprezati. Biti će to lijep par. Ja sam ovdje u 
Italiji vidio malo ljepših konja. 

Dragi oče! i jošte nekoga pozdravljam, koga bi 
morao pozdraviti namah poslije tebe i majke. A to je 
moja draga Dorica, na koju nisam nikada prestao mi- 
sliti, te koju ne ću nikada prestati ljubiti. (Pavao popo- 
stao u čitanju, pa pogledao Doru, ali ovoj se oči su- 
zami orosile, te ih pregačom sakrila.) 

Kad smo se rastali, naše nam se duše sporazumile, 
te smo se jedno drugomu zavjerili vječnom ljubavi. (To 
je dakako bilo iza naših legja, nasmjehnu se u šali 
Pavao.) Ali u toj sreći našoj jedno me smućuje, a to je 
neprijateljstvo izmegju njezina oca i tebe. No kako te 
znam, dobri oče, ti ćeš uznastojati, da se izmirite. (Da 
je moj list primio, pridometnu Pavao, znao bi, da smo 
se izmirili.) Kad se vratim, ja bih želio Doricu kao za- 
ručnicu povesti k žrtveniku. 

Ja se nadam, da ću se pod jesen vratiti, jer se je 
rat svršio, a nam se obreklo, da će nas nekoliko otpu- 
stiti kući. Naša je vojska pobijedila, ali ipak mnogo 
stradala, a megju svimi pukovnijami najviše je nastradala 
naša 12. ulanska pukovnija. Od cijele naše eskadrone 

ostalo tek 16 ljudi, a od voda (zuga) u kom sam ja 
bio, samo dvojica; svi su drugi poginuli i sahranjeni u 
tugjoj zemlji. (Pavao sustao, a Dora zavrisnula: O Bože, 


hvala ti, što nije moj Ivan poginuo!) 
* 

Mi smo bili u Padovi, kad je pukao glas, da je rat 
naviješten, te smo već drugi dan ostavili grad, Padova 
je lijepo mjesto. Ima lijepe velike crkve. Kad sam bio 
ondje, zalazio sam često u stolnu crkvu i u crkvu sv. 
Antuna. Crkve su uvijek pune pobožnog svijeta. Opazio 
sam, da su Talijani pobožni ljudi, ali mi se inače nisu 
svigjali, jer su se naprema nam držali dosta neprijazno, 
te nas smatrali za svoje najveće neprijatelje. Kad sino 
taj grad ostavili, putovali smo sad ovamo, sad onamo, 
a da se nismo nigdje dulje od dva ili najviše tri dana 
zaustavljali. Poslije dva tjedna prispjesmo na malu vi- 
vočinu prama San Lazareto, gdje smo se ulogorili, da 
se odmorimo. U zoru na dan _24. lipnja, t. . na samo 
Ivanje, bijasmo opet spremni na polazak. Pukovnik nam 
stavio na dušu vojničku dužnost i prisegu, te nas nago- 
vorio, da obranimo čast svoje zastave, pukovnije i do- 
movine. Slutili smo, da je kucnuo odlučan trenutak. Svi 
smo bili zamišljeni i ozbiljni; dok nas nije zvuk trubalja 
i zveket oružja opet razigrao. 

Naprijed, momci, zagrmi pukovnik, eno pred nama 
San Lazareto; do podne moramo onamo prispjeti. Naša 
eskadrona išla naprijed, a ja sam sa svojim vodom stupao 
naprijed u pretstraži, da razvidimo zemljište. Istom smo 
kakova četvrt sata stupali naprijed, kad al sa suprotne 
visočine San Lazareta zagrmiše topovi. Bilo jasno, da se 
je ondje neprijatelj sa topništvom utaborio. Trojica mojih 
drugova, jašući u istom redu samnom, pala su mrtva na 
zemlju; iza druge, treće grmljavine sva je prednja straža 
popadala izim mene i jošte jednog moga druga iz Želj- 
kovca. Naprijed u skok pukovnija, orila se zapovijed, i 
eskadrona preko mrtvih lješina jurila naprijed, ali i lje- 
šinami pokrila put. Istom kad je nadošlo topništvo sa 
18. batalijunom slovenskih lovaca, moglo se naprijed. 
Neprijateljska vatra umuknula. San Lazareto pao je u 

naše ruke. Bitka se na svih točkah razvila; najjače bije- 
snila oko Villafranke, Sv. Lucije, te se napokon pod 
suton završila sa sjajnom pobjedom kod Kustoze. 
Dragi oče! Oj divna li je ravnina, što se protegnula 
gornjom Italijom, naplavljena rijekami i potoci, a onamo 
prema sjeveru zarubljena sad manjimi, sad većimi bre- 
žuljci, na kojih se upravo rat razvio. Nizinom talasala 
se u zlatnom već dozrelom klasju riža, koje je bilo na 
stotine jutara posijane. Na visočinah u to vrijeme upravo 
dozrevala pšenica i ostali usjevi, te obećavali najljepši 
plod. Jošte tjedan dva i sve bi bilo pospremljeno, ali 
danas sve je uništeno, sve je poharano. Ljudska noga, 
konjsko kopito, kola i topovi sve su to sa zemljom 
sravnili, 
Rat se je svršio, mrtvi se ukopali. Ranjenici dvorili se 
njegovali po bolnicah. I ja sam ovamo dospio, (Bože, 
ipak je ranjen, uzdahnu Dora.) a kako, i sam ne znam; 
ranjen nisam, al me je noga boljela. Kad sam pao 
s konja, jer je konj pod menom poginuo, natukao sam 
si nogu. Ja sam: već treći dan, upirući se o štap, mogao 
hodati. No kraj mene ležao je Vinko Pavlović iz Pre- 
vlake. Ti ćeš ga poznati, jer se je pred tri godine iz 
našeg sela sa Matanićevom Cvijetom oženio. Kršan je 
to momak, a dobar ko dobar dan — plemenita duša. 
Siromaku obje noge tane prelomilo. Grozne je boli 
trpio, te je molio, da mu uzmu život. Ja sam ga tješio, 
kako sam znao. On mi reče: Pravo imaš, trpjet ću do 
volje Božje; nadam se, to ne će dugo trajati; jer su me 
sile i onako ostavile. Jedno te molim, vratiš li se kući, 
pohodi moju ubogu Cvijetu, pa joj reci, da ju umirući 
Vinko pozdravlja, da joj zahvaljuje na ljubavi, da ju 
moli, neka bi mu na malenoga Stanka pripazila i od- 
gojila ga dobro. Uzmi evo ovu novčarku; u njoj će biti 
do 30 forinti, pa joj predaj. Ne žalim sebe, već nju, jer 

će ostati sinja kukavica. Tješim se ipak, otac joj je 
čestit čovjek, a Bog ga je blagoslovio, te ne će na 
svoje dijete zaboraviti. — Obrekao sam mu, da ću sve 
po njegovoj želji izvršiti. Siromak jedva večer dočekao, 
te pošto se izmirio s Bogom i oprostio s drugovi, za- 
klopio za uvijek trudne oči. — Mene potresla njegova 
smrt, jer sam si mislio, kolika bi bol i vas ovladala, 
kad biste čuli, da vam je sina nestalo, i kako bi Dorica 
tugovala. Kažite to Mataniću, a on će već gledati, da 
si utješi kćer. 


A sad ostajte mi zdravi i veseli, dok se vidimo. 
Vaš zahvalni sin 


Ivan Ninković. 
San Lazareto, 27. lipnja 1866. 


Kad je Pavao dočitao, pogleda na Doru. Zazeblo 
ga oko srca, jer je Dora sva problijedila, usnice joj 
drhtale i cijelo joj se tijelo treslo ko u groznici. — Za 
ime Božje, što ti je, dijete moje? ti strašno izgledaš! 

Ništa, Pavle, bojim se, rashladila sam se, te me 
groznica hvata _ S Bogom, idem kući da legnem. 

Dora ustala, te nesigurnim korakom pošla niz stube, 
i izgubila se u svom dvorištu. 

Kad je ušla u svoju komoru, stalo joj se pred očima 
magliti, te jedva došla do postelje, da legne. Velikom 
se mukom presvukla i zgurila pod pokrivalo. Groznica 
ju svom žestinom spopala, usta joj drhtala, zubi cvoko- 
tali, a cijelo joj se tielo treslo ko trstika na vodi. Kad 
joj brat stupio u sobu, gotovo se prepao. Siroto, dahnu 
brat, rekao sam ti, da se čuvaš, a ti nisi marila. Hoćeš 
li, da ti što učinim ili donesem? 

Ništa, ništa, zlati brate, samo me pokrij bolje, zima 
mi je; smrznut ću se. 

Franjo donio sa svoje postelje nov gunjac, te ga 
prostro po sestri, zatim izašao, da potraži oca. Otac 

nešto pospremao. u štaglju. Kad je vidio sina, zapita 
ga otac: Što je? 
= Sestra leži u groznici. Ne bi li pošli po liječnika? 

Grga ne progovori ni riječi, već ode umah u sobu 
kćeri. Lice joj se već stalo žariti živim rumenilom, a 
na čelu joj se pokazivale krupne kaplje znoja. — Doro, . 
dijete moje, što ti je? Al Dora kan da je prečula, nije 
ništa odgovorila, već zatisnula oči, te teško disala. | 

Vrućica je, rekne otac, pustimo ju, da počiva, i 
onako je već zamračilo, te ne bismo možda ni našli 
liječnika. Sutra, ne bude li bolje, upreći ćeš i poći u 
Dugovac. 

Franjo je cijelu noć probdio kod sestre. Vrućica 
ju držala do pol noći, a kašnje je izmučena usnula. 
Franjo zorom upregao konje i otišao po liječnika. Ne- 
kako oko deset sati dovezao se liječnik. 

Liječnik ju pomno pregledao i spoznao, da su joj 
se upalila pluća. Grgi je rekao: Ja ću vam poslati ne- 
koliko pijavica i lijek, a vi onako činite kako vam 
kažem. Franjo se do skora vratio i donio, što mu je 
liječnik predao. | 

Kad je Pavlova žena vidjela, da se k Plavićem 
liječnik dovezao, znala je namah, da je Dori zlo, te je 
pohitila onamo. I dobro je došla, jer Grga nije znao, 
što bi uradio, a i njegove žene nisu bile tako spretne 
kao Mara. 

I Mara stala dvoriti bolesnicu. Veći je dio dana 
uz nju probavila, a kako je bila okretna i prijazna, bilo 
je to samoj Dorici jako milo. 

Prošlo nekoliko dana; djevojka se ćutila bolje, na 
časove ustajala, da se progje sobom. Prijateljice ju, oso- 
bito Vera Kušnićeva i Ruža polazile, te joj razgovorom 
prikraćivale vrijeme. Franji je to godilo, što je kadšto 
i Ruža dolazila. On ju onako plaho postrance gledao, 

ali u njegovu pogledu ne bijaše ništa. prosta, kako se 
to prije opažalo. Svatko je opažao, da se je Franjo 
posve promijenio. Pa to se je i Ruže povoljno dojmilo. 
Kad bi se večerom i duže u njih pozabavila, Franjo bi 
ju običavao do kuće sprovesti, i motalo mu se po je- 
ziku, da joj nešto otkrije, ali ipak nije se mogao od- 
važiti. Svaki put bi mu riječ već u ustima zabjegla. 
Moglo se ipak razabrati, da se ovo dvoje nekako zbližilo. 

Prošlo ovako i tri tjedna, dok se Dora u toliko 
oporavila, da je mogla izilaziti, te se vrtom ili poljem 
proći. Najragje zalazila je i sada Ninkovićem. Pavao i 
Mara kan da su joj bili pravi roditelji. 

Bilo je Miholje baš u nedjelju. Bio je to lijep, 
krasan jesenski dan, da si ljepšeg ne bi mogao ni za- 
želiti. Pavao se spremao k misi u Vidikovac, a poslije 
podne kanio sa svojom družbom probaviti u vinogradu. 
Onamo htjede da povede Grgu sa Dorom i Franjom. 

Mara je već dan prije ispekla kolača, priugotovila 
pečenja, mladih gusaka i raca, pak sve to već rano dala 
otpremiti u vinograd. 

Dobar dan, Grga, pozdravi ga Pavao, unišav u nje- 
govu komoru; danas ćemo zajedno u crkvu, pak zatim 
u vinograd, da vidimo, imademo li se nadati obilatoj 
berbi i dobroj kapljici; jer bi nam je ove jeseni moglo 
trebati. | 

Vam ne fali nikada dobre kapljice, susjede, pa ne 
će ni ove jeseni. Pa da budu i svatovi, vi ne biste bili u 
neprilici. 

Kume Grga, hoće sad ozbiljno Pavao, da govorimo 
koju pametnu. i 

Da čujem. 

Grga, ti si morao opaziti, da tvoja kći Dora ljubi 
moga sina Ivana; a ja sam opeta posve dobro opazio, 
da moj sin voli tvoju kćer. —_Imaš li što proti tomu, 
da ovo dvoje po zakonu Božjem budu muž i žena? 

Što si ti došao k meni kao snubok ? 

Ne, Grga, ja sam to samo zato rekao, da smo.nas 
dvoje na čistu. Mladi se razumiju, a na druge i ne spada. 
A kad dogje do toga, a doći će, čim se moj sin vrati, 
da ne bude onda bud stvoje, bud s moje strane za- . 
preka: Vjeruj mi, bila bi grjehota, da rastavljamo ono, 
što se po volji Božjoj samo našlo. 

Susjede Pavle, ganuto će Grga, meni je to drago, 
jer sam uvjeren, da će mi dijete pod vašom zaštitom 
biti sretno i zadovoljno. Ako je Dori to po volji, ja se 
tom ne ću protiviti. 

U to unigje u komoru i Dora, noseći u ruci odijelo, 
da se obuče. 

Ja sam došao k tvomu ocu, reče Pavao, da idemo . 
zajedno na misu, a kašnje ćemo zajedno u Kozji dol u 
naš vinograd; reci i bratu, da bude gotov, jer će i on 
s nami. Žurite se, ja ću vas čekati kod kuće. 

Lijep ti je i ubav vidikovački brijeg. Uzvisio se 
nad savskom ravnicom i vlada tako rekuć cijelom ne- 
preglednom okolicom. Sa vrška, na kom se ponosno 
uzdigla župna crkva, otvora se oku bajan vidik na sve 
strane. Cijelim vidikovačkim brijegom nanizali se lijepi 
vinogradi na stotine i stotine razlučenih čestica; jer mal 
ne svaki gospodar prostrane župe imade tudijer po koju 
česticu lijepo obragjena vinograda. Vinogradi su već do- 
zreli slasnim rodom, na trsovih vise punahni grozdovi 
jedan do drugoga, te se lijepo prelijevaju na sunčanu 
žaru, da ti upravo oko zanosi, a usta mani, da ga se 
nazoblješ. 

Svijet je rado polazio župnu crkvu. A u jesen kad 
su vinogradi dozrijevali, još ragje. Crkva bila nedjeljom 
dupkom puna. Po svršenoj službi Božjoj, sav se narod 
razišao na ugodno plandište po vinogradih. Tako bilo 
i danas. Za tri dana bit će berba. 

Pavao s Grgom poslije mise izašao iz crkve te pred 
crkvom pričekao, dok se drugovi priberu. I sakupi jih 
se nekolicina i megju njimd stric Andrija, zatim Franjo 
sa Dorom, kojim se i mlinareva Ruža prislonila a i Kušni- 
ćeva Vera. > 

Ajde Maro naprvo s djevojkami, reče Pavao, te 
priredi pred klijetju i mi ćemo za tobom, dok se samo 
malko razglegjemo po vinogradu. 

Vera se ispričala, da ide kući; jer da joj je otac 
bolestan, a i mati je danas ostala u postelji. Kad ju 
je Pavao nagovarao, da svakako ostane s njima, za- 
hvali se ona i preporuči, da bi je uzeli u berbu; jer | 
njezini roditelji nisu imali vinograda. Tako je Vera otišla | 
kući, a Pavao je sa svojom družbom sve polagano 
zaputio prema Kozjemu dolu, gdje su Ninkovići imali 
vinograd. 

Ninkovićev vinograd bio je na istočnoj strani Kozjeg 
dola prema jugu, te se protegnuo sve do ravnice Dugo- 
vačke. Bilo ga je tri jutra. A kako se je pomno obra- 
gjivao, davao je godimice do 120 akova finoga vina. 
Od toga prodalo se dvije trećine, a ostalo se pridržalo 
za kućne potrebe, tako da družina nije o godovih i o 
težem poljskom radu nikada bila bez kapljice vina. Sav 
je vinograd _okol na okolo bio obrubljen brajdami, te 
ga bilo upravo milina gledati u jesen, kako su bujni 
dozreli grozdovi visjeli ispod zelena trsova lišća. Pred 
vinogradom već u ravnici bila lijepa crijepom pokrivena 
klijet sa prešom na jednoj strani, a na drugoj strani sa 
prostranom sobom, a pod cijelom klijetu sterao se u 
zemlji izduben i obzidan podrum, koji nije bio nikada 
prazan: novo vino dostizalo staro, a i sada ga je bilo 
u sudu do kakovih deset akova. Pred klijetju bio je 
mlad šljivik, što je davao za sunčane omare ugodnu 
hladovinu. 

Mara sa Dorom latile se posla; po ledini rasprostrle 
stolnjak, pometale noževe, iznijele iz košara kolače i pe- 
čenje, te poredale po stolnjaku. 

Do toga nadošao Pavao sa Grgom i drugovi, na- 
punio vrč s vinom, te pozvao sve redomice da posjedaju. 
Muškarci posjedali po travi, a žene i djevojke stajale ili 
se na panjave spustili. Bila je to ugodna zabava u prostoj 
slobodnoj naravi, te u veselu žamoru i razgovoru, u šali 
i pjevanju tekla, da se i nije opazilo kako vrijeme brzo 
odmiče. Već bliže večera, kad se sunce bližilo zapadu, 
banu u društvo novi gost, a da ga nitko nije u prvi 
mah ni opazio. Stavio se za Dorina legja, te joj pola- 
gano ne opazice zatisnuo rukama oči Dora časak stala 
ko okamenjena, a tada veselo povika »Ivane!« I bio je 
to Ivan u vojničkom ulanskom odijelu i sa kapom na 
glavi. Pavao bio je taj čas u podrumu, da za rastanak 
napuni vrč, te ga nije vidio, kad je došao, a Mara bila 
upravo u sobi, da ostatke pospremi u košare, a kad 
dogjoše van, silno se začudiše i stadoše sina grliti. 

Vidite, Maro, nisam li onomad imala pravo, kad 
sam rekla, da bih Ivui kraj zatvorenih očiju prepoznala 
da mi se približi? Ja sam ga u istinu namah prepoznala. 

Sada ti vjerujem, našali se Mara; al da je bio i 
drugi, ti bi valjda isto tako uskliknula. 

Varate se, svečano će Dora, za mene nema momka, : 
koji bi me zanimao kao Ivan. 

Ivan ju za tu ljubav snažnimi mišicami privinuo na 
svoje grudi. Djevojka mu se nije otimala; ali joj je od 
prevelike uzbugjenosti dah u prsima zapeo, te je prvi 
put oćutila, kako je na prsima oslabila, a i kašalj joj se 
na usta pomolio. — Toga ovaj par nije nitko opazio, 
do jedinoga Grge, koji si je kćer zabrinutim okom po- 
gledao. 2. 

Kako je Dorica svojim žarkim očima mjerila od 
glave do pete Ivana, zapazi na njegovu prstu prsten, te 
ga zapita: | 

A što to vidim Ivane? Ti si se već zaručio? 

Ivan se nasmjehnu i reče: Ne, kupio sam ovaj prsten 
u Irstu za tebe svoju zaručnicu. Evo ti ga Dorice! Na 
to izvadi s prsta zlatan prsten, te ga natakne njoj. Dorica 
se ljupko nasmjehnu, te radosno primi prsten od Ivana. 
A tada upre svoje pronicavo oko u Pavla i progovori: 
 Dalito vi, Pavle, odobravate? Je li vam to po volji, 
da me Ivan ovdje kao svoju zaručnicu prstenuje. 

Pavao se zadovoljno nasmješio, pristupio k djevojci 
i primio ju za ruku, te blagim očinskim glasom progo- 
vorio: Doro, ti si mi bila uvijek mila, ali od dana one 
kobne segregacije u Jurjevici, volim te ko rogjeno dijete. 
Ako je vaše nagnuće iskreno, primi prsten, pa dao Bog 
da ti donese sreću i blagoslov! Znam, da se i Grga ne 
će tomu protiviti. 

Djeco, reče _ Grga, to je došlo onako iznenada, 
akoprem sam to već dulje vrijeme naslućivao. Kad je 
tako, pa hvala Bogu! Bog vas blagoslovio! Kćerko, ti 
si primila prsten te vidim da ti srce pliva u radosti. Ali 
treba da i ti podaš prsten Ivanu. E ti ga nemaš. Evo 
ti vjenčani _ prsten tvoje majke, najsvetija baština majke 
. tvoje. I Grga od dva prstena, što jih je nosio na prstu, 
pružio jedan kćeri, a ova ga nataknula Ivi na prst. 

Grga se na to potresao, oči mu se suzami zalijale, 
te se rasplakao. Grga je rijetko kada u svom životu bio 
tako ganut. Pavao je mislio, da ga je ganula kćerina 
sreća, a i ostali su tako mislil. Moguće da su imali i 
pravo, al Grgu je ujedno morila kobna slutnja, da 
Dora ipak te sreće ne će nikada uživati, a ta slutnja 
stisnula mu je tada srce, te je od boli proplakao — ali 
nje o tom ni riječi progovorio. 

Kaži nam, Ivane, kako si megju nas kao iz oblaka 
pao? Nisi nam se prije ni oglasio? Ja bih bio došao 
preda te u Zagreb: zapita Pavao. | 

Ja sam vas htio iznenaditi, odvrati, Ivan pa vam 
s toga nisam ni javio, kada baš dogjem. Došavši u Dugovac 
susreo sam se s Jerkovićem, a ovaj mi je rekao, da ste 
svi zajedno u vinogradu, te sam vas evo i našao. 

Deder sjedi te se odmori, a ti, Maro, donesi, što 
još imaš, da nam se dijete okrijepi. — Toga ' nije trebalo 
ni reći, jer je Dora već odbrzala u sobu, te na tanjuru 
donijela kolača, pečenja i sira, dočim "mu je otac punu 
čašu vina natočio. Pavao i svi gosti pozdravili Ivana 
s punom čašom vina, a on im se isto tako s punom 
čašom zahvalio. 

Ivo je malo založio, pa je onda cijelo društvo krenulo 
kući, jer se već i sunce sakrilo za zagrebačke gore. 

Kad je družba na Šašincu zakrenula prema Jurjevici, 
već se suton uhvatio, te nadošla noć, al bijaše tiha mirna 
i vedra. Mjesec na nebu zaplovio, te srebrnimi svojimi 
traci obasjavao cijelu prirodu. Cijelom cestom, kako se 
u krivudastoj cesti protegnula prema Savi, čuo se veseo 
žamor svijeta, što se je vraćao iz vinograda. Tu je iz 
prve skupine, koja je već prilično daleko bila odmaknula, 
odmjenjivala jeka tugaljive posavačke pjesme »Oj dje- 
vojko imaš koga svoga? Imala sam brata i dragoga, 
obadva sam na vojnicu dala itd.« Ondje opet čuo se 
hihot i smijanje vesele i objesne mladeži, koja megju 
sobom pravila _doskočice i šale zbijale. Pavlova družba 
micala se u pouzdanu razgovoru, stariji pošli naprijed, - 
a Ivo je sa Dorom zaostajao. 

Ne znam — rekne Dora — zašto se ovi tako žure? 
ta mi jih jedva dostizavamo. 

Mene kad brže idem sapinje nešto u prsima. I u 
istinu djevojka morala stati, jer ju kašalj spopao, te se 
morala odmoriti, dok ju je popustio. 

Kad su prispjeli do mosta u Jurjevici, moglo je biti i 
jedanaest sati. Pavao zakrenuo kući, a Grga sa sinom 
si sproveo još Ružu do mlina. | 

Sad se Dora našla sama u komori; zapalila svijeću, 
svukla se i pomolivši se Bogu legla na počinak. Al kako 
je bila umorna, san joj se nije dao na oči. Doživljaji 
današnjega dana, sastanak sa Ivanom i njegov prsten 
bili joj svedjer pred očima. Razne joj se misli vrzle 
glavom i napokon se sjetila materina prstena, što ga 
pružila Ivi, te ju najedared snašla tolika bol, da je 
zajecala i gorko proplakala. Uboga joj majka rano umrla, 
ona je taj vjenčani prsten jedva tri godine nosila. Hoće 
li on i Ivi donijeti bolju sreću? 

Usnula je već prema jutru, a kad se probudila, bila 
je sva u znoju, a to ju je jošte više oslabilo. 


IX. 


Grgi je bilo potrebno, da ženi sina. Dora mu do 
sada redila i šila ruho, i odijevala oca i brata, a uda li 
se jednom, tada ne će imati nikoga, koji bi to činio. 

Grga je želio, da dobije dobro valjamo i radino čeljade 
u kuću, koje će znati i htjeti u svemu zamijeniti Doru. 

Jošte pred dvije godine bijaše pomislio na mlina- 
rovu Ružu, ali ona onda bila tek djetetom, a njegov 
Franjo gotov pustolov, od koga je svaka djevojka u selu 
zazirala. Al sada Ruža ponarasla, a sin mu se pretvorio 
drugim čovjekom, pa je Grga stao misliti, da bi i Ruža 
njegovu sinu mogla privoliti. Al nije bio sobom na čistu, 
da li bi oboji svatovi, t. j. Dorini i Franjini bili u isto 
vrijeme ili bi se prije Franjo oženio, a onda se Dora 
udala. O tom treba se svakako prije sa Pavlom spora- 
zumjeti. 

Pavlu bilo je napokon sve jedno, budu li svatovi 
u jeseni ili zimi. Ivo bio je doduše za jesen, ali Dora 

je volila, da se vjenčaju poslije Božića, jer da se jošte 
nije od prve bolesti posvema oporavila, a do Božića da 
se nada, da će biti posve zdrava, pa je tako ostalo, 
kako je Dora htjela. 
| .o*% a * 

Kato! dogji der ovamo! zovnu mlinar Gašo Puretić 
svoju ženu. 

Evo me, što je? 

Ovih dana bio je kod nas Pavao Ninković. Znaš li 
u kojem poslu? 

Da, znam! Došao nas pitati, bi li dali Ružu za 
Grgina sina Franju. 

Jest tako. I mi smo odgovorili, da ćemo stvar oz- 
biljno promisliti i za osam dana odgovoriti. Danas je 
osmi dan, a Pavao će doći po Sao Što da mu 
odgovorim ? 

Deder ti kaži, što ti misliš? jer se obično sudi, da 
su u takovih stvarih muškarci razboritiji. 

A žene oštrovidnije i osjetljivije. Ja bih svakako 
želio, da ti prije progovoriš. 

Neka ti bude, kad baš želiš, odvrati Kata. Ja bih 
voljela, da je Pavao došao za svoga sina tražiti Ružu. 

To ti vjerujem, i ja bih želio, da je tako. Ti si se 
tomu nadala već pred tri godine, a vidiš, da si se pre- 
varila. Ivo nije se nikada približio Ruži, jer je Ivino srce 
osvojila Dora Plavićeva. Ja joj toga ne zavidim, jer je 
vrijedna i čestita. Sad samo kaži, bi li privolila, da nam 
kći pogje k Plavićevim za Grgina sina? 

Da ti pravo kažem, meni se Plavićevi nisu nikada 
Svigjali, te nisam ni u snu mogla misliti, da dogjem 
s njimi u rodbinstvo. 

I meni se nisu svigjali. Jednom vidio sam Franju 
pijana, pa sam si rekao: Bog me očuvao takvoga zeta. 

Ali moraš znati, da su Plavići sada posve drugi ljudi 
postali. 

I to znam, odvrati Kata, al ne shvaćam, kako su 
se u tako kratko vrijeme Plavići posve promijenili. “To 
je sve Pavlova zasluga, on mora da ima osobitu moć 
na Plaviće. 

.Ti imaš pravo, to me baš umiruje i uvjerava, da 
su Plavići postali pošteni ljudi i da se je Franjo s te- 
melja popravio. I u istinu Franjo se od ono doba ne 
skiće selom, ni ne polazi krčme. On ore, on kopa, on 
radi svaki posao, a onomad pohvalio ga i župnik, da 
se lijepo i pristojno vlada, i u crkvi da ga svake ne- 
djelje opaža s molitvenikom u ruci. 

Kako dakle vidim, ti se toj ženidbi ne bi protivio, 
reče Kata. 

I ne bih, odvrati odrešito mlinar, i već s toga ne, 
što će nam dijete moći općiti s Pavlovom obitelju, : jer 
Dora će poći za Ivana, a njezin brat bi Ružu uzeo. A 
Pavao će za stalno paziti, da mu se ne bude poslije 
moglo prigovoriti, kako je našoj kćeri vrat slomio. 

Pak neka bude na tvoje; samo bih primjetila: ne 
bi li bilo dobro, da to jošte za godinu dana odgodimo. 

Ne može biti, naglo će Gašo ; jer uda li se Dora 
za Ivana, Grga je prisiljen, da ženi sina; ne će ga imati 
tko prati i rediti. 

No ženidba ova ne stoji toliko do nas, već tu ima 
glavnu i odlučnu riječ Ružica, 

Dakako, tudijer_ odlučuje Ružina volja. Ja mislim, 
da se ona tome ne će protiviti. O Miholju bili su za- 
jedno u Pavlovu vinogradu, a Grga ju je sa sinom sproveo 
do mlina. No neka dogje ovamo. Gašo pozva kćer u 
sobu, te joj priopćio, o čem se radi. Ona se zarume- 
nila i oborila glavu, te promucala, meni je pravo, kad 
je to vaša volja. 

U večer došli Franjini snuboci, te isprosili Ružu 
Franji za ženu. 

Budućega četvrtka pošli su na zapis, a već slije-, 
deće nedjelje bili su napovijedani: Franjo Plavić sa 
Ružom Buretićevom. 

U Grginoj kući bile pune ruke posla, jer se spre- 
malo, da budu svatovi, kakovi se tek u najboljih Jur- 
jevačkih kućah vigjaju. Grga priredio do dvanaest ve- 
dara staroga vina iz susjednog Hrebinca, gdje je rasla 
od davna na glasu dobra kapljica. Zaklo vola, što ga 
u tu svrhu na sajmu kupio, dvoje svinja, troje teladi, 
a peradi: purana i gusaka bez broja. Sve žene bile su: 
zabavljene poslom, samo Dora nije se mogla dosta na- 
žaliti, što im nije mogla ni u čem pomoći; jer je bila 
grozničava i u istinu slaba. 

Na dan vjenčanja išli su ranim jutrom svatovi po 
mladu. Majka ju je opremala i češljala, a mlada zami- 
šljena sjedjela na stolcu pred ogledalom, dočim su joj 
drugarice  pripjevale : »Češljaj me češljaj, majčice, ne 
budeš me dugo češljala. Ljubi me, ljubi majčice, ne 
budeš me dugo ljubila c: 

Kad su ju opremili, pristupi k njoj Dora, te joj na 
glavu stavi vijenac i plačući pade oko vrata, veleći: 
Ljubezna sestro, pogji u ime Božje, da se pred žrtve- 
nikom za uvijek zavjeriš svomu vjereniku. Budi uvjerena, 
da će te ljubezno primiti i susretati Plavićeva kuća. 

I ti ćeš mi biti sestrom, dometnu Ruža na pol 
glasa. | 

Da, ja ću ti biti sestrom, zajeca Dora, savivši joj 
ruka oko vrata, dočim jim se duše sljubile u toplom cje- 
lovu, a suze jim se na zažarenom licu pomiješale. 

Pogji sestro, Višnji te blagoslovio! Ja.ću mu se 
vruće pomoliti, da nikada ne požališ, što si momu bratu 
pružila ruku. 

Segregacija. : 9 

I ti ćeš s nama? hoće Ruža. 

Oprosti, rado bih, ali ne mogu. Vani je oštar vjetar, 
a: ja sam slaba — bojim se — a i ti se dobro zaogrni, 
da se ne nahladiš; čuvaj dragocjeno zdravlje, jer od 
danas ne živiš samo za sebe, već i za svoga muža i za 
svoju buduću obitelj. 

Svatovi posjedali u kola, pod kojimi bila uprežena 
četiri vilovita vranca, te ne mareći za mladenkine suze, 
veselo juškajući i pjevajući odjurili ravno cestom put 
Vidikovca na vjenčanje. 

Dora časak jošte ostala u razgovoru s Katom, koja 
ju je molila, da ostane kod nje. 

Drage bi vam volje pomagala u poslu, odvrati Dora, 
ali moram kući, da otpočinem. O Bože, smiluj mi se i 
povrati mi što skorije zdravlje! — Dora pomisli na Ivana 
i na čas, kad će i ona pod vjenčanim vijencem na Vi- 
dikovac. | 

Došavši kući, pogje u komoru, te se onako obučena 
baci na postelju. Kašalj ju spopao, kan da će ju udu- 
šiti. Dva tri puta s velikim naporom pljucnu, al.se jadna 
teško prepade, jer je sad prvi put opazila, da je ba- 
cila krv. 

Jadni Ivane! uzdahnu; ti valjda danas sanjaš o 
vjenčanoj slavi našoj, ti valjda moliš Boga, da uskori 
čas, kad ćeš me pred žrtvenik odvesti, a valjda i ne 
slutiš, da će ti se nesugjenica može biti jošte prije 
s crnom zemljom vjenčati. — O Bože, što sam ti sa- 
griješila ? 

Svatovi minuli u mlinu, a drugi dan doveli mladu 
u Plavićevu kuću. Sve je plivalo u veselju, sve se ra- 
dovalo i pjevalo. Jedina Dora plakala i uzdisala. Ona na 
časak došla megju goste; ali ne mogavši podnositi 
dima i žamora, opet se povukla u svoju komoru. 

Uz Doru osjećao bol i Pavao, koji je dobro pre- 
poznao, da je djevojčino zdravlje do temelja uzdrmano 
i da ju jedini Bog može zdravom učiniti. Al se borio 
sam sobom, tješeći si sina i ženu i Grgu. Volio je ragje 
sam trpjeti, nego da i drugi s njim jošte prije vremena 
očajavaju. | 

Pavle, ti me tješiš, reći će jednom Grga svomu su- 
sjedu, a ne znaš li jadan, da sam ja i prije tebe opazio, 
kako je s mojim djetetom. Njezina bolest, ja se vrlo 
bojim, uhvatila je korijen onda, kad sam ju rania, te 
tako sam ja, nesretni otac, prvi i glavni uzrok preranoj 
smrti svoje kćeri. Grga se uhvatio za glavu, te kao lud 
stao sobom tumarati. Da, da, ja sam ubojica svoga dje- 
teta, i za me nema drugo nego pakao i prokletstvo |! 

Pavao je protrnuo, srsi mu prošli cijelim tijelom; 
borio se sam sobom, te mislio i smišljao, kako bi si-" 
romašnoga oca doveo k svijesti, te ga uvjerio, da on 
nije ono, zašto se u prekomjernoj boli sam drži. 

Grga! čovjek si zreo i pametan, a kao takav treba 
da ozbiljno i razborito misliš i sudiš. Ja te uvjeravam, 
da Dorina bolest nije posljedica onog žalosnog slu- 
čaja, što ga spominješ; to će ti i liječnik posvjedočiti, 
jerbo nijedna plemenitija čest tijela nije bila onim na- 
bojem  ozlegjena. Naboj joj je samo ogrebao kožu na 
ruci i kraj prsiju. Pa kad je Dora ozdravila, nije se ni- 
kada ni na najmanju bol u prsima potužila. 

Ti dakle misliš, da tomu nije kriva ona nesretna 
puška ? bojazljivo će Grga. 

Ja sam posve uvjeren, da nije. Ona se sirotica na- 
hladila, pak i ova bolest nije no posljedica upale pluća, 
koju je doduše preboljela, ali iza koje kao posljedica 
njezina zametnula se sušica, A možda i nije tako zlo, 
kako se bojimo. Pošalji po liječnika. 

Drugi dan došao je liječnik, pregledao ju, te kimao 
glavom rekavši: Ja držim, da je žestok katar u plućima, 
iz koga bi se lahko mogla razviti sušica. Pazite na nju, 
da se ne nahladi. Ne puštajte je iz sobe. Pojite ju mli- 
jekom i kuvanom sirutkom ; upotrebljujte praške, što ću 
vam ih propisati, pa će djevojka preboljeti i ozdraviti. 

Vidiš, da nije tako zlo, rekao je Pavao poslije lije- 
čnikova odlaska. Nadajmo se, te ne klonimo duhom. 
Ona je mlada, a mladost si sama pomaže i krči put 
k zdravlju. 

Bog bi dao! ja bih rado vjerovao, akoprem se je 
naš liječnik već često puta prevario, mišljaše Grga. On 
ga je tako tješio, kad mu je i žena bolovala. On joj je 
proricao, da će za osam dana ozdraviti, dočim je već 
četvrti dan ležala na odru. Od 

Na Doru se pazilo, ko da je od stakla. Dvorili ju 
svi tako rado, kao da se natječu, tko će joj više omiliti. 
Nikada ne bijaše sama. Doduše otac nije imao vremena, 
da bude uvijek uz nju, ali ju Ruža ni časa nije samu 
ostavila, izim kad bi ju izmijenila majka Ivanova ili 
Vera Kušnićeva. I Ivo ju je danomice polazio, ali su ga 
svjetovali, da skrati svoje pohode, jer da to Je jače uz- 
rujava djevojku. 

Dori omilila_ Vera, te je snjom najragje i najpo- 
uzdanije općila, akoprem je i Ružu rado imala uza se. 

Ali Vera znala je što šta lijepa pripovijedati, znala joj 
čitati zanimljivih i utješljivih stvari, znala joj pridignuti 
klonulo ufanje, dapače znala ju privesti k tomu, da se 
je sve većma pouzdavala u volju Božju. A to je bilo i 
nužno, jer je sirotica sve više propadala; na licu joj se 
odražavalo prozirno rumenilo, a oči joj se cakliti stale. 

Jedne noći osobito bila nemirna S večera joj je 
bila groznica, a cijelu noć poslije vrućica. Prema jutru 
opet usnula; al u snu namučila se svakojakih muka, te 

se uznojila, kan da si ju iz parne kupelji izvadio. Ruža 
je cijelu noć kraj nje probdila, a jutrom ju je zamijenila 
Vera. 

Bože! kakav li je to bio strašan san. Sanjala sam, 
da sam mrtva ležala na odru, a kraj mene da se kao 
mrtav srušio Ivo; čula sam jauk i naricanje ubogog oca, 
Pavla i Mare; osjećala sam, da su me u lijes položili, a 
ja da nisam ni riječi mogla progovoriti, napokon sam 
razabrala. da me na kola ponesoše i odvezoše na groblje. 
Istom onda, kad sam čula, da će me zemljom sasuti, 
probudila sam se. Pripovjedi Dora. | 

Daj, Doro, da te presvučem, biti će ti laglje, po- 
nudi joj Vera. 

Daj dakle, presvuci me! 

b Vera ju presvukla, uredila postelju, te ju lijepo na- 
mjestila. Nu kako ti je, Doro, ćutiš li se laglje? Da kad 
tebe vidim, dahnu bolesnica, gotovo i na bol zaboravljam ; 
ta ti si mi tako ljubezna. Hvala ti za to. 

Nemoj hvaliti; ja to činim drage volje. Ta ti si 
meni učinila veliku ljubav i veliko prijateljstvo, kad nas 
nije u selu skoro nitko htio ni da pogleda. 

ĆA što sam ti učinila? Preporučila sam te Pavlu, 
koji vam je, kako je plemenit rado pomagao. 

Aj svi ste mi dobri! svi mi želite pomoći; ali meni 
nije pomoći. Ja ću morati vas sve ostaviti. Dori se za- 
maglilo pred očima, stala silno kašljati i po tom prova- 
lila joj krv u velikih mlazovih na usta. Kad se primi- 
rila, kaže turobno: Vjeruješ li sada, da se u svojoj slutnji 
ne varam? A moj Ivo, da znadeš kako je sa mnom? Ne 
kazuj mu ništa; jer bi ga to jako bolilo. Saznat će to 
1 onako dosta rano. 

“ Oj Ivane, kako smo si čvrsto obećali djemicst do 
groba! Ja sam te iskreno ljubila — ljubila tebe jedinoga 
i tu ću ljubav ponijeti sa sobom u grob. Bi li ti, Vero, 

mogla ljubiti Ivana? On je tako lijep, tako dobar, tako 
plemenit, da mu nema premca u Jurjevici. 

Što ti pada na um Dorice? Kako bih ja na to mogla 
i misliti? Ja sam s njim jedva koju riječ progovorila. 
A ovako, zlata Doro, kunem ti se živim Bogom, da bi 
u onaj čas nevidom pobjegla, kad bi opazila, da me on 
voli ili da me srce moje za njim nosi. Ja tebi i Ivi želim 
svaku sreću. Vi ste jedno za drugo stvoreni, 

Zar je baš tako? Baš tako, krepkim glasom potvrdi 
Vera, te za znak, da govori istinu, poljubi u čelo bolesnu 
Doru. 

Čuj me, Vero, i zapamti si dobro, što ću ti reći: 

Ja vjerujem, što si mi kazala. Ali kad ja umrem, 
poći ću na drugi svijet s tom jedinom željom, da ti 
budeš danas sutra ženom Ivanovom. No prestanimo o 
tom, te mi nešto čitaj ili pripovijedaj. I Vera segnula 
za biblijskom povjesti, te stala po njoj listati; ali se u 
to otvorila vrata i u sobu stupila Ruža. Opazivši u tanjuru 
krv, prepade se i poviknu: Doro, tebi je zlo? 

Da da _meni je zlo, molim te reci ocu, da dogje 
k meni. Ruža otišla, Vera još tudijer listala po knjizi, 
te stala čitati, al se vegje Dorine zaklopile, te ona 
usnula. 

Kad je otac unišao, nije se je usudio probuditi. Starac 
sjeo do Dorine postelje i bolnim čuvstvom zurio u kće- 
rino lice. 

Dragi susjede, vi ćete sad časak ovdje pripaziti, 
dok vas tko drugi neizmijeni. Ja moram kući. 

Vera se otšuljala polagano iz sobe te otišla kući. 
Kad se za čas probudila Dora, opazila oca kraj sebe, 
koji ju je tako milo motrio, da joj ga je i samoj žao bilo, 

Dobri oče! nemojte tugovati. Ja sam jošte uz vas. 
Zvala sam vas, da vas nešto zamolim. 

Govori, što želiš. 

Ja sam slaba, a život je ko staklo, koje se lako i 
pod slabim udarcem razbija; rado bih se pomirila s Bogom. 
S toga vas molim; da sutra pošaljete po župnika — 
Ja vjerujem, da sveti sakramenti, što jih primaju bolesnici 
pripomažu često i zdravlju tijela, ako je to za dušu 
korisno. Tako sam to učila i u školi, a tako nam je to 
više puta tumačio i gospodin župnik. 

Akoprem je Grga već i sam mislio, da pošalje po 
župnika, Dorina ga molba ipak bolno takla. 

Dobro, dobro, Dorice, ja ću sutra poslati po gospo- 
dina župnika. Pravo imaš, dijete moje, gospodin Bog dat 
će ti možda i zdravlje, a svakako će ti“dati svoju svetu 
milost. 

, Molim vas ne recite o tom ništa Ivanu. 

Grga bio posve slomljen. Ove riječi posve su ga 
porazile, te je plakao kao dijete. 

Drugi dan došao je župnik. Dora ga je sabrano 
dočekala te mu otkrila dušu, kao što ranjenik otvara 
svoje rane liječniku, od koga se nada pomoći. 

Župnik joj podijelio svete sakramente, te poslije 
srdačne utjehe, koju je dao ocu 1 cijeloj kući, vratio se 
kući. Dorica je bila posve mirna, utješena i vidjelo se, 
da se je predala u volju Božju te mirne duše očekivala 
Božju odluku. 

Grga se začudio kad ju je tako mirnu i spokojnu 
zatekao. Oče, reče Dorica, ja sam sada posve mirna. 
Bude li volja Božja, da me Bog pozove k sebi, ne tuguj ; 
jer je tako dragi Bog odlučio; pa ja ću poći k majci 
svojoj. 

Otac ju slušao i uzdisao, ali se i čidio, kako je 
sveta vjera ohrabrila Doricu, te se ne boji smrti. 

Ovaj cijeli dan provela je Dora mirno u pobožnu razma- 
tranju, kan da i ne misli na ovaj svijet; razgovarala se 
s Ružom i Verom, te jim pripovijedala tako lijepih stvari 

što ih je danas od župnika čula, da su joj se i same ču- 
dile, kako je to ona dobro shvatila i na sebe uporavila. 

Pod večer bilo joj je teže. Groznica se pojavila, koja 
ju je mučila puna dva sata, a poslije nje opet vrućica. 
U jutro kaza ocu: Oče, pogji k Ninkovićevim, te reci Pavlu, 
Mari i Ivanu, da jih želim vidjeti. Grgu zazeblo u srcu. 

Bilo je to na samo Lucijino; studen pritisnula a 
sva se već narav zaodjela sniježnom bjelinom. Sunce je. 
granulo u potpunom sjaju, a u njegovih se tragovih 
caklio snijeg kao sitna zrna biserova. Na komorici Dorinoj 
bili prozori smrznuti, ali se na njih prelijevahu ledene 
ruže u raznih, ali pravilnih oblicih. Sunce kroz njih 
prodiralo u nutrinju komorice, te se reći bi zaustavilo 
na blijedu i umornu licu djevojčinu, kan da se kani 
posljednjim cjelovom s njom za uvijek rastati. t 

Dora se protegnula po postelji, ruke sklopila u na 
krst na prsima, a glavu i oči okrenula u vis, te se činilo, 
kan da je mišlju zaronila u nedogledne prostorije ne- 
vidljiva svijeta. U očima nije bilo prijašnjega žara, ali 
su ipak pod vegjami sjale mirom i spokojem. Usta joj 
se na časove micala, kan da šapću tihu molitvicu. 

Kod nje bio je otac, brat i Ruža, koja je i onako 
cijelu noć kraj nje probdila Na hodniku počuli se lagani 
koraci, te se za čas po tiho otvorila vrata, a u sobu 
stupila Mara Ninkovićeva za njom Pavao, i napokon 
Ivan. Ivan je na cijelom tijelu drhtao kao u groznici, a 
noge su mu klecale, da su ga jedva držale. Dora ih je 
bolno gledala, a na oči su joj navrle suze. Dorica pružila 
ruku Mari, te ju slabim glasom zamolila, da sjede do nje . 
na stolac. 

Zlata majko, preuze bolesnica, primivši ju za ruku, 
vi mi ne ćete zamjeriti, što vas tim imenom zovem. 
Ja nisam poznavala svoje majke, već ste mi ju vi svojom 
ljubavi i dobrotom nadomještali. Vi ste me kao maleno 

dijete po sto puta na koljenih uljuljali u slatki san, vi 
ste me njegovali i milovali ko rogjena majka. Ja sam 
se zajedno s vašim Ivom grijala na žaru vašega srca. 
Pak i onda kad se nesretna zadjevica zametnula izmegju 
naših obitelji, kad se jedna drugoj tugjiti stala, vi ste 
bila jedina, koja se spram mene niste promijenila, koja 
mi svoje ljubavi niste uskratila. — Djevojka htjede da na- 
stavi, ali ju snaga ostavi, te malo zašuti. Sabravši se po 
malo nastavi: Ja vidim da ću vas morati ostaviti, a bilo 
bi mi teško poći na drugi svijet, da vam se prije ne 
zahvalim na svemu, što ste mi učinili. Oprostite mi, ako 
sam vam kada dosagjivala ili vas možda svojom nestašnosti 
ma i nehotice uvrijedila. — Dalje nije mogla. Mara za- 
jecala, suze joj se niz oči oborile te ona plakala vrele 
suze, kako jošte nikada u svom životu. Ne mogavši na 
djevojčine riječi ni jednom odvratiti, sagnu joj se nad 
glavu, te joj stane ljubiti čelo, obraz i oči, dok ju nije 
cijelu svojimi suzami nakvasila. 

Nastala kratka stanka. Dora pribere posljednje sile 
te nastavi: 

Susjede Pavle! srdačna vam hvala za veliku ljubav, 
što ste ju iskazali momu ocu, bratu i cijelomu selu. Ja 
sam vas rada imala kao oca. Kako bih bila sretna, da 
sam postala vaša kćerka te da sam se mogla udomiti 
kod vas pod vašim krovom. Hvala vam za sve! 

Na ove riječi bio je Pavao posve tronut, te nije 
skoro znao što da odgovori On se okrenu prama onima, 
koji su bili u sobi te kaže: Draga Dorica prava je kršćanka, 
te je već u svojoj mladosti mnogo.dobra uradila. Ona 
je odvratila nesreću od mene i moje obitelji i od cijeloga 
sela prigodom diobe šume. Ona je pomogla našim su- 
sjedom Kušnićem. Na sve potakla ju je sveta vjera naša. 
Ja ću se nje uvijek sjećati, a i cijelo selo uzdržat ću ju 
u zahvalnoj uspomeni. Tada okrenuvši se k njoj rekne 

joj: Dorice, Bog ti platio tvoju dobrotu! Dragi Spasitelj 
bio ti milostiv! Za ovih riječi debeli znoj probijao je: 
bolesnicu; slabost ju svlada, te ona kao da zaspa, a u 
sobi nasta grobna tišina. 

Poslije nekoliko časaka otvori Dora opet oči, i rekne : 
Majko Božja budi mi u pomoć! — za čas opet progo- 
vori veoma slabim glasom : Ivane, Ivane! moje nesugjeno 
zlato, s Bogom! Ja sam te ljubila, kao što cvijet ljubi 
proljetnu rosu. Ljubav nam je bila, kako sam znaš sveta, 
čista kao što su čisti traci sunčanoga svjetla. Ja ću ju 
ponijeti za sobom i moliti se Bogu za tebe, da te čuva, 
da te obdari obiljem svoga blagoslova. 

Na ove riječi teško uzdahne sirota, prekinu joj se 
disanje i zape jezik, a oči joj se zaliju suzami!: 

Tužni Ivan jedva se na nogama držao: sav se oka- 
“ menio i uledenio. % 

Poslije nekoliko časaka, nastavi Dora jedva razu- 
mljivim glasom: Ivane, ja te moram ostaviti. Ne tuguj 
odviše; jer tako dragi Bog hoće... 

Za godinu dvije, dok ti vrijeme i razbor iscijeli rane 
i ublaži bol, ti ćeš se ženiti . . . . 

Na te riječi digne Ivan glavu, stavi ruku na prsa 
te Joj svečano u riječ upane: Doro, kunem ti se... 

o Stani, Ivane, prikine ga Dora: Ne kuni se! jer kako 
te poznam, ti bi zakletvu održao, a to bi mene u mom 
pokoju“ uznemirivalo. Ti si htio da se zakuneš, da se 
nikad ženiti ne ćeš. To ne valja, to ne smije da bude; 
— jer bi radio _ proti volji svojih roditelja, a to bi bio 
grijeh . . . Dozvoli, da te ja, koja te volim, zamolim 
ovo: Kada se budeš htio ženiti, a ti uzmi Veru Kušni- 
ćevu. Ona će tebe ljubiti, a roditelje ti štovati. Ona 
će vam donijeti u kuću blagoslov, jer je čedna i pobožna, 
na ti Ivane, prsten, što si mi ga bio dao. Biti će mi 
drago, dadeš li ga Veri. 

Ivana osipale gorke suze na ove riječi, i on uzeo 
prsten od svoje drage zaručnice, te joj obrekao, da je 
nikada zaboraviti ne će. 

I opet nastala tišina. Dora okrenu glavu prema 
stijeni, te se činilo, kan da spava i sanja. 

Videći to koji su bili u kući rekoše si: 

Ostavimo ju u miru; oslabila je od govora: možda 
će usnuti. I Pavao ustao te sa sinom i Marom pošao 
kući, dočim je na čas Ruža ostala sama sa bolesnicom. 

Dora u istinu usnula i gotovo dva sata prodrijemala. 
Kad se probudila, zamolila je mlijeka. Ruža joj ga pružila, 
ali ona tek ga okusila. Ruža opazivši, kako su oči Dorine 
mutne i staklene i kako grčevito trza usnama, odbrza 
po staroga joj oca i po svoga muža a brata njena. 

Ovi naglo ugju u sobu, a nju to kao iza sna prene, 
te će im: S Bogom oče! ja umirem . . . ne tugujte! 
S Bogom brate — i ti Ružo! Još povika: Ah Isuse... 
i izdahnu kao da si svijeću ugasio. Tužni otac Grga, 
Franjo i Ruža udare u jauk i plač, da se čulo tja u 
dvorište (avliju) Ninkovićevo. Ninković Pavao, Mara i 
Ivan umah se nagjoše u kući Dorinoj. Našavši ju mrtvu 
baci se Ivan na nju mrtvu, te ju gorko oplaka. Otac 
Pavao jedva ga trgnu od nje. “ 

Jošte iste večeri pronio se glas cijelom Jurjevicom, 
da je Dora Plavićeva umrla. U selu nije bilo duše, koja 
ne bi ubogu patnicu požalila, te joj se za pokoj duše 
Bogu pomolila. 

Mara sa Ružom i Verom opremile i uredile pokoj- 
nicu. Obukle joj odijelo, što si ga bila za vjenčani dan 
priugotovila. Na glavu joj metnuli vijenac, a u ruke malo 
raspelo. Drugi dan sva je Jurjevica dolazila, da vidi po- 
sljednji put Doru. U Jurjevici nije nikada bilo tako veli- 
koga sprovoda, kako je bio vrijednoj Dori. Ničije oko 

nije ostalo suho; svačija su usta šaptala: Bog joj primio 
plemenitu dušu! 

Na grobu istakao je župnik sa nekoliko riječi pleme- 
nita djela nezaboravne pokojnice, te joj dušu preporusie 
nazočnim u tople molitve. 

Dok su se već svi ukopnici razišli, jošte su klečali 
na grobu tužni otac Grga, ostavljeni Ivan i njegova mati 
i Vera. Pavao ih silom morao micati kući. 


X. 


Petnaest godina minu, a u Jurjevici što šta se je 
izmijenilo. | 

Selo prije uredno, sada se je jošte više uljepšalo ; 
jer su sve kuće bile crijepom pokrivene i nažbukane: iz 
vana i iz nutra. Jurjevčane sklonu na to Pavao; jer je 
onda toplije u sobah, a i sigurnije od požara. Osim toga 
nastojao je Pavao; da nagovori selo, kako bi se osje- 
guralo od požara. Na to ponukao ga je nesretan požar 
u Šašincu, gdje su djeca igrajući se žigicami u štaglju, 
cijelo selo zapalila, te je izgorjelo do temelja. 

Pristojba za osjeguranje, kad se cijelo selo osjegura, 
nije tako velika, a svatko ju lako podmiri. 

Pošto je zakonom bila dozvoljena dioba, u Jurjevici 
su se neke zadruge razvrgle; no tako da je i u svakoj 
podijeljenoj zadrugi pojedinu granu zapalo toliko zemljišta, 
da je mogla gospodariti i svim svojim potrebam zado- 
voljavati. 

Jurjevčani isplatili su za deset godina uzajmljenu 
glavnicu od 2.500 forinti i kamate. 

Neki su sada htjeli, da se onaj dijel Čreta (naime 
20 jutara sjenokoše, kojom su isplatili gornji dug) pri- 
poji ostalomu zajedničkomu Čretu, no Pavao ih od toga 
odvraćao, veleći: Mi smo bez te čestice mogli živjeti i 


uzdržavati blago tolike godine, pa ćemo moći i dalje; a 
prihod njegov doći će nam dobro i za druge svrhe, da 
ne budemo morali sezati za novim zajmom. On je mislio: 
na to, kako bi podigli novu školu u Jurjevici, pa ako se: 
bude dalo i kapelicu, jer je držao, da je škola bez crkve 
nešto manjkavo. 

Kad su se jednoć Jurjevčani sabrali u Pavlovu hlado- 
vitom šljiviku, reče im on: Braćo! vi ste me dosele 
uvijek slušali, te ste se i uvjerili, da vas nisam na zlo upu- 
ćivao; ja vas molim, da me i ovaj put slušate, biti će 
za vaše dobro, kao što i za dobro vaše djece. 

Naše je selo iza Dugovca i Željkovca najveće u 
cijeloj župi: broji do devet sto duša; megju ovimi biti 
će uvijek do 70 a možda i više djece sposobne za školsku 
obuku, od kojih ipak sada jedva jih polovica školu polazi ; 
jer je dugovačka i željkovačka škola prepuna. K tomu 
su obje škole nama dosta daleko. A u zimi i u proljeću, 
kad nabujaju potoci, našoj je djeci i jednoj i drugoj 
zatvoren put, te nam tako po cijele mjesece ostaju djeca 
kod kuće. Tako zapinje obuka, te djeca ne napreduju, 
kako bi morala napredovati. S toga vam predlažem, da 
si mi ovdje u Jurjevici podignemo školu. 

Pavao prestao, pogledao si drugove, ne bi li opazio, 
kako su jih se dojmile njegove riječi. 

Svi su šutili i glavom poniknuli; napokon se oglasi 
Pavunić, te reče: 

Sve je to lijepo, što nam je ovdje Ninković kazao, 
ali ja ipak sa svoje strane ne bih mogao pristati na 
njegov predlog. Evo zašto: 

Prvo: Gradnja same škole stoji puno novaca. Ja 
se sjećam, kada se škola u Dugovcu gradila, da je sta- 
jala preko deset tisuća forinti; novac se ovaj ubrao od 
ljudi nametom, te su mnogim u to ime i blago iz štale 
odagnali. A to bi se dogodilo i kod nas; jer bi na 

pojedine kuće došlo i do tri sto forinti nameta, a taj 
mi ne bismo mogli tako lahko namaknuti. 

Drugo: Naš prijatelj Pavao rekao je, da imade do 
70 školskih sposobnjaka u samoj Jurjevici, a od ovih 
da jedva polovica polazi školu. Pravo je rekao, ali ja 
velim, ako jih iz našega sela i tridesetorica polazi školu 
budi u Dugovcu, budi u Željkovcu, da je i to dovoljno, 
jer mi ne možemo svu djecu slati u školu, treba nam 
jih kod gospodarstva; jer budemo li mi stariji polazili 
s blagom na pašu, tko će orati, kopati, kositi, jednom 
riječi, tko će biti kod gospodarstva ?! 

Treće: Da i podignemo školu, tim ne bi bilo jošte 
ništa pomoženo; jer školi treba učitelj, učitelju treba 
plaća, i tu bi morali namaknuti mi, a iznosila bi najmanje 
soo for. na godinu. Odavle uvidjeti će i sam prijatelj 
Pavao, da toga naše selo uz najbolju volju ne može 
izvesti. 

Na te prigovore odgovori Pavao: Ja sam prošao 
mnogo svijeta i vidio naroda mnogo siromašnijih nego 
li je naš narod, al sam ipak mal ne u svakom povećem 
selu našao školu. Pitao sam: kako vi to uzdržavate, 
odkuda vam to, da podmirujete učitelja i školske po- 
trebe? Odvratiše mi: otkidamo od svojih ustiju, te ula- 
žemo kao glavnicu u korist svoje djece, da nešto nauče, 
kako će se danas sutra iznaći u svijetu : služit si svaki- 
dašnji hljeb. Može li to onaj narod, koji na gol kamen 
snaša zemlju, da usije ma kakav usjev, može li to onaj 
narod, komu sve imanje sastoji u nekoliko strmih slo- 
gova, zar ne bi i naš mogao, koga je Bog obdario 
obilnim zemljištem, zdravimi mišicami? Da može i on; 
samo mu treba jake volje. 

Prigovorio je Pavunić, da bi škola toliko i tolil:o 
tisuća stajala, kojih mi ne bismo mogli namaknuti, te 
nam za primjer navodi školu dugovačku. Braćo moja! 

svaka se škola ne gradi onako na pamet bez računa i 
stalne osnove, kako se je gradila škola u Dugovcu, koja 
u istinu ne vrijedi ni polovicu onoliko, koliko se je na nju 
potrošilo. Al ondje se gradilo i rušilo, kupovalo i pro- 
davalo bez dovoljna nadzora i stalne osnove, jer se u 
prvi mah htjelo pod isti krov smjestiti i općinu i školu, 
pa je stoga trošak preko prave potrebe tako narasao. 
Mi ne bismo tako radili; mi bismo podigli čednu pri- 
zemnu zgradu sa dvije prostrane sebe za obuku i sa 


. pristalim stanom za učitelja, a to nas ne bi ni četiri 


tisuće forinti stajalo. Pa i te cijele svote ne bismo tre- 
bali sami namaknuti. Vlada kod gradnje novih škola 
običaje davati potpore od zemaljskoga novca. I mi bismo 
mogli moliti vladu, da bi nam dala potporu od 1500 
do 2000 forinti. Tako bismo mi imali samo polovicu da 
podmirimo. A 1 tudijer mogli bismo koješta prištediti. 
Vlastelinstvo imade svoju ciglanicu u Dugovcu i u Želj- 
kovcu, pa da ga zamolimo, ono bi nam dalo potrebitu 
ciglu i crijep uz obaljenu, ili može biti uz polovicu obične 
cijene. U našem lugu našlo bi se potrebita drva, koliko 
bi trebalo; oblasti se tomu ne bi protivile, a mi ima- 
demo u selu vieštih zidara i tesara, koji bi uz umjerenu 
cijenu sav posao preuzeli. Po tom, kako sam ja sam 
izračunao, čitava gradnja sa svimi potrebštinami ne bi 
nas više stajala od 1500 for. A ove bismo mogli pod- 
miriti budi nametom, budi zajmom, koji bi bez ikakove 
poteškoće prihodom od one naše sjenokoše mogli u pet 
godina posve namiriti. Nije to, što vam kažem, onako 
iz zraka izvagjeno, već ozbiljno, zrelo i svestrano pro- 
mišljeno. 

Prijatelj Pavunić naveo je takogjer, da bi nam učitelj 
pao na teret, a njegovo uzdržavanje, da bi nas stajalo 
najmanje pet sto forinti na godinu, a to da je za jedno 
selo ogroman teret. To bi bilo, istina, kad bi tako sta- 

Jjalo, odviše; ali je Pavunić zaboravio, da je Jurjevica 
dijel općine dugovačke, a po zakonu općina politička 
dužna je plaćati sve učitelje u opsegu svoga područja, 
a pošto općina uz valjano gospodarenje imade dovoljno 
prihoda, ona i uzdržaje sve svoje škole i plaća učitelje, 
a da narod u tu svrhu ne plaća ni novčića nameta. 
Prigovor dakle moga prijatelja ne stoji. 

Ljudi su sve to pazljivo slušali. Lice stalo im se 
vedriti, kad im je Pavao rastumačio, da se ne će od 
njih tražiti novaca. 

Al Pavao je ipak na nešto zaboravio. Škola se u 
zraku ne može graditi, a mi nemamo zgodna mjesta za 
školu, niti zemljišta, što bi bilo za školski vrt i za uči- 
telja. Tako je mislio i prigovorio Jerković. 

Ne, susjede, ja nisam na to zaboravio, odvrati Pavao. 
Baš napram mojoj kući imade pustoselina _Miškovićeva 
od kakovih pet jutara, koju drži vlastelinstvo, ali je ne 
obragjuje, već ju daje ljudem iz dijela ili za težake 1 
plugove. Ako zamolimo vlastelinstvo, ono će nam bez 
sumnje to zemljište za tako plemenitu svrhu pokloniti, 
Ja ću sam ići gospodinu grofu, te sam uvjeren, da će 
nam ga dati. 

Jošte je tudijer samo jedan prigovor Pavunićev, i 
taj je najslabiji. On veli: nam treba djece i za -gospo- 
darstvo — za pašu, jer kad će odrasli muži po paši, 
tko će onda za plugom? 

Prijatelji! mi smo već mnogo toga u našem selu 
istrijebili, što nije valjalo, pa treba da i tomu na put 
stanemo. u 

U drugih krajevih cijelo selo, ako imadu zajedničke 
pašnjake, za pojedine vrsti blaga ima po dva ili tri pa- 
stira, koji pasu na hiljade komada blaga. Kod nas danas 
sa razdjelnici imade _ 44 kuće, a ove imadu 44 pastira 
za rogato blago, toliko za svinje, toliko za guske, te 


sa s 
| 145 


tako u besposlici trati vrijeme na stotine djece, kojim 
bi se moglo naći prečega i korisnijega posla. Djeca na 
paši priviknu lijenosti, uče se svakomu zlu: kletvi, psovki, 
varanju, laganju, kragji i koječemu goremu. Da imadu 
na primjer samo po četiri zadružne kuće jednoga pa- 
stira, koliko bi tuj preostalo djece, koja bi mogla po- 
laziti školu?! Mi treba da na to već i sada ozbiljno 
mislimo; jer kad se jednom podijelimo, a bojim se, da 
će do toga doći, zar će i tada moći imati svaka kuća 
za svaku vrstu blaga posebnog pastira, zar će onda za 
svakom kravom ili svinjčetom lunjati po jedan pastir? 
Ne, to ne će biti moguće, jer će vas nužda prisiliti, da 
si uvedete zajedničkoga pastira, 

Al čudim se Pavuniću, kao obrtniku, kako on 
može zagovarati nepolazak škole tolike i tolike djece? 
Zar on u istinu misli, da će narod biti sretniji, da će 
u njem blagostanje rasti, ako bude ostao u neznanju, 
ako bude glup? Provede li se jednom dioba, te bude li 
otac sa petero šestero djece živio na tri četiri jutra 
zemljišta, hoće li se cijela ova obitelj na tom malenom 
prostoru uzdržati? Ne će, već će morati gledati da si 
privrijedi kruh na koji drugi pošteni način. Morat će 
neka djeca u zanat, u službu. A za to jc nužno, hoće 
li, da ne budu uvijek tugja potucala, da nešto uče, da 
nešto znadu. Potrebno je, kad stupe u zanat, da znadu 
čitati i pisati. Tako će moći napredovati, te postati po- 
šteni ljudi. I to je, prijatelji, jedan od glavnih uzroka, 
zašto sam vam predložio, da u Jurjevici podignemo školu. 

Ja bih želio i to, da uz školu bude i crkva, ne 
Bog zna kako velika, ali takova, da će selu dolikovati, 
da će svojoj svrsi odgovarati. A to za to želim, da nam 
djeca; pak i mi stariji budemo mogli više puta ići 
k službi Božjoj. Ja držim, da školi nije jedina i glavna 

zadaća, da napuni dječju glavu samo znanjem, već da 
djeci ujedno oplemeni i srce i dušu, da uzgoji i dobre 
kršćane, jer samo dobri kršćani mogu biti i dobri _go- 
spodari, dobri roditelji, dobri ljudi. Mi bismo se mo- 
rali sporazumiti sa župnikom, da redovito drži kršćansku 
obuku u školi, da pazi na rad učiteljev oko vjerskog 
uzgoja, te da tom prilikom, kad dogje u školu, za djecu 
služi i svetu misu. 

Nu da sagradimo pristalu kapelicu, trebalo bi nam 
opeta najmanje 4000 for. Ako ne bismo htjeli, da taj 
novac nametom saberemo, mogli bismo uzajmiti za školu 
i za kapelicu kojih 6000 for. š 

Ja sam vam cijclu stvar razložio, a vi o tom mi- 
slite. Danas tjedan sastat ćemo se opeta, da konačno 
odlučimo: šta ćemo i kako ćemo. Ja ću za to vrijeme 
govoriti s gospodinom grofom za opeku i za ono ze- 
mljište. 

Buduće nedjelje poslije podne sastadoše se Jurjev- 
čani opet kod Pavla na dogovor. 

Pavao im kazao, da je bio kod grofa, a on da je 
obećao ciglu i crijep, što će im za školu i kapelicu 
trebati, dati za polovicu obične cijene. Obećao je, da 
će im pokloniti Miškovićevu pustoselinu, a grofica pose- 
bice obećala, da će žrtvenik u kapelici svojim troškom 
podignuti. Još im kazao i o zajmu, da će ga dobiti uz 
iste uvjete, uz koje su i prijašnji dobili. Razgovarao se 
i sa njihovim saborskim zastupnikom, koji je obrekao, 
da će sve učiniti, đa im zemaljska vlada zamoljenu pot- 
poru dade. To ćemo svakako dobiti, reče Pavao, jer to 
vlada i onako čini. 

Jurjevčani su te lijepe glasove Pavlove s veseljem 
saslušal!. 

Veseli me, što ste uz moj predlcg pristali. To vem . 
služi na čast, a djeca biti će vam danas sutra na tom 

zahvalna. Sada treba da se svojski latimo posla. Još vas 
moram sjetiti, da ćemo vozne i ručne težake morati 
u naravi podavati. 

Da, da, to se razumije, odvratiše susjedi jedno- 
glasno. Mi vas, Pavle, ovlašćujemo, da u naše ime pre- 
uzmete sav posao u svoje ruke. Mi vam ne ćemo pri- 
govarati. 

U Jurjevici gradit će se dakle škola i kapelica. Pavao 
je sve priugotovio, dogovorio se s općinom i kotarskom 
oblasti, te je za mjesec dana posao otpočeo. Bilo je to 
početkom svibnja 1878., a koncem rujna iste godine 
bile sve radnje izvedene i većim dijelom isplaćene. 

Vlada raspisala je natjecaj za učiteljsko mjesto u 
Jurjevici sa godišnjom plaćom od 400 for., stanom u 
naravi, vrtom i sa dva jutra zemljišta. 

* "og 

Nakon Dorine smrti siromak Grga posve je klonuo 
duhom, te postao plah i malodušan. Uvijek ga je mo- 
rila misao, da je on neposredni uzrok kćerinoj smrti, a 
ta ga misao mal da nije do ludila dovela. Pavao se 
trudio, da mu to izbije iz glave; prizvao je u pomoć i žu- 
pnika, koji je takogjer gledao, da mu izbije iz glave tu 
misao. 

I Grga se po nešto bio umirio, ali potpuna vedrina 
duha nikad mu se više nije vratila. On je pustio gospo- 
darstvo drugomu, a sam u kući radio posao, koji bi mu 
pod ruke došao. 

Franjo i Ruža pazili su ga lijepo i dvorili, te mu 
svakoj njegovoj želji gledali zadovoljiti, a to mu je godilo. 

Kad mu je za godinu dana snaha rodila zdrava, jaka 
dječaka, gotovo je podjetinjao, te je ljuljao i nanašao 
unuče, ko da mu je majka. — Grga se megjutim ni te 
sreće nije dugo užio, jer je poslije dvije godine od upale 

Franjo postao čovjek od oka. Tko ga nekoć poznavao, 
pa sada vidio, ne bi ga prepoznao. Bio dobar i valjan 
radnik u zadrugi, bio dobar i ljubezan muž i otac. Ruža 
za cijelo nije nikad požalila, što je za njega pošla. Dvije 
tri godine poslije očeve smrti ponudili su mu zadrugari, 
da im bude gospodar. On je to i primio i savjesno vršio 
svoje dužnosti. Pavla Ninkovića osobito je cijenio i ljubio 
kao oca. U svakom njegovu naumu bio mu je desna 
ruka. 

A kako je bilo s Ivanom Ninkovićem ? 

U početku zlo i naopako. Ivan je za posao slabo 
mario i ništa ga nije zanimalo; po cijele dane hodio 
poljem i lugom, te se razgovarao sa cvijećem i biljem, 
sa crvom i mravom, sa pticom u zraku. Tko bi ga čuo 
tako nježno tugaljivo bugariti, taj bi morao proplakati. 

Roditelji nisu ni znali, oda šta živi; jer bi se hrane 
jedva okusio: — živio je o mlijeku i vodi. Majka da 
poludi od tuge i boli, a i ocu je već to dosadilo. Otac je 
kušao te kušao, ne bi li ga dozvao pameti. Šetajući vrtom 
kazivao mu cvijeće i govorio: kako je krasno, kako 
ugodno miriše; sutra opane li. mu cvijet ili povene, 
zar će oni drugi cvijetovi radi toga skončati svoj drago- 
cjeni život? Podnipošto — moralo je tako biti. Gledaj 
travu i kad je nabujala i prije no je zacvala, kosac ju 
je pokosio; ali je iza nje niknula i ponarasla druga. Tako 
je u prirodi odredio Bog, da jedno ustupa mjesto drugomu. 

Jednoć šećući šumom opazili su češljugarku, kako je 
pala iz gnijezda i sirotica poginula. Majka u gnijezdu 
hranila joj sestrice, ali si nije zato uzimala života, što 
joj je jedno poginulo. 

Ivane sinko moj! mi ne ćemo tečaj naravi, ma se 
na glavu stavili, promijeniti; mi ne ćemo volji Božjoj 
ni njegovoj providnosti granica staviti. Pa kad je ona 
tako odlučila, mi joj se moramo pokoriti. Vidiš, ti za 

Dorom tuguješ, jer si ju ljubio, nu da ti je da ljubav 
bila sveta, ti ne bi danas za njom ludovao i ubijao sebe 
i roditelje. Ako si ju u istinu u pravom smislu ljubio, 
a ti ćeš tada i njezin savjet slijediti i želju joj uslišati. 
Ti se valjda sjećaš, što te je molila, što li je željela od 
tebe? 

Pavao bi mu ovako svakom zgodom govorio. Često 
bi mu potaknuo, : da je prema roditeljem nezahvalan, koji 
bi ipak sve za njega pregorjeli . . . Ivan se malo po 
malo vraćao k svijesti — stao se družiti s drugovi — 
zanimat se poslom. Tim mu se i zdravlje vraćalo, a i 
lice stalo rumeniti. Mara se uzradovala, kad je tu pro- 
mjenu opazila. I Franjo i Ruža mnogo su tomu dopri- 
nijeli, da se je umirio i da je k sebi došao. 

Bilo je to poslije Božića godine 1868; dakle baš 
godinu dana iza Dorine smrti. U Ninkovićevoj se kući 
ženio Andrijin sinovac Maksim. —-—- Tom zgodom rekne 
Pavao svomu sinu: 

Ivane, ti valjda ne misliš ostati stari neženja, da ti 
se selom žene i djeca rugaju. Mlad si zdrav si a i do- 
rasao si za ženidbu, pa se ženi. 

Oče, kad je tvoja volja, ja ću te slušati, odvrati 
mirno Ivan. 

Ne sinko zato, jer ja hoću, već što je to i za tebe dobro. 

Ja ću uzeti Veru. 

. U to je u sobu unišla Mara. 

* Dobro da si došla; naš se Ivo odlučio ženiti. 

Mara skočila od radosti k sinu, te ga zagrlila veleći : 
To mi je drago! a koju želiš da nasnubimo? 

Veru Kušnićevu, odvrati Ivan. 

Jošte bolje, reče Mara, tako ćeš ispuniti i posljednju 
želju Dorinu, a ona je i čestita djevojka, kako je bila i 
Dorica. 

Vera se nije protivila i po Božiću bile su zaruke; 
a po Bogojavljenju bili su u Ninkovićevoj kući dvojaki 
svatovi. 

Ivo se iza teške kušnje preporodio; opet bio kao 
i prije veseli ćudi i živahan. A Vera bila mu je vjerna 
i mila družica. Bila je u volji ocu mu i majci, a i cijela 
ju kuća volila; jer je svakomu bila dobra i prijazna. 

Do godine rodila je Vera kćerku; na krstu nadjenuše 
joj ime Dorica, a kumovi su bili Franjo i Ruža. 

I Kušnićeva se kuća pridigla. Za nekoliko godina 
uplatili su dug, te si posagradili udobnije stanove. Verina 
braća ponarasla te preuzela gospodarstvo. Blaž umro, 
braća mu se opametila, te nastojala, da za svojimi su- 
sjedi ne zaostaju u selu. Naco se nije više kući vratio. 
Došao je k pameti te je prionuo uz opančariju, te se 
napokon u Karlovcu k nekoj mladoj udovici priženio i 
za sebe vodio posao. 

Z * 

Proljećem godine 1879. trebalo je da se blagoslovi 
škola i crkva u Jurjevici. Svatko se je u Jurjevici tomu 
danu radovao. N 

Dan za posvetu bio je odregjen duhovski ponedjeljalc 
a to se je narodu na Duhove oglasilo u župnoj crkvi i 
u željkovačkoj kapeli; s toga se bilo nadati, da će onamo 
nagrnuti sila svijeta sa svih strana. Pavao radio je sa 
svojim Ivanom i Franjom Plavićem već cijeli tjedan, da 
se ta svečanost što ljepše svrši. Na ulazu u Jurjevicu 
podigli su slavoluk, te ga nakitili cvijećem i vrpcami ; nači- 
nili krasnu vijenci zarubljenu sjenicu, gdje će se svećenstvo 
obući u crkveno ruho, da pogje u ophodu u crkvu i 
školu. Škola i crkva bile su zelenilom obložene, a iznutra 
sve vijenci i cvijećem iskićene. Žrtvenik sv. Alojzije ukra- 
< šivao je vrtlar, koga je grofica već dva dana prije poslala 

onamo, da ga uredi i ukrasi. Sa tornja kao što i sa 
škole već u predvečerje vijala se dična naša hrvatska 
trobojnica kao vjesnica sutrašnje slave; a župnik iz župne 
crkve dao otpremiti nove crkvene zastave, pod kojimi 
će narod ulaziti u novu kapelu. Za mužare i barut po- 
skrbiše se takogjer. | 

Učitelji dugovački i željkovački već od duže vremena 
vježbali su djecu, kako će što skladnijim pjevanjem tu 
svečanost uzveličati. 

Pavao se pobrinuo, da budu svećenici i druga go- 
spoda podvoreni, a tomu je njegova kuća kao najveća 
i najljepša bila ujedno i najprikladnija. U velikoj sobi 
bio pfostrt stol za 30 osoba. 

Na same Duhove vrijeme se promijenilo, te je već 
cijelo po podne rominjala kišica, a to je mutilo veselje 
Jurjevčanom, jer su se bojali, ako bude sutra dan kišilo, 
da će im svečanost pokvariti, Ali na sreću, noću se 
nebo razvedrilo, a dan osvanuo čist i vedar. 

Ranim jutrom zagrmiše na Jurjevačkom mostu mužari, 
a u tornju nove kapelice prvi put oglasiše se zvona. 

Oko osme ure već se kupio narod, premda je imala 
sama svečanost tek u deset 'sati početi. Školska djeca 
dugovačke i željkovačke škole pod svojimi zastavami sa- 
kupila se pod slavolukom, a nebrojeni narod poredao 
se cestom i zapremio sav prostor oko škole i kapelice. 
Nekoliko Jurjevčana a na čelu im Franjo pazili su na red. 

Kad se primicala deseta ura, narod bio je sve 
govcu, hoće li skoro zapaziti gospodu, koja će doći 
odanle. 

Pet časova prije deset sati pomole se dva seljačka 
konjika nekadašnji ulani u narodnom odijelu na vilovitih 
vrancih, mašući malenimi trobojnicami u ruci. Jedan 

bijaše Ivan Ninković a drugi Ante Matanić, oba krasna 
gorna momka, da jih je bilo milota pogledati. 

Za njima u razmaku od kakovih pedeset koračaja 
zibala se četveroprežna kočija, u kojih se vozio grof sa 
groficom i sa svojom djecom, koja su takogjer željela, 
da bude nazočna kod te rijetke svečanosti. U drugoj i 
trećoj kočiji vozili su se svećenici i to župnik domaći 
sa podjašprištom, za tim domaći kapelan i dva susjedna 
župnika. Za ovimi slijedila su još troja kola, na kojih 
se vozio veliki župan sa svojim tajnikom i županijskim 
mjernikom i napokon općinsko poglavarstvo dugovačko. 

Približivši se slavoluku zagrmiše mužari iznovice, a 
zvona zazvoniše. Gospoda sigjoše s kola i kočija, te dok 
su se svećenici pod sjenicom odijevali u crkveno ruho, 
kapelan je sa učitelji rasporedao djecu sve četiri po četiri 
u red, a kad jim se znak dao, počeli su se kretati. Da 
se procesija samo protegnuti mogla, trebalo je da progje 
cijelom Jurjevicom, te okrenuvši na kraju sela na drugu 
stranu zaokrenula prema školi, gdje se je DEJEKIJE ovršio 
blagoslov, a zatim prema kapelici. 

Podjašprit blagoslovio je školu i kapelicu, a prije 
službe Božje popeo se na propovjedaonicu, koja je bila u 
tu svrhu pred kapelicom podignuta. Zanosno orisao je 
živimi bojami znamenitost toga dana, naglasivši, da se 
narod, koji toliko štovanja i ljubavi pokazuje prema crkvi 
i školi, može nadati Božjemu blagoslovu i najboljoj bu- 
dućnosti. Vrline naroda poznaju se po njegovu maru 
za crkvu i školu, a sudeći po ovom što vidim, ja vam 
moram, čestiti Jurjevčani, čestitati, jer ste si osvjetlali lice 
pred Bogom i svijetom. Podjašprišt im je još razložio, 
kako je vjera upitomila države i narode, i kako su narodi 
u svakom dobru napredovali, koji su marili za vjeru i 
crkvu. Naglasio je krepkim glasom, kako su oni narodi 
propadali u svako zlo, koji su zanemarili vjeru i zapo- 

vijedi Božje. Hrvatski je narod, nastavi on, rijeke krvi 
prolio za svoju vjeru, te ju kao najsvetiju baštinu, namro 
svomu: potomstvu. Pa i vi gledajte, da ju dalje čistu i 
neokaljanu ostavite svojoj djeci i unučadi. Narod je tro- 
nuto slušao riječi dičnoga propovjednika, a mnogomu 
su se i oči suzami orosile 

Sad je počela služba Božja, koju je sam podjašprišt 
služio uz podvorbu susjednih župnika. 

Gornji dijel crkve ili ti svetište _ osim svećenstva 
zapremiše gospoda, za koju su bila posebna sjedala zelenim 
suknom pokrivena, dočim se sredinom crkve i dolje niže 
sve do vratiju smjestila školska mladež obiju škola župe 
vidikovačke. 

Krasno je bilo čuti, i srce je svakomu zanosilo skladno 
pjevanje iz stotine svježih mladenačkih grla: činilo se, 
da čuješ zvukove angjeoskih zborova, koji se skladno 
poput tamjanovih oblačića dižu pred prijestolje Višnjega. 
Pobožan narod nemogavši stati u crkvu, stajao je pred 
crkvom i okolo crkve, ali je srcem i dušom pratio svetu 
žrtvu, što se danas prvi put u crkvi njegovim trudom 
podignutoj žrtvuje Gospodinu Bogu, Glavne dijelove svete 
mise pratilo je gruvanje mužara na Jurjevačkom mostu. 

Služba se Božja svršila; gospoda i školska mladež 
izašla iz crkve, a narod nagrnuo u kapelici, da ju vidi 
i da se Bogu pomoli. Poslije se stao razilaziti kućam. 
Bilo je ljudi iz susjednih sela, koji su imali roda ili prija- 
telja u Jurjevici, te pogjoše k njim na ručak. Nije bilo 
kuće u Jurjevici, koja nije taj dan imala gosti. A neki 
su sjeli pod šatore i sjenice krčmarom, te se krijepiše 
čašom vina i onim, što su si u torbi donijeli. 

Sva gospoda pošla su preko mosta u Ninkovićevu 
kuću na ručak (objed). Od kapelice pa sve do Ninko- 
vićeve kuće bile su u dva reda poredane djevojčice u 
krasnom posavačkom odselu. Na vratima dočekao ih 

gospodar Pavao, te ih uveo u sobu. Soba bijaše sva 
nakićena zelenilom i cvijećem. Sredinom sobe prostrt je 
dugački stol. 

U sobi bile su dvije najmladje snahe u svom krasnom 
narodnom odijelu od tanahnog domaćeg platna, koje je 
bilo izvezeno finom crvenom vunom. Poznato je kako 
lijepo vezu i šaraju svoje suknje, pregače i rukave od 
gornje košulje (rubače) naše lijepe Posavke. 

Veliki župan bio je prijatelj naroda, rado je s njim 
općio i u njegovu sredinu rado zalazio, pa mu je bilo 
milo, što mu se nadala zgoda, da se i danas _nagje 
megju narodom. Čuo je mnogo toga o Pavlu Ninković u, 
al ga u glavu nije poznavao; bilo mu je dakle drago, 
što se s njim danas u njegovoj kući kao njegov gost 
sastaje. Prije nego se čorba donijela, razgovarao se je 
veliki župan sa gazdom Pavlom po prilici ovako: Pavle, 
baš ste valjan gazda; lijep imate _ red u kući. Vi lijepo 
pišete, vi lijepo čitate. Vi ste morali negdje biti u svijetu 
ili ste polazili kakovu školu u gradu? 

Hvala lijepa za tu pohvalu, presvijetli gospodine. Ja 
nisam nikada škole polazio. Otac mi je za mlagjih ljeta 
služio kod vlastelinstva i ondje naučio sam ja sa go- 
spodskom djecom čitati i pisati. Kašnje poučavao me je 
i gospodin kapelan, a kao vojnik izvježbao sam se u 
vojničkoj pisarni. | 

Vi ste dobar prijatelj svojim seljanom, vam se upi- 
suje u zaslugu, što se je segregacionalna rasprava onako 
sretno svršila, a vi ste, kako vidim, začetnik i ovoj da- 
našnjoj slavi. To mi je drago, što ste tako zauzeti za 
školu. Vidi se, da ste u tugjem svijetu nešto naučili! — 
Hvala, presvijetli gospodine, za vaše lijepe riječi. Ja sam 
zbilja osvjedočen, da će se naše selo podići u svem dobru; 
ako se budu naša djeca u strahu Božjem uzgajala i dobre 
nauke učila u školi. Da bi nam dragi Bog dao samo 

dobra učitelja, komu je na srcu škola i djeca, i koji je 
čovjek pun vjere i straha Božjega! E onda bi naša djeca 
dobra bila. G. župnik brine se jako za djecu; ako još 
uz njega pristane raditi učitelj, e blago nama! 

E — nadoveže veliki župan — gledat ćemo, da 
dobijete čestitoga učitelja. 

Ali, presvijetli, meni nekako ne ide u glavu, ne 
svigja mi se, što naš školski zakon dopušta, da može 
u školi u selu biti i netko drugi nadzornik a ne samo 
župnik. Dostojte mi vjerovati, to nije dobro. Prosim vas, 
presvijetli, po tom zakonu može biti nadzornik i seljak, 
koji slabo šta zna o onom, što se u školi uči, a može 
biti i čovjek svake vjere, dakle i židov. To mi se čini 
da nije dobro. : 

Ove opaske Pavlove u velike su smele velikoga 
župana. Pa pošto se malo sabrao, stade ovako umiri- 
vati Pavla: Ja mislim, Pavle, da će i općinski odbornici 
i oblasti uvijek birati župnika za nadzornika škole. No 
moglo bi se dogoditi, da je župnik po daleko od škole, 
ili da ima više škola, ili je već onemogao, te ne bi mogao 
da službu nadzorničku vrši, pa bi se onda mogao Koj 
drugi vrijedni općinar imenovati nadzornikom. 

To je sve prav, presvijetli, kad bi uvijek tako bilo, 
kako vi izvoliste reći. Ali ja se jako bojim, da će po 
tom zakonu dobiti moć nad školom. i takovi ljudi, koji 
baš nisu zadahnuti svetom vjerom. A mladež ne će se 
valjano uzgojiti bez Boga i vjere, a niti će biti dobri i 
pošteni kršćani, ako ne bude uzgajana u duhu naše 
svete vjere i crkve. Ja sam već čuo, kako u drugih 
zemljah katoličkoj djeci ne dadu ni očenaša na glas mo- 
liti u školi već nekakvu drugu molitvu, jer ima nekoliko 
djece druge vjere. Pače čujem, da nemaju ni raspela u 
školah. Presvijetli! ja se zgražam nad tim; ja ne bih 
rad doživio, da se to i kod nas u Hrvatskoj dogodi. 

Dostojte mi vjerovati, presvijetli, crkva i škola treba da 
složno i zajednički mladež uzgajaju. 

Pavle! nastavi župan Pavla umirivati, vi ste ačiviše 
zabrinuti. Moram vam reći, da mi je drago, što vam je 
stalo do toga, da se naša mladež u kršćanskom duhu 
odgoji. No ne bojte se! Ja vam jamčim da hrvatska 
vlada i sabor ne će nikada dopustiti, da bi iz škole 
nestalo katoličke vjere i crkve; jer su i gospoda sada o 
tom uvjerena, da je kršćanska vjera svaskomu potrebna 
za vječno i vremenito dobro. 

To mi je drago, presvijetli, ako su i naša hrvatska 
gospoda o tom uvjerena; ali ja bih želio, kako sam već 
rekao, da se ovaj školski zakon u duhu vjere i crkve 
naše promijeni. 

U to pred kućom zagrme mužari, a to je bio znak, — | 
da se ručak počinje. Veliki župan stisnu Pavlu ruku, pri- 
šapnuvši mu: Drago mi je, što vas poznam. 

Gospoda posjedala za stol, svaki na označeno si 
mjesto. Grof s groficom sjeo čelo stola, do njih s jedne 
strane veliki župan, s druge podjašprišt (dekan), zatim 
redomice ostala gospoda 1 gosti. 

Objed je bio baš hrvatski. Kuhao je taj dan dite 
kuhač uz pripomoć domaćih kuharica. Jestiva nije bilo 
previše, a sve je bilo dobro i fino pripravljeno. Pavao 
je pozvao k stolu i nekolike gospodare iz Jurjevice, koje. 
su Jurjevčani bili izabrali. Za ostale bio je priregjen objed 
na aqvorištu pod sjenicom. 

Poslije trećega jela ustade Pavao, uze čašu u ruke 
i rekne: Odlična gospodo! Kao gazda ove siromašne 
seljačke kuće zahvaljujem vam se, što ste se dostojali 
ovamo potruditi. Hvalim iz srca svim, koji su ma što 
doprinesli za ovu našu školu i kapelicu, koje smo evo 
danas. blagoslovili. Najpače hvalim gospodinu grofu, koji 
nam je mnogo poklonio; hvalim i milostivoj gospoji 

grofici, koja je poklonila sve što treba za oltar; hvalim 
presvijetlomu gospodinu velikomu županu, koji nam je 
ishodio od visoke naše vlade 2000 for. Napokon hvalim 
gospodinu podjašprištu, koji nam školu i kapelicu bla- 
goslovio, i gospodinu našemu župniku, koji se je s nami 
mnogo starao, oko njih. Bog vam, gospodo platio! 
Živili ! 

Na ovu zdravicu nadoveže i gospodin grof i veliki 
župan nekoliko riječi, kojimi su poticali gospodare jur- 
jevačke na to, da marljivo šalju svoju djecu u školu i 
u crkvu itd. 

Domaći župnik ustane poslije odulje stanke, te na- 
zdravi domaćinu od prilike ovako: 

Vi ste, gospodo i prijatelji, bili danas svjedoci ri- 
jetke slave, koja se u ovom sukromnom selu slavi. Bili 
ste svjedoci svečanomu blagoslovu crkve i škole, a jedno 
i drugo je djelo ovoga sela, komu je duša i glava naš 
domaćin i gospodar ove kuće Pavao Ninković. — U 
Pavla Ninkovića plemenito je srce, pametna je glava. 
On je danas u svom posavačkom odijelu, a da je htio, 
mogao bi danas pasati sablju i na vratu nositi zlatne 
zvijezde; ali toga on nije hotio. Njemu je bila milija 
rogjena gruda, miliji mu je bio očinski prag, milije mu 
bilo megju roditelji seljaci, nego li da se kreće u go- 
spodskih kućah. Naš Pavao tako je čedan, te nema na 
prsima niti zlatne kolajne (medalje), što ju je dobio za 
svoje junaštvo u Italiji. Pavao je danas glava cijele Jur- 
jevice, on je njezin ljubimac. Danas njegova riječ u 
selu više vrijedi, nego li ikoga od nas, jer od nas nitko 
ne bi bio mogao ono izvesti, što je naš prijatelj Pavao 
Ninković izveo. Što je on sve učinio za Jurjevicu, to vi, 

gospodo, dobro znate, to zna svako dijete u selu i u 
cijeloj našoj županiji. Za to mu ja ovdje nazdravljajući 
želim, da na tom putu ustraje. Dao Bog, te vidio plo- 

dove svojih trudova. Želim i molim Boga, da njegovo 
djelo nagje pomagača u njegovoj kući i njegovoj obi- 
telji. Dragi prijatelju Pavle! ganuto nastavi župnik, dobri 
vas Bog poživio i uzdržao zdrava i zadovoljna! Blago- 
slovio vam jedinca sina i milu, nadobudnu unučad! Dao 
Bog, ugledali se u vas, te pošli vašim tragom! Živio 
Pavao ! 

Živio! Živio! orilo se u sobi i u dvoru. 

Neka gospoda poviknuše: Neka dogje gospodarica, 
neka dogje Ivan i žena mu! | 

Franjo izašao, te za čas doveo sve troje. Oni su 
bili zabavljeni oko društva u dvorištu. Kad su unišli, 
pozdrave ih sva gospoda i sa svakim se kucnu. 

Na dvorištu gruvali mužari, u sobi orio se živio, a 
pod prozori zasvirali gajdaši, što jih bijaše Jerković ispod 
šatora priveo. 

Tako se u ugodnom razgovoru zabavili gosti sve 
nekako do pete ure. A tada gospoda sjela u kola te 
krenula kući. 

Za časak uzvitlala se prašina prema Dia vilo- 
viti vranci jurili, vozeći vesele i zadovoljne goste. 


ok 
* * 


Već imade četiri godine, što je škola u Jurjev:ci 
otvorena. Obično ju polazilo do 70 učenika i učenica. 
Pavao se u školskom odboru brinuo, da se sve nabavi, 
što je potrebno za školu, da ne bude nikakove zapreke 
napretku. Djeca su polazila redovito školu. Za globe se 
tu nije znalo. Ako si prolazio u proljeću poslije podne 
Jurjevicom, čuo si u dvorištu i u vrtu školskom veseli 
žamor djece. Djeca skakutala gredicami, jedni noseći u 
ruci škarice, drugi ručne vrtne pilice, treći noževe za 
cijepljenje, a četvrti opet vosak i maz za cijepove. Jedni 
čistili drugi pilili suvišne grančice, treći cijepili i oma- 

tali, rekao bih svaki cijep, svaka divljaka dobila svoga | 
radnika. Na drugoj strani opeta djevojčice plijevile drač 
i korov izmegju bilina, kopale, ogrinjale ili sadile, a sve 
to pod nadzorom učiteljevim. Kad se opet okolo tri 
sata zvonce oglasilo, u trenutak vrt se ispraznio, orugje 
se pospremilo, a vesela čeljad zauzela mjesta u školskih 
klupah, da slušaju, što im učitelj kaže. Poslije svršene 
obuke daleko u selo zamnijevala vesela ili pobožna pjesma 
svježih djetinjih grla, jer bi učitelj uvijek običavao za- 
vršiti obuku kakovom pjesmom. | 

Školski vrt bio je prostran, te okolo na okolo 
ogragjen hrastovimi letvicami. Bio razdijeljen u dvije 
pole. Jedna je bila samo za cijepove, a druga za pouku 
u vrtlarstvu. Svaki Jurjevčan dobio je godimice dovoljno 
cijepova svake vrsti, te se za koju godinu prometnula 
Jurjevica u jedan voćnjak. 

Djeca su sada bila i marljivija i kod kuće poslu- 
šnija. U crkvi bi svako imalo molitvenu knjižicu. A to 
je srcu Pavlovu godilo. 

Osobito se Pavao veselio, što su po naredbi visoke 
naše vlade morali i odrasliji dječaci i djevojčice -ići u 
nedjelju u školu. Isam Pavao ušao bi po koji put u školu, 
te bi slušao kapelana, kako djeci tumači biblijsku povjest 
i katekizam, a učitelj opet razne gospodsrske posle, za 
tim iz hrvatske povjesti itd. Tako su i ti dječaci i pa- 
stiri postajali sve to bolji. 

Isto tako je Pavao nastojao, da bude što više nje- 
- govih Jurjevčana članovi gospodarske podružnice i knji- 
ževnoga družtva sv. Jeronima, koje svake godine ljudima 
podaje uz koledar_ Danicu i više drugih lijepih knjiga. 

Tako je Jurjevica lijepo napredovala. A Pavao bi 
govorio: Sve se može, samo kad se hoće. Za 
sve bila dragomu Bogu hvala! 

Bio dan svih sveti. Veliki taj blagdan, ili kako ga 
naš svijet zove »Prvi ili mali Božić«, posvećen je uspo- 
meni slavodobitne crkve — to jest onim vjernim, koji 
su ovdje na zemlji kreposnim životom zaslužili slavu ne- 
besku: Ovomu blagdanu nadovezuje crkva drugu po- 
božnu uspomenu, namijenjenu trpećoj crkvi, t. j. onim 
vjernim preminulim, koji jošte nisu pravdi Božjoj zado- 
voljili, te u očistilištu čekaju dan svoga izbavljenja, pre- 
poručujući se svojoj braći i prijateljem, da im svojimi 
molitvami, sv. misom i drugimi dobrimi djeli pomognu. 

Dan je bio povoljan, te se u župnu crkvu zgrnulo 
sila naroda, da ga je jedva crkva mogla obuhvatiti. — 
Župnik je u propovijedi istaknuo zasluge pravednika, te 
potaknuo župljane, da ih slijede u kreposnu životu, kako 
bi i oni danas sutra megju njima uhvatili mjesta. K tomu 
nadovezao je drugu dušobudnu opomenu, da se sjete i 
onih svojih prijatelja, braće i roda, koji jošte nisu tako 
sretni, da bi unišli u nebo, već u očistilištu čekaju, dok 
ne budu posve čisti. Vi jim — nastavio je župnik — 
možete prikratiti vrijeme muka dobrimi djeli.i molitvami, 
svetom misom i otpusti vremenitih kazna. A to ste dužni 
učiniti i za njihovo i za svoje dobro, jer si tim stjecate 
prijatelja, koji će i vam danas sutra u sličnoj potrebi 
pomoći. | | 

Narod bio je duboko ganut, kao što to obično 
takovom prigodom biva, te se vruće molio, mnogomu 
dolazile su i suze na oči, sjećajući se svojih _milih po- 
kojnika. 

Poslije podne bio je priregjen odar usred crkve, 
ukrašen cvijećem i vijenci, a oko njega sjedne i druge 
strane plamsale voštanice. Župnik otslužio večernju, a 
za tim otpočeo službu za pokojne. Naroda i ovaj put 
bila puna crkva, Mnogi imali su uza se vijence, koje su 
poslije večernje odnijeli na grobove svojih pokojnika. 

Župnik obaviv i ovu službu, pogje u svoj stan, gdje 
ga je čekao prijatelj iz mlagjih dana, koji mu bijaše 
došao u pohode. 

Zvona se turobno oglašivala, prodirući u dušu sva- 
komu, koji je znao i razumio, što ona navješćuju. Narod 
je sa svih strana grnuo na groblje. 

Već se je sumrak hvatao. Sa vidikovačkog brijega 
vidjela su se razna groblja na okolo, pa ćak i ona u Za- 
grebu, kako su stala plivati u moru od svjetla. Doista 
krasan i bajan vidik u večernjoj tišini, gdje se, reko bi, 
živa narav umirila. 

Sa župnikova prozora vidjelo se lijepo i vidiko- 
vačko groblje. Ono je vrvilo pobožnim narodom. Na 
pojedinih grobovih već su svjetlucali plameni upaljenih 
svijeća. 

Prijatelju, rekne župnik svomu gostu, pogjimo na 
groblje, da vidimo i da se pomolimo. Ta oni pokojnici 
bijahu nekoć moja djeca; ja sam ih većinu ispratio 
k vječnomu pokoju, pa da im i danas zaželim, da bi im 
vječno svjetlo uvijek. svjetlilo ! 

Prijatelj se drage volje odazvao pozivu župnikovu, 
te su pošli na groblje. 

Pred grobljem bilo je kola i konja, ra kojih su se 
dovezla gospoda iz Dugovca, a bilo je i seljačkih kola 
iz udaljenijih sela. 

S kraja groblja blizu mrtvačnice bila je grobnica obi- 
telji grofova Borovačkih sa mramornimi spomenici, ogra- 
gjena željeznimi rešetkami. Vlastelinski vrtlar iskitio ju 
vijenci od svježa cvijeća i zelenila, a sredinom u ob- 
rubu bilo na stotinu svjećica zapaljeno. Pred grobom 
klečao mladi grof sa groficom, a do njih njihova djeca. 
Ovo je bio najljepši grob na vidikovačkom groblju. 
Dalje bilo u redu kakovih desetak grobova sa kame- 
nimi križevi, isto tako ukrašeni i rasvijetljeni. 

Segregacija. TI 

Tamo dalje tik grobnog raspela bio stari već za- 
rgjali križ od željeza, a do njega gorjele svjećice, al su 
već dogarale. Evo, to ti je grob moga pretšasnika, rekne 
župnik. Župnikovao je ovdje trideset godina, a umro 
kao siromak, jer je jošte za života svoje podijelio. Ono 
malo što mu je ostalo, razgrabio je rod, koji se nije 
sjetio, da mu barem uredi grob. Pred kakovih petnaest 
godina stavio sam mu ja s nekimi prijatelji križ. 

Evo ovdje s desne strane pridržao sam mjesto za 
sebe, a Bog zna, ne ću li do danas godinu dana u 
njemu počivati. 

Dalje prema sredini i kraju bili su nanizani seljački 
grobovi jedan do drugoga. Mnogi su već bez ikakova 
znaka, a mnogi sa razbijenimi propeli, ali ipak malo 
ih se našlo, na kom ne bi barem po jedna svjećica 
gorjela. 

A što je ono tamo od zgora na sjevernoj strani — 
grob gospodski ili kojega bogataša? Sav je u plamenu, 
a oko njega kleče ljudi i mole se — zapita prijatelj. 

Pogji sa mnom, odvrati župnik, pa ćeš vidjeti. Se- 
ljački je grob; ali ga njeguju nježne i zahvalne ruke. 

Bijaše to oveći prostor, ogragjen letvicami. U tom 
prostoru bila su tri groba, dva sa željeznimi križevi, a 
onaj u sredini sa mramornom pločom, na kojoj bijaše 
urezan križ, obrubljen zlatnim vijencem, a pod ovim bio 
je natpis posve čist i jasan, kan da je jučer urezan. Na 
grobu klečalo je više ljudi, a u oči ti padao mlad, krepak 
muž sa mladom ženom i sa dvoje djece. Upravo su po- 
ložili vijence na grobove, pokleknuli, te se uronili u mo- 
litvu. Majka sklopila dječici ruke, prišapnuvši im: tri 
očenaša i tri zdrave Marije za spas mile pokojnice. Djeca 
stala poluglasno šaputati svoju molitvicu, dočim ono 
dvoje više mišlju nego li ustima molilo. Do njih bio 
isto takav skup ljudi na bližnjem grobu, muž i žena sa 

dvoje djece isto tako u pobožnoj molitvi udubeni. Na 
srednjem grobu plamsalo do dvadeset svjećica, a na 
svakom do njega do deset. Svaki grob imao po vijenac, 
samo onaj u sredini bio sav kao obavit zelenilom i cvi- 
jećem. | 

Sad je muž sa srednjeg groba ustao, prekrstio ruke, 
te turobnim okom zurio u zlatni natpis mramorne ploče, 
dok mu se nisu oči suzami zalijale. On si suze rupcem 
otirao; za ruku ga uhvatila djevojčica, u lice mu po- 
gledala i rekla: Oče, ti plačeš, valjda misliš, da se nije 
Bog jošte smilovao ubogoj pokojnici, no ja ću jošte 
jedan oče naš izmoliti, jer nas je gospodin kapelan učio, 
da je djetinja molitva Bogu osobito mila. O, on će nas 
uslišati. 

O ne drago dijete! pokojnica je bila za života tako 
dobra, tako kreposna, da ju je dobri Bog već od davna 
pomilovao i k sebi uzeo, te nas ona po svoj prilici iznad 
onih titrajućih zvjezdica na plavetnom nebeskom svodu 
milo motri i dragomu se Bogu moli za nas, moli se za 
tebe, za tvoga brata, da vam. udijeli u životu sreću, da 
vas nadari obiljem svoje milosti i blagoslova. 

O ona je morala biti u istinu dobra i plemenita! 
uzdahnu djevojčica. 

O da! preuze otac, ona je bila dobra, samo _da i 
vi budete onakovi u svom životu! | 
O mi ćemo biti dobri, naglo će djevojčica, ili zar 
nisi bio i dosada s nami zadovoljan ? 

Jesam, jesam, samo mi ostanite i unaprijed ovakovi, 

I žena se već ustala i primaknula mužu, pak mu se | 
os'onila o rame, te oboje jošte časak motrili grobove i 
plamsajuće na njih svjećice, a bili bi još dulje ostali u 
pobožnu snatrenju, da im se nije približio starac — 
ali jošte krepak, koji im rekne: Djeco! sad smo svojoj 

dužnosti zadovoljili, — ajdemo kući, daleko je, a djeca 
bi vam se mogla nahladiti. 

Na to su svi zajedno ostavili groblje, te pošli prama 
vratima. I ona druga skupina ustala te pošla za njima. 

Župnik i prijatelj mu promatrahu taj prizor sa strane, 
a kad je već grob ostao prazan, primaknuše mu se bliže. 
Stranac je stao čitati natpise. Na prvom željeznom križu 
bilo napisano: Grga Plavić umro 20. listopada 1872. 
godine. Pokoj mu duši! Na mramornoj ploči glasio 
natpis: Ovdje počiva u miru Božjem Dora Plavićeva. 
Umrla 13. prosinca 1867. u osamnaestoj godini dobe 
svoje. Vječni joj pokoj plemenitoj duši! Na križu trećega 
groba čitalo se: Ovdje je sahranjena Marta Plavićeva, 
umrla 2. veljače 1849. Vječni pokoj želi joj tugujući 
suprug. 

Ovo su dakle stari grobovi. Za toliko godina obi- 
čavaju se zaboravljati i roditelji i najbolji prijatelji, a ovi 
grobovi takvi su, kan da su ih nedavna ljubeće ruke | 
podignule ! 

Istina je, prijatelju, al ti moram kazati, da nema 
grobova u cijelom ovom prostranom groblju, na koje bi 
se više pazilo, za koje bi se više brinulo, nego li se 
brine za ove seljačke grobove. Ali u ovih grobovih leži 
povjest cijeloga jednoga sela. Ona Dora bijaše u danih 
njegova kušanja selu pravi angjeo — njegova žrtva. 

Kako to? pripovijedaj mi, ustraži stranac. To bi ti 
bila za ovo mjesto preduga povjest. Idimo kući; poslije 
večere ispričati ću ti u kratko tu povjest. 

Prijatelji motreći ovdje ondje dogarajuće plamenove, 
lagašnim korakom vrate se u župni stan. 

Čitatelj će se i sam dosjetiti, koji su to ljudi bili 
na Plavićevih grobovih. Bio je to Ivan Ninković sa 
svojom ženom i djecom, zatim Franjo Plavić sa Ružom 
i djecom. 


165 


U istinu moram priznati, poče župnikov prijatelj 
na povratku, crkva je u svojih obredih divna. Ona je 
umjela tako vješto zbližiti vječnost sa vremenitošću, nebo 
sa zemljom, ona je u svojoj mudrosti načinila ljestve, 
sagrađila most, koji veže oba svijeta i spaja u skladnu 
cjelinu. Današnji dan podilazi čovjeka neka tuga i nujnost, 
ali preko koje prosijeva tračak svjetla i ufanja, koji nas 
spaja s onima, koje smo nekoć ljubili i milovali. 

Reci nema Boga, nema besmrtne duše! pak si 
slomio krila svakomu plemenitomu zanosu i poletu. Bacio 
si ga u trulo ništavilo. Nema li Boga, nema li neumrle 
duše? A što je onda ljubav? Ništa do li prolazna strast, 
koja je i sagnjila, čim se je zasitila. 

Nema li Boga, nema li neumrle duše? a što je 
onda domoljublje, otačbeništvo? Prazna pusta riječ, pod 
kojom se krije taština i sebičnost i ništa drugo. 

O, bez vjere nema kreposti nema pregora, nema 
žrtve. Sve je glumište i ništa drugo. 

Nema li vjere u Boga, nema li neumrle duše? A što 
će onda biti od naroda, komu je Bog i vjera u njegovoj 
svakidašnjoj borbi jedino uporište. — Uzmi mu ovu, 
svijet se pretvorio u zvjerinjak, a ljudi u zvjerad. 

Prijatelj tako u zanosu govorio, a župnik mu povla- 
gjivao, dok ne stupiše u sobu, gdje je već bio prostrt 
stol za večeru. 

Poslije kratke večere stade župnik prijatelju pripo- 
vijedati povjest onih grobova, to jest povjest, koja je 
eto nama poznana. 

Prijatelj župnikov napeto slušao svu pripovijest, te 
je, kad je župnik svršio, rekao: U zgodah ove Ninko- 
vićeve i Plavićeve obitelji ima mnogo lijepa nauka. Kad 
bi se to u pripovijest složilo, svatko bi to rado čitao. 
Deder ti, Josipe, sjedi i napiši to. Župnik mu obeća, da 
će to učiniti — pa tako je eto nastala ova pripovijest. 

i. 
Kuća Bilovićeva. 


Na obronku vidikovačkog brijega, nizinom prema 
Dragušici, protegnulo se dosta veliko seoce, od kakovih 
400 duša, zvano Šalinovac. Na glavnom drumu spojilo 
se sa ovećim mjestom, Dragušicom, te rekao bi, da s ovom 
sačinjava jedno selo; dijelio ih tek malen mostić, koji se 
smatrao medjašem izmedju oba mjesta. 

Kuće nanizale se jedna do druge uz seosku cestu 
u tako malenu razmaku, da je susjed susjedu iz dvorišta 
mogao doviknuli: dobro jutro. 

Za to je tuj i bila prilika jezičnim ženama, đa si 
jedna o drugu bruse jezik, a da im se iz kućnoga praga 
nije trebalo ni maknuti. 

Malo podalje od Dragušice prema Vidikovcu mogao 
si vidjeti kuću, koja u svem kao da čini iznimku. Ta 
kuća nije bila u doticaju sa ostalim selom, već se sama 
za sebe naslonila na okomit brijeg, te bila na polak u 
šumi, na polak u polju. Kuća bila na seljačku gradjena, 
a razlikovala se od drugih time, što je bila izvana i iz- 
nutra omazana i pobijeljena, a to joj je podavalo i ljepše 
lice medju drugima. 

U toj kući vladala tišina i mir, a susjedi joj se 
uklanjali, jer se o njoj koješta pričalo i pripovijeđalo, kako 
već umiju pripovijedati zlobni i zavidni jezici. 

U Bilovića — tako se zvala ta kuća — ne bijaše 
velike družbe; ta cijela kuća sastojala se tek od tri člana, a 

to bijahu: stari Vid Bilović, njegova žena Luca i jedna 
vremešna i nagluha služavka Jana, koja se smatrala kao 
da spada u obitelj. Ovi su ljudi živjeli sami za sebe, ne 
brinući se za ostali svijet. Medju njima je vladao potpuni 
sklad, jer ga nije imao tko narušiti. 

Bilovićeva kuća bijaše najbogatija u selu; imala pot- 
puna dva selišta, t. j. 40 jutara plodna zemljišta, sa 
bujnim sjenokošama uz Zelinicu; imala na brijegu lijep i 
dobro uredjen vinograd, a gospodarske zgrade mogle slu- 
žiti za primjer svakomu gospodaru. 

U Bilovića ne bi nikad uzmanjkalo žita i sočiva ; 
svega bilo u obilju i na pretek, što je naravno gospodar 
morao unovčiti, jer mu je trebalo novaca za nadničare, 
koji su mu pomagali obradjivati prostrano gospodarstvo. 

Vidu moglo biti 50 godina ; bio je jošte krepak i jak, 
žilav i okretan, a u radu ustrajan. Nešto prosjeda kosa 
bila znak poodmakle dobi; a brazgotina na čelu iznad 
sljepočice, što je morala nastati od oštra oružja, daje ti 
naslućivati, da se je za mlada u njegovu životu moralo 
nešto neobično dogoditi. 

Žena mu Luca bijaše po prilici istih godina. Još sada 
se vidi da je nekoć bila lijepa i stasita. Zdrava radina, 
vješta svakom postu, znala je i umjela u najnepovoljnijim 
prilikama pripomagati mužu, da uzdrži kuću i gospo- 
darstvo na dobru glasu. Ovo dvoje našlo se u ljubavi ; 
u ljubavi i slogi sproveli sav dosadanji vijek; jedno bilo 
za drugo stvoreno. Za trideset i dvije godine svoga 
bračnog života nikada se ovo dvoje nije porječkalo, a 
kamo li zavadilo; a malene nesuglasice uvijek se prija- 
teljski izravnale. 

Obojica bijahu ljudi dobri, pošteni, točni i savjesni 
u svemu; davali su Bogu što je Božje, a ljudima što je 
njihovo. Šalinovčani, akoprem blizu crkve, nisu ju ipak 
onako marljivo polazili, kako bi morali. No ne bijaše li 

Vida u crkvi nedjeljom ili blagdanom, bio je siguran 
znak, da je bolestan; jer od nemara ne bi on nikada svoje 
kršćanske dužnosti zanemario. 

Bilovići bili dobra srca i milokrvni, te rado poma-- 
gali bratu i susjedu, kad su ga vidjeli da je u nuždi. | 

Ali uza sve to — kad bi tko pobliže motrio tu 
obitelj, morao bi opaziti, da ona nije sretna i zadovoljna, 
da joj nešto manjka. Na Vidovim usnicama nije se nikad 
vidio smiješak potpunog zadovoljstva. On bijaše tih i mu- 
čaljiv; u veselu ga društvu ne bi nikad opazio, a Šalino- 
vački krčmar držao ga za okorjela škrtea, jer nije od- 
njega nikada ni krajeare dobio, ni za vino, ni za duhan. 

Pa što je bilo uzrokom toj sjeti? 

Pred nekoliko godina brojila je Bilovićeva zadruga 
do 20 članova ; a danas spala na cigla tri člana. To je 
u Vida probudjivalo bolne i žalosne uspomene. 

Mi smo nekako u polovici prosinca. Zima odavna 
osvanula svom žestinom, te cijelu površinu prikrila visokim 
snijegom. Bila sreća po Šalinovčane, što su bili blizu 
šume, pak im s te strane nije bilo neprilika, kako će na- 
maknuti potrebita drva za ogrjev. Pa nije se puno ni pa- 
zilo, gdje će ga nasjeći, jer se tuj blizu prostirala i žup- 
nikova i vlastelinska šuma, u koju se neopazice zalazilo, 
kad se znalo, da nema lugara blizu. 

Nešto pred Božić popustila studen, pomolio se vjetar, 
a to je bio sigvran znak, da će kišiti ili sniježiti. I 
u istinu sjutradan na badnjak stala sipiti kiša, a oko 
podneva digao se oštar sjevernjak i s njim stao padati 
snijeg u debelim i gustim pahuljicama. Ovo nije nikoga 
iznenadilo ; ta vrijeme je tomu. 

Djeca poskakivala snijegom, ne bojeći se ni zime ni 
prehlade. 


Muškarci pošli na vidikovački brijeg sa barileima da 
donesu vina i rakije iz klijeti, i da uz put nasijeku gran- 
čica za božićnjak. Žene našle u kući pune ruke posla, pa 
mijese i prave kolače, pa kolju i čiste perad za sutrašnji 
blagdan ; jer ako je seljak u obične dane navikao čednu 
obroku, na takav blagdan gleda on, da mu bude stol 
obilan i da se uz čašu vina razigra i razveseli. Ta Božić, 
kažu dobro ljudi, nije svaki dan. 

Ta navika zadržala se i u Bilovića. Luca zasukala 
rukave, te mijesi i peci. Već je pitanu puranu odsjekla 
glavu i zaklala gusku. Vid ju gleda i motri, pa će joj 
onako u pol glasa tugaljivo prišapnuti : 

— Luco! a čemu se toliko kiniš i mučiš, ta mi od 
svega, što si opremila, ne ćemo ni deseti dio potrošiti? 
Ha, tebi je ostala navika od starih vremena, kad se obi- 
čavala brojna braća ređati za zajedničkim stolom, pa neka 
ti bude! 

— Istina, Vide, navika je navika, pak joj se čovjek 
ieško otimlje, a naći će se siromaka, koji će nam pomoći 
potrošiti, pa će nam biti zahvalni. A k tom ja slutim da 
ćemo dobiti goste. 

— Šta? kakve goste? 

— Sanjala sam, da nam se vratio Nikica; a za njim 
da je nadošao i Blaž, te se našli zajedno kod stola na 
domaćem ognjištu. Istina, to je samo san ; ali da se obi- 
slini?! Luca je zašutila, a oči joj zasuzile. 

Vid se zamislio, pa uzdahne i odvrati: -— Tko što 
želi, o tom rado i sanja; ali da se san obistini, bilo bi 
i previše sreće za jedan put. Ne, nema tomu izgleda. Ni- 
kica je daleko, daleko od nas, on je u vojsci, taj se neće 
tako brzo povratiti: a Blaž — on je pod ključem i pod 
dobrom paskom. On se ne vraća, dok ne bude pravdi 
zadovoljio. Pak ja se, da ti pravo kažem, ne bih ni veselio 
njegovu povratku. Sinovac mi je, pak kako sam mu 

ljubio i milovao 0ca, tako mi je i on srcu prirastao ; ali 
kod same pomisli, da su mu ruke zamrljane krvlju očevom, 
sav drhćem i neka me groza hvata. On bi bio pokora i 
nesreća naše kuće. 

— Nemoj tako, dragi Vide, molimo se Bogu, da 
taj bijednik okaje svoje grijehe. O kako me je molila i 
zaklinjala njegova pokojna majka, da ga ne zaboravimo, 

akoprem je on bio uzrokom preranoj smrti njezinoj! 
| — Prestanimo, draga ženo, o tom govoriti — od- 
više je to žalostan predmet za današnju svetu noć. 

— Da, prestanimo, ali se molimo Bogu, da ga po- 
miluje. 

Oboje zašutjelo, ali im se u misli svedjer vrzao ža- 
lostan prizor, koji se pred kakovih pet šest godina u nji- 
hovoj kući odigrao. 

Mrak se hvatao prije vremena; snijeg je svedjer 
padao, a vjetar zavijao, da ga bilo neugodno slušati. 
Luca dovršila pripreme i stala priugotavljati večeru. Jana 
je nadvorivši blago i obavivši svoj posao, uzela rukovet 
slame, te donijela u kuću da metne na stol i pod stol. 
Takav se običaj uzdržao u našem narodu, pak se nije ni 
u Bilovićevoj kući zapustio. Zatim je prostrla stol, a Vid 
pošao u komoricu, da donese staklenku rumenike, što 
će im biti za večeru. 

Upravo se sa tornja razlijegao glas zvona, naviještajuć 
pozdrav Gospin. Sve. troje je na okupu. Vid prekrstio se 
te na glas izmolio pozdrav angjeoski, i pridodao k tomu 
molitvu za mrtve, sjećajuć se po svoj prilici svoje braće, 
s kojima bi običavao taj dan u veselu razgovoru i nevinoj 
zabavi sprovoditi. 

Luca zapalila svijeću, te metnula na stol, za čas, 
dva, malena družina stala večerati. 

Poslije večere je Vid uz stijenu pribio borovu gran- 
čicu, a Luca sa Janom stale po njoj vješati lješnjake, 


10 


orahe i jabuke. Ta kako bi se inače znalo, da se svetkuje 
Božić! | 

— Posao smo obavili. Vrijeme je istina nepovoljno, 
snijeg je sve staze i puteve zaprtio ; biti će teško do crkve 
k polnoćnici, no netko mora ipak ići. Vi ćeš ženo s Janom 
čuvati kuću i pripaziti oko staje i obora, a ja ću se spre- 
miti u crkvu. Sutra ćete vi k ranoj misi a ja ću k po- 
dnevnoj. 

Poslije svega toga zapjeva Vid staru božićnu pjesmu 
»Narodi nam se kralj nebeski“, žena i Jana su ga, kako 
su već znale i mogle, pratile. 

— O drugačije je to bilo prije deset Dume — uz- 
dahnuo je na posljetku Vid. 


II. 
Nenadani i nepoznati gosti. 


Sa vidikovačkog brijega stao se razlijegati zvuk zvona, 
što ga je vjetar donosio u ravnicu. A bijaše tako mio i 
blag, da ti je duboko dirao u srce. Ta taj zvuk te sjeća, 
da je sveta noć, pak opominje, da se spremaš k ponoćnici, 
gdje će se za koji sat slaviti uspomena onoga velikoga 
otajstva, kad se je rodio Spasitelj od prečiste Djevice Ma- 
rije za spasenje čovječanstva. Vid se prekrstio i duboko 
zamislio. Ali iz snatrenja probudio ga lavež pasa, što se 
čuo u selu, komu se je za čas i domaći šarko pridružio. 

— Što bi to moglo biti ? — prošapta Luca. 

— Valjda je tko u selo zabludio, ili došao komu u 
posjete, akoprem su u to doba i u takav dan posjeti ne- 
kako neobični. 

— Pogledaj na dvorište — opet će Luca, — ta ne 
čuješ li, da šarko biva sve bješnji i nemirniji, da ne bude 
kakav skitalica, koji bi se rado uvući, da kakovo nedjelo 
počini. 

Bojazan ova ne bijaše zaludu; jer su u potonje 
vrijeme učestale kradje u cijeloj općini; pak i u samom 
Šalinovcu nestajalo purana, gusaka, peradi, a pred tri 
dana susjedu su Heroviću bila ukradena iz staje dva 
konja. 

Vid skoči na dvorište, al imade što i viditi. Na vra- 
tima dvorišta kostrušio se šarko, a nedaleko stajala spo- 
doba ljudska, koja se u ovaj čas nije mogla razabrati. Vid 
zovnu šarka, te ga potisnu na stranu, primaknuv se bliže 
prikazi. 

— Tko je Božji? — upita čvrstim ozbiljnim glasom. 

— Siretica putnica, — odvrati prikaza slabim drh- 
tavim glasom. — Tražim u selu noćišta, a nitko me ne 
će da primi. Evo, ozebla sam, ogladnjela sam, sile me 
ostavljaju, smilujte mi se barem vi, da od svega zla ne 
poginem. — Oj danas je spomen-dan poroda Kristova, 
njemu za ljubav imajte sa mnom smilovanja. 

Vid joj se sada jošte većma približi i opazi, da imade 
pred sobom ženu vrlo oskudno odjevenu, što vodi za 
ruku isto tako slabo obučenu djevojčicu. Na ledjima bi- 
jaše joj šarena torba valjda sa prtljagom, a u desnoj 
ruci držala štap, u koji se upirala i branila od pasa. 


— No ajdete sa mnom u kuću, pak ćemo vidjeti, što 
se može učiniti. — Vid podje naprijed, za njim putnici ; 
dok je na strani šarko jošte uvijek nezadovoljan mumljao. 

U sobi istom mogao je Vid razabrati, koga imade 
pred sobom. — , 


Bila to žena visoka uzrasta, blijeda i sumorna lica; 
na trepavicama otapao joj se snijeg, usne joj drhtale, a 
ruke držala skrštene na prsima, da joj se torba ne iz- 
makne s ledja. 


Odjevena je bila u jednostavno krajiško odijelo, kako 
se nose žene iz gornjih krajevA. Zaogrnuta bila ponjavom. 

Ta joj bila mjesto kabanice, te je njom  prikrila i torbu 
na ledjima. Gledaš li ju pomnije rekao bi, da joj nema 
ni četrdeset godina — a moguće, da je i mladja. 

Djevojčici, što joj stajaše o boku moglo biti kakovih 
dvanaest godina, te premda izmučenoj i umorenoj od 
teška i naporna putovanja, lica joj i oči pokazivahu pot- 
puno zdravlje i svježost duha, što joj se opažalo na 
cijelom držanju. Objema rukama držala se skuta mate- 
rinjeg, a nježne i vlažne crne očice upirala sad u Vida, 
sad u Lucu, kao da bi htjela saznati, ima li se čemu od 
njih nadati. I mogla je biti zadovoljna, jer tako prijazna 
lica teško da je ikada u svom životu gledala. 

— Odložite, pak se odmorite, jer danas teško da 
biste mogle put nastaviti; a blagdani su, pak ćete ih 
moći kod nas sprovesti. Žena skine sa sebe ponjavu, 
kojom je bila jošte uvijek zaogrnuta. Sada se istom čuo 
nježan glas djeteta iz ženine torbe. Vid se leenu, jer je 
opazio da se nešto miče. U istinu u torbi bijaše zamo- 
tano dijete, što je dizalo u vis glavicu, pak stalo plakati, 
kao da traži hrane i okrepe. 

Žena to opazila, pak će jošte uvijek slabim i nesi- 
gurnim glasom : 

— Hvala vam, dobri čovječe. Vi nas primate pod 
krov da i ne znate tko smo. Sirote smo. Pred pol go- 
dine izgorjela nam kuća i ognjište, te smo ostali sinje 
kukavice bez krova i hrane. Muž mi je već prije umro 
i ne videći naše nevolje. Ono zemljište, što je bilo uz 
kuću, prodalo se pod dug, a ja kukavna udovica sa 
dvoje djece ostala na suhoj grani. Roda nemam, sve mi 
izumrlo. Jedino preostao mužev brat, ali taj se pred 
četiri godine odselio nekamo u Podravinu iza Kopriv- 
nice. On mi pisao da podjem k njemu. U njega je 
dosta plodovita zemljišta, a sam je sa ženom bez djece, 
te bi se mogla u njega nastaniti; biti će, kako mi 

je pisao, za sve mjesta i prostora. Što sam mogla i 
znala sirota, već dati se na put i tražiti novo ognjište ? 
Pošla sam u nevrijeme, nemajući dovoljno sredstva, te 
sam putem morala živjeti od milosti dobrih ljudi. Ovako 
sam došla i u vaše selo; i ne znam kako bi mi bilo, da 
me nijeste uzeli pod svoj krov. 

Vid i Luca bili ganuti i uvjereni da žena istinu 
govori, pak su ju s toga lijepo pazili. 

Pošto se malko odmorili i ugrijali, sjedoše za stol, 
gdje ih je Luca podvorila sočivom i kolačima, čega im 
bijaše od večere preostalo. 

O kako im je bilo voljko i ugodno, a kako se tečno 
blaguje, kad se znade, da je darovano od srca i kršćanske 
ljubavi ! 

Kad su se nahranili, natoči im gospodar svakoj po 
čašu vina, da se okrijepe. Žena ispila a bila je potrebna, 
ali kćerka je samo dvije tri kapi gutnula, pak segnula za 
vodom pridodav sa smiješkom na usnicama, kako je go- 
spodin učitelj u školi rekao, da vino nije za djecu, već 
za odraslije i to toliko, koliko im treba za okrepu. 

— Ti si dakle polazila školu — upita ju Vid. 

— Dvije godine — odvrati djevojčica, — a nije mi 
ni bilo teško ju polaziti, škola je bila u selu; a učitelj i 
kateketa bili tako dobri, da ih ne ću nikada zaboraviti. 

— Ada li si što naučila? | 

— itati i pisati i nešto računati, a gospodin mi 
župnik lani na izpitu rekao, da bolje odgovaram, nego li 
gdjekoji iz trećeg razreda. 

Vrijeme je odmaklo, sa zvonika župne crkve zvono 
se i po drugi put oglasilo. Selom vidjele se luči i uljenice, 
narod polazio u crkvu, pak si svijetlio, jer nije bilo mje- 
sečine, a staza i put snijegom zameten. 

— Luco — hoće Vid, — kako sam rekao, ti ostaješ 
s Janom kod kuće, naše goste spremite do moje ko- 

more, unutra je i peć, pak ju naložite, da im bude toplo 
spavati. 

— Već je sve oko — pridometnu Jana, koja 
i ne čekajuć gospodarove zapovijedi, bijaše prihodnikom 
priredila sobu i postelju, kakovoj se za cijelo jošte prije 
dva sata nisu nadali. 

Vid se priredio i zaogrnuo zobuncem, te uzev sa 
police lampu pošao u crkvu, ostaviv kod kuće ženu 
s novim gostovima. 

Sa nizine šalinovačke do vrh brijega, gdje je stajala 
župna crkva moglo se i za pol sata; večeras trebalo. je 
i.sat. Dok je Vid uspeo na brijeg, zvono je zazvonilo na 
pristup. | 

Premda je bilo sniježno i nepovoljno vrijeme, crkva 
se ipak napunila pobožnim narodom. U istinu neobičan 
ti je utisak na srce i dušu, kad u gluho doba noći 
ulaziš u sjajno rasvijetljenu crkvu, gdje ti se rekao bih 
svaki lik, svaka slika sa žrtvenika ljupko smiješi i po- 
zdravlja te; a srce ti se po gotovo uzdigne, kad čuješ kako 
je svečanim glasom svećenik zapjevao ,Slava Bogu u vi- 
sini“, a pobožni narod uz zvuk orgulja sa sto grla za- 
pjevao ,Došao je s neba angjeo pastirom“ itd. Te noći 
slabo se moli, ali se više ćuti i osjeća; misao kan da te 
je prenijela sa nizina svagdanjeg života, u visine carstva 
nebeske ljubavi, da se pokloniš utjelovljenoj ljubavi Isusu 
Kristu, koji se rodio od prečiste Djevice, postavši čovjekom, 
— čovjeku za ljubav, da ga spase i uzdigne. 

Poslije pročitana evangjelja župnik: bi običavao sa 
nekoliko riječi pozdraviti narod i sjetit ga onog uzvišenog 
otajstva, kojeg se uspomena kod ponoćnice slavi. Ovaj 
put im stavio na srce: ,Djeco, ljubite Boga; jer vas je 
on prije ljubio i za vas se žrtvovao postavši čovjekom. 
Gledajte u duhu vjere Isusa u štalici, gdje prema vam 
diže i širi ručice, te vam ljupkim glasom govori: Gle- 

dajte, koliko vas ljubim, da sam došao s neba, kako. bi 
vas k sebi dozvao i učinio vas baštinicima svoje slave, 
blaženstva. A što on od vas zahtijeva? Da 'ga ljubite. A 
ljubav ćete mu pokazati, ako se budete medjusobno kao 
braća ljubili. — Susretneš li putnika — nastani ga, 
nadješ li gladna — nahrani ga; zatraži li: te tko za 
pomoć u nuždi, u nevolji nemoj mu uskratiti — Bogu 
za ljubav, jer on uzimlje što si siromaku nevoljniku učinio, 
da si njemu učinio. — Pokuca li ti tko na vrata, otvori 
mu ih, jer će ti lsus onda otvoriti, kad budeš pokucao 
na vrata njegove ljubavi i milosrdja.“ 


Župnik je s malo riječi puno kazao; a te su se 
riječi mnogomu usjekle u srce. 

Kad se služba Božja svršila, udario je na tornju sat 
poslije ponoći. Narod se u veselu žamoru stao razilaziti 
kućama na sve kraje s vidikovačkog brijega, te se sa 
svjetiljkama gubio u raznim zavojima m svomu o 
i domu. 

Kad je Vid došao kući, bilo je blizu dva sata. — U 
kući je sve mirno spavalo. Luca sjedeći kod peći vrtjela 
zinašca na krunici, P kod zadnje je Zdrave Marije usnula. 


Čuvši da se vrata otvorila, prenula se, a pred njom 
se stvori Vid s lijepim pozdravom: — Hvaljen Isus, čestit 
i sretan ti osvanuo Božić. 

— Amen — odpovrnu Luca, pak zapi!a muža — ne 
bi li što založio. 

— Ne, draga ženo, idemo na počinak. Vidiš, tvoja 
se sanja donekle obistinila. Mi smo dobili goste, ako -i 
ne one, kojima si se nadala, ali bit će svakako zadužbina 
kod Boga. Vidiš, zaboravio sam, da ih za ime zapitam, 
a to bi barem u prvom redu trebalo znati. | 

— Žena mi sama kazala. On je iz kuće Draženo- 
vića u Brinju, zove se Stana, a kći Ruža, a onomu je 

mališu ime Perica. Pokojni joj se muž zvao Jure, te je 
u talijanskom ratu bio ranjen, s čega je uvijek poboljevao, 
dok nije prošle godine umro. 

— No sad znadem, — ako do jutra ne zaboravim. 
Lahku noć. 

Za četvrt sata sve spavalo miran san sretno i zado- 
"voljno. 


III. 
Hoćemo li zadržati strance ? 


Božićnje jutro osvanulo čisto i vedro. Vjetar se pri- 
mirio, a sniježna površina bliještila kao da je posuta 
sitnim zrnjem biserovim. Bit će ugodan zimnji dan, a 
to je bilo narodu, osobito mladeži veliko veselje i radost. 

Kad je Vid ustao, Luca već od davna bila u poslu, 
da uredi i obavi u kući, što je bilo obaviti. A žurila se 
da bude na vrijeme gotova, kako bi mogla k ranoj misi 
prispjeti. 

— Hvaljen Isus i Marija, na tom mladom ljetu 
zdravi i veseli — pozdravi Vid ženu si, — jesi li spre- 
mila zajutrak ? : 

— Jesam, Vide, ajde pozovi strance, da i oni s nama 
uživaju dar Božji. 

— Bože moj, stranci će nam danas nadomjestiti dru- 
žinu, koja se je pred nekolike godine u radosti i veselju 
kupila oko našega stola. No čuj ženo. Što misliš da mi 
ove ljude zadržimo kod sebe, da ih smjestimo u svom 
domu na našem ognjištu? Ta dosta je prostrano, bit će 
mjesta za sve. Stana mogla bi biti vrsna radilica, Ruža 
bi nam mogla biti od koristi kod gospodarstva. Ja sam 
poznavao njihovih zemljaka iz njihova kraja, a bili su 
pošteni, radini i marljivi. Što ti veliš na to? 

— Vide, to su ti teške stvari, reći će Luca. Gledaj 
u našem selu starci Garišići, prigrnuli su takovu tudju 

obitelj, u svom domu. Oni se doduše ne mogahu potu- 
žiti, jer su mladi Gerjovići, tako se zvahu doseljenici, 
pazili starce, iskazivali im svaku čast i štovanje, te ih u 
poštenju dohranili, pak su i danas pošteni ljudi u selu. 
Ali kako su prošli i kako prolaze još i danas Golubići 
sa takovom obitelju? Nije li Bogu plakati, kad starci, 
koji su držali tolike i tolike godine kuću i gospodarstvo u 
najboljem redu, danas po selu traže milostinju, da se pre- 
hrane? Jer Jarovići, koje su oni pod svoj krov primili, 
za Boga ne znadu, — zaboravili su, da su se ovdje iz 
milosrdja udomili i nastanili; pak pošto su im starci pri- 
pisali cijelu kuću i selište, sad u mjesto zahvale, hoće 
da ih što prije nestane. U ostalom nije sada vrijeme da 
o tome govorimo. Ajde idemo na zajutrak, da ne za- 
kasnim k misi, — reče žena, donoseći na božićnim na- 
kitima narešen stol hladetine, dok su na ognjištu čvrčale 
djevenice, te im se miris širio po cijeloj kući. 

— Dobro dobro! Za čas evo nas svih na okupu — 
reče Vid i ode u komoricu, kamo je sinoć goste smjestio. 

Ovi bili već odavna poustajali i odjeli se u onu 
trošnu odjeću, što ju bijednici imadjahu sinoć na sebi, 
očistivši ju prije nego li legoše na posinak, koliko se to 
dalo. Stana držala u naramku maloga Pericu, a Ruža 
sjedila do nje listajući nešto — valjda molitvenik. 'Tako 
ih nadje Vid. 

— Hvaljen Isus i Marija ljudi, sretan vam bio da- 
našnji sveti Božićni dan i na tom mladom ljetu zdravi 
i veseli. Jeste li poustajali ? Ajdete da malko založimo, 
pa ćemo onda da obavimo svoju kršćansku dužnost. 

Ovi su već odavna poustajali. Kad je Vid unišav, 
ustale obje: mati i kći, te mu na lijepi pozdrav odzdra- 
vile; dok mu Ruža prihvatila ruku, da je poljubi. 

— Dobro, dobro dijete moje, mi ljudi na selu nismo 


tomu vikli, — pak pogladi malu po licu. 
Ruža. 2 

— No kako ste spavali ? 

— Hvala lijepa, vrlo dohro. Od kako putujemo, ne 
sjećamo se prijaznije noći i sladjega sna od ovoga u 
vašoj kući. Mi vam lijepo hvalimo, a dobri će vas Bog 
nagraditi! No dragi gospodaru, za jedno bih vas zamo- 
lila. Mi putujemo, a umorne smo. Put nam je dalek, a 
i ne znamo ga; a k tomu ti sniježni zapusi! Biste li nas 
hljeli za danas i sutra pridržati pod svojim krovom ? 

— Prva je stvar, da se sada okrijepimo, a što će 
biti sutra i prekosutra, za to će se skrbiti Bog dragi. 

— Ajte, ajte brzo, domaćica nam već priredila za- 
jutrak. 

Za čas eto oko stola Bilovićeva sakupila se družina, 
pa je bilo milo dobrome gazdi, što na današnji dan, gdje 
Isus i Marija nisu mogli noćišta u nemilošrdnih ljudi 
naći, može u ime njihovo udijeliti milosrdje ovim bijed- 
nicima. 

Obavivši zajutrak zahvale svi dragomu Bogu, kao što 
zaprosiše od njega blagoslov prije zajutraka. 

Luca se spremi na ranu misu, a gosti ostanu s Vidom 
kod kuće, čekajući, dok se ona vrati, da mogu k pod- 
nevnici. 

Kad je Luca otišla, reći će Vid Stani: 

— Prijo moja, vi ste počeli govoriti, da biste htjeli 
ostati ove dane kod nas. To je lijepo. Ostanite samo osta- 
nite. Pa čujte! U zimi je teško putovati, to ste iskusili 
jučer, a i ne znate, kako ćete doći i kako se vas primiti, 
kamo dodjete. U mene imade dosta prostora i prilike, 
pak ostanite u nas do proljeća, do Josipova na primjer, 
a tada kada budu dulji i ljepši dani, moći ćete put na- 
staviti; a do toga mogli biste onamo javiti, gdje ste i 
kada ćete doći. 

Stana bila iznenadjena, — jer premda je već jučer 
opazila, da je došla u kuću, gdje se ćuti i osjeća po 

kršćanski; to ju ipak ova ponuda zatekla, te nije znala, 
što bi odgovorila, kako bi mu zahvalila. 

— Dobri gospodaru! Kad sam se dala na put, sti- 
snulo me nješto oko srca, jer mi se teško bilo dijeliti 
od mjesta, gdje sam se rodila i udomila, — ali moralo 
je biti. Bojala sam se — jer su mi bila staba ili nika- 
kova sredstva — a ljudi nisu uvijek onakovi, da bi se 
smilovali ubogu putniku. To sam često iskusila na svom 
putu, gdje sam bila sretna, ako mi se dozvolilo, da 
gdje u štali ili štaglju prespavam. Jučer sam bila na 
kraju, te sam već požalila, što nisam ostala, gdje sam 
i bila, pak makar i od nevolje poginula. Bila bih barem 
na rodjenoj grudi zatisnula oči. Badnji je dan; ja sam 
se sjetila poroda Isusova u stalici betlehemskoj, gdje nje- 
gova majka prečista djevica Marija nije našla sućuti kod 
ljudi da nebesko dijete medju ljudima porodi. U onaj 
par, kad su me psi napali, preporučala sam sebe i djecu 
svoju zaštiti prečiste Bogorodice. Opazih vas na dvorištu, 
i meni je odlanulo, jer mi je srce govorilo, da Bog ne 
zapušta one, koji u njega vjeruju, a vaša mi pojava bila 
jamstvom, da me nada nije prevarila. Kad sam usnula, 
jošte mi usta šaptala molitvicu za moga izbavitelja. Nije 
to laskanje, plemeniti gospodaru, već je izljev iskrena i 
zahvalna čuvstva. Nudjate nam, da ostanemo u vas do 
proljeća. Mi sa zahvalnošću primamo ponudu, ali samo 
onda, ako vam ne budemo na nepriliku, i ako je to po 
volji i vašoj ženi. 

— A bojite li se možda, da vas ona ne voli? 

— Ito ne, — ali u ljudi imade često ozbiljnih 
razloga, što ih sile, da drukčije misle, nego li mi mislimo, 
pak bi i vaša žena iz svojih razloga mogla vaš korak ne 
odobriti. Bude li ona tako dobra, da će nas uza se trpjeti, 
mi smo joj u duši zahvalne. 

— Za to ne trebate imati brige, jer mi je ona sama 
kazala, da vam to ponudim. 

— Hvala vam obojici, a Bog vas blagoslovio obiljem 
svoga blagoslova. 

U to se vratila iz crkve Luca. Pozdravivši navadnim 
božićnim pozdravom ukućane skine svečano odijelo i dade 
se na pripremanje objeda, a ostale otpremi k podnevnici. 

— Ajte, ljudi Božji, vi sada obaviti kršćansku dužnost, 
ja sam svoje učinila. Alaj ti je lijepo slušati te božićne 
pjesme. No što ću vam govoriti. Slušat ćete ih vi svi 
skupa. 

— Al da. Vi se valjda stidite ići u ovako See 
odijelu, — reći će Luca Stani i Ruži. Nebojte se. Znam 
ja i tome pomoći. I rekavši to povede ih u jednu ko- 
moricu, te otvori oveliku škrinju. 

— Evo Ružo, dijete moje, reče Luca, izvadivši iz 
škrinje krasnu posavačku suknju, evo ti suknje moje po- 
kojne kćerke. Nije ju mnogo nosila, pokosila mi ju ne- 
mila smrt baš u dobi, u kojoj si ti sada. 

Ruža uze suknju, pa pregaču, pa rukavce, sve bogato 
i ukusno izvezeno, kako se to nosi u našoj Posavini i 
ode s materom u drugu komoricu. 

Za pol sata pokaza se Ruža opeta u sobi. Vid se 
je ne može dosta nagledati; posvema se preobrazila. Nitko 
ne bi u njoj prepoznao dijete kamenitog gorskog predjela, 
krajiškinju; ona se pretvorila u krasnu, dražesnu Posav- 
kinju. 

Luca joj splela vranu kosu u dvije bujne pletenice, 
a bijela suknja i pregača sa crvenim vezivom upravo je 
divno pristajala njezinom ernomanjastom obrazu. 

— Ja bih i za Stanu _smogla odijelo, ali joj ne bi 
pristajalo, a i njezino nije tako loše i rdjavo. 

Dok se čeljad opremila, bilo i vrijeme za polazak 
k službi Božjoj. | 

— Luco, ti ćeš kod kuće priugotoviti objed, dok se 
vratimo; mi ćemo moliti za tebe. 

Orkva je bila dupkom puna, gdjekoji je znalične oči 
upirao u novu, doslije nevidjenu čeljad, te si stao misliti: 
šta su ti ljudi? možda mu je rod u posjetima iz kojeg 
dalnjeg sela? 

Misa se svršila i svijet se stao razilaziti. Znalične : 
vidikovačke žene pribrale se u klupko, te stale rešetati 
mladji svijet, koji se onako u šali nabacivao božićnicama. 
Sriju oči sustale na Ruži. Nitko je nije dosele vidio, 
nitko je nije poznavao ; a ipak medju svim djevojkama 
na Vidikovcu bila je najljepša. 

Mnogi ju mladić onako postrance pogledao, mno- 
gomu bi se lice zarumenilo; a Javorićev se Bolta osmjelio, 
te joj jabuku dobacio. Ruža kan da nije ni opazila pu- 
stila je da padne, ali se sirota prepala i zbunila. Vidu, 
koji je to opazio, smrklo se lice, te je drskog mladića 
prijekornim okom pogledao. Bolto bijaše rdjav mladić, 
gotov seoski puslolov. 

Došav Vid s gostima u veselu i živahnu razgovoru 
kući nadjoše sve gotovo, pak im se trebalo samo pre- 
svući i sjesti za stol. 

Tako je prošao i drugi dan božićnih blagana. 


IV. 
Stranci se udomiše. 


Novi se gosti udomili. A nije im bilo ni teško, jer 
su došli medju dobre ljude, bili primljeni ljubezno, kako 
ne bi mogli bolje biti primljeni ni u svoga roda. 

Stana videći kako ih Bilovići lijepo susreću, bila se 
odyažila da ondje do proljeća probavi, ali je željela, da 
nadje posla, jerbo bi ju dangubica i besposlica ubijala. 
I našlo se posla. Luca imala preko cente povjesma, što 


bi ona, jer nije sama dospijevala, običavala davati u selo 
za plaću ispresti. Stana je već prije kazala, da je takovu 
poslu vješta; jer je i kod kuće prela, a i mala Ruža 
znala prevraćati sitnim prstićima po vretencu i preslici. 

Stana gledala da olakoti posao Luci, gdje je samo 
mogla. 

— Vi ste starija; pak vam treba više počinka i od- 
mora, ja sam mladja — a rad mi je za zdravlje. Nemojte 
tako rano ustajati, mi ćemo posao i bez vas obaviti; a 
vi možete kašnje nadgledati, jesmo li ga dobro obavile. 

Luci je godila tolika pažnja i štovanje; ne s toga, 
da joj ne bude toliko posla, već s toga, što je vidjela, 
da to nisu ljudi, koji bi htjeli o tudjoj muci živjeti, već 
ljudi, koji su voljni poštenim radom skrbiti za svagdanji 
hljeb. 

Stana je do osvitka dana sav posao obavila, pospre- 
mila mlijeko, načinila maslac, pomela sobe, dok bi se 
mala verala oko peradi, uzevši na brigu kokoši, guske, 
pure, patke, čega je svega bilo u kući. 

Luca se gotovo začudila, kad je već i prije osme 
ure bilo sve u najljepšem redu u kući. 

Poslije zajutarka uzela opet u kuhinji Luca posao, 
a Stana bi 1 Ruža zatakle preslicu o pas, te prele i raz- 
govarale. 

Vidjelo se da su Stana i Ruža vješte svakomu poslu, 
ali tkati nisu umjele, jer to ne bijaše običaj u njihovu 
kraju, dok se u Posavini djevojka ne bi ni udati mogla, 
kad si sve svoje ruho ne bi znala sama ispresti izatkati, 
sašiti 1 izvesti. S toga si uzela Luca truda, da priuči 
malu tkalačkomu stanu. Ruža bila marljiva, naučljiva, a 
taj ju posao zanimao, pak je napredovala. Za tri mje- 
seca dala joj Luca za pokus da izatke gunjce za prostiju 
porabu. Ruža to lijepo izvela; njezina učiteljica mogla 
biti s njom posve zadovoljna. 

Vrijeme i neopazice prolazilo, te došao ožujak. Oko 
Josipova imala ova obitelj ostaviti Šalinovac, kako je bilo 
u početku ugovoreno. . 

Luca im dala platna, da si sašiju košulja i odijela, 
što će im za neko vrijeme dostati, dok si opet novo ne 
nabave. Stana se upitala, kako je u njezina šurjaka, kamo 
je imala doći; ali vijesti, što ih čula, ne bijahu najpo- 
voljnije. On je doduše na dobru i prostranu gruntu, ali 
se ulijenio, zanemario, te se podao rastrošnosti. 'To nije 
bilo ženi po volji, pak ga je za to prekoravala, što je 
bilo povodom, da ju je stao zlostavljati, te bi prisiljena 
ostavit ga. 

Stana se zamislila, lice joj se naoblačilo, a kad bi 
duže mislila suze bi ju oblile. 

— Majko što plačeš? — upita Stanu Ruža, kad ju 
vidila jednom vlažnih očiju i zaplakanu. 

— Drago dijete moli se Bogu, da nas ne ostavi — 
mi odilazimo. — Stana nije inogla dalje. Za čas nastavi : 
— Pospremi svoje stvari, ali pazi, da što tudje ne uzmeš. 

— A kamo ćemo majko? 'Ya ovdje nam je tako 
lijepo. 

— Moramo, moramo. Gospodar nas je iz milosrdja 
prigrnuo kroz zimu, a mi ne smijemo njemu biti zli, kad 
je on nama tako dobar. 


— Pa on nas ne tjera od sebe, — opet će mala 
— on će nas trpjeti i nadalje, — ai mi smo mu od 
koristi. 

— Dijete moje, — opet će Stana — on će nas tr- 


pjeti! Ali teško onomu, koji bude sanje trpljen u kući. 
To je poniženje, koje dok su mi zdrave noge i ruke, ne 
mogu podnositi. 

Na posteljici je zaplakao mali Perica — Stana se 
lecnu, digne dječaka na ruke i privine na prsa, pak uz- 
dahne : . | 

— Siromaško dijete! — Od roda tko ti je preostao? 
— jadna i siromašna majka, koja će i životom čuvati 
tvoj život, — ali ako i ona obnemogne? — — — Što. 
onda, ako te i na noge ne bude mogla osoviti ? 

Mali Perica stao dizati glavicu, kan da bi se rado 
osovio; majka ga spusti na pod, da vidi, hoće li ga no- 
žica držati. 

Mali je prvi pokus izdržao, pak digao ruke u vis i 
izustio prvi puta: mama — a navršio je upravo godinu 
dana. 

U to se otvore vrata i na pragu se pokaza Vid. 

— Gledji, gledji, — šaljivo će Vid — mali se već 
na noge osovio, biti će od njega čestit vojnik. 

— Ah Bog jedini znade, — a jadna majka tek na- 
slućuje, što će biti u svijetu od djeteta, koje nema kuće 
ni ognjišta već će morati o tudjoj milosti živiti. 

— No, no, pa šta je? Kakve su to jadikovke ? 

— Majka je rekla, — oglasi se Ruža — da ćemo 
vas sutra ili prekosutra morati ostaviti, te poći na put. 

— U istinu, — u čudu će Vid — pa što vam se u 
našoj kući zamjerilo, da ju ostavljate ? 

— Dobri gospodaru, ta proljeće je osvanulo, a vi 
ste nas pridržali do proljeća: pak je i naravno, da se 
ogledamo za mjestom, gdje bi se mogli za stalno na- 
staniti. 

— Pa gdje vam je to mjesto? 

— A Bog zna, — odvrati Stana. — U šogora smo 
mislile naći stalno pristanište, ali kako se čini, ne će od 
toga biti ništa. 

— Ajte s Bogom. Što ćete tražiti pristanište, kad 
vam ga nitko ovdje ne krati? Ostanite samo ovdje do 
Božje volje, pa ćemo vidjeti, što bude dao Bog dragi. 

Stana sklopila ruke, a oči digla u vis, od veselja 
nije znala, što da reče. Ružici potekoše suze, pa će reći 
majci : 


— Nisam li ti govorila, majko, da nas dobri doma- 
ćina ne tjera. Oh ja ću za njega svaki dan Boga moliti. 

— O to smo obje dužne, da se ma iz daleka zahva- 
limo na ljubavi, koju u istinu ne znam, kako smo za- 
vrijedile. Dragi gospodaru! možda je Božja volja, da tako 
bude; meni je nekako tijesno oko srea, jer se bojim da 
bi mogao nadoći čas, kad biste požalili, što ste nas pri- 
mili pod krov. — Ne, ne, mi vam ne ćemo dati tomu 
povoda, i kad bismo vas mogli smutiti u vašoj sreći, mi 
bismo se radje prije uklonili. 

— Što vam ne pada na um? Bog je istina a slutnje 
varaju. Uzdajmo se u Boga, jer on nikoga ne zapušta, koji 
ga traži te u njega vjeruje. 

— Sutra je blagden svetoga Josipa i korizmena 
ispovijed u župnoj crkvi. Vi ćete lijepo ranim jutrom za- 
jedno sa Lucom u crkvu k ispovijedi, pa se ujedno pre- 
poručite sv. Josipu i bl. dj. Mariji, da vas uzmu pod 
svoju zaštitu. Ne bojte se Stano! — na stranu sa slut- 
njama, pak _upamtite dobro, da je samo onaj nesretan, 
koji je Boga zaboravio. 

Bilo odlučeno, da Stana ostane u Šalinovcu u Bilovića. 

Nastalim proljećem. našlo se i više rada u kući i 
izvan kuće; i premda je Vid već opazio, da se Stana 
razumije u svaki posao, to ipak nije bio siguran, da li će 
se ona razumjeti motici i srpu i težemu gospodarskomu 
poslu; ali je za kratko bio potpunoma zadovoljan, jer 
je opazio, da bi se Stani i u poljskom radu teško 
našla premica. Mora se priznati, da je Vid njoj i nje- 
zinoj djeci bio vrlo dobar i ljubezan, dapače on bi ju 
često u njezinoj gorljivosti u radu suspregnuo, opomi- 
Njući ju, da si štedi zdravlje, pa da nije nužde, da si 
preko mjere sile napinje. A osobito bijaše dobromu Vidu 
na srcu, da maloj Ruži dade onu naobrazbu, koja je od 
potrebe seljačkoj djevojci, da postane danas sutra valjana 

kućanica i dobra kršćanska supruga i majka. A nije to 
nastojanje Vidovo mala stvar. Vid je na ime živio medju 
ljudima, koji za školu a ma baš ništa nisu marili. 

Roditelji otimahu djecu školi, te nastojahu svim silama. 
da ju zadrže kod kuće. Dječake još kako tako pošiljahu, 
ali djevojčice nikako, te od 80 glava uškolane djece (a 
moglo bi je dvostruko toliko biti), djevojčica znalo biti 
jedva dvadeset. Ti ljudi mišljahu, da ženskoj djeci ne treba 
škole ni školske obuke, a što će joj trebati za svagdanju 
potrebu i kod gospodarstva, to će naučiti kod kuće. A to 
nije istina; jer kod kuće osim presti i tkati ne nauče ništa. 
Odrastu, a ne znadu ni glavnih istina vjere, odrastu, a ne 
znadu dužnosti, što ih imadu prama roditeljima i drugim, 
odrastu do udaje -— budu žene, postanu majke, pa kako 
će tada uzgojiti djecu, kad nisu same ništa naučile? 

Orkva im nije bila daleko, svatko bi ju mogao po- 
laziti, pak ipak koga nije bilo u crkvi? Mladeži, djece, 
jer ju roditelji ne puštahu, već i u blagdane i nedjelje 
pridržavahu kod blaga. Djeca, i muško i žensko, mlado 
doba trajahu na paši medju pastirima, a tudijer se priuče 
svemu zlu i svakoj nevaljanštini. 

Vid je bio medju tim ljudima časna iznimka. Njega 
je taj nehaj bolio, pa je i riječju i prinijerom svojim po- 
ticao susjede svoje, da si djeci dadu kršćansku naobrazbu 
pošiljući ih marljivo u školu, dok je tomu vrijeme. Pa 
tako je zamolio učiteljicu, da bi nastavita s Ružom ondje, 
gdje je ona bivši u Brinju u školi, prestala; a to je dobra 
učiteljica rado i učinila. 

Ruža marljivo polazila školu, a kako su gospodin 
učitelj i kateketa uvjeravali bila je i u ponašanju medju 
svojima drugaricama prva i najbolja. Dok je polazila 
školu, nauka joj bila jedini posao, drugo se nije od nje 
zahtijevalo, pa kad _bi se i htjela prihvatiti srpa ili mo- 
tike nisu joj dozvolili. Sada uči, to ti je zadaća, a kad 

svršiš školu, bit će i drugoga posla. Ali Ruža za godinu 
dana uz ono, što je prije znala, dovršila svoju obuku, 
kakova se od djevojke na selu mogla zahtijevati. Ostade ipak 
jošte pol godine kod učiteljice, da se nauči šiti i ponešto 
vesti. Kašnje ju pritegnuše i poljskomu radu. 

Govorilo se, da u Vidikovcu nema boljih i marlji- 
vijih radilica, nego li su Stana i Ruža, koja, premda 
joj bilo četrnaest godina, nije ni za kojom zaostajala. Ona 
je bila zlato materino i ljubimče cijele kuće. Luca po 
gotovu žalila, što joj nije kćerka, pa ju u istinu ljubila 
i milovala materinjom ljubavi. Ruža to opažala, ali se 
nije izobijestila; to ju dapače nukalo na sve veću zahval- 
nost prema svojim dobrotvorima. Luca za mladjih dana 
imajući kćer, bila joj mnogo toga pripremila, jer je u 
Posavini običaj, da majke, čim im se rodilo žensko dijete, 
već misle i rade za njezinu buduću opremu, pak je tako 
radila i Luca. No pošto joj kći umrla, to je ona svu nje- 
zinu opremu, ruho i nakit namijenila svojoj pokćerki, 
kako bi običavala zvati Ružu. I kod toga se nije sustalo 
— već se radilo, šilo i vezlo nadalje, tako da se djevojka 
sama čudila, čemu u tako inače štedljivoj kući tolika 
rastrošnost. Al takav je bio u opće običaj u velikom 
dijelu naše domovine, gdje nije jošte narod spao na niske 
grane u gospodarstvu. I za malog se Pericu brinulo, on je 
lijepo uspijevao i napredovao, te već stao skakutati vrtom 
i dvorištem, te bio staroj Luci najljepškom i najugodnijom 
zabavom, kad je ostala čeljad pošla za poslom. 


* 

Stana posvema privikla Bilovićima, te se osjećala po- 
svema zadovoljna, kan da je u rodu medju svojima, a 
nije ni čudo, jer su ju u kući štovali i pazili, te je 
imala svega, što joj je za život trebalo. Uz običan 
rad, uvijek joj preostalo vremena, da po koji sat na 

dan posveti uzgoju svoje djece, koju kao dobra majka 
ne bi nikada zaboravila. A _u tom joj i Vid i Luca pri- 
pomagali. — U selo rijetko bi zalazila; jer je opazila, 
da su često ljudi zlobni i prevrtljivi, a mnogi joj bili i 
zavidni. — Ali bilo i ljudi, koji videći ponašanje i ra- 
dinost njezinu, stali ju štovati, pak joj se bližiti, da stupe 
s njom u što uži doticaj i prijateljstvo. Stana ih nije tra- 
žila, ali ih nije ni izbjegavala, a medju ovima se isticali 
Gerjovići. Stani i Biloviću bili u volji, Stani s toga što 
bijahu njezini zemljaci iz Jezerana, kraj Brinja, a bili i 
ondje jošte poznati kao čestiti ljudi. Vid ih takodjer rado 
imao, jer su bili marni i radini gospodari, pak što su 
nekoć sa starcima kojim su se doselili, lijepo i kršćanski 
postupali, te ih u poštenju do smrti dohranili. 

Šalinovačke žene, takodjer se obazirale na Bilovićeve, 
osobito koje su imale sinova za ženidbu, te već mnoga 
mislila, kako će im pasti u snuboke. Bilo posve naravno, 
jer je Ruža bila djevojka na mjestu, te premda istom 
petnaest godina navršila, bila potpunoma razvijena, lijepa, 
krasna, da joj ne bijaše u cijeloj vidikovačkoj župi 
ravne, a k tomu čedna i sukromna, pobožna, marljiva, 
radina, vrsna svakomu poslu u kući i izvan kuće. Mali 
Perica stupio već u petu godinu, lijepo se razvijao, 
tjelesno napredovao, a majka jedva čekala, dok nadodje 
čas, da će ga moći i duševno uzgajati. Mališ govorio, 
lijepo razgovijetno izgovarao, pak za dokolice kad bi ga 
majka uzela na krilo, učila ga sklapati ručice i molit se 
Bogu. Ta on siromak nikada nije poznavao oca i rodjene 
grude, pak mu je sve to gledala majka nadomjestiti svojom 
dobrotom i ljubežljivosti. Kad su to Vid i Luca gledali i 
motrili, jošte su više stali cijeniti i uvažavati pošteno i 
plemenito srce Stanino. 

— Vidiš Luco. — običavao bi kadšto Vid reći — 
da smo dobro djelo učinili, kad smo ove ljude primili 

pod svoj krov: naše gospodarstvo sve to bolje napreduje 
i uspijeva, i Božji je blagoslov s nama. 

— Sve je to istina, dragi mužu, i ja sam kako sam 
vidiš, s njima zadovoljna, imađem ih rado, ali — ali 
slutnja me mori, da bi se moglo sve poremetiti, kad se 
Blaž kući vrati. 

Vid se zamislio i gašutio, i njemu se takove slutnje 
vrzle glavom, on bi ih svaki put znao rastjerati, ali ovaj 
put nije išlo. 

' V. 
Odbijeni prosac. 


Vid sa ženom Lucom u razgovoru i u to netko po- 
kuca na vrata, i u sobu stupe susjedi mu Vinko Ger- 
jović i Lovro Bartušić. 

— Hvaljen Isus i dobar dan susjede, — pozdravi 
Vinko Vida. — Drago mi je, što sam vas našao kod 
kuće; rekoše mi, da ste jutrom pošli u Zagreb. 

— Htio sam, — odvrati Vid — ali sam se predo- 
mislio. A što je vas dobra dovelo pod moj krov? 

— Dužnost, — odvrati Vinko — pak želja, da joj 
zadovoljim. 

— E pa da ne budemo na suhom čekajte da do- 
nesem vrčić hrebinca. 

— A što je to takova? zapita Lovro Vinka. 

— Pred pet godina, kad mi izgorjela kuća, bio sam 
u velikoj neprilici. Trebalo graditi novu, a ne bilo no- 
vaca. Htio sam da uzajmim u kojoj blagajni, al nisam 
znao kako, a ljudi koji su u mjesto mene htjeli učiniti, 
tražili su za trud 50 for., a k tomu unaprijed kamate 
— uknjižbu, pa Bog zna koliko bi to sve iznijelo. Bojao 
sam se — pak sam odustao. 

U Dragušici imade bogataš i glavničar, koji običaje 
ljudima uzajmljivati na kamate; pošao sam k njemu, da 

pokušam sreću, ali on je zahtijevao 10%, kamata, a uz to 
moju najbolju sjenokošu od 4 rali kao jamčevinu i zalog 
na otplatu glavnice kroz dvadeset godina. Nisam uzajmio, 
a ipak, kako bih bio čekao zimu bez kruha i ognjišta? 
Pošao sam do Vida i on mi na prvu riječ uzajmi 5600 
forinti uz 5% kamate, bez svakog zaloga i jamčevine. 
To bijaše prava kršćanska ljubav, koja u nuždi pomaže 
ne računajući na osobnu korist, ja sam mu duboko za- 
hvalan, i dok sam živ ne ću te ljubavi zaboraviti. Ja 
sam mu redovito plaćao kamate, a rado bih bio da otpla- 
ćujem i glavnicu — nije išlo ; ali sada hvala Bogu mogu 
— jer sam prodao volove, pak mu evo vraćam  glav- 
nicu. Vinko izvadi novčarku, te po stolu poreda pet sto- 
tinjarka glavnice i još k tomu kamate. Dok oni tako u 
razgovoru eto ti Vida. 

-— Evo Vide, prodah volove pa vam vraćam ono, 
što ste mi posudili. 

— Tako, prodali ste volove, a čim ćete polja obra- 
djivati? 

— Imadem u štali plavca i rumena ; istina istom su 
im tri godine, al će uz konje moći posao obavljati. Pak 
znate našu riječ: ,dug je zao drug“, te je najbolje da 
se ga čovjek što prije riješi. 

Vid potražio u pretincu Vinkovu zadužnicu, pak mu 
je povratio, a novac pohranio. 

— Mogu li vas kada opeta poslužiti, bit će mi drago, 
na moja vrata možete uvijek pokucati, a tako mislim da 
bih i ja do potrebe mogao i na vaša. 

— Sigurno, sigurno, — vatreno će Vinko — i ja 
bih se držao sretnim, da vam mogu kakovo dobro učiniti. 

— Ali susjede ja sam jošte u jednom poslu do vas 
došao, a drago mi je, da je vaša žena ovdje, ako se je 
i ne tiče, ali je razborita, pak će znati svjetovati. 

— Biti će nešta ozbiljno, — u šali će Vid. 

— Ne ću vam smetati u vašim razgovorima. Došao 
sam da vas zamolim gazdo Vide, da mi za sutra posudite 
kola; rado bih na sajam, reče Lovro. 

— Dobro, prijatelju! Samo si dodjite po Nix. 

— Hvala Vide. S Bogom. 

— Dakle šta je? šta je? — upitat će Vid, kad je 
otišao Lovro. 

— Pred dvije godine, kako znate, umrla mi žena 
Manda, Bog joj dušu pomilovao. Bila je dobra i štedljiva 
gospodarica, premda nešto jezičava; nu to se zaboravilo. 
Ostavila mi dijete Ivana, komu će o Miholju biti tri go- 
dine. — Tada sam htio da predam gospodarstvo bratu 
Andriji, ali nije htio primiti; morao sam ga dakle pri- 
držati uz njegovu ženu Doru. Vidio sam, da je nezgodno . 
studjom ženom, pak bila to i bratova, gospodariti. Bilo 
mi jošte teže, što mi nije dijete imalo majke ni valjane 
zamjene — ja sam se s toga odlučio oženiti. 

— E pa dobro — upast će Vid. 

— Mlad doduše nisam, ali mi nije više od četrdeset 
godina. Za me bi bila žena prema mojim godinama ; 
zdrava i jaka, radina i štedljiva, onda susretljiva i pri- 
jazna, koja će znati slogu i ljubav medju braćom u kući 
podržavati. 

— Dakako sva lijepa i nužna svojstva, ali ste ih 
previše nabrojili, da se nadju u jednoj ženi. 

— Vidiš Vide, — upade žena u riječ — ti sve 
izvraćaš na šalu, a Vinku nije do šale; on govori posve 
ozbiljno. 

— Dakako kad se govori o ženidbi, mora se ozbiljno 
govoriti, ali čemu previše tražiti, kad se i malo rijetko 
nalazi ? Ja shvaćam, da se Vinku za domaćicu hoće žena 
onakova, kakovu je on zamislio. Ali će ju teško naći, van 
da pokuša sreću u gornjem selu kod Jarovića; Kata je 
već, čini mi se, godinu dana udovicom. 

— Ne, ne! Ja sam našao takovu ženu : prema mojim 
je. godinama — radina i marljiva, kreposna i pobožna, 
sukromna i čedna, razborita i pametna. 

— U istinu vi se našli veliko blago; ja vam če- 
stitam ; poznam li ju i ja? 

— Dakako, inače ne bih do vas ni došao. Ona je u 
vašoj blizini, u vašoj kući. 
= — Čovječe Božji, da napokon ne bude moja Luca? 
Al još sam živ ja! 

— A nemojte se, molim vas, šaliti. Ta vi znate koga 
mislim. 

— Znam, znam, — reče ozbiljnim glasom Vid — 
vi mislite na Stanu. Nisam li pogodio? 

— Da, vašu Stanu mislim, — potvrdi Vinko. U nas 
je prostran grunt, do 26 jutara plodovita zemljišta; a na 
gruntu samo ja sa dva brata; od kojih imade jedini 
Tomo dvoje djece — bilo bi dakle mjesta i za Staninu 
Ružu i malog Pericu. 

Luca se namrgodila kod same pomisli, da bi se 
mogla s tim ljudima rastati; ali nije ništa kazala. 

1 Vida je Vinkovo očitovanje iznenadilo: ta on je 
Stani i Ruži tako priviknuo, da mu rastanak s njima 
morao pasti neizmjerno teško; nu on se sabrao, te mirno 
sve predao volji Božjoj. 

— Ali, Vide dragi, — nastavi Vinko — biste li vi 
meni htjeli ići na ruku, te mi pomoći da do svoga cilja 
dodjem ? | 

Vid raskolačio oči pak odvratio : 

— Ala si se na pravog namjerio; mene u tom poslu 
nije bilo nikada, do jedanput, i to kad sam svoju ženu 
nasnubio. Ja nisam trebao pomagača; ne trebate ga niti 
vi; dodjite i vidite, pak pokušajte sreću, ja vam doduše 
ne jamčim za uspjeh, ali ja ću ju vama za volju na taj 
korak pripraviti. 

Drugog dana tražio Vid priliku, da bude sa Stanom 
na samu. Desila mu se zgoda. Stana radila nešto na gre- 
dicama u vrtu, a Vid došao onamo, pa gledao, kako bi 
zapreo razgovor. 

— Vi ljubite cvijeće; a ipak se s njim ne kitite. 
Naše žene i djevojke hoće da se kite, a ipak ne mare, 
da ga njeguju u vrtu. 

— Meni se mili ovijeće, ja sam ga za djetinjstva u 
vrtu svojih roditelja njegovala, pak sam uživala gledajući, 
kako lijepo uspijeva, kako se razvija u pupoljke, a kako 
se ovi opeta na rosi i na sunčanu svjetlu i toplini razvi- 
jaju. Da otkinem, ruža bi za dan dva povenula, dočini 
na svom busenu i zori i dozrijeva do ploda. Ja držim da 
je to lijepa 1 plemenita zabava, a ne traži ni mnogo truda 
— ja nastojim da tomu priučim i kćer svoju, jer će joj 
to više oplemenjivati srce, nego li kojekakove trice, koje 
stoje puno, a ne vrijede ništa. 

— To je sve istina. Nu kažite mi Stano, ali iskreno 
i po duši, što bi vi za sebe ovdje u svijetu željeli, što bi 
moglo upotpuniti vašu sreću? Ja vas to pitam kao iskreni 
i pravi prijatelj. 

— Šta? šta? šta? Kakvo je to pitanje? Meni je u 
vas dobro, ja sam zadovoljna; pak trajem život u radu 
1 molitvi, uz jedinu želju, da mi djeca napreduju, da 
budu dobra, kreposna i pobožna, a kad to bude, onda 
im je i sreća osigurana; jer ih Bog štiti i brani, s te 
strane ja činim svoje, a nije mi teško, jer me i vi sa 
svojom dobrom ženom pomažete. 

— Vi ste bili više godina udati? 

— Bilo mi je šesnaest godina, kad me k oltaru 
poveo moj suprug Jure Draženović. Pred nekoliko je go- 
dina umro, Bog mu dušu pomilovao. Mi, ako i siromasi, 
boreći se za svagdanji hljeb, proživili smo sve ovo vrijeme 
u nepomućenoj slozi i ljubavi. Muž vidio i opažao, da bi 

Ruža Ć 3 

nam trebalo ovo i ono, on bi bio želio, da mu budem 
lijepo odjevena, on mi se izjadao, koliko ga boli, da mi 
ne može život onako udesiti, kako bi on željo. I nisam 
toga zahtijevala, ja sam mu nebrojeno puta kazala, da 
sam uz njega potpunoma zadovoljna, pak mu u šali onako 
dobacila, da nam ide najbolje. Da smo imućniji, Bog zna, 
ne bismo li se izohijestili, pak jedan drugo odnemarili. Po 
tom ćete moći suditi, kako nam je život tekao, jer kad 
se nadje dvoje složnih ljudi, njim će se i najveće zapreke 
uklanjati. 

— A jeste li kasnije kao udovica mislili na udaju ? 

— Nikada Vide! moje srce kuca i bije jedino za 
moju djecu; ja ne bih supruške ljubazi mogla nikada ni- 
komu više pokloniti. 

— A da vam se nadje pošten i pristao prosac, pak 
vam ponudi ruku? 

— A ajte s Bogom! Šta se šahte? 

— Ne šalim se Stano. Čujte! Jučer bio kod mene 
Vinko Gerjović naš susjed, a vaš inače zemljak ; udovac 
je, ja vam ga ne ću opisivati, jer ga i sami poznate 
pak mi saopćio, da će vam u snuboke. 

— Meni? — zategnu Stana začudjena. 

— Da, vama, jer vas pozna kao ženu, koja bi mogla 
nadomjestiti pokojnicu, te biti čvrstim i jakim stupom 
njegovoj kući, kojoj inače s nikoje strane nema prigovora. 

— A želite li vi, da se njegovoj želji odazovem ? 

— Ovdje o mojoj želji nema govora, ja sam vam 
jednostavno izsporučio, zašto me je susjed zamolio, a sve 
visi jedino o vašoj volji. 

— Vi bi nas se Vide možda radi riješili ? 

— Ne, ne, ja vas držim i smatram članom svoje 
kuće, pak bi mi u istinu teško bilo, da nas ostavite ; ali 
želji sam prijatelja zadovoljio, pak sam vam stavio predlog, 
koji jedino stoji do vaše volje; vi ste ga otklonili, i tim 

je sve svršeno. To kažite i Vinku, kad nam u nedjelju 
dodje u posjete. 

Dok ovi u razgovoru dotrči Ruža u vrt te reče: 

— Djede, došao neki gospodin, pa veli da odmah 
dodjete pred kuću, gdje vas čeka. 

I u istinu bio je posjet, komu se Vid nije nadao ; 
bio to općinski načelnik. 

— Pomoz Bog gazdo; došao sam do Vas u služ- . 
benom poslu. Morao bi se do duše u uredu obaviti, ali 
mi ćemo ga ovdje uz put obaviti. 

— U vas je nastanjena cijela jedna obitelj, a da je 
kod općine niste ni prijavili. 

 — Jesam, gospodine načelniče. Odmah čim su došli 
prijavio sam ih. Pokojni bilježnik unesao je njihova imena 
u knjigu i rekao da je sve u redu. To je obitelj pokojnog 
nekog Jure Draženovića iz Brinja. Primio sam ih kad 
su bili u najvećoj nuždi, pa mi se svidješe, a grunt mi 
je hvala Bogu velik, pa neka ostanu ovdje u ime Božje. 

— Ali čujte, o tim se ljudima čuju kojekakvi gla- 
sovi, da pred njima nije perad u selu sigurna, da su to 
lijenčine, koji bi napokon mogli pasti na teret općini. 

— Ne vjerujte, gospodine načelniče. To vam šire 
ljudi, kojim je posao opadati tudje poštenje i mesti pred 
tudjim vratima, dok imadu pred svojina dosta imesti. U 
ostalom ja vam jamčim da ti ljudi ne će biti općini na 
teret. | 

— Dobro, dobro, gazdo. Samo gledajte, da si ti ljudi 
priskrbe nužne isprave, neka ih donesu općini pa će biti 
stvari u redu. 

U to donese Ruža pred kuću vrčić s vinom i dvije 
čaše. Takav je bio običaj kod gazde Vida. 

Načelnik se divio čednosti toga djevojčeta, pa ju 
upita: 

— Jesi li ti, djevojčice, išla u školu? 

— Jesam, i to dvije godine u Krajini a jednu go- 
dinu ovdje u Dragušici. 

— A jesi li što zaboravila, što si učila? 

— A zašto bih se bila učila, kad bi tako brzo mogla 
zaboraviti. Ja čitam, pišem, računam tako, da me je i sam 
župnik pohvalio. 

— Lijepo, lijepo, — a imaš li knjiga da čitaš ? 

— O imadem dosta, gosp. župnik mi ih daje, to su 
one, što ih izdaje društvo sv. Jeronima. 

— A bili ti htjela biti članom toga društva, jer čla- 
novi dobivaju knjige badava. 

— Bih, zašto ne. 

Rekavši to pohiti opet k majei u vrt. 

— Borami ja takova lica jošte nisam na selu opazio 
— reče načelnik — ja ne znam, jesam li ikada na ikojoj 
slici vidio djevojku tako savršene ljepote, kako je ova. Ta 
će za godinu dana zavrtjeti mozgom cijelomu selu. 

— Ne mislini. Ona je tako čedna i stidljiva, da i 
ne misli, da se komu dopane. Ona je u istinu izvanredno 
lijepa, ali dvojim, da to ona sama znade, te ne ćete u nje 
naći ogledalo. 

— Vide! Vi imate sina, on je svršio soldačiju: ja 
ne znam biste li mu u cijeloj župi našli pristaliju ženu 
vd Ruže. 

— Ja mu je i ne cu tražiti, neka traži sam, bude 
li imao volje, ja mu ne ću prigovarali, bude li ova ili 
ona; samo da ne bude zla 1 jezičava. 

Tako u razgovoru provedoše jošte koji časak, te se 
razidjoše. 

U nedjelju došao Vinko Gerjović do Bilovića, ali 
začuv iz Staninih ustiju njezinu odluku, vratio se zbunjen 
i nezadovoljan kuci. 

VI. 
Blaž Bilović. 


U našoj pripovijesti zauzimlje Bilovićeva kuća odlično 
mjesto, te njezini čtanovi utječu u dogodjaje, što smo ih 
nakanili opisati. S toga za laglje razumijevanje cijele pri- 
povijesti, treba ma se u ovom poe lavu poza va ćimo s nje- 

U stara vremena, za tlake, Bilovići sa četiri prem 
zadruge, brojili se medju kmetove župnika vidikovačkog. 
Ako i kmetovima kraj njihovih gospodara nisu ruže cvale, 
to se ipak Bilovići ne imahu povoda potužiti na svoju 
vlastelu, župnike vidikovačke. Ako su i služili tlaku kao 
i drugi, a to ih u njihovom kućnom i obiteljskom životu 
nije nitko uznemirivao ni smetao. Medju kmetovima žup- 
nikovim Bilovićeva zadruga bila najbolja, najuglednija, 
pak i najbogatija. Uvijek su dobro i prijateljski živjeli sa 
župnicima. Bilo u običaju, da je uvijek po koji član ove 
zadruge imao službu na župnom dvoru, i to bolju i ugledniju, 
kao špana ili dvorskog ili uopće gospodarskog nadzornika. 

Tako je i Nikola Bilović prije 1848. godine kao 
maleni dječak došao na Vidikovac, gdje je u početku bio 
pritegnut da dvori u crkvi i čisti župnikovu i kapelanovu 
odjeću, a kašnje preuzeo dolično mjesto u gospodarstvu. 
Nikola bio ljubimac župnikov. Ovaj ga volio, pak i gledao 
na njegov uzgoj i naobrazbu, te je župniku i kapelanima 
imao zahvaliti, da je ponešto čitati, pisati i računati naučio, 
pak _s toga je kašnje bio mije gorljivi zagovornik pučke 
Škole i obuke. 

Naravno godinom 1848. kmetski su odnošaji pre- 
stali, tlaka se ukinula, seljak je postao slobodan. 

Nikola bi doduše i sada ostao na župnom dvoru, ali 
odnošaji, što su nastali ovom godinom, prisiliše ga da 
se povrati u zadrugu. 

(zodine 1848., kad se kmetstvo ukunulo, Bilovićeva 
zadruga brojila 22 člana. Bijahu to četiri brata sa že- 
nama i sinovima, koji bijahu takodjer svi oženjeni. 

Ali ove godine, gdje se tolika vojska digla, morala 
i od Bilovića petorica od kuće, i to dva k redovitoj vojsci, 
dva k domobranskoj četi na Dravu, a jedan s konjima 
kao pretprežar u Madjarsku. Poslije vršena rata vra- 
tila se kući tek dvojica, dok se jednomu zametnuo trag, 
jedan se u Dravi utopio, a pretprežara u Budimu zaro- 
bili, gdje je u bolnici i umro. Ali i slijedećih godina za- 
druga brojno padala, te već godine 1855. spala na ciglih 
sedam članova. Bio to Janko sa sinovima Markom i Vidom 
pak unucima Blažem i Nikolom i jošte jednim  striče- 
vićem Filipom udovcem, koji ne imaše nikakove djece. 

Zadrugom ravnao Marko, pošto mu je otac pod 
konac godine umro. Bio to čovjek ozbiljan, ali kad što 
surov i osoran, no u gospodarstvo se razumio, a pokorit 
mu se morao svatko, jerbo Marko nije poznavao šale. — 
S Vidom bilo mu lako; njemu i onako zabrinutomu za 
za napredak zadruge i nije trebalo zapovijedati, on se i 
onako svagdje isticao; a s druge strane mora se priznati, 
da je Marko savjesno gospodario, te promišljeno zapo- 
vijedao. Ali Marko imao pokore i neprilike sa svojim 
vlastitim sinom. Majka ga u djetinjstvu razmazila te mu 
u svačemu popuštala, pak je dečko postajao svojeglav, 
ne htijući se ni samomu ocu pokoriti. Otac doduše grmio, 
ali se Blaž nije grmljavine bojao. Utae ga karao, prijetio 
mu, ali se sina nije prihvaćalo. Otac često u gnjevu pro- 
klinjao sina, s čega se kašnje i sam kajao, ali sina si 
nije ganuo. | 

Bilo nekako poslije Vidova, kad se pospremalo sijeno. 
Marko se žurio da bude gotov, jer se bojao, da će se 
vrijeme promijeniti, pak naložio sinu da se žuri s ko- 
njima i kolima. Marko čeka i čeka, suho sijeno leži u 

redovima, Blaža nema, a nema ni susjednih kola, koja 
su obrekla pomoć. Skoči u kuću, al kod kuće ni konja 
ni Blaža, — on je sa susjedima pošao u Dragušicu, da 
vozi ciglu jednomu oštarijašu, koji je kuću dogradjivao. 
Uza se primamio i susjede, pak tako ostavili Marka na 
ejedilu. Vid doduše upregao druge konje — ali se sijeno 
nije izvezlo, a noću pala nagla bujica, te veliki dio po- 
sušena sijena odnijela u Zelinicu. 

Marko hoće da pobjesni od ljutine, to jače, što 
mu se sin tek kasno u noć vratio, pak ostavio kola i 
konje nu dvorištu. Vid se bojao, da u Marka ne provali 
strast. Bojao se: sin će ga izazvati — on kako je nagao, 
mogao hi mjeru prevršiti, te učiniti kakovu nesrecu. Zato 
reče sinu si Nikoli da pospremi konje, a sam ostao oko 
Marka, da ga blaži i miri. — Marko se je jedva svladao. 

— Sin mi je, — škrinuo zubima, — al me slušati 
mora. Otac sam mu i gospodar, pak ne skrbim za sebe, 
već za njega i cijelu kuću. 

Drugi dan se Marko doduše primirio, ali je sinu 
očitao lekciju, da mu je moglo biti dosta za cijelu go- 
dinu. Ali Blaž za nedjelju dana sve zaboravio, te počeo 
iznovice zanovijetati ocu i cijeloj kući. S konjima i bez 
Markova znanja polazio na kiriju, a novac sebi zadržao. 
Utac bi i na to zatisnuo oči, kad bi to bilo u vrijeme, kad 
nije kod kuće posla. Al Blažu svejedno — ili se oralo, 
ili se sijalo, ili se pospremalo u kući, na njega kan da 
sve to ni ne spada, za njega se znalo, da je član kuće 
jedino po tom, što se ga vidjelo za zajedničkim stolom, 
da jede i pije. 

— Ne ide tako, trista ti jada; ili radi ili se nosi 
od kuce, ta ti nas sramotiš i zatireš kuću! 

Blaž slegnuo s ramenima, pak onako bezbrižno i pr- 
kosno dobacio : | 


40 


— Ako želiš da ti ne smetam, odijeli me. Grunta 
imadete dosta, pak ako mi dadete 12 jutara, ostat ce 
vam jošte 14 jutara; jer u istinu ne znam, čemu da se 
za druge mučim. 

— Rdjo jedna! a za koga se ti mučiš? Po svojoj 
bi muci ti za plotom poginuo! Nije li te sram, kad ti 
samo jedeš i trošiš, kao besplodan trut u košnici, a druge 
pustiš da se muče? Kad bi takav bio Vid sa svojim 
sinom, mi bismo za malo spali na suhe grane. Još ti 
jednom kažem — budi čovjek, ta imade ti dvadeset go- 
dina, pak si valjda k pameti došao. 

Marku napokon dozlogrdilo, pak će reći bratu: 

— Vide, vidiš:da me je Bog pokarao u djeci. Ja ne 
mogu više da gospodarim. Preuzmi kuću u svoje ruke, 
ja ću te slušati. | 

— Nemoj brate, — govorio bi Vid — ti već preko 
deset godina gospodariš kućom, pa gospodari i dalje, ja 
ću te podupirati. Eno moja žena i tvoja žena kao i ja 
radimo, da ti olakotimo breme. 

— Da, vi radite — gorko će Marko, ali sin me 
ubija! O Bože, kako će se s njim svršiti ? Molim te uzmi 
gospodarstvo, jer ga u istinu ne mogu više upravljati; mo- 
žebiti će Blaž tebe slušati radje nego li mene. 

— Ja čuti učiniti po volji, premda znam unaprijed, 
da bi bilo najbolje, da odijelimo Blaža. U njega je već 
takova narav, da se nikomu ne pokorava. Bude li sam 
za sebe — možda će doći k pameti. 

— Bude li Blaž za sebe, on se ne će opametiti, on 
će bez brige piti i trošiti, a njegov dio će za koju go- 
dinu dopasti kojemu lihvaru ili krčmaru u Dragušici, a 
toga ne bih želio doživiti. | 

— Pustimo ga da živi po volji, da radi što hoće, 
samo da nam ne smeta kod gospodarstva. 

— Bit će teško — reče zabrinuto Vid. 

Što se Vid prihvatio gospodarstva, tim nije nastala 
ni najmanja promjena u kuci, jer su braća i prije spora- 
zumno radila. Ta ne bi jedan bez drugoga ništa podu- 
zimao. A_i u Blaževu ponašanju nije se puno promijenilo, 
osim što je od sele cijele dane i noći u Dragušici u 
krčmama sprovodio. 

Blaž pravi dugove, a na čiji račun? Da se napokon 
kani rdjava posla! — Al da! Ne će Blaž kako Bog hoce, 
već on obilazi krčme, a obećaje krčmarima, da će im 
obilato platiti, kad mu otac d& baštinu. | 

Lakoumni i lakomi oštarjaši povjerovali lakoumnomu 
rasipniku, ali im napokon dozlogrdilo, pak mu jednostavno 
Zatvoriše vrata. 

. Blaž sad dan na dan stao napastovati oca, da ga 
vdijeli. 

— A otkuda tebi dio, dok ti je otac u životu? Ili 
misliš, da ću ja pod stare dane -od tvoje milosti živiti ? 
Kad mene ne bude, prosto ti se sa stricem nagoditi, kako 
te je volja. Ali dok ja živim — o dijelu mi ne govori. 

Bila to velika pokora i gotov pakao u kući ovo vje- 
kovito natezanje, a mladić svakim danom postajao divlji 


i suroviji. 
— Daj mi dio! zaviče jedne večeri ocu — kad se 
supijan iz krčme vratio. — Daj mi dio ili novaca, jer se 


ja kao prosjak ne ću vucariti selom. 

Otae je šutio i kamenio, a mati plakala zaklinjući 
sina da se primiri i ušuti. Vid da se ugne neugodnu 
prizoru, pošao sa ženom u svoju komoru. 


— Daj mi novaca, — opeta je pridušenim glasom 
zaviknuo — ili ja ću sam doći do njih pak bilo i silom. 
— Nesretniče — planu otac — dakle silom? 


I rekavši to, ustane, pograbi batinu, što je bila za 
ormarom, te svom žestinom u najvećoj jarosti hoće da 
ošine sina po ledjima. Ovaj i onako supijan bijaše | po- 

obijesnio, te uhvativ stolac, udari oca po glavi, te mu 
raskolio glavu. Siromak Marko srušio se onesviješćeu na 
zemlju. U to pritekao Vid sa ženom, ali je došao pre- 
kasno. 

— Nesretniče ubio si oca! 

Nesretni sin kao zvijer kakova odtrči od kuće. Kud 
je vrludao Bog bi si znao! I ako je one noći spavao, 
kakav je to morao biti san! 

Za pet časaka odjurila prilika i po župnika i po 
liječnika. Do toga Vid s Lucom tetošio brata, isprao 
mu ranu i zavezao. Sirota Markova žena na pogled ne- 
sreće i sinova nedjela, izgubila svijest. Marku je bilo 
udaralo, disao je, ali mu udovi bili kao mrtvi, ukočeno 
protegnuti. Jedva se ga moglo spremiti u postelju. 

Župnik prvi došao. Teškom mukom izmucao jadni 
bolesnik riječi pokajanja. Župnik mu PS odrješenje 
i zadnju pomast. 

Došao i liječnik; pregledao ranu, naredio obloge, na- 
ložio, da se strogo pazi na ranjenika, jer bi svaki nagli 
okret mogao prouzročiti smrt. 

Prema jutru eto ti nesretnoga sina ubojice. 

— Živi li jošte otac? — zapita sav strven. 

— Ah živi, živi. Nesretni sine, što uradi? Ajde 
brže, da ga jošte jednom vidiš i da zaprosiš oproštenje od 
njega. | 

Blaž se ko magla došuljav do kreveta, na kojem je 
ležao ubogi Marko. 


— Oče oprosti nezahvalnome sinu — uzdaline Blaž 
| baci se do kreveta bolesnikova. 
— Bog ti oprostio, opraštam ti 1 Ja — reče otac 1 


Za koji čas predade Bogu dušu. 
Za kratko odvedoše Blaža u istražni zatvor i osudiše 
na desetšgodina teške tamnice. 

Za vrijeme njegova boravka u tamnici umrije mufži 
majka satrta od silne žalosti zbog nesreće, koja ju je za- 
desila, kad je na tako žalostan način izgubila muža i 
sina. Na smrtnoj postelji preporuči nesretnoga sina Vidu 
i Luci, da ga dobrostivo prime, kad se vrati iz tamnice, 
što joj ti dobri ljudi obećaše. 


VII. 
Nikola Bilović vraća se iz soldačije. 


Bilo polovicom lipnja. Na Vidikoven slavilo se pro- 
štenje na čast sv. Vidu. Takovom bi se prilikom cijela 
prostrana župa našla na okupu. No dolazili bi i ljudi 
iz susjednih župa posavačkih u procesijama, da ovrše. svoj 
zavjet. 

Kako je bilo lijepo i prijazno vrijeme, bilo je izgleda, 
da će proštenje biti veliko i sjajno. Već dan prije raza- 
peli medičari svoje šatore na Vidikovcu, a ranim jutroni 
namjestili krčmari i sitničari svoje stoliće pod sjenicama, 
što su ih u tu svrhu podigli. 

Već kod rane mise bila puna crkva ljudi, ali ve- 
ćinom staraca i starica, koji su kasnije imali posla kod 
kuće; dok je sav ostali sviet: muževi, snahe i mladež 
kupio na podnevnicu. 

Oko pol jedanaest naviještala zvona da idu Posavci 
s proeesijom, kojim je polazila. u susret domaća procesija 
iz župne crkve. 

Naroda bilo veliko mnoštvo. Skladna pjesma mla- 
djahnih grla razlijegala se čitavim brijegom, koja je istom 
onda umuknula, kad su procesije unišle u crkvu. 

Služba je Božja otpočela uz svečanu podvorbu su- 
sjednih svećenika. — Propovijed je govorio sam domaći 
župnik. | 

Govorio je o mučeništvu sv. Vida, pak u opće o teškoj 
borbi, kojoj je kršćanstvo u prvim vijekovima bilo izlo- 
ženo. Živim je bojama risao velike žrtve, što su ih revni 
kršćani doprinosili Bogu za spasenje svoje duše. Spomenu 
nadalje, kako su se kršćani, kad im svanula sloboda upravo 
natjecali, da si što ljepše crkve posagrade i ukrase, jer 
su držali, da je to na slavu Božju, a po tom na njihovu 
najveću korist, i da svaki dar i milostinja u tu svrhu 
uložena rodi obilnim plodom i za ovaj i za onaj svijet. 

Narod ga je pazljivo slušao, a pametniji bolji i raz- 
boritiji zapamtili si njegove riječi, te bili spremni da ih 
se drže. 

Služba se Božja svršila upravo nekako oko podne i 
narod stao ostavljati crkvu. 

Kod krčmara Martina počelo sada bivati živahno. 
Njegova krčma bila prostrana; a kraj nje hladovina od 
kestenja, te bilo dovoljno prostora za igru i zabavu mla- 
djemu svijetu. 

Na brijegu imao danas sjenicu i Gerjović, sa dva 
stola i nekoliko klupa; a kraj toga imao i svježa pečenja, 
ako bi se komu htjelo založiti. 

— Prijatelju Vide, ne bi li se k meni navratio, da 
se malko okrijepite — nagovori ga Gerjović, kad je ovaj 
mimo njega sa svojom ženom i Ružom, uz koju se i njezin 
brat Perica privjesio, prolazio. 

— Pa ajde, neba bude za danas — u šali će Vid, 
te rekne Luci i Ruži da zadju u sjenicu, gdje se već za 
stolom prikupilo više susjeda i prijatelja. 

— A gdje je Stana danas? — upita Martin — zar 
je nema na proštenju ? 

— Bila je kod rane mise, a netko je morao ostati 
kod kuće. U ostalom, šta te za Stanu briga? Ti nama 
donesi litru vina, pak nešto pečenja. Bit će valjda dobro, 
jer lijepo miriši. 

— Takova još nijeste jeli što ste živi, — odvrati 
(ferjović i ode. 

Za čas stvorila se pred Vidom litra i čaša, i tanjur 
S pečenjem. 

— Mi nismo gospoda, pak ćete se i s jednom čašom 
zadovoljiti; a kod pečenja možete se i prstima služiti, 
onako kako to na proštenjima obično biva. 

Malo po malo stala se mladjarija razilaziti, a Vid 
nastavi razgovarati se sa svojom družinom i s ostalima, 
što bijahu kod njegova stola. 

— Ružo, što ne ideš ti medju mladež? 

— Ostavite me djede, ne veseli me. 

Mora se na ime priznati, kako je inače taština obična 
pogrješka mladjarije, da se Ruže ta pogrješka nije bila 
dohvatila. Ona je bila lijepa ; al za ljepotu kan da nije 
znala ili nije marila. U nje bijaše sve skladno i naravno, 
bez najmanjeg prenavljanja. Ona je znala za ljepotu srea 
i duše, jer joj je o tom običavala majka često govoriti; 
a bila je sretna i potpuno zadovoljna, kad je i majka 
s njom bila zadovoljna. 

— Eno, eno, gledjte tko to to ide — prekine Velj- 
ković, jedan od onih, što su sjedjeli za stolom s Vidom 

— Dva vojnika na ulansku odjevena; valjda su došli 
na dopust, pak se hoće da prošeću do Vidikovca. 

— Na kakav dopust sada u to vrijeme? — reče Vid. 

Dok su ovako razgovarali putnici se sve bliže primi- 
cali; dok ih nije Veljković prepoznao te veselo uskliknuo : 

— Nikola Bilović i Stjepko Vranković ! 

— Živjeli, živjeli! — kliknu vesela mladež. 

— Nikola! dijete moje, —- uskliknu Luea, skoknuv 
sa stola. 

Vid se ogleda i opazi sina u naručaju materinom. 
Otac gledao časak, pak će u šali: 

— No majko dosta je. Ti valjda ne ćeš sama za 
sebe zaokupiti Nikolu, ta i ja sam ovdje. 

— Briga me za te — odvrati stara — Nikola je 
moj, ja ga ne puštam iz ruku. 

— Nu da tvoj i naš. Hej Niko momče mlado ; deder 
da ti pogledam u junačko lice. 

Nikola, izvinuv se od matere, zagrlio i izljubio oca, 
a zatim se i sa ostalim znancima izrukovao. 

— Sinko, evo ti ovdje jošte jedne ukućanke, mila 
nam je ko rodjeno dijete, jer je vrijedna naše potpune 
ljubavi. Ime joj Ruža. Mi smo se češće o tebi razgova- 
rali, te. brojili dane i ure, kad ćeš nam se vratiti. Pru- 
žite si ruke djeco! 

Ruža ustala i pogledala Nikolu u lice, onako na- 
ravno, bezazleno, kan da su si znanci od davna, premda 
se sada prvi put vide. 

Nikola je, rekao bih, svojim pogledom uronio u srce 
djevojčino, a djevojka u svojoj prostodušnosti ne sluteći 
ni dobra ni zla pustila, da joj na licu čita; al za čas oh- 
lilo joj se lice rumenilom djevojačkog stida, pak oborila 
glavu, dočim joj je mladić stisnuo ruku. 

— A sad sjedni do nas — reče otac — pak se 
malko odmori, ta sigurno si umoran. 

— Jesam -— odvrati Nikola — jer sam jutros krenuo 
iz Karlovca na Zagreb, gdje sam opet sjeo na željeznicu, 
i ovamo došao, kad se narod već iz crkve razilazio. 

U to donio Gerjović friška pečenja i vina, te Nikoli, 
koji jošte danas nije ništa okusio, išlo u slast. Kucnnv 
se s majkom, ocem i sa susjedom Gerjovićem reče, ko- 
liko ga veseli, što se vratio kući, da bude od pomoći u 
stare dane svojim roditeljima. 

I tako u lijepom razgovoru sprovedoše neko vrijeme, 
te se vratiše kući, hvaleći Boga, što im dao da se opeta 
zdravi vide. 


*& 
*k še 

Bilo već sunce na zapadu, kad se Vid sa svojima 
vratio kući. Stana ih doduše čekala s objedom, al kad ih 
nije bilo do odredjena vremena, sjela s Janom za stol te 
mirno objedovala. Znajući da će se pod večer vratiti, 
k onomu što je od objeda preostalo zaklala patku, pak 
ju ispekla. Sjela u vrtu na klupu u hladovinu jorgovana 
i čitala bibličku povjest, što ju Ruža dobila u školi, ali 
misli joj bludile kojekuda, te se sticale uvijek u jednoj: 
što će biti od nje i od njezine djece? Ona se nije mogla 
na ništa potužiti i nije se tužila; bila je zadovoljna. Ta 
Vid 1 Luca ljudi su dobri, kreposni, milosrdni i njima 
osobito skloni, al to ne može da ostane tako do vijeka. 
Ta Vid ima sina i sinovca, a kad _ se ovi vrate ne će li 
ih smatrati kao nametnike na svom ognjištu. Ruža je za 
udaju, a tko će se na nju sirotu obazreti? pa ako se i 
uda, ne će li joj se predbacivati njezino siromaštvo ? 

Ona bi u mislima i dalje proslijedila bila, da joj ne 
doprije do ušiju veseo žamor, što se je čuo s ceste. Od- 
loži knjigu i podje da vidi. Bio je Vid sa svojima. Za- 
čudila se, kad u njihovu društvu opazi mladića na voj- 
ničku odjevena, gdje vodi Pericu za ruku. 

— Bože! To će biti Vidov sin Nikola, i evo nas 
na početku novoga doba u novom životu. 

U kući Bilovićevoj dolaskom Nikolinim nastao nov 
svježi život. Živilć se u potpunom zadovoljstvu, pa se sve 
natjecalo, kako bi više starcima ugodili. Vid Aakako ostao 
kod svog običnog posla, ali Lucu posvema zamijenila 
Ruža i Stana. Nikola gledao, kako bi svim zadovoljio. 
Ruža imala posao reduše u kuci, a Nikola da je smio i 
mogao, sav bi posao mjesto nje obavljao. 

Pa ipak bijaše držanje Nikolino spram djevojke tako 
lijepo i plemenito, da nije moglo davati nikomu povoda 
bud najmanjoj slutnji, o kakovom nježnijem  odnošaju, 

on se na samu s njom ne bi nikada razgovarao, a u medju- 
sobnu općenju u kući njihov bi odnošaj nalikovao odno- 
šaju brata sa sestrom. 


VIII. 
Nikola i Ruža. 


Ljetno doba bilo već davno minulo i jesen osvanula, 
ali onako lijepa i povoljna, da si je ljepše ne bismo mogli 
poželjeti. Svakomu gospodaru pune ruke posla, da po- 
spremi, što mu je darežljiva narav uz mar i muku bila 
darovala. 

I bilo sve živo i veselo ; jer je gospodarstvo urodilo, 
kao malo koje godine. 

I u Bilovića radilo se neumorno. Otava je sa sje- 
onokoše bila pospremljena, a sad se išlo na kukuruz da se 
pobere. Svega bilo dosta, a radine ruke domaće čeljadi 
uz pripomoć radnika i nadničara već posao dovodile kraju. 
Žitnice napunile se raznovrsnim žitom : kuružnjak bio 
kreat pun dozrele kukuruze, rekao bih da će svega i za 
tri godine doteći Bilovićima. Spremalo se na berbu u 
vinogradu ; groždje se caklilo i prelijevalo u raznim bo- 
jama na vinovoj lozi; a bilo temeljite nade, da će se 
svi sudovi, što ih bilo u Bilovićevoj klijeti napuniti sla- 
djanom širom. 

U berbu pribrao Vid susjeda i susjedica, koji mu 
pri takovu poslu rado pripomagali, a kad se obavilo, Luca 
sa Stanom priugotovile večeru i veselicu, da se povesele 
rad Božjega blagoslova, koji im toli obilno pao u dio. 

U pjevanju i veselu razgovoru prošla večera, i kad 
se prijatelji stali razilaziti, već je mjesec od davna za- 
plovio modrom nebeskom pučinom. 

Nikola s Ružom pošao naprijed, a Vid s Lucom i 
Stanom za nekoliko koraka natrag. 

— Ružo! ti danas nekako nevbično izgledaš, kan 
da nisi sama sa sobom zadovoljna. Ili ti se što takovo 
dogodilo, ili te je možebiti tkogod uvrijedio ? 

— Što ti ne pada na um? — poluglasno će Ruža. 
— Po čem ti na meni naslućuješ takovu promjenu ? 

— Po tvom držanju i razgovoru; ti nešto kriješ, 
što te izjeda, a ipak ne možeš ili ne ćeš da izadješ na 
javu; što bi to moglo biti, da ti ne bude susjeda Marta 
štogodj nabajala ? 

— Bit će nešto takovo, — odvrati potiho djevojka, 
ali je namah i požalila, što joj se riječ preko volje izmakla 
iz ustiju. 

— Pak što ti je takova kazala? Valjda nije kaka 
tajna ? 

— Ne, ne, nije tajna, te ćeš ju 1 onako doznati, ali 
ja je barem ne ću ponoviti. 

— Ružo imaš li povjerenja u mene ? 

— Iti to pitaš? — hoće kao uvrijedjena djevojka. 

— A zašto mi onda ne otkriješ, što te uznemiruje. 
No reći ću ti ja, a omožda ću i pogoditi. Marta ti pri- 
šapnula u uho Vinka Horvata kneza cerničkoga, pak ti 
se ne da iz glave. 

— Ne Nikola! za njega me ne boli glava: ali meni 
je istina nekako teško pri srcu, a ne znam ni sama za 
razlog. 

— Ne budi dijete — prijazno će i nježno mladić. 
— Svidja li ti se naša kuća? misliš li da bi u njoj 
mogla naći svoju sreću, evo ti Ružo moje ruke a s njom 
i srce! Mi o tom nismo dosele razgovarali; ali su nam 
se i srca razumila. U mojem srecu, koliko je do mene, 
za tebe je jedino mjesta, i ja ću te u njem zaštititi, pak 
ma trebalo borbe na život 1 smrt. Ti mi možeš mirne 


duše vjerovati, jer nemaš uzroka da o meni sumnjaš. 
Ruža. 4 

— 1 ne sumnjam Nikola; ali kad na to mislim, 
srce mi trne, jer bi bilo previše sreće. a da ne bude 
pelinom pomućena. 

Ovo bi dvoje i nadalje naklapalo, da se ne hudu već 
našli na dvorištu, gdje su ih već i roditelji dostigli. Vid 
i Nikola prigledali jošte blago, pak se zatim povukli u 
sobu. Časak razgovarali, zatim Nikola pošao u svoju ko- 
moru na počinak, a Ruža našla si posla, da nešto ispravi 
na odjeći Peričinoj. 

U zajedničkoj sobi ostali sami roditelji. 

Vid sjeo za stol, pak se laktovima podbočio te stao 
misliti. Luca sjela do njega, a Stana nešto pospremala 
po sobi. 

— Ja sam bio nakanio — započe Vid —- ženiti sina 
već prije nego li bijaše pošao u soldačiju, ali budući da 
on nije imao volje, to sam za onda odustao. Sad se vratio, 
ima mu dvadeset i četiri godine, te je i vrijeme da se 
ženi, a čini mi se da bi on to i htio. Nikola je kako se 
čini, već izabrao vjereniću sreu svomu. On nam doduše 
toga ne kaže, ali bi čovjek morao biti slijep, kad ne bi 
opazio, da mu je Ruža sreu prirasla; a opet mogao 
sam opaziiti i to, da i djevojka za njega mari. Moram 
reći, da mi je drago i da sam ja, poznavajući Ružu, to 
želio prije jošte, nego li se Nikola vratio. On je došao, 
pak neka se dogodi ono, što se mora dogoditi. Ja do duše 
ne znam za izvjesno; ali slutim, da se ne varam. Što 
mislite Stano? Vi ste majka, te imate odlučnu riječ, pak 
kažite, bi li vam savez naše djece bio po volji? 

— Da vam pravo kažem i ja sam na to pomišljala, 
ali sam uvijek imala pred očima naš položaj. Mi smo si- 
romasi, koji tek vašom dobrotom dijelimo vaš krov i 
ognjište, pa bi se to moglo danas sutra predbaciti momu 
djetetu, što bi ju bez sumnje duboko ranilo. 

— Stano, ne _ budite dijete. Ta mi se poznamo u 
dušu, a to vam je spoznanje najsigurnijim jamstvom, da 
je vaša bojazan bez svakog razloga. Od nas se nemate 
bojati, da će vam itko ikad štogod predbaciti o vašem 
tobožnjem siromaštvu. Vi znadete vrlo dobro naše pri- 
like, gdje se ne pita za miraz i bogatstvo nevjeste, jer 
ona nalazi sve, što joj za život treba u kući, u koju se 


udomila. A drugo, što je glavno — a u tom znam da 
se sa mnom slažete — najveće bogatstvo, najveće blago, 


što ga može mlada pokloniti svomu vjereniku, jest nje- 
zino poštenje, njezina krepost, njezine duševne 1 tjelesne 
vrline. .5 te strane sam ja potpunoma uvjeren, da će 
moj Nikola biti potpunoma zadovoljan; jer ga vaša Ruža 
može u istinu učiniti sretnim, a opet se nadam, da se 
ona uz moga sina ne bi mogla ni na što potužiti. Ja ne 
ću da vam ga hvalim, jer je moj sin, ali i vi ste sami 
imali priliku da ga sa svake strane upoznate. Kažite mi 
dakle po duši, biste li privolili, da se ta djeca uzmu? 

— Bih, dragi Vide, ako se samo djeca vole: premda 
se ne mogu oteti neugodnoj slutnji, da nas sve skupa 
čeka jošte velika kušnja. Ja ću se medjutim moliti Bogu 
i bl. Djevici, da nam bude u pomoći. 

— Da molimo se svi zajedno za sreću naše djece, 
ta to nam je roditeljska dužnost, pak bdijmo nad nji- 
hovom srecom. 

Luca bila sretna i zadovoljna, a i Stanine oči za- 
rosila suzama materinje ljubavi. Slijedeći dan imala se | 
djeca očitovati. 

Ne treba nam spominjati, da kod njih ne bijaše ni- 
kakova prigovora, te kad su si pred roditeljima pružili 
ruke, splinula im čista srca u: nerazrješivu cjelinu, koju 
barem po njihovom sudu ne bi mogla nikakova sila ras- 
kinuti. | 

Zaruke su bile obavljene, mlada isprošena, a za ne- 
djelju dana imali mladi poći pred župnika na običajni 
zapis, da se po propisu mogu slijedeće nedjelje ozivati. 

U selu a i u cijeloj župi brzo se saznalo, da se Ni- 
kola Bilović ženi. Jedni mu čestitali poznavajući Ružu, 
drugi mu zavidili, jer su i sami bili nakanili kod nje 
pokušati sreću ; a napokon bilo i takovih, koji si o njih 
brusili zlobne jezike, ali za takove nije nitko mario. 

Nikola bio veseo, te kod svakog posla pjevuckao, 
srce mu bilo razdragano, a oči mu sijevale s naslućivane 
sreće budućeg bračnog života. A što da rečemo o mladoj, 
tom nježnom istom proevalom cvijetu djevičanske stidlji- 
vosti, koja je bila ogrijana žarom prve ljubavi mladića, koga 
je poznavala kao uzor muževne krjeposti i vrline? Ona 
se češće privijala na tople materinje grudi, te šaputala: 

— Majčice ja se nadam u Boga, da ću biti sretna. 
Aitli Perica bit ćete sa mnom sretni. 

— Dao Bog odpovrnu majka, to je moja najvruća 
želja, za koju se molim dragomu Bogu. 

Kad bi susjedi i susjede čestitale Ruži, ona bi samo 
stidno lice oborila i zarumenila, a to je bio znak, da 
drage volje prima želje svojih prijatelja i prijateljica. 


IX. 
Blaž se vraća iz tamnice. 


Bila hladna jesenska večer u oči sv. Martina. Go- 
spodarski sav posao bio obavljen. Što se mislilo zasijati, 
to se već odavna posijalo. Još je jedino preostalo da do- 
vezu drva za zimu. Bilovići već tjedan dana sijeku i voze. 
Upravo su danas posljednji voz dovezli. 


— Hvala Bogu — reče Vid. — S drvima smo za 
cijelu godinu opskrbljeni ! 

U večer, kako bilo hladno, naložila Luca peć. Nikola 
donio komad drva, da nešto na jarmu popravi, a Vid je 
kod peći tesao luč. 

Ruža na preslici medju prstima premetala sitno vla- 
kance. Luca nešto krpala na Vidovoj odjeći, a Stana pri- 
premala večeru. 

— Bojim se, da će nas ljetos zarana posjetiti zima 
— reče Vid. — Istom Martinje, a gotova studen. Ne bi 
ni čudo bilo, da nas Martin u bjelini zateče. 

— Svejedno oče, mi smo na sve pripravni, a posao, 
što ga imamo obaviti — moći će se obaviti i kod tople 
peći. 

— No ti, Ružo, mogla bi preslicu u kut metnuti. Ta 
do svete Kate nema ni dva tjedna — opet će stari Vid, 

— Hvala, tato! Mi smo se već poskrbile za sve — 
odgovori stidljivo Ruža. 

> — Da! za sve! A ja ne vidim od svega toga ništa! 

— Ti bi baš morao sve znati i vidjeti — odvrati 
kano uvrijedjena Luca. 

— No! No! Dobro, dobro! Ne ću ja kavge u kući, 
— odvrati u šali Vid. 

Stana medjutim prostrla stol, a Vid pošao u smoč- 
nicu, da donese mošta, što ga je donio iz klijeti. Ta 
danas je doba, jer sutra već moštu nema imena. 

Kod večere bili svi veseli, dobre volje, te se razgo- 
varali o koječem. 

Nikola stao najljepše pripovijedati svoje doživljaje iz 
vojništva, kad najednom šarko zalajao, pa kad je lavež 
jači postajao, podje Vid na hodnik, da vidi što je? 

Pred vratima opazi čovjeka, gdje se štapom brani 
od .psa. 

— Marš šarko, ne bilo te! Tko si Božji? 

— Ja striče: Blaž iz Lepoglave. 

— Ti si sinko! 

— Jest ja sam, hvala Bogu. 

— O ubogi Blažu! Ajde sinko, baš smo kod večere. 

Vid otvoriv vrata unidje u sobu vodeći za ruku gosta, 
koji se usred sobe oglasi pozdravom : 

— Dobar večer ! 

— Ta za ime Božje, to je Blaž — povika Luca i 
skoči od stola, te ga zagrli, kao da mu je rodjena majka. 
Pa kako i ne bi, kad joj ga njegova majka na samrti 
tako toplo preporučila. 

I Nikola — ta rod su bližnji — pruži mu ruku i 
poljubi ga u lice. 

Vidu bilo teško da zapodjene razgovor o njegovu ži- 
votu u Lepoglavi, jer nije htio da dira u krvavu jošte 
ranu, pa zato volio pripovijedati o gospodarstvu, pa o no- 
vostima, što se dogodile u selu ili župi. Blaž slušao i ne 
slušao. Bio je zabavljen jelom, jer je bio u istinu gladan, 
a i išlo mu u tek. | | 

Nahranivši se stao i on za koješta pitati i pripo- 
vijedati. Kad što bacio bi okom preko stola na Ružu, i 
svaki put bi ga neko neobično čuvstvo obuzelo, te protrnuo. 
Ruži se nisu svidjeli njegovi pogledi, pak je s toga pazila 
da im se uklanja — razgovarajući se bud s majkom bud 
s bratom, te čekala zgodu da što prije umakne iz sobe. 

Našlo se brzo povoda; Stana joj prišapnula, da valja 
prirediti komoru i postelju za prihodnika. 

— Kakvi su to ljudi? -- zapita Blaž strica si, kad 
su žene otišle iz sobe. 

— To ti je sirotinja, što je došla na sam badnji 
dan pred nekoliko godina stana tražit. Primismo ih a 
hvala Bogu ljudi su dobri, pa smo ih i zadržali ovdje 
medju nama. | 

— E pa dobro! — odvrati Blaž. 

— Blažu dragi, znam da si umoran, ajde ti na po- 
činak, pa ćemo sutra, ako Bog da, više razgovarati. 


OD 


Blaž ode u komoru, gdje su mu žene bile pripravile 
postelju. Hoće da legne da otpočine, ali jao! ne će san 
na oči. 

Razni prizori i dosadanjeg burnog života nizali inu 
se pred očima. U njima ne bijaše nišla lijepa ni pri- 
jazna, što bi mu dušu moglo ugrijati. Napokon zaustavi 
mu se misao da današnjim pojavima. 

— Vid, Vid, uvijek stari onaj dobričina i poštena 
duša. Luca taj angjeo ove kuće, kako su ga lijepo pri- 
mili, kano da su se na najljepši način razišli, pa nakon 
toliko godina opet sastali! Ali 1 ove strane žene! Ne 
znam — govoraše u sebi — jesam li u svom dojakošnjem 
životu ikada vidio osobu, kao što je ta djevojka. Vidio 
sam stotine žena i djevojaka, nijedna me nije bila kadra 
osvojiti. Ona bi me, pa da sam grabežljiva zvijer pretvo- 
rila u pitomo janje. O0h da hoće poći za me! Ma ne 
znam, što bih dao na svijetu, da hoće biti moja. 

Misleći tako izmučeni Blaž usnu, te spavaše kav 
zaklan, dok ga u jutro ne probudi zvono s vidikovačke 
crkve, što pozivaše ljude k ranoj misi, gdje se slavila 
svetkovina zaštitnika crkve i župe. 


X. 
Blaževe spletke. 


Blaž ustade 1 s drugim domarima podje k ranoj misi. 

Prvi je to put poslije tako dugog tužnog izbivanja. 
što dolazi opeta Blaž u župnu crkvu, gdje je nekada kao 
malo dijete, tako lijepo znao ruke sklapati, a gle što je 
sad od njega nastalo! 

Poslije propovijedi bilo ozivanje zaručnika. Čitatelj 
si može predstaviti, a i sam zna iz iskustva, kakva je 
tišina kod ozivanja. Pod čitanjem evangjelja i pod pro- 

povijedju kašlje se neprestano. Al kad dodje do ozivanja, 
sve zaustavi sapu i povuče dušu u se kao da je nema. 

Tako bilo i sada na Vidikovcu. Sve je slušalo po- 
zorno ; pa tako i Blaž. 

Na jednom čuje Blaž: 

Uzima u sveti ženidbeni stališ Nikola, 
sin Vida i Luce Bilovića iz Šalinovca, mla- 
denac: Ružu, kćer pokojnoga Jure Draženo- 
vića iz Brinja i žene mu Stane, djevojku. Ozi- 
vaju se prvi puta. 

Sve lijepe misli i preporuke nikom iznikoše iz glave 
Blaževe. 

— Ruža? Ta to je ona djevojka, što je kod moga 
strica ? 

— Zaručena? — po prvi put ozvana — pa onda 
dolazi i drugi i treći put, pa onda vjenčanje, pa onda — 
izgubljena za Blaža. 

— A ne, ne! 

— Još nije prekasno, još se dade pomoći. 

— Al kako? | 

— Zar zbilja ona toga mog bratića tako ljubi? Zar 
se ne bi dale te sveze prekinuti? 

Te i takove misli obuzimahu Blaža. Nije on pazio 
ni na dalje ozive ni na podizanje: nije se ni osjetio i 
već daje svećenik zadnji blagoslov. 

Svijet se stane razilaziti i Blaž s njime, misleći jed- 
nako : 

— Zar se ne bi te sveze dale prekinuti? 

Bilo samo deset dana do sv. Kate (ove godine pala 
upravo na srijedu) kad su se običavala obavljati vjenčanja. 
U Bilovićevoj kući bilo svega na pretek, te se nije trebalo 
brinuti ni za vino ni za meso ni za druge malenkosti, 
ali pošto je Vid želio, da se znade, kad jedinca ženi, 
mislio on pozvati i gospodu u svatove; pak s toga odlučio 

poći u Zagreb po nekoje stvari, a Luca mislila da bi 
i za Ružu trebalo štogodj kupiti 1 nabaviti, s toga nago- 
vorila i Stanu, da podje sa starim u Zagreb pa da nabave 
svega, što misle da će trebati. 

Slijedeće nedjelje dakle ranim jutrom upregao Nikola, 
te s ocem i Stanom odjurio u Zagreb, obrekav da će se 
žuriti, kako bi se jošte za dana vratili kući. 

S Nikolom odvezao se i Blaž do susjednog sela gdje 
je imao, kako je sam kazivao, nekakav posao obaviti. 

Luca pošto je kuću uredila i pospremila, pošla u 
orkvu, a Ruža ostala sama u kući, da pripravi objed. 

A s objedom ne bijaše puno posla; za nju i za Lucu 
ne će puno trebati, a Blaž se i onako ne će prije ve- 
čere vratiti, on će valjda pričekati na Vida, pa će doći 
zajedno s njima. 

Naloživ vatru i staviv na komin lonce s varivom 
podje u komoricu, uzme krunicu, te stane moliti žalosna 
otajstva; kad nije mogla u crkvu, da barem koliko može 
kod kuće kršćanskoj dužnosti zadovolji. 

Bila je upravo na početku četvrte desetice, te izmo- 
lila: koji je za nas nosio teški križ, kad no se 
vvata otvore 1 u sobu stupi Blaž. 

Ruža protrnu i stavi krunicu na stol, pa podje prema 
vratima i ne pogledav Blaža. 

-— Kuda ćeš Ružo? — oglasi se Blaž. — Ti _moliš 
krunicu. Ako želiš i ja ću s tobom nastaviti. 

— Vi ste jutros kazali da ćete u Sesvete, a tek pod 
večer da ćete se vratiti, a vi ste evo iz nenada banuli, 
kao iz oblaka. Što to znači? 

— Ništa, ništa, Ružo. Htio sam da budem s tobom 
na samu, da ti dvije tri rečem. 

— Za što na samu? Ono što ste imali kazati, mogli 
ste i pred mojom majkom i pred mojim zaručnikom 
kazati. 

— Pred njim najmanje -— naglo će Blaž — a da 
ne otežem, kazat ću ti odmah šta hoću. 

— Ali ja vas ne ću slušati, ostavite me na miru, 
da idem za svojim poslom. 

Rekavši to hoće da pobjegne iz komore. 

— No, no! čekaj da ti kažem — reče Blaž metnuvši 
ruku na kvaku. — Ti si zaručena i danas po treći put 
ozvana. "Vi si poklonila srce i ruku momu bratiću Nikoli, 
i ne znajući da on tebe ne ljubi. On te uzimlje tek za 
okladu; jer se mislilo da ćeš ti svakako prije pružiti 
ruku bogatomu i uglednomu knezu cerničkomu Horvatu, 
nego li Nikoli Biloviću. Kako je vidjeti, Nikola je okladu 
dobio, i on će se moći pred svojim drugovima ponositi, što 
je tako ugledna suparnika pobijedio, koji će medjutim taj 
poraz lako pregorjeti, jer se je već s drugom zaručio. 

— Pa šta to vas briga, ljubi li on mene ili ne? Ja 
sam njegova zaručnica, a vi mene pustite na iniru. 

— Čekaj da ti sve do kraja kažem. 

— Ja ne čekam ništa. 

— Vidjet ćemo -— reče Blaž i zaključa vrata i 
metne ključ u žep. 

— Što namjeravate, nesretniče — u strahu će Ruža 
-— zašto ste vrata zatvorili ? 

— Zato da mi prije vremena ne utečeš. 

Djevojka stala drhtati i blijediti te se ogledavati po 
komori, oči joj zapele o veliki kuhinjski nož, što ga 
bješe sa sobom donijela, kad je unišla u komoru. Pri- 
mirila se i ustobočila pred protivnikom. 


— "Ti se bojiš i blijediš, — započe Blaž, — ali 
nemaš razloga, jer ja ništa zla ne mislim — ali ti 
moram kazati svoju odluku. — Ružo! ja te ljubim, 1 to 


vd onog časa, kad sam te u toj kući prvi put vidio. — 
Ostavi Nikolu vrati mu prsten, ja ću ti dati ljepši i dra- 
gocjeniji. Ostavi ovu kuću, ja ću ti sagraditi novu i ljepšu 

i mi ćemo imati dovoljno zemljišta da radimo i gospo- 
darimo — jer polovica cijeloga posjeda Bilovićeve za- 
druge pripada meni, a kraj toga zapast će mi i novaca, 
i sam imam prištedjenu koju krajcaru, a umijem zanat 
koji će nam u gospodarstvu osigurati budućnost, majku 
i brata uzet ćemo k sebi, te ih paziti kao oko u glavi. 
— Ružo, kazao sam ti što za tebe ćutim i osjećam, 
kazao sam ti što mislim. 

— Tim ste dakle svršili — pa me možete ostaviti. 

— Ne, dok ne čujem tvoj odgovor. 

— Već ste ga čuli. Hoću li vam sto puta govoriti? 
(dilazite iz ove sobe i ostavite me na miru. | 

— Dobro! ostavit ću te ali zapamti si dobro: kunem 
ti se, da će prva noć tvoga vjenčanja biti ujedno i za 
tebe i za Nikolu posljednja noć. 

Blaž otvori vrata, te ogrnuv se kabanicom  izniknu 
prema vidikovačkom brijegu. 

— Bože, — uzdahnula Ruža — bijaše li to na javi 
— ili samo strašan san. 

Nož što ga je jošte uvijek držala grčevito u ruci, 
govorio je, da žalibože nije sanjala. 

Luca mogla svak čas banuti, a ipak nije željela da 
ju nadje zbunjenu, s toga se na brzu ruku umila, otrla 


i pošla u kuhinju. — Sada se istom sjetila, da je imala 
pile zaklati i osnažiti - a kasno je. Nu ona i to obavi 
i kad je Luca nadošla — pile bilo osnaženo i porezano. 


— Ha ti si danas mislila da će služba Božja dugo 
trajati ? 

— Ništa, ništa, majko — reče Ruža — objed će 
biti odmah gotov. 

Za pol sata bila juha na stolu. Luca bila razgovorna 
te pripovijedala kojekakove pošalice iz mladjih dana, dok 
je i ona bila pod prstenom djevojka, pak zaključila, kako 
je sretna svaka mlada, koja je našla pristala i valjana 

muža a došla u kuću gdje su ju primili kao rodjenu 
kćerku. Ružo, budi vedra i vesela, gledaj mirno u bu- 
dućnost, ta Nikola je vrijedan i pristao momak, a uz 
svoju majku, imat ćeš uvijek i u meni _ majku, a i moj 
će te Vid ljubiti dvojakom ljubavi kao kćerku i snahu. 
Luca je to tako iskreno i čuvstveno izgovorila, da je 
jedva opazila, kako Ruža blijedi i drhće. Ta ona se za 
čitava objeda — jedva dotaknula jela. 

— Za ime Božje! što ti je dijete moje? 

— Majko — prošapta Ruža — nije mi dobro, — i 
jedva se uz najveći napor savladala, da joj nisu suze 
provalile na oči, i glasno zajecala. 

— Nije ti dobro, ta vidim, ali što ti je došlo? Ta 
jošte jutros bila si tako rumena i vesela, ko proljetna 
ruža. Kaži mi što ti fali? gdje te boli? Ne bi li ti po- 
mogla Manda Hervićeva, ta ona je gotova ljekarica. 

— Ne treba, dobra i mila majko, ali leći ću malo, 
može biti će mi odlanuti. Molim za Boga, da me samu 
ne ostavljate. 

Za pol sata dovezli se Vid, Stana i Nikola. 

Nikola pospremao konje, a Vid sa Stanom, ponesav 
stvari sa sobom, unidjoše u sobu. 


— Dobar veče, — pozdravi Vid — nismo li se žu- 
rili? bili bismo došli i prije — ali je ružan put osobito 
do Sesveta. 

— A nije li Blaž s vama došao? — upita Luca. 


— Nije, on je namah iza Dragušice sašao s kola 
veleći da imade u Kopanici posla i da se mora još prije 
objeda vratiti. 

— Nisam ga vidjela, da .bi se vratio, a i nema ga 
sada kod kuće. Valjda se gdje u vidikovačkoj klijeti zadržao. 

Ruža šutila, ali joj ledena struja prostrujila tijelom. 

Stana pristupila kćeri — i opazi ju zbunjenu i sa- 
trvenu. | 

— Ti si bolesna, dijete moje! 

— Da, o podne joj pozlilo, no sada je holje. Što ne 
Ružo, sutra ako Bog da, bit ćeš potpuno zdrava ? 

— Ja se nadam, — dahnu djevojka i obori glavu. 

U to došao i Nikola u sobu, te stali raspremati stvari, 
što su ih dovezli. Stana iz škatulje izvadi vjenčani vijenac, 
što ga bila za Ružu izabrala — bio lijep za svaku gra- 
djansku djevojku, htjela joj ga metnuti na glavu, da vidi, 
kako će joj pristati. 

— Ostavi, majko, do sutra, — dahnu djevojka, i suze 
joj se proliše licem. 

— Ružo! ja te nisam takovu vidila. Što to znači? 

Djevojka joj dala znak, neka ju više ne pita. 

Vid se snuždio, Nikola je turobno motrio —ali nisu 
se dalje pitali, nadajući se, da će sutra biti sve drugačije. 

Luca se požurila da bude večera gotova. Ža večerom 
razgovor nekako zapinjao. Svima je njeka, slutnja stezala 
sree. — Ruža nije se ničega ni dotakla. 

Poslije večere odoše na počinak. Ruža je to jedva 
dočekala — jer je željela da bude s majkom na samu. 


XI. 
Ružina odvažna odluka. 


— Zlatna jedina majčice! — zajecala uboga djevojka i 
savila grčevito ruke oko majčina vrata. 

— Da te ne bude, ja bih do jutra umrla ili poludila, 
— reče Ruža majci kad bijahu na samu. 

Stana se okamenila i na cijelom tijelu uzdrhtala, jer 
je slutila groznu nesreću. 

— Dijete moje, govori, da te razumijem. 

— Majčice govorit ću, ali znam da će mi svaka 
riječ zamirati na jeziku; znam da ću ti zadati tešku bol, 
— al ja moram govoriti. 

—- Govori, govori, diete inoje — jer ime neizvjes- 
nost izjeda i ubija. a 

Ruža sjela na postelju, a do nje majka na stolac 
upirući pronicavo oko u kćerino lice — kao da bi htjela 
i na njem čitati kobnu tajnu, s koje se već unaprijed 
prepada. | 

— O ne gledaj me tako, majčice. Nijesam ništa sa- 
krivila, s čega bi se morala postidjeti — što ćeš čuti, nije 
no nesreća, kojoj nismo mi krivi. Ja ću govoriti živu 
istinu upravo onako, kako da govorim pred Božjim sudom. 

Ruža stala pripovijedati točno u svim potankostima 
svoj današnji sukob s Blažem ne zatajivši ni najmanje sit- 
nice. Ona spomenu, kako joj se posljednjih dana nepre- 
stano ulagivao, te joj dapače nudio darova, koje je ona 
odrješito i s najvećom uljudnosti otklonila. 

— Majko promisli dobro, što nam je uraditi — 
vrijeme spješi, a ne smije nas nepripravne zateći. Mi mo- 
ramo stvoriti odluku. 

— Da! mi moramo odlučiti > uzdahne Stana; — 
kaži mi ponajprije, jesi li pripravna na svaku žrtvu? 

— Majko — majko! što zahtijevaš od mene? Bilo 
što mu drago, ja sam na sve pripravna, što se ne protivi 
zakonu Božjem. - 

—- Kćeri moja, — bolno će Stana, — jesi li ti ma 
«i za čas mogla pomisliti, da bih ja od tebe mogla za- 
htijevati nešta, što bi se protivilo volji Božjoj. — Ružo, 
ti moraš zaboraviti Nikolu, i pregorjeti njegovu ljubav! 

— Majko nezahtijevaj toga, jer to nije u mojoj 
vlasti. Nikola se srastao s mojim srcem. Hoćeš li da ga 
istrgneš — ubila si i moje srce. Ono je prestalo živjeti. 

— Dijete moje, a ipak mora biti, jer to od nas za- 
htijeva dužna ljubav i štovanje prema našim dobrotvorima, 
koji su u isto takovoj pogibli kao što smo i mi. — Ili 
misliš li, kad bi do vjenčanja došlo, da bi Blaž zaboravio 

svoju prijetnju? Ne varaj se! — Onaj koji je bio kadar 
dići se na oca, ne će se žacati ni drugog zločinstva. 

— Znam, majko, i razumijem; pa budi uvjerena, da 
sam pripravna na najveću žrtvu, što ju čovjek doprinijeti 
može. Ja se ne odričem ljubavi prema Nikoli. Ta je 
ljubav čista kao zlato. Ja ju nosim sa sobom, nosit ću ju 
po cijelom svijetu, ponijet ću ju u vječnost. Ali da 
spasem one, koji su nas poslije Boga najviše ljubili, — 
ja ću mu se ukloniti — ja sam pripravna u svijet, da 
si žuljevima ruku svojih služim svagdanji hljeb. Znam da 
će ga boljeti, znam da će mu mlado sree krvariti, — 
znam da će doći u položaj, koji nije bolji od smrti — 
Ali neodoljiva je nužda — mi joj se opirati ne možemo, 
pak napokon volja je Božja, mi joj se pokoriti moramo. 

— Dijete moje, — ajdemo na počinak — sutra ćemo 


se odlučiti, — pa za uvijeke ostaviti ovu kuću. 
— Da za uvijeke! — uzdahnu djevojka i zaplače. 
* 
* Ek 


Sjutra dan poslije doručka reče Vid: 

— Žao mi je što moram od kuće, ali radi neodgo- 
diva posla moram u Brege i Nikola će sa mnom. 

— Ija moram u Sveti Ivan — reče Blaž; jer sam 
ondje na povratku svoje stvari ostavio, pak ih ,moram 
uzeti. 

— Svejedno, — odgovori Vid, — žene će znati i 
same kućni posao obaviti. 

Poslije desete ure pošao Vid sa Nikolom u Brege, 
a malo kašnje otišao i Blaž. | 


— Ružo! -— govorila Stana, kad se našle same u 
komori; — ja sam odlučila i mi ćemo jošte ove noci 


ostaviti kuću. 
Stvari, koje su naše, pospremit ćemo i uzeti sa sobom 
a sve što nije naše ostavit ćemo, da nam se ne bi što 

godj prigovoriti moglo. — Ti imadeš ogrlica, suknja i 
pregača, što nije naše, to treba da ostavimo. Kako smo 
došle, tako ćemo i otići; Bog nas ne će zapustiti. Ružo 
ti ćeš i zaručni prsten skinuti s prsta i ostaviti. 

— Ne, ne, majko! sve ću ostaviti; ali prsten ću 
jedino sa sobom ponijeti kao vječnu uspomenu svoje 
ljubavi. 

— A što će ti to vrijediti, ubogo dijete? Ti valjda 
misliš, da bi ikad moglo doći vrijeme, da ti ga svećenik 
na oltaru blagoslovi! 

— Majko, istina je, taj prsten će u meni pobud),- 
vati bolne uspomene, ali imade i bolova, koje rado sno- 
simo, te koji nam daju snage za dalnje pregaranje. Evo 
taj prsten biti će mi opomena, da se nikada u ničije oči 
ne zagledam, on će mi poput bedema braniti srce, da se 
nikada nikomu više u životu ne pokloni. 

— Al on će te sjećati Nikoline ljubavi — a to će 
ti sjećanje biti gorko i tegotno. 

— Neka bude, majko, ja ću biti zadovoljna makar 
i stom samo uspomenom. A sad molim te, majko, ostavi 
mi vremena, da nekoliko rieči napišem kao oproštaj s 
Nikolom. 

— Čemu to, dijete moje? — reče majka. 

— Zlatna majko! vjeruj mi, da mi ne može podnijeti 
srce, da ga ostavim, a da mu barem na pismu ne rečem 
posljednji s Bogom i da mu ne kažem barem iz daleka, 
uzrok našega odlaska. | 

— Nemoj za Boga, tim ćeš od zla načiniti gore — 
Nikola i Vid planut će osvetom, a ta bi osveta mogla 
svršiti groznim zločinom, a tim bismo postigli ono, što 
upravo želimo da zapriječimo našim odlazkom. 

— Ne boj se majko! 

— Mi želimo da zapriječimo zlo, ali samim od- 
laskom teško bismo ga zapriječili, jer će se ovaj i 

ovako i onako tumačiti. A bojim se, da,će pogoditi pra- 
voga krivca. U Blaža se popela zloba na vršak, ali nje 
će nestati, čim ne bude mene u blizini. Blaž će me brzo 
zaboraviti, pak si naći drugu drugaricu. — S Nikolom 
je dakako drugačije: on bi ćutio i osjećao svu težinu 
moje žrtve možda za uvijeke. 

Ruža si pokrila lice, te stala gorko plakati. 

— Radi, kako si zamislila, ali gledaj da budeš skoro 
gotova, jer vrijeme odmiče. Vid i Nikola vratit će se 
kasno, Blaža, sva je prilika, ne će biti do zore. — Luca 
će rano na počinak, a tada: Bog nam bio u pomoći! 
krenut ćemo u bijeli svijet. 

— Ali što ćemo s Pericom ? 

— Ja sam mislila i na njega. On je kod Vidova 
kuma, u Dragušici. Neka ostane, ja ću ga preporučiti 
Nikoli, pak sam uvjerena da će ga paziti kao oko u 
glavi. 

— Dijete da ostavim na brigi kući, koju smo va 
za uvijeke ostavili? 

— Mora biti, branit će ga Bog i dobri ljudi. Mi 
mu barem za sada ne možemo naći sigurna utočišta. 

Kad znamo, gdje je, znati ćemo i način, da se upi- 
tamo, kako mu je, a kad nam budu povoljnije prilike, tada 
ćemo ga sebi uzeti. 

— Majko! meni je teško; ali i u toj očajnoj borbi 
prosinu mi dušom tračak ufanja, — jer smo se već 
uvjerile, gdje je ljudska pomoć najdalje, da nam je 
tim bliža i sigurnija Božja. 

— Hvala ti, dijete moje, na tim riječima, one su 
melem i za moje srce. Zloba je izagnala Josipa u tu- 
djinu, a ipak je njegov izgon bio na spasenje onima, 
koji su ga izagnali. 

— Ajde piši, ja idem k Luci, da joj šta pomognem 

Ruža. O 

Luca bila ko nestašno dijete vesela; ona što lijepih 
stvari bajala i pripovijedala Stani o sreći njihove djece. 
Ah sirota, koliko li ju ne će razočarati već sutrašnji dan ! 

Dan je prošao a za rana nastao mrak. Nebo doduše 
bilo oblačno, ali se ovdje ondje pomaljala koja zvijezda. 
Vida i Blaža nije se očekivalo, jer se znalo, da će se 
kasno vratiti. 

Večera bila rano gotova. Ruža i Stana na silu bla- 
govale, ali željele, da podju ranije na počinak. Djevojku 
ko da je boljela glava, a Stana se ćutjela umornom 
od jučeranjeg puta. 

Kad su bile mati i kći na samu u komori, pružila 
Ruža materi list, što ga za oproštaj napisala. Stana ga 
dva tri puta pročitala, pak napokon duboko izdahnula. 

— Bog ti naplatio žrtvu i blagoslovio obiljem svoje 
milosti. | 

Kako bijaše Vid kasno otišao a u Bregima imao 
posla, pak se malko medju prijateljima pozabavio, to se 
je tek kasno u noć vratio kući. No Blaža nije se ni ra- 
čunalo, da bi se prije zore vratio. 

Kad se Vid sa Nikolom vratio, bila u kući grobna 
tišina. Nije nikoga budio, već se mirno spremio na 
počinak. 

Jutro bijaše već davno osvanulo. U kući jošte sve 
mirovalo ; jedino Blaž, koji se netom vratio, tumarao po 
svojoj komori; valjda mu se pušila glava od nesnene 
noći i vina. 

Nikola prije ustao i da prigleda gospodarstvu. Vid 
je u sobi prekapao i pregledavao pisma, što ih sa sobom 
donio. Stana sama običavala rediti jutarnji posao, pa za 
to nije Luca obično ni dolazila u kuhinju. Kad je danas 
okolo sedme ure došla u kuhinju, začudila se, što u njoj 
nikoga nema, a i vatra nije na kominu naložena. 

Luca je mislila da Stani nije dobro, pa da se odinara ; 
zao sama zasukala rukave, naložila vatru i spremala se 
da pripravi doručak. 

Stol je već bio prostrt, jelo se pušilo u zdjelama. 
Vid sa sinom i Blažem sjeli za stol, pak čekali da 
dodje Stana s Ružom. Ali njih neima. 

— Podji Lueo i vidi da nisu možda oboljele, ta one 
su uvijek bile prve na nogama! 

Luca podje. A kako je raskolačila oči, kad je unišla 
u komoru, našla ju praznu! 

— Za Boga, — zavikne iza glasa, — Stane i Ruže 
nema kod kuće, a i postelje su njihove netaknute! Što 
to znači? O Bože, Bože! što ćemo jošte čuti i doživjeti ? 

Vid bio izvan sebe; Nikola se kamenio. Jedini 
Blaž, ako i mamuran, pokazao se posve ravnodušan, te 
onako ravnodušno izlanuo : | 

— Ciganska čeljad, došla noću, pa nas valjda op- 
krala, te noću odmaglila! 

Nikolino oko sijevnulo; usue mu zadrhtale, a ruke 
mu se grčevito protegnule, kao da će svom silom na- 
valiti. Vid to opazio, pa ga pograbio za rame i pogledav 
mu u lice reče: 

— Sinko slušaj me i izadji na polje! 

Za čudo! na rieč očevu ubogi se mladić primirio, te 
poslušao. | 
—— Blažu! ima li u tebe vjere i duše, da grdiš i po- 
nizuješ čestite nevine ljude, — reče Vid došavši s Blažem 
u sobu, gdje su spavale žene. 

— Gledji isto odijelo, što su ga ovdje dobile, stoji 
netaknuto. — Ogrlice, što ih Luca Ruži poklonila, evo 
su na stolu. 

— Sve je ovdje . . . 

— Ha gle i ovdje list nekakvi! 

Kad to reče Vid, skoči Blaž da pograbi list. 

— Mir tomu! odsiječe oštro Vid. 

— Nesretniče! nijesu li tu pomiješani tvoji nečisti 
prsti ? 

Blaž je nešto promrmljao, pak ostavio sobu. Kašnje 
ga za čas vidjeli, kako se omotao kabanicom, te poljem 
odjurio prema Dragušici. 

— Nikola, dijete moje, dodji de ovamo! Evo lista, 
što ti ga Ruža ostavila. Da čujemo što piše. 

Nikola sjedio na škrinji u komori zamišljen. Oči bile 
vlažne, a ruke klonule na koljena. 

— Sinko, ne kloni duhom — budi čovjek, koji se je 
kadar boriti sa nezgodama života pak bile one kakove mu 
drago. Ovaj će nam list valjda biti uputa, što da radimo. 
Vid mu pružio list. Nikola se mu primaknuo k prozoru, 
da čita. 

»Dragi moj Nikice“ tako je počimao list. 

Kad budeš ti taj list čitao, nas ne će hiti više u 
Vašoj blizini. Priznajem, da nije lijepo, što smo Vas osta- 
vile, a da se nismo s Vami oprostile; ali bila je neotklo- 
niva nužda. Mi smo morale otići, da spasemo tebe i tvoju 
kuću. To nam je nalagala kršćanska dužnost, pak i 
čuvstvo duboke zahvalnosti, što smo je dužne prema 
Vam, kao našim najvećim dobrotvorima. — Kad nas 
pred četiri godine tvoj otac uzeo pod svoj krov, te nam 
ponudio, da ostanemo kod njega, moja je majka rekla 
sa zahvalnošću da prima ponudu, ali je pridodala: na- 
dodje li ikad čas, kad bi naš boravak ovdje mogao biti 
štetan po Vas, onda ćemo bez oklijevanja, ako i teška srca, 
vašu kuću ostaviti. Taj je čas nadošao, a majka mislila, 
da mora održati riječ, pak smo tako potiho, da nam ne 
bude zapreke, otišle noću. Kamo? mi u ovaj par ni 
same ne znamo. 

Zlatni Nikice! Boli me srce, što te ostavljam. Boli 
me to više, jer sam uvjerena, da će ti srce u bolovima 

trpjeti i stradati. — Ali trpi pak reci: moralo je biti! 
— tako je volja Božja, kojoj se mi opirati ne možemo. 
Mi smo kao sirote došle pod vaš krov, pa kao sirote 
odilazimo; mi nismo ništa Vašega sa sobom ponijele. 
— Ali, Nikice, ponijela sam ipak nešto sa sobom, a 
to je srce tvoje, dok sam ti u zamjenu svoje osta- 
vila. — Nikice! zadrži me u uspomeni, sjeti se kadšto 
svoje nesretne Ruže i nesudjene zaručnice. 

Nikice! ja znam da ćeš se morati ženiti, jer su ta- 
kove prilike u Vašoj kući, pa će to to i tvoji roditelji 
željeti. — Učini im to za volju bez prigovora, a ja ću 
se moliti Bogu, da si nadješ ženu, koja će biti radost i 
potpora tvojim roditeljima. 

Mi a hitnji nismo mogle, da povedemo se sobom 
malog Pericu; on je u Dragušici kod Vašeg kuma. Dragi 
Nikice, molim te lijepo ja a moli te lijepo i majka 
moja, da na nj pripazite, da ga uzmete na svoju dušu, 
dok ne dodju povoljnije prilike. Ja sam uvjerena, da 
ćeš mi želju ispuniti. — Ja ću s majkom neumorno ra- 
diti, da mu štogodj privrijedimo, pa kad odraste, dat ćemo 
ga u kakav zanat. 

A sad na posljetku molim te jošte jedno; a kad to 
molim upirem oči u trpećega spasitelja na križu, da ti 
udijeli sile i snage, da ćeš znati trpjeti i pregarati. Nikice, 
ne osvećuj se nikomu! Spasitelj je na križu svojim neprija- 
teljima oprostio, i oprosti 1 ti onima, koji su nam štogodj na 
žao učinili. To će ti donijeti sreću i blagoslov već na 
ovom svietu, a sigurnu nagradu u vjekovitosti. — Dragi 
Nikice! kroz moju bol, kroz moje suze prosijeva tračak 
ufanja, da će nam se dobri Bog smilovati. Po sto puta 
hvala Vam na dobroti i ljubavi, što smo je u Vas našli. 
Bog Vas naplatio. — | 

S Bogom! Tvoja ljubeća te i do groba Ti vjerna 

| Ruža“. 

Nikola je taj list na odlomke pročitao, jer se gušio 
u suzama, koje su mu sapinjale riječi u grlu. Kad ga 
dočitao, vidio gdje se majka naslonila na jastuk, te pla- 
kala i Vid si suze otirao. 

Prošlo i pet časova, dok se moglo do riječi doći. 

— "Tri sta mu jada! — zaškrinu Vid, — glavom 
bih se okladio, da je to Blaževo maslo. Ali života mi 
moga, ja ću ga prisiliti, da mi kaže živu istinu. 

— Da da! Sada meni dolazi na pamet, kako je Blaž 
danomice vrebao na djevojku, a ona mu se sirotica jedva 
uklanjala, izmucala Luca. 


XII. 
Što sada? 

— Oče! a što ćemo sada? — zapita sin. 

— Ja ne znam. Ja se bojim, da za ovaj par nema 
pomoći, van strpljivo čekati, što će doći. 

—. Ne oče, ja ću ih poći tražiti. Pak makar po 
svijeta prošao, ja ih moram naći. 

— A da ih nadješ, misliš li da će se vratiti? 

Ja ću ih kušati nagovoriti. Neka barem kažu uzrok, 
koji ih je na taj doista očajni korak natjerao. 

— Čini što te je volja. Samo te molim, da štediš sebe 
i svoje zdravlje, pa da misliš, da imadeš stare roditelje, 
koji trebaju tvoje potpore, jer će nam inače gospodar- 
stvo i kuća propasti — a ja ću je teško u današnjim 
prilikama moći uzdržati. 

Već poslije podne istoga dana zaputio se Nikola u 
Zagreb, onda u Karlovac, a odavle u Brinj, njihovo 
rodno mjesto; ali niti je dožnao, a jošte manje našao, 
što je želio naći. 

Nikoli se nebo naoblačilo, a u kući Bilovićevoj 
zavladala mrtva tišina. O izginuloj Draženovićki i nje- 
zinoj kćeri pronosili se kojekakovi glasovi, ponajviše iz 
kovačnice Javorićeve u toliko, da se stari Vid osjećao 
prinukanim na obranu njihova poštenja pred općinom iz- 
javiti, da su svi oni glasovi prosta potvora i zlobna 
izmišljotina. 

Sjutra dan pošao Vid do župnika, da mu javi da 
se Nikola ne će vjenčati. 

Župnik je doduše znao za Bilovićevu nepriliku, ali 
tek iz trećih usta. Sad mu eto prilike, da saznade štogodj 
iz izvora; ali mu i Vid sam znao malo što kazati. 

— Tu ipak mora da bude nečija zloba po srijedi, 
— reče župnik. 

— 1 ja mislim. Moj sinovac je velika nesreća za 
našu kuću. 

Vi ga držite dakle odgovornim i za ovaj čin. Ali 
molim Vas, šta bi on mogao imati protiv te obitelji? Ta 
ona se sve ovo vrijeme vladala uzorno, da joj ne mogaše 
nitko prigovoriti. 


— E ja ne znam — gorko će starac; ako li nije 
ovo: Ruža imala poći za moga sina, jer se mladi za- 
voljeli a Blaž — — — — ne ću da kažem, jer ne bih 


htio, da tek slutnju i sumnju držim za istinu. 

— Pa što ćete sada ? 

— "To je upravo ono, što me muči i izjeda. Star 
sam i obnemogao; a i ženi mi ponestaje snage 1 volje. 
Do pred nekoliko dana bila živa vesela ko da se pomla- 
dila; a danas klonula glavom, ko da je izgubila pamet. 
Moj Nikola vucari se kućom kao izgubljen, on ni ne 
misli o drugom, nego o izgubljenoj svojoj zaručnici. 
Njemu bi trebala žena, a meni i Luci potpora i zamjena 
u kuci, ali ja ne osjećani snage, da ga nagovaram na 
ženidbu. 

I ne činite toga, prijatelju. Ustrpite se neko vrijeme 
pa makar i godinu dana, a do toga će Nikola zaboraviti 
ono, što se ne da promijeniti. Ili — ili — tko bi znao? 
Moglo bi se jošte sve dobro i povoljno svršiti. 

— Tako sam i sam mislio; jedino se bojim za sina, 
da ne padne u bolest. A što ću jadan onda začeti ? 

— Ne klonite duhom ; uzdajte se u Boga, a ja ću 
i sam nastojati, da ga nagovorim na ustrpljivost. 

— Molim lijepo, ja ću Vambiti zahvalan. A sad bih 
Vas jošte jedno zamolio; a to je, da mi načinite rodo- 
slovlje naše zadruge. Ne će biti puno posla, jer nas ne 
ima mnogo. 

— A što će Vam rodoslovlje ? 

— Da se spasem, koliko se spasiti mogu. Ja se 
moram, dok je jošte vremena sa svojim sinovcem rastati. 

— Bit će najpametnije, što se može učiniti; ali će 
vam biti slaba pomoć odatle, jer ćete imati rdjava susjeda, 
a takav je uvijek zao drug pa će vam uvijek zanovetati 
i praviti neprilike. 

— Ne mislim, ravnodušno će Vid. Mi imademo cijelo 
jedno selište na kraju Šalinovca, a opeta jedno selište 
uz kuću, pak ću mu ponuditi da primi ono selište. 

— Ali ako on ne pristane? 

— Onda ću se ja preseliti na ono selište; a sebi 
tamo načiniti kuću i gospodarske zgrade. 

— Lijepo od Vas i plemenito, ali vrlo nezgodno i 
tegotno. 

Ne marim — ja ću i to izvesti; a bit će sigurno 
dobro i za me i za njega. 

Ovdje je prestao razgovor; jer su dolazili ljudi u 
poslu, kao što to obično po nedjeljama biva. 

— S Bogom Vide i Bog Vam dao sve dobro; — 
sutra možete doći po rodoslovlje. 

Za pol sata sjeo župnik u kola da se odveze ka ka- 
peli borovačkoj — gdje se danas obavljala služba Božja, 
šk : * 

Blaža već dva dana ne bijaše kod kuće. Kad je došao 
jedva bi s Vidom dvije tri rieči izmijenio. Za posao nije 
mario, kao i nekoć, te se volio klatariti sa _kojekakovom 
čeljadi po klijetima i po krčmama. 

Jednog jutra, kad se i Blaž našao na doručku pro- 
govori Vid: . 

— Sinovče moj, meni se sve vidi, da ti se zajednička 
kuća ne svidja. Mislim da bi ti volio da budeš sam za sebe 
i na svojem svoj gospodar. Ja sam ti tu ponudu već u 
početku stavio; ali mi nisi ništa odgovorio. Sada ti 
kažem da sam izvadio rodoslovlje, nabavio gruntovnički 
izvadak ; pa možemo otpočeti. — Mislim da to možemo 
najzgodnije u zimi izvesti, da uzmogne nastalim proljećem 
svaki na svom dijelu gospodariti. 

— Vi me se dakle želite riješiti! Ja sam Vam u kući 
nepriličan! Ha! ha! ha! nešto prekasno. Ne će vam to 
sve pomoći. 

— U stvari ne mijenja ništa, želim li te se ili ne 
želim riješiti. Ali ti kažem posve odlučno, da ćemo se 
svakako podijeliti, i to za tvoje dobro. Ti se ne trebaš 
bojati da će ti se krivo učiniti; jer ja ti ostavljam slo- 
bodan izbor, da izmedju dva jednaka dijela odabereš sam 
koji hoćeš, a ja ću se s drugim zadovoljiti. — 1li ako 
želiš li, da ti se tvoj dio po procjeni gotovim isplati i 
na to ću drage volje pristati. Ti znaš sada, što ja hoću, 
pa se odluči i odgovori — ali jošte to jednom kažem : 
podijeliti se moramo. | 

Blaž se zamislio pak za čas odvratio: 

— Dobro, ja sam si Vaš predlog zapamtio; a do 
danas osam dana dobit ćete odgovor. 

— Možeš promisliti, možeš se posavjetovati s pa- 
metnimi ljudima kroz cijeli tjedan imadeš dovoljno 
vremena. | 

Blaž je u istinu počeo misliti, a u misli se kad što 
zapitao: je li u istinu bilo dobro i razborito, kako je 
dosada živio? — Kad što bi mu se prikazala slika oca 
sa razbijenom glavom, pa bi se tada nehotice kao pred 
strašilom lecnuo. Sjećao se i života u kaznioni; gdje je 
mnogu lijepu i poučnu čuo od svoga duhovnika — ali 
sve se to kašnje izgubilo u općenju s drugim kažnjeni- 
cima. — Ne bi li bilo vrijeme da počne jednom shvaćati 
život s ozbiljne strane, da prione za rad, ta u kaznioni 
naučio se raditi, a i hvalili ga s marljivosti i vještine. 

— Da, da, bit će najbolje, da se podijelimo; jer 
meni je i onako tijesno u onoj kući — i ja sam onim 
ljudima mnogu gorku pribavio. A zašto? Bilo to možda 
od obijesti ? Ne ne ; nesretna djevojka zavrtjela mi no 
Nije čudo — ta takova je! 

I Blaž je prestao misliti — pak se vratio na dioba 
i na samostalno gospodarstvo. — Ali što će meni cijelo 
selište grunta, da mi ostane pusto neobradjeno, jer ja ga 
ne bih znao obraditi? Bit će pametnije, da me isplate. 
Ne će li biti prijevare u procjeni? — Ne, Vidu se mora 
priznati, da on nije nikada nikoga ni za novčić prevario, 
pa ne će ni mene. — Bilovićev grunt vrijedi za cijelo 
3000 for., a od toga zapala bi mene polovica — a tim 
bi se dala upriličiti kuća i gospodarstvo pa i zanatski 
posao; pak da se oženim, od Blaža mogao bi napokon 
postati pošten čovjek. 

Vid se začudio, kad je i prije izminuloga roka došao 
k njemu Blaž te mu javio, da pristaje na diobu, ali 
da će se on zadovoljiti isplatom po procjeni. 

— Drago mi je — a da vidiš, da ti se ne misli 
činiti krivo, izaberi dvojicu procjenitelja se svoje strane; 

a ja ću opet dvojicu sa svoje, koji će pod nadzorom: 
oblasti provesti procjenu svega kolikoga pokretnoga i 
nepokretnoga imetka zadruge Bilovićeve. | 

Procjena trajala tri dana i procjenitelji se složili, 
da sav zadružni imetak vrijedi 4000 forinti. 

Blaž se tolikoj procjeni nije nadao; pak je s toga 
drage volje na nju pristao, a i Vidova je obitelj bila zado- 
voljna, te joj nije prigovarala. 

— Glavni je dakle posao obavljen. Ti dobivaš kao 
zakonitu polovicu zadružnog imetka procijenjenu svotu 
od 2000 for. Ja ti te svote ne mogu namah podmiriti, 
ali tisuću forinti dobivaš namah, čim bude ugovor pot- 
pisan, a drugu lisuću za godinu dana uz obične kamate, 
Jesi li zadovoljan ? 

— Jesam — odvrati Blaž. 

— Sutra ćemo dakle k općini, da potpišemo ugo- 
vore, i tudjer ćeš dobiti novce! 

— Ne prigovaram. 

— Drago mi je, da ne prigovaraš, ali molim te, da 
slušaš 1 moj savjet. Novac, što ćeš ga dobiti, neka ti bude 
pomoć za budući život. Štedi ga i rabi razborito. — 
Hoćeš li da počneš zanat, baština će ti pružiti pomoć, 
da ga s poštenjem započneš i nastaviš. Budi čovjek, pak 
gledaj poštenjem da opereš ljagu, koja — — ne, ne neću 
spominjati, ali uzmi k srcu i znaj da sam sve oprostio i 
zaboravio, i da ćemo se u velike radovati, budu li Bilovići 
i u napredak ako i razdijeljeni, napredovali. 

Blaž bio tronut, te stao uvidjati, da se je prema 
svomu stricu i njegovoj obitelji neplemenito ponio ; te je, 
barem za sada, odlučio biti pametniji i razboritiji. 

Za dva tjedna bio ugovor gotov i potpisan, i Vid 
je kod općine položio prvi obrok od 1000 forinti. Od tih 
je novaca ostavio Blaž 900 for. u pohrani kod općine, 
do zgodna vremena; a sebi pridržao 100 for. za ,svaki- 
danje potrebe.“ | 

— Sinovče — reče Vid, kad se vratiše kući, mi 
smo u miru i bez parbe proveli diobu. Ti možeš ostati 
kod mene, dok si nadješ zgodno mjesto za tvoje zani- 
manje. Svakako će biti pametnije, no da sa Javorićima 
trošiš svoj imetak po krčmama, gdje bi se mogao kao 
na vjetru u kratko vrijeme rastepsti. 

Blaž je primio ponudu ; ali je jednako gledao, kako 
bi što prije stao na svoju nogu. 

Nikoli nije bilo pravo što Blaž ostaje u kući. Ako 
i nije imao mržnje na njega, ipak ga boljelo u srcu, 
kad ga je samo pogledao. Ta on je držao, da mu je 
Blaž uništio obiteljsku sreću i zadovoljstvo. On je doduše 
po više puta namjeravao da ga upita za Stanu i Ružu; 
ali svaki put se svladao znajući unaprijed da od njega 
ne bi istine doznao. | 

Blažu se medjutim pružila prilika da si nadje zgodno 
i pristalo mjesto. 

U Ostružici nedaleko od Dragušice bio kolar Stipetić 
na dobru glasu i imućan, pa je nenadano umro, ostaviv 
udovicu i kćer. Udovica nije znala kako bi posao na- 
stavila; jer joj je muž radio samo sa dva naučnika, koji 
su mu do duše pomagali, ali za samostalni posao nisu 
se mogli upotrebiti. Udovica već smišljala, da proda 
kuću i zanat, pa da se preseli u grad. Nu na jednom joj 
se prijavi Blaž s ponudom, da će njezin posao nastaviti. 
Tereza, tako se zvala udovica, znajući prostotu Blaževu, nije 
imala volje da ga uzme u kuću; ali na nagovor susjeda 
i prijatelja popustila, te se sklonula da mu povjeri posao. 
Ta ne bude li s njim zadovoljna, moći će ga u svako 
vrijeme otpustiti. 

Blaž Bilović ušao u kuću udovice Stipetićke i za- 
počeo posao. — Mnogi su kimali glavom i prigovarali 
udovici, što ga uzela; ali Blaž je pokazao, koliko čovjek 
može kad samo hoće; on se već u početku tako ponio, 

da udovica nemaše ni najmanjeg povoda, da se na nj 
potuži, — u poslovnici bio marljiv, a u kući čedan i 
obziran. Bilo jedno što se udovici nije svidjalo. Ona nije 
ni kada opazila, da bi se Blaž prekrižio, ili se Bogu po- 
molio, a u crkvu da ide, nije se dao nagovoriti. 'To se 
dakako nije dopadalo udovici koja bi uvijek običavala 
svoje kršćanske dužnosti točno i savjesno vršiti; ali vi- 
deći da inače posao ide, i u kući da nema nemira ni 
zadjevice, zatisnula oko, pak ga pustila u miru. 

Blaž je već pol godine u Stipetićke a susjedi go- 
vore, da je vrstan majstor pa bi napokon mogao pre- 
uzeti posao na svoje ime; ta u ŠStipetićke je ljepušasta 
Anka za udaju, bit će joj 24 godine, a i Blažu, što se 
vanjštine tiče, nema prigovora. 


XII. 
Vijeće kod župnika. 


Mane, što su ovdje ondje izbijale u župi vidikovačkoj 
na površinu, zadavale i te kolike brige i glavobolje žup- 
niku, koji nije žalio ni truda ni muke, da bude župlja- 
nima ono, što po svom zvanju ima da bude, naime dobar 
pastir stadu svomu. I sam se za mladih dana bavio 
obukom mladeži, pak i danas školu i školsku mladež 
pazio kao zjenicu oka svoga. A da bude škola odgova- 
rala svrsi svojoj, nastojao skloniti župljane, da kraj one 
u Dragušici podignu malenu kapelicu, gdje bi djeca po- 
lazila službu Božju i priučavala se vršenju kršćanski 
dužnosti, a i samomu selu bila bi crkva i na ponos i 
na duševnu korist. 

On je stao nagovarati župljane, da prionu uz nje- 
govu osnovu. Našlo ih se, koji bi župniku povladjivali: 
ali bilo ih i takovih koji se i svakoj najmanjoj žrtvi 
protivili; a medju ovima isticali se Javorići, Korovići, 
pak sada u najnovije vrijeme i Blaž Bilović. 

Da vidi na čemu je i imade. li se nadati kakovu 
uspjehu, pozvao jedne nedjelje k'sebi na dogovor sve vi- 
djenije gospodare svoja župe: | 

Na rečeni dan sabralo ih se priličan broj a medju 
ovima došli su i vikači. 

Župnik im razložio, zašto ih je pozvao; pak im 
opisao korist i blagodat škole: kako ona mora biti ra- 
sadnica kršćanskog kreposnog života. On im stavio na 
srce sreću njihove djece, pak sa žalošću spomenuo, kako 
oni kao kršćani ne vrše svoje kršćanske dužnosti. ne 
polaze crkvu, a tim će se i Bogu i vjeri otudjili. 

— Djeci je teško do župne crkve, jerbo je udaljena, 
pa zato mi moramo nastojati, da im kraj same škole podig- 
nemo crkvu. Ne će mnogo stajati; pa će se i ta žrtva 
što na vas otpada lako pregorjeti. 

Župnik je zašutio, te čekao hoće li se tko oglasiti. 
Prvi se digao Vid Bilović, zagovarajući predlog župnikov. 

— Sramota je i za nas i za školu, što djeca ne po- 
laze službe Božje, a posljedice u prvom redu osjećat ćemo 
mi sami i naša djeca, pak i cijela općina. 

— Lahko je Vidu Biloviću tako govoriti, koji sjedi 
na novcu, a imao si ga otkud i namaknuti, ali on će 
valjda i to znati, da imade kuća i gospodara, koji ne 
smažu ni najprešnije potrebe namirivati, pa čemu im 
onda nametati novih nepotrebnih tereta, kao što bi bio 
za gradnju kapelice? — tako je umovao i naklapao Bolto 
Korović. 

— Škola bez crkve postoji već preko dvadeset go- 
dina, pak joj nije bilo prigovora, a može ovako i u na- 
predak opstojati. Mi smo iz nje izašli, pak tko nam može 
što prigovoriti ? — odrezao je Balušić. 

-— Bilo je i suvišno, da nas je župnik zvao ovamo. 
Ta mogao je znati, da nismo pali na glavu, da si drage 
volje naprtimo teret, koji nam nitko nametnuti ne može. 

Kad bismo mi prihvatili predlog, da gradimo kapelicu, 
taj bi se predlog mogao proširiti, pa prometnuti u drugi 
malo važniji predlog, da si na mjesto kapelice gradimo 
župnu crkvu — reče Blaž Bilović. 

— Pa da vam bude i župna crkva u Dragušici, bilo 
bi na vašu korist i djeca bi vam uspomenu blagosiljala 
— uputi ga župnik. 

— Da, ona bi nas gola i bosa blagosiljala, što smo 
ju spravili na prosjački štap! — osoro će Blaž — Prosto 
vam bilo u svakom selu graditi crkvu, ali na vaš račun. 
Meni, da vam pravo kažem i ne treba crkve, pa zvala 
se ona kapelica ili župna crkva. Kad bi mi se upravo 
htjelo u crkvu, izvadio bih iz džepa 15 novč., sjeo na že- 
ljeznicu, pa pošao a Zagreb na misu. 

Župnik je prestao s nagovorom, ali držao da je dužan 
na to nekoliko riječi odgovoriti : 

— Blaž je nešto rekao, čega nije ni u školi ni u 
crkvi čuo, a nije ni u nijednom poštenom društvu čuti 
mogao. Rekao je da mu crkve ne treba. A crkve vam 
treba, jer vam treba duševne hrane i obuke, a dobivate 
ju u crkvi. Crkve vam treba; jerbo vam je u njoj je- 
dino sredstvo duševnog preporoda i ćudorednog napretka. 
Crkve vam treba; jer ćete bez nje u dnevima borbe, u 
dnevima nesreće očajati. Ona će vam jedino ublažiti boli, 
te podati jakosti da ne klonete duhom. 

— Životinji ne treba crkve; ali je treba čovjeku. 
Tko misli da vam je ne treba, na putu je moralne pro- 
pasti. Gledajte kaznione. Prepunjene su. Tuj je sve sama 
čeljad, koja je mislila i držala da joj crkve i vjere ne 
treba. Gledajte kako je u vas! Slušaju li djeca roditelje ? 
ljube li ih? pokoravaju li im se? Uboga Banićka starica 
potuca se selom da se prehrani, jer su ju rodjena djeca 
prognala iz njezine kuće. Kozarići, Dubešići, Stolčevići 
povlače se po sudovima sa svojim sinovima, jer im ovi 

ne daju jesti, već ih stare obnemogle gone iz kuće. — 
Hoćete li i vi da vas djeca danas sutra preko praga gone ? 
Vi toga ne želite; a bit će vam tako, budu li vam 
djeca odrasla u misli, u vašoj nauci, da im crkve ne 
treba. 

— Ne zamjerite što vam tako govorim, jer govorim 
za vaše dobro, za dobro djece vaše! 

Svršivši svoje opomene, otpusti župnik seljake i na- 
migne Blažu da ostane. 

— Čuješ prijatelju — reče mu župnik kad drugi 
odoše — ti se, kako se čini, nisi ni najmanje popravio 
u kaznioni. Je li one tvoje riječi dolikuju kršćaninu? A 
što još čujem, da ti govoriš okolo: Što će nam vjera? 
što će nam misa? kakav Bog? kakav pakao? To su samo 
izmišljotine! Zar su tako oni naši stari Hrvati govorili, 
koji su za vjeru svetu krv svoju lijevali ? Okani se, sinko, 
takvih govora. Opaki su ljudi, od kojih si to naučio, ne- 
sretna li tebe, pamti dobro, ne budeš li ih se okanio. 
Al još je jedna stvar, na koju te želim upozoriti. Ti si 
na uvjetnom dopustu. Kaznu jošte nijesi pretrpio. A znaš 
da te svaki dan mogu opeta potegnuti u Lepoglavu, budu 
li čuli, da si se ogriješio o zakon. 

Blaž, čuvši riječ Lepoglava, protrne. 

— Pa gdje sam se molim ogriješio o zakon? 

— Gdje? A Draženovicćke? : 

— Molim, gospodine župniče, ja vas ne razumijem. 

— Razumiješ, ali ne ćeš da o a Za što je ona 
obitelj otišla od tvog strica? 

— Molim, ja tuj nijesam ništa kriv — odvrati Blaž. 

— Tako? Ti ništa? A šta znače one riječi: Dan 
njezina vjenčanja bit će dan njezine i njegove smrti ? 

Blaž problijedi. Pred očima mu se vrzla Lepoglava, 
pa uznički rad, pa samotan zatvor... 

Sav u bludnji ispenta: 

— Molim, to je kleveta ! 

— Dobro! kleveta! Al tuj su dva svjedoka: Bolto 
Javorić i Blaž Korović, pred kojima si te prijetnje izustio. 

— Klevetnici! Nikad ne će Boga viditi. 

— Boga! Ta govorio si da ga nema! U ostalom : 
Dobro! Rekao sam, što sam ti imao reći. Sad možeš ici. 

Blaž ode. Niti sve propovijedi župnikove niti pred- 
stavljanje muka paklenih niti išto na svijetu nije moglo 
u srecu Blaževu proizvesti ono, što je proizvela jedna 
riječ: Lepoglava! 

— Dakle to su mi prijatelji! Pa me idu odavat, pa 
će svjedočit proti meni — pa opet u Lepoglavu ! 

Te i takove misli vrzle se Blažu po glavu i pod 
dojmom tih misli dodje sjetan i neveseo kuci i ode odmah 
na počinak ne rekavši nikome ni riječi. 


# 
* * 


Ima zgoda u životu, koje na čovjeka potresno dje- 
luju te mu cijelomu životu drugi tok davaju. Tako je kod 
Blaža djelovala ona riječ župnikova: Na uvjetnom si do- 
pustu: možeš opeta u Lepoglavu. | 

Požalio on silno, što je one riječi izustio, požalio 
što je onu nesretnu misao zamislio, a ostavio se onih 
bezvjerskih misli i riječi, koje 1 onako nijesu bile drugo 
nego neko ludo isticanje, kako se znadu isticati ljudi, 
koji su za čas Boga zaboravili, dok ih sam Bog gospodin 
kakvim načinom ne opomene. Župnikove riječi bile su 
takva opomena. 

Blaž bio od onoga dana drugi čovjek. On sad stao 
ozbiljno misliti, kako da uredi svoj budući život; ta ima 
mu trideset godina. U zanatu radio marljivo, a imao 
posla u obilju. Udova bila s njim zadovoljna, jer je u 
radu i gospodarstvu bio točan i savjestan. Anka k tomu 
sa zadovoljstvom opazila, da se njihov poslovodja počeo 

Ruža. 

Bogu moliti i crkvu polaziti. Blaž je nastojao da udje u 
volju ženama, a to inu nije bilo teško, jer ga je i sama 
vanjština i ponašanje preporučivalo. Blaž mislio i snovao, 
ne bi li Anku oženio. Tada bi uz kuću kupio mali posjed 
od kakovih 8 jutara. Tuj bi se dalo gospodarstvo uprili- 
čiti. Sva je prilika da se slična osnova vrzla i udovici po 
glavi. 

Jedno se drugomu bližilo, pa postajao sve veci i 
nježniji sklad u kući. 

Blaž je u istinu kupio selište Kresovićevo za 1000 
forinti, a Stipetićka se već pobojala, da će je Bilović osta- 
viti, pak si na svojem urediti posao ; a to joj baš ne hi 
bilo najpovoljnije. 

Jedne nedjelje poslije pol dana kad se od mise vratio 
bio osobite volje, razgovoran i veseo, te se za objeda 
šalio i mnogo koješta pripovijedao, dok nije došao na 
glavno, što je već više dana namjeravao. 

— Majstorice, yi me poznate; nemojte zamjeriti. 
Ja sam do sada bio vaš sluga ili kalfa, kako već hoćete 
uzeti; a to ne bih želio da ostanem i nadalje. Ja sam 
kupio Kresovićev grunt. 

— Pak ondje namjeravate raditi na svoju ruku? — 
upade udovica. 

— Tako po prilici — nastavi Blaž. — Naravno 


tada ću se morati ženiti, a već je i vrijeme tome —-. 


što ne? 

— Ne svida li vam se u nas, ili smo vam se mo- 
žebiti zamjerili ? 

— Ni jedno ni drugo, već hoću da se za budućnost 
osiguram. 

— Posve pravo — primetnu udovica. — Ali u nas 
imadete već sve uredjeno, a tamo biste se imali istom 
uredjivati, a to će stojati truda i vremena. 

— Zato lako, to je sve u tjedan dana gotovo, a za 
dva tjedna mogu se i oženiti. 


83 


— Tako brzo! — zategnu udovica. 

— Mislite li da još nije vrijeme? Ta za koji dan 
posipat će me sjedine, pa čemu čekanje i oklijevanje, kad 
sam si već mladu izabrao? Ja ću vam reći u kratko i 
otvoreno, iskreno i od sreca. Ja volim vašu kćer i molim 
da mi ju date. | 

— Anko dušo, šta ti veliš na to? — zapita majka 
kćerku. 

Anka oborila glavu, pa se zarumenila, a tako i stara. 
Vidjelo se da je zadovoljna. Iza kratka očitovanja i mladi 
si pružili ruke, a stara ih blagoslovila. 

Uglavilo se, da Blaž ostaje u kući, koja će u na- 
predak nositi njegovo ime, a majka dakako ostaje uz 
njih, te joj obrekli, da će je paziti kao oko u glavi. 

Drugi dan bili već kod župnika na zapisu, a za dva 
tjedna obavilo se i vjenčanje. Pirovanje obavilo se bez vike 
i buke u krugu prijatelja i susjeda, a trajalo tek jedan 
dan. Blaža boljelo, što mu ne bijaše blizu nikoga od roda: 
on se nije usudio pozvati ni strica ni Nikolu. 

Blaž je postao svoj čovjek, svoj gospodar, te bio na 
putu, da bude nešto od njega. 


XIV. 
Na proštenju bistričkom. 


Bilović isplatio Blaža. Ako je zato i morao novaca 
uzajmiti i to je pregorio, a bilo mu drago, kad je dočno 
da mu se sinovae u istinu popravio i oženio. Ali žalac 
što mu sree otrovao, jošte svedjer širio ranu. Nije čudo 
— star je, a kuća mu prazna i pusta; morao najmiti 
strane ljude, da mu služe i pomažu gospodarstvu, a ovi 
nisu uvijek pouzdani. 

Nikola se doduše primirio :' župnik mu je nekako u 
dušu ulio volje i srčanosti, ali onog života, kojim je prije 

i): 

cvao, kano da je nestalo za uvijeke. Radio je uz oca i 
gospodario, ali onako bez zanosa bez prave volje, tek od 
nužde i navike. 

— Sinko — saletjeli bi ga otac i majka — tako ne 
može do vijeka potrajati. Još koje vrijeme i mi ćemo 
zaklopiti oči i leći u grob, a što ćeš ti? Zar ćeš nali- 
kovati živu mrtvacu, koji se onako od nevolje vucari 
svijetom, dok ga bez traga nestane ? Sinko, ženi se i 
biraj si mladu po volji, da ti bude obnemogloj majci za- 
mjena u kući. 

— Čemu da se ženim, kad nemam k tomu volje? 
Pustite me na miru, dok isteče godina, pa onda, ne bude 
li druge pomoći, neka se puni volja vaša. 5 

Vid je ipak, uz sve neprilike, gledao da uzdrži kuću, 
da mu ne zapne gospodarstvo. Mnogi se u istinu divili 
njegovoj ustrajnosti, ali se bojali, da je to posljedni napon 
životne snage. 

Perica bio svedjer kod kuma, te polazio školu. Mi- 
slilo se, da će se po njemu štogodj saznati, ali za čudo 
za sve ovo vrijeme od preko po! godine, nije nitko za 
njega upitao. 


* 
*k šk 


Bilo k Preobraženju, kada su Vidikovčani obično pola- 
zili na proštenje u Bistricu. Ovaj put htjela svakako i Luca 
onamo, jer se zavjetovala Majci Božjoj Bistričkoj, pak htjela 
zavjet obaviti. Nikola je morao s njom, što je i on drage 
volje učinio, jer ga vuklo srce neodoljivom silom, da se 
uteče prečistoj Bogorodici. 

Luca i Nikola pošli u društvu sa susjedima Gerjo- 
vićima, ter im u razgovoru prolazilo vrijeme, pa nisu 
ni opazili, kako su se već na Laz uspinjali, a istom je 
sunce granulo. 

Moramo reći, da su naši proštenjari išli pješke, a tek 
sl za povratak naručili kola u Kašinu. 

— Ja sam se pred pet godina zavjetovala majci 
Božjoj, kad sam ono bila opasno oboljela, pak ozdravila. 
Od vno doba ne bih nikad popustila, da ju ne posjetim ' 
— govorila bi Gerjovićka — pa mi je uvijek nekako 
voljko pri srcu, kad dodjem k onoj našoj dobroj majci, 
koja me u tuzi i nevolji tješi 1 pomaže. 

A koga da ne zanese na pobožnost i ozbiljno raz- 
matranje, kad gleda na tisuće naroda iz svih krajeva, 
gdje na koljenima obilaze crkvu, dižući ruke u vis, i sa 
suzama u očima zazivajući i slaveći prečistu Bogorodicu. 
Pa da je srce od kamena, moralo bi da omekša, gleda- 
jući te krasne prizore. 

— Sjećam se — nastavi Gerjovićka — kako sam se 
pred nekoliko godina sastala sa nekim Medjumurcem iz 
Subotice, komu je izginulo dijete, te mu se posvema 
zameo trag. Tražio ga i propitkivao za nj ; ali nije mogao 
ništa doznati. Držalo se za stalno, da su ga cigani ukrali. 
. Zavjetovao se Majci Božjoj Bistričkoj i upravo ondje na 
čudnovat način nadje medju ciganskom djecom svoje 
dijete. Od to doba opažam svake godine tog čovjeka 
La proštenju, gdje vrši svoj zavjet, darivajući erkvu vošta- 
nicom i davajući služiti po tri svete mise na čast pre- 
čiste Bogorodice. 

Tako u razgovoru i naši se putnici već spustili niz 
brdo, te se za čas našli na ravnu pod brijegom, gdje se 
pod granatim brijestom caklio vrutak bistre gorske vode. 
Bilo je šest sati. 

— Možemo jedan sat otpočinuti i založiti, pak ćemo 
jošte dospjeti na podnevnicu — reče Nikola. 

Družba posjedala u hladovinu, a žene iz košara po- 
vadile pečenja i kolača, te stali blagovati. 

Srijeta uvijek dolazilo i odlazilo, ao to u sličnim 
prigodama obično biva. 

Na jednom začuo se silan štropot kola, i očajan 
vrisak ljudski. Nikola ustane sadje na drum, da vidi što 
je. Vidi gdje se konji poplašili, te strjelomično jurili niz- 
brdice. Za čas evo ih na tijesnom zavoju, pod kojim zjala 
duboka jama. Trenutak samo, pak su putnici i konji u 
strašnoj pogibli, jer na zavoju nije drugo moguće, no da 
provale u jamu. 

Nikola vidio pogibao, pa ne mareći za svoj život 
stupio pred bijesne konje, te ih snažnom rukom za uzde 
pograbio, pa navrnuo k brijegu, gdje se u tren oka za- 
ustavili. 

To se zbilo tolikom brzinom, da se jedva i opazilo. 
Luca blijedila i kamenila, jer se bojala za sina, a Ger- 
jovići zapanjenim očima buljili u strašni prizor, što se je 
evo pojavio pred njihovim očima. 

Nikola ostao kod potpune svijesti, te se zagledav u 
kola zaviknu: 

— Za ime Božje, to si ti, Blažu! A gdje ti je pamet 
da se tako neoprezno voziš? Ta to bi te moglo stajati 
života! | | 

— Da, za cijelo hih zaglavio, da ne bude tebe, ti 
si me spasio. 

— No kako ti je ženi? Ona kao da je izgubila 
svijest ? 

I doista Anka bila blijeda ko stijena, a očima pre- 
vraćala, kao da se boji kakove sablasti. Nikola priskočio, 
donio vode, te joj stao trti sljepočice, dok se nije osvije- 
stila, te stala mirno oko sebe gledati. 

Nikola nije mogao zaboraviti, kako mu je Blaž otjerao 
milu zaručnicu, ali ga je ipak veselilo, što je mogao 
svomu neprijatelju takvu ljubav učiniti. 

— Bog ti platio Nikola! Nikad ti toga ne ću zabo- 
raviti. Ti si spasao život meni i mojoj ženi. 

— Bog, Bog, dragi Blažu — odvrati Nikola i ode 
opeta k svojoj družbi, dok je Blaž polagano sa svojim 
kolima u Bistricu. 

Bilo je već blizu osam. 

— Vrijeme je, da se dignemo — reče Nikola — 
biti će i polak deset dok stignemo k sv. Ladislavu, da se 
priklopimo kojoj procesiji. 

Hodočastnici se digli, a sad im se već pridružilo 
drugova i iz drugih sela župe vidikovačke, te podjoše 
zajedno, pjevajući izmjenice pobožne pjesme, a osobito 
onu ,Kraljice nebeska“. 

Upravo je zazvonilo na propovijed, kad se naši ljudi 
nadjoše pred Bistričkom erkvom, te su mogli jošte u 
crkvi uhvatiti mjesta da čuju propovijed i da budu kod 
službe Božje. 

Ima nešto osobito i neobično u crkvi Bistričkoj. Tu , 
ćeš vidjeti u isti mah u crkvi do dvadeset skupina sa 
svojim križevima i zastavama. Svaka skupina pjeva svoju 
pjesmu svojim narječjem i napjevom, pa ipak sve ovo 
pjevanje toli raznoliko u sebi, ipak u cijelosti sačinjava 
skladnu cjelinu, predstavljajući veliku obitelj, koja na raz- 
ličite načine slavi i veliča svoju kraljicu. 

Zvonar je morao po dva tri puta opomenuti pjevače 
da prestanu, kako bi propovjednik mogao do riječi, jer 
već kakova tri časka čeka na propovjedaonici. Napokon 
jakim zvonkim glasom prozbori : 

— Hvaljen Isus i Marija. 

Ljudi su se ogledali prema propovjedaonici i zašutjeli. 
Nikola uhvatio mjesto kod žrtvenika sv. Križa, do njega 
stisla se njegova majka, a nedaleko do istog žrtvenika 
naslonio se na stijenu Blaž sa svojom ženom. 

Nikola i Blaž nisu možebiti nikada tolikom  pazlji- 
vošću i zanimanjem slušali i pratili propovjednika, kako 
ovaj put. 

Propovjednik govorio o Mariji, koju je Isus Krist 
dao za majku cijelomu čovječanstvu. On je neopisivim 
zanosom ertao ljubav Kristovu prema čovječanstvu, koja 
se u sjajnom svjetlu rudeće zore pokazala u njegovu po- 
rodu, a našla svoj vrhunac na Golgoti, gdje se na križu 
žrtvuje za čovjeka. Istaknu kako njegova ljubav jednakom 
mjerom obuhvaća sve ljude, pravednike, koji su tako željno 
čekali njegov dolazak, kao i grješnike, koji su ga u 
svom sljepilu na križ razapeli. On im oprašta i daje im 
za majku svoju majku, da im bude zaštitnicom i zago- 
vornicom pred Bogom. 

Oduševljeni propovjednik nabrojio mnogo primjera, 
gdje se prečista Bogorodica istaknula kao zaštitnica grješ- 
nika, koji su se na njezin zagovor odrekli grješna života ; 
u više primjera pokazao, kako su se na njezin zagovor i 
najkrući neprijatelji izmirili, jedan drugomu oprostili, te 
si pali u bratinski zagrljaj. 

— Braćo u Kristu! — završio je propovjednik — 
vas je ljubav i štovanje prema prečistoj Bogorodici s ra- 
znih krajeva zgrnula u posvećene zidine njezine crkve. 
Iskažite joj tu ljubav, ne tek riječima već i činom. Klo- 
nite se u napredak grijeha, jer grijeh je smrt ljubavi; 
a da vam ljubav obuhvati srce, da vam pronikne dušu, 
oprostite jedan drugomu nanesene nepravde i uvrede. 
Sjetite se Krista i Marije. Krista, koji nedužan oprašta 
neprijateljima, te vam veli: primjer sam vam dao, pa 
kao što sam činio ja, tako činite i vi! Ljubav je ključ 
koji otvara nebo, a mržnja i zavist ga zatvara. 

Propovjednik je svršio. 

Da si gledao našeg Nikolu, vidio bi gdje vlažne 
svoje oči upire u raspetog Spasitelja šapćuć tiho moli- 
tvicu: ,i otpusti nam duge naše, kao što ih i mi otpu- 
štamo dužnikom“našim“. 

Misa se svršila. Svijet se stao razilaziti, da nadje 
mjesta, gdje će otpočinuti i založiti. I crkva se gotovo 
već ispraznila, samo pred križem još svedjer kleči i moli 
čovjek pognute glave, kao da se boji u vis ju podignuti. 
Napokon kao da se ohrabrio, upre pogled u propelo, te 
poluglasno reče: 

— Bože budi milostiv meni grješniku, a ti prečista 
Bogorodice izmoli mi milost, da okajem svoje grijehe, i 
da se nikada u njih ne povratim. 

Ustane, gleda oko sebe u crkvi. Ovdje ondje koja 
pobožna duša kleči i moli. On je tražio Nikolu, a kad ga 
nije opazio, izadje napolje. I okolo crkve već se razrijedilo, 
samo nekoliko žena klečalo pred ogromnim križem, što | 
je na vanjskoj stijeni bio naslonjen. Tudjer je opazio Lucu 
i Nikolu gdje mole. Čekao je, dok budu gotovi. Kad su 
ustali i htjeli da podju, pristupi Blaž, te staviv ruku na 
Nikolino rame progovori: 

— Prijatelju! rado bih s tobom dvije tri _progo- 
voriti. 

— Nikola! mi smo bliži rod. Medju nama nastao 
razdor, kao da smo si posve strani ljudi. Ti nisi kriv, a 
jošte manje tvoji roditelji. Kriv sam ja i moja neobuz- 
dana zloba, koje nisam znao svladati. Ona bila uzrokom 
i mojoj i vašoj nesreći. — Ja se kajem i žalim, da je 
bilo tako. 

— Kad sam se vratio iz kaznione, vi ste me lijepo 
kao brata i prijatelja primili, a i ja sam mislio, da ću 
medju vama mirno i sretno živiti. Al u vas bila obitelj, 
koja mi se odmah svidjela. Ruža zanijela mi srce, a strast 
je u toliko nabujala, da sam mislio, da ju moram osvojiti. 
Bila tvoja zaručnica, voljela tebe svim žarom svoga srca. 
Ja ju htjedoh predobiti; ona me odbila, a kad joj kao 
bijesan i pomaman zaprijetih, da će vam prvi dan bračnog: 
života biti ujedno i poslijednji, to je bio bez sumnje uzrok 

što je iznenada kuću ostavila; jer nije htjela ponijeti na 
duši prikor, da je bila uzrokom novoj nesreći u našoj kući. 
Ja sam to požalio. 

— Evo sad znaš, što sam ti i koliko sam ti kriv ; 
pa mi kaži, možeš li mi oprostiti ? Ja te molim evo danas 
u najsvečanijem trenutku svoga života, ovdje gdje nas 
sve sjeća neizmjerne ljubavi Božje, da mi oprostiš. 

Nikola ga turobno pogledao, ta taknuo mu se ljute 
jošte uvijek krvave rane. Ali on je već danas pokazao, 
koliko znade pregarati, pak mu prijazno odvratio: 

— Blažu prijatelju i rodjače; za volju Isusa Krista 
i njegove trpeće majke, ja ti od srca opraštam! 

— Hvala ti, o da mi i Ruža može oprostiti ! 
 — Nemaj ni za to brige, ona ti je u plemenitoj 
duši oprostila; pak u listu; što mi ga je ostavila, molila 
me i zaklinjala, da ti se ne osvećujem. 

— Hvala vam dakle svim skupa, a od Boga plaća. 
Nikola i ja ću se moliti za tebe, da ti Bog žrtvu tvoju 
nagradi, i biti ću presretan, kad budem i tebe jednom 
vidio potpunoma sretna. 

Medjutim se i Luca približila, te ih sjetila, da je 
vrijeme, da i oni potraže mjesto, gdje bi se odmorili i 
okrijepili. 

Oni pošli izvan mjesta na krasnu zelenu čistinu u 
prikrajku mlade šumice; tudijer našli i Gerjoviće i ne- 
koliko drugih znanaca, te posjedali, da blaguju. 

Blaž se sa svojom ženom priključio Nikoli, te su u 
prijateljskom razgovoru potrajali, dok nije zazvonilo na 
večernju. 

Naši proštenjari poslije večernje obavili svetu ispovijed, 
a zadržali se okolo crkve jošte iza zdrave Marije. Gusti 
je mrak pao na zemlju, a na nebu trepte sitne zvjezdice 
koje ti pružaju nešto svjetla. Okolo crkve biva žamor sve 
Veći i veći. Zvona zvone, a narod u skladnom pjevanju 

obilazi oko erkve. Tu vidiš na stotine djevojčica u sniježnoj 
bjelini s vijencem na glavi i gorucom voštanicom u ruci. 
Tu vidiš gdje staro i mlado suznih očiju obilazi oko 
erkve proseći milost od blažene Gospe. 

Blaž i Nikola stajahu nepomično naslonjeni na jedan 
stup arkade, te se zanijeli mišlju u one divne prostorije 
u slavi nebeskoj, gdje se angjeli i arkangjeli klanjaju 
kraljici nebeskoj. Činilo im se, da je ovaj prizor tek 
predigra one slave u perivoju nebeskom. 

Pjesma već od davna umuknula; svjetla nestalo — 
Blažu se nije dalo otkinuti od njegova mjesta. 

— Prijatelju, vrijeme je za počinak — nagovori ga 
Nikola primiv ga za ruku — sutra nam je uraniti, da 
poslije mise i pričesti krenemo kuci. 

Prijatelji pošli, na vratima arkada susretoše Lucu i 
Gerjoviće, koji su isti prizor s druge strane motrili. 

Drugi dan poslije mise i pričesti krenuli kući pješke 
do Kašine, gdje su Nikolu čekala kola. 


XV. 


: 
U bolnici. 

Nastajao sumrak, kad se Nikola s majkom vratio 
kući. Vid upravo bio stovario voz sijena, što ga bijaše 
s livade dovezao, te se neko vrijeme zadržao kod štaglja. 
Unišav u sobu opazi za čudo, da mu sin blijedi i po- 
drhtava. 

— Za Boga, sinko, što ti je? — zabrinuto će otac, 
— ta ti si bolestan, zar toga ne osjećaš? A vidi ti se 
na licu i očima. 

Luca sad istom zavirila sinu u lice pak vidjela, da 
je Vid dobro opazio. 

— Oče, nije mi najbolje; već jučer ćutio sam, da 
mi tijelom prolazi neka trapavica; a danas kako smo kre- 

nuli iz Kašine, poćutio sam da me u prsima na lijevoj 
strani probada. 

— A što ti se na putu dogodilo? ta ti si od kuće 
zdrav zdravcat otišao, ti si se morao na putu prehladiti. 

— Moguće da će biti što takova; — reče Nikola 
pa stane pripovijedati što se pod Lazom dogodilo; kako 
se sastavljajuć konje uzrujao i uznojio, a kašnje sjeo u 
hladovinu. 

— Bože! ta sreo si već čovjek, pa bi morao na sebe 
paziti, a igraš se sa zdravljem, pak bi ga mogao za- 
igrati. Svući se i legni u postelju, može biti će to proći. 

Nikola se u istinu jedva držao na nogama, te se 
teškom mukom raspremio i legao u postelju. Spopala ga 
groznica a zatim nadošla vrućica. 

Drugog dana oćutio sve jači bodac u prsima. 

— Bit će upala pluća, uzdahnu otac, te izišao na 
dvorište, zapovjedio slugi, da upreže i podje po liječnika 
u Vidikovac. 

Sluga se za sat vratio ali bez liječnika. On je pred 
dva dana otišao u Varaždinske toplice, a reklo mu se, 
da će se tek za tri tjedna vratiti. 

— Sto ćemo sada? — zalama rukama Vid, nije za 
odgodu, jer će bolest svakim časom postajati opasnija, a 
liječnika nema nigdje u blizini. 

— Da pošaljemo po staru Geru u Kozlovac. Bila u 
Kozlovcu stara Gera Mahićka, koju okolišni svijet držao 
vračaricom, a bavila se liječenjem običnim domaćim 
lijekovima, koji bi kadšto koristili, ali više puta pripo- 
mogli bolestniku, da je i prije reda prošao na drugi svijet. 
Oblasti joj neovlašteni zanat zabranile, ali to nije moglo 
zapriječiti, da ljudi potajice ne dolaze k njoj po lijekove 
i savjete. 

Luca se u nuždi i nje sjetila. 

— Ne, ne! Ja ću ga odvesti u Zagreb u bolnicu 
milosrdnih sestara. 

— U bolnicu Bože! a hoće li se ikad vratiti ? 

— Ja se nadam da hoće, Bog će pomoći. Tamo 
su najbolji liječnici; pa ima li mu u opće pomoći, oni će 
mu za cijelo pomoći. Uzmi perine, pa nekoliko jastuka ; 
mi ćemo ga spremiti na kola — pak oprezno voziti, da 
mu ne će od toga biti pogibli. Nikola nije prigovarao. 
U dva sata poslije podne sjeo Vid u kola, te otpremio 
sina u Zagreb. 

Drugi dan došao i Blaž da posjeti svoj rod, a oso- 
bito bilo mu na srcu da se izmiri sa stricem. Stric bio 
mučaljiv, turoban i ozbiljan. Blaž mislio da se ljuti na 
njega, te mu počeo pripovijedati, kako mu je žao, što se 
onako s njime razišao, pa ga molio da mu oprosti, što 
mu je toliko jada i neprilike zadao. Vid ga slušao, i 
godilo mu iskreno njegovo kajanje, o kojem mu i Nikola 
natuknuo, pak mu prijazno i blago odvratio: 

— Blažu, zadao si mi teške boli, ali vjeruj mi, ja 
sam već odavna zaboravio i oprostio. Što ću? Bog me 
posjetio novom kušnjom možebiti za moje dobro; neka 
se puni njegova sveta volja. 

— A što vam se, striče, dogodilo? Vidim 1 sam 
da ste uznemiren i uzrujan ; da ne bude kakova nesreća! 

— Nesreća, dakako! — uzdahne Vid. — Ta sin mi 
obolio, jučer sam ga spremio u bolnicu. 

— Za Boga — bolestan, a na Bistrici bio jošte zdrav 
i veseo. Tko bi to i slutiti mogao? 

— Nahladio se, pa dobio upalu pluća. Nekoše liječ- 
nici, da bi mogla doći i pošalina. 

Blaž se prepao, jer je naslućivao, da je spasavajući 
njega, sama sebe bacio u pogibao, te stao jadikovati: 
Bože, napokon bih i ja mogao biti uzrokom njegovoj 
nesreći! 

— Umiri se — on je samo učinio svoju dužnost, a 
to mu je na čast, a nastrada li čovjek u vršenju svoje 
dužnosti, svakako je lijepo i plemenito. 

— A što rekoše liječnici? — zabrinuto će Blaž. 

— Da je bolest pogibeljna, — ali mladost i jaka 
narav, pa briga i njega, koje mu ne će manjkati, da će 
ga uz pomoć Božju spasti. Nu svakako morat će, kako 
imi rekoše, najmanje mjesec dana ostati u bolnici. 


# 
že * 


Prvih dan& Nikola izgubio svijest te bulaznio — 
spominjao isprekidano sad ovo sad ono, što se nije dalo 
razumjeti. Pošalina se bijaše na vršak popela; no devetim 
danom stala popuštati, i bolesnik se mogao na postelji 
pridizati, i jače krepče hrane uzimati. U bolnici se 
upoznao sa susjednim bolesnicima te se upuštao u raz- 
govor, koji je ipak u brzo prekinuo — jer je opazio, da 
tuj imade ljudi, koji se Boga ne boje. Ali tim mu više 
godio razgovor sa zavodskim duhovnikom, koji bi ga tješio, 
razgovarao i pripovijedao, lijepih i zanimljivih stvari iz 
života Kristova i njegovih svetih. — Sad je već mogao 
i na zrak, te bi svakog popodneva poslije objeda išetao 
na vrt, pa se sunčao i jačao na tako milom i blagom 
jesenskom suncu, promatrajući onuda prolazeće bolesnike 
(a bilo ih kojekakvih), ili čitajuć što godj iz knjiga, što 
bi mu ih časna sestra pribavljala. U bolnici posjetio ga 
već otac s majkom po više puta. A bio bi već kući 
otišao, da ga ne budu svjetovali liječnici, da jošte osam 
dan& ostane; jer bi mu se mogla bolest ponoviti, .a tada 
mu ne bi više bilo spasa. 

Jednom ga i župnik posjetio, a to ga osobito veselilo. 
Župnik mu pripovijedao, što se sve zbilo na Vidikovcu, 
spomenuo mu i Blaža, kako je u istinu postao drugim 
čovjekom i kako je obećao da će ga posjetiti. 

— Nije ga bilo kod mene. 

— Moguće da će doći sutra ili prekosutra — jer 
imade posla u Zagrebu. 

— Bit će mi drago da ga vidim. Oprostite gosp. 
župniče, ako baš nešto zapitam. Nije baš čedno, ali mi 
ne ćete zamjeriti. Nije li se što pročulo o Draženovićčki, 
nije li nitko upitao za Pericu? 

— Meni nije posvema ništa poznato, a ni tvoj ii 
otac nije ništa pripovijedao. Doista nešto je neobično 
ostaviti dijete na tudjoj brigi, pak i ne pitati za njega! 

— Nemojte ju koriti siroticu, — uvjeren sam da 
ona na nj misli i za nj moli, za nj štedi i briguje se; 
ali bit će valjda kakav razlog, koji joj ne dopušta, da 
za nj pita. 

— Bit će tako, jer je ta obitelj čestita kao zlato. 
Šećući tako zaustave se kod jedne klupe te sjednu. — 
Župnik navrnuo razgovor na njegove kućne prilike, te 
spomenuo, kako je staroj Luci doteščalo gospodarstvo, 
pa da bi u istinu trebala zamjenice. 

— Znam i vidim. Ha, bila si je našla zamjenicu, prije 
nego li sam se i kući povratio; meni se svidjela, svojom 
me čestitošću te krepošću posvema osvojila — i ja sam 
već snivao, i roditelji se moji tom mišlju zanosili, da će 
nam se kuća iznovice pomladiti te probujati novim 
svježim životom, ali žali Bože pridesilo se drukčije, kako 
nas nije nitko slutio. Nikola zašutio a oči mu se za- 


maglile. 
— Bila je volja Božja — pak možda za vaše dobro, 
— reče župnik. — A što sada? Vrijeme prolazi, otac 


biva sve slabiji, mati nemoćnija. Da gospodarstvo ne 
zapne, ti se ipak moraš odlučiti. 

Obrekao sam ocu, da ću čekati godinu dana, ali ona 
se primiče kraju, a srce mi zebe, kad samo pomislim 
na onaj trenutak, kad ću se morati odlučiti. Za ženidbu 

treba ljubavi - a ja ne mogu nikojoj drugoj srce po- 
kloniti. i 

Župnik mu nešto odgovorio a u to Nikola kao pri- 
kovan stane te gleda nepomično osobu, koja se pokazala 
na ulazu u bolničko dvorište. 

— Ružo! Ta ti si to Ružo! 

Prikaza stala, te se zagledala, za čas primaknula 
nesigurnim korakom bliže, te začudjena progovori : 

— Nikice! 

Župnik je dobro pogledao, i u istinu pred njima se 
stvorila Ruža. Za čas ostali zapanjeni i iznenadjeni, ne 
mogao ni jedan do riječi, da izjave čuvstva, koja im ovaj 
čas nadimala grudi. 

— Ružo, ti si ovdje, a gledj ovi za tobom od čežnje 
i želje pogibaju — ana se župnik; — kako si do- 
spjela ovamo? 

— Ja sam ovdje u blizini u službi, sve ono mome 
od kako sam ostavila Šalinovac. 

— A majka, gdje je ona? — upade naglo Nikola. 

— Mi smo zajedno u istoj kući. Našle smo dobre 
gospodare, pa to nam bijaše jedina utjeha u dnevima 
teške kušnje i nevolje. 

— Sjedi ovamo, da te nešto pitam, — hoće Nikola. 

— Ne mogu, hiti mi se kući, gospodja me poslala 
da popitam za jednu njezinu prijateljicu. Čeka me, pa 
bi mi mogla zamjeriti, kad ne bi na vrijeme došla. 

— Ružo! jesi li me zaboravila? — dahnu Nikola. 

— Ati to pitaš? — zasuzila djevojka zarumenivši i 
oborivši oči. 

— Ali vidiš i sama, da se ovako ne smijemo 
rastati, mi se moramo porazgovoriti. Mi smo se našli, a 
ovaj put, života mi moga, nitko nas ne će rastaviti. — 
Možeš li me sutra posjetiti ? 

— Ne znam, odvrati djevojka, nu ne dodjem li ja, 
doći će sigurno moja majka. 

— Kad bi mogla doći? 

— Po podne u tri sata, odvrati djevojka. 

— Dobro, neka me potraži u desnoj kući kod ulaza. 

— A sad s Bogom, Nikola! 

— S Bogom, Ružo, do sretnijeg vidova. 

— Vidiš Nikola, nebo se stalo vedriti, hoćeš li sada 
otezati svojom odlukom ? — pitaše župnik. 

Nikola se voljko nasmiješio te zamolio župnika, da 
o tom ništa ne pripovijeda kod kuće; on je želio izne- 
naditi roditelje. 

Sad se i sa župnikom rastao. Nikola zaboravio da 
je bolestan. Ovaj današnji susret doista pespješio njegovo 
zdravlje. Lice mu se razvedrilo, oči mu sjale srećom i 
zadovoljstvom, samo mu srce življe i nemirnije kucalo. 

Drugi dan i liječnik opazio promjenu, pripisujuć ju 
svojim lijekovima, čestitajući mu, da će se za koji dan 
moći povratiti kući. 


XVI. 
Sastanak. 


Jednog jesenskog dana nebo se naoblačilo, te se 
Nikoli nije dalo na običnu šetnju. Ostao je u sobi za- 
duben u misli očekivajući Stanin posjet. Možda će obje 
doći, što bi mu napokon bilo najmilije. 

--\ Ali da dodje opeta kakova zapreka, —  protrnu 
Nikola. — Ah ne, ne, to ne može biti; bilo je kušnje 
dosta, a Bog je milosrdan. 

Prošao sobom dva tri puta, pak glednuo na sat — 
istom pol dva. O kako se sporo vrijeme odmiče — jošte 
sat i pol! Ali ako nitko ne dodje? Ito ne može biti, 
one bi mi svakako barem poručile. Da mu prodje vrijeme 

Ruža. 

uzeo cigaru pak onako po gospodski zapalio, kako onda, 
dok je bio vodnikom kod ulan4. — No to si mogu ovdje 
priuštiti, kod kuće će biti i duvan dobar. Nikola zado- 
voljno gledao, kako mu se kolutići dima uzvijahu u vis, 
pak se sam sobom šalio: tako se evo i moje brige raz- 
ilaze zrakom u nepovrat. 

Nikola: u tim mislima, a to netko pokuca na vrata. 

— Naprijed ! 

Vrata se otvore i u sobu stupi — Blaž. 

Čudnovata li danas jošte susreta i iznenadjenja, po- 
misli, pak odzdravi prijatelju, koji ga je, unišav u sobu, 
pozdravio. 


— Dobro mi došao, — prijazno će i veselo Nikola, 
— lijepo od tebe, što si me se sjetio. Sjedi, pak da 
razgovaramo, — i pokaza mu stolac. 


Blaž sjeo, te upro oči u prijatelja. 

— Što me gledaš tako ozbiljno i kao u čudu, što 
si takova na meni opazio? 

— Bora mi, ja te tako vedra i vesela lica nisam 
nikada vidio, ta ti si potpunoma zdrav, te ćeš moći kući, 
makar danas. 

— Danas baš ne — odvrati u šali Nikola — ali za 
dva tri dana svakako, na Malu Gospu sam odlučio. 

— Kako vidim nema nikakove pogibli ? 

— Hvala Bogu nikakove; ja sam ozdravio. Ali bilo 
je pogibli, no hvala Bogu i liječnicima sve je minulo. 

— Ja ti od srca čestitam, i vjeruj mi da me neiz- 
mjerno veseli, što sam te takova našao. Bojao sam se, da 
sam i ja štogodj tvojoj bolesti pridonesao. 

— Bilo kako bilo, hvala Bogu na svemu. 

— Pa šta je novo? Kako tvoja Anka? 

— Ha nova ništa. Pokopali smo staroga Janka Ko- 
rovića, drugo ti ne bih znao. A Anka hvala Bogu zdrava. 
Tjerala me više puta da te posjetim, jer ne može zabo- 


99 


raviti one ljubavi, što si nam je izkazao pod Lazom, pa 
moli dnevice za tebe i pozdravlja te, pak ti pošilja evo 
kolača. 

Rekavši to izvadi iz torbe polovicu sahniša — cijelo 
pečeno pile i kruha. 

— To ti ona šalje, a ja sam dobio od Borovačkog 
upravitelja staklenku staroga Hrebinca, pak sam ti evo 
donio, bit će ti za okrepu! 

— Hvala — hvala, ali ta hvala ide njoj a ne tebi. 

U razgovoru prolazilo vrijeme, te na uri pokazivalo 
kazalo tri sata. Nikola bivao nemirniji. 

Udari sat: jedan, dva, tri. 

Vrata se otvore i u sobu stupi žena na gradjansku 
odjevena s rupcem na glavi. 

Blaž ju pogleda u lice, a ona njega, te stajahu suče- 
lice zapanjeni — bila to Stana. 

— Draga mila Stano; ja ne znam, jesam li se ikad 
sretnijim osjećao, nego li jučer, kad sam nju opazio i 
vidio i danas kad se s vama sastajem, reče Nikola. 

— Mi smo se danas nenadano sastali — a drago 
mi je, da se tako pridesilo. Ha, evo i Blaža ovdje! 

— Ne bojte se, od gorskog vuka postalo je krotko 
janje — On vam je mnogo sakrivio — ali on je toi 
okajao — upadne Blaž. 

— Sjedite, pa ćemo razgovarati. 

Stana doduše sjela, ali se nije mogla ni sada sa- 
brati, ne znajući pravo, jeli u snu ili na javi. 

— Bi li malko založili Stano? — reče Nikola. Ovo 
je poslala Blaževa žena. 

— Vi ste se dakle oženili? — upita iznenadjena 
Stana. 

— Da, ja sam se oženio i potpunoma sam zado- 
voljan s novim životom; ja sam se i od Vida odijelio, 


te živin u Ostružici i radim svoj zanat. 
t83 

— No založimo sada. 

Stana odlomila komadić kolača i stala blagovati, 
isto tako i Nikola i Blaž, napokon svaki ispio čašicu vina. 
Blaž imao u gradu posla te za malo otišao a Nikola se 
nadje sa Stanom na samu. 

— Majko, našli smo se našli. Ne govorimo o na- 
šima nezgodama; mi ih vrlo dobro znamo — one će nam 
ostati za uvijeke u pameti mi ih se nemamo uzroka sti- 
djeti. Nu kažite mi samo, kako ste dospjeli u Zagreb, i 
kako ste živili? 

— Oj to ti je kratka ali žalosna pripovijest. Kako smo 
noću ostavile Šalinovac, putovale smo mal ne cijelu noć, 
bojeći se da koga poznatoga ne susretnemo. Nešto pred 
zoru stigosmo u Zagreb, te se sklonisme u malenoj siro- 
mašnoj krčmicći u Vlaškoj ulici, dok si nadjemo mjesta. 
Bile smo gladne umorne a bez krajcare. Bila nam sreća 
na ruku. Naša krčmarica znala za kuću, gdje bismo 
mogle obje mjesto dobiti, i to kod neke više činovničke 
obitelji, koja se netom u Zagreb doselila. 

Krčmarica pošla onamo, da nas prijavi, i mi smo 
već o podne mogle zauzeti svoje mjesto. Ja sam zauzela 
mjesto u kuhinji, a Ruža je sobarica. Obitelj je dobra 
i plemenita, te nam se dala prilika, da smo mogle svake 
nedjelje i blagdana k službi Božjoj. U obitelji je go- 
spodin sa gospojom sa troje ženske djece. Posao nam je 
lak, a gospodari dobri i prijazni. Morila nas briga 
za Pericu, što smo ga ostavili na vašoj brizi; ali smo 
bile uvjerene, da je u dobrim rukama. Mi smo nešto pri- 
štedjele, pak ćemo ga moći u jesen smjestiti gdje u Za- 
grebu, da nam bude bliže na oku. 

Nikola problijedio, te pitajući gledao u Stanu. | 

— Što to govorite? — Vi ćete Pericu uzeti k sebi 
u Zagreb; jesam li pravo razumio ? 


101 


— Da; posve pravo, ta kako bismo ga vama na brigi 
mogle ostaviti ? 

— Stano! govorite li ozbiljno, ili se šalite? — Ja 
vas ne razumijem. Pol godine i više čeznem i očajavam 
za vama, tražio sam vas svikuda u Zagrebu, Karlovcu, 
Jezeranu i Brinju, al vas nisam mogao naći. Ja sam se 
tužna i slomljena srca vratio kući, moleći se Bogu, da 
vas ipak nadjem. A sad, kad sam vas našao, vi govorite 
ko da se ne mislite vratiti. 

Ta Ruža je moja zaručnica, a i jučer sam joj vidio 
na ruci zaručni prsten. Vi se ne možete od kćeri dijeliti. 
Dobro. Al moji vas roditelji uvijek sa najvećim što- 
vanjem spominju, pa će vas milovati kao rodjenu sestru, 

a ja ću vas štovati kao svoju majku. 

: — Dobro, dobro, dijete moje! Ja sam mislila, da 
si ti odabrao srcu svome drugu vjerenicu. No kad ti 
voliš još uvijek Ružu a i ona voli tebe, pa neka vas 
Bog blagoslovi! 

— Hvala vam Stano! Pa što ćemo krzmati? Za 
koji dan je Mala Gospa. Otac će doći po mene, pa biste 
vi obje mogle s nama. 

— Ne ide ti to tako, dijete moje! Mi smo u službi, 
a službu treba pošteno otkazati. Ti idi sad na Malu Gospu, 
a po nas ćete doći za dvije nedjelje. 

Nikola bio posvema zadovoljan. Porazgovorivši se 
još malo ostavi ga Stana i on ostade, čekajući radosno 
oca da ga odveze kući. 


XVII. 
Hvala Bogu! 
Na Malu Gospu oko devete ure evo ti starog Vida 
Bilovića na vratima bolnice milosrdnih sestara. 
— Hvaljen Isus i Marija, — pozdravi Vid časnu 
sestru vrataricu. — Hvala Bogu! sin mi, kako čujem 

posve ozdravio. E, sad dajte da se ja vama odužim, ko- 
liko mogu, a drugo će dobri Bog platiti. 

— Odmah, odmah, ajdete samo u onu pokrajnu 
sobu, tamo ćete naci čovjeka, koji će vam kazati račun. 

Vid ode u bolničku pisarnu i ondje podmiri trošak za 
liječenje sinovo, pa podje da ga posjeti i iz bolnice izvede. 

— Hvaljen Isus, sinko! Kako si? Hoćemo li? 

— Hvala Bogu! dobro mi je: bolje nego li sam se 
nadati mogao. Da mi liječnici nijesu zabranili, ta pješke 
bih bio dojurio kuci. 

— Eh, alaj se junačiš ? 

—- Hvala Bogu i sto put hvala Bogu što me je 
ovamo doveo. U ovoj bolnici našao sam zdravlje i što 
sam dugo tražio i za čim sam svedjer čeznuo svoju milu 
i dragu zaručnicu — Ružu. 

— Ružu? Šta to govoriš sinko? 'Ta ti sanjaš! 

— Ne sanjam, ćako, ne! 

— U ostalom — jesi li podmirio troškove ? 

— Jesam, sinko. 

— E pa šta ćemo se ovdje razgovarati ? Zahvalimo se 
i ajdemo! na putu ću ti sve pripovijedati, što mi se desilo. 

Zahvalivši se lijepo časnim sestrama i svima koji su 
ga njegovali, izadje Nikola s ocem iz bolnice. Putem 
mu pripovijedi sav dogodjaj što mu se zbio u bolnici. 


*& 
*& *k 


Osvanuo prekrasan dan u kasnu jesen, baš samo 
Šimunje. Drumom, što vodi od Dragušice prema Vidikovcu, 
čuješ ijujukanje velih svatova, čuješ svirku posavačkih 
muzikaša. Radoznale snaše i mladjarija izilazi iz kuća da 
gleda. A ima što vidjeti. Ta Nikola, sin bogatoga Vida, 
Bilovića, vodi pred oltar vjerenicu svoju, Ružu Draženo- 
vićevu. Oh kako je divno bilo vidjeti taj mladi par! 
Mladi ko jutarnja rosa a puni ljubavi, ta iskušali su do- 

voljno, koja je stalnost te ljubavi, idu sada da prisegnu 
vjernost, vjernost do groba. 

Dodju u erkvu, ispovjede se i pričeste. — Sad čuješ 
riječi : 

— Tako mi Bog pomagao i blažena Dje- 
vica Marija — i svi Sveci Božji — da ovu po-- 
štenu osobu ljubim 1 za svoga zakonitog 
druga uzimam — polag Božje odredbe — i 
običaji svete matere crkve — i da ga ne ću 
ostaviti — u nijednoj teškoći ni nevolji — 
do mojeili njegove smrti, tako mi Bog po- 
magao! Te riječi izreče Nikola. Te riječi izreče Ruža. . 

Vjenčanje se obavi. Svjetina se razidje: svaki k sebi, 
a mladenci odoše kući, gdje ih dočekaše sretni roditelji i 
mnoštvo uzvanika. 

Medju uzvanicima bijaše i domaći župnik. Kad se 
svatovi posjedali i gozba odpočela, prvi se digne župnik 
te oslovi mladence ovako: 

Čestiti mladenci ! 

Čućenje zahvalnosti vije se danas iz vaših srdaca, 
riječi zahvalnosti izilaze danas iz vaših ustiju. Hvala Bogu! 
Što ste toliko željeli, za činf ste čeznuli, to vam se eto 
ispunilo. Ovaj današnji čin neka vam bude dokazom, 
kako Bog svojih ne ostavlja. Tvoji, sinko, roditelji primiše 
od milosrdja ovu siromašnu al čestitu obitelj pod svoj 
krov. Tvoja, kćerko, majka voljela je ma kakovu žrtvu 
podnijeti nego li da budete uzrokom nesreći dobročini- 
telja svojih. Bog vas je dragi kušao, ali je danas po- 
kazao, kako znade one, koje kuša, i nagraditi. Ugledajte 
se u svoje čestite roditelje i volji se Božjoj podvrgavajte, 
pa vas ni u vašem bračnom životu ne će zapustiti. 

Mladencima i nazočnim svatovima i gledaocima za- 
cakliše se oči. 

Minulo ie neko osam godina iza vjenčanja Nikole 
i Ruže. U Šalinovcu se _ mnogo toga promijenilo. Ljudi, 
što su bili na 'smutnju župi i općini, nestalo: stranom 
pomrli, a stranom ih pravda uklonila i smjestila u si- 
gurno zaklonište, gdje su imali prilike, da promišljaju, 
kako se ipak ne da onako lako na tudji račun živjeti. — 
Korovići: Šandor i Bolto pomrli; a djeca im preuzela 
kuću i gospodarstvo, a bilo nade, da će pod nadzorom 
čestitog i savjesnog skrbnika Nikole Bilovića postati po- 
šteni i uredni gospodari. Javorića Boltu zadesila za- 
služena kazan. Pošto je sve protepao, prihvatio se kradje, 
pak dospio u zatvor. — Ostali svijet radio i gospodario 
po staroj naviki, ali je više pazio na svoju djecu i mario 
za crkvu nego li prije. 

Bilovićeva kuća bila već i prije najvidjenija u selu, 
ali sada ju je Nikola jošte više podigao, tako da je po- 
stala središtem i ognjištem cijelomu selu. 

U toj kući kao što je prije vladao uzoran kršćanski 
život, tako se nije ni sada promijenio, dapače on je od 
dana na dan dobivao sve više ugleda, te postao za izgled 
cijelomu selu. 

Vid prevalio već šezdesetu godinu, ali bio jošte uvijek 
krepak zdrav, a k tomu, otkako mu se sin oženio, uvijek 
veseo i dobre volje. 

Bio čist i uredan kao mladić, a lijepo mu pristajala 
sijeda kosa, što mu pokrivala poštenu glavu. Luca i danas 
gledala na nj s ponosom, te se brinula da bude lijepo i 
čisto odjeven. 

Lijepo ti bijaše pogledati starce, kad bi posjedali na 
iklupu pod granatim orahom, te u razgovoru spominjali 
one tmurne i oblačne dane, ali koji se eto ovako lijepo pro- 
čistili i razvedrili. Vid bio blažen i sretan, kad bi mu 
Ruža dovela unučad, a on ih posadio na koljena, te se 
S Njima igrao i zabavljao. — Za čas došla i Stana 

medju njih držeći u naramku najmladju unučicu Stanu : 

a kad bi im se*pridružio Nikola s Ružom noseći u ko- 

ošarici groždja i voća, da podvori starce i djecu, bijaše 
slika obiteljske sreće potpuna i savršena. 

— Bože, — uzdahnuo bi Vid s uzdahom potpuna 
blaženstva, da bude čovjek sretan, ne treba mu do li 
žive vjere i straha božjega. Ja si na svijetu i ne želim 
druge sreće, nego kakovom me je dobri Bog pod stare 
dane obdario. O da znade naš svijet, kolika je sreća u 
dobroj i kreposnoj djeci — on bi joj više mara i brige 
posvećivao, da im'ucijepi u srce i dušu onu veliku za- 
povijed, naikojoj se osniva sreća obiteljskog života, na ime 
da ljube i štuju svoje roditelje! Ne bi tada u selu bilo 
onih žalosnih pojava, gdje roditelji plaču nad djecom 
svojom, pa je često i proklinju! 


sk 
*k * 


Bijaše Blaževo, dan po Svijećnici. Nikola s Vidom 
podju da posjete kuma Blaža i kumu i da im čestitaju. 
Blažu bilo drago, i te ih veselo primio i pozdravio, ali 
mu se na licu i očima opažala njeka nujnost i zabrinutost. 

Nikola to namah opazio, pak zapitao : 

— Blažu, tebi nešto fali — ti nešto sakrivaš, što se 
sakriti ne da — rado bih da si dobre volje — a iz lica 
makar i nehotice probija ti njeka tjeskoba. 

— ini ti se tako, nasmiješi se Blaž, ah bit će nešto 
istine ! 

— Da ti nije možda žena ili koje dijete bolesno? 

— Ne, Anka će namah doći, pošla u selo — da 
potraži Tomicu (tako mu se zvao najstariji sin) odmah 
ga poslije objeda nestalo — valjda se zaletio medju Jam- 
brešićevu djecu. 

— A zašto ga puštate? — reče Vid. 

— Ne pita nas i ne sluša; a kad mu branimo 
prkosi, pa se napokon silomice ukrade. 

.— Blažu! Sinovče moj, panti dobro, što ti kažem, 
prihvati Vid. Roditeljska je ljubav velika, ona treba da 
je pripravna na najveće žrtve, ali ona ne smije da 
bude slijepa. Ne sluša li mali s dobra, a ti za nje- 
govo dobro upotrebi strogost, pa makar i šibu. Treba ga 
za mlada priučiti, da te ljubi i štuje — jer će inače — 

Vid nije dovršio, jer je opazio da se Blaževo lice 
zamaglilo — opazio mu suzu na oku. — Nema sumnje 
— Blaž se sjetio svoga djetinjstva — svoje mladosti. O 
Bože! da ne bude i u srcu njegova djeteta zarodak — 
slične strasti. 

— Ne, ne! umiri se Blažu — reče Nikola. -— Sve 
će biti dobro ; ali da znaš, što mi je došlo na pamet? Ja 
ću svoje kumče, tog malog nevaljanca, uzeti sa sobom, 
bit će dobro, da ga na neko vrijeme ne bude kod kuće, 
možeš biti uvjeren, da će ga moja žena ukrotiti i pripi- 
tomiti. 

— A da vam ne bude na nepriliku, ili napokon da 
vam vašu djecu zavadja ! 

— To je moja briga. Pristaješ li? 

— Drage volje. Bože taj Nikola je spasao mene, a zar 
ga nije možebiti Bog odabrao, da bude angjelom naše 
obitelji ? 

Dok ovi jošte u razgovoru, čula se vika i plač na 
hodniku. Anka vodila malog nevaljanca, a ovaj joj se 
nogama i rukama otimao, plačući i vičući, što ga grlo 
nosilo. 

Ali se mali primirio, čim je kuma opazio, pak se 
privinuo uz skute materine — valjda se stidio. 

— Vidiš, vidiš, ja sam mislio, da ne znaš ni govo- 
riti, a kolika od tebe krika i vika u cijeloj kući, reče kum 
“Nikola. 

Tomica se najprije otimao, ali napokon pošao kumu, 
a za čas se snjim posvema sprijateljio. 

Anka pohitila u kuhinju da priredi večeru, a Blaž 
skočio u podrum i donesao vina i čaše. Blaž se razvedrio 
te se napokon posve zadovoljno smiješio i šalio. 

Nikola se zabavljao s Tomicom ; a bilo za čudo, kako 
ga mirno slušao i kraj njega mirno sjedio. 

— No, sokole moj, ti ćeš sa mnom u Šalinovac. Kuma 
pitala za tebe, pak mi rekla, da te povedem sa sobom, 
no hoćeš li? 

— A što bih kod vas radio? | 

— Ono što i kod kuće: jesti, piti, spavati, skakati, 
pak slušati, što ti se bude kazalo. 

Tomica pogledav sad oca sad majku. 

— Ajde, ajde, kad te kuma zove, hodi lijepo s kumom 
pa dobar budi — reče Anka. 

. Uzgojiti dijete do čovjeka — ali poštena čovjeka — 
velika je umijeća, kojoj nije svaki dorastao; ali imade ljudi, 
kojim je Bog za takovo umjeće dao osobita svojstva i 
sposobnosti. 

Ruža Bilovićeva nije to umijeće učila, ali bila je u 
njezinoj cijeloj pojavi neka neodoljiva moć, kojoj se nije 
dalo otimati. 

Nikola joj ispripovjedio Blaževe neprilike s malim 
pustolovom, izjavio joj bojazan, da ga ne prevladaju očeve 
mane iz mladosti. 

Ruža već kao kuma bila sklona Blaževoj obitelji, ta 
ona je molila za njega, kad bi ga druga proklinjala; 
pak je zato zajedno sa Stanom i Lueom nastojala, da joj 
kumče ne zahiri i ne propadne. — Jest ona je već tu 
dužnost na krstu kao kuma preuzela. Ona se doduše bo- 
jala; ali Tomica bio u kume krotak kao janje — on 
joj se laskao i ulagivao, slušao ju i štovao kao njezina 
djeca. 

Tomica kod kume probavio gotovo cijelu godinu — 
i postao posve urednim dječakom. Kad bi se sastao s ro- 

diteljima, jedva ga prepoznali, tako je bio krotak i umiljat 
te im se s najvećim počitanjem približavao. 

Kad je iduće godine imao polaziti školu, ostao u 
kumova i s njihovom djecom polazio školu; a učitelj je 
u školi. 

Blažu odlanulo na duši, vidio i da mu se dijete po- 
svema popravilo, a i druga djeca nisu mu zadavala brige. 

Jošte mu bilo jedno na sreu — da se oduži uspomeni 
svojih roditelja. Dao im na grob spomenik, a za vječnu 
uspomenu naredio zakladu, da se svake godine na dan 
njihove smrti služe za njih pjevane zadušnice. 

— Striče, ja ne mogu dosta zahvaliti Bogu na nje- 
govoj milosti, kojom me je nevrijedna griješnika pomi- 
lovao, reče jednom Blaž. I vama dragi striče hvala lijepa ; 
Vi ste: me uvijek rado imali ka» i draga strina, a Nikola 
je izbavio mene od smrti, a moga Tomicu doveo na pravi 
put. Ah hvala vam, dragi striče! Bog vas u vašim potom- 
cima nagradio! 

I Bog ga je u istinu nagradio, jer su mladi Bilo- 
vići bili na uzor cijeloj župi i općini, a na ponos i utjehu 
svojim roditeljima. 

I. 


Svježe proljetno jutro, ukrašeno svim reć bi 
upravo kraljevskim sjajem, osvanulo je jednog dana 
godine 625. po rodjenju Spasa. Pomladjena priroda, 
probudjena toplim zrakama Sunca, kupala se u nje- 
govim zlaćanim tracima, a biserna rosica, koja je po- 
padala po bujnoj travi, gustom šašu i polusuhoj žuto- 
zelenoj trstici, caklila se i prelijevala u svim mogućim 
bojama. Izgledalo je, kao da je tko preko noči prosuo 
silno, bezbrojno drago kamenje. Sav jutarnji uzduh 
mirisao je po orošenomu lišću i mladoj svježe-zelenoj 
gustoj travi. 

Na prostranoj ravnici izmedju veličajnih rijeka 
Dunava i Tise (u današnjoj Ugarskoj) polegli neka- 
kovi čudni ogromni kolobari, slični velikim, neiz- 
mjernim obručima, koji kao da su stisli u zagrljaj 
desnu i lijevu obalu jedne i druge rijeke, nad kojima 
je još počivala laka proljetna maglica... Ali čim se 
zlaćano sunašce više podizalo na obzorje, tim je i 
tih maglica sve više nestajalo, dok se napokon ni- 
jesu posvema rasplinule, kao i plavkasti dim, što ga 
razgoni i uništi vjetar. 

Oko rijeke Tise osobito na desnoj njezinoj obali 
ležala je još Sveudilj kaljava i mutna voda, kao preo- 
statak iza velikih, nabreklih proljetnih voda. A iz 
manjih i većih močvarina stršila u vis trstika i šu-- 
štao sabljasti i oštri šaš. Izmedju toga gustog šaša' 
i visoke trstike uspravila bi se svaki čas po koja 

siva čaplja i previjala amo tamo dugim vitkim vratom. 
Pazila je, da je ne bi otkale zaskočio i iznenadio koji 
njezin neprijatelj. Pa kad se uvjerila, da je u okolo 
nje sve mirno, opet se šćućurila, podigla jednu nogu 
i uvukla ju pod sivkasto perje i uperila dugi oštri 
kljun u blato, da čeka i dalje na koji masni za- 
logaj. 

A čim je jutarnje sunce zasjalo u svoj svojoj 
čistoći i ljepoti, nastade život i vreva izmedju onih 
ogromnih kolobara. Ljudi čudnog obličja i još čud- 
nije nošnje vrzli se i motali amo i tamo, razgovarali 
se i dovikivali si u nekom čudnom, grubom, divljem 
i oporom jeziku. 

Bili su to divlji i surovi Avari ili Obri, koji su 
u nizinama —anašnje istočne Ugarske već preko pol 
stoljeća gospodovali i zadavali strah i trepet svim 
svojim susjedima, a po gotovu nesretnim Slavenima, 
koji su boravili ispod hladnih i mrkih Karpata, te po 
Moravskoj i Ceškoj. A nijesu bili baš najprijazniji 
niti silnomu istočno-rimskom carstvu, komu su se 
doduše na oko gradili prijateljima i susjedima, ali 
takvima, koje istočno-rimski ili bizantski car nije gle- 
dao ni najmanje povjerljivim i prijaznim okom. A to 
zato, jer su ti divlji susjedi vrlo često zaboravili na 
razliku izmedju moga i tvoga, pa su bez ikakvog po- 
voda napadali i uznemirivali njegove podanike i ne- 
milo haračili po carskim rimskim zemljama, koje su 
ležale uz Dravu, Dunav i Savu. 


Došav tamo sa daleka istoka — iz Azije, te ko- 
lijevke čovječanstva — u prostrane nizine oko Du- 
nava i-Tise udariše tuj svoje stalno sijelo. Po svom 
običaju nijesu imali nikakovih sela niti gradova, već 
samo ogromne opkope ili kako su ih oni sami nazi- 
vali ,hringe.“ 

Ti hringovi bili su veliki nasipi načinjeni od ka- 
menja, drveća i zemlje. U visinu mjerili su sedam 
metara, a skoro isto toliko i u širinu. U te opkope 
ulazilo se samo na jedna jedina i to dosta uska vrata. 
Oni su bili Avarima sve. Ponajprije riznica, kamo su 

spremali bogati plijen, što su ga oteli i polovili u 
istočnom rimskom carstvu, ili po Italiji, ili opet od 
svojih vlastitih podanika. Osim toga bile su to i tvr- 
djave i obrana u vrijeme pogibelji. Ovakovih hrin- 
gova bilo je više i nijesu svi bili jednako prostrani. 
Neki najvažniji bili su više kilometara opsežni, a od 
jednog kraja do drugog trebalo je i najboljemu pje- 
šaku dan hoda da ih prodje. 


No jedan se hring osobito isticao izmedju svih 
onih ostalih svojom visinom i jakošću. Oko njega 
bilo je više tih kolobara u stanovitoj udaljenosti. 
Srednji kolobar bio je najmanji, a ona ostala tri oko 
njega postepeno sve veći i širi. Na prostoru toga 
srednjeg unutarnjeg kolobara, skoro točno u sredini, 
kočila se velika drvena kućerina sagradjena od okrugla 
drveta i balvana, a krov je od slame i optesanih 
greda. Najviši dio te drvene kućerine imao je dapače 
i trijem, i bio ljepše izradjen od ostalih dijelova 
kuće. U blizini bila je složena od pletera i zemlje 
niska, jednostavna staja za konje. 


To je bila prijestolnica samoga Svarskog vodje, 
silnog Kagana. 


Pred takovim hringom nedaleko od glavnih vrata 
stražio je rečenog jutra čovjek bujne kestenjaste kose, 
koja mu se spuštala niz jaka ramena i zaslonila mu 
povisoko čelo, da se činilo iz podaljega kao da i 
nema očiju. A i ostalo lice bilo je jako obrašteno 
dugom bradom i snažnim brkovima, izmedju kojih su 
samo malo provirivala usta. Po prosjedim vlasima 
u bradi i glavi sudio bi mu već preko pol stoljeća 
odmakla života. Gornji i srednji dio tijela pokrivalo 
“mu kožnato odijelo, dočim su jake noge bile posve 
gole, samo oko tabana omotao ih komadima debele 
bivolske kože. 


Jaki stas i dosta prijazno lice odavahu ga, da 
je slavenske pasmine, koji je jamačno ili kao avarski 
rob ili opet kao svladani podanik morao priznavati 
mjihovu krutu i vrhovnu silu. 





Časak bi stojao pred glavnim ulaznim vratima, 
časak bi opet šetao gore dolje pokraj zidina hringa 
i neprestano čvrsto stiskao krepkom desnicom luk i 
strjelicu, kao da je nestrpljiv, što je ne može ni na 
koga odapeti. 

I tako je dulje vremena sam pred olavniki ula- 
zom stražio, sve dok se nijesu počeli javljati Avari, 
koji su izlazili u manjim i većim skupinama iza op- 
kopa noseći u rukama konjska užeta skrojena iz 
medvjedjih i bivolskih koža, da ih svežu oko glave 
svojim konjima, koji su pasli sočnu travicu izvan 
hringa. I za čas dva već su se jutarnjim uzduhom 
javljali surovi avarski povici ,Ho!.. Ho!..Hooo!..“. 
kojima su dozivali raštrkane konje. 


Sada nastade sa svih strana rzanje konja i 
vrisak ždrebića, koji su bili podigli glave, ukočili vra- 
tove i repove, te u divljem bijegu i kasu trčali ve- 
selo k svojim gospodarima, koji su ih gladili po ši- 
rokim vratovima i ljubili im svijetlu prileglu dlaku. 


Pa kada su ih gospodari poklopili, postali su 
još objesniji, stali su još jače rzati i vrištati i poput 
vjetra juriti s njima po ogromnoj ravnici. Nosili 
su ih kao podivljali oko hringova i sve tamo do pro- 
stranih močvurina pokraj široke rijeke, iz kojih su 
izlepršale uplašene čaplje i patke, da se opet spuste 
na protivnu obalu, gdje će imati više mira. 


Kada je stražar Davorko ugledao tu mahnitu 
šetnju i divlju, neobuzdanu viku svojih surovih tla- 
čitelja i gospodara, stisne još jače desnicom luk i 
strjelicu, zaškrguće zubima, pljune od sebe u stranu 
i poluglasno promrmlja: 

— Psi!... Psi!... Urlaju kao vuci u stepi... 

Ali još nije pravo niti dorekao zadnjih riječi, 
kada u dva maha zazviždi uzduhom oštri fijuk a ne- 
sretni Pavorko strašno zajauknu, ispusti iz ruku luk 
i strjelicu i hitro se uhvati obim rukama za krvavo 
lice, koje mu je presjekao dugi bič avarskog ugled- 
nika Flaka i Kaganova bližnjeg rodjaka. 

— Robe, što režiš kao podmuklo pseto?.... 
Tko je pas? Zar Avar, tvoj bog i gospodar?!... — 
vikao ovaj gnjevno na jadnog stražara, koji se sa- 
vijao od prevelike boli i stiskao prstima presječenu 
kožu, da malo obustavi krv. 

Nesretnik mislio je, da će ga zapasti još koji 
nemili udarac, pa se zato bio stisnuo i uvukao kao 
jež, kada mu prijeti pogibelj. No nakon ovih dvaju iz- 
nenadnih udaraca nije slijedio više ni jedan, jer se 
Avar bio već sa svojim konjem i petoricom slugu 
odmaknuo od njega i zaputio nekamo u lov. 


Tek onda kada je surovi napadač bio već pri- 
lično daleko, uspravi se Davorko i pristupi do mala 
jarka, u kome je bilo nešto vode, da si ispere krvavo 
lice i bradu. 

Ispravši presječeno lice podigne se i opet se za- 
gleda u daljinu, u kojoj se gubio okrutni Elak, te 
duboko uzdahne: 

— Bože i Gospode, hoće li biti već jednom kraj 
mojim mukama?! Što ovi krvoloci rade iz mene, već 
se ne ua snositi! | 

I možda bi bio još koje vrijeme onako jadan 
razmišljao o svojim patnjama, da ga nije prenula 
neka neobična vika, plač, muklo stenjanje i pucke- 
tanje dugih bičeva. 

Kada je to Davorko X čuo i nehotice si začepi 
uši prstima, a bljedilo mu pokri obrašteno lice. 

Ali tada se sjeti, da ne smije tu stajati, već da 
mu je stražiti pokraj vrata, jer bi ga inače stigle još 
gore muke nego li su bičevi. | on se žurno maši za 
luk i strijelu i priskoči k vratima, sretan, da ga nije 
ni jedan Avar zatekao. 

A iz nutarnjosti hringa čulo se sve jače pucke- 
tanje bičeva i vikanje, koje je dolazilo sve bliže 
k glavnim vratima. Davorko je dobro znao već od 
prije, što to znači, pa kada je čuo i znao, štd mu se 
približava, stane od muke i strave već unaprijed stre- 
piti. Trnci mu prolazili cijelim tijelom, kosa kao 
da mu se naježila, a njegova krepka desnica, u kojoj 


10 


je držao luk i strijelu, stala je podrhtavati. I on 
bi bio u taj mah najradje pobjegao sa straže, dapače 
da ga nije niti živa, samo da ne mora gledati patnje 
svoje braće i svojih srodnika. Ali on je morao 
ustrajati na svom mjestu, on je morao čuvati krv- 
nika i zatornika svoga i svoje braće; morao je gle- 
dati nemili prizor, od koga je vazda s najvećim 
užasom i najvećom bolju u srcu otkretao glavu i 
zatvarao oči. | 

No u to se već razabrao u dubini vrata mukli 
konjski topot, a nekoliko Avara oboružanih lukovima 
i strjelicama, što su virile iz tobolca na ledjima, ukaza 
se na izlazu, a odmah iza njih škripala su i cviljela 
ovelika nezgrapna kola čudna oblika. Bijahu slična 
više kakovomu staromu sanduku, zbitomu od starih 
pocrnjelih greda i hrastovih dasaka. Na svakomu 
uglu kao i u sredini s jedne i s druge strane stršila 
je u vis tanka greda, koja je prema vrhu prelazila u 
Šiljak kao i podoštreni kolat. | 

U kolima je bilo naslagano mnoštvo medvjedjih, 
volovskih i bivoljih koža, a na njima se udobno pro- 
tegnulo jako i zbijeno tijelo samog silnog i strašnog 
Kagana. Košćato lice, pocrnjelo od vjetra i sunca, a 
ponešto zamazano od blata i prašine bez ikakvoga 
upravo oblika podavalo je tomu avarskomu vrhov- 
nom gospodaru gadni, surovi i divlji izražaj. Garave 
oči, koje su više priličile malenim otvorima u glavi 
nego li očima, još su više nagrdjivale to strašno i 
odvratno lice sa širokim utisnutim nosom i postrance 
neobično velikim i klapavim ušima. Glavu je pokrio 
nekakovom dlakavom šubarom, a ispod nje visjele 
su niz ramena dvije kike spletenih vlasi. Dlakave i 
rutave noge pokrio je kozjom kožom. Od svojih 
prostih Avara nije se ničim razlikovao osim sjajnim 
i bogatim mačem i pojasom, koga je morao jamačno 
oteti kojemu višemu rimskom vojvodi ili ugledniku, 
kao i zlatnim obručem optočenim s nekoliko dra- 
gulja, što mu se sjao na nadlaktici desne ruke. 

S njime u kolima nije bilo nikoga više, do li 
jedno malo Avarče, najmladji mu sin, slika i prilika 

očeva. To dijete bilo je posve nago i nadnijelo se 
nad prednji dio kola. Glupo je zurilo u debelo rudo 
od kola, koja nijesu vukli niti konji niti volovi, već 
nesretne slavenske žene, koje bi zarobili u svojim 
čestim vojnama. 

Te jadnice nage do pojasa raspuštene kose, 
izmučena i zdvojna lica, raspucale kože i krvavih 
ledja, morale su poput nijemih životinja vući teška 
kola svoga krvnika, koji je bezbrižno zurio u one 
dvije pocrnjele lubanje, što su bile nataknute na prvim 
kolcima prednjeg dijela kola. Već preko dvije godine 
dana rese one Kaganova kola i sjećaju ga vazda na 
njegove pobjede i divlja junaštva njegovih odanih 
Avara. Jedna lubanja, i to desna, bila je od nekoga 
bizantskog vojvode, koji je nekoć branio na Dunavu 
medje istočnog carstva. Ona druga, lijeva, bila je opet 
od jednoga slavenskog kneza tamo negdje ispod Kar- 
pata. Taj knez pogubio, mu je jedinoga brata, a za 
odmazdu Kagan mu je sam svojom rukom skinuo 
glavu i dao je za uspomenu nataknuti na svoja kola. 


Dvanaest patnica, sve tri po tri u redu, nad- 
čovječjom snagom i žilavošću vukle su teretna kola 
i savijale se i posrtale pod teškim rudom. Znoj ih 
probijao po cijelomu tijelu a iz izmučenih i zadah- 
tanih prsiju izvijalo se hukanje i muklo stenjanje, 
koje se miješalo škripom ogromnih drvenih kotača i 
. pucketanjem avarskih bičeva. 


A kada bi koja od tih jadnica posrnula ili se 
možda srušila od _umora i slabine, tada bi se neko- 
oliko dugih i kožnatih spletenih bičeva spustilo na i 
onako izmrcvarena ledja..... A krvožedni gončine, 
koji su jašili sa strane, stali bi bijesno urlati : 

-— Ustaj! ... Ustaj!... 

I pucketanje i fićuk žilavih bičeva prenulo bi i 
opet jadnu žrtvu i ona je morala hoćeš ne ćeš ustati, 
da vozi svoga strašnog zatornika.... 

Iza kola jašila je opet cijela četa odličnih Avara 
na liepim konjima, koji su na prsima imali kao ures 
po nekoliko konjskih repova. Mjesto sedla sjedili su 

na rasprostrtim životinjskim kožama. Odjeveni jed- 
nako kao i njihov gospodar samo su još na ledjima 
imali tulac s otrovnim strjelicama i u ljevici dugo 
koplje a na vrhu mu konjski rep i kratki dvosjekli 
nož sličan bodežu. 


Tihano su medjusobno razgovarali bojeći se, da 
ne ozlovolje svoga moćnog Kagana, koji je još sve- 
udilj zadovoljno gledao u lubanje svojih negdašnjih 
protivnika.... 


U prvomu redu u sredini izmedju dviju starijih 
žena bilo je upregnuto i miloliko djevojče od kojili 
šesnaest godina, bjeloputno poput mramora. Vrana i 
gusta kosa padala joj neuredno po nagim ledjima i 
ramenima, kao i na oči, te je svaki čas morala po- 
tresti glavom, da je makne, kada nije mogla rukama, 
kojima je bila uprta o prječku od ruda. Svaka žilica 
na tijelu i rukama bila ie tako nabreknuta od napora, 
kao da će sad na _ puknuti i krv iz nje briznuti. 
Kukavno to stvorenje bilo je toga jutra prvi put 
upregnuto pod Kaganova kola. Strašan udes ostalih 
njezinih drugarica i znanica stigao je napokon i nju. 
Do toga jutra bilo joj lijepo i ostale su joj drugarice 
zavidjale na sreći, što je radi svoje ljepote bila pri- 
dijeljena kao dvoranka Kaganovoj ženi. A kao ta- 
kovoj bilo joj prilično lijepo, premda je morala 
dosta trpjeti i snašati pokraj te hirovite i surove 
žene. No kada se pred dva dana nešto zamjerila 
svojoj krvoločnoj gospodarici, odsudila ju ova na 
najstrašniju kaznu, da bude upregnuta u kola njezina 
muža. A koju je nesretnicu zadesio taj udes, bolje 
oda se i nije nikada rodila na ovaj svijet. Pod ve- 
likim teretom i premnogim bičevima i udarcima brzo 
bi skapala i propala. 

Krvoločni Avari postupali su tako od vajkada 
sa svim ženama svojih svladanih protivnika misleći 
ih time posvema zatrti. 

Stražar Davorko je sa zebnjom u srcu iščekivao 
taj neobični podvoz, jer je bio uvjeren, da će i opet 
ugledati koju iz svoje rodbine.... 

— Sad će doćil.... — A srce itiu štalo tako 
jako udarati, kao da će mu probiti čvrste grudi. 

No to sve nije bilo još ništa prema onom osje- 
ćaju kada je pod Kaganovim kolima ugledao upreg- 
nutu onu djevojku. To ga je tako silno iznenadilo, 
da nije vjerovao svojim očima, da li je istina, što 
gleda. Mislio je, da ga varaju rodjene: oči. Držao 
je, da mu je na jednom potamnio vid i da nije mo- 
guće, da su i tu sirotnu i nježnu djevojku DAUGINI na 
tu groznu robiju i kaznu. 


Ali kada su kola došla do njega, uvidi, da je 
sve strašna istina. 1 od toga nenadana susretaja, 
od te strašne istine, stisne ga tako jako oko srca, da 
je poput ranjene zvijeri užasnim glasom poviknuo; 


— Oh!... Oh! ... Vidice!... Vidi..!... 

Dalje nije mogao, jer mu je u grlu nešto tako 
silno zabjeglo, da mu je ponestalo glasa, kao da bi 
ga tko davio užetom oko vrata. | 

Taj nadčovječji i zdvojni Davorkov vapaj prene 
dosele bezbrižnog Kagana i on se smrknuta lica okrene 
prema stražaru koji se usudiožsvojim povikom zbu- 
niti velikoga i moćnog gospodara. Pa zato upita jed- 
noga od gončina : 

— Zašto viče taj rob ?. 

— A, tko bi znao, — odgovori poniznim glasom 
gonič i zamahne srdito bičem preko krvavih ledja 
upregnutih žena, koje su bile na čas ustrašeno po- 
postale pred zdvojnim povikom stražarevim, koji je 
poput kamena stupa buljio u upregnutu djevojku, kojoj 
se niz lijepe obraze odronilo nekoliko vrelih, pat- 
ničkih suza. 

Kagan je bio silno srdit, upravo bijesan, nad 
drskošću svoga roba-stražara i baci u njega sjekiricu, 
koju je uvijek nosio uza se. 


Davorko onako prede ražen nije toga opazio, već 
samo muklo zastenje, kada mu se oštra sjekirica za- 
sjekla u lubanju. On se sruši, a Kagan bijesno poviče 
goničima: 

— Udri!... Tjeraj ih dalje!... 

A taj njegov bijesni rik i divlji glas nadjačao 
je bolni vapaj mladog djevojčeta, koje je vrisnulo, 
kad se sjekira zasjekla u Davorkovu glavu.... 

I jadno roblje pod nemilosrdnim udarcima kož- 
natih bičeva povuklo je i opet velikom, reć bi zdvoj- 
nom snagom krvnikova kola, samo da donekle ublaži 
njegov strašni gnjev. 

Davorko ogrezao u krvi ostao je ležati pred 
vratima hringa, dočim. se Kaganova kola. i pratnja 
pomicala dalje po prostranoj ravnici i gubila se iza 
visokih bedema i opkopa njegove prijestolnice eno 

Išao je u posjete svomu najstarijemu sinu Ba- 
janu, koji je nekoliko sati daleko od njegove prije- 
stolnice imao svoj hring. 


I. 


Davorko je neko vrijeme ležao kao mrtav, jer 
ga je uslijed velikog gubitka krvi bila spopala jaka 
nesvjestica. Nekoliko Avara prošlo je doduše pokraj 
njega, ali ni jedan da bi ga ogledao, da bi mu zavezao 
duboku ranu ili obustavio krv. Sto je njima bilo 
stalo do jednoga slavenskog roba! Dapače još i plju- 
vahu na njega i radovahu se, što ga je zadesila Ka- 
ganova srdžba. 

I tako bi nesretnik bio jamačno mogao ispustiti 
dušu pokraj nemilosrdnih svojih gospodara, da ga 
nijesu njegovi prijatelji podigli i odnijeli u svoju ko- 
libicu. 

Stari ga je Višeslav prvi našao onako polu- 
mrtva i onesviještena, i dozvao svoje sinove Sviloja 
i Zlatana, da ga unesu pod krov, i da mu pruže prvu 
pomoć. Stari se Višeslav razumio u svakojake ljeko- 
vite trave, pa ih odmah izvadio čitav snopić iz stare 
kožnate torbe, navlažio ih kobiljim mlijekom i stavio 
na duboku ranu, koju je ponajprije dobro i oprezno 
isprao od zgrušale krvi. A i stara Gorka, sestra Vi- 
šeslavova, takodjer je odmah priskočila u pomoć 
svojim mudrolijama i stala mrmljati i bajati neka- 
kove nerazumljive riječi trgajući pri tome travu i 
zemlju, ,koju bi svaki čas bacala preko svoje glave. 

Ali sve Gorkino čaranje i vračanje nije pomoglo 
bijednomu Davorku, koji je još sveudilj nepomično 
ležao blijed ko stijena, a disao tako slabo i PVE 
da su Višeslavovi stali govoriti : 


— i pristupali jedan za drugim k njegovu: ležaju, da 
prisluškuju, imade li u njemu jošte života. :. | 

Tek negdje oko podneva kao .da mu je bilo 
malo olakšalo, a svijest mu se stala vraćati... Jače 
disanje i brži kucaj srca razvedriše odmah starog Vi- 
šeslava i on reče svojima: 

— Bit će mu bolje, jer već lakše diše. 

— Samo ako još ne nastupi kakova opasnost, 
— primijeti Zlatan. 

X —E, onda mu ne bi bilo spasa, — zabrinuto 
će starac i stavi Davorku novi oblog na.. glavu. 

No jaka i žilava Davorkova narav podnijela je 
i više nego se moglo i iščekivati. 

Negdje sat prije sunčanoga zapada počeo se 
malo micati na slamnatom Ježaju, otvorio oči i kao 
u čudu pogledavao oko: sebe. No to je bilo samo 
na čas, a onda je opet usnuo. Tek kada je ve- 
liki medvjed zasjao na nebu a pun mjesec pomolio 
svoje blijedo lice, progovorio je slabim glasom prvu 
riječ: ,Vode!“... i htio podignuti desnicu, kao da 
će posegnuti za zemljanim vrčem, što mu ga je stari 
Višeslav prinesao na suha usta. Osim toga donijele 
su žene i svježe nadojenog mlijeka, da se slasnim 
napitkom malo okrijepi. A nakon podulje tišine upita 
tihano: 

— A gdje je ona?. 


— Tko? — javi se stari Višeslav, koji mu je 
sjedio uz uzglavlje na _malenomu tronožku. 
— Vidica... 


— Kod Kaganice je, —- opet će Višeslav, komu 
još nije bio poznat udes mlade djevojke, i stavi mu 
ruku na čelo mokro od vode i znoja. 

Davorko je, na to htio još nešto primijetiti, ali 
više nije mogao. Nekakova slabina ponovno se u njega 
vratila, on je zaklopio vjedje i opet stao drijemati.., 

Višeslav dade svojima znak da legnu na po- 
činak, dok je on sam ostao uz bolesnika, da ga nje- 
guje. Bilo mu vrlo žao dobroga ali nesretnoga Da- 
vorka, pa je premda i sam star rado se žrtvovao za 
SVOg prijatelja ; a to tim više, što ga je nesreća za- 
desila baš od avarske ruke. 

A uto vrijeme dok su Višeslavovi aosasai 
teško ranjenog Davorka, silni je Kagan stigao k svome 
sinu Bajanu, koji je nosio isto ime kao i njegov lu- 
kavi i vjerolomni djed. 

Stari je Kagan vrlo: ljubio svoga najstarijega 
sina Bajana i ponosio se njime. Tolika roditeljska 
ljubav spram djece bila je zaista rijetkost medju avar- 
skim divljacima, kojima nije bilo ništa sveto niti milo, 
i koji su bili.i prema svomu bližnjemu vrlo ravno- 
dušni. A tomu se nije ni čuditi, kada su to bili ne 
ljudi, već zvijeri u čovječjoj slici, bez čuvstva, bez 
osjećaja ! | 

Kagan je svoga Sina čim je poodrasao svakom 
zgodom vodio sobom na _ sve _ avarske — sveča- 
nosti, dapače i u manje okršaje i navale. Htio je, da 
ga već za rana privikne na bojni i krvavi život, i da 
mu za mlada usadi N srce neustrašivost, bezobzirnost 
i okrutnost. Dakako da su u opasnim bojevima naj- 
hrabriji Avari uvijek stojali uz njega i okružavali ga 
poput zida, samo da ga ne bi zadesila kakova ne- 
KOA od neprijateljske ruke. 

Navršivši jedva četrnaestu godinu iživota pro- 
slade ga stari Kagan u velikom vijeću, pred svim 
Avarima iz sviju hringova svojim nasljednikom, i opo- 
menuo ih, da ga imadu slušati i poštivatiškao i njega 
samoga. | divljaci, koji su strepili pred silnim ocem 
i smatrali ga nekim višim bićem, rado su priznali i 
njegova sina za takovoga. Medju njima je živjela pre- 
daja: da su dobri dusi prorekli, da će mladi Bajan 
natkriliti i istoga svoga djeda, i da će on srušiti 
istočno-rimsko carstvo. A to bijaše upravo najvruća 
avarska želja, dokopati se carske prijestolnice — po- 
nosnoga i čarobnoga Carigrada — i MED DOBONAN 
Azijom i Evropom, 

Pa da još više podigne ugled svome ljubimcu, 
dao mu je podići i posebnu prijestolnicu, nekoliko 
sati daleko od svoje prema sjeveru. Poklonio mu 
bezbroj zarobljenih Slavena i okružio ga odličnim 
Avarima. Lukavi je Kagan to učinio s dvojakih raz- 
loga. Prvo, da što više podigne moć i sjaj svoje po- 
rodice, a drugo, da mladi i neustrašivi Bajan uzdrži 
divlje Avare na sjeveru u željeznoj stezi, kao što ih 
je on držao na jugu. 

Mladi je Bajan na čilom vrancu izjašio u susret 
svomu roditelju, jer su mu njegove bistrooke straže 
dojavile, da se hringu primiče sam vrhovni gospodar. 
Prepoznali su ga po onim dvim lubanjama, što su 
bile nataknute na prednjemu dijelu od kola. 

Po starom avarskom običaju položio je sin des- 
nicu na prsa i spustio glavu duboko pred ocem u 
znak počitanja. Tada ga uveo u svoj hring, gdje su 
ga već čekali svi Bajanovi dostojanstvenici, sluge i 
robovi duboko se klanjajući svomu vrhovnomu go- 
spodaru. No on se nije niti obazirao na sve te ropske 
poklone, već je uz sinovljevu pomoć sišao s visokih 
kola i ušao u njegov drveni dvor, koji je bio daleko 
ljepši nego li njegov. Mladi je vodja ljubio raskoš, 
koju je vidio po istočno-rimskim gradovima, pa je 
nastojao, da i njegov dvor ne zaostane za kućama 
carskih vojvoda i časnika. U njemu nije bilo doduše 
onoga skupocjenog pokućstva kao na dvorovima car- 
skih uglednika po Panoniji i Dalmaciji, ali je za to 
bilo u obilju oružja, skupocjenih koža, svile i zlata. 
Sve je to bilo nekoć vlasništvo rimskih vojvoda, ko- 
jima je Kagan svojim britkim mačem prekinuo nit 
života. U najvećoj sobi Bajanova dvora visjeli su 
po drvenim stijenama pozlaćeni oklopi, svijetli šlje- 
movi, duge rimske sulice, čvrsti mjedeni štitovi i 
kratki mačevi. Uz njih se isticala i po koja lubanja 
rimskoga ili slavenskog vojvode, što ih je sam Bajan 
prije nekoliko godina odrubio. Po zemlji ležale su 
rasprostrte debele medvjedje, bivolje i vučje kože. 

U početku razvio se izmedju oca i sina slabi 
razgovor, jer je Kagan bio više mučaljiv i vazda ni 

A Bajan znajući, da će se razgovor najprije zapodjeti 
uz jelo i pilo, hukne i lupi dlanom o dlan, na što 
udje jedan Avar. | 

— Mesa i kumisa! — zapovjedi Bajan i pogleda 
u oca, koji je kimanjem glave odobravao sinu. 

I za čas je pred Kaganom stojao komad sirove 
govedine, koju su bili malo smekšali i ugrijali pod 
sedlom. Osim toga doniješe meda i slatkog korijena, 
što ga je Kagan najradije žvačkao, sišući iz njega 
slatki sok. Žedju su gasili svojim najmilijim pićem 
»Kumisom“, to jest, kobiljim mlijekom. 

Cijela ta jednostavna gozba trajala je tek četvrt 
sata, a tada je Kagan zadovoljno pogledao sina i 
rekao svoju običainu: 

— Ugodio si mi! — pa ponovno potegnuo ku- 
misa iz drvenog vrča. | 

Tada se opet malo zamisli, a onda će sinu: 

— Bajane, sunce moje!... 

Sin se na te riječi sagne i poljubi očevu noga, 
jer je znao, da mu to vrlo godi. 

— Izvezao sam se do tebe, da te opet vidim, i 
da se porazgovorimo o važnim poslovima. 

— Slušam, oče! 

— Dodjoh, da ti rečem, da ću se usmrdjeti, 
ako ne bude naskoro kakova boja ili kreševa... 

— Na koga ćemo? — brzo će mladi, a oči mu 
se zaiskriše čuvši opet o boju. 

— Imademo istok, zapad i jug! — Kagan će 
nešto jače. 

— Pa na koju ćemo stranu? — sin će opet. 

— Za sada bi najradije malo pohodio Norik...) 

— Aha! dakle susjede. Čehe, Dudlebe i Pšo- 
vane ? 

— Da! 

— A nebi li bilo bolje da se opet malo zale- 
timo preko Dunava? 

— Misliš u istočno carstvo? 


') Norik, = današnja Gornja i Dolnja Austrija, Šta- 
jerska itd. —— | m. | 

-— Tamo je više plijena! 

Ne bih reko — primijeti Kagan. — Oni su već 
i odviše isisani. Nešto smo mi oglodali, a nješto nji- 
hovo carstvo; dok u Noriku nije tako. Tih Slavena 
imade svaki dan sve više i bivaju nam opasni. 


— Po gotovu plemena hrvatska u Bijeloj Hr- 
vatskoj ! Njih nijesi niti napomenuo. Zašto nebi već 
jedanput i na nje?... 

— Hm! — mrmljaše Kagan, — s njima će biti 
vrlo teško zapodjeti boj. Oni su vrlo hrabri, a što je 
glavno, složni kao jedan, dok su Slaveni u Noriku u 
vječnoj zavadi. S njima smo brzo gotovi, jer će sami 
sebe izdavati i potkapati, dok bi nas vojna na Bi- 
jelu Hrvatsku mogla stajati odviše života i napora!... 


— U tom se, oče, ne slažemo! — vikne vatreno 
Bajan. — Zar da mi Avari, nepobjedivi i najhrabriji 
narod ove zemlje, pokazujemo straha i malodušja 
pred Hrvatima? Zar nas nije toliko, koliko i pijeska 
u moru i zvijezda na nebu?!... 

— Da, da, — Kagan će lukavo, — tako mi 
velimo, da ustrašimo druge; ali priznaj i sam, da 
u istinu nije tako. Sami sebe ne smijemo opsjenji- 
vati... 

I opet nastade odulji mdk, a prekidalo ga samo 
pucanje avarskih bičeva, kojima su udarali po jadnoj 
raji što je obavljala poslove vani u dvorištu. 

Za neko vrijeme Kagan strese glavom i opet 
nastavi: 

— Čuo sam da grčkomu carstvu!) prijeti ve- 
lika opasnost... 

— Zar?! veselo će Bajan. 

— Perzijanci podižu opet svu svoju silu na cara 
Heraklija. Vele, da je izgubio već glavu... 

— Haj! — vikne divlje Bajan i malo poskoči 
sa svojih koža. -— Eto najljepše zgode, da ga mi opet 
opipamo s ove strane. 

1) grčko carstvo = istočno-rimsko carstvo s prijestol- 


nicom u Carigradu. 
*k 

— Stani, stani! — Kagan će ozbiljno i mudro. 
— I meni leži Carigrad na srcu možda bolje nego 
li i tebi! Ali za sada još nije moguće. Najprije nam 
je provaliti u zemlju Ceha i Dudleba, da ondje na- 
kupimo što više roblja. Trebat ćemo ih za istočno 
carstvo. 

— Mudro si rekao! — Bajan će, i pokloni se u 
znak počitanja, pa mu ponovno poljubi nogu. 

Staroga je Kagana toliko sinovljevo štovanje 
tako ganulo i razdragalo, da ga je samo pogladio po 
bujnoj kosi i zadovoljno mrmljao: 

— Valjan si, Bajane! Sav si kao što ti je bio 
i slavni djed!... 

A mladić, koji je svakom takovom zgodom znao 
što izmamiti od razdragana oca, reče mu: 

-— Oj oče! Nešto bih te zaprosio... 

— Govori!... 

— Daj mi onu mladu robinjicu, što te je jutros 
dovezla amo. 

— Ne tražiš ništa drugo ?... 

— Ne! 

— Pa si je uzmi! I onako je prekržljava za 
moja kola... 

Ali je lijepa — odvrati Bajan i divlje se isceri. 

— Uzmi je samo, uzmi, — opet će stari. ' 

— Hvala ti! — mladić će i veselo poskoči na 
noge, a za njim i Kagan, te izidju pred kućna vrata, 
da gledaju bojne vježbe i igre, koje su izvodili avarski 
momci uz zaglušnu viku i divlje kretnje, u počast 
svome vrhovnom vodji. Njegovo namrgodjeno i na- 
vorano čelo stalo se odmah vedriti, kada je gledao 
tu neobuzdanu i veselu mladost. 


— Valjani momci! — govorio neprestano sinu 
i kadikad se nasmiješio. 
— |I jesu! — potvrdi Bajan zadovoljno. — Dika 


su i ponos avarske sile, pred kojom će se poklo- 
niti i u prah pasti i sam Heraklij sa cijelim svojim 
carstvom. 

— Ispunile ti se ove želje! Bogovi bili nam u _ 
pomoć! $ 

-— 1 vrijeme im je u razgovoru prošlo tako brzo, 
da je već bilo sunce posve palo na zapad a večernji 
uzduh malo zahladio... Iz bara pokraj rijeke počeo 
se razlijegati kreket žaba, koje su pozdravljale prve 
zvijezde na obzorju nebeskom. A medju tim zaglušnim 
kreketom oglasio se iz daleka katkada i bukavac, 
dočim se vivak krikom i štropotom podigao iz bara... 
Avari su opet tjerali konje na noćnu pašu, a straže: 
se oko hringova dozivale i javljale. A čim se 
mjesec podigao iza dalekih šuma i ogledao svoje lice 
u valićima široke rijeke, stari je Kagan sjeo u kola 
i spremio se za polazak. 

Proljetna večer, koja je polegla nad zemlju, bila 
je divna, veličajna! Cijela priroda odisala je nekim 
posebnim, nekim tajinstvenim čarom... Samo pucke- 
tanje i fijuk dugih avarskih bičeva, te teško uzdisanje 
i stenanje jadne raje, koja je vukla teška Kaganova 
kola, kvarilo je tu ljepotu tihe i čarovne proljetne 
večeri... 


II. 


U vrijeme najveće avarske _ moči i sile, kada je 
bijesni Kagan zadavao svim svojim susjedima strah 
i trepet, sjedio je na stolici istočno-rimskog carstva 
car Heraklije, sin Heraklija upravitelja Afrike. Bio je 
on čovjek radin i ustrajan, vješt ratu i oprezan u 
svojim osnovama, a nada sve pun veličanstva. Na- 
slijedio je zloglasnog silnika Fokasa, krvoloka i pi- 
janicu, koji je istočno carstvo doveo skoro na rub 
propasti. 

Odmah, čim je Heraklije zasio carsko prijestolje, 
pograbio se u koštac s Perzijancima. Ratovanje s tim 
žilavim carstvom nije bilo baš najlakše. Silni per- 
zijski vladar Kosru bio si je stavio zadaćom: da mora 
pošto po to uništiti istočno-rimsko carstvo, koje je u 
sebi bilo i onako već prilično trulo, slabo i kukavno, 
premda je imalo hrabrog Heraklija na čelu. 


Pobjedonosni i bogati Kosru svladavši Antio- 
hiju i Siriju provali i u svetu zemliu (Palestinu) i 

osvoji godine 614. grad Jerusalim. Spali i razruši grob 
božanskog Spasitelja i veličajni hram, koga je bila 
Bogu na čast sagradila carica Jelena, majka cara 
Konstantina. Tom zgodom dirnuo je oholi Perzijanac 
Kosru i u najveću kršćansku svetinju, u sveti križ, 
na kome je Sin Božji dovršio svoje uzvišeno po- 
slanstvo, i odnio ga sobom u Perziju. A za slavnim 
Jerusalimom padoše pod perzijsku vlast i drugi zna- 
meniti gradovi u Palestini i Siriji. 

Padom Jerusalima osvanuše za kršćane crni 
dani. Poganski perzijski svećenici te njihovi savez- 
nici Židovi proganjahu ih upravo nemilosrdno i nečo- 
vječno. Što je bilo kršćanskoga da se spasi, sve je 
bježalo u Egipat. No tek za kratko vrijeme nadjoše 
ovdje utočište. Pobjedonosni Kosru poplavio je sa 
svojom vojskom i tu zemlju i osvanuo pod veličajnim 
i starim piramidama.!) Dapače dopro je i u najbliže 
susjedstvo istočno-rimske prijestolnice, u lijepi grad 
Kalcedon, na čijim se zidinama deset godina vijao 
perzijski državni barjak, to jest, kožna pregača ure- 
šena zlatom i dragim kamenjem. 

Bliže se vladar Kosru nije već mogao primak- 
nuti istočnomu carstvu, jer odavle do Carigrada tre- 
bao je ladjicom preploviti tek nekoliko desetaka me- 
tara Mramorskog mora i eto ga pod Carigradom. Ali 
ipak uza sve sjajne pobjede nije toga odmah po- 
kušao, jer je znao, da je Heraklijeva prijestolnica 
tvrda i čvrsta, i da bi si o njoj mogao lako skrhati 
zube. A toga ne bi bio rado doživio, jer bi njegova 
.slava bila tada potamnjela i sve njegove pobjede bile 
bi utaman. 

Ali vruća i nemirna krv, koja je neprestano u 
njemu ključala, nije mu dala mira, i njegova srce po- 
čelo je opet čeznuti za čarobnim Carigradom. Nije 
mu bilo dosta, što je poda se spravio tolike tvrde 


1) Piramide bijahu grobnice starih egipatskih kraljeva. Tri 
najveće i najljepše stoje još i danas kod mjesta Gizeha. Naj- 
veća je kralja Keopsa koji je vladao 3.700. god. prije Isusa. On 
je prvi počeo i graditi te silne grobnice. Danas je visoka 137 m. 
dok je u staro doba bila visoka od 146 metara. 

gradove, on si je utuvio u glavu, da i Carigrad mora 
biti njegov! Želja ga vukla da preko njega prodre i 
u Evropu, i da i nju pokori svojoj vlasti. I koliko je 
sam uzdisao za tim, toliko ga je još više poticao na 
to njegov neumorni vojvoda Šarbarz, koga nazivahu 
radi silovite ćudi ,divlji vepar.“ On ga prvi upozori 
i na to: da bi se morao pobrinuti za moćnog savez- 
nika, s kojim bi zajedno navalio na Carigrad. Taj sa- 
veznik bi morao napasti carstvo s evropske strane, 
dok bi Perzijanci navalili s azijske. Ovako opkoljen 
S kopna i s mora Heraklij bi morao bezuvjetno pod- 
legnuti pretežnijoj sili. 

Ova osnova ,divljeg vepra“ vrlo. se svikla Ko- 
sruu i on ju je odmah objeručke prihvatio. Samo se 
sada radilo o tome, tko da bude saveznik Perzija- 
naca? I nakon duljeg vijećanja i dogovaranja složiše 
se obojica u tome: da ponude prijateljstvo i savez- 
ništvo pobjedonosnim Avarima, tim prvim Herakli- 
jevim susjedima i zakletim neprijateljima. Ta oni su 
i onako neprestano uznemirivali njegove granice, pro- 
dirali u istočno-rimske gradove i hvatali njegove po- 
danike vodeći ih sobom u ropstvo. A proti njima se 
Heraklije slabo ili nikako branio, kada su mu Perzi- 
janci neprestano sjedili za vratom i pustošili istočne 
dijelove carstva. 

Zato je Kosru već na početku zime 624. iz svoje 
prelijepe dazdagarske palače opremio sjajno poslan- 
stvo s velikim i bogatim darovima, da predobije za 
svoju osnovu ratobornog i mrkog Kagana, čije je 
ime strahom napunjalo svakoga podanika Heraklijeva 
carstva. 


* * 
* 


Jednog popodneva početkom mjeseca lipnja na- 
stala je na nasipima Kaganova hringa neka neobična 
žurba i dozivanje medju stražama, koje su čuvale 
avarsku prijestolnicu. Na istočnom putu, koji je upravo 
vodio u Kaganov hring, pomicale se neke čudne go- 
rostasne životinje, koje mladji Avari kao i zarobljeni 
Slaveni u opće nijesu još nikada vidjeli. A u po- 

manjem razmaku iza njih pojavilo se i nekih trideset 
do četrdeset konjanika na prekrasnim konjima čisto- 
krvne pasmine, koji su kao viloviti poigravali vitkim 
nogama, propinjali se i otegnuto rzali. Iza te male 
konjaničke čete vuklo se polagano nekoliko velikih 
kola sagradjenih po istočnom uzoru. Teretni konji, 
koji su ih vukli, kao i oni prvi jahači, dizali su putem 
prašinu i ostavljali iza sebe velike sive oblačine, koje 
su se još dugo iza njih uzduhom vitlale i povlačile. 
Avarske straže koje nijesu mogle u prvi mah 
razabrati, tko se to primiče njihovim hringovima, po- 
češe trubiti u rogove, da upozore i ostale stanovnike 
na taj dolazak. I za čas, dva, već se iz svih obližnjih 
hringova javljali otegnuti i surovi zvuci rogova. Iz- 
medju visokih nasipa nastade živo komešanje, jer su 
svi držali, da se Kaganovu hringu primiče nekakav 
neprijatelj. Brže bolje stade vrisak i rzanje konja, 
koje su Avari dozivali zviždanjem stavivši po dva 
prsta svake ruke u usta. Uvježbani konji trčali su 
strjelovito k svojim gospodarima, koji su ih već posve 
opremljeni čekali. I dok bi jedva dvadeset nabrojio, 
već su iz svih okolnih hringova letjili naoružani Avari 
ka Kaganovu hringu, u nadi, da će biti opet boja. 
Medjutim se i sam Kagan skonjem popeo na 
vrhunac hringa, otkale se mogla pregledati cijela oko- 
lica. Bistrim okom odmah je razabrao, da se tu ne 
radi o nikakovu neprijateljstvu, već da to mora biti 
ili kakovo poslanstvo ili opet pogranične rimske 
straže, da se potuže na povrjedu državnih granica. 
Tek kad se ta čudna povorka na toliko pri- 
makla k hringu, da se mogao lako razabrati svaki ko- 
njanik, opazi avarski vodja, da to nijesu rimske straže 
već ljudi s daleka istoka. Tako ih je bar odavalo 
istočno odijelo i oprema. OSim toga prepozna on i 
one gorostasne životinje, koje su lijeno vukle noge 
kroz prašinu, da su to deve, koje je nekoć kao ma- 
leni dječarac češće gledao i u svojoj domovini na 
dalekom istoku. 
I bilo mu je najednom neobično milo, kada ih 
je nakon toliko godina opet ugledao. Sjetio se 

sada svojih mladih djetinjskih dana, kada je vrludao 
sa svojim drugovima po nizinama oko Kaspijskog i 
Azovskog mora. Njegov otac i djed znali su se 
češće zalijetati na svojim hitrim i ustrajnim konjićima 
i preko gorostasnog Kavkaza u Malu Aziju, pa su 
jednom zgodom zarobili bogate perzijske trgovce, koji 
su na devama putovali s velikim i dragocjenim to- 
varima tija u Carigrad, da tamo prodadu svoju sku- 
pocjenu robu. Tada je njegovo oko prvi put vidjelo 
te čudne i nakazne životinje. Od onda vidjevao ih 
češće, sve dok nije ostavio svoju staru domovinu. A 
kada je došao sa svojim četama u nizine izmedju 
Dunava i Tise, nije ih više vidio, i stao je pomalo 
zaboravljati na mladenačke dane i uspomene bacivši 
se u bijesni vrtlog osvajanja i krvavih bojeva... 

I dok si je Kagan dozivao u pamet prošle dane, 
dotle se ta istočna karavana?) oboružana do zuba 
posvema primakla Kaganovu hringu. Vodja iste ugle- 
davši na boj spremne Avare malo se začudi, ali tada 
dovikne nešto svojima, koji su jahali iza njega, na 
što i oni zaustaviše konje prašne i znojne. Mahne 
rukom momku, koji je jašio postrance i stane se 
S njim razgovarati dajući mu neke upute i znakove. 

Momak potjera konja glavnoj avarskoj straži, 
koja je podvostručena poput zida stojala pred glavnim 
ulazom u hring. Primaknuvši im se _posvema reče u 
dosta dobroj avarštini : _ 

—- Šalje me ugledni Šarbarz, veliki i nepobje- 
divi vojvoda perzijski, da vam javim, da dolazi u 
. prijateljskom i važnom poslu k vašem slavnom gospo- 
daru Kaganu, čija je slava doprla i do dalekih gra- 
nica prostrane i gorovite Perzije! 

Razumjevši zapovjednik straže, o čemu se radi, 
pohita odmah na. svom brzom konju u nmutrašnjost 
hringa, da priopći poruku Kaganu. A kad se vratio, 
reče mladom perzijskom tumaču: 

— Idi i reci svome vojvodi da ga veliki Kagan 
milostivo čeka i da se osobito raduje tomu nena- 
danom pohodu. 


1) Karavana = povorka ili skup deva. 

Na ove riječi krene cijela perzijska povorka, pri- 
makne se do avarskih straža, koje su je pozdravljale 
mačevima, i udje kroz vrata u prvi prostrani hring, 
gdje su bile niske kućice iz pletera i šatori Kaga- 
novih robova i družine. Ovdje se zaustaviše kola, te- 
retni konji, deve i sluge Šarbarzove, dočim je sam 
vojvoda s nekolicinom perzijskih uglednika projašio 
kroz vrata ostalih dvaju kolobara, i stupio napokon 
na tlo četvrtog, u kom ga je čekao sam Kagan sje- 
deći po avarskom običaju na vatrenu konju. Okruži- 
vali su ga svi njegovi doglavnici i časnici. 

Šarbarz da iskaže što veće počitanje silnomu 
Avaru, sidje s konja, koji je bio pokriven prekrasnim 
perzijskim ćilimom protkanim zlatnim i srebrnim ni- 
tima; načini nekoliko koraka, zaustavi se pred Ka- 
ganom i po istočnom običaju primakne desnicu naj- 
prije na prsa, zatim na usta, a onda na čelo, davši 
time pozdrav. 

A onda reče: 

Slavo: avarske države! Nakon duga i tegotna . 
puta evo me napokon i pred tvojim uzvišenim licem, 
da ti se poklonim. Isporučujem ti srdačni pozdrav 
od svoga velikog i nepobjedivog Kosrua, gospodara 
ogromne Perzije!... 

Tumač protumači Kaganu Šarbarzove riječi, na 
što ovaj uzvrati: 


-— Dobro mi došao stako daleka puta. Bogovi 
ti bili u pomoći i u buduće kao i dosele! Slušam 
tvoje riječi. 

arbarz nastavi: 

— Kosru, to sjajno sunce Perzije, šalje me iz 
svoje čarovne palače dazdagarske k tebi, nepobjedivi 
vodjo. Nudja ti iskreno prijateljstvo. i moli te, da mu 
budeš vjeran saveznik u teškoj borbi proti Herakliju, 
caru grčkome, neprijatelju i tvome i našemu. : 

Kagan od zadovoljstva trepćaše svojim malim 
trepavicama. 

— Slava tvoja i tvojih neustrašivih Avara do- 
prla je tija do granica naše daleke države. Ime tvoje 

odjekuje diljem dalekih azijskih stepa, i pred njim se 
svaki s počitanjem klanja. A to slavno ime doprlo je 
i do prijestolnice dazdagarske, došlo je do ušiju moga 
gospodara Kosrua, i on se odmah zakanio, da s ta- 
kovim slavnim vodjom sklopi savez i prijateljstvo. 

— Mudro je uradio! — primijeti Elak, rodjak 
Kaganov. — Ime našeg Kagana slavno je, kao što je 
nekoć bilo i ime hunskog vladara Atile! 

— I tko se sa mnom složi, taj mora pobijediti ! 
— reče s velikim samopouzdanjem Kagan, komu su 
godile pohvale perzijskog vojvode i poslanika. 


— Da, — nastavi poslanik — o tom je bio moj 
gospodar već unaprijed uvjeren, pa se zato i zakanio 
za tebe. Tvoje je ime isto tako ovjenčano slavom 
kao i njegovo, pa hoće, da ta dva imena: Kagan i 
i Kosru zadive cio svijet. Pred njima treba da se 
svatko klanja i pada u prah! Sve četiri strane svijeta, 
moraju strepiti pred njima! 

— Tako je! — stanu veselo vikati Kaganovi 
doglavnici. 

— Pa da ti dokaže, koliko te štuje i cijeni, šalje 
ti po meni četvera kola bogatih i sjajnih darova, ta- 
kovih darova, kakovih ne dobija ni sam car Heraklije. 
Dopremio sam ti teških i debelih ćilima, mekanih 
poput pahuljica. Dopremio sam ti britkih mačeva u 
zlatnim koricama obloženima dragim kamenjem ; bo- 
gatih odijela, bisera, skupocjenih koža i krzana, te 
srebrnih zdjela i posuda. A povrh svega toga i ne- 
koliko deva i čistokrvnih konja na dar. Primi to od 
slavnog Kosrua u znak prijateljstva i ljubavi, kao tek 
mali dio onoga, što će te zapasti nakon dovršenih 
bojeva. Znaj, da je u moga gospodara neizmjerno 
blago i bogatstvo, kakova ne poznaje ni jedan vladar 
ovog svijeta! Budi ti samo to dosta rečeno, da 
u njegovoj prijestolnoj palači imade četrdeset tisuća 
stupova od čistog srebra! A gdje su najskuplji ći- 
-limi, drago kamenje, biserje, zlato, slonovi, deve i ple- 
meniti konji. Osim svega toga vrti se oko njega dva- 
naest tisuća robinja i tri tisuće najljepših žena, dok 

sama tjelesna straža broji šest tisuća po izbor mo- 
maka! Imade li toga u cara Heraklija?... 

Cuvši Kaganovi doglavnici o tolikim bogatim 
darovima i poklonima razvedriše im se inače smrk- 
nuta i tmurna lica, i oni se medjusobno zadovoljno 
pogledahu govoreći: 

— Kolika sreća za nas! 

— Toliko bogatstvo! 

— I mi ćemo biti dijelnici svega toga! 

— Na posao! Na juriš! Na vojnu! 

A drugi su vikali: 

— Smrt caru Herakliju! Slava silnomu Kaganu 
i Kosruu! No te vesele i zanosne poklike brzo pre- 
kine i utiša lukavi Kagan, koji nije htio, da pred 
licem perzijskog poslanika njegovi doglavnici po-: 
svema otkriju svoju preveliku pohlepu i radost za 
Kosruovim blagom. Dade znak za šutnju i sam pro-- 
govori: 

— Šarbarze, da i ja rečem svoju odlučnu! Ra- 
zumio sam tvoje riječi i želje slavnog tvog gospo- 
dara. Milo mi je, da se upravo mene sjetio i ponudio 
mi savez i prijateljstvo. Ja ga prihvaćam. Reci mu, 
da nije nikada mogao bolje izabrati, već što je mene 
i moje Avare... Ako mi ne svladamo ISLOČNOg car- 
stva, onda ga ne ćete ni vi Perzijanci!. 


Ovdje je Kagan namjerice stao i upiljio gafene 
oči u Perzijanca, da vidi, kako će djelovati na njega, 
kada mu ih tumač prevede. Osobito je zadnje riječi 
naglasio, da tako istakne svoju moć i silu. 


Šarbarz čuvši ovo malo se smrkne, i nije mu 
bilo baš s voljom, što oholi Avar tako ističe svoju 
jakost. Ali je to brzo mimoišao slušajući, što će mu 
tumač dalje reći: 

A Kagan je nakon kratke stanke opet pogledao 
: vis kao da se nečemu domišlja, pa onda opet pro- 

ulji : 

— Sila je naša velika, a hrabrost naša nema 
premca. Što mi poduzmemo, to mora ići. Moj po- 
kojni otac Bajan poručio je istočnomu carstvu: ,Sir- 

mij mora pasti!“... Ion je pao!... Ja sam se za- 
jedno s ocem borio pod njegovim zidinama, i ja sam 
gledao, kada ga je očeva vojska sravnjivala sa zem- 
ljom. Mi smo već upokorili mnoge Slavene, prodrli 
smo nebrojeno puta u Heraklijevo carstvo i uzdrmali 
njegovim temeljima. Mi nemamo doduše toliko 
dragog kamenja i zlata kao tvoj gospodar, ali zato 
imademo toliko robova i podložnika medju Slavenima, 
da kada ih svrstamo u bojne redove, imademo toliku 
vojsku, koliku skoro i cijelo istočno carstvo. A gdje 
smo tek mi! Toliko nas je, koliko pijeska u moru i 
zvijezda na nebu! Upamti to, poslaniče! Zato i jest 
naše ime tako slavno i zato je doprlo tija do granica 
vaše zemlje. Kad se vratiš u Perziju, reci Kosruu, 
da je Kagan silan i velik, i da će on uništiti istočno 
carstvo ; a barjak moj i Kosruov vijat će se nad zi- 
dinama Carigrada! 

U to dade rukom znak poslaniku, da zajaši svoga 
konja i da mu pokaže poslane darove. 

Kada je $Sarbarz uzjašio, krene s Kaganom i 
ostalim Avarima u prvi hring, gdje su bila kola, konji, 
deve i sluge iz perzijske pratnje. Na stotine Avara, 
avarskih žena i djece, kao i slavensko roblje, oku- 
pilo se oko Perzijanaca, da u čudu promatraju bogate 
i skupocjene darove, kojima je istočni junak nadario 
svoga novog saveznika i prijatelja. Malene, žmigave 
oči avarske požudno su gledale u ogromne ćilime i 
pasle se na šarenim bojama i zlatnim nitima, kojima 
su bili protkani. No najviše ih je zaslijepilo sjajno 
oružje optočeno biserom i draguljima, koji su se na 
sunčanom svijetlu zamamno prelijevali u svim mo- 
gućim bojama. Uz ovo bilo je zlatnih stremena i po- 
zlaćenih uzda za Kaganove konje. A čili i vatreni 
konji, čistokrvne pasmine, odrasli u ergelama samog 
Kosrua, zadivili su i samog Kagana, koji im se oso- 
obito obradovao, jer takova što nije bilo niti u nje- 
govim stajama. 

I da pokaže svoje zadovoljstvo, reče Šarbarzu: 

— Lijepi su i vitki kao slavenske vile! Hvala 
prijatelju Kosruu za taj dar. Baš me njima razveselio. 


ICE 

A _hvalisavi Perzijanac da još više istakne bo- 
gatstvo svog gospodara, pridoda: 

— Takovih konja ima Kosru ravnih šest tisuća, 
a izim njih još devet stotina slonova i dvanaest tisuća 
deva. Sve je to u raskošno uredjenim stajama daz- 
dagarske palače. A gdje su još druge ergele po 
drugim prijeStolnicama! To je tek samo u jednoj. 

— Silno bogatstvo! Da je meni barem polovica 
od toga! — — uzdahne lakomi Kaganov stričević 
Mundzuk. 

Taj uzdah nije bio ni najmanje po ćudi Kaganu 
i on se odmah otrese na njega: 

— Zar nemaš i ti dosta? Skoro toliko koliko i 
ja! — i pogleda ga pri tom ljutim okom nezadovo- 
ljan, što njegovi doglavnici neprestano ističu svoju 
lakomost i požudu pred perzijskim poslanikom, i time 
omalovažuju sami sebe. 

ooItako je to razgledavanje perzijskih darova tra- 
jalo sve do zapada surca, a onda je Kagan obilno 
počastio svoga gosta. Ovaj put nije bilo sirovog i 
pod sedlom smekšanog mesa, već pečenoga po sla- 
venskom običaju, kako su ga pripravili njegovi sla- 
venski robovi. Te večeri pio je i Kagan u čast po- 
slaniku samo jaku i tečnu medovinu, dok su drugi 
ostali kod svoga obljubljenog ,kumisa“. 

Veselje kod Kagana nije dugo potrajalo, jer je 

arbarz zaželio, da bi ranije na počinak, jer je bio 
satrven i umoran od duga i naporna puta. 


* 
* * 


Kada je otišao perzijski poslanik na konak, po- 
ustajali su i drugi Avari i otišli u svoje domove, 
samo ostaše još Kagan, stričević mu Mundzuk i bo- 
ljar Elak, da još neko vrijeme probave u razgovoru. 

Vani je bila puna mjesečina, pa je Kagan za- 
povjedio da robovi pogase smolaste luči, koje su _ za 
večere gorjele u dvoru, jer da mu je jasna mjesečina 
milija od ovih. 

Po svom običaju postao je opet mučaljiv i za- 
gledao se kroz vrata van u lijepu i toplu noć raz- 

mišljajući o slavi svoga imena, koje je doprlo tija u 
daleku Perziju. Laskalo je 'njegovoj oholosti, što je 
danas sklopio savez s Kosruom, tim slavnim vladarom, 
čije se ime u perzijskom narodu stavljalo uz imena 
Kira i Darija, najslavnijih vojskovodja REZ u 
starome vijeku. 

Tada se okrene k Mundzuku i Elaku pa ih upita : 

— No braćo, nijesmo li slavni ? 

-— Jesmo! — potvrdiše oba jednoglasno. 


— Ne rekoh li vam već pri nastupu svoje vlade, 
da će naše ime doprijeti na sve četiri strane svijeta ? 
— Istina, da jesi! — Mundzuk će. 


— Danas si počašćen tako kako nije niti sam 
Heraklij! Ali molim te, da slobodno nešto otvo- 
reno i bez okolišanja primijetim, — reče Flak i gle- 
daše u Kagana iščekujuć njegovu privolu. 

— Pa reci! — dozvoli Kagan. 

— Samo se ne ljuti? 

-— Ne ću... Govori! 

— Elak će na to: 

— Kagane, lijepo, vrlo lijepo si odgovorio per- 
zijskomu poslaniku glede naše sile. Osobito ono, kada 
si naglasio: ,Ako mi ne svladamo istočnog carstva, 
onda ga ne ćete ni vi Perzijanci! Tu si nam svima 
govorio iz duše. 


— Da, da, tako je! — potvrdi Mundzuk. 

— Ali, — opet će _ Elak — samo jedno mi ne 
ide u glavu. Kako ćemo se pogoditi s Perzijancima 
za Carigrad? Ti dobro znadeš, što živi u srcima tvojih 
odanih Avara ? 

— Znadem, — prekine ga Kagan. — Želja, da 
Carigrad bude naš i mi gospodari istočnoga carstva ! 

— Jest! — Elak će. — Dva gospodara ne mogu 
biti na jednomu. Perzijanci će svakako htjeti imati 
prvenstvo nad njim. A to bi bila uvreda za nas i naš 
ponos! Ili možda misle nas jednostavno izigrati ! 

Na ove se riječi Kagan malo nasmiješi i upri- 
jevši pogled u oba svoja rodjaka reče im mirno: 

— Ne bi vam škodilo obojici malo više pameti ! 
Zar mislite, da bih ja dozvolio, da se perzijski barjak 
vije povrh Carigrada ? 

— Ali to si bar sam rekao danas Šarbarzu — 
upadnu mu obojica u riječ. 

— SŠutite! — izdere se Kagan. — Još nijesmo 
gotovi. 

I obojica umukoše kao ukopani, jer su znali, da 
nije dobro protusloviti strašnome vodji. 


— Mislite, da sam ja ono rekao ozbiljno? Ne! 
To je samo tako nabačeno, da se nešto rekne. Kada 
bih ja dozvolio, da moj barjak bude na drugomu 
mjestu, onda se ne bih više zvao Kagan! Zar nije u 
mene više lukavosti nego li u Kosrua? Ha!? Moj 
otac Bajan samo je lukavošću spravio Sirmij pod 
svoju vlast. Najprije je dobio od cara bogate darove. 
i osamdeset tisuća zlatnih dukata, a onda je smrvio > 
Sirmij! Dapače prisegao je i po našem običaju i 
na kršćansko sveto pismo, ali ih je ipak preveo žedne 
preko vode. A mi nijesmo dali Kosruu nikakove vjere, 
zato tim lakše za nas. Kada budemo već jedan put 
u Carigradu, onda ću već znati Perzijancima zatvoriti 
vrata pred nosom. Tako mi moga mača ili se ne 
zvao Kagan! 

Kada su Mundzuk i Elak čuli tu osnovu, po- 
klone se duboko pred svojim vodjom i rekoše: 


— Cast tebi! Velik si i mudar! Sreća po nas, 
dok imademo na čelu ovako velikoga i slavnog vodju ! 
-— Da, da, — govorio Kagan dalje. — Tako se 
radi. Prihvaćaj savez i prijateljstvo, ali ga vazda i 
što više izrabi u svoju korist. To je moje mnijenje. 


Mjesec se sve više dizao na obzorje, a prvi se 
pijetli po hringovima i slavenskim kolibama počeli 
javljati, kada su oba Kaganova doglavnika otišla na 
počinak. 

Kagan je ostao još neko vrijeme sam, zadubljen 
u misli, kako će proširiti vlast svoju i do obala Mra- 
morskoga mora i izigrati svoga najnovijeg saveznika 
i prijatelja. 

Pod brižnom paskom i zdušnom njegom starog 
Višeslava i njegovih ukućana na brzo se oporavio 
Davorko od svoje teške rane, pa je i opet mogao 
prigledati oko svoje kukavne kolibice, u kojoj je živio 
posvema sam. Takav život vodio je on već punih 
sedam i pol godina, to jest sve od one noći, kako je 
zapao u avarsko ropstvo. Gorki i teški udes, koji je 
zadesio tisuće i tisuće njegovih srodnika Slavena, nije 
poštedio ni njega ni njegove obitelji. 

Još za mlada, kao dvanaestgodišnji dječak, do- 
selio se on sa svojim roditeljima sa daleka i hladna 
sjevera, preko prostranih ravnica gornje Panonije. 
Prebrodio veličanstveni Dunav i zaustavio se oko 
Sirmija, koji je onda još cvao i slovio kao jedan od 
najuglednijih gradova u rimskoj Panoniji. Davorkov 
otac bio je upravo vodja toga plemena, koje je radi 
prenapučenosti ostavilo već onda staru postojbinu 
Bijelu Hrvatsku, i tiho i mirno doselilo se u ravnice 
izmedju Dunava i Save. Kako je to doseljeno hrvatsko 
pleme bilo mirne ćudi i pošteno, ubrzo se spriiate- 
ljilo s rimskim žiteljstvom, koje je ovdje našlo. A jer 
su napučili zemlju rimsku, postali su podanici istočno- 
rimskih careva i priznavali njihovu vrhovnu vlast. 
oNutarnji njihov uredjaj, obiteljski život i vjerski obi- 
čaji ostadoše isti kao i u pradomovini. Nekoji su se 
doduše dali brzo iza svoga dolaska u novu postoj- 
binu i krstiti po latinskim svećenicima, a medju njima 
i Davorkov otac sa ženom i sinom, kojemu se oso- 
bito svidjelo uzvišeno kršćanstvo. Ali velika većina 
njegovih srodnika ostala je još sveudilj vjerna staroj 
vjeri i obožavala vrhovnog slavenskog boga Peruna, 
i prinašala mu žrtve po gajevima i dubravama, kao i 
njihova braća, koja su ostala gore na sjeveru u Bijeloj 
Hrvatskoj. 

Istočno-rimsko carstvo nije se protivilo toj seobi 
hrvatskih plemena, jer su ista dolazila isprva u malom 
broju i posve tiho i mirno, bez ikakovih provala i 
nasilja. Carstvu je dapače ta selidba bila donekle i 

u prilog, jer su na skrajne njegove medje, t. |. oko 
dolnjeg Dunava, neprestano navaljivali divlji i surovi 
Avari, i nanašali dolnjo-panonskim gradovima štete 
u tolikoj mjeri, da je istočno carstvo bilo već sma- 
laksalo u neprestanoj borbi s tim azijskim divljacima. 
Uslijed tih avarskih provala pravi je rimski živalj 
počeo po malo ostavljati zemlju izmedju Dunava i 
Save i povlačio se više prema središtu carstva, gdje 
je bio sigurniji za svoj život i imutak. A te napu- 
štene krajeve naseliše po malo ona hrvatska plemena, 
koja su prva došla sa sjevera. S njima u prvi mah 
nijesu ratoborni Avari mogli izaći na kraj, jer. su bili 
i otporni, pak braneći svoje dobro branili su i istočno 
carstvo. 

No budući su avarske provale bile upravo ne- 
prestane, a hrvatsko žiteljstvo u to prvo vrijeme još 
odviše malobrojno prema velikoj avarskoj bujici, mo- 
ralo je patiti nebrojena nasilja i muke. Možda bi se 
bili odmah u početku i odrvali Avarima, da im je 
rimsko žiteljstvo odmah dalo pomoć. Ali. ovo je samo 
bilo u sebi već smalaksalo i trulo, pa nije moglo ni 
sebi pomoći a kamo li drugima. 

I tako su si Davorkovi roditelji u novoj postoj- 
bini brzo osnovali dom i stali skladno živjeti na svom 
novom ognjištu. Obradjivali su polja, hranili blago i 
gojili pčele, pa imali punu kuću svega i bili posve 
zadovoljni. A Davorko je u blagom i toplom pod- 
neblju rastao i bujio na očigled roditelja, koji su uži- 
vali u svom jedincu. Bio je zdrav kao ris, a krepak 
i čvrst kao kremen. Sve djevojke onog okoliša znale 
su krišom i stidljivo pogledavati na plećatoga i lijepog 
momka, i u srcu gojile želje, da bi ih mogao zapasti. 
Pa kada je dorastao i dozrio za obiteljski život, doveo 
si je u roditeljsku kuću mladu, lijepu i milu kao go- 
lubicu, a čednu kao ljubicu. Izabrao si ju je sam, bez 
ikakvog roditeljskog uplitanja, jer je pametni otac 
znao, da nema veće nesreće .nego nekoga prisiliti da 
podje za nedraga i neljubljena. Bio je jedinac, pa je 
htio da bude sretan i veseo, jer je imao na Pa i 
živjeti. | 

Mladi su živjeli sretno i zadovoljno, bili vjerni 
jedno drugome i ljubili se ko golubovi. Stari rodi- 
telji videći svoju mladost sretnu uživali su u tome, i 
štedili su i radili za njih još većim marom nego li i 
prije. Doduše život u novoj postojbini nije bio lago- | 
dan, jer su naišli na dosta zapuštena zemljišta i ru- 
ševine, koje je valjalo najprije odstraniti. A to je bilo 
tim teže, što su kako se kaže s jednom rukom plužili a 
S drugom hvatali mač i branili novo ognjište protiv 
avarskog napadaja i divljaštva. Koliko i koliko puta 
su provalili Avari iznenada u njihove posjede, zga- 
zili konjskim kopitima bujne livade, spalili zlatoklasne 
usjeve i poharali lijepe šume! Nekoliko puta planuo 
im i krov nad glavom, a lijepi njihov domak pre- 
tvorio se u hrpu pepela i tinjajuće žeravice. Ali us- 
trajnost podigla je na novo i opet novi kućerak i 
zaplužila ponovno preko poharanih polja.i oranica. 
Zdvojna je i teška bila obrana nove grude, ali žila- 
vost i ustrajnost hrvatska nije htjela da odstupi niti 
pedalj zemljišta krvoloku i razbojniku avarskomu. 

U tim teškim danima obradovao ih Bog s dva 
sina, dva siva sokolića, koja su umiljno gukala i smi- 
jala. se u koljevčici presretnim roditeljima i još sret- 
nijim starcima. Njihova loza nije imala usahnuti, već 
je imala i nadalje živjeti u tim dvjema milolikim dje- 
čačićima, koji su već u dvanaestoj godini takodjer 
morali hvatati za lukove i strjelice i ustajati s djedom 
i ocem na obranu domaćeg praga. Uz ta dva sokola 
odnjihali su i milokrvnu i lijepu djevojčicu Vidicu, 
koja je uz svoju brižnu majku šuškala oko kuće, pje- 
vuckala stare. hrvatske pjesmice i slušala iz ustiju 
dobre bake drevne priče o vilama, vukodlacima i zma- 
jevima. Uz to pričala joj razgovorljiva .baka i o onoj 
dalekoj zemlji na hladnom sjeveru, otkale su se oni 
doselili sa susjedima i cijelom župom prije nekoliko 
desetaka godina. Pričala joj, kako tamo imade još 
puno i puno braće, koja govore istim jezikom kao i 
oni. A pripovijedala joj i o dobromu Isusu, koji je 
mnogo prepatio zaradi griješnih ljudi.  Pripovijedala | 
joj to baš onako, kako je i sama čula i upamtila od 

svećenika, koji su je pokrstili. Dakako, da se starica 
uza sve svoje kršćanstvo rado spominjala i starih 
poganskih obreda i svetkovina, i pričala maloj unu- 
čici, kako ona braća gore na dalekomu sjeveru još 
ništa ne znadu o Isusu kao oni. A malu Vidicu znalo 
takovo bakino pričanje i rastužiti, kada je čula, da 
će oni tamo teško doći u nebo, jer ne vjeruju u do- 
broga Isusa. I bilo joj žao tih dobrih i mirnih ljudi, 
pak je znala češće reći baki: 

— Ajdemo, bakice, mi dvije u tu zemlju, pak 
ćemo pripovijedati tim ljudima o dragomu Isusu, samo 
da uzmognu doći u nebo. 


No kada je starica protumačila, da je to vrlo 
daleko, i da ona stara s njom onako malom i ne- 
jakom ne bi nikada niti došla do te zemlje, rastužila 
se Vidica, još više, pak je često i plakala. I tako se 
u tom milokrvnom djetetu već od najranijeg djetinj- 
stva razvijalo milosrdje prema patnicima i ljubav 
prema bližnjemu. Radi njezine dobrote svi su je su- 
sjedi i znanci ljubili kao svoje rodjeno dijete. 


Upravo. one godine, kada je mala Vidica stupila 
u osmu svoga mladjanog vijeka, prestale su nekako 
česte i nebrojene avarske navale na hrvatske žitelje 
u dolnjoj Panoniji. To je mnoge vrlo začudilo. Na- 
klapalo se i ovako i onako, ali ništa izvijesna. Nitko 
si nije mogao protumačiti, kakav je to najednom pre- 
okret nastao medju Avarima. Dosele su nemilo hara- 
čili i plijenili medju svojim susjedima, a odsele na- 
jednom takav mir i zastoj. Bijaše to svima zagonetno. 
Vidjenije i odličnije starješine tumačile su to tako: 
carstvo, da bude barem neko vrijeme mirno, jamačno 
je obećalo kakav dar Kaganu. To se govorilo i medju 
carskim vojnicima, koji su čuvali pogranične tvrdje 
na Dunavu, koje još nijesu bili razorili Avari. Ti su 
izrično tvrdili, da je car obećao nasilnomu Kaganu 
veliku svotu od dvije stotine tisuća zlatnih bizant- 
skih dukata, samo da puste carstvo u miru. No stari 
iskusni vojnici govorili su i to: da je uzalud tolika 
svota obećana Avarima, jer da će oni tako dugo mi- 


s. 


31 


rovati, dok im car sve ne isplati, a onda će ponovo 
provaljivati preko Dunava u istočno carstvo. Dapače 
upozorivali su hrvatska plemena, neka se ne nadaju 
miru, jer zadana riječ. u Avara nema nikakove vrijed- 
nosti. 


Ali kada nijesu Avari zbilja već preko tri če- 
tvrta godine niti u većim niti u manjim skupinama 
dolazili k Dunavu, niti dirali u imetak istočno-rimskih 
podanika, vjerovale su i same carske pogranične 
straže, da su se valjda i Avari već jednom opametili 
i odlučili pustiti carstvo u miru. To su vjerovale ne 
samo pogranične straže i podanici izmedju Dunava i 
i Save, već i cijeli dvor u Carigradu. Zato su i bili 
sada manje zabrinuti za državne granice uz Dunav, 
i više se starali oko toga, kako da već jednom krepko 
obračunaju s Perzijancima, koji su s dana u dan bi- 
vali sve drzovitiji. 


No taj prividni mir avarskim je susjedima tim 
više škodio čim je dulje trajao. Kaganov bijes i 
krvološtvo imalo je biti tim veće, čim su se njegove 
strašne čete dulje susprezale, da ne navale na gra- 
nice carstva. Vjerolomni Kagan, dobiv doista iz Ca- 
rigrada veliki danak i mito, pritajio se malo ne pot- 
punu godinu dana i nije dirao u Heraklijevo carstvo. 
Ali kada se stara vučja pohlepa za prolijevanjem ne- 
dužne krvi i uništavanjem Svega, što nije avarsko, 
opet u njemu pojavila, nije se više mogao suspreg- 
nuti. Zaboravio i na carsko mito i na zadanu riječ, 
i krenuo vjerom. I to upravo u ono doba, kada su se 
tomu najmanje nadali podanici istočnog carstva, koji 
su radosna srca hvalili Boga, što je Kagan na njih 
zaboravio. 

Usred najljuće zime, kada je pucalo drvlje u 
šumama, a prostrana polja i šumovite planine po- 
krivao debeli snijeg, prešle su Kaganove čete preko 
smrznutoga Dunava. U mrkloj noći, iznenada navalili 
su na siromašne hrvatske kolibice. Tiha sela, koja 
se šćućurila oko šuma i močvara u kratko postaše 
hrpa uglevlja i pepela, a mirni i dobroćudni stanov- 

nici robovi krvožednih Avara. Stupovi gustog i za- 
dušljivog dima dizali se povrh krovova skromnih 
hrvatskih domova. Vrisak djece, jauk žena i ranje- 
nika bolno se razlijegao kroz zimsku noć, i gubio se 
u divljoj avarskoj vici i pucketanju njihovih bičeva, 
kojima su udarali po jadnoj i uprepašćenoj raji. Iz- 
nenadjeni u noćnom miru i prevelikim brojem avar- 
skih provalnika, izgubili su Hrvati glavu i slabo su - 
mislili na obranu, već su na po nagi bježali kao ludi 
u duboke šume, da u njihovoj tami i guštari nadju 
zaklonište. Bilo je mjestimice i borbe ; koji taj u onoj 
smetnji zgrabio se u koštac s Avarima i ustao na 
branik domaćeg praga, ali je morao podleći pretež- 
nijoj sili. li ga rastavila sa životom otrovna strjelica, 
ili oštri mač, ili ga spopale gvozdene ruke pa mu 
stavile na noge i ruke teške lance. 

Tom iznenadnom provalom upravljao je sam 
strašni Kagan, koji je poput krvožednog tigra na svom 
brzom konju kao mahnit jezdio na čelu svojih raz- 
bojnika i zadavao smrt svemu, što bi mu došlo pod 
đohvat mača. Osobito je svoj bijes htio da iskali nad 
starješinom hrvatskim, starcem Radovanom, koji je 
jedini kao pravi poglavica sa sinom Davorkom i s oba 
unuka uporno i žilavo branio svoje dobro. Sve onako 
star svalio je u očajnoj borbi nekoliko uglednijih 
Avara s konja. .No napokon je i njega izdala snaga 
i ruka mu klonula. To upotrebiše Avari i prosviraše 
mu kroz glavu nekoliko strjelica. Uz njega padoše 
i oba mlada unuka. Na kućnom pragu ostao je Da- 
vorko s kćerkom i ženom. Kada je ugledao. smrt 
očevu i obaju milih sinova, stislo ga nešto teška, nešto 
bolna i očajna. Ali da ta tri draga života ne ostanu 
ne osvećena, pograbi za mač i poče nadljudskom 
snagom strašno harati medju avarskim redovima. Bio 
je strašan kao i bijesna zvijer, kad se bori s jačim 
protivnikom na život i smrt. Poput gorostasa stajao 
je na kućnim vratima, i tko bi mu se približio, snašla 
bi ga smrt. Pred njegovim nogama ležahu u krvi otac" 
i oba mila sina, a iza njega drhtale i plakale zdvojna 
žena i ustrašena kćerka, jedino još blago. 

Pa kada vidješe Avari tu nadčovječnu snagu i borbu, 
ostadoše za čas kao zapanjeni, dok jedan izmedju 
njih ne turnu gorući jelovi kolac pod slamnati krov. 
Snijeg se poče naglo taliti, a gusti crno-sivi dim uz- 
vitlao se sa svih strana i kroz krov liznu crveni pla- 
men. Davorkovo sveto ognjište stojalo je u jednom 
plamenu, a bijesni Avari urlali oko njega ko gladni 
vuci. U taj tren zazuji noćnim uzduhom strjelica i 
zabode se u lijevo Davorkovo stegno. On klonu i 
sruši se preko kućnog praga. Taj čas dojaši pred go- 
ruću kuću sam Kagan i zapovjedi svojim divljacima, 
da ne smiju ubiti Davorka, jer je on odličniji od 
ostalih, već neka ga sputana bace na kola. 


— Hoću, da sin hrvatskog starješine bude moj 
rob! — reče i odjuri dalje, da sokoli svoje čete u 
ubijanju i uništavanju. | 

I dok su jedni podigli ranjenog Davorka i ba- 
cili ga svezana na kola, dotle su drugi pograbili us- 
trašenu ženu i jadnu kćerku i bičevima ih gonili k onoj 
hrpi, gdje su bile već povezane i druge žene, dje- 
vojke, djeca i starci. Sve su ih poslije poput marve 
otjerali u svoje hringove, da im služe i robuju. 

I tako se svršio njegov sretni obiteljski život i 
nastupio novi, gorki, teški i nesnošljivi, pod teretom 
avarskih bičeva, batina i svakog: drugog zla. —Rodje- 
nim očima morao je gledati, kako mu danomice uprežu 
bijednu ženu pod _Kaganova i druga kola, i kako ju 
muče i sramote. Htio je da podivlja od bijesa, muke, 
tuge i boli, ali koja mu korist, kada si nije mogao 
pomoći. I molio je pravednoga Boga, da radije udijeli 
čim prije smrt njegovoj ženi, nego da je dulje gleda 
gdje se previja pod teškim teretom i nesmiljenim bi- 
čevima. I Bog mu je uslišao molitvu, jer već nakon 
dvije godine tužnog ropstva izdahnula je pod Kaga- 
novim kolima. 


ž Sada ostade Davorko sam s kćerkom si Vidicom, 
jedinom utjehom u tim crnim danima..I kao što može 
samo zdvojni, patnjama i tugom progonjeni čovjek 
nalaziti utjehe u milim i prošlim uspomenama, tako 

ju je i Davorko nalazio u svojoj jedinici, koja je ostala 
sirotica bez majke, bez njenog toplog zagrljaja upravo 
u onim danima, kada bi ga bila najviše trebala. |I 
bijedno, razdrto Davorkovo srce prestalo je u toliko 
krvariti s prevelikih rana, što je ipak imao uza se 
još nju, svoju dragu Vidicu, koja je bila prava slika 
pokojne majke. Pa kada je za lijepih ljetnih večeri, 
obasjanih mjesečevim tajinstvenim tracima držao svoje 
dijete na koljenima, i gledao mu u velike, sjajne oči, 
bivalo mu je nekako malo lakše, i on bi u taj tre- 
nutak zaboravljao na sve. Takovom zgodom molio 
se samo Bogu, da budući dani donesu više sreće nje- 
govoj jedinici, nego što su prošli. 

Ali za to je bilo slabe ili nikakove nade. Dan 
za danom prolazio je jednolično u nepovrat. Redali 
se tjedni, mjeseci i godine, a život uvijek isti.  Rop- 
stvo i ropstvo, patnje, boli i surovost avarska bijahu 
jedina nada. Samo jedan dan za tog robovanja bijaše 
za Davorka nešto svjetliji i sretniji. Onaj dan naime, — , 
kada mu rekoše, da je njegova kći pridijeljena k samoj 
Kaganovoj ženi, da ju služi. Koju je to zapalo, ta se 
cijenila sretnom, jer nije bila uprezana pod teška kola 
i nije patila od _bičeva i drugih zlostavljanja, već se 
samo vrtjela oko Kaganice, donosila joj jela, pića, svi- 
rala na tamburice i pjevala pjesmice. 


No iza toga jedinog sretnog dana u ropstvu na- 
stali su za Davorka sada još teži i bolniji. Njegova 
Vidica, koja je dosele svaku večer s njime čavrljala 
o pokojnoj majčici i braći, nije od dana, kako je 
uzeta u Kaganičinu pratnju, smjela više dolaziti k svom 
ocu, već joj bilo neprestano boraviti uz gospodaricu . 
Samo katkada, i to vrlo rijetko, kada bi Kaganicu 
razveselila kojom lijepom pjesmicom, znala bi joj do- 
o zvoliti da na čas skokne k ocu svome. Inače je on 
uvijek bio samac i još se više podavao tuzi i pro- 
šlosti ... 

I tako je, prolazilo vrijeme, pa se već navršilo 
sedam i pol godina, što je ovako čamio u ropstvu 
iščekujući još samo smrt, da oštrom kosom prekine 

nit njegovog patničkog žića; kada li mu eno mrski 
gospodari naniješe još i tu bol, gdje mu slabašnu i 
miloliku kćerku spraviše pod teška Kaganova kola. 
Namijeniše joj eto isti udes kao i njezinoj pokojnoj 
majci. 

V 


— Gdje je moje dijete? Što je s mojom jadnom 
Vidicom ? — uzdisao je Davorko a srce mu pucalo 
od boli, od muke, kada nije mogao doznati ništa iz- 
vijesna o sudbini svog djeteta. One žene, koje su 
istog dana vozile Kagana u Bajanov hring, znale su 
mu samo to reći: da se bila od slabine jedno dva 
puta srušila pod Kaganova kola. No nesmiljeni bi- 
čevi pogonića da su ju svaki put probudili. A kad 
su došli u Bajanov hring, tada se složila na ledinu 
ko mrtva. Tada je k njoj došao momak Mirko, sin 
pokojnog Gostivoja, roba Bajanova, pa ju je napojio 
jadnicu kravljim mlijekom i stao joj uz pripomoć 
. ostalih žena trti žile, da se malo oporavi i osvijesti. 
On se oko nje vrtio cijelo vrijeme, donosio joj i 
slasnih jagoda, meda, i slatke medovine. Tek u pred- 
večerje došle su Bajanove sluge i odvele ju nekamo 
u jednu kolibicu blizu njegova dvora. Što se dalje 
zbilo s njome, nijesu mu znale reći, jer kad su se u 
večer vraćali, upregli su mjesto nje jednu drugu, sta- 
riju i jaču robinju. 

Ti glasovi posvema smutiše zdvojnog oca, koji 
se nije nigdje mogao smiriti. Kao lud čupao si je 
gustu kosu i hodao po prostranom hringu bešćutan 
za sve psovke i batine, koje su padale po njemu. 
On je samo mislio na svoje dijete i pitao se nepre- 
stano: 

— Što je s njome? Dali je živa ili mrtva? Ako 
je živa, koju joj sudbu namijeniše tamo ? 

A pomisao na možebitnu smrt jedinog mu još 
djeteta tjerala ga u takovu zdvojnost, da je bio već 
nekoliko puta zgrabio za kratki avarski bodež i od- 
lučio da ide u Kaganov dvor, pa da ga tomu svomu 
zlotvoru i krvniku zatjera ravno u ono zmijsko i ka- 


meno srce. Toga strašnog i divljeg vodju mrzio je 
već od one noći, kako mu je razorio domaće ognjište 
i ubio oca i sinove. Ali, od kako mu je dao upreći 
kćerku pod kola, i namijenio joj majčin udes, usplam- 
tio je takovim bijesom i jarom, da je bio naumio 
uništiti cijelu Kaganovu porodicu. Time mu se htio 
odužiti za sva ona nebrojena nasilja i nedjela, koja 
je nanio ne samo njemu već i svoj njegovoj braći i 
rodjacima. I u istinu bio se već jedne večeri krišom 
primaknuo k zadnjemu hringu, u kom je stolovao 
Kagan, u namjeri da ga ubije. Ali u taj zadnji i 
osudni čas sjeti se najednom, da su mu rekli sveće- 
nici, koji su ga podučavali u kršćanskoj vjeri: da 
treba ljubiti i neprijatelje i zlotvore svoje! Rekli su 
mu, da je tako radio i sam Gospodin Isus, koji je 
svojim neprijateljima oprostio sve nepravde i sva po- 
niženja. To, da je upravo ono najuzvišenije načelo u 
kršćanskoj vjeri: zatajiti sama sebe, zaboraviti sve 
nepravde i uvrjede i velikodušno sve oprostiti onome, 
koji ti je bilo kada učinio kakovo zla ili nepravdu. 
to su sve doživjeli prvi kršćani, pa se ipak nijesu 
nikada nikomu osvećivali, već su još molili Krista za 
svoje zlotvore i neprijatelje? Pa sjetiv se svega toga 
počeo je izgovarati onu uzvišenu zapovijed Božju : 
»Ne ubij! .. .“ 

— Da, ne ubij! — prošapta sam sobom i spusti 
desnicu s drška britkog bodeža, što ga je bio sakrio 
pod nabore svoje istrošene haljine. 

I premda onako uzrujan i bijesan na svoga za- 
tornika i pohlepan njegove krvi, ipak odmah protrnu 
cijelim tijelom pri pomisli na to krvavo djelo. 

I kao ukopan stao je pod zadnjim nasipom Ka- 
ganovog hringa premišljajući, što bi učinio? bili mu 
se osvetio, i time oglušio i ogriješio o Božju zapo- 
vijed, ili bi mu oprostio ? Neprestano mu dolazili na 
oči svi prošli dani. Sjetio se oca, majke, žene i dvaju 
milih sinova. Sjetio se dragog doma, u kome je pro- 
vodio sretan obiteljski život. Sjetio se svojih pro- 
stranih polja, zelenih livada i hladovitih lugova, po 
kojima je sa starim ocem i nadobudnim sinovima 

lovio košute i drugu plemenitu divljač. Sjetio se sviju 
onih ugodnih zimskih večeri, kada je sa ženom, dje- 
čicom i starim roditeljima prosjedio do kasno u noć 
uz toplo ognjište, pričajući i dozivajući u pamet one 
davne dane, koje su proživjeli tamo na sjeveru u 
svojoj pradomovini. 

I pri tom ga stislo nešto pri srcu, postalo mu 
najednom tako teško i bolno, da je i opet zgrabio za 
bodež i govorio: 


— Ne! ja mu ne mogu oprostiti Ja ga moram 
ubiti! — pa je i opet načinio nekoliko koraka i bli- 
žao se vratima, kojima se ulazilo u Kaganovo dvo- 
rište . 

No neki nutarnji glas i opet mu šaptao: 

— Stani! Ne ubij! Oprosti! Sjeti se Boga i duše 
svoje! 

I ponovno je stao promišljavati, što bi? 

— Kako da mu oprostim za tolika nasilja i ne- 
djela, što ih je počinio na meni? Zar Kaganu, tomu 
bijesnom  psetu, toj divljoj zvijeri u čovječoj spo- 
dobi?! Ne, ne praštam! Nek pada od mog bodeža! 
Zašto da se i ja jedanput ne nasladjujem u njegovoj 
krvi, kad se on tolikokrat u mojoj? Još bi mu mo- 
guće i oprostio, da mi nije jedinu još radost, jedinu 
još utjehu, sirotu Vidicu bacio pod kola i nakanio je 
prije reda uništiti. Ne, toga mu ne mogu podnipošto 
oprostiti! Nek pada! Oko za oko, zub za zub!... 
Gospodin Isus jamačno će mi to oprostiti, jer Kagan 
nije čovjek. On je strašna, okrutna, krvoločna zvijer, 
koja imade na sebi samo čovječji lik. Drugo je sve 
životinjsko! Najposlije, zašto da mi Gospodin Isus ne 
oprosti moj čin, gdje hoću da smaknem onoga, koji 
mrzi i njegov sveti znak, koji tamani i kršćane. Nje- 
gova smrt mogla bi samo donijeti spas nama svima. 
Samo naprijed! Izvrši, što si naumio! 

Ali u taj mah pričini mu se kao da je čuo glas 
svoje Vidice, koja mu dovikuje: 

-— Stani, oče! Nemoj! Bog će biti sam tvoj 
osvetnik! — I nehotice se ogleda oko sebe kao da u 

tmini traži, nije li zbilja gdje njegovo dijete. No, do- 
skora se uvjeri, da je to samo obmama. Njegova 
savjest dovikivala mu te riječi i opominjaja ga, da 
odstupi s te pogibeljne staze. 

Tada se nešto sjeti i opet reče: 

— Da znadem, da je živa, vratio bih se, ali 
ako je podlegla naporu i patnjama, onda čemu i meni 
život ? , 

No sada se sjeti, da nije dosele poduzeo još 
ništa odlučna, da izvijesno sazna, što je S njegovom 
kćeri. I s očitnuo Si: 

to si dosele učinio? Da li si se propitao u 
Banova hringu za nju? Propitkuješ samo ondje, 
gdje nitko ništa ne zna. 

I napokon opazi, da se je prenaglio, i da ga je 
ljuta bol i zdvojnost bila već tako svladala, da se 
htio Kaganu osvetiti za svoje dijete, premda još nije 
pravo znao, što je s njime i zašto je ostala kod Ba- 
jana? Uvidi napokon i to: da kada bi Kagana i ubio 
da si time ne bi upravo ništa pomogao. Prema nauci 
svoje vjere, koja uči, da se mora i najvećemu zlo- 
tvoru oprostiti, ogriješio bi samo teško dušu i uz 
to još vlastitim životom platio svoju smjelost. A 
možda bi upropastio i svoju Vidicu, koju bi jamačno 
takodjer stigla strahovita kazna za očevo nedjelo... 
A toga joj ne bi htio učiniti. Najposlije pravo mu 
reče onaj nutarnji glas: ,Bog će biti sam tvoj osvet- 
nik!...“ On, koji kazni svako zlo i naplaćuje svako 
dobro, On ne će jamačno ostati dužan niti Kaganu. 
I njegovoj sili doći će kraj, i njega će stignuti teška 
ruka Boga — osvetnika. Jer kako bi toliki zločini i 
tolika nedjela ostala nekažnjena ? Pa zato odluči, da 
će se ponajprije propitati za nju kod onih Avara, koji 
su češće dolazili od Bajana u Kaganov hring. Pa ako 
od njih ne bude mogao ništa doznati, onda će ne- 
koga od svojih nagovoriti, da ide u Bajanov hring i 
da mu potraži kćer. On bi se bio najradije sam onamo 
zaputio, ali kao Kaganov rob nije se smio nikuda 
maknuti iz glavnog hringa bez naročite njegove do- 
zvole i odredbe, 

[ on krene sada oprezno natrag u prvi hring 
gdje mu je bila kolibica. Ali budne straže, koje su 
šetale gore po nasipima hringa, ipak začuše neki laki 
Šušanj u visokoj travi pa stanu pitati: 

— Tko je? 

Davorko na taj upit nije dao odgovora, već se 
brže, što je samo mogao, šuljao k svojoj kolibici, da 
ga ne uhvate s oružjem u ruci, jer bi odmah posum- 
njali, da je htio nekoga od Avara ubiti. I zato je 
stao još jače bježati a straže su i po drugi put pi- 
tale ozgora: 

— Hei, tko je? 

Pa kada im je muk i opet bio odgovor, napeše 
. lukove, a nekoliko strjelica zazuji noćnim uzduhom 
i padoše nekuda u travu. Jedna je dapače prohujila 
u neposrednoj blizini. njegove glave, na što se on 
pobožno prekrsti i šapne: 

—— Pomozi mi, Isuse ! 

Umaknuv sretno pogibelji našao se pred vra- 
tima svoje kolibice, u koju padne kao bez daha. 

Tada se onako usopljen bacio na slamnati ležaj 
pokraj ognjišta i stao prisluškivati, hoće li biti ka- 
kove potjere. No, uza svu tišinu nije čuo ništa drugo 
do li zujanje u ušima i jako kucanje srca. Pa kada 
je tako proležao neko vrijeme razmišljavajući o svojoj 
Vidici, prene ga najednom laki kucaj na vratima ko- 
libice. 

On se lecne na to i podigne gornjim dijelom 
tijela s ležaja, ne davši u prvi mah nikakova od- 
govora. | 

Za čas ponovi se.kucanje malo jače nego li 
prvi put a neko je i poluglasno rekao: 

— Hei, oče Davorko! Otvorajte ! 

Tek na ovo upita on: 

— Tko je? 

— Otvorajte, kazat ću vam -onda, kada udjem. 
Mogli bi nas čuti ti avarski psi! 

Na ovo ustane Davorko s ležaja, odmandali 
vrata, jer mu se glas činio vrlo poznat, i pusti unutra 
čovjeka povišeg uzrasta. U kolibici je vladala tako 

gusta tama, da jedan drugoga nije vidio. Davorko 
odmah posegne rukom za gredu, gdje je bilo neko- 
liko smolastih luči i iskreše oganj pa ju upali. Slabo 
svijetlo palo je po došljaku, koji zaželi: 


— Da ste mi živi i zdravi! 
Davorko prinese luč pred došljakovo lice i pre- 
poznavši ga, reče mu: 


— Ti, Mirko! Što tebe amo nosi, pa još u ovo 
noćno doba ? 

— E, važni poslovi oče Davorko, — odvrati 
Mirko, momak ugodne vanjštine i prijazna lica. 


Davorko ponudi momku da sjedne na niski 
hrastov panj pokraj ognjišta i zatakne luč medju pu- 
kotine hrastove grede, pa se onda i:sam spusti pokraj 
momka upitavši: ' 

— Otkale? 

— Iz Bajanova hringa. 


Jedva je to izrekao, uhvati ga Davorko za desno 
rame i upita: 
— Da li što znadeš o mojoj Vidici? Oovori! 


— Zato i dodjoh do vas u ovo mo doba, da 
vam isporučim njezine riječi. 


Davorku stalo srce jače kucati a usta je shvate 
samo da mu ne bi umakla koja riječ. 


— Mladi me Bajan poslao ovamo k ocu Ka- 
ganu, da mu najavim njegov sjutrašnji dolazak. To 
je doznala vaša Vida pa me umolila, da vam rečem, 
da je živa i da se malo oporavila. 


— Hvala Ti, Bože, na tim vijestima! — klikne 
Davorko i podigne ruke u vis, kao da će ih PREDIN 
na molitvu. 

Tada će prema momku: 

— A hoće li se skoro vratiti amo? 

Momak pogleda sažalnim pogledom Davorka i 
odvrati: 

— Dvojim, oče Davorko! 

— Zar će mi je tamo pridržati ? — drhtavim će 
glasom nesretni otac. 

— Po svoj prilici. Mladi je Bajan bacio na nju 
oko, pa će biti od sada njegova. Sama mi je rekla, 
da joj je Bajan neki dan rekao: ,Bit ćeš moja ljuba!“ 

— Gospodine Isuse! — zavapi Davorko i sklopi 
rukama. — Zar moja Vidica da bude drugarica tom 
avarskom psu ?! Nikada! 

Momak slušaše. 

— Ne, nikada i nikada! Radije ću je gledati 
mrtvu nego li kao drugaricu avarskog vodje! 

— Potiho! Potiho! — prekine ga momak. — 
Mogao bi nas još tko čuti. 

Davorko se na ove riječi smrkne, ustane s panja 
i izidje pred kolibicu, da prigleda, nije li tko pred 
njom. Avari su imali običaj da prisluškuju oko sla- 
venskih kolibica, što se u njima govori, i ne snuje li 
se kakav tajni ustanak protiv njih. 

Vrativši se promrmlja: 

— Nema nikoga, sve je mirno. Tek straže gore 
na opkopima javljaju se. Možemo govoriti slobodnije, 
— i sjedne natrag do momka. 

— Velite da je ne date Bajanu? — nastavi 
momak. — Dobro velite. Onako lijepa i umiljna dje- 
vojka da bude žena one pasje nakaze! Gadan je kao 
i Trjas!! O, da ga hoće Perun smrviti svojom stri- 
jelom, prije nego li posegne rukom za lijepom Vidom! 


— Ne treba meni Perunove strijele, — Davorko 
će. — Ona ga ne može zahvatiti kada je u opće niti 
nema. Već Gospodin Isus bi ga mogao kazniti za taj 
naum. 

Momku ne bijahu po ćudi Davorkove riječi, jer 
je on čvrsto vjerovao u moćnog Peruna i njegove 
strijele, a mrzio kršćanstvo, koje je u to doba bilo 
još vrlo slabo ili skoro nikako rašireno medju sla- 
venskim plemenima. 

— Pa što ste namislili s Vidom ? — opet će 
Mirko. 
— Osloboditi ju, bilo: ma kako, iz Bajanova 
ropstva. 





1 Trjas = slavenski bijes ili zloduh. 

— Hm! — zamrmlja momak. — Osloboditi ju, 
ali kako? Odanle ju dovesti amo? A? Ta Kagan ju 
je poklonio sinu, i njoj je biti ondje, gdje joj odrede 
ti psi. Mislim, da to ne bi bilo niti zgodno niti pa- 
metno, jer ju ovdje ne možete nigdje tako zakloniti 
a da je ne bi Avari nanjušili... Vi joj ne možete ni- 
kako pomoći. 

— Moram! — vikne Davorko i pogleda oko 
sebe strašnim pogledom. 

—— Gdje vam je sila? Jadan ste rob kao što sam 
i sam, pa kako da joj pomognete ? 

— Ovdje je moja sila! — i pokaza na kratki 
bodež, koji mu se zasvjetlucao u desnici. 

— Eh, oče Davorko, to je lakše reći nego iz- 
vršiti. Avari dobro čuvaju i Kagana i Bajana. Po go- 
tovu mladog čuvaju i paze kao zjenicu svoga oka. 
Do njega se ne može proturati niti jedan od nas. 
Znate i sami, da nam mnogo i onako ne vjeruju? 


Davorku se smrklo čelo. Uvidjao je, da mladić 
pravo govori, a sjetio se i onoga, o čem je razmiš- 
ljavao prije nekog vremena, kada je htio umoriti 
Kagana. 

— Pa kako ćemo ju onda spasiti ? — dubokim 
će glasom Davorko. — Ovako, kako je sada, ne može 
ostati. Ona ne će biti nikada Bajanova! Tako mi 
Gospodina Isusa! 

— Vida je to i sama meni rekla, da će se ra- 
dije dati mučiti i najstrašnijim mukama, nego da bude 
njegova žena. 

—- Bog ju blagoslovio za te riječi! — Davorko 
će zadovoljno i zagleda se u luč, koja je upravo do- 
garala, kao da bi iz njezina plamena želio saznati 
budućnost. 

Mladi ga upozori: 

— Hej, luč će vam ugasnuti! Upalite drugu. 

I Davorko ponovno segnu za gredu i ukreše 
novu luč, koja je stala odmah jače svijetliti. 

— No, jeste li se domislili? I ja sam za to, da 
nekako spasimo Vidu. Oh, oče Davorko, da znadete, 

kako mi srce gine za njom! Ta ona je tako lijepa i 
mila ! 

Davorko mu se na ove riječi zagleda u duboke 
tamne oči, stavi mu desnicu na rame i upita: 

— Zbilja? Ti ju ljubiš Mirko? 

— Oh, ne mogu vam toga izreći! 

— I rado bi, da bi bila tvoja? E? 

— Ne pitajtel — momak će sve vatrenije. 

— Dobro! A ti ju spasi iz Bajanovih ruku! 

Na ove riječi se duboko zamisli zaljubljeni momak. 
Tišina je vladala u kolibici, da se već iz podaljeg 
čulo zujanje dosadnih komaraca, koji su oblijetali 
oko goruće luči. 
| Najednoć, kao da se nečemu dosjetio, klikne ra- 
dosno: 

— I hoću, tako mi one ždrake nebeske,! što 
će doskora osvanuti na istoku! — i ustane s panja, 
na kom je dugo prosjedio, da malo protegne udove. 

— A jesi li se već domislio, kako? 

— Jesam. Ovaj čas puklo mi u glavi, da bi se 
svi tri spasili bijegom! 


— Bijegom! — začudjeno će stari. 
— Bijegom, bijegom! — ponovno će momak. 
— A kako? 


— Ovako: Medju Avarima se nešto sprema 
nakon onog perzijskog poslanstva. Sve mi se čini, da 
će najprije udariti u češku zemlju, na slavensku braću 
Dečane, Pšovane i Dudlebe, da se malo uvježbaju za 
veliku vojnu proti carstvu. Nas ne će onamo povesti, 
da se ne bi složili sa slavenskom braćom. A u to 
vrijeme dok budu oni provaljivali i harali po Češkoj, 
mi ćemo put pod noge, pa preko Dunava ili Drave 
u carstvo. Medju tamošnjim šumama naći ćemo već 
negdje sjegurno zaklonište. 

— Lijepa misao! -— klikne Davorko a rutavim 
i zaraštenim licem preleti mu sijevak nade i radosti. 
— Samo ako ti uspije. Presmjela je osnova! 








1 Pradavna slavenska zakletva. Ždraka nebeska = pod 
tim su stari Slaveni mislili sunce, kao izvor života. 
4 

— Možda hoće. A ako mi uspije, onda čete mi 
dati svoju lijepu Vidicu? 2 

— Hoću, samo mi ju spasi iz toga avarskog 
ropstva! Slobodu joj podaj, pa onda ćemo dalje go- 
voriti. 

U to se već počela na dalekom istoku poma- 
ljati rumen. Ružičasta zora naviještala je porodjaj 
novog dana, koji je imao osvanuti čist i vedar jer je 
noć bila mirna i topla. 

Momak prvi uoči rumen na istoku. 

— Već sviće, — reče. — Poći mi je, da nas tko 
ne zanjuši ovdje, — i pristupi k vratašcima. 

Davorko mu stisne desnicu rekav: 

— Pozdravi mi dragu Vidicu i reci joj, da se 
moli Gospodinu Isusu za sretan spas! Bog te štitio! 

— Hvala vam, oče Davorko, na dobroj želji. Do 
zgode eto.me opet do vas, da se dalje dogovorimo 
i sporazumimo. Ostajte mi zdravo!... 
| Rekav to ispadne na vratašca i brzo se od- 


šulja... U hringovima je još ke mir, ojer su i 
Avari i robovi snivali sladak san. 
| VI. 


Vijest o savezu Perzijanaca s Avarima djelovala 
je upravo porazno na carskom dvoru u Carigradu. 
Svi su bili potišteni pri pomisli, kako će se obraniti 
sjajni Carigrad pred tolikom silom? Već do sada 
teško je ogromno carstvo odolijevalo jednim i drugim 
napadajima; a kako će istom sada, kada su se te 
dvije sile združile u jedno i navijestile odlučno i otvo- 
reno propast cijelomu carstvu. 

I sve je snajvećom zebnjom u srcu iščekivalo 
zlokobni i strašni dan, kada će se opet preko dr- 
žavnih granica svaliti kao kakva lavina sva avarska 
i perzijska sila. Svatko je bio uvjeren već unaprijed, 
da će bezuvjetno propasti ponosna prijestolnica 
istočnog carstva, a na njezinim ostancima i poru- 
šenim zidinama ne će se više kriliti rimski orao, već 
kožnata perzijska pregača i avarski konjski repovi. 
I u cijelomu carstvu teško bi se bio našao i jedan 

čovjek, koji bi u to mutno doba proricao propast Ka- 
ganu i Kosruu a pobjedu Herakliju. Već prijašnji ne- 
prestani ratovi na istoku znatno su iscrpili sve sile 
Heraklijeve, koji se nije pravo niti ugrijao na prije- 
stolju već je morao neprestano odbijati gore perzijske 
a dolje na Dunavu avarske napadaje. I u istinu obav- 
ljao je on te sve naporne obrane velikom smjelošću, 
prezirući svaku pogibelj. Sav se svijet divio tomu 
hrabrom caru, kakova već odavna nije bilo na istočno- 
rimskom prijestolju; a to tim više, što je svima bila 
poznata slabost i kukavština carstva i njegovih po- 
danika. 

Ali i hrabro Heraklijevo srce zadrhtalo je S vi- 
jesti o savezništvu Perzije i Avara. I on sam, koji je 
u tolikim vojnama neustrašivo i s prijezirom gledao 
smrti u oči i krvavo branio svaku stopu. svog ve- 
likog carstva, i on je napokon zadrhtao, a srce mu 
se zavilo u veliku i tešku tugu. ri 

to da počnem? — pitao je samoga sebe, 
kada je jednog kišljivog predvečerja sjedio sam u, 
svojoj bogatoj palači i zaokupljen teškim sSlutnjama 
razmišljavao o spasu svog carstva. 

— Branio sam carstvo, dokle se dalo. Učinio 
sam i više nego bi i koji drugi vladar u tim teškim 
danima. Ali sada se sve bojim, da ću podleći. Još da 
su Perzijanci sami, ne bih se bojao, premda i njih imade 
bez broja, ali ovako združeni s Avarima uništit će tako 
Carigrad kao što je nekoć i car_Tito Jerusalim!... 


I zamislio se dugo i duboko a glava mu klo- 
nula na bjeloputnu desnicu, koju je podupro o svileni 
i pozlaćeni naslon visoke stolice. 


U dvorani bivalo je sve tamnije jer se vani po- 
čelo spuštati sumračje, ali uza sve to nije bilo ne- 
kako milije ono predvečernje sumračje i ona tajan- 
stvena polutama, što se pomalo uvlačila u kutove, 
carske dvorane. 

 — Antiohija, sva Sirija, sveta zemlja i u njoj 

. slavni Jerusalim pa topli Egipat, sve je to već u per- 

zijskim rukama! —- umovao car dalje a na licima mu 
*k 

se opažala sve veća zabrinutost. — Kuda će to dg- 
vesti? Unište li sada združene sile avarske i per- 
zijske Carigrad, zavladat će preko njega cijelom Ev- 
ropom i njihovoj sili ne će nitko odoljeti. 

Pa kada je na to pomislio, bilo mu na jednom 
tako teško oko srca a desnica u kojoj mu počivala 
glava zadrhtala je... On nije smio pomisliti na to, 
da bi Avari i Perzijanci doprli pod zidine samoga 
Carigrada i zaprijetiti mu propašću. Ta pomisao na- 
punjala ga velikom tugom, i on je pitao već po više 
puta samoga sebe: 

— Zašto se to ima zbiti baš pod mojom vladom ? 
Bilo je prije mene slabih i nevaljalih careva, kao što 
je bio _ primjerice _ moj predšasnik Fokas, koji nije 
upravo ništa mario za carstvo, već je samo pijan- 
čevao i prolijevao krv nedužnih svojih podanika, pa 
se carstvo uzdržalo... A pod mojim žezlom prijeti 
mu silna pogibelj. Zašto sam do sada probdio toliko 
noći? Zašto sam prepatio tolike napore na istočnim 
vojnama? Zar zato da na posljetku ipak bude ovim 
gradom drmao Kagan i Kosru?... 

Ali razmišljajući dulje o tom na jednom je ne- 
stalo opet svake boli i sjete u carevu srcu, i u njemu 
se stala na novo javljati želja za velikom, silnom 
vojnom, u kojoj bi imali sudjelovati svi njegovi po- 
danici. 

I opet je on postao onaj hrabri, neustrašivi He- 
raklije, koji nije htio da potamni ovo slavno ime, 
već je htio da i nadalje bude puno veličanstva. Na 
novo stala se u njemu dizati jaka neslomiva volja, 
koja je imala zagrmjeti cijelomu carstvu: ,Na noge! 
U borbi, makar bila i najkrvavija i najočajnija, bit će 
nam spas!...“ 

I on ustane sa mekane svilene stolice, složi ruke 
ostrag i pristupi k prvom velikom prozoru, pa se za- 
gleda dolje na prostrani trg... Vani je bilo već 
slabo vidno. Kiša je sipala Sveudilj, velike kamene 
ploče gradskog taraca bile su posve mokre, a u njima 
se odražavalo svijetlo bakalja, kojima je bio rasvi- 
jetljen glavni trg pred carskom palačom. Svjetina je 

prolazila u većim i manjim hrpama iz nedalekog trka- 
lišta, gdje su se upravo svršile igre i utrke, pa je 
živo raspravljala o pobjednicima i hvalila njihove va- 
trene konje koji su održali pobjedu. 

Pa kada je Heraklije gledao te skupine svojih 
podanika i slušao njihovu prepirku i hvalu namije- 
njenu pobjediteljima iz cirkusa!, zaigra mu i neho- 
tice sažalni posmijeh oko usta i on će: ' 

— Sretnih li ljudi! Dangube po trkalištima, 
prepiru se za tudje konje i kuju u zvijezde pelivane 
i kočijaše. Nad domovinom se gomilaju teški oblaci, 
tako teški i crni kao još nikada dosele, a oni na sve 
to zaboravljaju i traže samo zabave i užitke! Vaš 
car ne može već nekoliko noći stisnuti oka od teških 
briga, a vi provodite dane u zabavama! 


J opet mu postalo teže na duši, a ona jaka volja, 
što se bila pojavila, ponovno je oslabila i pala kao 
i ptičica, kojoj podrežu krila. 

—- Slabi su mi i kukavni podanici! Uzalud sam 
kroz sve godine svoga vladanja upirao sile da uklo- 
nim sve što je truhlo i nevaljalo, ipak ne uspjeh. 
Htio sam da ih svedem na bolju i valjaniju stazu, 
ali uzalud. A to me još najviše žalosti i boli. Što 
bih dao da u ovom carigradskom puku imade žive 
odlučnosti i pregaranja! Sada misle samo na igre i 
zabave i za njima im se zanosi duša, a za koji dan, 
ako se ukažu Avari i Perzijanci pod gradskim zidi- 
nama, zdvajat će, jaukat će, čupat će si kosu i obilazit 
će sve crkve zazivljući Krista u pomoć! Oh, kako bih 
bio sretan, da su mi moji podanici valjani i hrabri. 
Polovica svijeta bi bila u mojoj vlasti. Uzalud je u 
cara hrabrosti, kada je nema u njima! Ja bih trebao 
takav puk koji bi bio veličajan kao što je i njegov 
car, koji bi bio tvrd kao što su i tvoje veličanstvene 
zidine, o sveta Sofijo! — I pri tom mu padne pogled 
na blizu divnu crkvu sv. Sofije, koja se ponosno di- 

1 Cirkus ili trkalište, gdje su se pojedinci utrkivali na 


konjima, i kolima, i gdje su komedijaši izvadjali svakojake igre 
i vratolomije. 

zala svojom veličanstvenom kupulom nad ostalim 
bogatim palačama carskoga Bizanta... 


U to su bile upravo unišle bogato odjevene 
dvorske sluge u carevu sobu i upalile uljene svjetiljke, 
koje su visjele sa stropa na zlatnim i srebrnim lan- 
čićima. 

Car se s njihova dolaska prene iz svojih misli 
i dade dozvati preda se svoga dvorskog ministra, 
komu naloži, da se sjutradan u jutro zaputi u palaču 
patrijarke Sergija. Pozivao ga je k sebi, da se s njime 
posavjetuje o prijetećoj pogibelji. Od svih svojih sa- 
vjetnika i prijatelja njega je Heraklije najviše volio, 
jer mu je čestiti starac-patrijarh bio od prvog dana 
njegovog nastupa na prijestolje vazda najiskreniji sa- 
vjetnik, i reći bi drugi otac, koji ga još mlada po- 
dupirao svojim iskusnim savjetima i putio na dobro. 
Mnogi svoj uspjeh i mudru upravu imao je car upravo 
njemu da zahvali. A i sam narod se radovao, kad je 
vidio, kako se ova dva prvaka u carstvu lijepo slažu 
i susreću. 


I idućega dana poslije službe Božje zaputio se 
sijedi patrijarha u carsku palaču. Car je Heraklij bio 
već u to doba saslušao izvještaje svojih dvorskih do- 
stojanstvenika i riješio neke vrlo važne državne spise, 
što su mu ih donijeli na potpis. A tada je raspreo 
razgovor s iskusnim crkovnim  dostojanstvenikom, 
koji mu je sjedio nasuprot i počešće gladio desnicom 
dugu srebroliku bradu. 


— Časni oče, saletiše me teške brige, a neka- 
kova tjeskoba hvata mi dušu pri pomisli na savez, 
što ga sklopiše .naši neprijatelji Perzijanci s divljim 
Avarima, — poče car, kada je otpravio iz dvorane 
svoga ministra. — Umolih te, da dodješ ovamo, da 
u tebe upitam savjeta i lijeka. Zlo nam prijeti ! 

— Ito veliko zlo! — pridometne patrijarha i 
nabere blijedo-žuto čelo. 

— Istočno carstvo bi imalo pasti, a na njegovim 
ostancima i ruševinama imalo bi se podignuti Ccar- 
stvo združenih Avara i Perzijanaca. 

— Ne dao toga Bog niti sveta Sofija, naša za- 
štitnica! — opet će patrijarh. — Skupimo naše sile, 
ujedinimo ih i oduprimo se toj paklenskoj i pogan- 
skoj djeci. Pozovi sve svoje čete na obranu milog 
nam Carigrada, pa ako ustreba, sklopi i ti brže bolje 
kakav savez. U nuždi je dobro imati prijatelja i 
oslona. 

— O tom sam već i sam jutros razmišljao. Da, 
savez, ali s kime? 

— S kime? — ponovi i patrijarh, pa se i sam 
zamisli spustiv ponešto glavu na prsa. 

— Naš saveznik mora biti takodjer jak kao što 
je i perzijanski. U našu se carigradsku vojsku ne 
mogu baš odviše osloniti. Znano ti je i samomu, da 
je odjednom postala malodušna kao i gradjanstvo, i 
da već sada gubi glavu pri pomisli na avarsko-per- 
zijsku silu. 

— Žalibože da je tako! — patrijarha će nekud 
tužnim glasom. — Mekoputnost i pomama za zaba- 
vama sasma ih obladala. Nemamo u ovom našem 
novom Rimu! one hrabrosti, srčanosti i oduševljenja | 
kao što je bilo nekoć u staromu ! 

— Tako je časni prijatelju, — potvrdi i sam car. 

—— | da tebe nema Carigrad, već bi se odavna 
na njegovim zidinama vijao perzijski barjak, a u div- 
nom hramu svete Sofije klanjali bi se perzijski magi 
(svećenici) svojim poganskim bogovima! Zato mi ti 
bar ne zdvajaj, već saberi svoju do sada jaku volju 
i zagrmi gradjanima: ,Ili ropstvo ili slobodu!“ Tvoj 
snažni glas,. tvoje zanosne riječi možda će ih ipak 
oduševiti i oni će se_latiti oružja. Već nekoć rekao 
je špartanski kralj Agezilaj: ,da je bolja vojska ze- 
cova, ako ju vodi lav, nego li vojska lavova, ako ju 
vodi zec“. Naši su sugradjani zecovi, a-ti budi lav! 
A pod vodstvom tvojim obranit će se naša prijestol- 
nica od velike avarsko-perzijske sile. Bio si uvijek 
do sada lav, pa budi i sada u najopasnijim trenut- 

1 Carigrad zvali su još i ,novi Rim“, jer je bio prijestol- 


nica istočno-rimskog carstva. Sagradio ga je car Konstantin Ve- 
liki, koji se preselio iz Rima u nj. 

cima. Uvećaj svoju slavu i svijet će te nazvati novim 
Leonidom!! 

Riječi sijedog patrijarhe dojmile su se ugodno 
careva srca i on je uvidjao, da davno izrečene riječi 
špartanskoga kralja o zecovima i lavu sadržaju u 
sebi mnogo istine. Ali je car uvidjao i to: da bez 
saveznika ipak ne će biti ništa proti tolikoj sili, ka- 
kova je bila perzijska i avarska, pa će prema pa- 
trijarhi : 

— Rekao si, da budem lavom u ovim sudbo- 
nosnim danima, koji nam se približavaju.  Nastoiat 
ću iz svih sila, da to u istinu budem. Ali ipak trebat 
ćemo i saveznika. 

— Potraži ih! 

— Mislio sam na Kazare, koji obitavaju od rijeke 
Volge pa sve do Gruzije u Kavkazu*. Hrabri su i 
divlji. Oni bi mi pomogli proti Avarima, dočim bih na 
Perzijance slao svoga brata Teodora, a nauckao bih 
na nje i susjedne Turke, koji i onako gledaju prijekim 
okom širenje perzijskih granica. 

I samo što je Heraklij izjavio tu svoju osnovu 
patrijarhi Sergiju, udje u dvoranu jedan od dvorskih 
časnika, smjerno se pokloni pred carem i patrijarhom 
rekav: 

— Svijetli care! Na dvor stigao je centurijon? 
Mauricije i moli, da ga pustiš preda se. Nosi ti vrlo 
važne vijesti. 

— Zar Mauricije, zapovjednik pograničnih utvrda 
na Dunavu? — upita car. 

— Da, — potvrdi časnik. 

— Neka slobodno udje. Željan sam čuti, što mi 
nosi. — Car i patrijarha ne nastaviše iza toga raz- 
govora, jer je centurijon odmah iza prijave ušao u 
carevu dvoranu. 


1 Leonida bio je špartanski kralj i najveći junak starog 
svijeta. Sa nekoliko stotina svojih junaka borio se s perzijskom 
vojskom od blizu dva milijuna ljudi. Godine 480. prije Isusa pao 
je slavno sa svim svojim junacima u Termopilskom klancu. 

* U današnjoj Rusiji. 

* Centurijon = visoki časnik u rimskoj vojsci. 

-— Duboko ti se klanjam, slavni care, i želim ti 
svaku sreću od Boga! -— prozbori Mauricije, kada je 
stupio pred cara, 

— Zdrav bio, hrabri moj centurijone, — car će 
na pozdrav. — Davno te već ne vidjeh. Kako si i 
što mi nosiš? 


— Vijesti su vrlo važne, jer inače ne bih bio 
sam pohitao s daleka Dunava ovamo na čarovne 
obale bosporske. 

— Možda nam nosiš kakove glasove o Avarima 
i njihovim saveznicima? — upita patrijarha, koji se 
dosele poigravao svojim zlatnim križićem, koji mu je 
visio na prsima. 

— Pogodio si, sveti oče, — odvrati centurijon 
Mauricije. — Upravo to je i uzrok, da sam sAm po- 
hitao do prijestolja svoga dobrog cara. 

— Kazuj! — Heraklije će i upre pogled u cen- 
turijona, koji nastavi : 

— Na naše se carstvo sprema sva avarska i 
perzijska sila. Štogod je sposobna za boj, sve će ju- 
rišati na nas. I ne samo muško, već i žensko, dapače 
i ista djeca. Tako bar glasi Kaganova odredba. Ovom 
vojnom kane posve uništiti naše krajeve i žiteljstvo 
odvesti bilo u ropstvo ili ga opet poklati. Cilj im je 
ovaj sjajni grad. S njegovih zidina hoće Kagan da 
navijesti i Evropi i Aziji, da je njegova sila velika a 
moć neslomiva. i 

— A dali su nakanili skoro udariti na nas? — 
Heraklij će zabrinuto. , 

— Prije proljeća nipošto, jer Kagan hoće da se 
temeljito spremi za tu vojnu. 


— A otkale tebi tako pouzdane vijesti? — pa- 
trijarha će. 

— Od slavenskih robova, koji su nedavno pre- 
bjegli na našu stranu, jer im je dozlogrdilo avarsko 
ropstvo. Oni su mi u tančine ispripovjedili o svim 
avarskim osnovama. 


— Dakle se spremaju? — car će i zamisli se. 
A Mauricije opet nastavi: 

—— Sada se Kagan nalazi u zemlji Čeha, De- 
čana i Dudleba. Otišao je onamo po plijen i novo 
roblje, koje će mu dobro doći u vojni koju sprema 
na proljeće na nas. Sva slavenska plemena, koja su 
pod njegovom vrhovnom vlašću, moraju takodjer su- 
djelovati u toj velikoj vojni. Hoće da pokaže pred 
svojim novim pobratimom Kosruom, kolika je njegova 
sila. Ta nije se uzalud pohvalio pred njegovim po- 
slanikom Šarbarzom: da ih je toliko koliko pijeska 
u moru i zvijezda na nebu! Toliko sam ti, uzvišeni 
care, imao reći. Sada je i na tebi red, da se ozbiljno 
spremiš. Naše pogranične straže i utvrde na Dunavu 
prve su na dohvatu avarskoj sili. Njih treba što prije 
dobro popraviti i opskrbiti svim potrebitim živežom. 
Nadalje treba posade u njima bar potrostručiti. Tek 
ovako jaki i dobro opskrbljeni moći ćemo im neko 
vrijeme odolijevati. ' 


— Dakle nemaš nade, da bih im posve odolio? 
— prekine ga Heraklije. | 

— O tome ni govora! Tek izvanredna milost 
Božja mogla bi ih zaustaviti pred pograničnim utvr- 
dama, inače nitko drugi! Ja sam duboko uvjeren, da 
mi moramo ondje pasti, ali tim _ ćemo koristiti samo 
vama ovdje. Ali prije, nego li padnu naše utvrde na 
Dunavu, past će i tih krvožednih pasa nekoliko tisuća. 
Uvjeravam te, gospodaru, da ja i moje čete odvažno 
i neustrašivo gledamo smrti i pogibelji u oči. Mi se 
moramo prvi žrtvovati za dobro tvoje i cijeloga is- 
točnog carstva. Prisegli smo ti vjernost i odanost, 
pa ćemo ti to i dokazati. Samo neka ti budu i druge 
legije tako odane i hrabre kao što su ti podunavske, 
pa će biti pobjeda tvoja! 

Ove riječi centurijonove duboko ganuše pleme- 
nitoga cara, i on ustane sa svoje stolice, pristupi 
k vjernom zapovjedniku podunavskih legija i položi 
mu obje ruke na jaka ramena rekav: 

— Mauricije, moj vjerni centurijone, tvoj car ti 
hvali na tim lijepim riječima. Vrijedno bi ih bilo 
uklesati u stanac-kamen, da se i poznija potomstva 

uvjere o ljubavi, koju su gojile moje čete s Podu- 
navlja ! 

— Da, uzvišeni care, mi smo dušom i tijelom 
tvoji, a to ćemo ti najbolje dokazati u onaj dan kada 
navali na nas strašna sila bijesnog Kagana. Ali ipak 
usudio bih ti se nešto predložiti. 

— Samo govori, — brzo će Heraklij, koji je još 
sveudilj držao ruke na centurijonovim ramenima i 
pozorno iščekivao njegove daljne riječi. 

— Care, moje je mnijenje, da bi se za veću sje- 
gurnost morao ogledati i ti za dobrim saveznikom. 
Prevelika je sila, koja se na nas sprema. 

— O tom smo upravo razgovarali malo prije 
tvoga dolaska —- odvrati car. -— No niti je časni pri- 
jatelj patrijarh, a niti ja na čistu, na koga bi se obra- 
tili. Slaveni su skoro svi pod vrhovnom vlašću Ka- 
ganovom, pa od njih ne možemo ništa iščekivati. Mislili 
smo i na Kazare oko Volge. 

— Odviše su divlji! — primijeti centurijon. 

— Dakle vidiš i sam, da smo u neprilici, — 
opet će Heraklij. 

— Ja znadem za jedan brabri narod, koji bi se 
mogao neustrašivo mjeriti s avarskom silom — cen- 
turijon će. — Glede njega htio sam upravo s tobom 
govoriti. 

— Koji je taj? — jednoglasno će car i patrijarh. 

— Hrvati! 

— Hrvati? — opet će car i patrijarh i zgle- 
daju se. 

no Stanuju daleko gore na sjeveru avarske zemlje. 
Žilavi su i ustrajni. Ne boje se nikakovih poteškoća 
i hrabro srću u najveće pogibelji. Pred njihovom silom 
strepi i sam Kagan. I premda je već skoro sve su- 
sjedne Slavene spravio pod svoju vlast, na njih se 
ipak nije usudio do sada još navaliti. 

— Veliš, da su hrabri? 

— I da sam Kagan strepi pred ilihovom hra- 
brošću ? 

— Sve je tako kako rekoh, — ponovno će Mau- 
ricije. — Sklopiš li s njima savez, možeš tada mirno - 

spavati, jer se nad tvojom prijestolnicom ne će nikada 
vijati perzijsko-avarski barjak. 

Na to se okrene Heraklije prema patrijarhi staviv 
na njega upit: 

to ti misliš o tome, časni oče? 

— Ja se posvema slažem s našim čestitim Mau- 
ricijem. Rekao bih, da nam ga je sam Gospodin Bog 
poslao ovaj čas ovamo, da nas izvede iz naših dvojba. 
Savjetujem ti, da čim prije sklopiš s tim Hrvatima 
prijateljstvo, i zatražiš u njih pomoć. Avari su već 
na djelu, kako reče Mauricije. Spremaju se ozbiljno 
za veliku vojnu, pa se spremajmo i mi. Nije nam više 
časiti! Dan za danom odmiče u nepovrat, pa će na 
jednom osvanuti i onaj, koji će nam pred carigradska 
vrata dovesti divlje Kaganove čete. 

Car saslušav patrijarhin savjet reče i sam: 

— Dakle, u ime Boga velikoga sklopit ćemo 
savez s Hrvatima. Ti ih Mauricije jamačno dobro 
poznaješ, jer inače ne bi bio došao s takovim prijed- 
logom ? 

— Care, ja ih poznajem u dušu. Ono nekoliko 
stotina obitelji hrvatskih, što se prije nekoliko go- 
dina bilo naselilo izmedju Save i Dunava, potpuno 
me o tom uvjeriše. Sve onako malobrojni kako su 
došli sa sjevera, borili su se upravo nadčovječjom 
snagom. Divlje Kaganove čete mnogo puta skrhaše 
si zube o njihove čvrste mišice. I samo iznenadnom 
provalom i na prevaru pohvataše ih mnoge i odveše 
u ropstvo. Inače ne bi ih bili dobili. Ali od onih, 
koji su gore na sjeveru, boje se, i nemaju srčanosti 
da udare na njihovu zemlju Bijelu Hrvatsku. 

— Bog dao, da bi taj naš savez donio ne samo 
Cvijeta već i ploda našemu carstvu, — car će, a na 
licima mu se odražavala neka unutarnja sreća i za- 
dovoljstvo. 

— Poslanike valja slati što prije u zemlju Hr- 
vata, — primijeti centurijon. — Odmah sa mnom bi 
mogli poći do Podunavlja, a odanle će im naši voj- 
nici i neki slavenski prebjegi San put u tu hrvatsku 
zemlju. 

— Tako će i biti — potvrdi car centurijonove 
riječi. — Još danas odredit ću nekoliko naših ugled- 
nika, koji će krenuti s darovima najkasnije za tri, 
četiri dana. Vodit ćeš ih ti, jer razumiješ njihov jezik 
i poznaješ njihove običaje. Razjasni im što želim. A 
budu li te što tražili, slobodno im sve obećaj u moje 
ime. Pomognu li istočnomu carstvu u ovim teškim 
danima, bit će im Heraklije i njegov narod zahvalan. 

— Bilo tako, a blagoslov Božji počivat će i vrhu 
našega carstva i naroda hrvatskoga! — završi sijedi 
crkovnjak svečanim glasom. 


o sk 

A u podne četvrtoga dana ostavilo je Herakli- 
jevo poslanstvo carsku prijestolnicu, i pod vodstvom 
hrabrog centurijona Mauricija krenulo s bogatim i 
obilnim darovima put dalekoga i hladnog sjevera, da 
se pokloni vodji svih Hrvata i zatraži pomoć njego- 
voga naroda. 

Približao se onaj čas kada je imao hrabri narod 
hrvatski stupiti na svjetsko poprište, da svojim junaš- 
tvom pred cijelim svijetom prodiči svoje svijetlo ime 
i da pokaže što Hrvat može. Daleko ogromnije i 
brojem žiteljstva veće istočno-rimsko carstvo utjecalo 
se pod okrilje žilavih hrvatskih desnica vapeći : 

»Hrvati, spasite rimsko carstvo i potresite teme- 
ljima divlje avarske države, jer naša je sila preslaba!“ 


VII. 


Mirkova nagadjanja o avarskoj navali na De- 
čane, Pšovane i Dudlebe imala su se ispuniti već u 
najbližim danima. Mladi Bajan u tjedan dana bio je 
već četiri puta u očevu hringu, da se s njime, s Mund- 
zukom, Elakom i drugim uglednim Avarima posavje- 
tuje i dogovori, kada i kako će provaliti u češku 
zemlju. Svi su bili toga mnienja, da će sobom po- 
vesti tek nekoliko stotina slavenskih robova, dok su | 
svi drugi imali ostati po hringovima, da spremaju 
živež za veliku vojnu na istočno carstvo. Tako su 
zaključili Avari s dva razloga; prvo: da se ne bi 
odviše veliki broj slavenskih robova moguće združio 

s Dečanima, Pšovanima i Dudlebima, pa im -još okre- 
nuli iledja. A drugo, što to nije vojna u pravom smislu 
riječi, već više upadica, provala, u kojoj će se malo 
protegnuti avarske mišice, koje su i onako već dosta 
dugo počivale i drijemale. Osim toga htjeli su se 
Avari dočepati novih robova, kojih će trebati u ve- 
likoj vojni na Heraklijevo carstvo. No glavna svrha 
toj navali imala je biti ta: da se plemena ne bi usu- 
dila za vrijeme njihova izbivanja navaliti na one po- 
sade što su imale ostati po hringovima, da ih čuvaju. 


Zato je Kagan bio dogovorno sa svim uglednim 
Avarima zaključio: da provala u češku zemlju ima 
biti što prije. Nešto Avara imalo je ostati po_.hrin- 
govima, da bdiju nad slavenskim robljem, da ne bi 
za Kaganovog izbivanja postali obijesni i prkosni. 
Zato je i zapovijednikom svih hringova postao strašni 
Kaganov ujak stari Bleda, koji je bio po cijelomu 
avarlaku poznat sa svog krvološtva. 

Na glas, da će biti nove borbe, novog plijena 
i novih robova, umalo da nijesu pomahnitali prosti 
Avari. Od rane zore do kasna mraka kovali su sla- 
venski robovi na tisuće i tisuće ubojitih strjelica za 
svoje gospodare, koji su u to isto vrijeme ogledali 
svoje lukove, napinjali tetive i popravljali tobolce za 
strjelice. Osim toga vježbali su svoje hitre konjiće i 
izvadjali na njima svakojake vratolomne bojne igre i 
vještine. 

A staromu je Kaganu poigravalo srce od milja 
i zadovoljno je gladio grivu svomu konju, koji je ne- 
prestano hrzao, puhao na nozdrve i nemirno kopkao 
kopitama, kao da jedva iščekuje zapovijedi svoga go- 
spodara. Htio je, da poleti poput hitre lastavice ili 
brzonoge košute preko onih beskrajnih ravnica i pusta, 
koje su se pred njim prostirale, i koje se gubile u 
velikim daljinama, stapajući se s čistim i modrim ne- 
beskim obzorjem. | | 

Pa kada su kovači nakovali dosta strjelica, a 
nestrpljivost avarskih četa bila već gotovo iscrpljena, 
dao je Kagan jednog jutra znak i sila je njegova 

krenula. Naprijed su jašile predstraže i kazivale put 
onim četama, koje su bile za njima. U prvim redo- 
vima — po avarskom običaju — stupali su slavenski 
robovi, koji su uvijek imali prvi srnuti u živo i ljuto 
kreševo. Tek iza njih dolazio je Kagan sa svojim 
Avarima, svi na hitrim i bijesnim konjima, držeći se 
tako spretno i uspravno kao da su izrasli iz njihovih 
ledja. 

Zemlja je tutnjila, kuda su prolazile te divlje 
čete, koje su same o sebi s ponosom govorile: ,kuda 
naša noga zagazi, tuda nestaje zeleni“. Mirno su i 
bez zaprjeka prelazili preko Dunava i njegove desne 
obale, sve dok nijesu stigli do Norika, gdje se upu- 
stiše u prvu ljutu borbu s hrabrim i žilavim Sloven- 
cima, koji su očajno branili svoja naselja i župske 
gradove. Svladav ih nakon očajne borbe, prodirali 
su sve dublje preko slovenskih zemalja prema Češkoj. 
Kao grom iz vedra neba, tako su i Avari iznenadili 
nesložna plemena: Dudleba, Dečana, Sedličana, Lu- 
čana, Pšovana i Lemuza, i spravili ih pod svoju vlast, 
prije nego li su ista i mogla pomisliti na zajedničku 
obranu. 

* : * 

Iza odlaska Avara na vojnu opustjeli su pro- 
strani hringovi, te nije bilo u njima onog života i 
one zaglušne buke i vike kao prije. Slavensko roblje 
što je ostalo pod nadzorom Kaganovog ujaka Blede, 
bilo je tiho i mirno, pa je samo uz uzdisaje i suze 
obavljalo svoje teške poslove pod udarcima konopaca 
i bičeva. Malo ne svaki od njih imao je koga svoga, 
bilo sina, brata, Sinovca ili drugog znanca, koga su 
Avari odveli na vojnu u češku zemlju. I mnogt je sa 
strahom i zebnjom u srcu pomišljao, hoće .li se vra- 
titi i hoće li ga opet ugledati njegove oči. A bilo je 
i takovih, koji su u svojim srcima željeli, da radije 
pogine od neprijateljske _ ruke i mača, nego li da se 
opet povrati pod bičeve i tešku robiju. Mnogi je otac 
govorio: ,Bolje da na bojištu izgine, nego li, da ga 
i dalje muče ko i nas!“ Pri takovim mislima hvatala 

je mnogog i mnogog bol i zebnja, i mnogi je pro- 
suzio, kada je morao takova što poželjeti svojoj ro- 
djenoj krvi. Ali nije im bilo zamjeriti. Nesnosno rop- 
stvo, bijeda, patnje i muke tako ih zaokupiše i 
potištiše, da su još jedino u smrti gledali kraj svemu 
tomu. 

Jedino Davorku kao da je imala ta vojna na 
slavenska plemena u Češkoj donijeti vedrije i ljepše 
dane. Prije uvijek zamišljen i tužan, pun sjete i teške 
boli, na jednom kao da se je posve promijenio. Od 
onog dana kako su Avari ostavili svoje hringove i 
prešli na desnu obalu Dunava, on je postao posve 
drugi, a i na navoranim i patničkim licima nije se 
već odražavao izražaj tuge i potištenosti, već naprotiv 
neko zadovoljstvo. Njihovim odlaskom kao da mu je 
spao sa grudi težak teret. Njegovi znanci i prija- 
telji stali se čudom čuditi, otkale na jednom ta nagla 
promjena kod njega. Prije bi u zdvojnosti znao često 
puta i proklinjati svoj udes i želio si smrt, a sada 
na jednom sve je strpljivo snašao i nije proklinjao 
svojih tlačitelja. Dapače je još i druge tješio go- 
voreći: 

— Doći će već sunce i pred naša vrata! 

I mnogi su htjeli znati za uzrok toj nagloj pro- 
mjeni. Ispitivali ga i ovako i onako, ali uzalud, jer 
nijesu mogli ništa doznati. Davorko je samo govorio : 

— Čemu da se jadam i žalostim? Može li mi 
tko pomoći osim Onoga, koji je na nebesima ? Ili se 
plakao ili veselio, sve jednako je. Iz te kože nikud 
nikamo ! 

Zato su mnogi stali nagadjati: da je ta pro- 
mjena kod Davorka nastupila jamačno zato, što se 
mladi Bajan zagledao u njegovu kćer Vidicu, i htio 
ju imati za ženu. Davorko, da se zaradi toga uzoholio 
što će biti tast Kaganovog sina. A nije isključeno, da 
će zadobiti i slobodu, koju će mu isprositi kći Vida. 
I sve to da je djelovalo na starog Davorka, da se 
od jednom posve okrenuo i zaradovao. 

A o Vidi i Bajanu: govorilo se već skoro po 
svim hringovima, i medju Avarima i medju Slavenima. 

Avari su se čudili što se je njihova ,zvijezđa“ za- . 
gledala u slavensku robinjicu, dok su Slaveni u svojim 
srcima proklinjali Davorkovu kćer, što je zaludila 
Avara i tobož se podavala njegovim zagrljajima. Njima 
nije bilo poznato, kako ona upravo očajava zaradi 
toga i kako si želi radije smrt nego li ljubav s krv- 
nikom svoga roda, 

Bajan je doduše imao već dvije žene, ali obje 
su bile ružne, zamazane i neugledne Avarkinje, za 
koje nije upravo ništa mario. Izmedju svih Avara bio 
je on za čudo jedini nekakva iznimka, koji je od svih 
drugih gledao na ono, što je lijepo. A to se opažalo 
i u njegovom hringu i na njegovom dvoru, gdje je 
bilo sve ukusnije i ljepše, nego li kod njegovog oca 
Kagana. Jedino si je još želio ženu po srcu i ljepo- 
ticu. Izbirao je medju avarskim djevojkama, ali niti 
jedna mu nije bila s voljom. One dvije, što ih je i 
uzeo za žene, bile su mu narinute od oca i ujaka 
Blede. On bi bio već tom zgodom radije uzeo koju 
slavensku djevojku, ali su ga u tome spriječili svi 
ugledni Avari, koji su mu stali govoriti: da bi to bila 
po sav avarski rod sramota, a za njega opet najveće 
poniženje, kada bi se on, Bajan, sin slavnog Kagana 
i unuk još slavnijeg Bajana vjerio s prostom, slaven- 
skom robinjicom. I premda mu je otac Kagan malo 
ne u svem puštao na volju, ovdje ipak nije htio po- 
pustiti ni za dlaku. 

Pa tako je mladi i ponosni Bajan morao u prvi 
mah uzmaknuti pred složnim jurišom z<varskih ugled- 
nika i odreći se svojih namjera. I uzeo je za žene 
one avarske djevojke koje su mu silom objesili, ali 
za koje on nije osjećao upravo nikakove sklonosti i 
ljubavi. I da dade oduška svomu ojadjenom srcu, 
tražio je zabave u ratovima i navalama, i napastovao 
slavenske žene i djevojke. Pa kada se nakon nekog 
vremena i toga svega zasitio, zavukao se opet u svoj 
čvrsti hring i smišljao nove pustolovine. Sam je uvi- 
djao da mu ovakav život ne prija, i stao je još jače žu- 
djeti za takovom ljepotom-djevojkom koju bi mogao 
ljubiti svim žarom svoga strastvenog i burnog srca, 

i koju bi mogao nazivati svojom... Pa kada je stao 
ponovno razmišljavati kako su mu narinuli proti volji 
one dvije neljubljene žene, znao je tako pobijesniti, 
da je pograbio od svojih sluga duge kožnate bičeve, 
otrčao u odaje svojih žena i znao ih tako nemilosrdno 
izbičevati, da im je rasjekao svu kožu na ledjima i 
po ostalom tijelu. U njihovom vrisku, plaču i jauku 
tražio je oduška svomu srcu i tažio svoj bijes... A 
kada je taj bijes provalio iz njega, onda ga nijesu 
pamtile samo njegove žene, već i isti avarski vojnici 
i sve jadno roblje ujegove prijestolnice. Biiahu to 
tada za njih dani paklenskih muka i grozota. A u po- 
sljednje doba znao bi on vrlo često planuti tim 
strašnim gnjevom, jer je s dana u dan sve više mrzio 
svoje ružne avarske žene. Tada bi i sami Avari ša- 
putali medju sobom: da je u mladoga Bajana ušao 
neki zloduh, dok su slavenski robovi tvrdili da je 
morao noću zapasti medju zle bijesove, koji su ga 
opet nadahnuli svakojakim zloćama. I svakom takvom 
zgodom molili su se Perunu da on te zle _bijesove 
istjera iz njihovog gospodara, jer je u tim danima 
njegov zulum bio strašan i nesnosljiv. i 

No od onog dana, kako je zagledao Davorkovu 
lijepu Vidu, kao da se malo umekšalo njegovo srce 
i utažila njegova bijesna ćud. Ponovno se u njega 
vratile stare želje da si uzme ženu po srcu i ljepoti. 
Pa da udovolji tomu i da dade oduška plamtećem 
srcu, zakanio se da Vidu uzme za pravu ženu, i nije 
pazio na to, hoće li to biti s voljom Kaganu i ostalim 
Avarima. 

— Dosta sam prepatio zaradi tih ludih običaja, 
— govorio je nekim svojim prijateljima. — Hoću da 
i ja kušam što je prava ljubav! Mlad sam, željan sam 
života i ljubavi! 

Pa kada je onom zgodom bio otac došao k njemu 
u pohode, umio je izrabiti njegovu dobru volju i 
isprosio od njega Davorkovu kterku, za kojom mu je 
srce čeznulo pravom ljubavlju. 

I onako izmrcvarenu od bičeva avarskih gonića 
dao ju je odmah prenijeti po svojim slugama u jednu 

Kolibicu i strogo naložio dvim slavenskim ženama 
Vjeruši i Rosici da ju zdušno njeguju, i da joj vidaju 
krvave rane. A i sam je malo ne svakog predvečerja 
došao u njezinu kolibicu i propitkivao robinjice, kako 
joj je i dali će skoro zacijeliti rane ? I tako je prošlo 
nekoliko tjedana dok je od bičeva rasječena koža 
počela cijeliti a nježna djevojka po malo jačala i bi- 
vala opet rumenija. 

U prvi mah nije si Vida _ mogla nikako protu- 
mačiti, zašto se najednom s njome tako lijepo i milo- 
srdno postupa, i kako da je baš nju zapala ta izne- 
nadna sreća? Još joj bilo neprestano pred očima kako 
ju je Kaganica upravo ni rad čega zamrzila, i kako 
su ju onda za kaznu upregli pod Kaganova kola, i 
što je sve toga jutra prepatila pod njima. Ledeni ju 
je znoj oblijevao, kada se sjetila onog mrskog pucke- 
tanja dugih kožnatih bičeva, i svih udaraca kojima 
su ju počastili, kada bi onako nježna i slabašna klo- 
nula i pala pod rudo. Pa i u snu kada bi o tom sa- 
njala, znala bi više puta bolno zajauknuti i zastenjati 
kao da ju tko bije i mrcvari. 

No kako je mladi Bajan vrlo često dolazio u 
njezinu kolibicu, puklo je i njoj a još više njezinim 
dvorkinjama Vjeruši i Rosici pred očima, da se tu ne 
radi o nikakovom milosrdju i obziru, jer toga okrutno 
avarsko srce nije poznavalo, već da mora biti neka 
osobita sklonost što ju osjeća sin Kaganov za jadnu 
robinjicu. 

I zato je bijedna Vida svaki put zadrhtala, a 
srce joj stalo jače udarati, kada bi blizu svog ležaja 
ugledala mrkog Bajana. Sva je Strepila pred nje- 
govom pojavom a trnci joj od strave prolazili cijelim 
tijelom. Slutila je, da taj divlji i neobuzdani mladi 
Avar želi s njome nešto učiniti, jer zašto bi se inače 
za nju toliko brinuo i tako ju često prigledao. A u 
tom su ju još više uvjeravale i Vjeruša i Rosica, koje 
bi joj često znale reći: 

— Bajan je nešto nakanio s tobom, kada te to- 
liko pazi. Zašto nije spram drugih naših djevojaka i 
žena tako blag i dobar? 





68 


A te riječi još su više uplašile djevojku i na- 
gonile u zdvojnost. Zato i jest dolazak svakog idućeg 
dana iščekivala s još većim strahom i još većim ne- 
mirom u srcu nego li dosel<, jer nije znala što će joj 
taj dan donijeti. A te muke bile su još veće, kada se 
sjetila svoga ucviljenog i zdvojnog oca, koji je. negdje 
patio iamačno još više nego li i ona sama. [ mnogo 
časova kroz dan i noć provela je u suzama sjećajući 
se njega, koga bi bila tako rado zagrlila i pala mu 
na tople očinske grudi, da mu se izjada i da u nje- 
govu zagrljaju potraži obranu pred divljim Kaganovim 
sinom. Da, on, rodjeni otac, jedini bi ju razumio, je- 
dini bi ju mogao obraniti pred pandžama mladog 
Avara. 


I dok je jednog predvečerja opet tako u suzama 
svršavala dugi ljetni dan i mislila na svog oca, prene 
ju iz tog razmišljanja teški korak samog Bajana, koji 
je i opet došao da ju vidi. >| 

Ugledav ju zaplakanu popostane pokraj vrati a 
čelo mu se naglo smrči. 

—- Zašto plačeš? — upita ju tvrdim glasom i 
pristupi bliže. 

Djevojka je s njegove blizine zadrhtala, 

— Zar ti srce što želi? — ponovno će on. — 
Govori! Sve ćeš dobiti. U Bajana imade svega! 

 — Istina da imade, ali ne za mene, — uime 
se Vida dršćućim glasom. 


— Rekoh ti već, da ću ti ispuniti dti želju. 

— Ne tražim ništa od tebe! 

— Pa zašto onda roniš suze? 

— Zašto? Jer me od najranijeg djetinstva prati 
zla kob i nesreća. Dozlogrdila mi već: vaša okrut- 
nost!. 

— Eh! — prekine ju mladi Avar — toj tvojoj 
nesreći učinit ću ja doskora kraj. 

— Zar? — upita Vida u čudu i usmjeli se po- 
dići oči u Bajana, koji ju je promatrao i s nekom 
strašću i s nekim miljem. 

— Bit ćeš moja ljuba! — on će žestoko. z 


69 


— Ja tvoja ljuba?! — ponovi ona muklo a ti- 
jelom joj prolazili trnci od straha i Bajanovih riječi. 

— Da, ljubim te ko svoga vranca! Mila si mi 
ko onaj moj oštri mač i ko ljuto bojno kreševo u 
kom se mjere desnice hrabrih junaka! — govorio 
Bajan nekuda zanosno i gledao još strastvenije u li- 
jepu djevojku. 

A tada ga ljubavni žar spopao u tolikoj mjeri, 
da je svojim vrućim i debelim rukama zagrlio dje- 
vojku i pritiskao svoje oznojeno čelo i zdepasto lice 
na njezina bijela i mekana lišca, vičući kao pomaman: 

— Bit ćeš moja! Bit ćeš moja! ... 

S toga nenadanog i divljeg izražaja ljubavi Vida 
protrnu još jače. Pa kada je na svom vratu osjetila 
Bajanove rutave i vruće ruke, koje su kao i cijelo 
tijelo zaudarale po znoju, krikne: 

.— Isuse i Gospodine! ... Oče!... Oh oče!... 

No divlji Avar raspaljen još više ljubavnim žarom 
ne pustaše ju iz svog zagrljaja, već podjednako 
urlaše: 

— Bit ćeš moja ljuba! ... | 

— Nikada!... Nikada!... makar me mučio ka- 


kovim strašnim mukama, ali tvoja ne ću biti!... Od- 
više si okrutan i gadan! Bježi! Pusti me! — vikala 


djevojka i skupivši svu snagu otimala se njegovu za- 
grljaju, a od otimanja s tim jakim i divljim momkom, 
probijao ju ledeni znoj po cijelomu tijelu. 

> — Hoćeš!... Hoćeš, ili neka bogovi s nebesa 
pošalju oganj na mene! — urlao on još neobuzdanije 
i strastvenije. 

— S tolikog nasilja i bijesa uzavri i Vida te upravo 
nadljudskom snagom upilji nokte u zdepasto i ružno 
lice mladog Avara, komu odmah briznu nešto krvi. 

Bajan osjetiv u svom mesu Vidine oštre _ nokte 
podivlja još jače i htjede ju udariti šakom medju 
oči. Ali u zadnji trenutak ipak je spustio desnicu. 
Predomislio se. Uvidio je da time ne bi ništa posti- 
gnuo, već bi samo uspirio u njezinom srcu još veću 
mržnju i odvratnost. A njemu je bilo upravo do toga, 
da ga ta djevojka ljubi. 

I reče joj: 

— Drugu bi snašle stiska muke i još strašnija 
smrt, ali tebi ću i to oprostiti! Znaj, da još nikada 
nije nitko podigao ruke na Kaganovog sina do tebe! 
Ali uvjeri se, da i u Bajanovom srcu imade veliko- 
dušja... 

I dok joj je govorio te riječi, bio je strašan i 
mrk, vidjelo se na njemu da se jedva suspreže. Iz 
malenih utisnutih očiju sijevale mu žarke munje, a 
iz dubine grudi izlazio tako glasan dah kao da bi 
dahtalo usopljeno konjče. I jamačno to je bilo prvi 
put u njegovu životu da je on, divlji i neobuzdani 
Avar, gospodar tolikih neustrašivih četa, nekomu 
oprostio nanešenu uvrjedu. Dapače i sam se sebi 
divio, da je mogao u toliko ukrotiti svoju divlju i ne- 
obuzdanu ćud. 


I tko zna, nebi li se bio bijes ponovno u njemu 
uzrujao, da ga nijesu prenuli zvuci stražarskog roga, 
koji su se javljali vani pred vratima hringa. 

Medjutim je već i jedan Avar nahrupio na vrata 
kolibice i javljao: 

— Gospodaru, izidji napolje! Tvoj silni i nepo- 
bjedivi otac Kagan, šalje ti glasnika s važnim vije- 
stima. 

A za ledjima ovoga već se ukazao i sam glasnik 
govoreći: 

-— Bajane, naša diko i svijetla zvijezdo avarska! 
Nosim ti pozdravlje od silnog oca, koji ti po meni 
poručuje, da s mjesta zajašiš konja i dodješ k njemu. 
Vijećat ćete o važnim stvarima. 

Tek sada prevukao je širokim tvrdim dlanovima 
preko izgreblog lica i obrisao ono nešto krvi što je 
bilo briznulo ispod Vidinih nokata. Oba Avara gle- 
dala su začudjeno u Bajana i u njegovo izgrebeno 
lice, ne mogav si protumačiti, što se to zbilo snji- 
hovim mladim gospodarom. 

No iz toga ih začudjenja brzo prenula njegova 
odlučna i surova zapovijed: 

— Konja! 

Pa kada su mu ga doveli, poklopi ga i odjuri 
poput bijesne burne oblačine kroz trostruka vrata 
svog hringa, dok su ga ostali njegovi pratioci jedva 
jedvice dostizali. Davno već nije tako tukao i gonio 
svoga vilovitog vranca, koji je sav zapjenjen i znojan 
jurio poput munje preko one silne i prostrane rav- 
nice. Na njemu iskaljivao je svoj jad i bijes, koga je 
bio suspregnuo pred djevojkom, za kojom mu je čez- 
nulo srce. 

I bio je već požalio, što joj se nije osvetio u 
onaj trenutak, kada mu je zabola nokte u lice. Bi- 
jesnio je na sama sebe, što nije izvršio nad njom 
svoju silu i upokorio ju svojom moću. 

] jezdio je na svom konju sve dalje i brže, pun 
bijesa i žestine zaradi svog neuspjeha. 

Tek kada je bio na dohvatu očeve stijestoluice 
reče: | 

— Ja ju tako silno ljubim, a ona me gurnula od 
sebe, dapače noktima zadrla mi se i u lice. I ja sam 
joj to sve oprostio! Da, neka upozna, kolika je moja 
ljubav. Možda će si ipak predomisliti. 


VIII. 


Iza odlaska Avara nastalo je vrlo ružno vrijeme. 
Mladjak koji se nekako mijenjao treći ili četvrti dan 
iza toga, donio je kišu, koja je reći bi bez prekida 
padala skoro potpuna dva tjedna. Svi pritoci Dunava 
i Tise silno su nabujali, uslijed čega su i obje rijeke 
tako narasle da su im korita bila pretijesna. Silna 
mutna voda razlila se. preko desne i lijeve obale i 
Cijela ona prostrana ravnica priličila je ogromnom 
jezeru. A iz toga jezera stršale su šume, osamljena 
stabla, kvrgave vrbe i avarski hringovi s drvenim 
kolibicama Avara i njihovih slavenskih robova. Stari 
Bleda, ujak Kaganov, koji je iza njegova odlaska bio 
zapovjednikom svih hringova, imao je dosta muke i 
posla, dok je sa preostalim Avarima i robovima 
obranio Kaganov hring, da ga nije uništila nasilna bu- 
jica. On je bio najviše na udarcu, jer je ležao tek 
nekoliko kilometara od rijeke Tise. Dakako da je jaka 

vodena bujica počinila dosta, dapače mnogo štete, jer 
je slabije nasipe posve razorila i odnijela, dok je jače 
i čvršće podrovala, pa se bilo svaki čas bojati da će 
i njih uništiti i odnijeti. 

Slavenski su robovi govorili, da je to prst Božji. 
i opomena bogova, jer da je i njima već previše što 
rade Avari. Naročito da su ogorčeni radi vojne, koju 
su poveli na slavenska plemena u Češkoj. Svi su to 
smatrali dobrim znakom, želeći u svojim srcima: da 
bi Avari bili pobijedjeni, jer onda bi se oni mogli 
ipak nadati slobodi. Pobjednički Slaveni jamačno bi 
se zauzeli i za svoju mnogobrojnu potlačenu | braču i 
oslobodili ju Kaganovog jarma. 

Pa zato prigodom povodnje nijesu se Slaveni 
bog zna kako starali i naprezali da obrane imetak 
svojih mrskih tlačitelja. Mjestimice upravo su hoti- 
mice stojali prekrštenih ruku, i uživali, kako neobuz- 
dana vodena sila potkapa temelje hringova i nosi 
cijele komade njihovih zemljanih, travom .obraštenih 
zidina i nasipa. Njihovoj ojadjenoj, potlačenoj duši 
godilo je gledajući avarski bijes i razor tih hringova 
u kojima su trpjeli tolike okrutnosti i progone. A stari 
je Bleda htio podivljati od srdžbe, kada je gledao 
kako mu slavensko roblje prkosi; ali nije si nikako 
mogao pomoći s razloga, jer nije mogao svaki čas 
skakati skonjem u nabujalu vodu, budući je to u 
onoj bujici bilo vrlo tegotno i opasno. 

Stari je avarski vuk morao za prvi čas donekle 
suspregnuti svoj divlji gnjev, no zakleo se samomu sebi 
da će im to sve stostruko naplatiti kada budu po- 
pravljali razorene i podizali nove hringove. Pro- 
klinjao je i vodenu bujicu i slavensko roblje što 
mu prkosi, i s nasipa svog hringa odapinjao je strije- 
lice u najbliže slavenske momke, koji se po nje- 
govom mnijenju nijesu dosta snažno i brzo _ opirali 
prirodnoj sili i snazi. 

Napokon o uštapu prestala je lijevati kiša a vo- 
denog kolobara oko mjesečeveskruglje nestalo je. 
Jaki sjevernjak koji je zastrujio s gornjih krajeva 
avarske zemlje posvema je razagnao teške i vodene 

oblačine, i miloliko _ modrilo nebeskog obzorja opet 
se počelo _smješkati na blatnu, prokislu i raskvašenu 
zemaljsku površinu. Topli sunčani traci pripekli o 
zemlju i stali ju sušiti, a iz njezine površine dizale 
se vodene pare, plovile uzduhom i napokon se ras-= 
plinule u visokim prostorima. 

Svima kao da je pao kakav teški teret S gru- 
diju, kada se opet pojavila vedrina i modrina neba. 
Teške i tmaste oblačine iz kojih _-je lijevala obilna 
kiša, nekako su se neugodno dojimale svačije duše, 
jer je uslijed ružnog vremena sve bilo nekud poti- 
šteno. No Avari su najradosnije pozdravili osvit ve- 
drine, jer je s njome počela opadati i povodnja, koja 
im je kroz sve dane zadavala toliko brige, muke, na- 
pora a i straha. 

Raskvasla zemlja što od sunčane topline što od 
vjetra brzo se isušila, a neobuzdana voda široke Tise 
i Dunava, opet se vratila u svoje staro korito. Ptice 
močvarice veselo su buzale po močvarnim obalama, 
čistile svoje perje i sušile: ga na toplim sunčanim 
tracima. A i avarski konji bili su veseliji i obijesniji 
kada su se opet mogli protrčati po širokoj ravnici i 
napasti trave, koja je nakon te povodnje bila doduše 
blatna i zamuljena, ali im ipak bila tečna. 

I čim se bila raskisla zemlja osušila odmah je 
u avarskim hringovima nastalo sve živo. Sve se la- 
tilo posla da popravi oštećene nasipe, odnosno da 
gradi i nove hringove. I ne samo robovi Slaveni, već 
i sami Avari latiše se motika, sjekira i lopata da čim 
prije izgrade i nadoknade ono što je sila velike pri- 
rode u svom bijesu razorila i uništila. Od rane zore 
do mrkla mraka odzvanjali su udarci sjekira, zveket 
motika i lopata, i zapovijedi starog Blede i drugih 
uglednijih Avara koji su nadzirali radnje. [ za neko- - 
liko dana već su oštećeni nasipi bili posve učvršćeni 
i popravljeni, a novi su nabrzo napredovali kao i 
gljive poslije jesenskih kiša. Pri tom teškom poslu 
malo se govorilo a još manje počivalo. Kruti avarski 
nadziratelji nijesu dali jadnom roblju pravo ni odah- 
nuti. Cim bi se koji uspravio da malo poravna i pro- 

tegne zgrbljena ledja i umorne udove, odmah bi 
osjetio na njima udarac debele batine ili kožnatog 
biča. Dapače niti onda kada je sunce stojalo najviše 
nad glavama, nijesu im dozvolili da se najedu suha 
hljeba i napiju hladne vode, već su ih neprestano 
tjerali da kopaju zemlju i slažu nasipe. Okrutni Bleda 
htio je da im se sada osveti za ono što su mu prko- 
sili prigodom povodnje. Tek onda kada bi sunce 
stalo tonuti na zapad iza onih dalekih i velikih šuma, 
dali bi nadglednici znak da je hora za počinak. 


I tako se s dana u dan radilo brzo i grozničavo 
kao da prijeti Bog zna kakova velika neprijateljska 
sila. Stari je Bleda htio da do povratka Kaganova 
bude sve opet u najvećem redu kao i prije, jer je 
strepio, da ne bi navukao na se njegovu strašnu 
srdžbu, kad bi zatekao nedovršen posao. 


Zato mu je silno odlanulo, kada je jednog po- 
podneva najavio glavni nadglednik: da će najkasnije 
za dan dva_ biti svršeni svi nasipi, koji će svojom 
čvrstoćom nadilaziti one prijašnje, što ih je raznijela 
voda. 


Pa kao što nikoga, tako nije niti starog Da- 
vorka a ni Mirka _ minula ta teška radnja. I njima 
je bilo takodjer _ mučiti se i naprezati od zore do 
mraka. Mirko onako mlad i zdrav još je nekako 
snašao teretni posao, ali za mnogo starijeg Davorka 
bijaše to ipak prenaporno. Minuli su bili oni dani, 
kada je on mogao lako i bez duljeg odmora udarati 
cijeli bogoviti dan teškom sjekirom ili prekapati mo- 
tikom i lopatom tvrdu zemlju. Sile su mu bile kroz 
sedmogodišnje robovanje već znatno smalaksale i on 
bi svaki čas pri radnji promrmljao: 

— Ne ide, pa ne ide! Iznemogao sam. 


Ali ipak je uza sve to naprezao sve svoje sile 
da udovolji okrutnim nadglednicima, koji su nepre- 
stano jašili od skupine _ do skupine i pucketali biče- 
vima, kao da tjeraju pred sobom cio tor blaga. Kad 
i kad zafićuknuo je koji Avar dugim bičem i oko nje- 
gove glave, da ga opomene da nije dozvoljeno dan- 

gubiti i odmarati se. Ali on je i to strpljivo snašao 
misleći pri tomu: | 

— Dat će Bog, pa ne će valjda ni to još dugo 
trajati. 

A od one noći kako je Mirko bio kod njega da 
mu isporuči Vidino pozdravlje, on je neprestano samo 
razmišljavao o momkovim riječima. Mirkov prijedlog 
da se bijegom dostanu željkovane slobode učinio mu 
se vrlo zgodnim. Sam je uvidjao, da im drugog iz- 
laza nema do ovoga, pa je zato samo snovao, kako 
i na koji način da dodju do Vidice, koja je boravila 
u Bajanovom hringu, pod budnim okom njegovog 
odanog Avara — stražara. Danju i noću uvijek je 
pred njezinom kolibicom šetala straža i osim dvor- 
kinje Rosice nije nitko mogao k njoj pristupiti. 

A i Mirko, komu je srce upravo izgaralo za li- 
jepom zatočenom Vidom, htio je već zdvojiti što se 
nije mogao nikako prikučiti djevojci, da joj priopći: 
da su nakanili bijegom spasiti i nju i sebe. To mu 
je bilo tim teže što je dočuo i od same Rosice, da 
je djevojka vrlo sjetna i žalosna. Pripovijedala mu 
je, kako zdvaja i najvećim strahom iščekuje po- 
vratak Bajanov s vojne. Neprestano da govori: ,Ra- 
dije umrijeti nego li biti žena toga gadnog i krvo- 
ločnog Avara!“ Te riječi još su više rastužile momka 
i on već nekoliko noći nije pravo stisnuo oka s pre- 
velike brige, kako da pomogne ljubljenoj djevojci. 
Neka muka, neko strašno, neobuzdano bjesnilo po- 
čelo se javljati u njemu uz pomisao: da bi lijepa 
Vida mogla u istinu postati ženom okrutnog Kaga- 
novog sina. 

I u njemu se najednom stala radjati misao: 
što bi bilo da on ubije Bajana? To bi bio najkraći 
obračun s njime. Obranio bi djevojku od sramote i 
riješio ju neljubljena i mrska čovjeka. 

Ali nakon duljeg i temeljitog mozganja uvidi, da 
bi ga taj čin samo upropastio. Djevojci bi slabo 
ili možda nikako pomogao, a na sebe bi navukao 
osvetu avarsku. Bajan bi pao doduše, ali s njime i 
on, i svrha bi bila promašena. On ne bi nikada bio 

Vidin muž jer bi ga Avari raznijeli na sitne koma- 
diće. Zato je odustao od te nakane i stao opet po- 
novno razmišljavati, kako i na koji način da dojavi 
Vidi svoju i očevu osnovu? Jedno dva puta počeo 
se već vrzati oko kolibice, ali mrki Avar koji je imao 
stražu upita ga: 

— Robe, što tražiš tuda? -— i smjesta je na- 
tezao luk da odapne strjelicu u momka, koji se 
odmah pokupio kada je vidio što Avar smijera. 

Tada je opet stao s Davorkom snovati: nebi li 
cijelu svoju osnovu .posve otvoreno povjerili Vidinoj 
dvorkinji Rosici. Kroz nju jedinu mogli bi se dogo- 
voriti s djevojkom. Ali iza oduljeg vijećanja učinilo se 
to i jednom i drugom odviše opasnim i ludim. Ro- 
sica je bila doduše slavenske krvi kao i oni, ali tko 
zna, bi li ona htjela pristati na njihove prijedloge i 
prošnje, i ne bi li ih još moguće i odala Avarima ? 
Njoj nije bilo i onako ništa stalo do slobode, gdje 
je već stupila jednom nogom u grob. Pa kada je 
već prepatila toliko i toliko _gorkih i teških dana, 
prepatit će lako još i ovo nekoliko što joj je bilo od- 
redjeno živjeti. A povjeriti takovu osnovu osobi 
tudjoj i nepouzdanoj, značilo bi turati samoga sebe u 
propast. i 

I zato je Davorko vas žalostan i pokunjen rekao 
jedne večeri Mirku, kada su se vraćali s posla: 

— Nema nikakove nade! Ona će propasti a mi 
ćemo svisnuti od tuge i boli. Bože, Bože, kolike su 
naše patnje! 

Momak ga je slušao uzbudjena srca, pa je i sam 
nekoliko puta uzdahnuo, kao da je time htio potvr- 
diti istinitost Davorkovih riječi. I dugo su išli tako 
šuteći i duboko zamišljeni. Na licima im počivala 
teška sjeta i zabrinutost. Jedna im se misao obojici 
motala glavom, misao, kako da pomognu stvoru, koga 
su obojica žarko ljubila, za kojim su čeznuli kao i 
bolesnik _ za osvitom vedre i rumene zore. 

Tek na dohvatu hringa u kom se nalazila Da- 
vorkova kolibica, zaustavi se momak malo, ogledne 
se, ne ide li tko za njima a onda će posve tiho; 

— Oče Davorko! | 
| — Oj! — oglasi se ovaj trgnuv se iz sjetnih 
mislih. 

— Što bi bilo da pobunimo svu braću po hrin- 
govima proti Avarima? 

Davorko je samo još više popodigao glavu i 
slušao. 

-— Mnijem, da bi se to dalo izvesti. Sada je 
Avara vrlo malo, dok smo mi brojem dva, ako ne i 
tri puta jači od njih. 

Tada se i Davorko ustavi, podigne oči prema 
nebu, na kom su se počele javljati prve zvijezde i 
malo se zamisli. 

— Iti bi imao volju da pobuniš našu slavensku 
braću? — upita ga, kada je opet k zemlji pogledao. 

— Bih! Još večeras latio bih se toga. 

— Ne luduj! -— Davorko će. 

— Zašto bih ludovao? Zar ne bi to bilo najpa- 
metnije? Slavenska pobuna proizvela bi medju avar- 
skim posadama najveću smetnju, a tom bi se mi mogli 
dobro okoristiti. | 

— Hm! — promrmlja stari. — Iti bi imao srca, 
da unesrećiš još više toliku braću? 

Momak ga na te riječi pogleda začudjeno, a do- 
nekle i mrko i upita: 

— U kakovu propast, tako vam Perunove munje ? 

— Velim ti ponovno, da bi ih unesrećio, — Da- 
vorko će. — Što je mladjarije, možda bi se diglo i 
rogoborilo, ubilo dapače i desetak Avara, dok klo- 
nuli starci i plašljive žene ne bi se ni ganuli. 

> Bi! Svi bi ustali na noge, samo nemaju vodje. 
Netko mora prvi početi. Pa ću ja! 

'— Polako sinko, polako! — tihanim će glasom 
Davorko i makne drveni zasun na vratašcima, jer su 
bili u to upravo stigli do kolibice. 

A kada su ušli u nju, zamandali stari odmah 
vrata, naloži oganj i nastavi: 

— Ti ne poznaš još dobro naših ljudi. Oni bi 
se možda i dali nagovoriti na pobunu, ali budi uvjeren, 
da bi već pred prvim avarskim bijesom klonuli duhom, 

— Ne bi, oče Davorko! — prekinu ga momak 
silovito. 

— Bi! bi! — mahne stari desnicom. — Ta eno > 
nedavno, prigodom one velike povodnje mogao si 
se uvjeriti o protivnomu. Ono nešto mladjarije što 
nije htjelo spašavati i braniti hringove od bujice i 
što je prkosilo staromu Bledi, teško je okajalo svoj 
jogunluk. Okovi, lanci, razbijeljeno željezo i kruti 
bičevi uništili su u njima i ono malo smisla za slo- 
bodu, što je bilo stalo tinjati u njihovim —Srcima ! 
Samo se mani takovih osnova, da bi pobunio naše 
proti Avarima. U nuždi bi te izdali i ti bi platio 
glavom kao začetnik. Mnogogodišnje patnje i muke 
posvema ih slomiše i poništiše. 

Momak je spustio glavu, zagledao se u oganj i 
upravo mislio u sebi: 

— Stari imade skoro pravo. 

A Davorko ga pitao dalje: 

— A jesi li pomislio na to, što bi bio konac 
toj tvojoj naumljenoj pobuni? 

— Ne. 

— Vidiš sinko, kako ti lako sve to svaćaš! — 
Konac bi bio još strašnije muke, još veća nevolja i 
još teži jaram. A sve bi to palo na tvoju dušu. 

— Perun mi ne bi toga zamjerio, — brzo će 
momak. — Moja je nakana plemenita. 

— Mani se ti tvog Peruna! prekine ga Davorko 
ponešto zlovoljno. — Boj se ti kršćanskog Boga, koji 
postoji! On bi ti sudio strašno, jer bi se svi vapaji 
i Sve kletve potištene i zavedene braće survale povrh 
tvoje glave! Moj gospodin Isus veli: da treba i sve 
druge ljude ljubiti, a ne samo sebe. 

oo Ja nijesam kršćanin, pa niti nemam posla 
s vašim Isusom! On će suditi vama a ne meni! 

— He, momče! — stari će silovito na njega, — 
Isus nije samo gospodar kršćanima već i svim drugim 
ljudima. 

Mirku se smrklo pred očima na te Davorkove 
riječi. Nije mu bilo ni najmanje s voljom što starac 
i opet po njegovu mnijenju vrijedja Peruna, ali nije 


a. 


19 


itu se usudio odviše protusloviti. Bojao se, da mu 
se ne zamjeri, pa bi stari mogao još biti i protivan 
njegovoj ljubavi spram Vide, za kojom je toliko čeznuo. 

— Pa što ćemo onda početi? — momak će 
ogorčeno. — Svemu ste protivni, što god predložim. 
A mislio sam, da ćete biti s ovim posljednjim spo- 
razumni. Ja bih to već lijepo izveo. Naši bi se pobu- 
nili, Avari bi izgubili glavu u toj smetnji, a mi bi 
s Vidom u to vrijeme odmaglili. 

Davorko potrese glavom i odgovori na to: 

— Cast tebi, ali na ovakova što ne ću i ne 
mogu pristati ! Ljubim svoju Vidicu više nego zjenicu 
svog oka, ali da poradi nje padne žrtvom nekoliko 
moje braće i prijatelja, toga ipak ne mogu dozvoliti. 

— E, onda činite sami što znate! — momak će 
kao ljutito i zaputi se da izadje. 

-— Kuda ćeš! 

— Na sjenik. San će mi skoro na oči. 

— Zar ne možeš kod mene prenoćiti? Imadem 
dosta prostora i za te. 

— Hvala vam! Volim na sijeno. Noć je topla, 
— i izgubi se u mraku. 

— Ražestio se, — stari će sobom, kada je momak 
ispao iz kolibice. — Hm! Mlad je i nagao, ali ipak 
nije loš. Uvjeren sam, da ga na tu pomisao vodi samo 
velika ljubav spram Vidice. Ali ne bi bilo niti lijepo 
niti plemenito, kada bi morali mnogi drugi platiti 
životom spas moj i moga djeteta. 

e 


Mirko nije cijele noći stisnuo okom. Na svježem 
mirisnom sijenu, što su ga bili robovi spremili za zimu 
za avarske konje, prebacivao se amo i tamo, kao da 
leži na golom trnju. Stotinu misli rojilo mu se gla- 
vom, koja je bila od uzrujanosti, brige i nespavanja 
vruća, kao da će mu uzavrijeti mozak. 

— Staromu nije s voljom moj prijedlog, — 
umovao on neprestano. — Uvijek imade nekakovih 


. obzira spram drugih. A imadu li drugi spram njega ? 


Koliko ih se skupilo oko njega, kada mu je Kagan 





zasjekao lubanju? Jedini stari Višeslav i njegovi uku- 
ćani. A i ti ne bi jamačno, da nijesu od mladosti 
prijatelji On uvijek tu naklapa o nekakvoj slozi i 
uzajamnosti, ali ga ovi drugi ili ne razumiju ili ga 
hotice ne će razumjeti. On uvijek pripovijeda, da nje- 
gova vjera uči: da treba ljubiti i drugoga. E, kada 
bi to trebalo jamačno bi i naš Perun to zapovjedio. 
to mi je stalo do drugih, samo da sebi pomognem. 

— Hm Hm! — mrmljao on dalje. — Što zato 
ako bi se avarska roblje pobunilo? Razumije se samo 
sobom, da se netko mora žrtvovati. Bez žrtava nema 
nigdje uspjeha. Glavno je, da bi to nama bilo u 
prilog. Uz svakojake obzire ne ćemo doći k cilju. 
Bude li on i dalje tako umovao i odgadjao, ne ćemo 
biti ni mi a još manje sirota Vidica slobodna. Na- 
pokon će se povratiti Avari/ i Bajan će u slavlju 
pijanke i raskalašenosti proglasiti lijepu Vidu svojom 
ženom. | 

Pri tom ga na jednom stalo nešto dušiti u prsima, 
kao da bi mu tko navalio kakav teški teret na grudi. 
I on je počeo jače uvlačiti u sebe svježi noćni uzduh, 
koji je vrlo mirisao po svježe pokošenom sijenu. Po- 
misao na Bajanov skori povratak tako ga uzrujala, 
da mu je sva krv počela velikom silom udarati prema 
i onako užarenoj glavi. Nije mogao više ležati, već 
je najprije sjeo, a onda napokon i ustao i htio sići 
sa sjenika.na noćni uzduh. Celo mu sve jače gorjelo, 
a cijelim tijelom naglo kolala vruća i uspaljena mo- 
mačka krv. | 

— Ne mogu spavati, — promrmlja, kada je ustao 
i ispružio glavu i gornji dio tijela kroz otvor sjenika 
kuda su nametali sijeno. 

I dugo je gledao u noćno nebo, na kom su bli- 
stali milijuni svemirskih tjelesa. A za to vrijeme kres- 
nula bi svaki čas po koja zvjezdica u onoj neiz- 
mjernoj visini, presjekla noćni uzduh i napokon ugasla. 

— Tako će i naš život doskora, — pomisli on, 
kada je opet ugledao jednu zvijezdu kako gasne. 

— O, kamo sreće, kada bi to bila pala Baja- 
nova zvijezda! Daj, veliki, silni, jaki Perune, da bude 

tako! Neka ga sjajna Zora sjutra u jutro ne ugleda 
više živa. Neka pogine kao što pogiba i svako zadnje, 
prezreno pseto. Avar je, a Avar je gori i od pod- 
muklog pseta. 

Medjutim mu se. bila _ malo rashladila užarena 
glava, a i bilo nije više udaralo tolikom snagom. | 
on se opet baci na svoj prijašnji ležaj, poduprv glavu 
o desnicu. 

Vrijeme je odmicalo, već je minula i ponoć i 
drugi se pijetli stali javljati po obližnjim hringovima, 
ali on nije još mislio na san. I premda je bio umoran 
od cjelodnevnog kopanja i napora, ipak je na sveto 
zaboravio, pa je samo razmišljavao o Vidi, Davorku, 
o Bajanu i bijegu. 

— Ja ju moram spasiti, pa ma se odmah nebesa 
strovalila na me! Ona ne smije biti Bajanova! Ako 
ne može biti moja, ne će, Peruna mi, biti niti njegova ! 
Tada radije smrt i njoj i meni! 

Najednom mu se pričini kao da je čuo nekakav 
uplašeni povik, i podigne glavu. Ali u to se začuje 
noćnim mirom očajna vika avarskih stražara: 

— Vatra! Vatra! 

Mirko hitro poskoči Isa ležaja i opet ispruži glavu 
kroz otvor sjenika. Jako svijetlo udari mu odmah u 
oči, i on ugleda silnu vatru upravo u Kaganovom 
hringu. Cijeli južni dio Kaganovog drvenog dvora 
bio je u plamenu. Žarki plamen poput ogromnog 
ognjenog stupa dizao se visoko povrh drvenog krova, 
a tisuće varnica vrcalo je na Sve strane. Jedne se 
dizale visoko u uzduh, druge se razletile širom, a 
treće padale po nasipima hringova i po obližnjim 
kolibicama, dok su četvrte pomalo gasle u visokoj 
rosnatoj travi. 


Vatra se širila silnom brzinom od jednog kraja 
dvora do drugog, pa je prijetila opasnost, da će i 
sjeverni u ključ gradjeni dio dvora takodjer planuti. 
A osim njega mogla je vatra lako zahvatiti i drvene 
staje, u kojima se nalazili skupocjeni i čistokrvni 
Kaganovi konji. 

G 

Na prvi povik vatre uskomešali se sneni Avari 
kao pilići kada iznebuha pane medju njih jastreb. U 
prvi mah nijesu vjerovali povicima stražara, jer se 
vatra u samim hringovima rijetko dogadjala. Po go- 
tovu nastala je još veća strava kada se razglasilo, 
da gori dvor samog Kagana. Stari je Bleda s neko- 
liko uglednijih Avara prvi dojezdio na konju, a za 
njim jurili su kao ludi i pomamni Avari iz sviju 
obližnjih hringova, da gase svoju prijestolnicu. A i sve 
roblje trčalo je sa svakojakim drvenim i kamenim 
posudama punima vode. Avari su ih gonili pred sobom 
poput marve, tukli ih batinama i bičevima, samo da 
brže dodju na garište. Strah, divljaštvo i bjesnilo 
obuzelo ih u tolikoj mjeri, da su bili kao mahniti. 
Mnogi stari robovi rekli su svojim mladjima: 

— Ovako bijesni i nasilni nijesu bili još ni u 
jednoj vojni! 

 — Pomahnitali su već unaprijed od straha pred 
onom srdžbom što će ih zadesiti kada se vrati strašni 
Kagan sa vojne, — drugi će. 

dA nekoliko njih primijetilo je bolnim glasom : 

-— A tko će pri tom najviše trpjeti? 

— Tko drugi već mi i opet mi! — odgovarali 
treći. — Jao opet nama i našoj djeci! Bolje da nam 
se svima smiluju bogovi prije povratka Kaganova. 
Svoju krivaju svalit će na naša ledja. 

HK EZLA u to vrijeme, dok su bezbrojni robovi uz bijesne 
zapovijedi i divlju avarsku graju gasili razbuktali krov 
i goruće stijene Kaganove prijestolnice, stajao je Mirko 
icš uvijek gore na sjeniku i zadovoljno, radosna srca 
gledao i uživao u silnom požaru, koji je gutao avarski 
ponos i bogatstvo. 

<. Zadovoljno je govorio: 

— Sve malo po malo. Najprije jaka povodnja, 
pa ovaj požar, pa na koncu velika kakova vojna i 
sila će vaša, avarski psi, klonuti. Uvjeren sam, da 
sami naši slavenski bogovi šalju svoje sile vodu i 
vatru na Avare. Bit će da je i njima već dozlogrdilo 
njihovo bjesnilo i nadutost. 

= Tada je stao opet sebe pitati : 

— Nijesu li naša braća luda i vrtoglava? Vrzu 
se eno oko vatre kao da gori sve njihovo blago. Ne 
zna se, koji je brži u gašenju. A da je u njima sada 
i malo svijesti i samopouzdanja, digli bi se na noge 
i onim istim bičevima i batinama, kojima sada njih 
tuku i prebijaju, mogli bi oni složno udarati po tim 
psima. 

I sjeti se onoga, što mu je bio stari Davorko 
sinoć rekao, kada _mu je priopćio svoju namjeru, da: 
će pobuniti sve roblje proti Avarima: 

— Da, da, otac Davorko je imao posve pravo.. 
Naši su odviše malodušni. 

I najednom mu postalo tako teško na srcu, a: 
prijašnja tuga ponovno ga zaokupila. 

— Nikada ne će doći do slobode, budu li i dalje. 
tako strpljivo snašali taj okrutni jaram. Ne znadu: 
upotrebiti ovu zgodu. Sada su jači i brojniji od Avara, 
pa ipak nema u njima ni mrvičak svijesti. E, pa kada 


mogu, neka snašaju njihov zulum, ali Mirko lje ne će 


više! — i udari se samosvijesno šakom u razgaljene 
prsi. — Tako mi strijela Perunovih, ja moram oslo- 
boditi i Vidu i sebe i oca Davorka! Još imade u ovoj 
zdjeli začina! — i udari se dlanom po čelu. 


Tada se nekuda zamisli dugo i duboko. A kada 
je prva laka rumen na dalekom istoku navijestila do- 
lazak pomladjene i vedre Zore, osovi on glavu, prene 
se iz misli, a momačkim licem preleti mu nekakav 
čudan smiješak, u kom je bilo i zlobe i radosti. 

— Ovako i nikako drugačije! — promrmlja sam 
sobom kada je silazio sa svoga noćišta. 

Medjutim vraćali se već nekoji robovi u svoje 
kolibice, jer je vatra bila pogašena. Svi su bili moxri, 
zagareni, a nekoji i opaljeni po rukama i ramenima. 

Momak opazi mladog Zlatana, sina Višeslavova, 
pa ga upita: | 

— FEj Zlatane, jesi | vidio gdje oca Davorka ? 

— Upravo se rastadoh s njime kod kolibice. 
Zajedno smo se vratili s garišta, — odvrati mladić i 
odbrza dalje. 

g 

Mirko se odmah zaputi k Davorkovoj kolibici, 
na kojoj su bila vratašca poluotvorena. Davorko si 
je upravo prao zagarene ruke, grabeći vodu iz neka- 
kove drvene zdjele. 

— Sretno vam bilo jutro, oče Davorko! — za- 
želi, kada je stupio na prag. 

Stari podigne glavu i odvrati: 

— I tebi sinko! — i zagrabi opet obim rukama 
vode da si umije lice. 

— Ivi ste gasili ono pasje gnijezdo? — mo- 
mak će. 

— Morao sam. Tjerali su nas s ležaja kao marvu. 

— Pravo vam budi, kada se nijeste znali osoviti 
na noge. Upravo noćas: bilo je lijepe zgode da isku- 
šaju što su složne desnice. 

— Eh momče — Davorko će ijetko, — zar sam 
ja sam mogao? Zašto nijesi došao na garište buniti ? 
He?! - 

Momak se malo pokunji, jer ga je starčev upit 
donekle smeo i zasramio. No ipak brzo odvrati: 

— Meni je ljepše bilo na sjeniku. Uživao sam 
gledajući, kako leglo svih naših nevolja i muka guta. 
silni i neumoljivi plamen. Pa da su naši bili mrvu 
pametniji, moglo bi bilo sve izgorjeti do temelja. Ali 
da! Gasili su kao da je njihovo. 

— Jer su predvidjali, da će tako morati graditi 
odmah novi; pa da si uštede preveliki napor i trud, 
radije su branili ono, što se dalo obraniti. Ne boj 
se, ne će niti tebe minuti nova gradnja! 

— Hoće, tako mi ždrake nebeske! — naglo će 
momak. — Mirko više ne robuje Avarima. Još prije 
mladjaka, koji pada za četiri dana, mi moramo biti 
na slobodi! Razumijete, oče Davorko ? 

o oStari raskolači oči, pootvori usta i zagleda se u 
momka. | 

— Dakle si ipak smislio? 

— Jesam. 

— Zar s pobunom ? 

— Ne! | 

— Već? 

— Ne starajte se, to je moja briga. 
< — E, pa Bog ti bio u pomoći! Ali ja se ipak 
sve bojim, da ti ne će uspjeti. do< 
. No momak na tu bojazan odvrati: 
— Kad vam dojavim, budite spremni. Za slo- 
bodom, pa kud puklo da puklo! 


IX. 


Stari Bleda, ujak Kaganov, bio je silno rastužen 
s nesreće, koja je zadesila cijelo avarsko pleme. Po- 
nosna njihova prijestolnica, središte njihove sile i 
slave, u kom je neustrašivi i silni Kagan snovao sa 
svojim Avarima o novoj sili i sve većoj moći svog 
naroda, postala je plijenom strašnog i neumoljivog 
požara. Tuga je sjela na svako avarsko srce, jer ne 
samo da je izgorio veliki dvor, već i množina sva- 
kojakih dragocjenosti, koje su sabrali i oteli na 
svojim bezbrojnim provalama po istočnom carstvu i 
drugim susjednim zemljama. A i bogati darovi per- 
zijskog vladara Kosrua, koji su toliko obradovali Ka- 
gana, takodjer su postali hrpom pepela. 

U tu tugu, što je sjela na sva srca avarska 
uvukao se u njih i veliki strah, kada su stali pomi- 
šljati, što će reći strašni i siloviti Kagan, kada ugleda 
mjesto dvora i bogatog plijena hrpu pepela? Taj 
strah im je napunjao svu dušu, i oni su bili kao 
izvan sebe. 

— Sto ćemo početi? — pitao je drhtavim gla- 
som Bleda, kada je sabrao u vijeće svoje Avare. 


A oni su na to pitanje svi mramorkom šu- 
tjeli i drhtali već unaprijed pred velikim gnjevom vr- 
hovnog poglavice.. 


— Da smo bar mogli Spačit zlato i dragocije- 
nosti, — produlji Bleda. — Dvor bi lako pregorjeli. 
Gradje imade dosta po šumama, a još više imade 
ruku, koje će ga podignuti.: Bit će još ljepši i ugled- 
niji nego li stari. Ali blago, blago! 

—. Kagan će biti strašan u svom gnjevu, — reče 
jedan stari Avar i smrkne se. 

— A mi ćemo biti glavni dijelnici toga gnjeva! 
— vikali svi jednoglasno i mrko gledali u Bledu, kao 
da traže izlaz iz tog nesnosnog stanja. 

Tada će jedan mladji Avar, koji je s konjem 
stojao tik iza Blede: 

— Pomožimo si, kako god znamo! Svalit ćemo 
svu krivnju na naše robore. Uvjerit ćemo Kagana, da 
su se pobunili, pa da su u svom bjesnilu upalili 
dvor. O tome, da su ga upalile same Kaganove žene 
iz nesmotrenosti, ne smije biti ni govora. Moramo ih 
štedjeti, jer su ipak naše krvi. Radije neka se zatire 
slavensko pleme! 

— Mudro govoriš! — zaurlaše opet svi jedno- 
glasno. 

— Bit će velike bruke i sramote pred svom 
braćom, ako se ovako izgovorimo. Reći će nam, da 
smo kukaviće! A i sam Kagan bit će još bjesniji na 
nas, ako mu rečemo, da je sila roblja bila jača nego 
naša. Najposlije ne će li nas odmah uloviti u laži. 
Ako je bila pobuna robova, zar oni ne bi onda po- 
ubijali i nas i razorili hringove? Bili mi mogli odoliti 
tolikoj sili? Ne, time se ne možemo izgovoriti. Kagan 
vrlo dobro znade, da su robovi odviše malodušni. 

— Tako je! Tako je! — javljali se nekoji 
snuždeno. 

— Nikako dobro po nas! 

No nekoji stali su ponovno vikati: 

— Neka ostane onako, kako smo prije rekli! 
Slaveni su upalili dvor. Mi moramo biti čisti. Sav 
bijes neka se svali na njih! 

I pri tomu je ostalo. Većina je bila za to, pa 
su se konačno i oni ostali s tim prijedlogom spora- 
zumili. Ujedno zaključiše, da valja s mjesta pristupiti 
k gradnji novog dvora. 

Zato su još istog jutra pogasili tinjajuće drvo, 
razmakli ogorjele balvane i grede i stali čistiti od 
pepela i ruševina mjesto gdje se prije dizao Kaganov 
dvor. 

A u zoru idućeg tjedna krenulo je nekoliko sto- 
tina velikih avarskih kola prema Bajanovom hringu, 

da dovezu onu gradju, što ju je Kagan bio spremio 
ondje, jer je u jesen nakanio podići veći i ljepši 
dvorac svomu ljubimcu. 

Budući, da se sve potrebito drvo nije moglo 
spremiti na brzu ruku, to je Bleda zapovjedio, da se 
upotrebi to iz Bajanovog hringa. Sve roblje bilo je 
opet zaposleno kao i onomadne, kada su učvršćivali 
i podizali nasipe što ih je oštetila i raznijela vodena 
bujica. Samo što se sada radilo podvostručenim 
silama, jer sve roblje iz svih, dapače i najudaljenijih 
hringova sakupilo se oko Kaganovog, da svojim umije- 
ćem i radinim rukama podigne i izgradi što prije 
novo. središte avarske sile. I kao što su poslije po- 
vodnje zveketale lopate i motike, tako su sada uda- 
rale sjekire i sjekirice po balvanima i gredama, i 
cvilili svrdlovi, kojima su vrtali rupe za klinove, ko- 
jima su spajali komad za komadom. 

A i Bledu je minula prijašnja potištenost, kada 
je vidio, kako vješte slavenske ruke podižu ušake, 
spajaju grede i sastavljaju rogove za krov. Pa je stao 
govoriti Avarima: 

— Kagan će se zadiviti nad svojom obnovlje- 
nom prijestolnicom. Bit će daleko ljepša i prostranija 
od stare. 

Ali tu časovitu radost znala bi mu opet po- 
kvariti pomisao na propalo blago, pa je i opet bivao 
potišten i snužden. No ipak se tješio time: da će se 
radi novog ljepšeg dvora njegov nećak suspregnuti 
da ne provali iz njega sav divlji bijes. Zato se po- 
novno stao dogovarati s ostalima: bili bilo uputno, 
da mu nekoliko Avara pošalju u susret, koji bi ga 
onako iz daleka pripravili na sve, što se zbilo za nje- 
gova izbivanja? Ali u tom se nijesu mogli nikako 
složiti, jer ni jedan nije htio s takovim vijestima izići 
u susret nasilnomu vodji. Svaki se bojao, da se ne 
bi prvi i najstrašniji gnjev survao na njega. 

— Svatko je sebi najbliži, — govorili prevejani 
Avari — a stari Bleda neka se opravdava kako znade. 

A ova «tvrdoglavost i nesuglasje tako je raže- 
stila Bledu, da je vikao na nje kao pomaman: 

— I pravo je, da je Kagan s nama tako bezob- 
ziran i strog, kada svi dršćemo na svaki njegov mig! 

Ali jedva da je izrekao te riječi, uvidi, da se 
prenaglio; pa počne nešto blaže: 


— Svakako bi trebalo Kagana pripraviti. On je 
uza svu svoju žestinu ipak milostiv i dobar. 

Govorio je tako zato, da ne bi koji od prisutnih 
zlorabio njegove riječi izrečene u naglosti. Mogli bi 
ga još obijediti, da ih je bunio proti poglavici. 

No Avari ipak nijesu htjeli uvažiti njegovih želja, 
već se svaki uvukao u se i sa zebnjom u srcu išče- 
kivao povratak Zo iz slavenskih zemalja. 


Četvrtoga jutra iza požara Kaganovog dvora pri- 
šapne Mirko Davorku: 
— Noćas budite spremni! 


-— Zar stalno? — stari će, a glavom čudno ki- 
maše kao da ne vjeruje u mogućnost, da bi momak 
mogao u istinu izbaviti njega i kćer mu ispod 
avarske sile. 

— Da. Iduća noć imade nam donijeti slobodu 1 


— Ako je u istinu tako, onda Bogu jedinome 
hvala! — izusti stari nešto veselije i baci pogled 
prema nebu. | 

A onda upita momka: 

— A jesi P dojavio i Vidici ? 

.— Ona još ne zna o tom. Ali nemajte ni naj- 
manje brige. Sve nekako slutim, da će se dobro svr- 
šiti.. Jedino ću vam to reći: Cim padne noć, odšuljajte 
se na sjenik, gdje ja spavam. U desnom kutu duboko 
ispod sijena naći ćete kožnato avarsko ruho, luk i 
tulac sa strijelama. To obucite tada na se i čekajte 
me iza nasipa. I konja ću vam već pribaviti. Ako bi 
vam se možda približio koji Avar, a vi ga neštedite. 
Umijete vješto baratati s lukom i strijelama, pa samo 
odapnite. Bit će ih barem manje, ako koji otegne ko- 
pita i od vaše ruke. U ostalom, da budete što sigur- 
niji, sakrijte se u onom visokom šašu. Moj glas ćete 
već prepoznati. 

— Ali ipak bi trebali jednu riječ, po.kojoj bi se 
sporazumili. 

— Imate pravo, — momak će. — Neka ta riječ 
bude: ,Sloboda!“ 
 — Dobro, sloboda, — ponovi Davorko. | 

Utanačiv sve potanko, oprosti se momak s Da- 
vorkom i udari putem, što je vodio na sjever, prema 
Bajanovom hringu. Stari ga Bleda šiljao onamo da 
dojavi zapovjedniku hringa, da će trebati za sjutra 
još nešto gradje, pa neka ju već danas spremi na 
kola i u zoru otpremi. 

Ta Bledina zapovijed došla mu u zgodan Boja 
jer on je bio i onako nakanio prije večeri ma pod 
koju god izliku da se izmakne od gradnje. Svoju 
osnovu morao je te večeri provesti, makar se baš 
rušila nebesa, kako no se sam sebi zavjerio one noći 
kada je gorio Kaganov dvor. I zato se nije baš od- 
više žurio, jer je putem htio da još jednom dobro 
promozga cijelu osnovu. Nije bila šala oteti lijepu 
Vidu iz Bajanovog hringa, ispod onakove paske i 
straže, kakova je nad njom bdjela i danju i noću. 
Dugo je i dugo snovao, kako bi i na koji način, ali 
nijedna osnova nije mu se činila tako zgodnom kao 
ova, koju je zamislio pretprošle noći. 

— Istina, — govoraše sobom — moj život je 
u najvećoj pogibelji, jer za ovakova što hoće se ve- 
like odvažnosti i junačkog srca. Ali toga imade u 
meri. I ja se uzdam u dobre bogove da će mi po- 
moći. Oni jamačno ne će dozvoliti da bi lijepa Vida 
postala žrtvom gadnog Bajana i njegove strasti. 

A tako je slično umovao i stari Davorko, samo 
što on nije stavljao nade u slavenske poganske bo- 
gove, već u jednog Boga koji je silan i svemoguć. I 
jamačno nikada još otkako je kršćanin, nije se Kristu 
skrušenije molio nego toga jutra. 

“-. Samo što se momak udaljio, odmah je sklopio 
ruke i molio: 

— Kriste, Bože svemogući i jedini! Od svih 
ljudi što borave po hringovima ja sam jamačno je- 
dini sa svojom Vidicom, koji Te štujem i zazivljem. 

Svi se drugi klanjaju Perunu i njegovoj djeci Suncu 
i Ognju, pa Mjesecu i Danici, uz bezbroj još drugih 
dobrih i zlih duhova. Ali ja spoznajem i priznajem 
samo Tebe jedinoga. Još nekoć rekli su mi svećenici 
koji me pokrstiše: da si Ti velik i svemoguć! Ja to 
živo vjerujem, pa te zato skrušeno i ponizno molim: 
pomozi čestitomu Mirku da nas izbavi iz ovog ne- 


sretnog ropstva. Nemoj gledati na to što on zazivlje 


Peruna i njegove strijele u pomoć. Ja ti svojom po- 
štenom riječi obećajem, da će se on na brzo po- 
krstiti i biti takodjer Tvoj. Vidica i ja upoznat ćemo 
ga s Tvojom slavom i svetim imenom Tvojim! Obe- 
ćajem Ti i to: da mu prije ne dam Vidice, dok ne 
primi Tvoj zakon. 

Davorko je izgovarao tu svoju jednostavnu mo- 
litvu s najvećim pouzdanjem i dubokom pobožnošću, 
živo uvjeren, da mu se Gospodin Isus ne će podni- 
pošto oglušiti. To svoje veliko pouzdanje gradio je 
na tom temelju, što je on sam, jamačno jeđini u ci- 
jelom avarskom naselju koji priznaje Isusa za pravog 
Boga. A kao takovomu ne će ostati neuslišana prošnja. 

I nakon te molitve osjećao se u srcu i duši kao 
preporodjen i okrijepljen nekim novim, svježim si- 
lama. Nada u Boga jačala ga i on je više puta toga 
dana rekao u sebi: 

— Gospodin me Isus ne će zapustiti. On će 
učiniti da Mirko sretno umakne s mojom Vidicom. 

I u takovim mislima i željama prolazio mu je 
dan. Pa kada je sunce prošlo najvišu točku svoga 
dnevnog putovanja, nije se mogao iščekati da padne 
za one daleke zapadne šume i brežuljke koji su se 
na obzorju isticali kao kakav rijetki svijetlo-modri 
plašt. Svaki bi čas pogledao, hoće li već utoniti, A 
to je bilo palo već u oči i jednomu Avaru koijšinu 
se srdit primaknuo s konjem derući se na njegaš 

— Robe! Pašče! Što se toliko ogledaš za_štin- 
cem ? Valjda ti se hoće već protezati po slami ?"Nije 
čudo, kako si se izmorio današnjim poslom! — i za 
si gurnuo ga nekoliko puta desnom nogom 
u ledja. 

Napokon počeo je i dan iiimirati u tajinstvenom 
naručju tihe večeri. Jata ždralova i dugokrakih ča- 
palja prelijetala su s desne obale rijeke na lijevu. Na 
istoku bilo je već posve tamno, dok se na zapadu 
još uvijek odražavali zadnji sunčani traci, u kojima 
se kupalo nekoliko malenih, laganih oblačića. Po- 
sebni neki mir i tajinstvenost stala se spuštati povrh 
one široke i daleke ravnice. Avari su tjerali svoje 
konje na noćnu pašu i pri tom žviždali nekakve: 
divlje, grube napjeve. [za opkopa hringova dizao se: 
dim vatara, na kojima su slavenske žene pripravljale: 
večeru svojim umornim muževima i sinovima. Ve- 
Černje straže javljale se po vrhuncima nasipa i hrin- 
gova i naviještale, da se svatko zavuče u svoja: 
skrovišta. 

Davorko našav se u svojoj osamljenoj kolibici 
nije po običaju naložio vatre na ognjištu, već je samor 
ukresao smolastu jelovu luč i s nekakve začadjene: 
daske uzeo komad već prilično tvrdog i suhog ra-- 
ženog kruha. Uz nešto korijenja i kus lipovog meda. 
bijaše njegova obična, da, svagdašnja večera. I premda: 
se cijeli dan naradio i namučio kao ostarjelo kljuse: 
koga biju takodjer sva zla, ipak te večeri nije osječao: 
umora kao prijašnjih. Dapače upravo protivno. Nakon: 
svega napornog rada činilo mu se, da ne osjeća ni-- 
kakove klonulosti i slabine, i da bi mogao još raditi: 
sve do jutra. Ali zato je bio uzrujaniji nego li ostalih: 
dana, jerbo se sve više bližao čas, koji mu je imao: 
donijeti slobodu i spas ispod avarskog jarma. Ci-: 
jelim tijelom kao da bi mu prolazili trnci i on nije: 
mogao mirno pojesti ono nekoliko zalogaja suhog: 
hljeba i slatkog korijenka. Neprestano bi ustajao i 
izilazio pred kolibicu da prisluškuje, hoće li susjedi: 
skoro polijegati na počinak. Tu i tamo čuo bi se po: 
koji glasni razgovor, kašljanje ili dozivanje stražara, 
a onda je po malo bivalo sve mirnije i tiše. Jedino: 
su negdje u daljini lajali psi i tako tužno zavijali 
kao da naslućuju kakovu nesreću. I ne samo prazno- 
vjerni Slaveni već i sami Avari nijesu rado slušali 
takovo mrsko zavijanje pasa, jer su avarski vrači tu- 

mačili to kao.koban znak. | mnogo je pseto takovom 
zgodom  platilo životom, jer su ih Avari odmah ili 
utukli kolcima ili prostrijelili strjelicama. Pa tako je 
i sada Davorko prisluškivao kako iz nekog obližnjeg 
hringa dopire nemilo i muklo roptanje i cviljenje pasa, 
koje su po svoj prilici Avari ubijali, da time tobože 
predusretnu zlim dogadjajima. 

— Psi tuku pse! — promrmlja 'on, kada je ra- 
zabrao, što se radi u obližnjem hringu. 

Noć je bila slabo vidna, jer se je mjesec tek o 
podne istog dana promijenio, a i samih zvijezda bi- 
jaše malo vidjeti, jer se obzorje: počelo navlačiti a 
s oblacima dolazio i jugo-zapadnjak naviještajući kišu. 

Davorko je još neko vrijeme nasluškivao a onda 
potegne zasun na vratašcima i upravi korake prema 
sjeniku, gdje mu je Mirko spremio avarsko odijelo. 
S njim imao je zavarati straže, koje bi ga u slučaju 
mogle sustaviti ili što zapitkivati. 

.Qore na sjeniku našao je Davorko sve kako 
mu je to bio jutros rekao momak. Odgrnuo sijeno, 
izvukao je ispod njega potpuno avarsko odijelo iz 
kozje kože, veliku šubaru, zatim luk i tulac pun strje- 
lica. 

Brzo odloži svoje traljavo odijelo i navuče 
avarsko. Na ledja prebaci tulac i luk a na glavu Šu- 
baru. Kada je ovu metao, osjeti da iz nje visi nešto 
dugačka, sve preko ramena. Opipa u mraku i osjeti 
da je konjska struna spletena kao dva perčina, i odmah 
je shvatio čemu to i reče: 

— Mirko je mudra glava. Pobrinuo se čak i za 
perčine, samo da bolje zavara Avare. Eto, ja ne bih bio 
na to došao. 

Opremiv se posvema zagrne natrag svoje plat- 
nene krpetine, poravna sijeno i spusti se sa sjenika. 

Vani je bivalo sve tamnije, jer su se oblaci sve 
više naoblačili obzorjem. Davorko je sada kročio od- 
važnijim korakom, jerbo je pod avarskim ruhom bio 
sigurniji. Osim toga nije smio pokazivati svojim po- 
našanjem nikakove nesigurnosti i krzmanja, jer bi to 
jamačno odmah palo avarskim stražarima u oči, | 

— Što god Bog dade! — pomisli on i zaputi 
se prema vratima hringa gdje je stojao neki stari 
Avar na straži. 


Približio mu se donekle stane u sebi moliti: 


— Gospodine Isuse, pomozi mi! — a srce mu 
stalo tako jako udarati kao-i tatu, kada čuje za sobom 
korake progonitelja. Ona časomična odvažnost što se 
bila u njemu pojavila, kada je navukao na se avarsko 
ruho, počela ga opet ostavljati, a teška bojazan po- 
novno ga zaokupila i on je s največim strahom po- 
mišljao: što onda ako te prepozna i otkrije tvoju 
varku ? Propao si, a uslijed toga možda i Vidica i 
Mirko. 


.I već je htio. klonuti, već je htio da se vrati u 
svoju kolibicu, da se odreče svake nade u spas, ali 
mu u to neki “nutarnji glas šapne: 

— Naprijed! Budi odvažan! Ili sada ili nikada! 

I Davorko je bez okolišanja poslušao taj nu« 
tarnji glas i pokročio naprijed. Ujedno mu padne na 
um da si malo zafićuka, jer to su obično činili Avari, 
kada su išli prigledati svojim konjima, koji su pasli 
izvan hringova. Možda će i time još više zavarati 
stražu. 


— To bi bilo u istinu zgodno, — brzo će on. 
— Stražar ne će ni iz daleka pomisliti na to, da ja 
nijesam Avar. Najposlije otkale i kako bi se usudio 
njihov rob u to noćno doba tako slobodno zviždati 
i izilaziti iz hringa, pa još k tomu u avarskomu ruhu ? 


I što smisli to učini. Počne zviždati svom sna- 
gom surove i divlje avarske napjeve da je sve od- 
jekivalo kroz hring. 


Stražar bio je duboko uvjeren, da je to koji od 
Avara, pa nije niti pristupio k njemu, već ga je samo 
iz podaljeg pitao: 

— He, kuda? 

— Konje pregledati! — odgovori Davorko od- 
važno u avarskom jeziku i fićukajući izadje kroz glavna 
vrata na polje, u slobodnu prostranu ravnicu. 

-— Ovo je Stetrio prošlo! — pomisli, kada je bio 
već prilično udaljen od izlaza. — Ako tako podje 
dalje, onda smo posvema slobodni. 


I neko posebno, neko neizrecivo čuvstvo pro- 
strujilo mu cijelim tijelom, kada se u to noćno doba 
našao izvan mrkih avarskih hringova. Nakon punih 
sedam godina svoga teškog robovanja bilo je to prvi 
put, da je mogao reći: ,Ipak sam jednom slobodan!“ 
Nekako vedrije duše i radosnijeg srca uvlačio je u 
se svježi noćni uzduh, koji mu je bolje prijao nego 
li onaj u hringu. Pričinjalo mu se, kao da nije to 
onaj, koji je i tamo. 

Ali premda ga je bilo zaokupilo to radosno 
čuvstvo, što se osjećao slobodnim, ipak mu se nije 
još posve podao, jer time se samo donekle bližao 
k svome cilju. Prava sloboda imala je za njega na- 
stupiti tek onda, kada ugleda u svom naručju i svoje 
jedino dijete, svoju dragu Vidu. Tek onda će moći 
prosuditi sav čar slobode i svu sreću svoje do sada 
slomljene i ojadjene duše. Zato je još uvijek strepio, 
hoće li u istinu Mirku uspjeti da ju izvuče iz onog 
zmajskog gnijezda. A što, ako li ne uspije? Pomisao 
na to stala ga napunjati većom stravom nego li ono 
čas prije kada je prolazio pokraj avarske straže. Osim 
toga mučila ga i znatiželja na koji će način odvažni 
momak ugrabiti njegovu Vidicu iz avarskih ruku? To 
ga je pitanje osobito mučilo, tim više, što mu nije 
htio odati svoje osnove, već mu je samo jednostavno 
rekao: neka ga čeka iza nasipa. Nadalje, dali je ta 
njegova osnova u istinu izvediva i neće li se možda 
u svojim nadama prevariti, pa još i životom platiti 
tu svoju smjelost? 

U to je bio došao do graba, koje su bile isko- 
pane pred vanjskim nasipima hringa, i premda je u 
njima bilo još prilično močvarno i blatno od po- 
sljednje povodnje, on se ipak zavukao u visoki šaš i 
odlučio tu čekati na Mirka i Vidicu. 

Ali to čekanje pričinjalo mu se kao jedna bes- 
konačnost, kao nešto što nema nikada kraja, kao 

silna vječnost u kojoj mora on slabi, jadni crv zdvo- 
liti, ne dovinuv se svog cilja. 

A u to isto vrijeme dok je on tako zaklonjen 
u šašu i preko gležanja u vodi stojao i napeto išče- 
kivao dolazak svoje drage Vidice, šuljala se iza sje- 
vernog dijela Bajanovog dvorca nekakova sjena, i 
svaki časak oprezno postajkivala, i prisluškivala ne 
bi li čula kakav šušanj ili možda korake stražara. Pa 
kada je razabrala da se u njezinoj blizini ništa ne 
miče i da nema nikakove opasnosti, našla se u ne- 
koliko koračaja tik pod _strehom samog dvorca. Tu 
se još jednom stala oprezno osvrtati a onda je stre- 
lovito na dva, tri mjesta nešto turnula pod slamnati . 
krov, odahnula malo i opet istom brzinom odmakla 
od drvenog dvorca. 

Vjetar je Šuštao suhom travom i raznosio uz- 
duhom prašinu, koju bi pokupio sa zemlje. U daljini 
kao i u samom hringu zalajali bi katkada psi, režili 
na nešto pa i opet umukli. Izvan nasipa čulo se češće 
i hrzanje konja i vrisak ždrebića koji su bili na noćnoj 
paši. A kada bi se vjetar malo stišao, čuo bi se i 
šum rijeke, koja je odmjerenim tokom mirno tekla 
svojim prostranim i dubokim koritom. 

Sjena što se odmakla od dvorca stupila je zatim 
dalje još opreznije, postajkivala i ponovno  prisluš- 
kivala, da i opet načini nekoliko koračaja. Nekoliko 
se puta ogledala i na sam Bajanov dvorac kao da 
odanle nešto iščekuje. Napokon je skroz nečujno za- 
makla za jednu obližnju kolibicu i tu se zaustavila. 

Nedaleko od teiste kolibice gdje se ta sjena zausta- 
vila bila je i druga poveća i ljepša, u kojojjeBajan čuvao 
Davorkovu Vidicu pod okom svojih odanih Avara. Kao 
uvijek, tako je i sada pred vratima šetao jedan zde- 
pasti Avar, držeći u rukama dugo koplje i luk sa 
strijelom. Odmjerenim korakom stupao je od jednog 
kraja kolibice do drugog, a više puta i malo stao i 
pogledavao malenim očima prema noćnom nebu, koje 
bilo već jako naoblačeno. 

Tada najednom podigne svoj plosnati nos u vis 
i poput pseta stane uzdahom nješto njuškati. Ne- 

kakav zadah kao po kakovoj paljevini stao se širiti 
uzdahom. Upravo takav kao da bi gdje gorjela na po 
mokra i gnjila slama. 

1 dok je Avar tako njuškao po uzduhu, gane se 
ona sjena iza one druge susjedne kolibice, u kojoj 
je bila zatvorena lijepa Vida. 

Na ovaj čudni zuj i štropot skoči Avar kao 
gromom -“ošinut i izbulji škiljave oči u noćnu tamu, 
ne bi li što ugledao, dok je luk počeo napinjati. 

Ali još nije pravo niti napeo tetiva na svom 
luku kada i po drugi put nješto zazuji ali sada njemu 
ravno u glavu. On zajauknu. i sa štropotom svali se 
ne vrata kolibice. 

— Sad sam dobro zgodio! — promrmlja sjena 
iza susjedne kolibice i držeći nešto u desnici zaleti: 
se poput zvijeri na Avara koji je ležao s prostrije- 
ljenom glavom pod pragom. Baci mu se na prsa i: 
podignuv visoko desnicu, u kojoj je bio kratki bodež 
zatjera ga u Avarev grkljan. 

Iz zasjede napadnuti Avar prebacio je samo ne- 
koliko puta jednom i drugom nogom i ispuštio. dušu. 

Napadač naglo izvuče bodež iz strašno prore- 
zanog Avarevog grkljana, obriše krv o njegovo vla- 
stito odijelo i u tren oka otvori vratašca od kolibice 
u kojoj je bilo samo malo vidno, jer je upravo zadnja 
hrastova klada dogarala na ognjištu. Vida koja je u 
čistoj bijeloj haljini drijemala na svom ležaju pokraj 
ognjišta, uprepašćeno podigne glavu i htjede vrisnuti. 
Ali ju u tom predusretne došljak rekav poluglasno: 

Vidice, tako ti Peruna šuti! Ne boj se.ništa! Ja 
sam. U to je već djevojka skočila s ležaja i PJeposnav 
došljaka izusti: 

— Ti Mirko? | 

— Da, -da, Vidice, ja sam. Došao sam po te, da 
te izvedem odavle. Kucnuo je čas našoj slobodi! Bje- 
žimo! 

— Mirko moj, — radosno će iznenadjena . dje- 
vojka — nije li to samo varava nada, il šala možda ? 

— Kakva šala? Što govoriš? Spremaj se smjesta 
jer nije nam kada časiti. Evo sam ti donio i ovo 

avarsko ruho. Odlfoži brzo svoje pa navuci te kože 
na se. Dok ti to obaviš, ja ću pred kolibicu. Ali samo 
brzo ! 

— A otac? — zabrinuto će ona i prihvati odi- 
jelo, što joj ga je pružao momak. 

— On već jamačno čeka za svojim hringom — 
odvrati momak i ispadne pred vrata, da se djevojka 
može presvući. 


Vida nije časila, već je u tren oka navukla na 
se kožnato ruho kakovo su nosili Avari, i stupila na 
prag šapnuvši momku: | 

— Gotova sam! 

Ugledav pred kolibicom mrtvog Avara malo se 
lecnu, ali je odmah pošla za Mirkom koji joj je 
rekao: 

— Slijedi me! 

No samo što su se odmakli nekih dvadesetak 
koračaja od kolibice, začuju najednom iz Bajanovog 
dvorca: 

— He! Vatra! Gori dvorac 

Vidici stane srce strašno udarati, jer u prvi mah 
uslijed šuma vjetra nije pravo razabrala avarskih po- 
vika, pa je mislila da su opazili njihov bijeg i da 
viču za njima. Ali joj momak prišapne: 

— Ne boj se ništa, Vidice! Viču na vatru, jer 
gori ono prokleto Bajanovoa gnijezdo. 


I u istinu kada se djevojka osvrnula, opazi kako 
povrh slamnatog krova suklja gusti dim i žarki 
plamen, koga je još jače raspirivao jaki vjetar koji 
je te noći duvao. Vika je u hringu bivala sve veća i 
jača. Avari su ustrašeno skakali iz svojih kolibica, 
konji su u stajama čudno i divlje hrzali, jer su osje- 
ćali zadušljivi dim i žar vatre, dok su psi tužno la- 
jali 1 zavijali. A na drugi i treći povik već su svi bili 
na nogama i onako sneni trčali i komešali se kao 
bez glave. Jedva su minula tek četiri dana što je izgo- 
rio Kaganov dvor a sada evo već gori i Bajanov. 
Čudno čuvstvo obuzimalo je sve Avare i oni su u 
tom nazrijevali nekakve zle i kobne znakove. 

I dok su se jedni sa svojim robovima vrzli oko 
vatre a drugi trčali po hringu dozivajući ostale u 
pomoć, dotle _ je Mirko s Vidom hrlio prema glavnom 
izlazu. U onomu metežu i strahu nije ih nitko zau- 
&tavljao, jer nije niti u snu slutio da su oni bjegunc 
i da je onaj požar Mirkovo djelo. A i kod samog iz- 
laza nijesu takodjer naišli na nikakove zapreke, jer 
vani nije bilo straže, koja je takodjer sva smeiena 
i zbunjena zaboravila svoju dužnost, pa pohrlila na 
mjesto požara. 

Odmah izvan nasipa stavi Mirko kažiprst i 
srednjak desne ruke u usta i zafićukne svom silom 
a otegnuti fićuk pomiješan sa zavijanjem vjetra raz- 
lijegao se ravnicom. Tada najednom začulo se hrzanje 
konja koji su pasli po travnicima, a nekoliko njih 
dohrlilo je odmah k Mirku, koji je prva dva zgrabio 
za uzdei rekao Vidici: da i ona zajaši jednog, dok je 
on već sjedio na svomu. A kada se i ona uspela uz 
njegovu pripomoć, potjera on konje, koji su brzo od- 
micali u mrklu noć. Iza njih je ostajao hring s go- 
rućim Bajanovim dvorom, komu nije bilo spasa, jer 
je jaki vjetar motao amo i tamo žarkim plamenom i 
raznosio tisuće varnica na sve strane. Kada se Mirko 
okrenuo prema hringu, razabrao je da uz Bajanov 
dvor gore već i njegove staje i mnoge druge avarske 
kolibice. 

— Dobro sam im posvijetlio, — reče zado- 
voljno djevojci, koja je uz njega jašila držeći se čvrsto 
za konjsku grivu i uzde. 

— Morao sam tako, jer drugojačije ne bi bila 
nikada na slobodi! 

I oni su se sve više udaljivali od hringa u komu 
su prepatili toliko teških i gorkih dana, i u kom su 
uzdisali za zlatnom slobodom, tim dragocjenim darom 
Božjim. Nove nade javljale se u njihovim mlade- 
načkim srcima, koja su za svog života prvi put osje- 
tila što će to reći biti svoj i sloboban. Pod tim raz- 
nolikim utiscima i osjećajima malo su u početku 
putem govorili, već su samo tjerali konje da čim prije 
umaknu dohvatu avarske osvete i progona. Mirko je 

dobro računao s time, da će Avari ipak u jutro opa- 
ziti bijeg djevojčin, i da će ju tražiti. Zato je želio 
da čim prije umaknu svakom progonu i da se ne- 
kamo skriju na sigurno mjesto. 


Tek onda kada su bili nekako prevalili pol puta 
izmedju Kaganovog i Bajanovog hringa, primakne se 
momak sa svojim konjem djevojčinu i zapita ju: 

— No, Vidice, nije li ovo bio smjeli čin, što 
učinih čas prije? Tko bi se od naših usudio takova 
što učiniti? Svoj vlastiti život stavio sam u najveću 
pogibelj zaradi tebe. 

— Istina! — potvrdi djevojka i sveudilj ogle- 
davaše se plaho oko sebe, ne ide li već kakova Do 
tjera za njima. — > 

No momak ju je neprestano tješio i bodrio ri- 
ječima: 

— Za sada nemaj bojazni. Avari su odviše za- 
okupljeni požarom. Ako bude slijedila potjera, to će 
biti tek negdje sjutra. Sada još neće nitko misliti na 
nas, niti će opaziti naše odsuće. 


I jašili su mučeći dalje. Momak je dugim avar- 
skim bičem udarao čas svoga a čas Vidinog konja, 
žudeći, da se što prije dokopaju Kaganovog hringa, 
gdje ih je prema jutrašnjemu dogovoru imao već če- 

 okati stari Davorko. 


Medjutim pričini se doskora djevojci kao da 
razabire negdje u blizini konjski topot, pa reče to 
Mirku. A on na to odmah nakrene uho i za čas 
odvrati Vidi: 


— Jamačno su Avari! Ali nijesu za nama već 
pred nama. Idu nam u susret. Bit će da su opazili 
vatru pa hrle onamo da razvide što se zbiva u sje. 
vernim hringovima. 

Vida se ustraši na te riječi i stane pitati: 

— Mirko, hoće li nas prepoznati? Da nam se 
bar kuda zakloniti dok prodju. 

— Nije nužno, jer oni jamačno čuju nas kao i 
mi njih, pa kada bi se sada brže zaklonili, tim bi 
samo pobudili sumnju. 

X 

U to se zbilja ukažu iz snraka četiri avarska 
konjanika, koji su jašili prema njima. 

Mirko se usmjeli prvi: 

— Hej, kuda momci?! 

— Onamo gdje gori. Poslao nas je Bleda da 
razvidimo, gdje je vatra. Požar je strašan kao da gore 
svi sjeverni hringovi. 

— Gori u Bajanovom hringu. Cijeli dvor, staje 
i ostale kolibice su sve u plamenu. Pohrlite brže 
onamo, jer se i robovi bune! 


— | robovi se bune?! — kliknu sva četvorica 
“u jedan glas. 
— Da, — potvrdi momak. 


— A kuda hitite vas dvojica? — opet će onaj 
Avar što se prvi ozvao na Mirkov upit. 


— Mi upravo k Bledi, da mu dojavimo strašnu 
vijest, i da ga umolimo pomoč proti buntovnicima. 

I potjera još jače konja, da ih tobože uvjeri, 
kako mu se hiti, dok su ona četvorica odmah odju- 
rila prema gorućem hringu kao da ih vjetar nosi. 


— [ ove smo sretno minuli, — veselo će momak, 
kada je bez zaprjeka prošao i ovu pogibelj. 

Jašući još neko vrijeme ugledaše kroz noćnu 
tamu obrise visokih nasipa glavne avarske prijestol- 
nice, koji su bivali sve veći i gorostasniji, čim su im 
se više bližali. 


| — Blizu smo Kaganovog hringa, —- prišapne 
Mirko djevojci. — Ovdje je i opet nužna najveća 
opreznost. 


— A otac? — upita Vida. 

— On bi nas prema jutrašnjemu dogovoru imao 
čekati ozada iza nasipa. 

— Samo ako je sretno prošao kroz stražu, — 
zabrinuto će djevojka. 


— Da, to pitanje i mene upravo muči. Ja sam 
mu pribavio i ruho, luk, tulac i strijele, samo da bude 
sigurniji. I ako je bilo u njemu i mrva odvažnosti, 
mogao je lako prevariti stražu. 

— Dao gospodin Isus, da je tako! — opet će 
Vida, a u duši je osjećala tešku zabrinutost za svog 
dragog roditelja. 

.- Medjutim je Mirko, koji je u tančine poznavao 
cijeli okoliš Kaganovog hringa, zakrenuo Ss konjem 
prema onim grabama, u kojima je imao biti stari 
Davorko. Jašio je oprezno i korak po korak, samo 
da ne bi Avari čuli konjski topot. 

Kada se primaknuo posve zakazanom mjestu, 
ustavi konja i poluglasno izgovaraše: 

— Sloboda! Sloboda ! 

Nekoliko časaka napeto nasluškivao, ali nije čuo 
nikakova odziva, doli šuma vjetra i široke rijeke, koja 
je tekla u blizini. 

— Sto bi to imalo značiti? — upita se, a ne- 
kakva bojazan prostruji i njime. — Nije moguće, da 
su straže otkrile prevaru! 

A i djevojci je bivalo sve tjesnije oko srca i 
ona je sa strahom šaputala: 

— Mirko, što je to? Nitko ti se ne glasa? 

— Muč, ne zdvajaj! Podjimo malo niže, možda 
se tamo zaklonio. 

I opet potjera konja nekih desetak koračaja dalje, 
govoreći neprestano: 

— Sloboda! Sloboda! 

U to mu se najednom pričini kao da je negdje 
u blizini čuo sličan odziv. On odmah ustavi konja i 
još jednom će: 

— Hei, sloboda! 

— Sloboda! Sloboda! — odazove se krupniji 
glas iz visokog šaša i trske, a tamna spodoba po- 
javi se pred Mirkovim konjem, pitajući slavenskim 

jezikom: 
— Jesi P ti Mirko? 

 — Jesam. 

— A Vidica? 

— I ona je tu, — odvrati momak i sjaši odmah 
s konja pa ga zanudi Davorku. 

— Oče, vi sjednite na moga, a ja ću si dotle pri- 
baviti drugog. 

Rekav to, odšulja se oprezno dalje i poklopi 
prvoga, koji je nedaleko od njih mirno pasao. 

Davorko je odmah prišao do kćeri si. Neopisiva 
radost i ganuće zajedno pojavili se u njegovoj duši. 
Nakon nekoliko mjeseci opet je ugledao svoje jedino 
dijete, jedinu svoju sreću. I od prevelikog ganuća nije 
u prvi čas smogao niti jedne riječi, već je samo živo 
stiskao ruke svoga djeteta i izljubio joj oči, usta 
i lica. 

U to se vratio Mirko s konjem i upozorio ih: 

— Oče Davorko, sjedajte odmah na konja! Nije 
nam časiti. Strpite se još za koje vrijeme, dok od- 
maknemo odavle. Onda možete grliti i ljubiti Vidicu 
do mile volje. 

Davorko posluša odmah Mirkovu opomenu i 
uspne se na konja. 

Kada su bili već podalje od Kaganovog hringa, 
prekine momak šutnju i upita: 

to mislite, kuda da se zaklonimo ? 
 — Ili preko Dunava ili preko Drave. 

— Dakle mislite na zemljište istočnog carstva ? 

— Da, jer tamo ćemo biti ipak sigurniji od 
Avara. 

— Jamačno, da ćemo tamo biti sigurniji od 
njih. Pravo velite! 


X. 


Njihovi konji jurili su brzo i neumorno, kao da 
ih goni kakova sila. Mirko se svaki čas osvrtao i 
pozirao kroz noćnu tminu, dali ne ide tko za njima 
u potjeru. Nekoliko mu puta zapele oči i o velikoj 
svjetlosti i rumenilu, u kojem se žarilo cijelo sjeverno 
obzorje, a srce bi mu svaki put veselije zakucalo. 
Neko osobito zadovoljstvo javljalo se u njegovoj duši 
i on si mislio : | 

— Nije šteta! Neka gori! Da bi veliki Perun 
dao, pa (da bi svi hringovi planuli. Neka se unište 
ta prokleta avarska gnijezda! 

A te svoje radosti nije mogao premučati pred 
Davorkom i Vidom, već ih je upozorio: 

— Gledajte, kako gore avarske kolibe! Srce mi 
drhće od radosti, kada pomišljam, kako sam tim psima 
noć pretvorio u dan. Neka se malo zabavljaju dok 
mi poodmaknemo. Zar nijesam mudro i vješto proveo 
svoju osnovu ? 

— Vrlo vješto! — pohvali ga Davorko. — Na 
takova što nijesam niti u snu pomišljao. Strašno jest 
ali ništa zato, samo kada si mi Vidicu izveo iz onog 
paklenog gnijezda. 

— Da, oče, — javi se nježni glas Vidin, — 
Mirko je učinio i za tebe i za mene mnogo, vrlo 
mnogo. Svoj vlastiti život stavio je u pogibelj samo 
da nas spasi. Mi mu moramo biti harni. 

—— Jest dijete moje. Mirko je učinio mnogo za 
nas! — Davorko će. 

A momak komu je srce plivalo od radosti, kada 
je čuo Vidine riječi, pritegne uzde da malo obuzda 
svoga konja, kojije bio nešto naprijed odmaknuo pred 
onim drugim dvjema, i približi se k djevojci, rekav joj: 

— Eh, jagodice, najveća će mi biti nagrada i 
hvala, ako hoćeš poći za me. 

No stari ih Davorko upozori: 

— Pustimo djeco taj razgovor! Sada nije hora 
za to. Mislimo radije kako ćemo najlakše izbjeći avar- 
skim progonima. Nema sumnje, oni će nas slijediti, 
čim otkriju da je nestalo Vidice i nas dvaju. Bajan 
je jamačno prije odlaska stavio na dušu staromu 
Bledi, da pazi na moju Vidicu. 

 — Dakako da jest! — uleti mu momak u riječ. 
To mi je rekla onomadne i sama Rosica, da moraju 
svi budnim okom paziti na Vidicu. 

— E, onda će biti progona, i to žestokog pro- 
gona. Valja nam dobro podbrusiti pete. Ne bi želio 
više pasti u šake tim psima. Bilo bi tada svega i 
svačega. Najstrašnije muke ne bi nas minule za naš 
smjeli čin, — govorio Davorko, i pri tom mu prošli 
nekoliko puta ledeni trnci cijelim tijelom pri pomisli 
na avarsku osvetu i gnjev, koji bi bio strašan i ne- 
opisiv. 

[ jašući tako neprestano bili su već dobrano da- 
leko odmakli od svih doljnih hringova, koji su im se 
u jutarnjem sumračju pričinjali kao krtorovinci, koji 
rasijani leže po velikoj nepreglednoj livadi. 

Medjutim je bivalo na istočnom obzorju sve 
vidnije i dan se počeo javljati. Nebo je bilo naobla- 
čeno sivim oblacima, koji su se gonjeni jakim vjetrom 
povlačili u velikim skupinama s juga prema sjeveru. 
Katkada bi pala i po koja kapljica kiše, ali ipak nije 
bilo bojazni, da bi se spustila jaka kiša ili ploha. 

Po prilici oko druge ure iza svanuća stigli su 
na domak hrastove šume, koja se vukla nekoliko milja 
u duljinu. Oko nje bijaše još sve kaljavo i blatno od 
posljednje poplave. 

Stari Davorko prvi reče: 

— Morali bi ipak malo otpočinuti. 

— Dakako da bi — prihvati i momak, — jer 
konji su se znatno utrudili kroz cijelu noć. Neka se 
malo napasu i okrijepe svježom vodom, pa će nas 
laglje dalje nositi. | 

I kada su prošli komad šume zaustave konje, 
sjašiše s njih i stanu se protezati, da malo protegnu 
udove i tijelo, koje se bilo odrvenilo kroz dugotrajno 
jahanje. 

Konji su glasnim hrzanjem pozdravljali taj naum 
svojih jahača, i još prije nego li su im razriješili uzde 
spustili su glave i stali slasno čupati šumsku travu, 
koja im je išla mnogo bolje u tek nego li ona oko 
hringova, u kojoj je bilo više šaša i trstike nego li 
pitke krme. 

U samoj šumi osim cvrkuta ptičica bilo je inače 
mirno i tiho. Kadikad bi samo zašuštao po koji već 
uvehli list što bi pao s hrasta i zadjeo se o granu ili 
gusto grmlje što se razraslo pod širokim krošnjama 
starih hrastova. Uzduh je bio napunjen vlagom i 
isparinama kaljave vode, koja je ležala po nižim dije- 
lovima šume. Osim toga zaudarale su negdje u bli- 
zini truhle klade i svakojake gljive, kojih je bilo na 
stotine izniklo medju krvavim korijenjem i visokom 
travom. Nekoliko zelenih žabica javljalo se odnekale 

s hrasta i naviještale skoru kišu, dok su mukači uz 
svoj jednolični: ,Mu, mu, mu“ podizali iz kaljuža 
glave sa široko razrezanim ustima, i izbuljenim očima 
začudjeno gledali te nove goste, koji su se ne daleko 
od njih namiještali na šumskoj travi. 

Kada su se Davorko i Mirko protegli potrbuške 
na travi, Vidica sjedne izmedju njih gledajući čas na 
oca a čas na Mirka, stane se smijati i reče: 

— Izgledate kao pravi Avari. I da nas ovako 
iznenada zateku, ja kriva, ako bi nas odmah pre- 
poznali. 

 — Ne želi toga, — Davorko će. — Daleko im 
kuća od nas! Ne bi niti dobro bilo, da se namje- 
rimo na njih. 

Na to će momak: 

— Ej, oče Davorko, a što bi vi uradili, da nas 
Avari onako iznenade ? 

to bi? Što bi? — pitao se zabrinuto stari. 
— Him! Što bi? Ne bi mi bilo ni najmanje ugodno 
takovo iznenadjenje. 

— Eh, — opet će momak — u vama je još 
uvijek onaj stari strah. 

— Au tebi misliš nije ? 

— Valaj nije! — odrešito će Mirko. = Ovdje 
je luk, a ondje tulac pun strjelica, i koji bi mi se 
prvi od tih pasa približio, onoga bi sravnio sa 
zemljom. 

Rekav to, silno se uozbilji, čelo mu se smrkne, 
a usta mu se naškubiše kao i vučja gubica. U taj 
čas izgledao je u onom avarskom ruhu i divlji i 
strašan kao i pravi rodjeni Avar. 

— Nemoj biti tako _mrk i divlji! — prekine ga 
djevojka — jer bi zbilja mogla misliti, da nijesi ti 
onaj isti dobri Mirko, već da si pravcati Avar. 

Momak poprimi odmah prijazniji izgled i na- 
smiješiv se malo upita: 

— Dali me se još bojiš jagodice? 

— Kada si vedra lica ne, ali inače mogla bih 
te se prestrašiti. 

No odmah za tim reče: 

— Ne znam kako vi, ali ja sam već gladna. 

— Bit će, da nije niti u našim želucima bolje, 
— obojica će na Vidine riječi. 

— Ali što ćemo jesti? — opet će Vida zabri- 
nuto i zijevne nekoliko puta, jer je bila slomljena od 
dugog jahanja. 

— Da smo si bar ponijeli malo hljeba. 

— Eh, tko bi bio u onom metežu još mislio i 
na hljeb — uleti momak Davorku u riječ. — Sreća, 
da smo sebe izvukli iz ralja onih grabežljivaca. 

Sada je stari Davorko prvi ustao sa šumske le- 
dine i stao tražiti u visokoj travi i medju korijenjem 
slatki korijenak, da si barem nečim ublaže glad. Osim 
toga nabrala je i Vidica pun tobolac lijepih, svježih 
vrganja. I dok je stari tražio slatki korijen a Vidica 
brala gljive, dotle _ je Mirko ukresao gubu, raspirio 
ju i naložio od suvaraka i polutruhlog pruća mali 
oganj, na komu će ispeći tečne gljive. Veći oganj nije 
htio hotimice naložiti, jer bi se od velikog plamena 
razvio i veliki dim, pa bi još mogao odati njihovo 
skrovište. Zato je na plamen nametao tek nekoliko 
suvaraka, da dobije nešto malo žeravice, na kojoj će 
moći brže bolje ispeći ono gljiva što ih je bila dje- 
vojka na brzu ruku nabrala, da njima donekle utaže 
prvi glad. 

Pruće je po malo pucketalo i ostavljalo sve više 
žeravice, koju je Vida prutićem razgrtala i na nju 
nabacala gljiva da se ispeku. Sok je odmah iz njih 
zapištao, čim su pale na živu žeravicu, a ugodni miris 
pečenih gljiva stao se širiti uzduhom. 

— Baš se veselim na njih — reče Mirko, kada 
mu je nos osjetio ugodni miris, pa jei sam prutićem 
prevrtao po žeravici samo da se prije ispeku. 

U to se vratio i Davorko k njima i razdijelio 
im nešto slatkog korijena, što ga je bio nabrao na 
brzu ruku. 

I sve troje stalo ga je tako slasno griskati i 
žvačkati kao da bi bilo bog-zna kakovo pečenje. Vi- 
dica se stala sama smijati tomu svomu gladu pri- 
mijetiv : 

— Otimljemo se o taj korijen, kao i Avari o 
govedje meso! 


— Što ćeš, kada želudac traži svoje — nado- 
veže momak, koji je bio upravo prutićem izvadio jednu 
gljivu, da kuša jesu li već dosta pečene. 

Pa kada se uvjerio, da jesu, izvadi i ostale i 
nekoliko najljepših stavi pred djevojku. 

— Jagodice moja, evo na, jedi. Ove su najljepše. 

Tolika Mirkova pažnja vrlo je godila i Davorku 
i djevojci, koja ga je u znak zahvale nekoliko puta 
pogledala svojim velikim sanjarskim očima, i mislila 
si u sebi: 

— Kako je dobar. Ć Dao mi je najljepše gljive, 
samo da mi ugodi. 

A i Mirku bilo je vrlo milo, kada je opazio, da 
je ta njegova pažnja razveselila lijepu Vidicu, pa je 
stao još vaditi iz žeravice i sve ih je davao djevojci, 
kojoj su sada išle još više u tek. 

Poslije te jutarnje gozbe protegli su se Davorko 
i Mirko poledjice po travi, staviv pod glavu unakr- 
štene ruke, dok je Vida koju je bio minuo prijašnji 
drijem slonila glavu o desnicu i stala razmišljavati 
oO svemu i svačemu. Sve prijašnje zgode i nezgode 
stale joj dolaziti na oči, i ne samo one bliže, već i 
one iz najdaljih i najmladjih dana. U duhu gledala 
je svoga starog djeda i milu babicu, koja joj je nekoć 
pričala svakojake priče o vilama, vukodlacima i mo- 
rama. Doduše pojava djeda i babice nije joj bila više 
tako jasna i živa kao pojava pokojne majke, ali za 
to ih se još dosta sjećala i stala žaliti što nijesu i 
oni živi, jer bi se sada jamačno radovali što im je 
uspjelo pobjeći iz avarskog jarma. 


Ali iz tih njezinih uspomena i razmatranja na 
jednom ju prene glasni Mirkov povik, koji je po- 
skočio sa svog ležaja, viknuv: 

— Oče Davorko, ne čujete li ništa?! 

Stari se lecnu uplašeno iz svog drijemeža i po- 
digne glavu: ' 

— Što je? Što je?! — stao je pitati, kada je 
ugledao Mirka, kako nešto prisluškiva, i koji ga je 
medjutim već po drugi put pitao: 

— Ne čujete li ništa? 

— A Bog s tobom, što ti čuješ? — Davorko 
će donekle ljutito što ga je momak zbunio u njego- 
vom ugodnom polusnu. 

No momak mu na to odgovori: 

— Cuo sam u daljini hrzaj konja. Ali prislonite 
uho na zemlju i prisluškujte. 

Davorko učini odmah, kako mu je momak rekao, 
ali kraj svega naprezanja nije ništa mogao razabrati 
osim lakog šuma i zujanja u ušima. 

-— I još ništa ne čujete? — opet će nestrpljivo, 
kada je stari podigao glavu. 

— Ne! 


— Ne razabirete nikakav daleki topot? 

— Ne! 

— E, onda ste malo nagluh! — opet će Mirko 
i ponovno prisloni uho na zemlju, te je ustavio na 
časak i isti dah, samo da uzmogne bolje prisluš- 
kivati. 

Davorko i Vida gledali su začudjeno u momka, 
koji je još držao uho na zemljii napeto prisluškivao. 

Za čas podigne ponovno glavu, osovi se i ne 
rekav riječi hitro se stane popinjati na obližnji hrast: 

Ovaj njegov postupak bio je djevojci malo čudan, 
ali je stari Davorko odmah naslutio, da momak nešto 
sumnja, pa reče kćeri: | 

— Jamačno naslućuje kakovu pogibelj ili potjeru. 

Ove riječi vrlo uplašiše Vidicu, i ona poput hitre 
srne priskoči k ocu, kao da traži u njega zaštite i 
zaklona. Plahim pogledima stala je bacati oko sebe 
i nestrpljivo iščekivala je, hoće li ZIKO razjasniti, 
što je na stvari. 

No on se sve više uspinjao prema vrhu hrasta, 
a pod njegovim jakim nogama ljuljale se tanje grane 
i šuštalo zeleno lišće. Gore na vrhu stao se pomno 
razgledavati na sve strane. A kada se okrenuo prema 

sjeveru, opazi na ravnici nekakve konjanike i do- 
vikne onima dolje: 

— Na ravnici vidim dva konjanika. 

— Zar možda Avare? —- Vida će i pogledavaše 
neprestano gore na hrast. 

— Jamačno da su oni — opet će momak i stane 
odmah silaziti s drveta. 

Kada je bio već dolje reče: 

— Obojica jašu kasom i praveći prema ovoj 
šumi ! 

— Da nije možda potjera za nama ?. —- stari će 
Davorko. 

— Sve moguće, — odvrati Mirko i ogledav se u 
naokolo upita: 

— Gdje su naši konji? —. 

— Eno ih! — Vida će, i pokaza rukom kroz 
rjedje dijelove šume, gdje su mirno pasli. 

Na to će Davorko : 

— Ako je tako, onda nema druge već odati 
na konje i brže dalje. Inače ćemo im opet pasti u šake. 

Kada je Vida čula te očeve riječi, strašno se 
uzruja pa zavapi: 

— Gospodine Bože, oslobodi nas od toga! Oče, 
Mirko, brže na konje! Bježimo! — [ učini kao da 
će prva priskočiti k svomu konju. 

Ali ju u to momak uhvati za desno rame i 
umiri ju: 

— Stani Vidice! Ne boj se ništa. Zar nijesam 
ja uz tebe? A dok je mene, tebi ne smije nitko ništa 
učiniti na žao, jer će inače poginuti od ove ruke! — 
i pri tom podigne u vis snažnu desnicu,. kao da će 
njome koga udariti. 

Te utješljive riječi ohrabriše opet djevojku i ona 
mu se još više prikuči pitajući: 

— Zar ne Mirko, da me ne bi nikomu dao? 

-— Ma nikoinu na svijetu! Tako mi svetih stri- 
jela velikog Peruna! — odvažno će momak. 

No, na to odmah nadoveže: 

-— Mi ćemo sada na konje i zaklonit ćemo se 

u najgušće grmlje, što se stere uz put. Ondje ćemo 

čekati onu dvojicu, što sam ih malo prije ugledao 
na ravnici. 

— Zar ne ćemo pobjeći odavle? — Vida će 
opet zabrinuto. 

— Ne, jagodice moja, to podnipošto. 

— A s koga si uzroka proti tomu? | 
i — Jer bi time navukli na se samo sumnju. Oni ko- 

njanici jaše upravo ravno ovamo. Sve slutim nekako 

da ih je morao sam Bleda poslati, da razvide oko- 
licu, i da nam njuše za tragom. Bleda znade vrlo 
dobro, da će Bajan pobijesniti kao divlji bik, kada 
mu reku, da si pobjegla. Pa da ne bude uz Kaga- 
novu srdžbu još i Bajanove, stari je pasji ujak ra- 
zaslao za nama jamačno najvještije Avare, ne bi li 
nas gdje uhvatili. No, ako mi dobre vile posluže i 
milost Perunova dozvoli, ne će im to uspjeti. Ako su | 
oni lukavi kao lisice, i ako imadu njuh ko i njihovi 
psi, to nijesmo ni mi bez tog obojega. Eto, već iz 
tolike daljine, ja sam svojim izvježbanim sluhom 
razabrao topot njihovih konja. 


Dok je to Mirko govorio, ponovno nakrene uho 
i upita: 

— Čujete li hrzaj njihovih konja? 

Davorko i Vida stanu pomno prisluškivati, pa 
kada se i po drugi put iz daljine javio otegnuti konjski 
hrzaj, potvrdiše otac i kći: 

— Zbilja! Dolaze sve bliže! 

— Na konje! — odmah će momak na to, i za- 
puti se prema konjima, koji su u blizini slatko pasli 
tečnu šumsku travu. 


Umornim konjima nije baš bilo po volji, kada 
su osjetili na sebi svoje jahače; jer bi se bili radije 
još odmarali i sladili tečnom pašom. Ali njihovi novi 
gospodari nijesu pitali za to, već su ih pognali dalje, 
i oni su kroz rjedje dijelove šume stupali sve bliže 
k glavnom putu, koji se vukao kroz ogromnu šumu. 
Za kratko primakli su mu se posvema i zaustavili se 
medju gustim ljeskovim grmljem. Momak prvi reče: 

— Ovdje nas ne _može tako lako uvrebati niti 
jedno avarsko oko, dok mi ipak vidimo svakog, tko 
će mimo nas proći. 

— Koliko razabirem iz tvojih riječi — prekine 
Davorko momka — ti si im nakanio stati na put? 
Hoće li to biti mudro i promišljeno? 

Ta Davorkova primjedba malo ozlojedi vatrenog 
i neobuzdanog momka, i on donekle uvrijedjeno 
odvrati : 

— Oče Davorko, vi dobro znadete, da ja ne či- 
nim ništa u ludo. Zar nijesu moje dosadašnje osnove 
bile dobre, pa će jamačno i ova. 

A Vida, koja se zabrinula, da ne bi izmedju 
Mirka i oca joj došlo možda do kakovih nesuglasica 
s te očeve primjeć be; umiješa se medju njih i reče 
prema ocu: 

— Pustite vi samo Mirku na volju. On će već 
sve dobro privesti kraju, kako je i ove minule noći, 

U to se već šumom razlijegao konjski topot, a 
razabrao se i razgovor izmedju dvojice konjanika, 
koji su onim časom čim su stupili u šumu, suspregli 
brzi kas svojih konja, te su ovi počeli stupati lagano 
i odmjerenim krokom. 

Mirko odmah izvadi iz tulca nekoliko strjelica 
i pruži ih staromu Davorku, šapnuv mu: 

— Oče Davorko, budite spremni! Kada nam 
dodju na dohvat, a vi samo odapnite junački. [to 
jednu za drugom. Oni nam ne smiju živi umaknuti, 
jer tim bi za nas nastupila samo još veća opasnost. 
Da jedan od njih umakne, mogao bi još njih više 
dozvati u pomoć, a tada teško po nas. Zato neka 
oba psa padnu! 

Zatim se uspravi na konja, i bez. velikog na- 
pora nategne luk, držeći ga .u pripremi, da samo 
odapne ubojitu strjelicu. 

Davorko i Vida iščekivali su velikom uzruja- 
nošću dolazak tih dvaju Avara, a svakojake misli i 
slutnje rojile im se glavom. 

— Jedva da smo sretno umakli — mišljaše Vida 
u sebi, — a eto već nove pogibelji. Jer, ako idu u 

istinu za nama u potjeru, tko zna, što se još može 
sve dogoditi. Bože, hoćemo li već jednom moći sklo- 
niti glave pod sigurni krov, takav krov, nad kojim 
ne će imati vlast avarska sila? 

A i u glavi samog Mirka radjale se takodjer 
slične misli, kao i u Vidinoj, samo što je on uz to 
još smišljao, kako će svladati onu dvojicu, koja su 
mu se približavala, i kako će udesiti dalnji bijeg. 

Sada je konjski topot bio sve jači, a razgovor 
obaju konjanika sve jasniji. 

Mirko prišapnu Davorku i djevojci: 

— Nijesam se prevario, Avari su. Na oprez! 
Nategnite tetivu! Kada ja pustim svoju, istodobno 
učinite i vi isto — i sagne se nad vrat i glavu svog 
konja pa stane vrebati kroz redje dijelove grmlja, jesu 
li već blizu. A kada su mu bili na dohvatu, ispravi 
se, stavi pred oko luk i odapne. Strjelica munjevnom 
brzinom proleti kroz šumsku zelen i zabode se ravno 
u prsa onomu Avaru, koji je jašio s desne strane. 

— Dobro je zgodio! — šapne veselo stari Da- 
vorko, kada se šumskom tišinom razljegnuo mukli 
jauk pogodjenog Avara i uplašeni povik njegovog 
druga, koji nije znao u prvi mah što se dogodilo 
s njegovim prijateljem. | 

Iz prostrijeljenih grudi izdišućeg Avara stane 
teći vruća krv, koja se pušila na hladnom jutarnjem 
uzduhu. Sve jače bljedilo razlijevalo mu se zde- 
pastim licem, dok nije posvema klonuo i srušio se 
na grudi svog druga, koji ga je bio baš u taj čas obu- 
hvatio raskriljenim rukama, da ne padne s konja. U 
taj tren prozuji uzduhom i druga strjelica od Da- 
vorkove ruke, koja je promašila svoj cilj, dok se treća 
zabola u vrat konju, koji je nosio prostrijeljenog 
Avara. 

Drugi Avar, kada je opazio, kako strjelica za 
strjelicom  zuji, i kako se motaju oko njega i nad 
glavom mu, pusti svoga izdišućega druga, koji lupi 
o zemlju poput klade i ondje ispusti dušu; dok on 
sam podbode svog konja, da umakne smrtnoj pogi- 
belji. Ali upravo u taj čas zazuji i peta strjelica, koja 

pogodi konja upravo medju rebra. Teško ranjena 
životinja tužno zacvili, kao što to znadu konji u očaj- 
nim i ljutim bojevima, propne se, zatetura i svali se 
Skupa sa svojim jahačem na zemlju. 

U Davorku i Mirku zaigra veselo srce, a bojna 
ćud pomiješana osvetoljubljem i željom za dalnjim 
prolijevanjem avarske krvi, pojavi se u jedan tren u 
tolikoj mjeri, da su i jedan i drugi istodobno, kao 
po dogovoru, potjerali svoje konje i s napetim luko- 
vima nasrnuli na Avara, koji se valjao i koprcao pod 
težinom svog ranjenog konja. 

— Umlatimo složno toga psa! — vikao je mo- 
mak Davorku i natjerao svog konja na Avara, koji 
je muklo zastenjao i zapištao pod udarcima konj- 
skih kopita. 

Taj divlji konjski ples po avarskim ledjima trajao 
je tek nekoliko trenutaka, a onda se na probijenoj 
glavi, zgaženom trupu i slomljenim udovima pojavila 
krv i zavila u odvratno crvenilo cijelog Avara, ko- 
jemu se na krvavim ustima i slomljenim zubima po- 
javila krvava pjena i umirali zadnji, slabi uzdisaji. 

— Dosta mu je! — primijeti Davorko, kada je 
vidio, da se pogano tijelo dijeli s još poganijom 
dušom. — Bože, oprosti nam, dok branimo život svoj! 

Momak, koji je sav izgarao od prevelike žedje 
i pohlepe za avarskom krvlju, ponosno pogleda Da- 
vorku u oči i glasom u kom je zvučilo neko posebno 
zadovoljstvo upita: 

— Oče Davorko, nije li ovo bilo mudro i pro- 
mišljeno ? 

A stari, koji je odmah shvatio, da ga momak 
hoće time malo da bocne za ono, što ga je nešto 
prije uvrijedio, odvrati: 

— Cast! Više ti ne ću prigovarati u takovim 
stvarima. Priznajem, da si u njima vještiji, makar 
si mnogo mladji od mene. 

Ove iskrene pohvalne riječi vrlo su godile momku 

'i on je posvema sretan i zadovoljan rekao: 

— Hej, samo vi mene poslušajte i bit će sve 
dobro! 

8 

Zatim je sišao s konja i pregledao oba Avara. 
Onaj prvi ležao je već ukočen i hladan, s prostrije- 
ljenim srcem i krvavim grudima; dok je u onomu 
drugomu još samo slabo i neuredno udaralo bilo. 

— I ovaj će za čas za onim prvim — primijeti 
momak, kada je iz avarskih tulaca vadio ia, 
metao ih u svoj i Davorkov. 

— Trebat ćemo ih jamačno još na našem pu- 
tovanju. 

Medjutim se i Vida provukla sa svojim konjem 
iz guštare i približila se k palim Avarima, pa kada 
je ugledala onog s prostrijeljenim grudima primijeti : 

— To je onaj, koji ie mene onako nemilosrdno 
bičevao onog jutra, kada su me bili upregli pod Ka- 
ganova kola! 

— Taj? — upita momak. — No, onda hvala 
mojoj dobroj sreći, da sam ga upravo ja rastavio 
s dušom. Dobru je dobio odmazdu za sve bičeve, 
što ih je svalio na tvoja uboga ledja. Poginuo je, 
kako zaslužuje! — i pri tim riječima pljune na 
mrtvog Avara, samo da si dade što više oduška 
svomu srcu. 

Onda se okrene k djevojci : 

— Znaj jagodice moja, ovako će biti svakomu, 
tko se usudi dirnuti u te! I ovaj te je mučio straš- 
nim bičevima, kako sama reče, ali ipak mu je svanuo 
plaćeni dan. Bez osvete ne smije proći niti jedan 
Avar! Zavjerio sam se noćas samom sebi, da ću ih 
nemilice klati do zadnjeg kucaja moga srca. ,Osveta 
Avarima!“ bit će moja lozinka dok budem mogao 
odapinjati strijele i udarati mačem! 

Rekav te riječi, sav je plamtio pravednim gnje- 
vom na svoje bivše tlačitelje, a iz žarkih očiju sije- 
vala mu vatra i srdžba. Vida ga je s ponosom pro- 
matrala ovako hrabra i puna pravednog gnjeva, pa 
si je mislila u taj čas: 

— Mirko je u istinu hrabar momak! Što god 
poduzme sve mu polazi za rukom. 

No o dalnjem razgovoru ne bijaše govora, jer 
ie stari Davorko prvi upozorio na to, da ne bi bilo 

ni probitačno, a ni mudro, da bi se još zadržavali 
na tom mjestu i u toj šumi. 

— Avari bi opet mogli otkale banuti, pa nas 
još i pohvatati, — reče, kada je momak stao kolebati 
bili ostali i dalje u toj šumi ili bi krenuli dalje 
prema jugu. 

— Mislite, da se ne ćemo još namjeriti na njih ? 
— Mirko će. — O, ti će psi posvuda njuškati: za 
nama! Samo da ih ne bi sreli u većim skupinama. 
S dvojicom, trojicom, makar i s četvoricom, još bi 
se izašlo na kraj, ali S većim odjelima teško bi bilo 
vojevati. 

— Ne dao Gospodin Bog niti dvojice više! — 
umiješa se Vida. — Još bi mogla i umrijeti od ne- 
prestanog straha pred progonom tih divljaka. 

Momak se na tu primjedbu nasmiješi, potjera 
konja i oni krenuše šumskim putem dalje. Jašili su 
dosta brzo, jer je i sam Mirko uvidjao, da bi ih mogla 
na brzo slijediti i druga avarska potjera, koja bi 
mogla biti jača od ove prve, koju su iz zasjede sretno * 
i brzo uništili. I premda je bio junačkog srca i ne- 
ustrašiv, ipak je želio, da se s njima više ne sukobi. 
U neprestanim i čestim okršajima s divljim i krvo- 
ločnim progoniteljima brzo bi mu smalaksale tjelesne 
sile, i on bi još mogao nastradati. A njegova smrt 
bila bi težak udarac za lijepu Vidu, jer ju onda ne 
bi imao tko više braniti pred avarskom osvetom. Na 
starog Davorka nije se momak mogao baš odviše 
osloniti, kada je bio i onako već slab i klonuo pod 
prijašnim životnim teretima i patnjama, koje su bile 
u njemu ubile svaku odvažnost i jaku volju. Ta i 
onaj odvažni čin od prošle noći ne bi bio on svojom 
domisli i voljom izveo, već jer ga je momak na to 
toliko pripravljao, nukao i bodrio. Istina, da je stari 
težio za onom prijašnom slobodom, i da mu je duša 
i srce strepilo i čeznulo za onim negdašnjim sretnim 
danima, koje je proživio u zlatnoj slobodi ; ali uslijed 
* svoje malodušnosti on bi još i sada bio ondje, gdje 
je bio još prošlog dana. Dakle u njega mogao se 
momak slabo ili nikako pouzdati. Vidica bi mu u 

okršaju s Avarima bila od slabe ili nikakove pomoći. 
I u njoj je još živio onaj stari strah pred avarskim 
nasiljem i okrutnošću. Samoj sebi nije još pravo vje- 
rovala, dali je istina, da je na slobodi, i da se nad 
njom ne viju više avarski bičevi, i njegove surove i 
divlje psovke. Njoj je bilo kao i onomu nesretniku, 
koji je proveo tri četvrti svoga vijeka u mračnoj pod- 
zemnoj tamnici, pa kada je nakon toliko godina opet 
stupio na Božje svjetlo i svježi uzduh, ostao je kao 
okamenjen, jer nije mogao više podnašati svjetla i 
slobode. Ocu i kćeri manjkala je odvažnost i hra- 
brost, koju je momak posjedovao u punoj mjeri. I 
zato je Mirku bilo tim teže, što nije morao samo 
neprestano misliti na dalnji bijeg i spas, već što je 
uza sve to morao još sokoliti i jednog i drugog na 
ustrajnost i srčanost. 

Negdje oko podneva posvema se uzduh stopio 
i stari Davorko reče: 

 — Vrijeme je tiho, a uzduh posvema topao. Bit 

će još prije noći kiše. 

I kako je god Davorko rekao tako se i ispunilo. 
Već prije nego li obično sunce zapada, počela je po- 
najprije sipiti sitna kišica, koja se sve jače stala spu- 
štati. Cijela daleka prostrana ravnica i sve šume 
navukle se kišnim oblacima tako jako i gusto, da 
nije bilo ni spomena, da će prije dan, dva prestati. 
Zemlja, koja se jedva malo prosušila od posljednje 
povodnje, opet se počela raskvašati. Umorni konji 
gonjeni upravo bez oduška i odmora bili su do ve- 
čera već smalaksali, i teško su vukli noge po ras- 
kvašenim i blatnim šumskim putovima. S njihovih 
uznojenih bokova i prsiju, te iz zaduhanih nozdrva, 
vijale se pare, koje su bivale sve gušće čim je kiša 
jače padala po uznojenim konjima. Ali i Vidici bivalo 
je od jake kiše već hladno i ona prva prekine šutnju: 

— Prokisla sam do kože. Morat ćemo prekinuti 
dalnje putovanje. 
14 fif— Dakako, — javi se i stari. — Već i radi 
samih konja moramo misliti na odmor, jer ako nam 
stradaju od napora bit će i nama teže. 

U to se bila već spustila noć, koja je uslijed 
nevremena pala prije nego li obično. Tama je bivala 
takova, da se jedva vidjelo na tri, četiri koračaja da- 
ljine. Tu tamu su bjegunci još jače osjetili, kada su 
zašli u nutarnjost same šume, gdje je bilo tamno kao 
u rogu. Gusto grmlje sa svojim granama svaki bi čas 
kojega od njih udarilo po glavi ili obrazima. Ali oni 
su unatoč toj tami ipak sve dublje zalazili u nutar- 
njost šume samo da budu sigurniji od uhoda ili pro- 
gonitelja. Debele kaplje kiše cijedile se sa starih, 
kvrgavih grana i zelenog lišća, i kada bi god prola- 
zili kroz gušće grmlje, sasule bi se stotine i stotine 
takovih debelih kapi i po glavi i po ostalom tijelu. 
I tek nakon poduljeg takovog šuljanja i veranja kroz 
šumsku guštaru, zaustavili su konje na jednoj maloj 
čistini. 

— Ovdje ćemo, — reče momak, kada je bistrim 
okom u mraku razgledao sigurni prostor. 

Sjašiv s konja, odmah je ukresao iz kremena 
iskre i upalio gubu, koju je razduvao i na nju po- 
ložio nešto malo tankog šiblja. Isprva nije htjelo 
šiblje nikako planuti, jer je bilo mokro od kiše, pa 
su i Mirko i Davorko morali neprestano duvati, dok 
se razgorilo. Vida je dotle sjedila na svom konju i 
drhturila od: zime, jer joj je odijelo bilo naskroz pro- 
kislo. Tek kada se oganj jače razgorio, počelo se na 
njoj sušiti kožnato odijelo, a i studen nije ju tako 
obilazila, jer ju je Mirko bio umotao u kože, koje su 
mu služile za sedlo. Osim toga usjekao je malenom 
sjekiricom nešto. hrastovog i bukovog granja i složio 
malu kolibicu, samo da kiša tolikom silom ne pada 
po dragoj mu djevojci. 

. Uz studen i umor javljao se i glad, koga nijesu 
imali čim drugim utažiti, van s ono malo slatkog 
korijenja, što im je bilo preostalo još od zajutarka, 
i što ga je bio stari Davorko spremio u dobar čas 
za njedra, kao da je predvidjao, da će im to još 
dobro doći. Dakako, da tih nekoliko zalogaja slatkog 
korijena nije bilo dostatno, da nahrani gladne želuce, 
no u nuždi morali su se i s tim malim zadovoljiti. 

I čim je ugodna toplina prostrujila cijelim Vi- 
dinim tijelom, počela je ona od umora i napora skla- 
pati vjedje s dugim i baršunastim trepavicama. 

— Jagodice, ti si pospana, — momak će, kada 
je opazio kako joj se glava naklanja na grudi. 

I skine sa sebe još svoje gornje ruho iz kozje 
kože, složi ga poput jastuka i stavi djevojci pod 
glavu, te ju još jednom brižno i nježno pokrije de- 
belim kožama zaželiv. joj: 

— Bio ti ugodan san. Zli dusi ne naudili ti, a 
ni crna Mora ne napastovala te u tvom slatkom snu! 

Ne dugo za tim počeo je i starog Davorka i 
tati drijem, na što će i njemu momak: ' 

— Lezite samo i otpočinite. Umorni ste. 

— A ti? 

— Ja ću dotle bditi, dok se vi prospavate. 
Mladji sam, pa mogu i više podnijeti nego li vi. Laka 
vam noć! 

Uz ugodno i lako djevojčino disanje javljalo se 
doskora i Davorkovo jednolično hrkanje. Mirko je 
neko vrijeme sjedio mirno i nepomično pokraj ognja, 
koji je sada veselo plamsao i svojim crveno-žutim 
svjetlom  razvjetljivao obližnje stare dubove i njihove 
debele grane. Mokro drvo pištalo je na gorućoj že- 
ravici i proizvadjalo čudne glasove, takove glasove, 
kao da gdje u daljini jauče kakovo malo dijete. I pri 
tom se sjetio onih starih, davnih priča o ukletoj 
djeci. . 

— Tako negdje pište i njihove duše i muče se 
u podzemnom svijetu —- mišljaše on kada je dulje 
prisluškivao pištanje sirovog drveta na vatri. 

I čim je više razmišljavao o takovoj ukletoj 
djeci koja traže pokoja po svijetu, bivalo mu je ne- 
kako sve ne ugodnije pri duši. Neka tajnovita boa-- 
jazan strujila mu tijelom a prolazili ga i nekakovi 
trnci. Još iz najraniieg djetinjstva sjećao se, da su mu 
majka i druge stare bake i susjede pričale, da kada 
čovjek čuje vrisak i plač takove djece, da će mu se 
jamačno dogoditi kakova nesreća. A toga si on baš 
nije želio, po gotovo sada gdje je išao u susret slo- 

bodnim danima, danima koji bi mu imali donijeti mir 
i sreću. Za takovim danima čeznuo je on već dulje 
vremena, a još više od onda kako mu je omilila Vi- 
dica. Pa sada, kada se već skoro dovinuo svome 
cilju, kada je već u glavnome bilo sve gotovo, da 
sada najednom opet dodje kakova nesreća i zapreka, 
koja bi mu imala razoriti i uništiti tu ružičnu i 
medenu sreću ? Pomisao na takova što napunjalo mu 
dušu i strahom i najvećom boli. 

— Zar nije bilo već dosta patnja i gorkih dana ? 
Zar me još imade stići kakovo zlo? — pitao se ža- 
losna srca i poduprv glavu o obje ruke zagledao se- 
u plamen, koji je svojim žarkim jezikom lizao kroz 
vlažni i raskvašeni uzduh, bacajući od sebe češće 
malene varnice, koje su naglo gasle u noćnom uz- 
duhu. 

A u taj par sjeti se i neke stare vračare, koja 
mu je bila već prije nekih šest godina gatala iz crta 
desne ruke i modre žile nad lijevim okom, da će ga 
u njegovoj najvećoj sreći zadesiti zla kob. 

Zato je mrmljao sam sobom: 

— Možda je već došao taj čas? — srce mu 
stalo udarati naglo i isprekidano, kao i lovcu kada 
u zasjedi osjeća blizinu željno iščekivane zvijeri. A 
to tim više, što je počeo samoga sebe uvjeravati, da 
ono pištanje i jaukanje ne potječe od mokrog drveta, 
već da su to u istinu duše uklete djece, koje su se 
nevidovno uvukle u onaj oganj, pa se muče na onoj 
žarkoj žeravici. 

Zato ga uspomena na te vračarine riječi stala 
napunjati nekom zebnjom i on je u svojoj duši go- 
vorio: 

— Perune, Perune, veliki bože! Ako otkloniš od 
moje glave možebitnu nesreću, ja ću ti prigodom 
svake svetkovine žrtvovati najljepše snopove žita i 
najčišći med! Zašto da me snadje zlo i nesreća, kada 
si mi dopustio toliku sreću da sam se dostao slobode 
i naskoro takodjer lijepe Vidice ? 

I nakon toga obećanja činilo mu se kao da mu 
je malo odlanulo pri srcu i da će riječi one stare | 

mrske vračare biti neistinite. Moć velikog Peruna 
jača je od moći sviju vračara na svijetu, i on ne će 
dozvoliti da postrada stvor koji ga toliko štuje, koji 
se toliko pouzdaje u njega i koji mu još za žrtve 
obećaje najljepše snopove žita i najčišći med. Na to- 
like prošnje i lijepe darove on se ne će jamačno 
oglušiti. Najposlije što bi on i imao od toga da ga 
snadje nesreća ? Ta on je bog, vrhovno biće, tvorac 
svega što je dobro, plemenito i uzvišeno, pa kao 
takav ne će i ne smije da uništi svog stvora, koji 
nije upravo ništa zla počinio osim, što je umlatio 
.nekoliko Avara i upalio njihove hringove. Ali to nije 
imalo biti zlo u očima slavenskog, boga, već na- 
suprot djelo dobro i dopušteno. Avari su bili divljaci 
ugnjetači slavenske slobode i razoritelji njihove. sreće 
i mirnog života. Zato je svaki takav ili slični čin 
imao biti još zasluga, jer su Perunu kao vrhovnom 
slavenskom bogu morali biti bliže Slaveni nego li 
Avari. 

Ovako i slično umovao je još dugo momak i 
uvjeravao samoga sebe, da će on još provoditi naj- 
sretnije dane uz lijepu Vidu, koju će doskora pro- 
glasiti svojom ženom. I pod dojmom tih budućih 
ljepših i sretnijih dana, prestao je misliti na plač 
uklete djece kao i na gatanje one vračare, o kom je 
dosele toliko razmišljavao, i koje ga je bilo u prvi 
mah natjeralo u neki strah i nemir. 

Pruće i suvarci bili su već dogorjeli i do sada 
veliki plamen bivao je sve manji. Mirko se trgne iz 
svojih sanjarija, okrene se i posegne rukom za hrpom 
pruća što mu je ležalo za ledjima, pa ga nešto na- 
baca na žeravicu, našto za čas nasta opet pucketanje 
i pištanje kao i ono prije. 

Kiša je još sveudilj lijevala, dapače još i jače 
nego li ono s večera kada su skrenuli u nutarnjost 
šume. Od dosade i osamljenosti počeo je i njega hva- 
tati drijem, ali ipak bi Svaki put širom i silom ras- 
klapao umorne vjedje, kada su mu se htjele sklopiti. 
Uslijed nevremena nije pravo mogao prosuditi koje 
je. doba noći, jer nije bilo zvijezda po kojima je on 


121 


točno žnao opredijeliti noćnu dobu. No ipak je na- 
gadjao, da je već morala proći ponoć, jer je u to 
doba kiša padala najvećom snagom, kao da su se 
prolomili svi oblaci. A on je iz iskustva znao, da iz- 
medju ponoći i zore nevrijeme uvijek nekako najjače 
bijesni. ' 

XI. 


Tek kasno s jutra slijedećeg dana prestala je 
lijevati pljuštavica, a odmah zatim stale se dizati iz 
šuma i prostranih ravnica guste magle, koje su u 
svoj plašt zavijale cijelu okolicu. Davorko se pro- 
budio već u prvi osvit zore, dok je Vidica otvorila 
lijepe svoje oči tek onda, kada je bilo posve vidno 
* u šumi, i kada je kiša tek tihano još sipala. Moguće 
bi bila i još dulje spavala, da ju nije probudio nešto 
glasniji očev i Mirkov razgovor, koji su se upravo 
dogovarali čime će utažiti glad, koji se bio već po- 
javio u većoj mjeri nego li ono sinoć. 

— No, kako si spavala jagodice? — upita ju 
momak kada je podigla glavu stoplih koža i stala 
trti desnom rukom snene oči. 

— Slatko sam spavala i mnogo sam sanjala — 
odgovori ona i podigne se gornjim dijelom tijela 
s ležaja, a lijepo i nježno lice odsijevalo je nekom 
srećom i zadovoljstvom. 

— Samo ako su sni bili dobri? — javi se Da- 
vorko. 

— Držim da jesu, — opet će Vida. — Vidjela 
sam u snu naš novi dom, koji je stojao usred nekog 
prostranog i zelenog polja, koje su sjedne strane 
štitile visoke planine a s druge opet nekakva velika 
nepregledna voda. Oh, kako je bila ta voda divne 
modre boje, upravo takove, kao i svod nebeski za 
čistog ljetnog dana, kada nema na njemu niti jednog 
oblačića. Ali na tom polju mi nijesmo bili sami, već 
je oko nas bilo na stotine ljudstva, koje nam se 
dragovoljno pokoravalo i slušalo naše zapovijedi. 
Mene su dapače nazivali svojom ,gospodaricom“ i 
. neprestano mi govorili da sam lijepa. 

— Eh, pa to ti i ja već rekoh nebrojeno puta! 
—— prekine ju momak. — Lijepa si kao gorska vila 
a i dobra si kao slatka jagoda. Zato te i ljubim i 
zvat ću te i ja od ovog časa svojom gospodaricom! 

Djevojka se smješkala na to Mirkovo ponovno 
ljubavno očitovanje, a tada je dalje proslijedila, gdje 
ju je ono bio prekinuo: 

— I sve je bilo lijepo na tom polju i medju tim 
bezbrojnim ljudstvom, samo si ti Mirko manjkao. 

— Qle! — pomisli momak u sebi. — Cudan 
san! Mene nije vidjela. Da i ovo .ne sluti na zlo? 

— Svuda sam te tražila očima ali te nigdje ne 
ugledah. Tada sam počela propitkivati za tebe, nijesu 
li te možda gdje vidjeli ? Ali mi je svaki upitani od- 
govorio: ,Ne poznam ga!“ 

— Zbilja? — momak će razdragano. — Ipak si 
najprije za me pitala? — a iz očiju mu odsijevalo 
neko zadovoljstvo i posebna razdraganost na te Vi- 
dine riječi. 

—- Tada si se najednom stvorio pred _ menom 
kao da bi niknuo iz zemlje i rekao si veselo: ,Vidice, 
ja sam ovdje! 

— A što si ti na to? 

—- He, što sam rekla — slegne ona prvstodušno 
S ramenima. — Bila sam vesela. U taj čas sam se i 
probudila. 

A stari Davorko koji je pomno slušao kćerino 
pripovijedanje oglasi: 

— Dao gospodin Isus da bi čim prije imali svoj 
tihi dom u kom bi već jednom našli mira i više sreće 
nego li dosele. A ne bi bilo na odmet kada bi nas 
tko izabrao za svoje starješine. Možda će se i u tom 
ispuniti sni. Ja u nje stavljam mnogo nade. Tako sam 
primjerice prije svoga bijega sanjao, da sam se otresao 
avarskog jarma, pa me evo sada u istinu na slo- 
bodi. Dao Bog, da bi ti Vidice još postala kakovom 
župankom! 

— Toga ja ne bi želio — uleti kao smrknuto 
Mirko starcu u riječ, — jer _ onda ju ja ne bi dobio. 
Ja nijesam župan, pa ne može biti niti ona županka. 

Uopće vi oče Davorko najednom visoko hoćete. Što 
će nam časti? Bolje nešto zemlje, nešto šume, neko- 
liko konja i goveda, pa koje ulište i bit će zadovolj- 
stva u obilju. 

— Eh, dobro si je poželiti i više toga, jer se od 
same ljubavi ne može živjeti! 

— Dakako da ne može, — prihvati momak. — 
Ali uzalud sve časti i bogatstvo ako nema u domu 
ljubavi i sloge! ' 

— Govoriš i ti pravo, — Davorko će i svede 
razgovor, da bi trebalo poći u lov za zecom ili srnom 
da si tečnom divljači okrijepe oslabjele tjelesne sile. 

— Mirko odmah prihvati Davorkov prijedlog, 
jer su se i ono malo prije upravo dogovarali glede 
lovine i jer je i samomu bilo stalo do toga da nešto 
ulovi, čim će si zasladati i okrijepiti prazni želudac, 
koji već drugi dan nije imao u sebi ništa čestita. 
Zato bez oklijevanja prebaci na ledja tulac sa strije- 
lama a u desnicu uze luk i zaputi se dublje u šumu. 

Davorko i Vida ostali su uz oganj i prinašali 
nešto suvaraka i debljih komada, kojima će podjari- 
vati oganj kada se bude pekla lovina. 

Dugo su oboje mučali. Otac je pazio na oganj 
i nabacivao na žeravicu suvarke, dok se djevojka ne- 
prestano nekud zamišljala i spominjala se sviju 
zgoda, tija još iz svoga najranijeg djetinjstva. U šum- 
skoj tišini i na dragoj slobodi osjećala se nekud 
sretnom i preporodjenom, tako sretnom da nije imala 
riječi kojima da izreče tu veliku sreću što joj je na- 
punjala svu dušu i srce. Ali ta njezina sreća bila bi 
još daleko veća, samo da ju nije češće mutila po- 
misao na Avare, koji će ih jamačno još proganjati, i 
na koje će bezuvjetno naići na svom bijegu. I zato 
je nekoliko puta u sebi rekla: 

— I zbilja na ovome svijetu nema tako vedrih 
dana a da ih nebi pomutio koji taj oblačić. 

A tada podigne svoje lijčpe oči prema ocu i 
upita: 

— Oj, oče, što mislite, hoćemo li se još gdje 
namjeriti na Avare? 

— Nema govora, — odvrati otac. — Psi njuše 
tako dugo za zečjim tragom dok ga i ne nanjuše. A 
takovi su i Avari. Svojom zašiljenom njuškom tako 
će dugo za nama vižlati dok nas nadju. Prepatit ćemo 
još. nešto jada i straha dok se dočepamo carskog 
zemljišta. A i onda još, tko zna, neće li se ta paščad 
otisnuti za nama i preko medja svoje države. Tim 
zvijerima nije ništa zaprjekom; niti voda, niti pla- 
nina, niti zlo vrijeme. Oj, da bi ih Gospodin Isus već 
jednom utamanio, da ne muče jadno čovječanstvo. 
Ti skotovi su prava paklenska čeljad. Jamačno, da 
niti andjeli koji su se pobunili proti Gospodinu Bogu 
nijesu bili opakiji i gori od njih! 

Rekav to podigne naglo glavu, naćuli uho i i stane 
pozirati prema onoj strani otkale je dopirao šušanj 
lišća i prasak suhog šiblja. 

Vida prva primijeti: 

— Mirko se već vraća! 

— Samo ako nam što nosi? 

— Nosi, nosi, — javi se momak koji je čuo Da- 
vorkove riječi i “izadje iz guštare, noseći u ljevici dva 
omašna, tusta zeca. 

— Ne ćemo biti gladni — primijeti, kada ih je 
položio na tlo pokraj ognjišta i skinuo s ledja tulac 
sa strjelicama, i stao se odmah spremati da oguli 
uhvaćenu divljač. Davorko mu je pri tom marljivo 
pomagao, dok je Vida u nekakvom izdubljenom ko- 
madu hrastovine prinašala vodu i polijevala krvave 
dijelove zečevine. Mirko je takodjer usjekao dva 
osrednja kolca, izdjelao ražnjiće i nataknuo na njih 
očišćene i raščinjene zecove, pa ih pristavio k vatri, 
koja je veselo plamsala i širila od sebe toplinu, koja | 
je godila u onom rashladjenom uzduhu. 

Za dobar sat bilo je meso pečeno i oni su se 
upravo s nekom pohlepom bacili na tečnu i slasnu 
zečevinu. A nije niti čudo da ih je bila osvojila ta 
pohlepa, gdje već skoro puna dva dana nijesu va- 
ljano založili. Onog dana kako su se spremali na 
bijeg nijesu mogli od same uzrujanosti ništa jesti, 
dok prošlog dana i noći nijesu osim gljiva i nešto 

malo slatkog korijenja imali ničim drugim utažiti 
gladi. Zato su sada tim pohlepnije i tečnije žvakali 
zečevinu, glodjuć i iste kosti, samo da ne ode pod 
kvar ni jedan trun mesa. 

Pa kada su nasitili želuce, odlučili su odmah 
krenuti dalje. Svoj put morali su nastaviti s dva 
razloga, prvo: da ih ne bi tko nanjušio u tom nji- 
hovom dosadašnjem skrovištu, a drugo što je kiša 
bila prestala padati, pa su opet mogli krenuti dalje. 
Doduše to putovanje nije išlo tako brzo kao prošlog 
jutra, jer je jaka kiša znatno raskvasila meku zemlju, 
pa su konji mjestimice jedva izvlačili noge iz blata. 
Osim toga bila se na mnogim mjestima razlijala ka- 
ljava voda po širokoj ravnici, pa se nije moglo pravo 
raspoznati, jesu li grabe ili je put. 

Poslije podne istog dana stala je ponovno pa- 
dati kiša, ali već ne u tolikoj mjeri kao prošle noći. 
No zato su oni usprkos tomu sve onako prokisli pu- 
tovali do večeri, kada su morali opet otpočinuti, irr 
konji već nijesu mogli dalje. 

U večer toga dana kada su opet legli na po- 
činak nekako su bili još veseliji nego li dan prije, 
jer se za cijelog puta nijesu nigdje namjerili na 
Avare, niti su gdje na obzorju spazili kakav sumnjiv 
znak. 

Zato je momak rekao svojim suputnicima: 

— Ako bude ovako i sjutra, onda smo već po- 
svema sigurni od avarske osvete. 

— I ja tako mislim — nadoveže stari — jer po 
mom računanju mi već nijesmo baš tako daleko od 
medja istočnog carstva. Rekao bi, da nas od Dunava 
dijeli tek nekoliko sati jahanja. I da nije ove nesretne 
pljuštavice i zamagljenog vidika, mi bi jamačno već 
vidjeli na obzorju obrise Sirmijske gore.! 

Te noći zaduvao je jaki sjevernjak, koji je ve- 
likom silom cijelu noć razganjao guste oblačine tako, 
oda je iduće jutro osvanulo čisto i bistro. Blaga ve- 
drina opet je razgalila svod nebeski, a na pročiš- 


1 Sirmijska gora = današnja Fruška gora u Srijemu. 

ćenom obzorju nije bilo više niti jednog oblačića. 
Sunce je nakon dvodnevnog nevremena opet pozla- 
tilo zelene šume, bujnu travu, te prostranu i nedo- 
glednu ravnicu. U svim nabujalim potocima, potoči- 
ćima, kao i u velikim močvarama, ogledali se zlatni 
sunčani traci, kao da se čude tolikoj vodi što se bila 
razlijala po prostranoj ravnici. 

Toga jutra posjedali su na svoje konje već u 
svu zoru. Modri nebeski svod, te zlaćani i blagi sun- 
čani traci nekako su im bolje prijali nego li prošla 
dosadna kiša. Veselije su potjerali konje, koji su 
gazili blato i kaljavu vodu, što je bila polegla po 
putu. | | 

Negdje oko podneva ugleda vješto i bistro Mir- 
kovo oko daleko, daleko, na ravnici nekakovu crnu 
točku, koja je isprva bila vrlo malena. On stane sve 
jače naprezati svoj vid, ne rekav u prvi mah nikomu 
ništa. Davorko i Vida nijesu niti opazili kako on ne- 
prestano napreže oči u daljinu, jer su bili nešto malo 
zaostali za njim. To je potrajalo dulje vremena, kada 
ona malena i daleka točka stane pomalo bivati veća 
i izrazitija. Gledajući ju dulje, stane se najednom u 
momku radjati neka sumnja i nemir. 

— Da to nebibili opet Avari? — sune mu na- 
jednom glavom. — Možda baš nas traže i proga- 
njaju ? 

I zagleda se još jače u onaj crni predmet na 
obzorju a sve veći nemir stao ga hvatati pri pomisli: 
što će biti ako su to u istinu Avari, i kuda će se 
pred njima zakloniti? On je svojim bistrim, daleko- 
vidnim okom dobro razpoznavao, da se tai crni i da- 
leki predmet približava upravo k njima, jer je od 
vremena do vremena bivao pomalo sve veći i jasniji. 
Ali radi znatne još udaljenosti nije mogao pravo ra- 
zabrati tko je i što je. 

— Ako su Avari — pomisli on opet — to bi 
najpametnije bilo da okrenemo konje i udarimo 
prema jugo-istoku. 

Ali pri pomisli da krenu opet natrag otkale su 
i došli, smrkne se njegovo čelo još jače nego li čas 

prije kada je ugledao onu sumnjivu točku na ob- 
zorju. 

— Zar da krenemo natrag? Zar da se i opet 
vratimo bliže prema onim kletim avarskim gnijez- 
dima ? Iz toga ne može ništa biti! Ne, podnipošto:- ne! 

No odmah mu se stane opet namitati pitanje: 

— Što onda ako su i ono Avari? Ne ideš li i 
tim putem u susret novoj pogibelji? 

I premda nije bilo odviše sparno kako znade 
obično biti iza kiše, kada naglo pripeče sunce, to je 
Mirko ipak bio po cijelomu tijelu tako mokar od 
znoja, kao da bi ga tko polio s kablom vode. Pri po- 
misli na novi susretaj s Avarima stala ga hvatati neka 
muka, uslijed koje se stao znojiti kao i slabo konjče 
komu natovare nemilosni ljudi preveliki teret. 

A onaj crni predmet na dalekoj ravnici bivao 
je pomalo sve veći. Jednom mu se dapače i pričini 
kao da njegove oči gledaju na tracima podnevnog 
sunca i neko ljeskanje. Zato on stane još pozornije 
posmatrati onaj udaljeni sumnjivi predmet. I kada 
se uvjerio da ga oči ne varaju i da uistinu razabire 
od časa do časa neko ljeskanje, odmah uvidi da to 
dolazi od sulica koje su se kad i kad zaljeskale na 
suncu. 

— Nema sumnje, Avari su! — promrlja on sada 
poluglasno, obazre se prema svojim suputnicima i 
uprv prstom u daljinu pokaza: 

— Hei, dali vidite onaj crni predmet? 

— Ja ga vidim, — odgovori Vida na Mirkov 
upit, dok je stari Davorko nadnio nad oči desnicu i 
zirnuo u označeno mjesto, takodjer izjavi da razabire 
nešto crna u daljini. 

Na što momak primijeti: 

— To su bez sumnje Avari! Već ih dulje vre- 
mena motrim. 

— Avari! — klikoše uplašeno i kći i otac na 
tu Mirkovu izjavu. 

— Strijele Perunove neka ih sataru! ogorčeno 
će momak. — Kud god krenemo, svuda se moramo 
nafnjeriti na njih! 

— Psi! Psi! Skiću se prostranom ravnicom kao 
i gladni vuci kad zimi traže plijena, — Davorko će. 

to ćemo sada? 

—> Držim, da bi najpametnije bilo da proiije- 
nimo pravac našeg putovanja. 

— Zar da krenemo natrag?! — otac će i kći 
eunoglasno. 


— Nipošto, jer bi se time samo opet vraćali 
bliže k njihovim hringovima — odgovori , .momak. — 
Mi ćema s mjesta skrenuti prema jugu. Drugog izlaza 
nema. Zato potjerajte jače konje. Još je vrijeme da 
im umaknemo. 


Rekav to skrene konja na lijevo a za njim Da-. 
vorko i Vida, koja se češće osvrtala prema onom 
crnom predmetu, koji se za njima takodjer pomicao 
na ravnici. 

I kao što su god one noći kada su bježali iz 
Bajanovog hringa tjerali svoje konje, tako su i sada 
udarali po njima vitkim šibama, koje su na uzno- 
jenoj dlaci ostavljale pruge od čestih udaraca. Brzi i 
inače ustrajni avarski konji teško su odmicali preko 
blatne ravnice, i pri tom duvali na nozdrve kao stari 
zapušteni mijeh. Po i onako već oznojenim boko- 
vima i prsima cijedio se još deblji: znoj, da je sva 
dlaka bila potamnjela i kao slijepljena. 

Djevojci je bilo vrlo žao siromašnih konja i u 
njezinom mekom srcu stala se radjati sve veća sa- 
milost za te uboge životinje, koje su zaduhane i uz- 
nojene morale pod silu bježati sa svojim jahačima i 
preko najvećeg blata jednakom brzinem kao i preko 
tvrdog travnika. 

Dobra pol sata nakon takovog brzog jahanja 
osvrne se Mirko, da vidi što je s onima u daljini, ali 
kada se osvrnuo opazi na svoj užas da se i onaj 
crni predmet pomiče skoro istom takovom brzinom 
kao i oni. 


Zato i reče: 
— Opazili su nas! Gledajte samo kakovom se 
brzinom pomiču za nama. Jamačno i oni sumnjaju na 

fas. Nema više nikakve sumnje, to su Avari koji su 
razaslani za nama u potjeru. Bježimo! 

Ove riječi zabrinuše još više Vidicu i prijašnje 
samilosti koja se bila pojavila u njenom srcu za za- 
dahtane konje brzo nestade, pri pomisli na vlastiti 
Spas. 

Taj neobični divlji bijeg trajao je skoro negdje 
sve do onog časa kako se sunce stalo jače spuštati 
na zapad. A tada im najednom pukne pred očima 
površina širokog i veličajnog Dunava, koji se svojim 
prostranim koritom mirno i dostojanstveno pomicao 
dolje na istok. Zadnji sunčani traci kupali se u nje- 
govim srebrenastim valovima, a večernji ruj odra- 
žavao se na glatkoj vodenoj površini, koja je u taj 
čas poprimila prekrasnu žarko-rumenu boju. 


— Rijeka! — klikne iznenadjeno djevojka, kada 
ju je ugledala u veličajnoj rumeni. 

A stari Davorko uočiv opet nakon tolikih go- 
| dina vrhunce Sirmijske gore što se svojim sjevernim 
krajem strmo spuštala prema Dunavu, sjeti se i opet 
svojih prošlih dana. Srce mu jače zakucalo i on će 
svojoj kćerci: 

— Dijete, to ti je ta rijeka, preko koje su te 
avarski psi prije nekoliko godina prevezli s tvog slo- 
bodnog roditeljskog ognjišta u ropstvo. Na desnoj 
njezinoj obali steru se prostrane livade, guste šume 
i ravna polja kuda je nekoć stupala tvoja noga. Tamo 
se nekoć dizao naš dragi dom, koga nam uništiše 
one noći, kada je pao tvoj dobri djedo i tvoja dva 
brata. 

Pri ovim riječima zadrhtao mu glas tako tužno 
i bolno. A taj drhtavi starčev glas u kom je počivala 
sva njegova negdašnja sreća, sva bol i prošlost, doj- 
mio se bolno ne samo kćeri njegove već i samog 
Mirka, koji ga duboko u sebi požali: 

— Sirotan Davorko, teško mu je gdje se opet 
sjetio prošlih dana! 

Ida ga barma donekle odvrati od tih tužnih 
uspomena okrene se prema njemu: 

Dolazak Hrvata. 9 

— Oče Davorko, sada nije vremena za jadi- 
kovke, gdje nam je za ledjima potjera i opasnost! 
Mislite radije na budućnost. Kad uhvatimo desnu 
obalu onda smo već svoji. 

Medjutim je zamišljenog starca prenuo šum rijeke 
kao i klepetanje ptica _ močvarica, koje su na svojim 
dugim krakovima bezazleno bazale i capkale po ka- 
ljavoj obali zarasloj gustim šašom i visokom trskom, 
koja se lagano ljuljala na predvečernjem povjetarcu. 
On podigne donekle spuštenu glavu, zagleda se u 
veličanstvenu rijeku i još jednom duboko uzdahnu. 
U očima mu počivale dvije, tri, vrele suze, koje mu 
izmamiše minule_ uspomene, i koje se caklile u zad- 
njem večernjem ruju, što se sve više gubio na vrhun- 
cima pitome Sirmijske gore. 

A kada su bili tik rijeke, upozori stari: 

— Djeco, mi ne možemo podnipošto preko 
rijeke! 

-—— Zašto? Zašto? — brzo će i u jedan glas i 
momak i djevojka. 

— Zar ne vidite, da su konji odviše zadahtani 
i umorni. Ovo je bio ne samo za ljudske, već i za 
konjske sile odviše veliki napor. Jadne su životinje 
već tako izmučene, da bi ih sila nabujale rijeke mogla 
svladati, a mi bi pri tom posve lako našli takodjer 
smrt u hladnim valovima. Osim toga smo ovaj čas i 
vrlo uznojeni, pa bi nepromišljenim skokom u hladnu 
vodu navukli na se vrlo tešku bolest. 

— Već što ćemo? 

— Zar ćemo čekati na ovoj obali, dok nas su- 
stignu Avari? — vikne očajno uplašena djevojka. 

— Moramo se nekuda sakriti na zgodno mjesto, 
najbolje u ovaj gusti šaš. Držim, da bi tu bili dosta 
sigurni. Osim toga i noć će nas posvema zakriliti, 
dok oni dodju do rijeke, pa ćemo pod njezinim okri- 
ljem biti sigurniji pred njihovim progonom. 

— Oče Davorko, ne zamjerite mi, — vikne le 
voljno momak — ali vi stavljate takav prijedlog, kao 
da ste izgubili pamet! Zar u ovako opasnom tre- 
nutku, gdje nam prijeti najveća pogibelj od Avara, 

da ovdje: prekrštenih ruku čekamo na njih? Nipošto! 
Ja sam za to, da odmah krenemo naprijed. 

— Ija!ija! — djevojka će, i baci pogled prema 
sjeveru, gdje su još prilično daleko na ravnici jezdili 
avarski progonitelji. 

Davorka je ozlovoljio ovaj odlučni prosvjed 
mladih, i on im na to odvrati: 


— Pa kada već ne ćete uvažiti moj prijedlog, 
to krenimo bar kroz ovaj šaš. Time ćemo donekle 
zavarati Avare i izniknuti njihovim bistrim očima. 
Dok oni dodju do nas, biti će već noć. A dok budu 
tražili u večernjem sutonu trag naših konja, mi ćemo 
već biti na drugom kraju šaša. A dotle ćemo se 
barem malo rashladiti od napornog jahanja i moći 
ćemo bez opasnosti u rijeku. 


| — To već, — prihvati momak. — Ta vam je 
pametnija i zgodnija. 

I po tom zakrenuše s konjima na nekoliko sto- 
tina koračaja niže u gustu trstiku i sabljasti šaš, koji 
su bili svojim uzrastom segnuli visinu za podrug čo- 
vjeka. Zakrećući i verući se amo i tamo kroz to mo- 
čvarno bilje, koje je šuštalo i savijalo se pod konj- 
skim kopitima, željno su izgledali, hoće li skoro izaći 
iz te močvarine, koja je širila čudni i teški zadah, 
po gnjiloj travi i raskvašenoj zemlji. Skoro dobra 
pol sata provlačili su se lijevom obalom rijeke, dok 
su opet izašli na čistinu, koja se po malo spuštala 
prema rijeci. A na ovom mjestu bio je i Dunav naj- 
uži, pa su se mogli prije dočepati desne obale, koja 
je već spadala pod vlast istočnog carstva. 


Medjutim se bila već i noć spustila nad zemlju, 
i svojim tajanstvenim plaštem umatala u san trudne . 
ljudske glave. Već se posvema izgubilo i večernje 
rumenilo na zapadnom obzorju, kada su se oni stali 
spuštati prema samoj rijeci. Veranjem kroz šaš i 
trstiku bili su se ipak malo osušili od znoja i odah- 
nuli se od brzoga i napornog jahanja, pa su mogli 
bez bojazni po svoje zdravlje zaplivati u hladnu rijeku, 
koja je bila nabujala od prošlih višednevnih kiša. 

* 

Ali prije, nego li su njihovi konji zagazili prvim 
nogama u vodu, šapne Mirko Davorku i djevojci : 

— Zaustavite malo vaše konje! — i nakrenuv 
uho prema gornjoj strani obale stane prisluškivati. 

Vida, koju je morio i strah i znatiželja, primakne 
se k momku i upita: 

— Idu li još za nama? 

— Ne bi rekao, — odvrati momak. — Nije ništa 
čuti osim šuma rijeke. Jamačno su izgubili u kaljuži 
trag naših konja, pa sada ni sami ne znadu, kuda bi 
zakrenuli. 

— Dao Gospodin Isus, da je tako! — Davorko 

će veselo. — To će nam biti samo u prilog. 

| — Jamačno, da sada u šašu traže tragove naših 
konja, — opet će momak, kada nije čuo ništa osim 
šuma rijeke i kreketa koje žabe, što se javljale po 
močvarnoj obali. 

Ove donekle utješljive riječi razvedriše naobla- 
čeno Vidino čelo, i ona puna neke posebne pobož- 
nosti, baci zahvalni pogled prema večernjemu nebu, 
koje se bilo osulo_ milijunima sitnih zvjezdica, koje 
su mirno treperile u onim dalekim i neizmjernim 
otajstvenim prostorima, kazujući čovjeku, tomu crvu 
zemaljskomu, svemogućnost i veličinu Vječnoga i Naj- 
svetijeg. 

Dva debela sata iza sunčanoga zapada, kada ih 
je već prilično minuo prvi umor, i kada su se odijela 
na njima osušila od znoja, posjedaše ponovno na 
konje. Momak se bio već prije toga uvjerio, da nema 
nigdje u blizini nikakve opasnosti, i oni se“spustiše 
posve tiho i nečujno k rijeci. : 

Vidici je bilo čudno pri duši, kada je njezin konj 
prvim nogama stupio u rijeku. Nekakova posebna 
studen prostrujila joj cijelim tijelom, kada joj je voda 
doprla do koljena i stala ju hladiti.  Bojazan ju za- 
okupila u tolikoj mjeri pred dubokom i širokom rije- 
kom, da bi bila najradije okrenula svog konja prema 
obali. Ali tada se sjeti Avara, svog ropstva i svih 
gorkih dana, što ih je proživjela pod udarcima avar- 
skih bičeva i njihovog zuluma. A pomisao na divljeg 

i odurnog Bajana tako ju ustrašila, da je sama sebi 
rekla : 

— Strašan je to život! Kreneš li natrag, pasti 
ćeš opet u avarsko ropstvo ; kreneš li naprijed, zijeva 
pred tobom na svakom koraku otvoreni grob u hlad- 
nim valovima te duboke rijeke! Nikako dobro ! 

Ali kada je razabrala u noćnoj tami — razsvi- 
jetljenoj tek slabim svjetlom zvijezda, — kako njezin 
otac i Mirko neustrašivo sjede na konjima, i kako 
se s najvećim mirom pouzdaju u hitre i ustrajne 
konje, prodje i nju prijašnji strah. Znala je ona, da 
avarski konji ako su i maleni, ali da su ustrajni u 
svemu, pa tako i u plivanju. Ta nijesu samo jednom 
preplivali mutnu Tisu i plovki Dunav, već na stotine 
puta prelazili su s jedne obale na drugu, noseći svoje 
avarske gospodafe na daleke i krvave vojne. Osim 
toga bila je čvrsto uvjerena, da će ju dobri Bog još 
i na toj valjda posljednjoj zaprjeci očuvati zdravu, 
i ne će dozvoliti da podlegne u onom trenutku, koji 
joj je nosio ljepši i novi život. 

No jedva da su došli na trećinu rijeke, javi se 
odnekale s obale otegnuti konjski hrzaj kroz noćnu 
tišinu. Konjče, na _ komu je jašila Vida, zastrigne 
odmah ušima, podigne ih i takodjer snažno zahrže. 
Na ovaj hrzaj nastalo je na obali još jače hrzanje, 
samo što se nije sada javljao jedan konj, već više njih. 


— Peruna mi! — klikne momak —, evo nam 
ih za ledjima! Strijela ih njegova spržila, kako su 
nam se tako brzo i nečujno primakli. Sam Črt! ih je 
prenio na svojim crnim krilima tako naglo ovamo! 
I baciv očima na desno prema gornjoj obali, opazi 
iza sebe i vatru, koja je čudno plamsala nad onom 
močvarom, što su ju prije nekog vremena prošli. 
Upozori na to i Davorka i kćer mu, rekav: 

— Eno ih! Nešto su upalili! 

— Trstiku i šaš, — stari će. — Jamačno misle, 
da smo se sakrili medju tom travom, pa su nam 
htjeli malo pokaditi. 


1 Zli duh. 

— Ali gdje su samo bili dok smo se mi izvla- 
čili iz šaša? — zabrinuto će djevojka i udari konja, 
da prestane hrzati. 

— Jamačno, da nijesu bili daleko od nas. 

— Ili nas nijesu odmah uočili u mraku. 

— Hvalimo gospodinu Isusu, da. nijesmo na- 
basali na njih, — opet će stari. — Možda nijesu bili 
dalje koju stotinu koračaja. Upravo čudo božje, da 
smo ovako sretno zaplivali u rijeku. 

Tek što je on to dorekao, zazuji nešto oko njih 
i povrh njihovih glava. Davorko i Mirko odmah se 
dosjete jadu, pa rekoše, kao u jedan glas: 

— Nanjušili su nas! QGdapinju strjelice za nama. 

I u istinu :nekoliko je strjelica palo pokraj njih 
u vodu. A momak će zabrinuto: 

— Tih pasa mora biti dosta, kada tolike strje- 
lice zuje za nama. 

No on nije još pravo niti dorekao svega, kada 
osjeti u lijevom-ramenu strašnu i nenadanu bol. Jedva 
se suzdržao, da nije vrisnuo od bijesa i boli, što ga 
je vješta avarska ruka zgodila i u crnoj noći. 

— Ranjen sam! — izusti muklo. 

— Ranjen si? — krikne Vida bolno i puna straha. 

— Qdje?! — brzo će i zabrinuto :Davorko. 

No momak uza svu tu nesreću nije izgubio snage 
ni duha, već se s konjem posve približio djevojci, 
govoreći drhtavim glasom: 

-— Ne boj se, jagodice moja! — Malo su mi 
samo kožu oderali. Inače ništa! Ništa! 

Ali u istinu je momku za neko vrieme postalo nekako 
teško i čudno. Preu očima mu bivalo tamno, kao da se 
navukla preko njih kakova mrena, i nije mogao šaravo 
ništa razabrati, niti raspoznati kao prije. Osim toga 
stala ga mučiti i nekakva težina, i on bi bio jamačno 
pao s konja, da je bio išto slabiji. Ali jaka njegova 
narav ipak je još neko vrijeme odolijevala; pa kada 
su stupili na desnu obalu rijeke, gdje su bili posve 
sigurni od progona avarskih konjanika, KSO je 
ipak momak: 

— Sada smo na zemljištu istočnog cara! Pe- 
rune. veliki bože Slavena, hvala ti! 

XII. 


Bez buke i može se reći bez povećih poteškoća 
i zaprjeka, stiglo je napokon poslanstvo istočno- 
rimskog cara Heraklija, a pod vodstvom centurijona 
Mauricija, do medja daleke »Bijele i i. Velike Hrvatske“. 
Veličajni i šumoviti Karpati svojim oštrim vrsima već 
su umatali svoje staračke glave. u prve jesenske magle. 
Sjevernije podneblje nije bilo tako svijetlo i oku milo 
i ugodno, kao ono tamo daleko dolje na toplom jugu, 
uz tihu Savu i veličajno Jadransko more. Centurijon 
Mauricije i njegova pratnja, koja je najveći dio svog 
života proživjela daleko na čarnim obalama tople 
Dalmacije i blage, bogate Panonije, nije se mogla 
nikako priviknuti hladnom i oštrom podneblju, što se 
steralo sjeverno. od šumovitih i silnih Karpata. Bi- 
valo im je nekako tjeskobno oko srca, kada su ugle- 
dali one mršave i puste krajeve, u kojima je boravio 
hrabri i žilavi narod hrvatski, kojemu dodjoše u po- 
hode, da ga umole za pomoć proti sjedinjenoj avarsko- 
perzijskoj sili. 

Prošav šumovite planine i traljave, blatne putove, 
stigoše napokon do glavnog župskog mjesta, u kom 
je stolovao poglavica hrvatskih plemena sa svojom 
braćom. .Samo to glavno mjesto sastajalo se tek od 
nekoliko malenih. drvenih kolibica, a steralo se usred 
neke ogromne šume, da bude sigurnije od neprija- 
telja, koji su u ono davno i nesigurno doba bili 
tako česti i obični. Samo odaslanstvo teško da bi 
bilo tako lako samo našlo sjedište hrvatskog pogla- 
vice, da im nije put kazivao jedan od urodjenika. 


Stigav carsko poslanstvo na prag poglavičine 
kuće, izadje mu u susret sam poglavica Hrvat sa 
svojom braćom: Klukom, Lovelom, Kosencem i Mu- 
hlom, te dvim sestrama Tugom i Vugom. Najmladja 
sestra Vuga, držala je na drvenom pladnju komad 
raženog hljeba i nešto soli. 


Centurijon. sjašiv S Konig, pozdravi poglavicu 
riječima: 

— Bio zdrav vodjo junačkog naroda! Blagoslov 
Boga jedinoga i velikog počivao vrhu tebe i tvog 
naroda! Dolazim s daleka istoka, iz samog Carigrada 
od cara Heraklija, i nosim ti njegov pozdrav i pri- 
jateljstvo ! 

> — Neka bude tako, kako si zaželio, — odvrati 
krepki poglavica, dohvati od sestre Vuge drveni pla- 
danj s kruhom i solju i zanudi ga rimskome vodji. 


— Uzmi, — reče mu — komadić hljeha i mrvu 
soli, prije nego li prestupiš prag moga doma! To je 
naš davni običaj, da svakog gosta zanudimo tim 
"Božjim darovima. Time ti dajemo u našoj kući istu 
takovu vlast, kao što ju posjedujemo i sami. 

= —1 kada okusiš od hljeba i soli — javi se drugi 
brat Kluk, momak snažne vanjštine i živih očiju, — 
jamčimo ti, da se ni tebi ni tvojoj družini ne -će do- 
goditi nikakvo zlo ni nepravda u našoj zemlji. Sada 
stojiš pod našom zaštitom ! : 
— O tom sam duboko uvjeren, — odgovori 
Mauricije kroz tumača. -—— Čuo sam već od prije, da 
je gostoljublje u vašoj zemlji sveto. 

— Istinu si rekao! — potvrdi poglavica Hrvat 
i povrati pladanj s preostalom solju i kruhom sestri 
Vugi, kako je centurijon malo okusio jednoga i drugog. 


A kada su unišli u kolibicu, zanudi Hrvat posla - 
.niku, da si otpočine na niskoj drvenoj klupi, koju 
je bila sestra Tuga brzo pokrila ogromnom medvje- 
djom kožom. 
| Kada su posjedali, prihvati Hrvat prvi: 

— Ti dakle tija iz Careva grada? 


— Da, — potvrdi Mauricije. — Dolazim u važ- 
nom poslu. Moj car me šalje do tebe, da isprosim u 
tebi i tvom narodu saveznika za veliku vojnu, što ju 
spremaju Avari na Carigrad. S njima će se združiti 
i Perzijanci, narod velik i ratoboran, što boravi tamo 
daleko na istoku našeg carstva. 

.Hrvat na te riječi zareda okom po svojoj mla- 
djoj braći, koja su stojala iza njega, kao da ih pita 
što misle? Pa nakon kraće šutnje reče: 

— Za danas ne možemo uglaviti još ništa, jer 
je u našoj zemlji običaj, da ne odlučuje samo vodja 
već cijela župa, sav narod. Zato ću ja još danas 
razaslati svoje glasnike po cijeloj župi, da pozovu 
narod na zbor. Sva plemena i sve zadruge i rodovi 
neka vijećaju o ponudama tvoga čestitog cara. Ti ćeš: 
im sam saopćiti careve želje pa neka onda odlučuju. 
No mnijem već unaprijed da će pristati na vaše po- 
nude i prošnje. Za pet, najdulje za šest dana, bit će 
već svi sakupljeni ovdje. A dotle ćeš se moći ti i 
tvoja pratnja otpočinuti od duga i naporna puta. 


> I još istog dana raštrkaše se Hrvatovi glasnici 
na sve krajeve da pozovu braću na veliki zbor, u kom: 
se imalo odlučiti nešto važna i znamenita. 


Pa kada je šestog dana zarudila zora na da- 
lekom istočnom obzorju, već su na prostranoj po- 
ljani iza prašume čekali sakupljeni Hrvati na svog 
vodju i carskog poslanika, koji su stigli onamo kada 
je sunce bilo odskočilo neka tri, četiri koplja na ob- 
zorje. : 

Glasnim povicima, punima radosti i oduševljenja 
pozdravljao je narod svoga hrabrog i ljubljenog vodju, 
kao i carskog poslanika, jer je bio gost njihovog po- 
glavice. Divili su se njegovom vatrenom konju i bo- 
gatom, rimskom, pozlaćenom oklopu, šljemu i oružju, 
što se na njemu blistalo poput sunčanih trakova. 


Pa kada su utišali izražaji radosti i srdačni po- 
zdravi, stupi Hrvat na sredinu i zvonkim, krepkim 
glasom prihvati: 

— Braćo Hrvati! Sazvao sam vas iznenada na 
današnji zbor. Važni su tome razlozi. Slavni i veliki 
Heraklije, car istočno-rimskog carstva poslao je do 
mene svoga uglednog vojskovodju, plemenitog Mau- 
ricija s pratnjom i bogatim darovima, moleći nas: da 
mu pomognemo u teškoj vojni što ju mora zapodjeti 
na obranu svoje zemlje i prijestolnice, proti divljim 
Avarima i Perzijancima . : . Taj ugledni: poslanik stoji 
evo pred vama i on će vam sve reći što mu je njegov 
car naložio ,, , 

— Neka samo govori! — rekoše nekoji starje- 
šine. i stupiše bliže: k svome vodji. 

A Mauricije razumjevši znak progovori: 

— Hrabri i čestiti Hrvati! S daleka istoka, tamo 
s obala čarnog Bospora, s obala najljepšeg: grada 
ove zemlje, s bogatog Carigrada, došao sam po na- 
logu svoga cara ovamo na hladni sjever, u vašu 
zemlju, do vas i vašega uglednog vodje. Heraklije, 
moj uzvišeni i plemeniti vladar šalje. me k vama, da 
vas u njegovo ime uprosim za pomoć i prijateljstvo. 
Na veliko naše carstvo sprenra se teška oluja, stra- 
hovita sila združenih Perzijanaca i Avara. Lukavi 
Kosru i divlji Kagan odlučiše da navale na biser 
našeg carstva, na velelijepi Carigrad, i da-ga podlože: 
svojoj vlasti. Nije dosta da su porazili tolike narode 
i poharali mnoge zemlje, da su ucviljeli: tolike majke 
i ljube, već hoće da još unište i rimsko carstvo, pa: 
da: na zidinama do sada ponosnog Carigrada ra- 
zviju svoj barjak! Sila je njihova- velika: i brojna: 
Avari se sami hvale, da ih je toliko koliko pijeska u 
moru i zvijezda na nebu! Proti tolikoj sili mi nijesmo 
uza sve naše brojne. legije (čete) mogući odoljeti. 
Mi trebamo saveznika, koji će biti hrabriji i neustra- 
Šiviji od samih: Kaganovih čopora, pred kojima drhće 
danas skoro sav svijet. Mi trebamo takovih savez- 
* nika, koji ne će strepiti pred divljaštvom i srčanošću 
bijesnih Avara, već koji će se moći s njima dostojno 
mjeriti. Uopće trebamo saveznika, pred kojima se 
susprežu i sami Avari!... A takav saveznik. bili bi 
ste samo vi, hrabri i krepki Hrvati! Dobro nam je 
znano, da na vas i vašu zemlju nijesu se još: usudili 
udariti ti vaši i naši divlji susjedi. Nama je i to znano, 
da se oni žacaju upravo pred vašom bojnom vje- 
štinom, i da u vama vide opasne susjede, koje je 
najbolje pustiti u miru. U vas ne vlada nesloga i 
nazloba, kao u vaše nesretne slavenske braće De- 
čana, Pšovana, Čeha i Dudleba, s kojima sada vo- 
juju. A ta lijepa sloga čini vas jakima i nepredo- 
bitnima. Iz te sloge proizlazi vaša snaga i sila, | 

dok budu Hrvati ovako složni kao što ste vi sada, 
ni jedna vas:ne će sila svladati! Čuvajte tu slogu, 
jer dotle ste svoji i jaki!... Mi smo doduše mislili i 
na savezništvo s Kazarima, koji žive oko rijeke Volge, 
ali oni su isto tako divlji kao i Avari, pa bi od njih 
imali slabe koristi. Mi želimo upravo s vama prija- 
teljstvo i savez, jer ste ne samo hrabri već i pleme- 
niti. Vaše gostolublje i sav domaći život pokazuje, 
kako ste vi čestiti i dodri! 

— Pravo je rekao! Lijepo je rekao! — stale kli- 
cati starješine pojedinih zadruga i rodova na laskave 
centurijonove, riječi. 

— A dobar glas o vama i vašoj hrabrosti dopro 
je tija i do bijela Carigrada, do moga dičnog cara 
Heraklija, koji me evo posla k vama, moleći vašu 
pomoć i prijateljstvo. Vi ste hrabri i pravdoljubivi, 
pa se vaša plemenita srca ne će odbiti od onih, koji 
se utječu k vama za pomoć i prijateljstvo. Ja sam 
uvjeren, da ćete vi prihvatiti naše iskrene i prija- 
teljske ponude, i da ćete nam pohrliti u pomoć... 
Naše združene sile mogle bi zadiviti cio svijet a uni- 
štiti preuzetnost i obijest Kagana i Kosrua!... Oni bi 
jaki i združeni nakon pada istočnog carstva mogli 
uništiti i vašu slobodu i nezavisnost. Tko zna na što 
bi ih tada natjerao njihov jogunluk!... 

to velite braćo na sve ovo? — upita Hrvat, 
kada je dovršio Heraklijev poslanik. 

— Što drugo, već da ćemo pomoći onima koji 
se utječu u našu hrabrost, i koji ovako lijepo mole 
našu pomoć? — stali oduševljeni Hrvati sa svih 
strana i okupljali se oko svog poglavice i centurijona 
Mauricija, komu oči zaiskriše od radosti, kada je ra- 
zumio poklike i odgovor Hrvata. 

 — Vaš napor i vaše prijateljstvo ne će biti ne 
nagradjeno. Moj vam car poručuje i obećaje na moja 
usta, da sve one zemlje iz kojih istrijebite te avarske 
zvijeri, bit će vaše. I tko bude želio, moći će se slo- 
bodno i nesmetano nastaniti u tim _ zemljama. Nitko 
vas ne će tamo smetati, i bit ćete svoji i slobodni 
kao što ste i ovdje. A ja sam uvjeren, da kada vaše 

oči ugledaju one blagoslovljene i lijepe zemlje, da 


ćete 'brzo zaboraviti na ovu hladnu i tužnu. Daleko 


tamo dolje na jugu naći ćete prostrane pašnjake za 
svoje konje i stada; naći ćete hladovite i pitome 
Šume, gajeve i dubrave. Vaše će se oko nasladjivati 
na onim dalekim, plodnim njivama i: poljanama, na 
kojima radja plemenito žito. A tek oni ponosni bre- 
žuljci na kojima dozrijeva žarka vinska kapljica, koja 
više vrijedi od vaše medovine. Pa one veličajne ri- 
jeke u Panoniji, u kojima imade obilje ribe i hrane; 
a tamo još dalje dolje na jugu  veličajno sinje more, 
to glatko i nepregledno vodeno zrcalo; u kom se po- 


nosno ogleda silni svod nebeski!.:. A nada sve ono | 
toplo, blago, podneblje, gdje imade više vedrih dana 
nego li ovdje tmurnih i naoblačenih... Srce će se 


vaše uznijeti za onim divnim krajevima, koje je višnji 
Stvoritelj nadario svakim blagom i miljem! Zar 
nije bolje i pametnije, da te prekrasne predjele zapo- 
sjedne takav hrabri i pravdoljubivi narod kao šlo ste 
vi, nego da po njima harači divlja sila avarska? Pod 
vašom marnom rukom te će zemlje procvasti još većim 
blagostanjem i vi ćete s ushitom blagosiljati onaj 
sretni čas, kada ste ostavili ove hladne planine i mrke 
puste krajeve... Vi ćete u susjedstvu i prijateljskim 
snošajima s našim carstvom steći ugled i stupit ćete 
u kolo naroda naprednih i prosvijetljenih. Vi ćete 
biti još narod velik i slavan, jer vaša je: budućnost! 
Oj, dodjite u naše krajeve, pritecite nam u pomoć, i 
veliki, jedini Bog, blagoslovit će vašu hrabrosti slogu! 
Pohrlite na topli jug, proslavite sebe i svog vodju, a 
vaši potomci slavit će i zahvalom spominjati imena 
svojih praotaca, koji su im u baštinu namijenili ta- 
kove divne zemlje i slavno ime!. 

Rječiti centurijon s najvećim oduševljenjem i 
žarom i u najživljim bojama crtao je sakupljenim 
Hrvatima divne panonske krajeve. A oni su ga slu- 
šali rastvorenih ustiju i krijesećih očiju. Neko do- 
sele neosjećano milje, neko posebno tronuće javljalo 
se u njihovim prostodušnim srcima. Junačka djela i 
nova, daleka topla zemlja, napunjala ih čarom i mi- 

ljem nakon živih centurijonovih opisa. I oni su puni 
ushita i radosti stali oduševljeno klicati: 


— Vodjo! Vodi nas na junačka djela! Vodi nas 
dolje na topli jug, da spasimo istočno carstvo i da 
prodičimo hrvatsko ime! Dobri bogovi našeg naroda 
biti će nam u pomoć, a silni Perun štititi će nas 
svojim žarkim strijelama! Podjimo, oj podjimo! Ti 
ćeš biti naš vodja, naš otac. Slušat ćemo te kao za- 
hvalna i dobra djeca! 


* *k 
*k 


Nekako sredinom zime javio je centurijon Mau- 
ricije svomu caru: da je poslanstvo izvršeno s velikim 
uspjehom, i da će plemena hrvatska, njih sedam, pod 
vodstvom vrhovnoga vodje Hrvata priteći u pomoć 
istočnom carstvu. Uz takove saveznike kakovi su Hr- 
vati neka mirno spava, jer da će bez sumnje njihova 
sila uzdrmati temeljima avarske države. 


XIII. 


Avari koji su o podne zamijetili daleko pred 
sobom na ravnici tri konjanika, odmah su stali sum- 
njati nebi li to bili njihovi bjegunci za kojima su 
hili upravo u potjeri. Zato je stari jedan Avar koji 
je bio vodja toga odjela, odmah rekao ostalima: 


— Gledajte one konjanike kako bježe, kao da ih 
goni kakova sila. Brzo za njima! Sve naslućujem da 
su upravo to te ptičice koje tražimo. 


I rekav to potjera svoga konja što je igda jače 
mogao, a za njim i ona nekolicina njegovih drugova. 
Pa kada su još vidjeli kako ti daleki konjanici sve 
brže izmiču pred njima, bili su već tvrdo uvjereni, 
da to nije nitko drugi već upravo Davorko i njegova 
kći. I kao što je god Davorko jurio sa svojima preko 
ravnice, tako su ih isto slijedili i avarski progoni- 
telji. Pa zato je Mirko pravo rekao Davorku i dje- 
vojci kada se bio osvrnuo u najjačem bijegu: ,Opa- 
zili su nas. Gledajte samo kakvom se brzinom po- 
miču za nama.“ 


Ba 

I kao što jaka bura goni oblačine uzdahom, 
tako su i Avari jurili na svojim konjima, koji niješu 
niti iz daleka bili tako umorni kao oni njihovih bje- 
gunaca. Od neke osobite radosti stalo im okrutno 
srce jače kucati, kada su pred sobom gledali zdvoijni 
bijeg svojih robova, koji su u najvećem strahu jurili 
preko prostrane ravnice. Nekoliko njih mladjih sve je 
podcikivalo od divlje radosti pri pomisli: kako će ih 
doskora ščepati i svezane opet povesti natrag u svoje 
hringove, da im sude za njihov bijeg i nečuvenu 
smjelost. Već su se unaprijed radovali kako će putem 
mučiti i natezati starog Davorka, dok su za Vidu 
imali najstroži nalog da ju posade na konja, i da 
s njome postupaju lijepo i obzirno. Stari im je Bleda 
bio izrično rekao, da je ona odabranica njihove 
»dike“, pa tko njoj učini što na žao, toga će zadesiti 
Bajanova srdžba. | 

Zato kada su ugledali pred sobom bjegunce 
stali su grubim i osornim glasom neprestano vikati: 
»Huja! Huja!“ i udarali su dugim bičevima po svojim 
konjima, koji su strašno ispružili prednje i zadnje 
noge, i izbuljenim očima i stršećom grivom jurili 
poput ptice-krilatice preko blatne ravnice. Bili su 
upravo divlji od žedje da uhvate bjegunce, a po go- 
tovo pobjeglu djevojku, jer su već unaprijed znali, 
da će time samo ugoditi svome ljubimcu i ,dici 
avarskoj.“ 

Ali usred toga najjačeg progona poklizne se 
jedan avarski konj na blatnoj i kaljavoj ravnici i po- 
srne sa svojim jahačem, koji ga je uzalud tukao 
dugim bičem da se pridigne. U taj trenutak naletio 
je već na nje i drugi jahač koji je bio za njima, i 
prije nego li bi čovjek trenuo okom već se i on stro- 
valio sa svojim konjem preko njih. Ova mala i ne- 
nadana nezgoda zadržala je za nekoliko časova Avare, 
što je bjeguncima došlo u dobar čas, jer je na tom 
zdvojnom i strašnom bijegu svaki časak bio drago- 
cijen. I dok su se Avari vrzli oko svojih drugova, koji 
su se bili strovalili pod svoje konje i izvlačili ih iz 
blata i kaljuže, već su Davorko i njegovi bili za ne- 


143 


koliko tisuća konjskih trkova bolje naprijed. A to je 
bila prava sreća po njih, jer tko zna ne bi li ih bili 
zastigli prije nego što su se dočepali same rijeke. 
Pa dok su progonitelji slijedeći trag bjegunaca došli 
do Dunava bila se već spustila i noć, i oni su mo- 
rali dugo tražiti tragove konjskih kopita, koji su im 
na jednom iščeznuli u vodi i šašu. 

Mladji Avari užasno su kleli i proklinjali što im 
je noć zastrla vidik, i kao mahniti stali su kresati 
kremenom, da izvabe iskre i da zapale trješčice ko-: 
jima će si posvijetliti put, samo da otkriju tragove 
konjskih kopita. U prvi mah nijesu si nikako mogli 
protumačiti, kamo su ujedared tako naglo iščeznuli 
njihovi bjegunci. Bili su pretražili na nekoliko sto- 
tina koračaja sav šaš i trstiku, ali ih nigdje nijesu 
mogli naći. 

Tada su stali konjima bazati i gaziti simo i 
tamo po kalnoj vodi misleći, da su se možda gdje 
god sakrili. Mladji su dapače tvrdili, da su jamačno 
gdje pod vodom, jer su znali za slavensku lukavost, 
da kad ih dušmanin zatekne, da onda poskaču u 
najbližu močvaru ili rijeku, legnu poledjice i uzmu 
trstiku, te kroz nju dišu. Neprijatelj bi vidio na po- 
vršini po koji komad trstike gdje viri iz vode, a ne 
bi znao, kamo je nestalo bjegunca. No stari i iskusni 
avarski vodja odmah im reče: 

— Ne vjerujem, da su se time poslužili, jer bi 
morali naići na njihove konje. A konja ne možemo 
takodjer naći kao niti njih. 

Tada će onaj Avar što mu je bio posrnuo konj: 

— Držim, da bi najzgodnije bilo da zapalimo 
ovaj suhi šaš. Ako su gdje u njemu, bježat će kada 
im dodje do gustoga, a onda su naši. Odat će ih 
njihovi vlastiti konji koji će vriskati, kada osjete žar 
vatre i zadušljivi dim. 

I ne promišljajući dugo stanu na više mjesta 
potpaljivati suhi šaš i trstiku, koja je stala svojim 
gornjim dijelovima što su virili iz vode plamsati, a 
malene iskre letjele su poput krijesnica nad vodom i 
zapaljivale drugu obližnju suhu trstiku. I za neko 

vrijeme već je gorio cio jedan dio močvare, a Avari 
su poput lovačkih hrtova naćulivali svoja blatna ušesa | 
ne bi li što čuli. Pak dok su jedni potpaljivali suho 
močvarno bilje, dotle su se trojica njih polako 
odšuljala za nekoliko tisuća koračaja dolje niz moč- 
varnu obalu u nadi, ne bi li gdje zatekli svoje bje- 
gunce. Provlačili su se vrlo oprezno i lukavo, kao i 
tat kada posiže za tudjim dobrom. Pa kada su bili 
već na drugom kraju močvare, pričini se jednom od 
njih kao da čuje nekakav sumnjivi šum, upravo takav 
kao kada netko pliva. I on odmah upozori svoje 
drugove: 

— Hei, čujete li plivanje! ? 

Na ovo nakrenu ušesa, ustaviše dah a srce im 
stalo jače udarati. U taj mah zahrza jedan od avar- 
. skih konja, na što mu se odmah oglasi iz rijeke 
Vidin konj. A to je odalo nesretne bjegunce. 

Kao mahniti potjerali su Avari svoje konje 
prema samoj rijeci,mapinjući lukove i odapinjući strje- 
lice u pravcu otkale je dopirao hrzaj konja na 
komu je jašila djevojka. Odapinjali su onako po sreći, 
jer u noćnoj tami nije se dalo raspoznati na komu 
su upravo mjestu bjegunci. Dvojica od Avara htjela 
su odmah silom s konjima i u samu rijeku, pa u po- 
tjeru, ali ih treći i najstariji Avar odlučno odvraćao 
od toga. 

— Kuda ćete vrtoglavci? Zar sada noću u 
ovako duboku i nabujalu rijeku ? Ne znate li da zli 
vodeni dusi imadu sada najveću moć? Mislite da će 
i oni proći sretno na drugu stranu? Kada dodju na 
sredinu ili u kakav vir, vodeni će ih dusi povući u 
svoje crne dubine. Napokon što bi vas dvojica i uči- 
nila da se namjerite na carske straže koje su prijeke 
u obližnoj utvrdi? 

— Ali Bleda nam je strogo naložio da po što 
po to moramo naći i uhvatiti djevojku, jer si ju je 


Bajan odabrao za milosnicu! — prekine ga jedan, 
koji se bio prvi zaletio s konjem prema rijeci. 
— Ludo! — vikne najstariji, — neka si ju Bleda 


ide sam_tražiti. Mi smo svoje učinili. Nijesmo krivi 

da su nam umakli na protivnu obalu. A za volju 
Bledinu i jedne slavenske djevojke ne ćemo se dati 
uhvatiti Heraklijevim pograničnim stražama, da snama 
omaste konopce, i da nas budu gavrani kljuvali pred 
zidinama carske utvrde. Ljepši je život nego sramotna 
smrt na vješalima. 

I dok je stari Avar onim mladjima to govorio, 
dotle su se bjegunci u najvećem strahu primicali 
desnoj obali. U prvi mah nijesu mogli raspoznati 
dali idu u istinu Avari za njima, jer su njihovi konji 
toli naglo plivali rijekom, da su podigli čitavi šum i 
buku, a zapjenjena voda prskala ih po prsima i li- 
cima. 

Pa kada su se napokon dočepali tvrdog tla, 
Mirko je Sve onako ranjen klicao hvalu svome Pe- 
runu, što je stupio na carsko zemljište, gdje je bio 
sigurniji od avarskog biča i ropstva. I premda ga je. 
bila spopala neka omiljavica i težina od duboke rane, 
što mu ju je zadala avarska strjelica, to ipak nije 
htio da otpočine, već je tjerao zadahtane i mokre 
konje sve dalje od rijeke, da bude što sigurniji od 
progonitelja. Premda je bio već stupio na carsko 
zemljište ipak još nije vjerovao Avarima, jer je iz 
iskustva znao, da oni često ne paze na nikakove gra- 
nice i ne poštuju ničijeg prava. Znao je on da Avari 
u svojoj divljoj slobodi i neobuzdanosti ne paze na 
ništa, već da kao ludi i slijepi srću onamo kud ih 
goni bijes i osveta. 

Tek kada su doprli do prve i najbliže podu- 
navske utvrde, koja je bila udaljena tek nekoliko sto- 
tina koračaja od samog Dunava, i kada su se pro- 
kazali carskim stražama tko su i što su i koja ih 
goni nevolja, tek onda su mogli u se duboko udali- 
nuti uzduh slobode. Zapovjednik utvrde primio ih li- 
jepo i snekom samilošću, koja se još uvećala, kada 
mu je stari Davorko sa suzom u oku pričao svoje 
višegodišnje ropstvo i nebrojene patnje. 

Njihov bijeg došao je takodjer i zapovjedniku u 
dobar čas, jer je od njih potanko doznao gdje su 
tada bili Avari, što se govori po hringovima o vojni 

10 

na istočno carstvo, i kada misle udariti na Carigrad ? 
On je bio već od prije dobio nalog od vrhovnog za- 
povjednika podunavskih utvrda, da kao najbliži susjed 
Avara pripazi na sve kretnje divljih susjeda preko 
Dunava, pa da za dobe o tom izvijesti. 

Davorko i Mirko ispričali su toga mnogo, što 
su god opazili i čuli u zadnje vrijeme po hringovima 
kao i o broju Avara i robova koji su obično pola- 
zili u boj. 

U tvrdjavi dobili su u znak zahvalnosti od za- 
povjednika i boljih odijela, jer su po njegovom sa- 
vjetu odložili avarsko ruho, radi sigurnosti, da ih ne 
bi još tko napao, držeći ih za Avare. Zapovjednik im 
je još ponudio i komad zemljišta nedaleko od utvrde, 
koji bi mogli obradjivati, ali stari je Davorko to 
s najvećom hvalom otklonio. Oni nijesu bili nakanali 
ostati u doljnjoj Panoniji, već su odlučili — čim Mir- 
kova rana malo zacijeli — otići gore u sjevernije 
krajeve Panonije oko rijeke Drave, jer su držali da 
će tamo biti sigurniji pred avarskom najezdom i bu- 
jicom. Oni su dobro na to računali, da će se idućeg 
proljeća Avari svom svojom silom, poput ognjene 
lave, razlijati i raštrkati po dolinoj Panoniji, pa da 
će sve poharati i uništiti prigodom svog polaza na 
Carigrad. Zato nebi bilo niti umjesno niti mudro da 
su prihvatili zapovjednikovu ponudu, jer se ne bi bili 
i onako naužili mirnog života niti pol godine, pa bi 
i opet morali bježati dalje; ili, što je još gore, možda 
bi se ponovno dostali avarskog ropstva. A kada bi 
Davorko stao pomišljati na ovo posljednje, ježila bi 
mu se od strave koža po cijelome tijelu, i on bi go- 
vorio svojima: 

— Radije s mjesta u smrt, nego li ponovno u 
avarski jaram! 

Ali glavni razlog da je stari Davorko otklonio 
ponudjeno zemljište bio je taj, što nije mogao više 
obitavati u onom kraju gdje je doživio najteži udarac ' 
i najveću bol. Pa dok su ono nekoliko dana boravili 
u utvrdi, neprestano se pred njegovim duševnim 
okom redala njegova prošlost; uspomena za uspo- 

menom, dan za danom, dogodjaj za dogodjajem. Mo- 
treći blizu ponosnu Sirmijsku goru, i sve proti svojoj 
volji morao se uživjeti u one _minule dane, kada je 
sretan i zadovoljan sa svoja dva krepka i zdrava 
dječaka hodao po prostranim šumama i lovio ple- 
menitu divljač. Kako se tada radovao svome pod- 
mlatku, koji je uživao u tom, kako ga otac uči luku 
i strjelici, gori i šumi, vodi i ravnici. Sve jače i sve 
življe dolazile mu u pamet one njihove crne oči, 
žive kao dva ugljena i onaj njihov bezazleni jogunasti 
smijeh. 

Tako je u mislima prošao cio svoj dragi prošli 
život, sve do one strašne i krvave moći kada mu iz- 
ginuše roditelji i sinovi, i kada je žarki plamen pro- 
gutao njegovo domaće i milo ognjište. 

Tu je obično stao, jer nije htio da si dozivlje u 
pamet onih strahota kada je ugasla njegova sreća, 
kada je pomućen njegov tihi, obiteljski mir. Pa da 
ga takove bolne uspomene više ne napastuju, da mu 
se ne redaju više pred očima, on je jednog jutra re- 
kao svojima: 

— Bilo bi najbolje da zahvalimo zapovjedniku 
na dobroti i gostoljublju, pa da krenemo kud nas 
oči vode a noge nose. Širok je svijet, pa ćemo već 
negdje naći zgodno obitalište. 

Mirko koji se u to bio .malo oporavio od zado- 
bivene rane i koji je proniknuo u dušu starog Da- 
vorka, pristao je na njegovu želju i oni su idućeg 
dana sjeli na otpočinule konjice, zahvalili dobromu 
zapovjedniku na gostoljublju i krenuli u gornje pa- 
nonske krajeve. 

Pošli su da potraže novi dom, da nadju tiho i 


sigurno. zaklonište gdje će moći u miru živjeti ono 


dana odmjerenog života. Put njihov nije bio sada 
onako naporan i nesiguran kao nekoliko dana prije, 
kada su ono bježali pred Avarima. Po istočnom 
carstvu bile su dobre i tvrde ceste, vazda pune kola 
konjanika i pješaka, koji su putovali iz gornjih kra- 
jeva u doljne, ili opet prema _moru u toplu i lijepu 
Dalmaciju. Rimske im straže nijesu. nigdje pravile za- 

prjeka, jer su bili dobili od zapovjednika preporučno 
pismo, u kom je izrično stojalo pod pečatom, da su 
prijatelji istočnog carstva i da im se nigdje ne smije 
učiniti ništa na žao. 

Na jedno dva tri mjesta u nutarnjosti Panonije 
naišli su u onim gustim šumama na nekoliko koli- 
bica slavenskih naseljenika, koji su se još prije ne- 
koliko godina utekli pod rimsko okrilje pred avarskom 
silom. Govorili su sličnim jezikom kao i oni, a bit će 
da su prebjegli iz Norika još za prve avarske upa- 
dice. Lijepo obradjena polja, zagajene livade, gojna 
stoka, pa mnogobrojna ulišta puna slatkog meda ka- 
zivala su, da su ti naseljenici radini. A bilo je i njih 
i onih starodavnih tambura, uz koje su pjesmom mi- 
ljenicom sladili dane i veličali svoj lijepi mir i dragu 
slobodu. | | 

Ta srodna braća lijepo su ih dočekala. Svagdje 
na pragu zanudili ih s kruhom i solju, i vodili ih 
s poštovanjem od jedne koljebice do druge. Po go- 
tovu se to štovanje i gostoljublje uvećalo, kada im 
rekoše kako bježe ispred avarskog biča, te koliko su 
prepatili .za svog robovanja. A to su srodne sla-| 
venske duše tim brže shvatile i tim više ih žalile, 
što su i one same prije nekoliko godina prebjegle iz 
pradomovine u ovu novu postojbinu. A kada je stari 
Davorko stao još pričati i o svojim starima, o ubi- 
jenim Sinovima i bijednoj svojoj ženi, orosile su se 
svačije oči suzama. A Davorku kao da je tom zgodom 
prvi put malo odlanulo. Pričinjalo mu se kao da nje- 
gova bol nije više tako velika kao prije, jer je evo 
nakon toliko godina opet našao srodnih duša, me- 
kanih srdaca, koja su ga potpuno svaćala, i koja su 
iskreno s njime dijelila njegovu bol i prošlost. 

1 tako su na neprestani nagovor i mnoge prošnje 
proživjeli nekoliko punih tjedana kod te srodne sla- 
venske braće, koja su bila presretna, što su opet 
mogla ugostiti nekoga od svojih. A kada su se opra- 
štali od njih, napuniše im bisage hljebom, mesom i 
medom, da im bude kao popudbina, jer tko zna, hoće 
li se gdje na svom dugom putu namjeriti na sami- 

losne duše, koje bi podvorile putnike. Rimski živalj 
nije poznavao one gostoljubivosti kao Slaveni, pa su 
siromašni putnici u rimskim zemljama teže prolazili, 
jer se glavnim. cestama vucarila od grada do grada 
svakojaka klatež i lijenost, koja je u dangubi, napa- 
stovanju i prosjačenju provadjala dane, i bezbrižno 
živjela o tudjoj muci. 


Konačno nakon nekih pet, šest, dana sligčše 
jednog lijepog popodneva do ogromnih i gustih šuma, 
što su se reć bi beskrajno protezale na desnoj strani 
mutne i brzoteke Drave u gornjoj Panoniji. Oni kre- 
nuše svojim konjima nešto, prema sjevero-zapadu 
(prema. današnjoj kalničkoj okolici), i razabrav, da će 
u tim šumama biti sigurni od svakog napadaja i da- 
leko od svake buke i zlobnih ljudih, zaustaviše konje, 
kada je sunce upravo svojim zadnjim tracima zlatilo 
kamene vrhove današnje kalničke gore. Mila i ubava 
ta planina upravo je svojim sijedim i gordim vrho- 
vima plivala. u zlatu i ruju zapadajućeg sunca, dok 
su slazovi, podanci i uvale već tonule u večernji 
suton, i napunjale se nekom posebnom tajinstvenošću 
i nekim velikim mirom. Osim ptica, tih živahnih sta- 
novnika zelenih šuma, rijetko bi kada tuda prošla 
čovječja noga, jer je taj lijepi kraj u ono davno doba 
bio još vrlo slabo nastanjen. 


I ovaj lijepi, tihi okoliš odabraše i Davorko i 
Vida i Mirko jednodušno za svoje novo obitalište. 
Tu odlučiše podići kolibicu i živjeti život tih i miran. | 
Prostrane šume pune plemenite divljači hranit će ih 
u izobilju, dok ubavi proplanci što su se verali iz- 
medju omanjih brežuljaka, davat će dosta tečne paše 
njihovim konjima. A niti bistre pitke vode nije ovdje 
manjkalo, jer su na više mjesta po šumama naišli 
na manje i veće izvore, u kojima se caklila biserna 
i poput leda hladna voda, kojom će gasiti žedju. Bilo 
je u tom kraju svega što su trebali za svoj priprosti 
život. 

Prvu noć prospavaše u novome kraju ugodno 
i mirno, a kada je ružična zora navijestila porodjaj 

novog dana već je stari Davorko budio momka i 
i kćer si vičući: 

— Hej, djeco! Ustajte! Zora je! Sunce se radja, 
a nama je podraniti, da si za prvo vrijeme skrpamo 
bilo kakav krov, pod kojim ćemo biti sigurniji od 
zvjeradi. A i:za naše konjiće moramo takodjer na- 
praviti nekakovu ogradu, da i njih ne bi razderao 
koji podmukli vuk ili rutavi medonja. Oni su nam 
upravo desna ruka, a njima imademo osim toga po- 
najviše. zahvaliti, što smo sretno umakli onim psima 
iz hringova. 


I tako je starac nakon toliko godina šeti toga 
jutra prvi put poput brbljavog djetešca veselo pri- 
povijedao i dapače šalio se sa svojom kćerkom i 
s Mirkom, koji su bili osobito razdragani, što je stari 
tako dobre volje. Založiv nešto još od onog hljeba i 
suhog mesa, što su im bili dali Slaveni na put, pre- 
krste se otac i kći, i sve troje uzeše na rame sje- 
kirice, pa odoše do obližnjih hrastića, da ih usijeku 
za novu kolibicu. 

Upravo mladenačkom snagom i zanosom rušio 
je Davorko potrebne hrastiće, optesao ih, šiljio i pri- 
pravljao za kolibu. A taj mu je posao išao tako brzo, 
da su se i kći i momak čudili tomu. Nekoliko puta 
im je rekao: 

— Prije nekoliko tjedana, kada smo podizali 
Kaganov novi dvor, nijesam niti u snu pomišljao, da 
ću već danas graditi i svoju kolibicu. 

Tako je to uz male odmore išlo sve do večeri, 
a prije nego li je sunce sjelo za planinu, već su prva 
dva ušaka od nove kolibice bila usadjena u zemlju. 

— Bogu hvala, početak je tu! — kliknuo je 
stari, kada je kraj ognja i večere motrio ukopane 
hrastiće. — Još koji dan i kolibica bit će gotova. A 
onda ćemo moći reći: ,Naša kućica, naša slobodica !“ 


— Pravo velite, oče Davorko — oglasi se mo-' 
mak, koji je upravo oglabao suho srneće rebro. — 
Ovdje u.ovom lijepom kraju kao da smo se prepo- 
rodili, a po gotovo vi. Nekako ste okretniji i veseliji. 

— Eh, sinko moj, kako ne bi? Sloboda je ono, 
što me čini tako veselim i razdraganim. U ropstvu 
čovjek ne može biti zadovoljan. Krvavo srce i oja- 
djena duša ne pozna zadovoljstva. 


Jednog jutra, kada je Mirko kao obično. otišao 
po lovinu za objed, odloži stari Davorko. sjekiricu, 
sjedne na prvu istesanu gredu i reče. kćeri: 

— Vidice, dobro moje, neki dan mi je Mirko 
nešto iz daleka rekao, da bi rado, da postaneš nje- 
govom ženom. | 

Djevojci zakuca. radosno srce, a rumen joj skoči 
u oba obraza i izlane: 

— A'što ste vi rekli nato, oče? | 

— Rekoh, da dok svršimo našu kolibicu,. da 
ćemo se onda ozbiljno pop zuovona:, No, baš sada 
mi padne:na um jedna zaprjeka. 

—. Koja? Koja? — uleti kći ocu u riječ. 

— Mi smo kršćani, priznajemo zakon Gospo- 
dina Isusa, dok Mirko vjeruje samo u Peruna. On 
ga: u: velike štuje i njemu pripisuje naš spas iz avar- 
skog ropstva. A tko vjeruje u: Gospodina. Isusa, taj 
ne može poći za onoga, koji ga: ne priznaje. 

— Ja sam već unaprijed uvjerena, da. će se 
Mirko ostaviti poganske vjere, i da će nama, odnosno 
meni. za volju prigrliti Gospodina Isusa. 

— Da, dijete moje, to mora i biti, jer inače ne 
mažeš“ biti njegovom ženom. Ja ne bi podnipošto. 
rado, da: uvrijedim Gospodina Isusa, komu imademo 
ponajviše zahvaliti sretan izlaz iz avarskog ropstva. 
Jamačno se sjećaš, da sam ti toliko puta pripovijedao 
da mi je rekao svećenik, koji me pokrstio: da bez 
Božje volje ne biva ništa na ovoj zemlji. Božija je 
volja jamačno bila, da smo pali u ropstvo, da smo 
se tamo napatili, a Njegova je volja bila, da smo i 
sretno umakli. A Gospodin Isus, koji je tako dobar 
već će naplatiti te sve naše patnje još velikim daro- 
vima. Samo da bi Mirka mogli sklonuti na kršćan- 
stvo. Staru vjeru poštuje, i za nju je pripravan na 
sve, Zaludili ga još više Česi i Dudlebi, s kojima- je 

drugovao u ropstvu. Oni su mu tako napunili ušesa 


o Perunovu bogoštovlju, da je za njim upravo mahnit. . 
Ta čula si prigodom bijega i sama, da je hvalio Pe- 


runa za sretan bijeg. 

— Umirite se oče! Moja će biti najpreča briga, 
da Mirka predobijem za kršćanstvo. -Dok na to ne 
pristane, ne ću biti njegova. A kada on uvidi moju 
jaku volju, zaboravit će brzo na Svog Peruna i na 
sva ostala slavenska božanstva. | 

— Tako dijete, tako! Mi ne smijemo ni mrve 


popustiti! Mirko je inače valjan momak, pa zašto ne: 


obi bio i kršćanin. Neka se okani svakojakih ludorija 
o Perunu, Danici, Suncu i Zori. Tko je meni dao 
snage u onim kobnim danima .moga ropstva? Zar 
možda Perun i drugi slavenski bogovi? Jest, da ne 
bi! Bilo je u mom prijašnjem životu više puta ta- 


kovih časova, da bi se bio najradije proburazio ma- 


čem ili bacio na otrovnu strjelicu, ali sam se svaki 
put sjetio na onaj drugi, budući život, koji nas čeka 
onamo gore. I neki strah mi obuzeo dušu i cijelo 


tijelo, i ja sam strepio pred onim mukama što bi me: 
stigle za moje ludo, nepromišljeno i griješno djelo. 
I odmah sam se sabrao, odmah sam počeo hvaliti: 


Boga, što. me riješio takovih napasti, i što mi je 
udijelio nove snage i jakosti za dalnju ustrpljivost. 
Uvijek sam se nadao, da će ipak jednom osvanuti 
onaj dan, u koji ćemo biti svoji i slobodni. Pa sada, 
kada smo sretno umakli ispod bezbožne i zvijerske 
Kaganove ruke, zar da sada u toj našoj novoj slo- 
bodi počinimo takav čin, kojim bi mogli uvrijediti 
Gospodina Isusa i navući na se Njegov gnjev? Zar 


nam nije upravo sada najnužnija Njegova pomoć i 


zaštita ? | 
—— Dakako da jest, — potvrdi djevojka. — Ja 


ću sve malo po_malo navadjati Mirka na pravu, 


kršćansku stazu. Živo ću mu predočiti muke, čudesa 
i veliku ljubav Isusovu za cio svijet. .Nadam se, da 
ću ganuti njegovo srce, koje je inače plemenito. 


— Dao Gospodin Isus, da bude tako! — završi: 


Davorko, prekine dalnji razgovor i prihvati se opet 

posla, jer se upravo momak vraćao: iz lova, pa nije 
htio da ovaj što čuje od njihovog razgovora. 

Za dva tjedna podigli kolibicu i prigradili k njoj 
“malu stajicu za konje, le nije bilo kraja njihovu veselju. 
Stari je Davorko s nekom posebnom pobožnošću, 
s nekim posebnim osjećajem: u duši i srcu blagosiljao 
svoj novi dom. 


— Gospodine Isuse! koji si se nakon tolikih 
mojih patnja ogledao na mene i moje jedino dijete, 
primi skrušenu molitvu moju i blagoslovi moje novo 
ognjište! — molio je on skrušeno, kada jes kćerkom 
i momkom stupao preko praga nove kolibice. — 
Tvoja moć, Tvoja sila i Tvoj blagoslov, neka nas 
štiti u buduće od svih tjelesnih i- duševnih neprija- 
telja. Sveto ime Tvoje neka se spominje u ovom no- 
.vom domu, i slavu Tvoju neka s dana u dan spominju 
usta naša! — i načiniv na vratima znak križa, stupi 
prvi unutra a za njim odmah Vida. 


Momak je za te molitve stojao malo postrance 
i smrknuto slušao starčevu molitvu. Nije mu i opet 
bilo s voljom, što se Davorko moli svome Bogu. 
Bojao se, da će time navući gnjev gromovnika Pe- 
runa. Bilo mu žao, što Davorko ne drži više ništa 
do negdašnjih starih bogova, kojima se u djetinjskim 
danima klanjao i molio tamo daleko na sjeveru u 
pradomovini. Momak je upravo s nekom boli u srcu 
slušao kako Davorko .zaziva Ime Isusovo i njegovu 
pomoć, i kako s najvećim . prezirom prelazi preko 
starih slavenskih bogova, 

— I nije čudo, — pomišljao on u taj čas u sebi 
— da su ga stigle tolike patnje i nevolje. To je sve 
gnjev Perunov sišao vrhu njega, što ga je zaboravio 
i prezreo! 


, I cijelo je vrijeme bio nekako turoban i snužden. 

Djevojka ga je propitkivala za uzrok tome, ali on je 
svejednako tajio uzrok svojoj zlovolji. Bojao se, da 
ne bi možda uvrijedio Vide i Davorka, ili da -ne bi 
ovaj u svojoj mržnji još i pogrdjivao Peruna. | 

Ali stari Davorko kao da je naslućivao donekle 
uzrok Mirkovoj zlovolji, pa reče dosta oprezno i 
blago: 

-— Mirko, ja naslućujem tvoje današnje neza- 
dovoljstvo. Ti si turoban što nijesam sazvao vrhu 
ovog ognjišta i Perunovu zaštitu. Znadem, ti ga štuješ, 
držiš ga za boga i pripisuješ mu poput -svih Slavena 
veliku moć! I ja sam nekoć vjerovao u njegovo tobožnje 
božanstvo i moć, ali kada _ mi je kršćanski svećenik 
otvorio oči, kada mi je protumačio, da Peruna u opće 
nit nema, i da ga je stvorila samo živa mašta naših 
pradjedova, ja sam uvidio svoju veliku zabludu. 1 
počeo sam vjerovati u Onoga, koji u istinu postoji, 
koji je pravi Bog, koji je tvorac neba i zemlje, izvor 
svakog dobra i života. A to ti je Gospodin Isus. 

— Pa čim je dokazao taj vaš Isus svoje bo- 
žanstvo? -— uleti mu momak u riječ, ne mogav se 
više suspregnuti. A upit je njegov bio pun poruge. 

— Čime? Time što je iskupio svijet na križu u 
najstrašnijim mukama, i što je treći dan uskrsnuo iz 
groba. U tom je božanstvo i prevelika ljubav Nje- 
gova za nas sve. To je djelo samo jednog Boga, i 
to pravog Boga! Razumiješ? A dali je Perun što 
takova učinio? Jesi li ikada čuo od svojih starih, da 
je Perun umro i uskrsnuo svojom moću iz groba ? 

Momak je šutio i još sveudilj smrknuto gledao 
preda se. 

A Davorko je govorio dalje : 

— | upravo danas mi se daje prilika, da ti nešto 
rečem, o čemu sam ti već htio nekoliko puta reći, 
ali nije bilo zgode kao danas. 

— Slušat ću vas! 

— Ti Mirko ljubiš moju Vidu? 

— Ko oko u glavi! — uleti ovaj. 

— Ali ti znadeš dobro, da i ona vjeruje u Go- 
spodina Isusa. A naša kršćanska vjera brani da krš- 
ćanska djevojka polazi za nekršćanina. Ti ljubiš tako 
.<Vidicu, pa ćeš se njoj za ljubav adreći Peruna. 

— Zar Peruna, boga velikoga i silenog, da se 
kanim?! — klikne uzrujano momak. — Zar Peruna, 

koga štuju tolika slavenska plemena? I Česi i Dud- 
lebi i Pšovani i Lemuzi i Hrvati u Bijeloj Hrvatskoj 
i Srbi i Pomorci i Ljutići, i sva ta mnogobrojna sla- 
venska plemena poštuju ga, kao svog vrhovnog boga, 
kao tvorca i početnika svega dobra! Samo ste vi oče 
Davorko nekakova iznimka! I dok ga budu slavenska 
plemena štovala bit će dobro, ali ako ga napuste i 
zaborave, bit će zlo i naopako! Kada njegovi žrtvenici 
opuste i _ugasnu žrtve, ugasnut će i slava i veličina 
slavenska! Ne dao Perun da toga ikada dočekam ! 

— Ne žesti se momče! — stari će mirno. — 
Što si odmah planuo. I opet ti velim: da si u bludnji. 
Pravi je Bog samo jedan, a to je onaj, komu se ja 
i moja kći klanjamo. K njemu se i ti obrati i Vida 
će biti tvoja. 

— To je vaš uvjet? 

— Da! — odlučno će Davorko. 

Momak se pokunjio i zamislio. U njegovoj duši 
nastala je velika i teška borba. Ljubio je djevojku 
svim žarom svog srca, izvrgao se za nju velikim po- 
gibeljima, oteo ju je raljama pohotnog Bajana, dapače 
dostao se i duboke rane zbog nje, pa sada najed- 
nom, da je ne dobije! To bi bilo odviše gorko za 
njega. I to sve zato što on štuje Peruna, a ne Isusa, 
koga obožava stari Davorko. On odlučno zahtijeva, 
da se odrekne za uvijek Peruna i da se pokloni 
Isusu i njegovu križu. Toga on ne može kao pravi 
i oduševljeni Slaven učiniti. Slavenske vjere odreči 
se i prigrliti novu, tudju, nepoznatu? Ne! Na to on 
ne može privoljeti ! 

— Peruna se ne ću nikada odreći! — govorio 
je on u sebi, kada je u noći razmišljavao o Davor- 
kovim riječima. — Oni će već popustiti. Sinoć smo 
bili oba uzrujana, ali sjutra bit će već drugačije. U 
ostalom pitat ću samu Vidicu, što ona o tome misli. 

Pa kada ju je sjutradan našao pokraj ognjišta, 
gdje je varila zečevinu za zajutrak, stupio je k njoj 
i pitao ju: 

— Vidice, što ti misliš, o onome, o čem sam se 
sinoć prepirao s tvojim ocem ? 

“— Što mislim? — djevojka će donekle zbu- 
njeno. — Slijedi njegov savjet. To je i moja želja. 
Ne znaš, kako ćeš biti sretan, kada se budeš molio 
jedinomu i pravom Bogu! Odreci se stare vjere i 
prigrli našu, koja je bolja i uzvišenija. Time će ne- 
stati sviju zaprjeka. Poznaš oca, da ne će u tom 
popustiti. 
a1 — Niti ja neću! — krikne on siidisoc i bez 
promišljanja prebaci na sebe tulac sa strijelama, a u 
desnicu uze luk i ispadne na vrata ne rekav više 
niti riječi... 

Vida je. gledala za njim,. ali on je žurno od- 
.micao od. kolibice i gubio se šumskom stazom. Njoj 
je bilo vrlo žao momka i ona vikne za njim: 

'— Hej, Mirko, kuda ćeš?! 

Ali on se nije na to ni osvrnuo, a kamo li 
oglasio. 

U to je baš stupio na prag i stari Davorko, pa 
razumjev, o čemu se radi, reče kćeri: 

-— Pusti ga! On će se već predomisliti. Misli, 
da će nas time prisiliti na popuštanje. 


XIV. 


Nesretna slavenska plemena po Noriku tek su 
ovaj put zapravo osjetila svu snagu i moć avarskih 
mišica. Kleta nesloga, za koju se može reći, da je 
upravo prirodjeno svojstvo svih Slavena, zavladala 
je i medju Česima, Dudlebima, Pšovanima i Lemu- 
zima u tolikoj mjeri, da su se neprestano medju 
sobom mrzili, klali i progonili, ne pazeći, da im je 
domovina u pogibelji, i da im s dana u dan sve više 
prijeti avarska sila. Već prijašnje omanje ali česte 
avarske provale u njihove zemlje nijesu bile kadre, 
da ih opamete, izmire i sjedine proti zajedničkom 
neprijatelju, nego su i dalje gojili i podržavali me- 
dju sobom mržnju i osvetu. Tek onda, kada je silni 
Kagan sa svojim divljim i krvožednim četama izne- 
buha provalio u njihovu zemlju, kada im je tiha sela, 
župske gradove, guste šume i vjerska svetišta pre- 
tvorio u prah i pepeo i sravnio sa zemljom, tek onda 

su stali uvidjati, dokle ih je dovela nesretna mržnja 
i kleta nesloga. Sada tek stali su vapiti k svojim 
bogovima, moleći ih za ustrajnost i slogu, ali bijaše 
već prekasno. Sila Kaganova nije poznavala straha, 
volja njegova nije pred ničim prezala, i on je u ne- 
koliko tjedana postao vrhovni gospodar sviju tih 
nesložnih plemena. Britki mač i žarki oganj bila su 
sredstva, kojima je on svuda širio tu svoju strašnu 
vlast i silu. 

Bogata Česka sa svojim plodnim zemljištima, 
svakovrsnim rudama i Šumovitim gorama, teško je 
zastenjala pod tvrdim kopitom avarskih četa i skru- 
šeno priznala vrhovništvo Kaganovo. Na njoj se is- 
punila ona davna stara rečenica: ,Tko ne će brata 
za brata, tog će tudjin da svojata !“ Tisuće slaven- 
skih žitelja ostalo je bez kuće i kućišta, ostavilo ro- 
djenu grudu i pokorno, krvava srca i ojadjene. duše 
pošlo u avarsko ropstvo, da odsele svojim žuljevima 
i krvavim suzama podižu blagostanje avarsko i šire 
njihovu vlast i silu na sve četiri strane Svijeta ! 

Zadovoljno i ponosno vraćao se nepobjedivi 
Kagan u svoju zemlju, jer ga je slijedilo na stotine 
kola punih bogatog plijena, kao i tisuće čilih i krepkih 
slavenskih robova, koje će povesti u veliki boj na 
Carigrad. U duhu je već gledao, kako će njegove 
silne i bezbrojne čete zadiviti pobratima Kosrua, i 
kako će se on moći na rodjene oči uvjeriti, da ih je 
u istinu toliko koliko i pijeska u moru. 

Prešav sa svojim četama dolnji tijek Morave, 
spustio se lijevom obalom srednjeg Dunava prema 
medji svoje države. Već unaprijed poslao je nekoliko 
glasnika, da dojave staromu Bledi i ostalim Avarima, 
da se vraća pobjedonosan i pun plijena. 

No samo što su ti Kaganovi glasnici došli do 
prvih hringova, koji su se dizali u sjevernom dijelu 
avarske zemlje, već su čuli tužne glasove o nesre- , 
ćama, koje su zadesile zemlju avarsku za izbivanja 
Kaganova. | 

Medjutim su već drugog dana iza dolaska glas- 
nika opazile straže najsjevernijih hringova, da sa 

sjevero-zapada dolazi Kaganova vojska. Na te vijesti 
sve se uskomešalo i od hringa do hringa išao je mu- 
njevitom brzinom glas: 

. — Kagan dolazi ! 


Na tu vijest teško su zadrhtala sva srca, ne samo 
slavenska već i avarska. ,Sto će reći Kagan i Bajan, 
kada ugledaju svoje prijestolnice u pepelu?“ To pi- 
tanje radjalo se u isti tren u svim glavama, i svi su 
slutili, da će se podići velika i teška oluja, strašnija 
nego li one, što ih šalju bogovi, kada hoće kazniti 
nezahvalno ljudstvo. 


A ta bojazan nije bila netemeljita, jer čim je 
Kagan došao na domak Bajanovog hringa, čudno mu 
bilo nekako kada nije ugledao drvenog dvorca svog 
sina i onih ostalih .kolibica u kojima su prebivali 
prostiji Avara. 

I prvo mu je pitanje bilo: 

— Što se zbilo s dvorom ? 

Stari Bleda, komu su pod teretom godina kose 
pobijelile kao snijeg, koji je u tolikim vojnama i pro- 
valama neustrašivo gledao smrti u oči, i koji više 
istočio ljudske krvi nego li je popio u svom vijeku 
vode i kumisa, zadrhtao je na to pitanje svog strašnog 
rodjaka. Jedva je smogao toliko smjelosti, da je od- 
govorio : 

— Uništio ih strašni požar. 

— Zar si tako čuvao povjereno ti dobro? — 
ponovno će Kagan, a malene mu oči stale srdito 
sijevati. 

Ostali Avari, koji su bili takodjer izašli u susret 
braći, nemirno se pogledavali, kao da se pitaju: 


— Što će biti istom onda, kada sazna, da je i 
njegova prijestolnica i većina dragocijenosti takodjer 
postala plijenom požara ? 


I nitko se nije usudio prvi spomenuti toga, jer 
svaki mislio, da će se bijes Kaganov srušiti na nje- 
govu glavu. Neopisiva tjeskoba tištila im dušu i bilo 
im tako, da je mnogi od njih poželio: 

— Bolje bi bilo, da se nije nikada vratio! Kaznit 


će nas. kruto! 


Tek na ponovni upit Kaganov, kako je ipak 
došlo do požara, usmjelio se Bleda više reći. Motao 
je i amo i tamo, samo da svali svu odgovornost sa 
sebe, i da pomalo pripravi Kagana na još crniji glas, 
kako je nestalo i njegovih dragocijenosti. 

— Silni Kagane! Uspregni svoj gnjev, jer mi 
nijesmo ništa krivi, — reče on i ogleda se po osta- 
lim Avarima, koji su sjedili na konjima iza njega, 
kao da traži njihovo jednoglasno priznanje. | 

Na što su oni svi povikali: | 

— Tako je silni Kagane, na nama ne leži 


krivnja! 


— Već na komu? — on će još sveudilj raz- 


draženo i bijesno. 


— Ovaj hring uništiše Bajanovi robovi. Pobu- 
nili se i zapalili ga. Kaznismo ih već bičevima i 
teškim negvama, ali na tebi je red, da ih i ti još 
kazniš, kao što god ćeš morati i svoje, jer... 

Pri ovim riječima zastade. Bilo mu najednom 
tako, kao da ga je nešto. stislo u grlu. Nije imao više 
snage i smjelosti, da priopći i drugu vijest o požaru 
u glavnomu hringu. 

to si zastao? — Kagan će nestrpljivo, kada 
je Bleda umuknuo. — Govori! 
— Ne mogu! Duši me nešto. 
— Govori odmah! 
— Bojim se, bojim, tvoje srdžbe. 
— Ako si krivac, pa će te i stići! — on će 
odrješito. | 
Svi Avari zadrhtaše na te riječi, koje su već 
unaprijed naviještale zlo. 
Kagan, koji nije bio navikao, da dugo čeka na 


| odgovore svojih podredjenih, uzbijesni još više i stane 


urlati: 

— Govorite već jednom što je! Ili jao vama! 
Bleda uvidi, da ne koristi tajiti istine, pa od- 
govorio : mota 
| — I tvoj dvor... izgorio. 

— [o moj?! — rukne ovaj tako silovito, tako 
bijesno, da su svi zadrhtali, pa i isti Bajan, njegov 
ljubimac. | | 

Ali, da ga ipak malo udobrovolje, počeše neki 
govoriti: 

— Stari je doduše izgorio, ali novi je. već gotov. 

-— 1] ljepotom daleko nadmašuje starog! — opet 
će drugi. 
Ove riječi, kao da su malo udobrovoljile Ka- 
gana, jer mu je lice donekle poprimilo prijazniji izgled. 
A to ie donekle ulilo nade u upiašena avarska srca 
i oni su mu odmah stali pripovijedati, kako je neko- 
liko dana iza njegovog odlaska i vodena bujica po- 
činila velike štete, jer je podrovala i odnijela mnoge 
nasipe. 

— Već smo držali, da su to. zli znaci za tvoju 
vojnu, koju si bio poduzeo na češku zemlju — pri- 
mijeti Bleda. 

— Kakovi zli znaci?! Što laješ ? — opet će 
Kagan surovo i bijesno. — Zar sam ja takova ku- 
kavica, kao i ti i ova paščad, koji nijeste imali snage 
da ugušite pobunu robova?! 

Na ove riječi nije se više usudio nitko ništa pri- 
mijetiti, samo da još i više ne ogorče i ne razjede 
strašnog poglavicu. 

Za kratko vrijeme krenuli su odmah dalje prema 
Kaganovu hringu. I Bajan se morao za prvo vrijeme 
nastaniti u očevom hringu, jer je u njegovomu požar 
sve zgrade obratio u prah i pepeo. Strašni oganj 
poharao je one noći ne samo njegov hring, već skoro 
sve sjeverne hringove. Da nije onda duvao jaki vjetar 
koji je samo još jače raznio iskre, bilo bi se dalo 
ipak nešto spasiti, ali ovako je sve postalo plijenom 
te strašne sile. | ' 

Kagan je jašio šuteći i mrk. Niti s istim Baja- 
nom nije cijelo vrijeme prozborio jedne jedincate. riječi. 
A ta njegova mučaljivost i srdžba porazno je djelo- 
vala i na svu ostalu njegovu pratnju i vojsku, koja 
se gluho i tihano pomicala prostranom ravnicom. 
Samo katkada zastenjala bi po koja slavenska duša, 

koju su vodili u ropstvo, ili bi zahrzao koji konj, 
inače bijaše sve umuklo. | cijeli taj Kaganov po- 
vratak više je priličio kakovoj velikoj pogrebnoj po- 
vorci, nego li slavodobitnom povratku sa vojne. 

Tek kada su bili već na dohvatu glavnog hringa 
i kada je Kagan ugledao novi svoj dvor, okrene se 
prema Bledi i upita: 

— A blago? Njega ste jamačno spasili? 

— Nešto, nešto — muklo če starac. 

— Samo nešto ? Nešto! — vikaše vodja. 

— Sve nijesmo mogli, jer je požar odviše brzo 
zahvatio cijeli dvor. 

No stari Avar nije još pravo ni dorekao svega, 
kada ga razjareni vodja nemilosrdno ošine bičem 
preko glave i rutavog lica, da mu se odmah zama- 
glilo pred očima, a krv ga zalijala preko rasiječenog 
lica. Nesretni Bleda protrnuo je cijelim tijelom: i bilo 
mu najednom tako kao da će sad na ispustiti dušu. 
Smrtni ga strah tako zaokupio da mu se na čelu uka- 
zalo nekoliko kapljica ledenog znoja. Blijed poput 
sablasti i raščupane kose, sjedio je na _konju kao 
ukipljen i iščekivao ne će li za tim udarcem slijediti 
druga, još gora kazna. Ta on je i predobro poznavao 
svog nećaka, da ne zna za mjeru i obzir, kada ga spo- 
padne bijes i srdžba. 

A i svi drugi grozničavom napetošću iščekivali 
hoće li još i jače provaliti gnjev vrhovnog vodje. 
Bilo bi u istinu čudo, kada bi se on bio zadovoljio 
tim jedinim udarcem, kao odmazdom za propale dra- 
gocjenosti. I zato je strahoviti grobni muk vladao u 
cijelom hringu, dok je Kagan obilazio i pregledavao svoj 
novi dvor. I tek onda kada se nakon toga dugog pregle- 
danja bio pojavio na Kaganovom licu mali izražaj 
zadovoljstva nad novogradnjom, pristupiše neki vi- 
o djeniji Avari k mladomu Bajanu i stadoše mu šaptati: 

— Bajane, sunce naše, diko naša! Isprosi milost 
za staroga. Ti jedini smiješ sada pristupiti k razja- 
renome vodji. 

No Kagan je uza sav onaj tračak zadovoljstva 
još uvijek izgledao tako strašan i mrk, da je i isti 

sin strepio pred tim njegovim gnjevom. Ali znajući 
koliko ga otac ljubi i koliko drži do njega, ipak se 
odvaži i podje za ocem, kada je ušao u novi dvor, 
pa ga stane milo moliti i laskati mu: 

| — Oče! Oprosti. ujaku Bledi! Suspregni svoj 
strašni gnjev! Nemoj ga više kazniti. Zar bi mogao 
dozvoliti da se raja u svom zlobnom srcu veseli kako 
pravedni Kagan svaljuje svoj gnjev na rodjenog 
ujaka? Imaš njih, pa ih udari na muke. Oni su onako 
krivci a nije stari i vjerni ti Bleda! Sjeti se, da se 
on u svim velikim i strašnim vojnama borio kao lav 
za slavu i veličinu tvog imena, pa ne bi bilo lijepo 
da ga kazniš. Uvaži moje riječi. Bajan te moli za 
njega! A njemu nijesi nikada odbio niti jedne prošnje! 

Ove riječi kao da su donekle ugebrovoliije 
mrkog vodju i on će nešto blažije: 

— Neka bude! Pravo veliš, ujak mi je. Inače da 
nije toga, jao si ga njemu! 
| Ovu Kaganovu odluku pozdraviše svi s najvećim 
ushitom, a stari se Bleda poput pseta povlačio oko 
vodjinih nogu i cjelivao ih u znak velike zahvale, 
što ga je minula kazna. 

Ai mladog Bajana još je više to oproštenje. ra- 
dovalo, jer je time i opet njegov ugled porasao medju 
Avarima, koji su ga u velike štovali i ljubili i sma- 
trali ga kao zenicu svog oka, kao“ središte avarske 
slave i moći. , 

U predvečerje pri obilnoj gozbi, što ju je sada 
već udobrovoljeni Kagan dao: u slavu svoje pobjede 
nad slavenskim plemenima u Noriku, tako se bio ra- 
zigrao mladi Bajan od kisela kumisa i jake medovine, 
da je stao kao mahnit skakati i plesati po prostranoj 
očevoj sobi. Morali su mu dovesti i bojnog konja, 
na komu je on pred ocem i svim uglednim Avarima 
izvadjao  najsmjelije bojne igre i najvratolomnije 
kretnje i skokove. Stari je i mrki vodja svojim zmij- 
skim očima napeto pratio svaki kretaj i svaki po- 
mamni skok svog ljubimca, da su mu one dvije ple- 
tenice neprestano padale s ramena na ledja. | 

A drugi Avari kada su vidjeli tu Kaganovu 
dobru volju stali su ga u zvijezde kovati, što je otac 
takovog hrabrog sina, koji nije samo njegova dika, 
već i dika cijelog avarstva. 

Pa kada je pokazao Svu svoju vještinu i kada 
se zasitio tih bojnih i pomamnih igara, zaželi najednom 
da vidi svoju robinjicu, lijepu Vidu, za kojom mu je 
srce tim jače. plamtjelo i uzdisalo, što ju nije vidio za 
cijelo _ vrijeme svog izbivanja. Sav je stao izgarati 
nekom pohlepom, nekom strašću za lijepom djevojkom. 
Upravo: te večeri bio je odlučio da ju javno, pred 
ocem i svim Avarima proglasi svojom pravom ženom. 
Taj mu se čas zato činio najzgodnijim, jer je bio ci- 
jeli avarluk razigran do ludila i pomame što s nje- 
gove bojne vještine, što od kumisa i slatke medovine, 
kojom je Kagan izvanredno počastio svoje boljare. 

Zato ne rekav nikome ništa ode na drugu stranu 
dvora da potraži djevojku i da ju dovede pred razi- 
grano društvo. Idući u ženske odaje maštao je, kako 
će ju dati zaodjeti onim skupocjenim istočnim odije- 
lima što ih je Kosru slao i što nijesu postali žrtvom 
vatre; te kako će joj oko vrata nanizati biserje i 
zlatne lančiće, što ih je oteo od žena uglednih rimskih 
časnika kada je prije godinu dana bio provalio na 
podunavske pogranične gradove u Sirmiju. Htio je 
sve svoje bogatstvo na nju nanizati, samo da bude 
što ljepša i zamamnija, i da tim izvanjskim sjajem 
zaslijepi i one Avare koji baš nijesu bili za to, da 
sin Kaganov uzima jednu slavensku robinjicu. | 

No prošav sve prostorije novog dvora, zavirio 
u svaki zakutak i u svaku komoricu, ostade kao 
gromom ošinut kada nigdje ne nadje žudjene dje- 
vojke. Stao je urlikajućim glasom dozivati sve sluge, 
robove i robinje i ispitivao ih za djevojku. Ali kada 
nije od njih ništa doznao, pohitao je u komoru svojih 
dviju avarskih žena i stao i njih propitkivati za 
Vidu. Nu one su isto toliko znale koliko i sluge i 
robovi, jer u onoj smetnji i pobuni prigodom onog 
velikog požara nije se nitko niti obazirao na nju. 
Tada je svatko gledao da najprije spasi sebe i Baja- 

nove dragocjenosti, a ne da se brine za jednu robi- 
njicu, koja je zatočena u kolibici živjela tužne dane. 

Ne doznav ništa o ljubljenoj djevojci pomahnita 
najednom u tolikoj mjeri, da su se i sluge i robovi 
razbježali kao i ptice pred kopcem, kada je stao no- 
gama gaziti i bičevima udarati po svojim avarskim 
ženama, objedjujući ih, da su ju iz ljubomora ili sa- 
krile ili otrovale. U svojoj strasti i srdžbi tako je 
strahovito urlao i rikao da su se počeli pijani i po- 
lupijani Avari jatiti oko njega kao oko kakovog čuda. 
I svima je stala krv laganije kolati žilama, a noge im 
drhtale od straha kada su ugledali ono zlostavljanje i 
mrcvarenje bijednih žena, koje su se savijale od 
straha, boli i muke poput prigaženog crva. Pa i sam 
Kagan zinuo je od čuda i prepasti nad toli naglom 
promjenom svog miljenika, koji je još čas prije ušao 
u dvor veseo i razdragan. Nije si u prvi mah mogao 
razjasniti, otkale i zašto _ najednom toliko bjesnilo u 
njegovog sina. Tek kada su mu sluge rekle, da je to 
poradi robinjice Vide, odvratio je jedvice bijesnog 
sina od daljneg zlostavljanja, govoreći pri tom: 

— Bajane, diko moja, umiri se! Sjutra zorom 
poslat ćemo poveće odjele naših na sve strane da ju 
potraže. Možda ćemo ju gdje naći. 


E Dvojim, silni Kagane, da li ćeš ju ikada više | 
dobiti u svoje šake, — prekine ga Bleda. — Odmah 
idućeg jutra iza onog strašnog požara razaslao sam 
više potjera na sve strane, ali nam je umakla skupa 
s ocem i srobom Mirkom. 

— Umakla?! — zavapi i bolno i razdraženo 
Bajan i zaškrguće zubima. — A kuda?! 

— Preko Dunava, — Bleda će. 

— Dakle na zemljište istočnog carstva? — upita 
i Mundzuk. | 

— A kako je mogla umaknuti? Zašto nijesu 
pohrlili za njom i preko Dunava ? i bIJESNIO Bajan 
sve više. 

— Jer smo bili malobrojni, pa bi nas bile uhva- 
tile i umlatile rimske pogranične straže, — javi se 

neki mladji Avar, koji je one noći proganjao Vidu, 
kada je bila prešla preko Dunava. 

Na ove riječi priskoči k njemu Bajan još bjes- 
niji nego li prije i lupi ga svojim bodežom u prsa, 
urliknuv: 

— Na, evo ti nagrade za tvoju plašljivost i ku- 
kavštinu! | 

Probodeni Avar sruši se uz bolan jauk na zemlju, 
dok se drugi stanu u najvećem strahu razilaziti bo- 
jeći se, da ne bi i oni oćutjeli Bajanovo bjesnilo. 

— A gdje su oni drugi? — vikaše dalje. — 
Dat ću ih rastrgati na konjske repove za njihovu ku- 
kavštinu i nevjeru! Hu! Hu! Djevojku su pustili preko 
“ Dunava a bila im je na dohvatu! Na konjske repove! 
Hej, vodite mi te pse ovamo! 

o Išto bi samo trenuo okom već su hitre sluge 
vodile onu petoricu uprepašćenih Avara, koji su ono- 
madne proganjali djevojku, pred sud bijesnog pogla- 
vice, koji je još sveudilj rikao: 

— Na repove! Na repove! Rastrgajte ih! 

I za neko vrijeme već su nesretnici bili pove- 
zani svaki za dva konja, koje su potjerali na pro- 
tivne strane. Nastade prizor odvratan — grozan, — 
prizor, koji nadilazi sve. strahote, kada su divlji konji 
stali razvlačiti i trgati udove nesretnika, koji su u 
najgroznijim mukama izdisali i proklinjali svog krv- 
nika... 

Mnogi Avari koji su bili inače krvoločni i tupi 
za svako milosrdje, otkretali su glave od tog zvjer- 
skog prizora i sa grozom u srcu slušali kako pucaju 
kosti i silom otkinuti udovi njihove nesretne braće. 

Ali Bajan je stojao nepomičan, pun bijesa, bez 
mrve samilosti i za iste svoje Avare, i snekom groz- 
nom, zvjerskom nasladom uživao u tim neopisivim 
mukama. | 

Pa kada su zanijemili i zadnji bolni uzdisaji na 
ustima te nesretne petorice, pograbio je za svoj britki 
mač, poklopio bojnog konja i u pratnji dvadesetorice 
svojih Avara poput žarke munje i bijesne oluje iz- 
jurio na vrata hringa. U divljem kasu zaputio se put 

juga, da potraži ma bilo gdje djevojku, za kojom mu 
je srce u taj mah izgaralo ne više ljubavlju već — 
osvetom i to osvetom strašnom i krvavom. | 

“e *k> 


Bajan je cijelu noć i cijeli slijedeći dan poput 
bjesomučnika bijesnio strašnim gnjevom zaradi po- 
bjegle djevojke. Divlje i mahnito jurio je na svom 
hitrom konjicu po onim prostranim ravnicama  iz- 
medju Tise i Dunava. Svaku šumu, grm i svaki za- 
kutak dao je u svojoj zdvojnosti pretražiti, ne bi li 
gdje našao djevojku. Kao lud vrludao je i danju i 
noću, bez daha i odmora, i rigao gadne kletve na 
svoje Avare, koji su mu javljali da nijesu nigdje našli 
Davorkove kćeri. 

I u svom ludom bjesnilu htio je nagovoriti oca 
si Kagana da sa svom silom provali u istočno carstvo 
i da tamo potraži odbjeglu djevojku. Ozbiljni i trijezni 
Kagan imao je dosta muke dok je mahnitog sina od- 
govorio od te ludosti i nepromišljenosti. 

— Zar za jednu robinjicu da dižem cijelu našu 
silu ? Mahnitče! Razbor u glavu! — vikao je ogor- 
čeno i strašno na njega, kada ga je i opet stao na- 
pastovati sa svojim ludim zahtjevima. 

Ovaj odlučni i osori očev _ ukor kome nije ble 
Bajan vičan, opametio ga je donekle i on stao tažiti 
svoj gnjeg i miriti uzavrelu krv. U raznim bojnim 
vježbama i vještinama kojima su se svi Avari spre- 
mali za veliku vojnu na istočno carstvo prolazili su 
mu dani, i on je sve više zaboravljao na lijepu Da- 
vorkovu kćerku. Samo kadikad još uzavrela bi mu 
naprasita i surova ćud, a onda bi znao proklinjati 
samog sebe i svoju pamet, što je nije uništio onda 
kada mu se ono bilo noktima zadrla u lice. Ta- 
kovom zgodom govorio bi: 

— Trebao sam ju odmah prignječiti kao i crva; 
pa bi si bio uštedio toliku srdžbu i muku! 

No ipak uza sve to on: nije još gubio nade da 
je za uvijek izgubio djevojku. On je živio u tom 
uvjerenju, da će ju možda na proljeće kada će udariti 
na Carigrad ipak: gdje god naći u Panoniji. 1 

pri toj pomisli zadrhtalo mu jače i radosnije srce, 
a divlji i zloslutni smijeh odavao je, da sprema za 
odbjeglu djevojku strašnu osvetu i kaznu. 


XV. 


= Vidin, odgovor djelovao je poražno i bolno na 
Mirka. Nigdje nije mogao naći pravog mira, pa je 
cijeli bogoviti dan. vrludao prostranom šumom bez 
cilja, bez svrhe. Vrlo mu teško bilo pri srcu kada se 
sjetio kako mu je rekla: ,Odreci se svoje vjere i 
primi našu, koja je bolja i uzvišenija!“ 1 iz njezinih 
lHupkih ustanaca morao je takodjer čuti prezir na 
stare slavenske bogove. [ ona ih je mrzila poput svog 
oca. Ali ipak uza sve to on je odmah našao za nju 
i ispriku. 

— Nije se čuditi njoj, — govorio je sobom kada 
je pod jednim stoljetnim hrastom sjedio na nekom 
trulom panju. — Ona je već od prvog dana uzgojena 
u toj novoj vjeri. Ona nije nikada niti čula ništa li- 
jepa o staroj našoj vjeri. Nije joj za to niti zamjeriti. 
Ali Davorko! On je, odrasao u Perunovu bogoštovlju, 
on mu se nekoć i klanjao i molio ga po dubravama 
Bijele Hrvatske a sada ga ruži, zameće i izvrgava 
ruglu! 

i To mu nije nikako išlo u glavu. [ u svom očaju 
počeo je veći sam malo kolebati, a u srcu se njegovu 
stala radjati takodjer sumnja, kada je pomišljao: zašto 
se. njegov veliki Perun na sve te povrede ne miče? 
Zašto svojim žarkim i smrtnim strjelama ne uništi 
sve one koji ga ruže i preziru ? 

| — Dokaži da si bog! Dokaži, da si onaj koji 
upravlja cijelim Svemirom, koji vedri i oblači! — us- 
kliknuo je.on nekoliko puta kada je bacio pogled 
prema azurnom nebu na komu se polagano i odmje- 
renim tokom valjala žarka sunčana kuglja i zlatila 
mu svojim tracima bujnu momačku kosu, što mu je 
padala sve do jakih ramenica. 

Ali kada je opet stao ozbiljnije razmišljavati O 
strašnim gromovima koji bi mogli uništiti starog Da- 
vorka, bilo mu čisto žao što se tako prenaglio u 

svojoj srdžbi. Ta stari je Davorko inače bio dobar 
čovjek, čestita i plemenita duša, koja je u svom vi- 
jeku mnogo toga prepatila, pa zašto da vrhu njegove 
glave zaziva srdžbu Perunovu? Smrt njegova samo 
bi teško ucvilila mladjanu Vidu, koju on toliko ljubi. 
Pa najposlije kako on i dolazi do toga da zaziva Pe- 
runovu srdžbu vrhu glave onog koga je smatrao 
svojim drugim ocem ? Najposlije zašto da se on to- 
liko žesti i zauzimlje za Peruna? Ako je on bog i 
ako je on sveznajuć, to on i sam čuje što Davorko 
govori o njemu; pa ako ga to vrijedja, neka učini 
čudo i neka svoje nevjerne stvorove opomene da se 
za dobe pokaju, i da se povrate k njegovim žrtve- 
nicima. 2 

I čim je dulje i dublje o tom razmišljavao, tim 
je njegovo do sada čvrsto i jako vjerovanje u vr- 
hovnog slavenskog boga Peruna počelo kolebati. Nije 
mu išlo u glavu, kako može jedan bog kao što je 
Perun, i koga slave sva slavenska plemena na zemlji, 
kako on može ipak dozvoliti da se pokraj njega štuje 
i drugi, novi bog, — bog, komu se klanja Davorko 
i njegova kćerka? Pa najposlije nema li stari Da- 
vorko možda i pravo kada tvrdi: da Peruna niti nema, 
već da ga je stvorila samo živa mašta njihovih pra- 
djedova ? Jer ako Perun postoji, ako vlada ovim svi- 
jetom, onda ne smije ipak dozvoliti da se proti nje- 
govu bogoštovlju diže drugo, novo, koje je njega 
posve nijekalo i koje je išlo za tim, da njegovo staro 
stoljetno bogoslužje posvema uništi i iskorijeni. A u 
tom novom kršćanskom bogoslužju, koje ne poznaje 
slavenskih bogova, nazrijeva on svakako propast za 
vascijelo slavenstvo, koje će ga stići za to što je za- 
pustilo Peruna i oskvrnulo njegove žrtvenike. 

Ali tu se Sjeti na najnoviju avarsku provalu u 
Norik i susjedne zemlje pa reče: 

— Čudnovato! Česi, Dudlebi, Pšovani i Lemuzi 
nijesu prijatelji novog bogoštovlja, dapače oni su 
jedni od najvjernijih sinova Perunovih, pa ipak ih je 
stigla nemila i teška ruka avarska, kao i mnoge druge 
njihove susjede. Kako je ipak mogao Perun to dozvo- 

liti, da njegovu odanu djecu svlada onaj avarski krvnik ? 
Zašto nije upotrebio svoje strijele ? Zašto nije sa svojih 
ognjenih kola bacio na avarsku vojsku svoje ognjene 
kuglje i kamenje? Kada može svladavati i krotiti 
bijesove, gospodare oblaka, i kada može svojom cr- 
venom šibom (munjom) proganjati i bičevati vodene 
žene, može još laglje Avare, koji su samo ljudi i ne- 
maju u sebi one snage i jakosti kao bijesovi i vile. 

Ova ga je pomisao stala još više smućivati u 
njegovoj velikoj vjeri u Peruna, i on nije mogao ni- 
kako izaći na čistac iz tog svog kolebanja... I na- 
jednom mu postalo vrlo teško, što se i u njegovo 
srce stala uvlačiti ta nesretna sumnja, koja je uni- 
štavala u njemu ono veliko i dosele nepokolebivo 
pouzdanje što ga je gojio za vrhovnog slavenskog 
boga... 1 malo da nije požalio već na onaj dan 
kada se zagledao u Davorkovu lijepu kćerku. Jer da 
se nije za njom pomamio, ne bibilo jamačno nikada 
došlo u njegovu srcu do te sumnje... 

Ali kada se sjetio opet lijepe Vidice, onih nje- 
zinih velikih očiju iz kojih je Sijevala mladost, kre- 
post i dobrota, on je zaboravljao i na svoju sumnju, 
pa je stao samo o tome misliti, kako će riješiti taj 
nesretni čvor što ga je stari Davorko svojim zahtje- 
vima zauzlao? 

— Ona mora biti moja, ili se jane zvao Mirko! 
Zar da drugog zapane, koji se nije za nju toliko iz- 
vrgavao pogibeljima kao ja? Bilibilo i pravo i po- 
šteno, da ju stari Davorko uda za drugog a ne za 
mene? Nebi li time pokazao svoju najveću nepravdu 
i nezahvalnost prema meni?.. Bilion bio danas na 
slobodi, bi lion bio svoj, da nije bilo mene? A Vi- 
dica'?!.. Ona bi danas morala grliti gadnog sina Ka- 
ganovog i udovoljavati njegovim hirima i pohotama. 
Zar bi mu ta sramota bila milija?.. Ne bi li to bio 
veći grijeh, nego li da ona podje za mene, Perunovog 
štovatelja? Pa najposlije zar nije isto ili Perun ili 
[sus?.. Perun je od starine a [sus tek od nekog 
vremena. Pa ako ne će drugojačije, ja ću pristati i 
na to, da ću vjerovati u to: da je i njihov Isus ta- 

kodjer bog, ali samo da je ipak podložan Perunu' 
kao što su mjesec, oganj, sunce i druga manja sla- 
venska božanstva... Ovo će ih možda zadovoljiti i 
otac Davorko ne će onda biti protivan da Vidica 
podje za me... Ovako će biti i njima i meni pravo. 
Ja ću time pripoznati Isusa, a ne ću povrijediti svoga 
Peruna!.. — klicao on veselo što je tobože našao 
zgodan izlaz iz toga za njega nesnosnog stanja, u 
koje je bio zapao uslijed Davorkove odlučnosti. 

Pa tako veseo, razdragan i ponosan na svoju 
domišljatost, odluči da će prije povratka uloviti ka- 
kovu zvijerku, koju će Vidica pripraviti za večeru da 
proslave svoje »izmirenje“. 

U vrludanju i razmišljanju bio mu je šidEso 
skoro cio dan. Sunce se već dobrano spustilo na 
zapad tako, da su se u njegovomu zlatu kupali još 
samo vrhunci stoljetnih hrastova, dok je pod njihovim 
Silnim krošnjama bivalo po malo sve tamnije. Ptice. 
se spremale na počinak a od njihovog cvrkuta, pijeva 
i dozivanja žuborila sva šuma. Svojom zadnjom pje- 
smicom toga dana zahvaljivale su velikom Stvoritelju 
za primljena dobročinstva, i veličale svojim pijevom 
Njegovu slavu i svemogućnost. 

Momak je stupao šumskom stazom koja se bi- 
jelila i krivudala izmedju ogromnih debala, i nepre- 
stano se razgledavao, ne će li gdje uočiti koga zeca 
ili Srnu, koje su u to doba u manjim čoporima pro- 
lazile na noćnu pašu. Stupajući sve dalje momak nije 
u prvi mah opazio, da je skrenuo s one glavne staze 
kojom je jutros došao, već je zalazio sve dublje 
prema jugu. Najednom ne znajući ni sam kako, stvori 
se pred njim malena šumska čistina, na kojoj se po- 
strance dizala malena i kukavna kolibica iz pruća, 
a natkrita granama i komadima hrastove kore. | 


— To nije Davorkova kolibica, — reče on u 
čudu. — Kud sam zašao? Bit će da sam sašao 
S prave staze, — i stane se razgledavati po čistini. 


Ali u onaj čas, kako je jače zapucketalo pod 
njegovim nogama suho granje, makne se kod koli- 
bice nekakav visoki, suhi čovječji lik, duge preko ra- 

mena bijele kose i još dulje sijede i raščupane brade... 
Srednji dio tijela bio je pokrio. nekakovom životinj- 
skom kožom... Spaziv momka na izlazu šume, po- 
digne u vis desnu ruku i poče njome u zraku pra- 
viti isto onakove znakove, kakove je pravio i stari 
Davorko, kada je onomadne blagosiljao svoj novi 
dom... 


Neobična, reći bi divlja i nenadana pojava toga 
čudnog čovjeka tako je osupnula inače odvažnog 
momka, da je u prvi čas ostao kao okamenjen... 
U onom večernjem sutonu pričinilo mu se kao da 
stoji pred njim kakova nadzemaljska tajinstvena pri- 
kaza, koja mu se suhom mršavom rukom grozi... 
On je bio tvrdo uvjeren, da to nije nitko drugi, već 
sam Črt ili Crnobog, koga su stari Slaveni ubrajali 
medju zle bogove ili bijesove. Sjetio se u taj čas 
sviju onih priča iz svog djetinstva, u kojima se pri- 
čalo o tomu Crnobogu kao neprijatelju sviju onih, 
koji štuju Peruna... Pa zato mu je najednom po- 
stalo tako tjeskobno i čudno pri duši, a srce mu 
stalo tako strašno udarati, kao da će mu probiti jake, 
momačke grudi... Cuo je već nebrojeno puta, da 
jao onomu čovjeku, koji se tako iznenada sretne 
s tim bijesom i zatornikom ljudskog roda. Njegovom 
strašnom progonu malo je tko sretno umaknuo, jer 
je on svakoga sustignuo i razderao na sitne čestice... 


I zato dok je još hora, pusti se on u bijeg, samo 
da mu čim prije nestane s očiju te čudne pojave. I 
premda je u njemu kucalo junačko srce, ipak je u 
tom trenutku izgubio svaku smjelost, jer je znao, da 
se kao smrtni čovjek ne može mjeriti s višim, nad- 
zemaljskim prikazama. Tvrdo je vjerovao, da bi mu 
uzaludna bila svaka borba s tim zloduhom, koji je 
već svojom čudnom pojavom u svako ljudsko srce 
ulijevao strah i trepet. I zato je jurio šumom ne pa- 
zeći u onom strahu niti na trnje niti na šikarje, koje 
ga je u onom bijegu svaki čas nemilo šibalo u lica 
i okrvarilo ih, već je samo bježao i mislio na to, 
kako da se što prije dokopa Davorkove kolibice, 

Sunce je bilo već sjelo za zapadne planine a 
mrak je u gustoj šumi bivao sve veći, i staza se u 
onoj tami sve više gubila... Momak je vrludao i 
amo i tamo, pa nekoliko puta nemilo lupio i spo- 
taknuo se o koji prevaljeni hrastić ili panj što se 
protegao po zemlji. I čim je bivao veći mrak u šumi 
tim je i njegovo srce jače i brže udaralo, a ledeni 
znoj ga probijao po glavi i cijelomu tijelu...1Iu tom 
svom ludom strahu najednom začuje iza sebe nekakav 
lomot, teški korak i nekakovo čudno drhtanje... 
Sada je bio već pogotovo uvjeren da ga Črt pro- 
ganja i da mu je već za petama... I sada ga snašla | 
još veća strava. Noge mu počele silno podrhtavati i 
klecati, i on nije više u sebi osjećao suage za daljni 
bijeg... Htio je vikati, htio je zvati Davorka u pomoć, 
ali ga u grlu nešto tako stiskalo i davilo da nije 
mogao progovoriti niti jedne jedincate riječi. U to 
osjeti najednom iza sebe vrući dah, jako soptanje 
i nešto ga snažno spopalo za lijevo rame — upravo 
na onom istom mjestu gdje mu je bila još tek na po 
cijela rana od strjelice avarske — i svali ga na 
zemlju. 

U taj mah izgubio je posvema svijest i protegao 
se kao mrtav. 

: * £ * 

Dugo Mirkovo izbivanje zabrinulo je napokon i 
starog Davorka a još više njegovu Vidu. Nekoliko 
puta preko dana izašla je pred kolibicu, obišla ju i 
pozorno prisluškivala, ne vraća ili se otkale momak. 
I čim se večer više bližala, djevojka je bila sve ne- 
strpljivija i nemirnija. Bilo joj vrlo teško, što je onako 
naprečac oštro odgovorila bijednomu momku, komu 
je dugovala toliku zahvalnost za svoj sretni spas iz . 
Bajanovih ruku. Ljuto je korila samu sebe, što nije 
bila obzirnija spram njega i što mu nije razložila, 
kako treba da i on nešto pregori i popusti, koji je 
mladji. | 

— Morala sam mu ponovno reći da mi je mio, 
da ga rado gledam, i on bi bio jamačno popustio. 

Ali ja sam mu riaprečac, bez okolišanja rekla svoje, 
a to ga je razjedilo, a možda još i više rastužilo. 

A kada se noć spustila nad šumu i kolibu, bila 
je Vida već posve tužna, a suze su joj češće navirale 
na oči. — Nije htjela ni večerati, već je samo mislila 
na momka i strepila da si nije učinio kakovo zlo... 
Ali tu se sjetila očevih riječi što joj ih je jutros 
rekao: ,Pusti ga! On će se već predomisliti“. 

— Možda nas hoće svojim dugim izbivanjem 
samo uplašiti. Možda me hoće malo kazniti, da ne 
budem drugi put takova spram njega?.. Oh, kada 
bi se samo već vratio!.. 

Medjutim je i stari Davorko izašao pred koli- 
bicu, gdje je sjedila djevojka, upitav: 

— Ne čuje se ništa?.. 

— Ne, — odvrati ona turobnim glasom. 


— Danas je baš tvrdoglav. Upravo kao i 
onomadne kada smo još u hringu razgovarali o na- 
šemu bijegu. On je htio pobuniti sve robove proti 
Avarima, htio je, da njihovim žrtvama spasi sebe i 
nas. Ali ja nijesam htio pristati na takav prijedlog. 
No, dok se ohladni bit će već tu, ako ne večeras, a 
ono jamačno Sjutra u zoru... Dobar je on inače 
momak, samo malo prenagao, a najžešći kada stane 
govoriti o svome Perunu. Sjećam se, da ono prije 
nije bio takav. Otkako je u hringovima drugovao 
S onim starim vračem iz češke zemlje, postao je 
posve drugi. On mu je posve smotao glavom, i on 
sada o ničemu drugomu već samo o Perunu... Ali 
on mora nama popustiti, jer mi smo na pravoj stazi, 
dok je on u bludnji. Nije umjesno od njega da se 
ne da uputiti i dane će uvidjeti svoje zablude! 

— Možda smo ga prenaglo saletili, — dje- 
vojka će. 

.— Prenaglo? — otac će. — Hm! Što bi bilo 
prenaglo? On je mogao predvidjati, da ćemo mi iz- 
nijeti taj uvjet. 

I razgovarajući tako o momku, pričini se Vidi 
kao da negdje u šumi čuje nekakav trk i kao lo- 

mljavu granja i suhog pruća, pa prekine oca u go- 
VOru: 

— Stanite oče!.. Pričinilo mi se kao da čujem 
nekakav trk i šušanj.. 

I oboje stane orieliškivati . Najednom će opet 
djevojka: | 
— Oče, <a li?! Netko trči šumom... To je 
jamačno Mirko! . | 

No_Vida še još pravo dorekla kada negdje u 
blizini zamumlja medvjed a njegov duboki i snažni 
mumljaj stane se razlijegati šumom i noćnom tiši- 
nom... 

Vida se na to malo lecne a otac će: | 

— Iznesi mi žurno luk, strijele i sjekiru! Ru- 
tavac je negdje u blizini... 

Djevojka odmah skokne u kolibicu, zapali luč 
na žeravici koja je još dogarala na ognjištu i skine 
s klina očevo oružje pa izidje pred kolibicu, gdje je 
već Davorko pomno prisluškivao na kojoj je strani 
medvjed. Tada šapne opet kćeri: 

— Za mnom! Ako ga ne zgodim, barem ću vi- 
djeti što traži u našoj blizini. Bit će da mu miriše 
naši konji. Treba ga uplašiti. nod 

Vida nije baš s voljom slijedila oca si, jer ju je 
obilazio neki strah pred rutavim šumskim grabež- 
ljivcem, ali se ipak oprezno i tihano Šuljala za njim, 
vrebajući očima desno i lijevo, da je ne bi spopala 
rutava i opasna medvjedja šapa. A pri tom si je mi- 
slila kako bi joj lijepo bilo, da je i Mirko u njihovoj 
blizini. Onda ne bi jamačno osjećala ni mrvu straha, 
jer njegovoj vještoj ruci ne bi mogao odoljeti niti 
najjači medvjed. Ali za oca nije baš bila odviše si- 
gurna, jer je on bio već star i slabog vida, pa bi u 
tamnoj noći lako mogao i nastradati. Zato mu je 
svaki čas prišapnula: 

— Oče, budite na oprezu! — i pri tom je grče- 
vito stiskala sjekiru koju je držala u rukama za svaki 
slučaj, ako bi se medvjed k njoj približio. 

I zbilja kojih stotinu koračaja od kolibe, pod 
jednim hrastom uoči djevojka tamnu medvjedju. spo- 
dobu, kako oko nečega obilazi, njuška i puše. 

— Eno ga pod onim hrastom! — šapne ocu. 
kada ga je spetila. — Nešto obilazi. 

Davorko pridje s njome još bliže k rutavcu, pa: 
kada ga je i on ugledao, zakloni se za obližnje drvo, 
nategne tetivu i odapne strjelicu prema medvjedu, 
koga je sretno zgodio, baš u samu šiju. Medvjed 
zamumlja na to strahovito i uspravi se na stražnje noge, 
pa stane bijesno mahati glavom, kao da se želi rije- 
šiti smrtonosne strjelice, koja mu se zadrla u jaku 
Šiju. Medjutim je Davorko odapeo i drugu i treću, 
koje se zabole u prsa i trbuh, i zvijer teško ranjena 
svali se na zemlju, uz još jače urlikanje i mumljanje. 

Vida se vrlo zaradovala, što je otac tako sretne 
ruke, pa mu odvažno reče: 

— Odapnite brže još koju, a onda ćemo ga do- 
tući sjekirom ! 

Davorko posluša kćer, odapne još nekoliko strje- 
lica, koje su se većinom: zadrle u ranjenog medvjeda, 
koji je uzalud nastojao, da se uspravi. Medjutim se 
bio već Davorko tihano približio k njemu i. s neko- 
liko snažnih udaraca dotukao ga posvema. 

A kako su se vrzli oko ubijenog medvjeda, spo- 
takne se djevojka o nešto mekanoga i vikne: 

— A što je ovo? — i sagne se k zemlji, da vidi, 
što se to ispružilo i o što se spotakla. | 

No najednom se vrlo uplaši .i vikne još jače 
nego prije: 

— Za ime Božje, ta to je Mirko! Mirko! Raz- 
derao ga medvjed !. Ao, kuku, lele! Razderao ga! Oh 
oče,.oče! — | baci se preko mladića, koji je ispružen 
ležao na zemlji. 

Stari Davorko nije u prvi čas vjerovao svojoj 
kćeri, ali, kada ga je pogledao u lice, prepozna i on 
momka. No on nije poput kćeri udario u lelek, već 
ie pokleknuo na desno koljeno i prislonio uho na 
Mirkovo srce. 

Za čas reče; 

— Ne viči! Ne kukaj! On nije mrtav! 

Na ove utješljive riječi prisloni i Vida uho na 
momkovo srce, pa kada se uvjerila, da otac govori 
istinu, klikne: 

— Hvala Ti Bože, samo kada je živ! — i još 
jednom prisloni uho na srce, da se bolje uvjeri o 
njegovom kucaju. 

Tada usječe Davorko dva kolca, složi na brzu 
ruku kao nosiljku, položi na nju momka i zajedno 
s kćerju odnese ga u svoju kolibicu, pa ga položi na 
ležaj od svježeg sijena. Uz svijetlo luči pregledaše 
mu lijevo rame, koje je bilo razderano od medvjedje 
šape i sve krvavo. Davorko uz kćerinu pripomoć 
ispere najopreznije svježom vodom krv i ranu i stavi 
na nju hladne obloge, jer nije pri ruci imao nika- 
kovih ljekovitih trava. 

Stari je bio vrlo zabrinut, kada je giteledao ranu, 
jer je odmah uvidio, da je vrlo opasna, a što još 
gore, protegla se upravo do onog mjesta, gdje je bila 
ona, što mu je zadala avarska strjelica prigodom 
prelaza preko Dunava. Ta nije dugo što mu je ista 
tek donekle zacijelila, a sada evo opet druge, daleko 
veće i pogibeljnije. To je starog Davorka tako za- 
brinulo, da je već počeo pomišljati i na _Mirkovu 
smrt. Ali, da još prije reda ne uplaši odviše svoje 
kćeri, odvraćaše samo na njezine neprestane upite : 

— Bit će već bolje, dijete. Ne tuži! Umiri se! 

Momak je cijelu noć proležao u nesvjestici, što 
je Davorka još više zabrinulo, pa je držao, da se u 
opće već ne će niti osvijestiti. No kada je u zoru 
počeo jače disati i stenjati, stari je to smatrao već 
preokretom na bolje, i zapovijedao kćeri, da nepre- 
stano donosi svježu vodu za obloge, da se zapriječi 
svaka upala. U podne bilo je momku u toliko lakše, 
da je na mahove otvarao oči i počeo davati rukom 
znak, da je žedan, našto su mu pružili vode pomije- 
šane s medom. A u večer progovorio je već nekoliko 
riječi s Vidom, kojoj se na lijepim obrazima pojavila 
opet radost nad Mirkovim poboljšanim stanjem. Da- 
pače joj je na mahove ispripovjedio, kako se u šumj 

namjerio na strašnog Črta, koji ga je proganjao sve 
do kolibice i koji mu je zaderao svoje pandže u 
lijevo rame. 

No tu ga je Vida ispravila. Ona reče: 

— Nije te Črt ranio već medvjed. Eno ga pred 
kolibom. Otac ga je sretno utukao. On te to progonio. 

— Ali ja sam na svoje oči gledao strašnog Črta! 
Mogu ti se zakleti na Perunove strijele, da je on 
to bio. 

Vida nije na to znala ništa odgovoriti, već je 
sve to ispripovjedila ocu, kada se vratio iz lova. 

On joj na sve to reče: | 

— To ne može biti, jer Črta nema! Mirko se 
tako uplašio pred onim silnim medvjedom, da je 
mjesto njega gledao bajovnog bijesa. | 

Tek kada muje i sam momak pripovijedao, kako 
. se na onoj šumskoj čistini namjerio na nekakvu pri- 
kazu s dugom bijelom kosom i još duljom bradom, 
i koja je oko pojasa bila omotana životinjskom kožom, 
pukne mu odmah pred očima, i on će u sebi: 

— To nije bio nitko drugi, već kakav pustinjak, 
koji u samoći, pokori i molitvi provadja dane i služi 
Gospodinu Bogu. | 

A onda stane momka pobliže ispitivati o koli- 
bici i o mjestu, gdje mu se taj tobožnji duh ukazao. 
On je odmah u sebi stvorio odluku, da će što prije 
potražiti tu čistinu, na kojoj je momak pretrpio toliki 
strah. Pa kada mu je Mirko još i to rekao, da mu 
se sve čini, da je ona prikaza pravila u uzduhu ona- 
kove i Slične znakove, kao i _ on, kada je blagosiljao 
svoju kolibu, bio je Davorko već posve uvjeren, da 
to nije nitko drugi, već kakav pustinjak. 

Iduće noći naglo je pozlilo Mirku. Teška vru- 
ćica i nejasno bulažnenje najednom je uništilo u Da- 
vorku i Vidi svaku nadu. Usprkos njihovoj najpom- 
njivijoj njezi i neprestanim hladnim ' oblozima prijetila 
je sveudilj opasnost, da će nastupiti otrovanje krvi, 
koje bi moglo uništiti Mirkov život, ako dopre do srca. 

uvši za tu veliku pogibelj i ugledav očevo teško 
zabrinuto lice, bila je djevojka sva očajna i blijeda 
12 

poput kamenoga kipa. S pomisli na Mirkovu :može- 
bitnu smrt, drhtala- je cijelim tijelom, a noge su joj 
tako oslabile, da je na svakom koraku posrtavala i. 
klecala. Uzalud ju je otac tješio, da ne zdvaja, da 
jošte nije ugasla svaka nada, to ona ipak nije mogla 
naći pravog mira i utjehe, po gotovo, gdje je gledala 
kako se momak muči, kako teško stenje i kako bu- 
lazni nerazumljive riječi: U tom trenutku bila bi dala 
za njegovo ozdravljenje i svoj vlastiti život, bila bi 
pripravna: podnijeti i najteže. muke, samo kada bi joj 
tko rekao, da. bi to bilo na korist Mirkovu. Tek u 
toj strašnoj neizvijesnosti i boli osjetila je ona ko- 
liko ga ljubi, i kako je njegov život za nju dragocjen 


i vrijedan. 
— Zar da sada umre, . kada smo se dostali slo- 
bode i novog ognjišta? — pitala se u svom očaju. 


— Zar da ga sada: izgubi, kada su imali tek: osva-- . 


nuti pravi dani sreće, mira i ljubavi? Zar nema za 
nju obzira i. milosrdja ? Zar baš.ona jadna mora, da 
iskusi još i tu tešku bol i taj veliki udarac? Nije li 
bilo dosta svih tih patnja i nevolja već od najranijeg 
djetinstva? Što je ona kukavna skrivila, da ju ne- 
prestano progoni takav zao udes? 

I nije mogla, a da ne zajauče, da ne zalmosf 
nad svojim udesom, kojemu je išla u susret. A taj 
jauk prenuo je napokon i samoga momka, i on je na 
mahove počeo oko sebe pogledavati čudnim, prese- 
nećenim pogledima. Iz očiju _ mu je sijevala izmu- 
čenost i vrućica, koja ga je već nekoliko sati nemilo 
trla i mučila. U njegovim dosele vatrenim i živim 
očima počivala je boljetica i umornost. Ali kada je 
pokraj svoga uzglavlja ugledao nju, svoju dragu Vi- 
dicu, odmah kao da mu je bilo lakše. Oznojenu i od 
vrućice užarenu desnicu upravio je k njezinoj ruci i 
stao ju tako milo stiskati, govoreći pri tom ispreki- 
dano i na mahove: 

— Ne plači, Vidice! Utješi se! Ako i moram 
onamo gore, medju moje djedove, bit će mi jedino 
tebe žao. Ali inače tamo će mi biti lijepo. Znaj, tamo 
je svijetla gora, koja je sva u cvijetu, kao da le iz- 

vezena. Po nebeskoj cesti, koja je lijepo posipana 
i mekana, odnijeti će svijetli dusi moju dušu. Osim 
djedovskih duša, naći ću tamo i one duše, koje će 
se istom roditi na ovaj svijet. Utješi se Vidice! Meni 
će. biti tamo lijepo, vrlo lijepo. A još bi mi bilo ljepše, 
kada bi i tvoja duša sa mnom putovala na svijetlu 
goru. Na njoj je vječno proljeće, sve drvlje je oba- 
sjano sjajnim suncem. Tamo pjevaju ptice toli divno, 
da ti se čini cijeli vijek, kao jedan čas. I ti ćeš tamo 
jednoć .doći. Ja ću sam za tebe moliti velikog Peruna, 
da te primi, da te ne odbaci od sebe. Ti nijesi kriva, 
što su se tvoji odvrgli od njega. 


Ove riječi još više rastužiše i onako očajnu dje- 
vojku i ona brizne u ponovni plač i očaj. Kao da bi 
nožem tko parao i rezao njezino izmučeno srce, tako 
joj je bilo, kada joj je momak stao govoriti o svom 
slavenskom rebu i o svim užitcima i radosnim časo- 
vima, što ih osjećaju one duše, koje dodju na svijetlu 
goru, gdje je vječno proljeće i gdje vlada nepro- 
lazna sreća i zadovoljstvo. Njegove riječi zvonile su 
joj u ušima kao smrtno opijelo, kao zadnji oproštajni 
govor. I to je morala ona sve podnijeti i slušati, i 
to iz onih ustiju, koja su joj u to kratko vrijeme, 
što su uživali davno željikovanu slobodu, izrekla toliko 
medenih riječi o ljubavi i sreći. 1 kada je pomislila 
na to, da bi ta usta imala za uvijek zanijemiti, prošli 
ju cijelim tijelom takovi srsi, da joj se pričinjalo, kao 
da se sva krv stine i ledeni u svim njezinim žilama. 

Pa kada je momak opet zaklopio svoje vjedje i 
stao izgarati u ponovnoj vrućici, bacila se ona još 
više očajna na grudi svome ocu i bugarila: 


— Oče! Oh, oče moj, zašto smo tako nesretni ?! 


A njemu je bilo na te njezine riječi tako teško 
i nesnosljivo, da bi bio i on sam zaplakao, da se 
nije morao svladavati pred njom, samo da ju još i 
više ne rastuži. Srce mu se i samomu cijepalo i ki- 
dalo gledajući bol i očaj jedinoga svog djeteta. Počeo 
si predbacivati, što je ono išao momku govoriti o 


ženidbi. Čisto mu bilo žao, što je stavljao zapreke 
* 

kćerinoj udaji, i što je onako naprečac rekao svoju 
momku. | 

— Da nije bilo one upadice, ne bi bilo niti došlo 
do toga, — pomisli on u sebi, i stane cjelivati i gla- 
diti čelo i bujnu kosu svoje jedinice, tepajući pri tome 
kao i malome djetetu: 

— Muč, kćerko, muč! Bit će već bolje! U Mirka 
je jaka narav, i on će već Božjom pomoći preboljeti 
i tu tešku boljeticu. Ne kukaj toliko, već se radije 
pomoli za njega, da ozdravi i tjelesno i duševno. Ako 
ne pomogne molitva, plač jamačno ne će. Podignimo 
svoja srca k Gospodinu Isusu, i ja sam duboko 
uvjeren, da se ne će oglušiti našim prošnjama. Izveo 
nas je ispod avarskih bičeva i zala, štitio nas je na 
bijegu od njihovog progona, pa budi kćerko uvjerena, 
da će se ganuti i na tvoje suze i vruće molitve. To 
bi bio najsigurniji spas, najuspjeliji lijek za opasnu 
Mirkovu bolest. 

Te očeve riječi kao da su donekle malo umirile 
nesretno djevojče i djelovale na njezino bolno srce 
kao čudotvorni melem na tešku ranu. 

I da se malo oporavi od prevelike zabrinutosti 
i tuge za ljubljenim momkom, izadje po očevu savjetu 
pred kolibicu, da usrkne svježeg uzduha. Vani je bilo 
divno jesensko predvečerje, koje je plivalo u zlatu 
zapadajućega sunca. Vrhunci stoljetnih hrastova i 
bukava zlatili se u zadnjim sunčanim tracima, koji 
su cjelivali ono žuto i crveno na po već uvelo lišće, 
što je treperilo na starim kvrgavim granama. Gdje- 
gdje zašuštala je i zacvrkutala i po koja ptičica, spre- 
majući se na počinak. 

U prvi mah sva ta jesenska ljepota nije ganula 
sirote Vide, koja je samo razmišljavala o svim do- 
gadjajima prošlih dana, koji su ju zadesili tako naglo 
i nenadano. Tek kada je i otac stupio pred vratašca 
kolibice, ona se prene iz svojih sjetnih misli i upita: 

— Spava li još? 

— Još sveudilj. Vrućica vrlo ga izmučila, pa 
sada spava tako blagim i spokojnim snom. Opipao 
sam mu i bilo, i čini mi se kao da vrućica malo po- 

pušta. Dao Gospodin [sus, da bi mu krenulo na bolje ! 
Ako ova noć prodje mirno i bez veće vrućice, onda 
nema više bojazni. 

Te ugodne vijesti djevojka je upravo pohlepno 
gutala, a srce joj stalo življe kucati, dok se u nje- 
zinoj duši stali javljati svijetli tračci nade, koje je 
ona pozdravljala i čeznućem i velikim zadovoljstvom. 

Pa kao što je god stari Davorko naslućivao te 
večeri, tako se i ispunilo. Jaka Mirkova narav pod- 
nijela je i tu tešku boljeticu i najveća opasnost je 
posve minula. Uzdržao je i više nego što je itko 
mogao i očekivati. Dakako da je uz samu naravi molitvu 
mnogo doprinijela i zdušna i požrtvovna njega starog 
Davorka i njegove kćeri, koji su u oporavku miloga 
im druga nalazili najveću nagradu za svoj veliki trud, 
i za sve one besnene noći, što su ih probdili uz 
njegov krevet. Tom požrtvovnom njegom, htjeli su, 
da se donekle oduže Mirku za sve one velike pogi- 
belji, kojima se bio izvrgao, kada je njih spašavao 
iz avarskog sužanjstva. 

I tako je s dana u dan bivalo momku lakše, a 
vrućice je posvema ponestalo. Dakako, da je još 
nekoliko punih tjedana odležao na krevetu, jer ga je 
žestoka bolest bila silno satrla i oslabila. Ali se za 
to ipak u njegove dosele mutne oči stao opet vra- 
ćati onaj prijašnji sjaj, dok se na upalim obrazima 
javljali prvi tračci rumenila, kao vijesnici novog 
zdravlja i oporavka. 

I ista duboka rana, što mu ju je bio zadao medo 
na onom bijegu, takodjer je stala po malo cijeliti pod 
zavojima ljekovite dabrove i medvjedje masti, koju 
je Vida marljivo topila iz slanine starih i tustih me- 
dvjeda i dabrova, koje je bio otac _ Davorko postrije- 
ljao u lovu. —Kolikom li je ona nježnošću i brigom 
zavijala i oblagala momkovo razderano rame, i s ve- 
seljem u srcu promatrala, kako taj lijek koristi nje- 
zinomu miljeniku. Prijašnje njezine zdvojnosti i očaja 
posvema je nestalo, a iz očiju joj sijevala opet ra- 
dost i blagost, gledajući, kako se momak s dana u 
dan sve više oporavlja. A i vesela pjesma, koja je 

bila kroz. nekoliko dana posvema umukla, opet se 
orila Davorkovom kolibicom, i zvonko Vidino grlo 
blažilo je još više Mirkovu ranu. Sretni momak pratio 
je svojim očima svaki njezin kretaj i skok, a cijelim 
mu tijelom prolazilo neko posebno, ugodno čuvstvo, 
gledajući to lijepo i.hitro djevojče, za kojim mu je 
toliko čeznulo srce. Upravo ju je cijelu gutao svojim 
čeznutljivim pogledima, i češće bi uzdahnuo, što već 
nijesu svoji. Pa kada bi Vida izašla kuda za poslom, 
i on bi ostao na koji čas sam u kolibici, stao bi 
razmišljavati o svemu, što ga je zadesilo od one 
večeri, kako su unišli u tu skromnu kolibicu. < Toj 
kolibici su se i on i Vida toliko radovali i jedva su 
dočekali trenutak, da _udju u nju; pa gle, koliko su 
od tog časa prepatili boli, muka, napora i duševne 
borbe, i koliko je ona istočila suza i podnijela očaja! 

—A čemu sve to? — pitao se on češće. — 
Zar ne bi bilo pametnije, da je otac Davorko: malo 
Ted bi bili svoji i posvema set) a ovako mora da 
još snašaju najveće muke. Srca im skladno kucaju, 
izgaraju jedan za drugim, ljube se silno, i samo željno 
čekaju onaj časak, kada će si pružiti ruke, da si kao 
muž i žena osnuju dom mira i ljubavi. Ali otac Da- 
vorko : svedjer dolazi s novim zahtjevima, s novim 
zaprekama. Mjesto da im ide u susret ljubavi i čeznji, 
on ih još više muči i razdvaja! Hoće li ga ova po- 
sljednja nezgoda osvijestiti, hoće li ga sklonuti na 
popuštanje? Nije moguće, da će još i sada ustrajati 
na toj istoj stazi, nije moguće, da će i opet svoju 
jedinu kćerku staviti na nove. muke i kušnje. Zar nije 
sirota već dosta prepatila? Od najranijeg djetinstva 
pala je pod avarski krvavi jaram i nesmiljeni bič. 
Zatim je bacio sam Bajan na nju: svoje pohlepno oko 
i htio ju strmoglaviti svojim strastima i pohotama. 
Već ju je držao u svojim raljama, već ju je 
svojim gnjusnim rukama privijao na svoje grudi, 
da se opaja njezinom ljepotom i mladošću. Ali tada 
je on došao, oteo ju je tim zvjerskim pandžama Ka- 
ganovog sina, i još u horu sačuvao ju od propasti i 

sramote. Da, srce mu je govorilo: to, da učini. I om 
je to učinio lih iz čiste ljubavi, jer mu se ona svi- 
djela još onda, kada je nemoćna i satrvena ležala na 
ledini Bajanovog hringa, kada $u ju odnesli ispod Ka-: 
ganovih kola. Od tog časa nije si on mogao nigdje: 
naći pravog mira. Njezina mila slika lebdila mu i: 
danju i noću pred očima. [ on je od tog časa želio, 
da ju nazove svojom, želio je, da ju učini. nerazdru- 
živom drugaricom svoga života. O, kolike je on muke! 
i boli prepatio za sve ono vrijeme dok ju je mladi 
avarski zmaj čuvao u svom gnijezdu. «Strahovite- je 
muke trpio pri. pomisli, da će ju Bajan: uništiti i zga-- 
zitr u cvijetu njezine. nevinosti. “Na stotinu je načina: 
smišljao, kako da tome: stane na put, kako da ju: 
otme njegovim pandžama ? Pa kada miu je. sve to 
uspjelo, kada ju je uz najveću pogibelj. vlastitog ži- 
vota izveo na slobodu, i kada je već čvrsto držao, 
da su minule sve zapreke njegovu cilju, onda. je 
došao on, njezin. otac i rekao: ,Ne!“. 

A to ga je tako porazilo i smutilo, da nije sam 
znao, što .bi na sve to rekao. On, otac njezin, koji 
ju toliko ljubi, koji ju nosi na rukama, 'on se eto: 
stavlja na put njezinoj sreći, i prijeti joj, da podje 
za njega. Zar je to ta njegova velika ljubav, zar joj 
tako hoće dobro? Priznaje, da ju je spasio iz Baja- 
novih ruku, priznaje, da je taj njegov čin bio čin 
velike smjelosti i požrtvovnosti, pa ipak uza sve to 
on uporno veli: ,Ne ćeš poći prije za njega, dok ne 
budeš kršćanin!“ | 

— A mogu li: ja na to privoljeti? Mogu li ja 
zapustiti vjeru svojih otaca? Mogu li se ja izne- 
vjeriti staromu bogoštovlju? Mogu li ja zaboraviti i' 
prezreti Peruna, to svijetlo svijeta, to vrhovno bo- 
žanstvo, komu se klanjaju sva slavenska plemena na 
širokoj zemlji? Ne bi li ja time počinio najveći grijeh, 
ne bi li ja time povrijedio prah svojih otaca, kada 
bi se odrekao onog bogoštovlja, u komu sam ugledao 
svijet, u komu sam sisao majčino mlijeko? Jao ptici, 
koja se stidi-svoga perja! Bi li ja bio više vrijedan, 
da se nazivljem članom velike slavenske zadruge, 

kada bi zabacio Peruna i prigrlio novu vjeru, takovu 
vjeru, koja je skroz tudja i neponjatna nama Sla- 
veniima ? Otac Davorko sudi to po sebi. Misli, ako 
je on mogao tako lako i bez grižnje savjesti zabo- 
raviti velebno slavensko bogoštovlje, da bi i ja mogao 
to isto učiniti. Kako bi ja mogao prigrliti onu vjeru, 
koja uči, da treba i neprijatelja ljubiti? Kako bi ja 
mogao sada reći, da ljubim i podnašam Avare, kada 
ih ni mrtve ne mogu vidjeti? Kako bi se ja svladao, 
a da ga ne utamanim, da ga ne sravnim sa zemljom? 
I ne samo Avara, već i istog Slavena poslao bi na 
svijetlu goru, ako bi mi htio učiniti što na žao! Nije 
li to luda vjera, koja takova što uči? Najposlije 
takovu vjeru može slijediti samo otac Davorko i ljudi, 
koji su malodušni i bojažljivi. Ali ja ne, i nikada ne! 

Zatim se stane opet pitati: 

— A što onda, ako otac Davorko i u naprečac 
ne popusti od svojih zahtjeva? Što onda, ako bude 
i opet rekao: ,Dok ne budeš kršćanin, ne ćeš dobiti 
moje Vide?“ Tko će onda prvi popustiti ? 

Ova ga pitanja posvema smutila, i on je opet 
dugo stao o tom razmišljavati i tražiti izlaska iz toga 
upravo nesnosnog stanja. 

— Vidica me ljubi, o tomu sam se najbolje 
mogao uvjeriti, prigodom ove moje bolesti. Koliko li 
je sirota istočila suza, koliko li je prepatila boli i 
straha, misleći, da mi je već kucnuo smrtni čas. Kako 
li je samo onda bila očajna, kada sam joj govorio, 
da ću valjda otići na švijetlu goru medju svoje dje- 
dove. Tada ju je bila svladala takova bol, da sam 
mislio, da će se stvoriti kamenom od teške tuge i 
očaja. Što bi bilo, da joj ponudim, da ostavimo oca 
Davorka, pa da pobjegnemo nekamo daleko odavle, 
tako daleko, da nas on ne bi više našao? Tim bi 
najprije presjekli taj nesretni čvor, uklonili bi u jedan 
trenutak zapreku, koja stoji na putu našoj sreći. Jer 
ako otac Davorko ostane još i sada, nakon svih ovih 
nezgoda pri svome, onda nema više govora, da bi 
mogli ikada biti svoji! On ne popušta, ja ne popu- 
štam, pa gdje nam je onda izlaz? ' 

Tada mu se opet nametne pitanje: 


— A što onda, ako Vida ne pristane na tvoj 
prijedlog? Bi li ona htjela napustiti svoga oca, i za 
uvijek se s njime rastati? Ne bi li time pokazala 
svoju najveću nezahvalnost prema svome roditelju ? 
Ne bi li time navukla na se njegovo strašno pro- 
kletstvo i srdžbu? Dvojim! U nje je tako meko i 
plemenito srce, da ona toga ne bi jamačno ni za 
živu glavu učinila. Najposlije ne bi li ja s takovim 
prijedlogom u njezinim očima izgubio svu svoju vri- 
jednost; ne bi li ju time _ samo uvrijedio i teško ras- 
tužio? Jamačno da bi! Iz toga dakle ne može biti 
ništa. Preostaje samo jedno: ili da on popusti, ili da 
se ja odreknem Peruna. To je jedini izlaz, to je je- 
dini put do moje i Vidine sreće. 


oIpri toj pomisli nastade u njegovoj duši teška 
i mučna borba. Nikako se nije mogao sprijateljiti 
s tom mišlju, da bi on postao kršćanin, da bi se iz- 
nevjerio staroj vjeri i prigrlio novu, čudnu i ne po- 
znatu. A to mu se takodjer činilo i poniženjem, da 
bi baš on morao onako učiniti, kako to želi stari 
Davorko. 
— On je više dužan meni, nego li ja njemu! 
Nije on mene spasio ispod avarskih bičeva, već ja 
njega i njegovu kćerku. Kad smo bježali one kobne 
noći iz hringova, rekao je izrično, da mi je dužan 
veliku zahvalnost i on i Vida. A gle sada! Stavlja 
takove uvjete, kao da je on mene izbavio, a ne ja 
njega. Doduše, on je godinama stariji od mene, i na 
tomu gradi to pravo, ali ipak ne bi smio zaboraviti, 
da mi je dužan zahvalu. A tu bi mi najljepše iskazao 
time, kada bi mi već jednom dao svoju kćer, ne stav- 
ljajući nikakovih uvjeta, niti zapreka. On vrlo dobro 
poznaje moje vjersko uvjerenje, pa zašto me onda 
nateže ka kršćanstvu?  Najposlije, hoće li on time 
biti viši i sretniji, ako se ja odrečem slavenskih bo- 
gova? Što bi on time postigao? Ništa! 


Takove i slične misli radjale su se u njegovoj 
glavi malo ne svakog dneva. On im je uzalud tražio 

odgonetljaj, uzalud se mučio kako da tu stvar na 
čistac izvede, a da udovolji sebi i Davorku. 

I zato. se nije usudio niti jednom riječju da spo= 
mene što o svojoj ženidbi. Hotimice je izbjegavao 
svaku i najmanju stvarcu i riječ, koja bi mogla biti 
uzrokom, da se o tome povede razgovor. Predvidjao 
je već unapred, da bi to opet moglo dovesti do po= 
novnih nesuglasica, da bi i opet morao progutati 
koju gorku. A i stari Davorko takodjer je. isto tako 
izbjegavao tu stvar, bojeći se, da opet ne povrijedi i 
ne uzruja bolesnog momka, koji se tek počeo opo- 
ravljati od svoje teške: bolesti, iz koje se jedva iz- 
vukao. - 

I tako je to išlo s dana u dan. .Govorili su o 
lovu, o Avarima, o svojim konjima, o budućoj zimi, 
jednom riječi o svemu i svačemu, samo ne o ženidbi. 

Ali to ipak nije moglo dugo tako potrajati. 
Momak: je bivao sve nestrpljiviji, a isto tako i dje- 
vojka. Njihova srca stala su sve življe i jače kucati, 
i oni su samo teškom mukom snašali te za njih teške 
i nesretne :spone i zapreke. Trebalo je samo jedan 
zgodan čas, da svede razgovor na tu toli tešku i 
škakljivu stvar. 

I to se doskora desilo. 

. Jednog popodneva, kada je stari Davorko otišao 
u.lov, a Vida sjela: pokraj ognjišta da skroji iz me- 
dvjedjih ilisičjih krzana zimske ogrtače za sebe,:oca 
i Mirka, :stao je.momak kao običajno drijemati, da 
se snom. ojači. Za neko vrijeme kada je Vida vidjela, 
da je Mirko miran i :kada joj: se činilo da sniva, 
ostavila je svoj posao, pošla u sjeverni kut kolibice, 
klekla pred _ mali. drveni križ, što je tamo visio na 
stijeni, i stala se. moliti. Kako je dulje: vrijeme bila 
zadubljena u molitvu, nije ni primijetila, da se momak 
već probudio i da ju onako na pol otvorenim očima 
promatra i prisluškuje: njezinoj molitvi. Upravo u taj 
trenutak razabirao je njezine poluglasne riječi, što ih 
je ski kra u molitvi: 

— O, Gospodine Isuse, koji si tako dobar i mi- 
lostiv, čuj 'i ovu moju molitvu! Ti. vidiš, da ona izvire 

iz čistog i Tebi odanog srca, pa ju zato tim radje: 
primi i uslišaj. Ti znadeš dobro, što sam ja jadna 
prepatila i što još sveudilj patim. Ti takodjer dobro 
znadeš, koji su uzroci mojim jadima, pa budi milostiv 
i ukloni ih što: prije! Ti znadeš, koliko ga ljubim, 
kako sam bila očajna u njegovoj teškoj bolesti, pa se 
zato smiluj sada na me i privedi sve sretno kraju. 
Otac ne dozvoljava, da prije podjem za njega, dok 
ne postane kršćanin. Ali on još sveudilj ne će da 
čuje o tome. On još sveudilj vjeruje u svog Peruna. 
Ne obrati li se k Tebi, ne mogu postati njegovom 
ženom. - | 
Ove riječi uzrujaše: donekle momka, ali se ipak 
svladao da ne progovori niti jedne riječi, samo da 
ne buni mile si djevojke, i da čuje, što će još go-' 
voriti. | 

A ona je i dalje molila: 

 — Zato usliši moju prošnju i gani njegovo srce! 
Učini čudo, učini da spozna Tebe i da prigrli Tvoj 
sveti zakon. Ti to možeš, Gospodine Isuse, samo ako 
hoćeš! A to nije samo želja moga oca već i moja, 
da spozna put istine i pravde. Suzama ću Ti dnevice 
hvaliti za tu veliku milost, ako. ganeš njegovo srce. 
Time će sinuti traci našoj budućoj sreći, to će po- 
spješiti naše jedinstvo! i 

Izrekav tu molitvu, spusti glavu na prsa i obrisa 
nekoliko vrelih suza, što su se bile pojavile u .nje- 
zinim lijepim i velikim očima. 

Ova iskrena i vruća molitva djelovala je oso- 
bito na još boležljivog momka. Iz te molitve raza- 
brao je on njezinu pravu i veliku ljubav. Upoznao je 
svu njezinu bol i duševnu borbu što je bila u njoj, 
i bilo mu čisto žao lijepe i mile djevojke. Iz tih ne- 
koliko riječi razumio je sve. Htio je da skoči sa svog 
ležaja, da ju zagrli i da joj reče: ,Neka bude, kada 
i ti tako želiš! Ja ću biti kršćanin.“ Ali upravo u taj 
trenutak. pojavi se u njemu protivna misao, oprječna. 
onoj prvoj. I on. stane opet pomišljati na Peruna, na 
stare bogove, na slavensko nebo na svijetloj gori i 
na sve druge Slavene, koji se klanjaju njemu i hvale 





188 


ga i slave po svojim dubravama. I on će opet u 
sebi: 

— Zar Peruna da se odreknem?! Da njega za 
uvijek zatajim i da prignem svoju glavu pred kršćan- 
skim Bogom? Mogu li to? Ne, ne mogu! Prokletstvo 
otaca bi me proganjalo i preko groba! 

I on je šutio, nije se javio djevojci, već se pri- 
činjao, kao da još sveudilj spava. Ali je zato sve 
vrijeme bio tešku duševnu borbu. Kolebao je amo i 
tamo, nije bio na čistu, što da učini? Ovamo mila 
djevojka i velika ljubav za njom; onamo opet stara 
vjera i uspomena na oceve i djedove. Ovamo lijepi 
i tako željkovani život, onamo opet predsude i ljubav 
za Perunovo bogočašće. 

— Sto da počnem? Gdje da nadjem izlaz iz 
tog meteža? — pitao se neprestano. 

A u večer, kada su se zvijezde osule nebeskim 
svodom i kada je mjesec pomolio nad šumom svoje 
puno lice, zovne on djevojku k svome krevetu. 

— Vidice, jagodo moja, pristupi ovamo! 

Pa kada je prišla k njemu, uhvati ju nježno za 
ruku i umiljnim glasom stavi upit: 

—- Fj, zoro moja, reci mi po duši, da li ti živo 
vjeruješ u božanstvo svoga Isusa? 

— Cemu to pitanje? — Vida će. — Zar nijesi 
čuo već toliko krat, da je Gospodin Isus pravi i živi 
Bog? 

— Veći nego moj Perun? 

— Svakako, jer tvoga Peruna nema! 

— Zbilja? Ti to tvrdiš? 

— Da! 

— Ito posve sigurno? 

— Posve! 

— Abili ti bilo _ milo, kada bi se i ja molio 
tvome Isusu ? 


— Mirko! Mirko moj! — zaklikta ona sva pre- 
sretna i razdragana, i umalo da nije u svojoj preve- 
likoj sreći ogrlila ljubljenog momka. — Učini to, 


učini! Tim ćeš mi ispuniti najvruću želju. Hoćeš li 
Mirko ? 

No momak nije više na to odvratio niti jedne 
jedincate. Samo mu je iz očiju sijevala neka po- 
sebna vatra, a obrazi mu se jače zarumenili nego 
obično. Vida je na njima čitala neki preokret, što se 
zbiva u njegovoj nutarnjosti. Gledala je na njima 
neko jošte nevidjeno zadovoljstvo i šaputala je u 
sebi: 

— Gospodine Isuse, usliši mi moju današnju 
prošnju! 

XVI. 


S Mirkove izjave o kršćanstvu nastala je u Da- 
vorkovom domu velika radost. Doduše on nije još 
Sigurno očitovao, da će prijeći na kršćanstvo, ali one 
njegove riječi: ,A biliti bilo milo, kada bi se i ja 
molio tvome Isusu?“, već su dale prilično naslući- 
vati, da je u njegovoj duši nastao nekakav preokret. 
One su učinile takav utisak na Davorka i Vidu, da 
su bili uvjereni, da će momak ipak popustiti njihovim 
zahtjevima, i da će jednog dana samo reči: ,I ja 
hoću biti kršćanin.“ A taj dan, taj sretni trenutak, oni 
su tako željno iščekivali. Stari Davorko nije se htio 
prenagliti u tome, pa zato nije niti stavljao momku 
nikakovih pitanja u toj stvari. On je držao, da je 
dosta učinio sa svoje strane, pa ako je Mirku u istinu 
stalo toliko do lijepe Vide, on će već popustiti od 
svoje tvrdoglavosti, upoznat će svoju zabludu i na- 
stojat će, da ju čim prije ispravi. A ispravit će ju 
onim časom, kada izjavi, da ga pouče u kršćanstvu 
i da želi i on postati kršćanin. 


Ali njihova nada nije se tako brzo ispunila. 
Momak nije doduše više toliko govorio o slavenskim 
bogovima, nije više toliko hvalio i veličao svog Pe- 
runa, ali nije niti ništa natucao o kršćanstvu. Davorku 
se već činilo, kao da momak upravo hotimice izbje- 
gava svaku takovu riječ, koja bi mogla u njima po- 
buditi pomisao, da se on želi odreći svoje pradje- 
dovske vjere. Zato je medju njim i momkom opet 
nastao nekako napetiji odnošaj. Staromu nije bilo 
s voljom što je momak tako svojeglav, pa ne će da 

se odluči za kršćanstvo. I.zato je Jednog jutra rekao 
na samu svojoj kćeri: | 

.— Vido, naša se nada izjalovila. Mirko nakon 
one izjave pred tobom ne govori više niti riječi, da 
bi ostavio svoje poganstvo. Možda se samo htio na- 
Šaliti s tobom ? Možda te htio samo razveseliti, kao 
i roditelji malo dijete, kada mu DDCLAIH kakovu milu: 
stvar.. 

— Ne bi toga rekla, — djevojka će. — Ta on 
je one riječi izrekao tako ozbiljno, da nije bilo u 
njima nikakove sumnje ili dvoličnosti. 

— Pa zašto onda sada više ništa o tome ne 
govori? Duše mi, već mi je toga dosta! On baš hoće, 
da nas prisili na popuštanje. Ali iz toga ne će biti 
ništa! Ja sam stariji, i ja sam u pravu, a on je mladji, 
i dužnost mu je poslušati savjete starijega! Još ću 
koji tjedan to trpjeti, možda ću počekati i do pro- 
ljeća, ali onda ćemo se porazgovoriti odlučno i 
ozbiljno. Tada mora reći ili bijelo ili crno. Inače mu 
je seliti ispod ovog krova! Ne pristoji se, da tudji 
momak obitava pod onim krovom, koji Štiti takodjer 
i djevojku. | 

— Ali oče, dobri moj oče, nemojte tako naglo 
izricati svoj sud! — molila je djevojka. — Zarnebi 
vaš čin, da ga otpravite ispcd našeg krova, bio čin 
najveće nepravde i nezahvalnosti? Zar ste već za- 
boravili, što je Mirko učinio za nas? 

— Da, da, — opet će otac. — Ne tajim, da je 
učinio mnogo za našu slobodu, ali odatle ne slijedi 
opet, da mora biti sve na njegovu. Ja ništa ne tražim 
od njega, već da se odrekne svog ludog bogoštovlja. 
Moj zahtjev je skroz opravdan i temeljit, i u su- 
glasju s naukom Gospodina Isusa. Reci ti meni dijete, . 
kako bi ja kao kršćanin mogao dozvoliti, da mi kći 
podje za poganina, za takovog čovjeka, koji mrzi 
mog Boga, i koji ga prezire. To bi po mom mnijenju: 
bio preveliki prestupak. Najposlije, zar bi u domu ta- 
kovih ljudi mogla vladati prava sloga i ljubav? On 
mrzi tvog Boga, a ti se rugaš njegovomu tobožnjemu: 
božanstvu. Može li tu biti mira i prave sreće? Ne 

vodi li takav život .do neprestanih nesuglasica? A 
takav život živjeti do groba, bio bi i najveći grijeh i 
naiveći pakao na ovome svijetu. A potomci takovih 
roditelja? Što bi vidjeli i naučili lijepa i. dobra od 
svojih starijih? Ništa, samo neslogu, razdor i zlo! . 

— Ali oče, on me ljubi! Skinuo bi i zvijezdu 
s neba za me, samo da može. 

— Ne treba on. skidati zvijezda s neba za tebe, 
kad sam mu stavio daleko lakši uvjet. Neka bude 
kršćanin kao i mi, pak eto najljepšeg dokaza njegove 
ljuhavi spram. tebe. U mojim očima to nije prava 
ljubav, ako on prkosno i uporno ostaje kod svoga. 

Djevojka nije znala što da odvrati na ove po- 
sljednje očeve riječi. Uvidjala je njihovu opravdanost 
i postala je opet nujna, a oko srca ponovno joj se 
slegla tjeskoba. Bilo joj teško. slušati, kako njezin 
otac navaljuje na njezinog miljenika. to bi bila dala, 
da je u taj trenutak htio banuti medju njih. momak 
i izjaviti, da je zaboravio Peruna i da ga je zapo- 
stavio njihovomu pravomu Bogu. Držala je, da bi to 
bio najsretniji i najuzvišeniji časak u i cijelomu njenom 
životu. 

Ali stari Davorko nije imao posve pravo, kad je 
toliko navaljivao na momka, jer od one večeri, kako 
je Vidi rekao one riječi, nastala je u njegovoj duši 
velika i žestoka borba..U toj velikoj duševno & borbi 
nije znao što bi počeo, za što bi se odlučio. Zao mu 
je bilo lijepe Vide, žao mu je bilo opet stare vjere. 
Djevojku je tako ljubio, toliko je već prepatio zaradi 
te svoje ljubavi. Dvaput je već skoro i životom na- 
stradao upravo radi rije, pa kako da ju sada na 
jednom. zaboravi, kako da je se odreče? A to bi 
morao učiniti, ako ne pristane na uvjete njezinog oca. 

I kada je stao na to'pomišljati trpio je još veće 
muke nego li onda kada je ona bila još u Bajanovim 
rukama. I zato je sve to. vrijeme samo šutio i borio 
se. A da Davorko i Vida ne doznadu za tu njegovu 
duševnu borbu, on 'je izbjegavao još sveudilj — kao 
i za bolesti — svaki razgovor o svojoj ženitbi. Htio 
je prije konačne svoje odluke da dobro promisli ci- 

jelu stvar. Nije mu bilo tako lako i naprečac izreći 
posljednju, jer je znao da već jednom odlučnu i za- 
danu riječ ne može opozvati, van ako ne će da ga 
i Davorko i Vida izrugaju i proglase prevrtljivcem. 
U njegovim je žilama tekla slavenska krv, a kao 
Slaven držao je do svoje riječi i ona mu je bila sve- 
tinjom. Prekršiti ili opozvati zadanu riječ bila je u 
očima svih Slavena najveća sramota i prekršaj. A on 
toga nije htio učiniti ni za sav svijet. 


Pa dok se to zbivalo u njegovoj duši i dok se 
on tako borio samim sobom, padne jednog dana 
staromu Davorku u pamet da potraži onu  koli- 
bicu gdje je momak ugledao tobože svoga Crnobogaili 
Crta. Već onda kada mu je o tom pripovijedao, bio 
je odlučio da će se uvjeriti na svoje rodjene oči ko- 
liko je istine na tom Mirkovom pričanju. Po nje- 
govom opisu on je odmah ustvrdio, da to ne može 
biti nitko drugi van kakav stari pustinjak, koji u toj 
šumskoj samoći sprovadjao dane u molitvi, postu i po- 
božnosti. | 


Lutajući skoro cijelo do podne po prostranoj 
Šumi pričini mu se na jednom, kao da je tamo prema 
jugu šuma sve to rjedja i svjetlija. On idjaše na- 
prijed, dok napokon ne ugleda malenu čistinu što se 
milovidno prostirala u lijepoj dolinici okruženoj sa 
svih strana velikim stoljetnim šumama. Dan je bio 
ponešto tmuran, pa je cijeli kraj imao nekud turoban 
i mrtav izgled. 


Stupiv na čistinu opazi postrance — već u dnu 
iste — malenu i neuglednu  kolibicu, upravo ona- 
kovu kakovu mu je momak opisao. Ali pokraj nje 
opazi još nešto, čega momak u onom strahu i ve- 
černjem sutonu nije ugledao. Veliki križ iz hrastovine 
stojao je ukopan pokraj te traljave kolibice, a pred 
njim je baš klečala mršava i bijedna čovječja spo- 
doba, sijedih kosa i duge brade. 


I čim ju je Davorko ugledao reče: 
— Da, ja sam imao pravo. To je pustinjak, ' 
sveti čovjek, koji služi i ugadja Bogu. 

[ bez promišljanja upravi korake ravno k njemu. 
Njegov dolazak zbuni klečećeg pustinjaka. On po- 
digne glavu i spaziv došljaka načini odmah u uzduhu 
tri puta znak svetog križa pitajući rimskim (latinskim) 
jezikom: | i 

— Tko si, i što tražiš ovdje? 

Davorko koji je još nešto umio latinski jer 
je to bio još u mladosti naučio, dok je boravio 
u doljnoj Panoniji, razumje pustinjakov upit. No prije 
nego mu je odgovorio i sam se na znamen svetog 
križa pobožno prekrstio, i skrušeno poklonio pred 
drvenim križem. 

Opaziv to pustinjak razvedriše mu se odmah 
košćati obrazi, a iz staračkih očiju sijevao mu je 
neki posebni žar. | 


I ti vjeruješ u trojednog Boga? — upita Da- 
vorka, kada mu se približio. 
— Vjerujem! — odgovori ovaj odrješito i padne 


na koljena pred pobožnim pustinjakom. 


— Ustaj odmah i ne padaj pred menom na ko- 
ljena, jer ja sam grješnik čovjek kao i ti! 

Ali Davorko nije htio odmah poslušati pusti- 
njaka, već tek onda kada ga je ovaj ponovno pri- 
silio na to. 

Sada mu se Davorko prokaza tko je i što je. 
Ispripovjedi mu cio svoj život u tančine, sve od 
prvih dana svoga dolaska u Panoniju, pa sve do tog 

jutra kada se namjerio na njega. 

Pobožni ga je pustinjak pozorno slušao, ni da 
bi trenuo okom. Pa kada je Davorko svršio svoje, 
progovori ovaj tihim glasom gledajuć ispod svojih 
velikih i čupavih obrva: 

— Savjest neka ti bude mirna glede toga po- 
ganskog momka! Ti radiš onako kako te puti i uči 
sveta vjera. Nemaš si ništa predbacivati, jer je tvoj 
čin u suglasju s tvojom savješću. On je poganin, ni - 
ječe našeg pravog Boga; a kao takovomu ne možeš 
dati svoje kćeri, jer više treba slušati Boga nego li 
ljude! 

Dolazak Hrvata. 13 

— O, kada bi on mogao da čuje iz tvojih ustiju 
lijepe nauke, možda bi se ipak htio obratiti! 

— Moli se Gospodinu živo, ponizno i zaufano, 
i ja sam uvjeren da će on uslišati tvoju prošnju; jer 
pobožna molitva ne ostaje neuvažena pred licem 
Božjim. I tvoja kći neka se stobom moli za njega. 
A uz vaše molitve pridružit ću i ja svoje. Za obra- 
ćenje jednog poganina, za spas jedne još za sada iz- 
gubljene duše, ne smije nam biti ništa teško. Dapače 
sveta nam je dužnost, da se molimo za one koji još 
stupaju stazom tmine i neznanja, koji lutaju u po- 
ganstvu. Obratimo li ga na pravu vjeru, spasit ćemo 
njegovu dušu i steći ćemo si veliku milost kod Go- 
spodina. Tako radi, starče, i budi uvjeren da će se 
gospodin Isus ogledati na tvoje prošnje. Rekao si mi 
ono prije da te je izbavio iz avarskog ropstva. Eto 
sada tebi najljepše zgode da i ti njega izbaviš iz du- 
ševnog sužanjstva, i da mu na ovaj način vratiš 
ljubav za ljubav. A uspije li ti to, znaj, da će to 
tvoje djelo biti od daleko veće vrijednosti nego li 
ono njegovo. Ustraj starče i ne ćeš se kajati. Ako 
sada još i ide teško, zato ne kloni duhom, već upiri 
svoj pogled ovamo, u ovaj uzvišeni znak Spasenja 
— reče pustinjak i pokaza rukom na križ pred kojim 
se dnevice molio. — I gospodin Isus nije odmah po- 
stigao svoje svrhe. I on je mnogo prepatio za svog 
naučanja, ali nije nikada _klonuo. Znao je da ustraj- 
nost i istina mora pobijediti. Zato je stupao naprijed 
stazom istine, pravde i krjeposti, dok nije ipak ko- 
načno pobijedio. A iz Njegovog uzvišenog primjera 
moramo se i mi učiti. 


Stari je Davorko upravo strahopočitanjem sišao 
pustinjakove riječi, pa kada je ovaj svršio, digne se 
s panja na kom je prosjedio, zahvalio se pobožnomu 
starcu na lijepim poukama i vrati se kući. 


Već je bila pala i noć, kada je stupio na 
prag svoje mile kolibice. Vidu je zatekao kako upravo 
pripravlja divljač za večeru, dok je momak ne da- 
leko od nje sjedio pokraj ognjišta i zurio u plamen 

što je buktio i lizao oko zemljane posude u kojoj se 
varilo meso. | 

Te je večeri stupio Davorko radosnim srcem 
preko praga svoga doma. Duša mu bila nekud uz- 
nesena s lijepih uputa i savjeta pobožnog pustinjaka 
i on nije mogao prešutjeti, a da ne bi spomenuo i 
kćeri i momku gdje je bio. Dakako da je pred 
momkom odkičio premučati onaj dio razgovora s pu- 
stinjakom, koji se ticao njega samog, jer nije: htio 
da za sada o tome još govore. On je po pustinja- 
kovu savjetu bio odlučio da ne će Mirku previše go- 
voriti o toj stvari, već da će se više moliti s kćerju, 
da: upozna pravu i istinitu stazu, i da ju uzmogne 
“slijediti. 

Pa kada su sjedili za večerom i slasno uživali 
Božije darove, oglasi se stari Davorko: 

— Danas sam bio na onome mjestu, gdje se 
tebi desila ona nezgoda. 

— Zar kod kolibice na čistini? — momak će. 

— Da. Htio sam se uvjeriti o tvojim tvrdnjama. 

— Pa što ste vidjeli? — oglasi se i Vida. 

— Našao sam malu, traljavu kolibicu i pred 
njom starca pustinjaka, čovjeka pobožna i puna 
svetosti. 

— A nijeste vidjeli Črta? — momak će. 

— Budi pametan, kakvog Črta!? Taj isti starac 
koga si ti držao za Crnoboga, on me je lijepo pri- 
mio i dao mi dragocjenih savjeta za život. Taj živi 
samo da ugadja Gospodinu Isusu, a ne da ugadja 
svome tijelu. Svetost mu se odražava na licima, a iz 
staračkih očiju sijeva mu svetižar i blagost. Ma bio 
čovjek u kakovoj tuzi, boli ili dvojbi, pred njim može 
otkriti cijelo svoje srce, povjeriti mu sve svoje jade 
i on će im već naći lijeka. 

- > Cijeli taj razgovor slušao je momak pomno i 
hvatao svaku Davorkovu riječ. Pa kada su se nave- 
čerali, on se nekud zamislio tako, da je sasvim prečuo 
nekoliko Davorkovih i Vidinih upita. Te večeri nje- 
gove su misli bile drugdje. One su hrlile ka onoj 
pustinjakovoj kolibici, gdje ga je onomadne upravo 
* 

zadesila ona nezgoda. Počeo je razmišljavati o tom 
čudnom starcu, koji je znao liječiti i vidati svaku 
ranu, što bi pekla čovječje srce. 

I odjedared stala mu se nametati misao, što bi 
bilo da on sjutradan krene onamo? Vuklo ga onamo 
dvoje. Prvo, da se na svoje oči uvjeri, kako je bio 
onomadne lud njegov strah, a drugo, da čuje, dali u 
istinu imade taj čudnovati čovjek toliku moć u sebi, 
kako je to pripovijedao Davorko? I. kada je legao na 
počinak, još mu se neprestano glavom vrzao taj pu- 
stinjak. I on je konačno odlučio da će sjutra zorom 
potražiti toga čovjeka. 

Zato čim je zora svanula na istoku, on se zao- 
djeo u topla krzna, prebacio na sebe tula c sa strje- 
licama i zaputio se prema dolnjemu kraju šume. Niti 
pred Davorkom, niti pred Vidom nije spomenuo ni 
jednom riječju kuda je nakanio. Pa kada ga je Vida 
upitala, hoće li se doskora vratiti, rekao joj je: 

-— Teško prije večeri. Prohtjelo mi se danas da 
se opet sprodjem ovom našom lijepom šumom. Osje- 
ćam dosta snage u sebi za dulju šetnju. 

— Samo pazi da ti se i opet ne dogodi kakova 
nezgoda! | 

— QOlede toga budi mirna, — on će djevojci. — 
Više ne ću nikada biti tako lud kao onda, kada sam 
bježao. Gotovo me stid, kada se na to sjetim! 

Jutro je bilo hladno i turobno. Jesenska je magla 
ležala nad cijelim okolišem i zastirala vidik. Sa svih 
dubova padale kapljice magle, što se cijedile sa starih 
grana i uvelog lišća. Cijeli kraj bio je nujan i tu- 
roban, jer se veličajna priroda spremala za dugi 
zimski san, da otpočine, pa da se idućeg proljeća 
opet zaodjene novim zelenilom, kada ju probude prvi 
traci proljetnog sunca. Lijepog i živog zelenila sve je 
više ponestajalo, pretvorilo se u nujno i turobno žu- 
tilo. Sa svih dubova padalo uvelo lišće po vlažnoj 
zemlji, samo po gdjekojem još hrastu trepetalo ne- 
koliko žuto-rumenih listova na studenom jesenskom 
vjetriću. I oni se jadni borili protiv svog usuda, - 
htjeli se oprijeti njegovoj sili, samo da ne uginu, da 

ne propadnu. Ljepše im bilo tamo gore na kvrgavim 
i širokim granama starih hrastova, koji su ih kroz 
nekoliko stoljeća bezbroj odnjihali na svojim goro- 
stasnim grudima. Veseli pijev lako i vitokrilih pti- 
čica umuknuo posvema, a zamijenio ga odvratni ,kvar“ 
crnih i zlogukih gavranova. A nije se više šumom 
razlijegao ni kukuk sivih kukavica, niti se po barama 
čulo capkanje dugokrakih močvarica, niti klopot nji- 
hovih kljunova. Sve je najednom opustjelo, sve se 
uplašilo pred prvim vijesnicima nedaleke zime, pred 
oštrim i studenim vjetrovima i mrazovima, koji su još 
uništili i ono malo zelenila što se doslije otimalo je- 
senskom uplivu. Pa kada se iz opustjelih dubrava, 
golih gajeva.i močvarnih dolina stale dizati teške, 
sive, jesenske magle, onda je ponestalo i onog ugod- 
nog nebeskog modrila, a tmurni plaštevi magle pri- 
tisli zemlju poput krvožedne more. A u sva živuća 
bića uvlačila se tuga za prošlim lijepim i vedrim 
ljetnim danima. | 

Dosta dugo je tražio pravu stazu, dok se na nju 
namjerio i njome dospio do -pustinjakove kolibice. 
Idući po njoj bilo mu tjeskobno pri srcu, kada se 
sjetio na nedavnu svoju nezgodu. A kada se sjetio 
na onaj ludi bijeg i strah, udarila mu sva krv jače 
u obraze i on se pred samim sobom stidio zaradi 
onog straha. I govorio je u sebi: m. 

— Kako sam samo mogao biti tako lud i glup! 
U običnom čovjeku vidio sam Črta! Stid me je toga 
još i danas. 

Medjutim stala se po malo razilaziti i magla, a 
mlako jesensko sunce stalo se po koji put nagledati 
iza razdrtih plašteva magle. Pa kada je stigao do 
same čistine, već je bilo posve nestalo magle, a sunce 
je prosulo svoje zrake nad cijelim okolišem. 

Stigav do same čistine ugleda malu i neuglednu 
kolibicu, prema kojoj je Davorkova kolibica bila ci- 
jela kuća. U taj tren stalo mu srce opet jače udarati 
i postao je uzbudjeniji. 

Ali usred toga pojavi se pred kolibicom mršava 
i čudna pojava starog pustinjaka, koji je odmah iza- 

šao pred kolibicu kad je vidio, da na izlazu šume: 


stoji nekakav čovjek. U prvi je mah mislio, da je to 
jučerašnji njegov znanac, i već se poveselio. Ali kada 
je momak bliže stupio, uvidi da je to netko drugi. I 
on ga odmah bez okolišanja upita: 

-— Tko si božiji, i što želiš od mene sirote pu- 
stinjaka ? 

— Zelim čuti tvoj savjet — glasio je Mirkov 
odgovor. — Otac Davorko, koji je bio jučer kod 
tebe, pripovijedao nam je mnogo lijepa i dobra o 
tebi. Rekao je: da imadeš u sebi takovu moć, da li- 
ječiš svačije rane i da dadeš svakome dobra savjeta. 

Rekav to zagleda mu se u oči, da se uvjeri, dali 
je istina što je ono stari Davorko rekao sinoć o 
njima. 

I gledajući ih dulje, u istinu mu se pričini da 
iz njih sijeva neki osobiti žar i velika blagost. Te 
staračke oči što su se krile duboko u očnim šuplji- 
nama i pod gustim obrvama, tako su blago gledale 
u momka da je ovaj sve i nehotice pomislio: 

— Pa gle, i zbilja! Otac Davorko nije pretjerivao 
kada je sinoć to o njima tvrdio. 

I momak je stao koji časak kao ukopan pred 
tim dobroćudnim starcem, pred kojim se onomadne 
bio tako uplašio. Nije se ni ganuo. Tek kada ga je 
ovaj upitao: ,Ti si došao od Davorka?“ on se opet 
prenuo i odgovorio mu: 

— Jesam. 

— Onda si ti možda onaj momak koji hoćeš 
uzeti njegovu kćer? 

— Jesam, — odvrati opet momak i iščekivaše 
daljne upite. No starac je neko vrijeme šutio i po- 
digao oči prema nebu kao da se nečemu domišlja, a 
tek onda je opet zapodjeo razgovor s momkom. | 

— Pa što te nosi k meni? — upita ga, kada je 
spustio glavu i pogledao u momka. | 

— Došao sam, da mi dadeš savjeta. Vele, da si 
mudar. 

— Ako mogu, dat ću ti ga rado 

A momak proslijedi: 


ol 

— Tebi je jamačno stari Davorko jučer pripo- 
vijedao da ljubim njegovu Vidu ? 

— Jest. 

— A jamačno ti je rekao i razlog s koga mi je 
ne da? 

— Ito! Ali taj razlog znadeš i sam. 

— Zahtijeva od _ mene da budem kršćanin kao 
i on. | 

— |[ pravo je tako! 

— Zari ti to veliš? 

-— Naravski, jer sam i ja kršćanin. A osim toga 
on je kao otac u pravu da to zahtijeva od tebe, kada 
mu je i kći kršćanka. 

— Ali kada bi ja slijedio njegov savjet, ja bi se 
duboko ogriješio o svoje slavenske bogove. Strašno 
bi uvrijedio Peruna i navukao bi na sebe njegove 
ognjene strijele! Pa najposlije kako da se ja rastavim 
sa svojom prošlošću ? Mogu li ja to učiniti? 

— Ako ljubiš u istinu tako žarko rečenu dje- 
vojku i ako budeš mene slušao, onda možeš. Hoćeš 
li nju dobiti, ti moraš zaboraviti na prošlost, moraš 
se s njome za uvijek raskrstiti. 

— A zašto ne bi otac Davorko takodjer zabo- 
ravio na svoju?! — uleti momak u riječ. 

— On je to učinio već onda kada je primio 
sveti krst na se. On se tim časom rastao za uvijek 
sa slavenskim bogovima i prigrlio onog Boga koji je 
jedin, svemoguć i sveznajuć! 

— Pa i moj je Perun takodjer bog! 

— Kakav bog? On je bog bujne slavenske 
mašte, takav bog koga si vi Slaveni samo umišljate, 
ali koji u istinu ne postoji. 

— Pa otkuda onda munje, gromovi, kiše i bure, 
ako Perun ne postoji? Ta on je gromovnik i go- 
spodar tih sila. 

— To je djelo onog Boga, komu se klanjamo 
mi kršćani. Kroz te prirodne sile On pokazuje da po- 
stoji, da upravlja i da se brine za cjelokupno čovje- 
čanstvo. I Rimljani, i Grci, i Slaveni i svi drugi na- 
rodi na ovoj zemlji njegova su-djeca, a On im je 

svima zajednički otac. O Njegovoj milosti i provid- 
nosti ovisi sve; k Njemu upravljaju prognani i ne- 
voljni svoje uzdisaje, u Njemu traže bijedni utjehe i 
okrepe. I tko se u Njega pouzdaje, tko u Njega 
vjeruje, taj je sretan, jer znade, da mu je On početak 
i svršetak, i da je u Njemu sve utjelovljeno. Bez 
Njega ne možemo mi jadni zemaljski crvi ništa, jer 
smo i sami stvoreni iz ništa. On nas uči da ljubimo 
svakog čovjeka, bio nam on prijatelj ili neprijatelj. 

— Da, to mi je jednom rekao i otac Davorko. 
Ali reci ti meni, kako bi ja mogao ljubiti Avare, koji 
me hoće ubiti, koji su mi nanijeli toliko zla. Može li 
to ljudsko srce podnijeti ? 

— Sve se može samo kad se hoće! 

— Čudna je ta vaša kršćanska vjera! Čovjeka, 
koji meni čini zlo, koji me muči, koji me hoće ubiti, 
pa da bi ga morao ljubiti! Tko to može od mene 


zahtijevati ? 
— Stani momče! — prekine ga pustinjak i po- 
digne desnicu povrh glave. — Ja vidim, da me ti 


krivo shvaćaš. Ja nijesam rekao, da moraš skrštenih 
ruku čekati svoga zlotvora. Ako netko navaljuje na 
te i hoće te ubiti, ti si tada dužan da se braniš. 
Valjda ne češ čekati kao jaganjac. Ali u svemu tomu 
nigda ne smije u tebi prevladati strast i krvoločnost, 
jer čovjek je stvoren na sliku Božju, on imade razum 
i slobodnu volju, pa je dužan vazda slijediti glas 
samog Boga, našeg stvoritelja i oca. 

— Zar je to tako?! — klikne momak, kada je 
pustinjak na čas prestao da si odahne. 

— Tako, tako je to, sinko inoj! Znaj, da je 
kršćanstvo uzvišeno sa svojih istina i nauka. Ono j je 
djelo samog Boga. A što je od Boga, to ne _ može 
biti ništetno i nevaljalo, jer mu je sam izvor uzvišen 
i svet. Taj Bog usadio je u ljudska srca i ljubav, tu 
božansku iskru, koja veže čovjeka .s čovjekom. Već 
prvim ljudima usadio ju je u srca, a s njih prošla je 
i na sve njihovo potomstvo. 

— Pa zašto onda otac Davorko stavlja zaprjeke 
daj ljubavi, ako je tu ljubav usadio u srca ljudska 





201 


taj vaš kršćanski Bog? Ne čini li on time nešto proti 
svome Bogu ? 

— Ne! Stari Davorko nije protivan vašoj lju- 
bavi, dapače, njegova je vruća želja, da se vi oboje 
što prije sjedinite. Ali on ne može i ne smije do- 
zvoliti, da njegova kći podje za onog, koji ne pri- 
znaje pravog Boga? 

— Ali ja joj ne bi nikada branio, da iskazuje 
dostojnu čast svomu kršćanskomu Bogu! U tom bi 
bila posve slobodna. A ne bi ju takodjer nikada silio 
ni na to, da bi sa mnom kod porodičnih svetkovina 
palila žrtve u čast slavenskim bogovima. Ja bi se 
klanjao svojima, a ona bi se opet molila svome Bogu. 

— To ne može tako biti kako si ti to umišljaš. 
Tko zna, ne bi li ona s vremenom postala mlaka u 
svojoj vjeri pokraj takvog muža, koji bi bio poganin? 
Tko zna, ne bi li ona s vremenom još i zaboravila 
na znak Spasiteljev? To bi se sve malo po malo 
tako uvuklo u njezino srce, da ona ne bi toga niti 
opazila, i na jednom bi njezina usta izgovarala slavu 
onom božanstvu, koje niti ne postoji! A to je sve 


» tim više moguće, što je čovjek slabo stvorenje, pro- 


mjenljivo, kao i proljetno vrijeme. U bijedi zdvaja i 
jauče, a u dobru se uznosi i oholi, i zaboravlja, da 
“je ništa prema sili svog Stvoritelja. U dobru i sreći 
brzo zaboravlja, da mu nije svrha ovaj svijet, već da 
mu je težiti i za drugim, uzvišenijim stvarima, takovim 
stvarima, po kojima se sve više usavršuje i bliža 
svomu Stvoritelju. Svaki čovjek mora težiti za vječ- 
nošću, da spasi svoju dušu, i da poslije ovog zemnog 
života ugleda jedinog Boga. 


— A može li to svaki postići? — opet će 
momak, komu se sve više svidjalo razlaganje starog 
pustinjaka. 


— Može, samo ako hoće da dobrovoljno i s lju- 
bavlju vrši sve one zapovijedi, što ih je naučao Go- 
spodin Isus. Ništa nije teško, samo ako čovjek sam 
hoće, i ako imade u sebi čvrstu volju da slijedi 
dobro i istinu. I samo onaj čovjek može biti sretan 
i zadovoljan, koji u vjeri traži spas i utjehu. Gledaj, 

sinko! — starac će i upre prstom u svoj križ: — 
Ovdje nam je utjeha, ovdje spas! I kada budu sva 
plemena i svi narodi što ih je na zemlji, potražili u 
križu utjehu i pomoć, bit će i sretniji nego što su 
danas! A vjeruj mi da će doći to doba. Ugasnut će 
poganske žrtve, opustjet će žrtvenici i hramovi sla- 
venskih bogova, a na njihovim razvalinama zasjat 
će veličajnim sjajem znak našeg Boga i Spasitelja! 
Istina, preko ove suzne doline prohujit će još sva- 
kojake nezgode i nevolje, proći će svakojaki divlji 
narodi, bit će strahota i krvi, ali križ Gospodinov 
ostat će cijel i zasjat će veličajan i slavan! Sva 
plemena i svi narodi gledat će u Njemu znak svog 
spasa, znak utjehe u tuzi i nevolji. O, kako bi lijepo 
bilo, kada bi i ti prigrlio taj sveti znak! Kako bi se 
preporodila tvoja duša na novi i ljepši život. Tek 
tada bi znao, koja ti je prava svrha na ovom svijetu. 
Poslušaj moj savjet! Učini na što te nagovaram i bit 
ćeš mi još zahvalan. Evo, gledaj mene. Starac sam, 
mnogo sam preživio u svom vijeku. Iskusio sam i 
dobra i zla, ali nijesam prije našao pravog mira i 
zadovoljstva, dok nijesam prignuo glavu pred ovim 
znakom svog Boga i Spasitelja. I otkad mi je svijetlo 
Kristove vjere sinulo u duši i srcu, ja sam se pre- 
porodio na novi i uzvišeniji život. Uvidio sam svu 
ništetnost ovog taštog svijeta, prezreo sam ga, i po- 
vukao sam se ovamo, u ovaj sveti mir, gdje već dugi 
niz godina služim svomu Bogu. 

Govoreći te riječi, izgledao je pustinjak kao 
kakvo nadzemaljsko biće, sav preobražen i pun svetog 
zanosa, Jesenski vjetrić, koji je duvao, poigravao se 
njegovom dugom i sijedom kosom. Mršavo i košćato 
tijelo nije osjećalo jesenske studeni, jer ga je grijao 
sveti zanos za uzvišenim kršćanskim istinama. Već 
više od po vijeka živio je tu skroman i tih život, 
daleko od svjetske buke i borbe. Malo kada ugle- 
dalo bi njegovo upalo oko koju čovječu dušu. Sve 
društvo bile mu šumske zvijeri što su trkale oko 
njegove kolibice, pa vesele ptice, koje su svojom 
pjesmicom veličale Stvoritelja. Taj njihov pijev bio 

mu je miliji nego li onaj ljudi po bogatim grado- 
vima, jer njihova srca nijesu bila natrunjena zlobom 
i zavišću kao ljudska. A samo čista srca mogu da 
iskreno slave jedinoga i Vječnog. I upravo ljudska 
neiskrenost i zloba nagnala ga na ozbiljnije razmi- 
šljanje o svijetu i životu. Ona ga je dovela u tu tihu 
zabit, gdje je čistim srcem i vedrom dušom služio 
svomu Bogu i pred Njegovim uzvišenim znakom činio 
pokoru za svoja prošla djela i tražio upokoj i utjehu 
svojoj duši. 

I premda je najvolio mir i samoću, ipak _mu je 
bilo milo, ako se katkada namjerila na njega duša, 
koja je takodjer tražila utjehe i žedjala za istinom. 
Pa tako mu je i toga dana bilo voljko pri srcu, kada 
mu je došao stari Davorko, a još više kada je došao 
momak, i to sam, svojom pobudom. Zato i jest upo- 
trebio svu svoju govorničku vještinu i znanje, samo 
da što jače djeluje na oporog momka, da ga predo- 
bije za kršćanstvo, pa da dvije ljubeće duše sjedini 
i učini sretnima. 

I mudre starčeve riječi kao da su stale topiti 
led sa Mirkovog srca. Nepobitni dokazi, jasni razlozi 
i mudri savjeti, tako su se konačno svikli dosele 
svojeglavom momku, da je počeo posve ozbiljno raz- 
mišljati o tomu, kako bi ipak bilo najpametnije, da 
primi i on kršćanstvo. Eto, starac pustinjak već to- 
liki niz godina živi odijeljen od svijeta, ne mareći 
ni za što udobnog i raskošnog. Trapi svoje tijelo, 
odriče se sviju ugodnosti, samo da ugodi svomu 
Bogu. Pa kada jedan čovjek može to sve podnijeti 
iz ljubavi spram Boga, kako ne bi on onda pristao 
na Davorkov zahtjev. A to može tim više, što je to 
i njezina želja. A njegovim prelazom na kršćanstvo 
biti će kraj svemu tomu, i on će doskora moći na- 
zvati Vidu svojom drugaricom. 

Bilo je doduše u njegovu srcu i duši još znatne 
borbe, ali misao na uzvišenost kršćanstva, pa velika 
ljubav spram lijepe Vide, stala je u njemu sve jače 
prevladjivati, i on je sve manje _ mislio na Peruna i 
slavenske bogove. Dapače bilo je dana, da je stao i 

ismjehivati svoju tvrdoglavost i slavensku vjeru, i 
stao sve više težiti za kršćanstvom. Pa kada mu nije 
bilo što dosta jasno, ili kada bi se opet stala dizati 
bura u njegovoj duši, on je samo otišao k starcu 
pustinjaku i pitao u njega savjeta i utjehe. I tako se 
malo po malo stala njegova duša zanašati za vjerom 
koju je dosele izbjegavao, i za koju je rekao, da ne 
će nikada pred njom sagnuti glave. 

Pa i onda, kada je studeni snijeg zagruvao sa 
sjevera i zameo sve putove i staze, on je vrlo često 
pohadjao pustinjaka, dao si tumačiti istine kršćanske 
i konačno zakanio se, da primi sveti krst. Pa kada 
je to priopćio staromu Davorku i Vidi, nasta u nji- 
hovim srcima tolika radost, da su oduševljeno hvalili 
Boga, koji im je uslišao molitve. 

Ali k samom krštenju nije se moglo odmah pri- 
stupiti kako je to htio i mislio momak, jer se za taj 
uzvišeni obred trebalo najprije dobro i savjesno pri- 
praviti. Uza sve kršćanske istine i nauke, javljala se 
u njegovoj duši još češće pomisao na staru vjeru 
slavensku, pa je i opet u njoj nastala dvojba i ko- 
lebanje. A dok toga posvema ne nestane, ne može 
biti govora o pokrštenju. 


XVII. 


Duga i neobično oštra zima godine 625. dala je 
praznovjernim ljudima dosta gradiva za razno na- 
klapanje o velikoj i strahovitoj vojni, što se spre- 
mala na istočno-rimsko carstvo. Mnogi su govorili, 
da je to nedvojbeno prst Božji, srdžba Božja, što se 
neprestano prolijeva tolika krv, jer da je i samim 
nebesima već previše tih pokolja i ratova. Godina za 
godinom redala se sve gora i nevoljnija. Sa svih strana 
i sa zapada i sa sjevera i s najudaljenijeg istoka 
tiskali se razni divlji, barbarski narodi, pustošili istočno 
carstvo, uništavali tiha sela, bogate gradove i jake 
tvrdjave. Mnogobrojne legije istočnog carstva već su 
bile posve smalaksale od neprestanog ratovanja te 
prenapornog i neurednog života. Sam car Heraklij, 
taj radini i ustrajni vladar, taj spasitelj istočnog car- 

stva, bio je već takodjer smalaksao. I njegovo veli- 
čanstvo i neustrašivost klonulo je pred tolikim broj- 
nim neprijateljima. No, niti jedna dosadašnja vojna 
nije mu zadavala toliko brige, koliko upravo avarsko- 
perzijska, kojoj je osvitkom proljeća išao u susret. 
U to za njega kobno vrijeme bila je Sila avarska na 
vrhuncu, a pogotovo sila Kosruova. Pobjedonosno 
perzijsko oružje vladalo je i nad Egiptom i Sirijom 
i svom malom Azijom. Sve su te zemlje slušale samo 
jedan glas, jednu zapovijed, zapovijed bogatog i silnog 
perzijskog vladara. Heraklije bio je tako zdvojan, da 
je već htio ostaviti Carigrad i prenijeti svoju stolicu 
u Kartagu!. Bogati i lijepi ,novi Rim“, htio je prepu- 
stiti na milost i nemilost oholomu Perzijancu. 

Sve, i gradsko bogatstvo, i veličajni hram sv. 
Sofije, to ,prijestolje slave Božje“, to ,čudo zemlje“ 
ta ,kerubinska kola“, kako su ga nazivali Carigra- 
djani; i iste čarobne obale bosporske s tajnovitim 
gajevima cipresa i krošnjatih: borova, pune nježnih 
ljetnikovaca, u kojima se odmarali carigradski boga- 
tuni, sve je to htio ostaviti i pobjeći. Ali u taj sud- 
bonosni čas podiže se narod na noge, a sijedi.pa- 
trijarha Sergije odvede cara u veličajni hram sv. 
Sofije, gdje se morao zakleti, da će sa svojim naro- 
dom, koga mu je Bog povjerio, živjeti i umrijeti! 
Bio je veličajan i ganutljiv prizor, kada je u hramu 
rasvijetljenu sa šest hiljada svijećnjaka, pod orijaškom 
kupulom, koja je odsijevala od pozlata, dragulja i 
slikarija, posred svojih dvoranika, štitonoša, patricija?, 
posred mnogobrojnih svećenika i u prisuću hiljade 
puka, klečao zdvojni Heraklije i prisizao, da ne će 
napustiti svoje prijestolnice! Pa onda ona veličan- 
stvena pjesma zahvalnica, što ju je pjevalo četrdeset 
hiljada grla pod vodstvom drhtavog i starog patri- 
jarhe u slavu trojednomu Bogu, koji je njihovog cara 
još u horu odvratio od te zle nakane! 

Taj veličajni prizor i ta prisega ohrabri na novo 
Heraklija, i nadahnu dušu i srce njegovo neobičnim 

1 Kartaga = grad u Africi. 

2 Datricije = velikaši. 

oduševljenjem i pouzdanjem u samoga sebe. A po 
gotovo onda zavladalo je njime veselje, kada mu je 
ustrajni centurijon Mauricije, nekako sredinom zime 
donio radosne i povoljne vijesti: da će i hrvatska 
plemena pod vodstvom petere braće priskočiti u 
pomoć njegovom carstvu. 


Kada je tako bilo, stade se Heraklije odlučno 
spremati na boj. Danju i noću snovao je, kako da 
što jače utvrdi gradske zidine i kule. Sva gradska 
vrata dade na novo obložiti jakim mjedenim pločama, 
a svaku i najmanju pukotinu u zidu dade živim vap- 
nom zalijati i popraviti. U tim grozničavim pripra- 
vama nije se štedilo niti isto crkveno blago, pa ni 
crkvene posude i dragocjenosti. Sve se to uzimalo, 
samo da se namire troškovi, a svećenstvu je u to 
ime obećana nagrada i naknada poslije rata. Gra- 
djanstvo i legije! oduševljeno se skupljale pod za- 
stave, i za kratko vrijeme bio je tuj već lijepi broj 
vojske i ladja, koje su opet s morske strane imale 
braniti grad i odbijati avarsko-perzijske juriše. Činilo 
se, kao da su se u istočne legije vratili stari dani 
rimskog junaštva. 


Aki niti protivnici istočnog carstva nijesu onako 
prekrštenih ruku  provadjali dugu zimu. I oni su se 
baš ljudski i temeljito spremali za tu veliku vojnu. 
Silni Kagan nakon svog povratka iz zemlje Čeha, 
Pšovana i Dudleba, neprestano je vježbao svoje i 
onako već dobro uvježbane Avare. Pun ponosa i 
zadovoljstva gledao je njihove divlje juriše i vješte 
bojne igre. 

— Takovih junaka nema nitko, niti moj saveznik 
Kosru, — klicao on razdragano. — S njima bi po- 
bijedio i iste bijesove i duhove podzemne! 


Pa kada su konačno zadnji ostanci snijega okop- 
nili u dolinama i po visovima, a topli sunčani traci 
stali buditi zemlju od zimskog sna, podigla se sva 
sila avarska u osvit proljeća 626. Poput strašne og- 
njene bujice prebacili Dunav, sravnili sa zemljom 


1 legije = staro-rimske bojne čete. 

pogranične podunavske utvrde i palili, plijenili, ro- 
bili i ubijali sve kuda su prolazili. Kao da je tuda 
prošla sama paklenska sila svojim strahovitim ognjem, 
tako je sve ostalo pusto i uništeno iza avarske vojske, - 


A taj prelaz kroz dolnju Panoniju osobito je 
razveselio neobuzdanog Bajana, koji je već odavna 
jedva čekao taj čas, da stupi na to zemljište, gdje 
se po njegovu mišljenju imala nalaziti odbjegla Vida. 
Kroz cijelu zimu snovao je, kako će joj se osvetiti 
za njezin bijeg. U svom zlobnom i osvetoljubivom 
srcu smišljao je sve moguće osvete i kazne, i ni jedna 
mu se nije činila dosta okrutnom i strašnom. Za nju 
valjalo je izumiti nešto posebnog, nešto tako strašnog, 
samo da se Bajanovo srce bude moglo bolje nasla- 
djivati u tudjim mukama. Zato dok je njegov otac 
neumorno jurišao na podunavske utvrde, i borio se 
s carskim pograničnim stražama i posadama, on je 
s nekoliko stotina najsmjelijih Avara, poput lovačkog 
pseta njuškao i tražio po svim donj6-panonskim šu- 
mama, selima i gradovima Davorkovu kćer. Danju i 
noću, upravo bez odmora naganjao je ovamo i onamo 
svoje Avare i prijetio im se svakojakim kaznama, ako 
mu ne nadju Davorka i Vidu. Pa kada je nakon više 
tjedana sav lov i sva potraga bila uzaludna, htio je, 
da se zaleti i u gornje panonske krajeve, ne bi li 
tamo možda otkrio njezino boravište. Ali ga u toj 
namisli spriječi sam Kagan, zapovjediv mu, da već 
jednom dovrši te ludorije i pustolovine. 

— Sramota pasti će na tvoj obraz, ako budeš 
dalje ludovao, jer dok se drugi Avari časno i hrabro 
bore s Heraklijevim posadama, ti okolo luduješ! Zar 
hoćeš da potamni tvoja dojakošnja slava?  Momče, 
da si mi se odmah kanio tih pustolovina, jer ćemo 
se inače drugojačije razgovarati! 


Bajan, koji je svojom divljom ćudi i bijesnom 
mladosti bio najneobuzdaniji medju svim Avarima, 
ipak se odmah pokorio ovoj očevoj zapovijedi, jer je 
znao, da s njime nema šale. Ali je zato stvorio u 
sebi čvrstu odluku, da će nakon povratka ispod Ca- 

rigrada provaliti i u gornju Panoniju, da i tamo po- 
traži odbjeglu djevojku. 

— Moram ju naći, makar žrtvovao polovicu. 
svojih Avara! — rekao je jednog dana staromu Bledi, 
kada ga je ovaj korio, što se toliko pomamio za ne- 
vrijednom slavenskom djevojkom. | 

Medjutim bile su već sve donj6-panonske utvrde 
razvaljene, a posade svladane i zarobljene. Kagan 
odredi, da se imade krenuti dalje prema istoku. .On 
nije ni malo štedio svojih Avara, a još manje jadnih 
robova, koji su malom iznimkom bili sve sami zgoljni 
Slaveni. Tjerao ih je bez oduška i počinka preko 
ravnica i brdina, samo da čim prije padne pod Ca- 
rigrad. Grozničavom uzrujanošću iščekivao je osvit 
onog dana, kada će njegove oči ugledati ,novi Rim“, 
taj ponos i biser velikog istočnog carstva. 

I ta mu se vruća želja imala naskoro ispuniti, 
jer su i njegovi Avari takodjer sami jedva iščekivali, 
da ugledaju carigradske zidine, pa da na nje učine 
prve juriše. 

Bilo je lijepo proljetno jutro. Magla je još poput 
bijelog plašta počivala nad Carigradom i čarobnim 
obalama njegovog Bospora. No čim se sunce počelo 
radjati na istočnoj strani neba, koje je planulo u svoj 
jutarnjoj čari i ljepoti, počelo je sve više nestajati 
magle. Glavnom cestom, koja je prolazila ispod cari- 
gradskih vratiju ,,Poliandria“ ili kako se danas zovu 
»Jedrenska vrata“, valjala se nepregledna vojska i 
konjika i pješaka. Za njom se kotrljala bezbrojna 
kola urešena ljudskim glavama, već na po trulim i 
smrdljivima. Ogromni oblak prašine dizao se iza te 
silne vojske, kojoj je na čelu jašio sam Kagan, 
vrhovni gospodar Avara. U njegovoj pratnji bijahu 
ob desnu mu ljubimac Bajan, ta ,dika avarstva“, a 
ob lijevu ujak Bleda, komu je sa staračkih i navo- 
ranih lica odsijevala radost, što će i opet biti krvi 
i boja. 

Malo po malo uspinjali su se na visočinu ispod 
koje je dolje u prodolu tekla rijeka Likus. A kada 
su bili na prostranom valovitom i suhom zaravanku 

visočine!, pukne najednom pred očima avarskog prvaka 
prizor veličanstven, sjajan, prizor neopisiv. 

Ogromne i jake zidine carigradske u duljini od 
dvadeset i tri kilometra ukazaše se njegovim očima. 
One ga prve pozdraviše kao da mu porugljivo dovi- 
kuju: ,Uzalud ti Kagane sva tvoja sila, nas ipak ne 
ćeš sravniti!“ A iza njih prostirao se po valovitim 
brežuljcima divni Carigrad, sa svim Svojim bogat- 
stvom i ljepotama. Ponosno dizali glave mnogobrojni 
sjajni hramovi, kao hram: sv. Apoštola s porfirnom 
grobnicom, u kojoj je našao zadnje upokojište ute- 
meljitelj Carigrada, veliki car Konstantin; pa onda 
crkva sv. Irene i još mnoge druge, a na čelu im naj- 
sjajnija i najbogatija sv. Sofija, sa svojom pozlaće- 
nom kubom, za koju kad ju je dogradio, uskliknuo 
je car Justinijan: ,Hvala Bogu, koji me je smatrao 
vrijednim, da dovršim ovo djelo! Salamune, ja sam te 
natkrilio!“ Zatim bogate palače senatora, vojvoda i 
patricija, koje je nadvisivala raskošno uredjena carska 
palača i ogromno trkalište, u kom su carigradske 
besposlice provadjale vrijeme i prepirali se za razne 
kočijaše i pelivane. Na lijevo mu Ejubske visine, koje 
se spuštaju prema ,Zlatnom rogu“, a na desno opet 
obale Marmarskog mora, i ne daleko od njega tako 
zvana ,Zlatna vrata“. Kroz ta vrata ušao je slawo- 
dobitno dvije godine kasnije Heraklije u svoju prije- 
stolnicu noseći sobom sv. Križ Božanskog Spasitelja, 
koga je bio oteo Perzijancima, uništiv njihovu vojsku 
kod Mosula, na razvalinama grada Ninive. A suče- 
lice njemu, tamo na azijskoj obali opet grad Kal- 
cedon, na čijim se zidinama ponosno vijao državni 
barjak njegovog saveznika Kosrua, kožna pregača 
urešena draguljima i zlatom. 

Toliki sjaj, tolika ljepota, upravo su očarali i 
zaslijepili lakomog Kagana. Srce mu podrhtavalo od 
slatke uzrujanosti, prsa mu se burno nadimala, nos- 
nice se širile, a oči samo titrale i pasle po onom 

1 Današnji ,zaravanjak Dahud-pašin, gdje je bio godine 
1453. takodjer glavni stan sultana Muhameda Il. ,osvojitelja 
Carigrada“. 

bijelom mramoru i zlatu, što je resio sjajne hramove 
i palače carigradske. San njegove mladosti, davna i 
vruća njegova želja, eto se sada ispunila. On je stojao 
pred vratima Carigrada, pun dostojanstva, ponosa i 
samosvijesti. Strašan u osveti svojoj, žedan krvi i 
ubijanja i pun prezira za sve što nije avarsko. Godilo 
imu duši, kada je u taj čas pomišljao, kako taj ve- 
lebni i sjajni grad dršće na njegov dolazak. 

— Svi ćete biti moji! — klicao je zanosno gle- 
djući neprestano u ogromni grad, jer njegove oči još 
nijesu dosele vidjele takove ljepote i sjaja. Prošao 
je mnogo zemalja, poharao je mnogo gradova, ali niti 
jedan nije bio premac Carigradu. Bijaše to prvi put 
u njegovu životu, da je u svom srcu osjetio smisao 
za ljepotu. 

I čim ga je dulje gledao s one visine, tim se 
radjala sve veća pohlepa i sve veća želja u njemu, 
da ga čim prije osvoji. Mislio je, da ne će biti tako 
dugo sretan, dok ga ne osvoji i dok u Heraklijevoj 
palači ne primi ropski poklon samog cara i njegovih 
patricija. Tek onda, kada se bude njegova zapovijed 
razlijegala sa carigradskih zidina, moći će reći: 

— Ja sam gospodar svijeta ! 

Zato je stao sobom govoriti : 


— Ja moram natkriliti i Kosrua, pa ako ustreba 
spraviti ga i pod svoju vlast! 

A i njegov sin Bajan, koji je imao nešto više 
od svog oca smisla za ljepotu, takodjer je raskola- 
čenim očima zurio u bogati grad i njegov divni okoliš, 
koji je plivao u šumi visokih cipresa, krošnjatih bo- 
rova, tamnozelenih lovorika i topola, i čije su obale 
umivali i oplakivali azurni valovi Marmarskog mora. 


Pa da odviše oba ne izgaraju željom za lijepom 
Heraklijevom prijestolnicom, zapovjedi Kagan vojsci 
još istog dana, da bude spremna na prvu navalu. 


Na tu radosnu vijest zadrhtaše sva srca avarska, 
jer su znala, da su licem u lice onom trenutku, kada 
će se potresti silne zidine carigradske od njihove 
bojne navale, rike i vike. Pa kada je zaorio njegov 

nadljudski povik: ,Na juriš!“ strese se zemlja od 
Silnih četa njegovih, i prva se sila avarska obori 
bijesno i neustrašivo na tvrde zidine. Ogromna ljudska 
bujica tamo od ejubskih visina, pa sve do obala Mar- 
marskog mora valjala se prema tvrdom braništu He- 
raklijeve prijestolnice. Divlja vika, urnebesni krik, 
zvek oružja, tuča strjelica, škripa kamenja, jauk ra- 
njenih, urlik bijesnih napadača, pa hrzaj i vrisak konja, 
miješao se s ogromnim oblacima prašine, što se vijali 
uzduhom, i na mahove zastirali zidine, opkope i 
hrabre branitelje. | 

A mrki Kagan stojeći gore na zaravanjku otkale 
je prvi put ugledao Carigrad, živo je bacao očima i 
desno i lijevo, pratio svaki nasrtaj, svaki juriš. Iz- 
davao zapovijedi, pokazivao rukom, gdje da se udari, 
i bijesnio i urlao, ako je juriš bio odbijen. 

A ozgora sa zidina rušalo se ogromno kamenje, 
sijevala grčka vatra, škripali teški bojni strojevi, koji 
su bacali kamene kugle; zujale tisuće strjelica i za- 
badale se u prsa i glave avarskih napadača. Pa kada 


je bio prvi i drugi juriš odbijen, gromorno zaoriše 


ozgora trublje, a veseli poklici i svečani zborovi svetih 
pjesama dizali se sa zidina, razlijegali se uzdušnim 
visinama i gubili se malo po malo u buci i škripi 
carskih perzijskih i slavenskih ladja, koje su opet 
s morske strane jurišale na grad. 

I tako je trajala očajna borba i obrana sve do 
prvog sumraka, a tada zapovjedi Kagan uzmak svojoj 
vojsci i naredi počinak, koši joj je bio nuždan nakon 
svih onih napora. 

Pa kada se ono divno nebo osulo milijunima 
sitnih, blistavih zvjezdica, kada se zadnje rumenilo 
na dalekom zapadnom obzorju prelilo u onu tajan- 
stvenu večernju tamu, stišali se svi juriši, svaka 
zveka oružja i svako zujanje strjelica. I gradjani iza 
bedema, kao i divlji Avari pod njima, bacili se u 
naručaj slatkog počinka, da okrijepe svoje sile za 
sjutrašnju novu borbu i navalu. Samo kad i kad za- 
hrzao bi u daljini po koji konj, muklo zastenjao po 
koji ranjenik ili se razlijegao povik straža, koje su 

bdile nad obim vojskama, a onda bi i opet nastao 
svečani mir. 

Ali tri vladara nijesu u to doba počivala, njih 
je mučila besanica i trle ih velike brige. Heraklije u 
svojoj sjajnoj palači molio se Gospodaru vojska, da 
udijeli snage i jakosti njemu i njegovim legijama, da 
sretno svladaju i odbiju sve nasrtaje združenih ne- 
prijatelja. Krvoločni Kosru iza Kalcedonskih zidina 
tupo je zurio u noćno nebo i razmišljavao, hoće li 
već sjutra njegove čete razviti državni perzijski barjak 
na carigradskim zidinama; dok je nasilni Kagan u 
svom prostom šatoru škripao zubima i bijesnio, što 
su hrabri Carigradjani toga dana odbili sve njegove 
navale. Bijesnio je pri pomisli, koliko je njegovih 
neustrašivih junaka ležalo ukočenih i ispruženih pod 
mrkim i gorostasnim zidinama Konstantinova grada. 
Pa da barem donekle dade oduška svojoj srdžbi, od- 
grnuo je ulazni zastor od svog šatora, te pun strašnog 
gnjeva digao obje ruke u vis i grozio se stisnutim 
pijestima carevu gradu, koji je ponosno dizao oholu 
glavu u tajanstvenu i toplu proljetnu noć: 

— Bit ćeš moj, tako mi svih bogova i avarskih 
i slavenskih! — i škrgutao još strašnije svojim vučjim 
zubima. 

I te noći nije skoro ni stisnuo okom, već je 
samo kao mahnit hodao po svom šatoru i valjao se 
kao bjesomučan po svom ležaju. Jedva je čekao osvit 
rujne zore, a tada je opet gromko urlao i tulio: 

= Na noge! Na juriš! 

I opet se ganulo na tu njegovu zapovijed tisuće 
i tisuće glava, napelo se isto toliko lukova i zazujalo . 
uzduhom isto toliko strjelica. A uz njih trgnulo se 
na drugom kraju opet bezbroj mačeva i zazveketalo 
stotine štitova, odbijajući strjelice, klade, drvlje i ka- 
menje što se rušalo sa bedema. Strahovita bojna 
vika i vriska, daleko jača od one jučerašnje, opet se 
razlijegala uzduhom, plivala otajstvenim uzdušnim vi- 
sinama, gubila se tamo na čarobnim obalama, bo- 
sporskim i odbijala se o kamenitim zidinama kalce- 
donskim. 

Pa kada se rapuniše opkopi pred gradom sile- 
sijom Kaganovih bojovnika, kada se naslagaše tru- 
povi preko trupova, pomiješani sa zgnječenim konjskim 
lješinama, napustio je strašni vojskovodja i opet nove 
redove na tvrde zidine, koje su samo gdje-gdje bile 
malo popustile pod udarcima teških bojnih strojeva, 
sjekira i topuzina. Prislanjalo se i stotine dugih lje- 
“stava na visoke zidine, veralo se po njima bezbroj 
najsmjelijih Avara, ali svaki trud bi im uzalud. Oni 
ozgora opaziše to svojim orlovskim očima, pa u zadnji 
čas strovališe ozgora teško kamenje i klade, proliše 
goruću smolu i kipuću vodu. Tako rastaviše sa ži- 
votom te smjele drznike, koji su uz strašnu kletvu, 
očajni vapaj i groznu vrisku nakaženi i izranjeni 
umirali u najstrašnijim mukama, pod nesmiljenim konj- 
skim kopitima i pod nogama svojih vlastitih. dru- 
gova, koji su preko njih bezobzirno jurišali naprijed. 

A bijesni Kagan stojao je još uvijek na vrhuncu 
brežuljka, uspravan poput kamenog kipa, crven od 
srdžbe i do skrajnosti razdražljiv s neuspjeha svoje 
vojske. Držao je u desnici mač, kojim je mahao na 
sve strane, dajući njime znakove svojim podčinjenim 
vodjama. Već je bio skoro posvema promukao od 
neprestane vike i bezbrojnih zapovijedi. Malenim 
očima upirao je desno i lijevo a ponajviše u velika 
gradska vrata ,Poliandria“, pred kojima se bio upravo 
najžešći boj i najstrašniji juriš toga dana. Ogromni 
bojni strojevi, koje su dovukli Perzijanci prije bitke, 
neprestano su sipali poput tuče teške kamene kugle 
na ta čvrsta vrata, koja su doduše škripala i jecala 
pod tolikim udarcima, ali ipak još uvijek ponosna i 
stalna kao i onaj sjajni grad što se protezao iza njih. 

A u isto vrijeme dok se oko poliandrijskih 
vrata bio najžešći boj, boj na život i smrt, dotle je 
opet perzijsko brodovlje pod zapovjedništvom  sa- 
moga Šarbarza bijesno srtalo i jurišalo s morske 
strane na grad. Sve svoje sile, svu svoju bojnu vje- 
štinu i lukavost uporavljao je ,divlji vepar“ proti 
carevu gradu. Tisuće okretnih i boju vještih perzijskih 
strijelaca odapinjalo je neumorno bezbrojne strjelice 

na hrabre branitelje Konstantinova grada. More $e 
pjenilo tako silno, kao da vrije u svojim dubinama, 
a drveno brodovlje škripalo je i cviljelo kao da se 
rušaju sve drvenjare carigradske. Sa stotine brodova 
perzijskog vladara orila se urnebesna vika i graja, 
kada bi koja perzijska strjelica zgodila koga hrabrog 
carigradskog branitelja. Uzduhom se križale i zujale 
tolike strjelice, da su mjestimice činile male oblačiće 
i za tren zastirale sunčane zrake, koje su padale po 
morskom zaljevu i perzijskom brodovlju. I reći bi da 
je s mora bila žešća i jača navala nego li s kopna, 
jer je ,divlji vepar“ upro sve svoje sile, da svlada 
Heraklijeve vojnike i da on iznese prvenstvo u bitci 
a ne Kagan. A uz perzijske ogromne brodove miješale 
se i malene slavenske ladjice, istesane tek od jednog 
drveta, koje su bile prave orahove ljuske prema He- 
raklijevim carskim ladjama. Te ladjice dovukli su 
sobom Avari, da pokažu Kosruu, da nema samo on 
mornarice, već da i Kagan s takovom raspolaže. Da- 
kako da su u onom bojnom metežu i kreševu te ku- 
kavne ladjice ginule u uzburkanim morskim valovima 
kao i triješčice. Ali Kagan nije za sve to ništa mario, 
on je tjerao jadno slavensko roblje poput marve na 
tu ljudsku klaonicu, samo da se dovine svome davno 
žudjenome cilju. 

Vidjevši Slaveni u kojima je i onako vrelo i 
ključalo, da se čaša njihovih muka i nevolja prevr- 
šuje, proizveše medju perzijskim brodovljem najveću 
smetnju. Jednoglasno stali su vikati: ,Zar da Kaganu 
za volju gubimo svoje glave? Zar da za njegovu i 
Kosruovu slavu i dalje ginemo po tudjim zemljama? 
— Ne! Okrenimo oružje proti obojici! Uništimo nji- 
hovu silu, potamnimo sjaj njihova imena. Sada je 
najljepša zgoda za to!“ I do sada pokorni robovi, 
podigoše najednom svoje glave, stresoše sa sebe 
ropske lance i okove, otkazaše posluh i navališe je- 
dnodušno na perzijsko brodovlje. ,Divlji vepar“ vi- 
deći tu tobožnju slavensku nevjeru, nije u prvi mah 
znao što bi započeo. S desna ga stislo carsko bro- 
dovlje, sa zidina padalo orijaško kamenje i goruća 

smola, koja je svaki čas zapaljivala platnena jedra i 
suhe jarbole, koji su gorili poput ogromnih svijeća; 
dok su s lijeva bušili i probijali perzijske brodove 
robovi njegovog saveznika Kagana. A taj darmar 
doveo je do tog, da se Sarbarz morao na sramotu 
svoju i svog gospodara povući ispod carigradskih 
zidina, i potražiti utočište pod nedalekim Kalcedonom, 
gdje je njegov gospodar Kosru nestrpljivo i željno 
iščekivao, hoće li mu njegov vojvoda donijeti klju- 
čeve Heraklijeve prijestolnice. 

I tako bi jedna sila združenih Avara i Perzija- 
naca skršena, a na radost dičnih branitelja carske 
prijestolnice, To bijaše prvi osjetljivi udarac za oba 
vladara-saveznika, koji su htjeli zagospodovati istočnim 
carstvom. 

S ove slavenske nevjere pobijesni Kagan još 
više i stane sve Slavene nemilo tjerati u najžešću 
vrevu i gnječu, u najopasniju bitku i najsmjelije juriše. 

— Sve ih moram uništiti! Do zadnjeg neka iz- 
ginu ti nevjerni skotovi! — rikao je on divlje i raz- 
draženo kada mu je očajni Bajan dojavio, da mu je 
uništena mornarica. | 

I tako je prolazio dan za danom, sve jedan od 
drugog krvaviji i kobniji po Kagana, koji je bio od 
bijesa, srdžbe i teške besanice oslabio i smršavio kao 
i njegovo jadno roblje, koje se valjalo pod gradskim 
zidinama u teškim ranama, smradnim lješinama i 
krvi. Ali on još nije popuštao, još nije gubio nade! 
Još uvijek je uzdržao ono svoje divlje veličanstvo, 
pred kojim je drhtao sav avarluk, i još uvijek je 
svojim malim ali sokolovim okom upirao u golemi 
grad, koji mu je uništio toliko junaka. Još uvijek je 
rikao poput lava u pustinji: 

— Bit ćeš moj ili se ja ne zvao Kagan! 

Pa u praskozorje idućeg dana ponovila se opet 
očajna borba. Na novo stalo padati teško kamenje iz 
bojnih strojeva i tisući se možda juriš opet odbio 
od gradskih bedema i poliandrijskih vrata. Već su 
pred oštećenim zidinama stojali cijeli brežuljci mrtvih 
Slavena, Avara i konja; već su se bili znatno pro- 

rijedili njegovi bojni redovi, ali on, Kagan, nije po- 
puštao. Još je uvijek težio za pobjedom. Pa kada su 
mu Bajan, Mundzuk i Bleda rekli, da nema nade u 
pobjedu, on je još uvijek odvraćao: 

— Imade nas toliko, koliko pijeska u moru i 
zvijezda na nebu! Samo naprijed! Uprite jače i Ca- 
rigrad će biti naš! 

I da osokoli svoje već izmučene i klonule čete, 
spusti se sam s brežuljka, poleti poput munje na 
svom vilovitom vrancu u najgušće bojno kreševo i 
stane poput strašnog groma harati desno i lijevo. 
Nova nada udje u srca avarska, kad ugledaše divska 
junaštva svog vrhovnog vodje. Čete za četama kan 
da niču iz zemlje, jurišaju na sva vrata i duž cijelih 
bedema od Zlatnog roga do obala Marmarskog mora. 
Bijesno stupaju napred, pod tučom kamenja, oblakom 
strjelica, pod kišom goruće smole i vrele vode. Već 
je svako avarsko srce drhtalo od radosti i nade, da 
je došao zadnji trenutak Konstantinovu gradu. 

Ali u taj pogibeljni čas pojavi se na zidinama 
sam Heraklij, pod zlatnim šljemom i grimiznim pla- 
štem; pun veličanstva, hrabar, neustrašiv i postojan 
kao i kule i braništa njegove prijestolnice. Pravi po- 
slanik Božji, koji sobom donosi iznemoglim branite- 
ljima nadu i okrepu. I upravo nad poliandrijskim 
vratima leprši njegov plašt i blista zlatni šljem u tra- 
cima popodnevnog sunca. Sam izdaje zapovijedi pro- 
kušanim braniteljima, sam ih sokoli i bodri da ne 
napuštaju svog mjesta, jer je avarska sila podigla 
upravo pakao na ta vrata, samo da ih razvali. 

I noć se već stala spuštati nad zemlju. Sunce 
je sjelo za gore, grad se umatao u večernji suton, ali 
očajna avarska navala bijesnila je još uvijek pred 
poliandrijskom kapijom. U sumraku se gadjalo slijepo 
simo i tamo, potkapali se debeli bedemi, strjelice još 
uvijek poput smrtnih oblaka križale uzduhom, a 
zdvojna vika napunjala nekom posebnom stravom 
sav večernji uzduh. 

Tada najednom nastade tamo desno oko Selim- 
brijskih vrata neko čudno komešanje. Mnogobrojni 

Slaveni, koji su do sada jurišali na ta vrata, složno 
ko jedan odstupiše od daljne navale i odijeliše se 
od ostalih Kaganovih četa, ostaviv ih na cjedilu. 
Uzalud je Mundzuk na nje divlje vikao, psovao, grdio, 
tužio i svojim mačem bijesno udarao po njima, oni 
nijesu za sve to marili. Čaša se bila prelila, kada su 
vidjeli kako Kagan upravo njih tjera u najžešća kre- 
ševa, samo da ih utamani. | 

> — Dosta nam je bilo robovanja i vašeg nasilja! 
Sada je kucnuo čas naše osvete! — vikale slavenske 
'vodje i sa tisućama svoje braće navališe na desno 
avarsko krilo! Avari zapadoše medju dvije vatre. 
S prijeda sa zidina uništavali ih Heraklijevi vojnici, 
a iza ledja zašli im njihovi vlastiti robovi. Dobro- 
ćudni Slaveni, koji Su kroz tolike godine mirno i 
strpljivo snašali teški avarski jaram, planuše sada 
strašnim osvetnim gnjevom, i onim istim oružjem, 
kojim su do sada Avari njih udarali, udariše oni 
na njih. 

I tek sada u večernjem sumraku nastade pravi 
pokolj i sječa, kao da su sami paklenski dusi za- 
podjeli boj sa zemljom. Pa dok su složni Slaveni “ 
gnjeli i ubijali svoje dosadašnje krvnike, nastade na- 
S dnom neko čudno svijetlo povrh gradskih bedema, 
a goruće kugle od smole stadoše poput ognjenih 
oblaka padati na ustrašene Avare. Neki strah i očaj 
počeo se uvlačiti u avarska srca, kada su se one 
ognjene kugle stale spuštati na njihove prorijedjene 
i klonule redove. U onoj večernjoj tami pričinjalo im 
se, kao da se sa samih nebesa kotrljaju žarka svemirska 
tjelesa, koja hoće da 'posvema unište pleme avarsko, 

U tom metežu nastade još veći očaj kada se 
pronio glas, da je ,dika avarstva“ mladi Bajan pao 
mrtav pred poliandrijskim vratima. Kao divlji vepar 
nasrnuo je u najljuće kreševo, pa ga pogodio teški 
kamen što se skotrljao ozgora sa bedema i on ga 
zgnječio kao tijesto. S njim je pala i ugasla pogibelj 
i osveta za Davorkovu kćer, kojom joj se bio za- 
prijetio na polasku na Carigrad. Ali nije bio samo 
Bajana zadesio zao udes pod carigradskim zidinama, 

već je i Sari Kagan bio teže ranjen od strjelica He- 
raklijevih vojnika. 

I sada više nije bilo nikakove sile, koja bi za- 
ustavila uplašene Avare pod gradskim zidinama. U 
najvećem neredu i strahu okrenuše ledja carevu 
gradu i u divljem trku povukoše se do visine na 
kojoj je bio Kaganov šator. U onoj večernoj tami 
stojao je tamo poput kakove sablasti, koja kao da 
čeka bježeće divljake da ih i ona još nekoliko uta- 
mani. 

A ozgora s gradskih bedema i kruništa razlije- 
gala se veličajna pjesma zahvalnica Bogu trojednome 
i urnebesni poklici hrabrom caru, koji je još sveudilj 
stojao na najvišoj kuli i motrio bijeg nekoć straho= 
vite Kaganove sile. I upravo u času kada je htio 
sići sa bedema stupiše pred njega glasnici iz doljne 
Panonije kličući radosno: 

— Hrabri care! Naši saveznici iz Bijele Hrvatske 
upravo ruše avarske hringove izmedju Tise i Du- 
nava, prodiru prema gornjoj Panoniji i čekaju ne- 
strpljivo povratak Kaganov, da se i s njime ogledaju. 
Izgleda, da je propast avarska blizu! 

Heraklij čuvši u taj radosni trenutak još i tu 
radosnu vijest, podigne sjajne oči put nebesa da 
srcem i dušom veliča Boga, koji mu je pomogao do 
pobjede. 

Urnebesni poklici na novo zaoriše noćnim uz- 
duhom, a svečani zborovi svetih pjesama dizali se 
s bedema, razlijegali se preko Zlatnog roga, preko 
Marmarskog mora i gubili se napokon tamo na azij- 
skoj obali, oko Kalcedonskih zidina, da navijeste 
krvoločnom Kosruu poraz njegov i njegovih savez- 
nika. 
i o *o 
Ranjenog Kagana položiše na debeli sloj krzana 
i koža u njegovu šatoru. Nebrojeni vrači i stari žreci 
 skupiše se odmah oko njega, da* mu čaranjem i lje- 
kovitim travama ublaže boli. Svi su bili nujni i po- 
kunjeni, a ponajbolje sam Kagan, koji je poput spu- 
tanog lava sijevao malim očima i rigao strašne kletve. 

Bijaše to prvi put u njegovu životu, da je doživio 
poraz. S najljepšim nadama, već unaprijed duboko 
uvjeren o svojoj pobjedi jurio je prema ,novomu 
Rimu“ da mu zadade smrtni udarac. A kada tamo, 
njega stiže poraz. To je bila ta ljuta rana, što ga 
je jače palila od one, što ju je dobio pod bedemima. 
Pa da _je još sve to! Ali i njegov ljubimac, zvijezda 
i ponos njegov, dika avarstva, njegov Bajan, ostao 
je mrtav pod nesretnim carigradskim zidinama. To 
bijaše ipak najveća bol, najveća tuga za njegovo 
srce. Da su mu svi boljari pali, on ne bi ništa rekao, 
ali kada mu je pao Bajan, onda je i on klonuo, 

— Sve propada! — muklo je izustio nekoliko . 
puta i teško zadrhtao, kada su mu dojavili tu vijest. 

A da nesreća bude još veća, dočekao ga je u 
šatoru sam Elah, koga je bio ostavio u domovini, 
da čuva hringove. On mu je donio takodjer tužnu, 
strašnu vijest, da su se Hrvati iz Bijele Hrvatske 
spustili preko šumovitih Karpata, i da upravo raza- 
raju hringove, pale kolibe avarske i vode u ropstvo 
sve preostale Avare. Dapače da su navijestili posve- 
mašnji zator njemu i njegovoj državi! 

Te kobne vijesti uzrujaše ga do skrajnosti. Poput 
divljeg bivola rikao je u svom šatoru: 

— Sjutra zorom na put! Još nas je ko pijeska 
u moru, pa ćemo smrviti te Heraklijeve saveznike! 
A kada malo ojačamo svoje sile, ponovno ćemo 
ovamo, da osvetimo ovaj naš prvi neuspjeh! Već 
svog Bajana moram da osvetim! 

Pa kada su sjutradan digli svoj tabor i spre- 
mili se na povratak, osvrnuo se ranjeni Kagan još 
jednom na Carigrad i istisnuo prijetećim glasom: 

— Do vidjenja! Ali jao tada tebi, Herakliju i 
savezniku Kosruu koji me je ovaj put naveo na tanak 
led! Platit će i on ovaj moj neuspjeh! 


. XVIII. 


Kagan sa svojom vojskom još nije bio Cari- 
gradu na domaku, kada su se hrvatska plemena pod 
vodstvom vrhovnog vodje Hrvata i njegove braće 

stala spremati na daleku selidbu, u nove, još nevi- 
djene krajeve, koje im je onako zanosno. i lijepo 
opisao Heraklijev poslanik Mauricije. Već nekoliko 
punih tjedana selile se cijele zadruge, župe, rodovi i 
plemena prema glavnoj župi u kojoj je stolovao sam 
Hrvat sa svojom braćom. Tek onda kada se svi skupe 
imali su krenuti na _ daleki put. Dakako, da to nije 
išlo tako brzo, jer u ono davno doba nije bilo u 
onim divljim, sjevernim krajevima nikakovih cesta i 
putova. Velike močvare, guste i nedogledne šume i 
beskrajne ravnice zadavale su hrvatskim plemenima 
dosta poteškoća. Osim toga bilo je nebrojenih kola, 
goveda i konja, što su sve sobom vodili u novu po- 
stojbinu, koju su imali tek osvojiti od divljih i rato- 
bornih Avara. Bila je to velika seoba jednog cijelog 
naroda, koji je za uvijek imao ostaviti svoju staru 
domovinu. 

Pa zato u praskozorje onog velikog dana kada 
su imali krenuti na put, sakupio je vrhovni vodja 
Hrvat oko sebe, na jednom povišem brežuliku, otkale 
se mogle pregledati sve susjedne župe, sve župane, 
starješine i domaćine. Tu, pod jednim starim, sto- 
ljetnim hrastom, tim svetim drvom, posvećenim bogu 
Perunu, imali su se pomoliti prije svog: odlaska. 

.Na velikoj lomači koja je služila mjesto žrtve- 
nika, položiše po starom slavenskom običaju ugo- 
jenu kravu, koju će žrtvovati Perunu. Sam poglavica 
Hrvat prišao je s gorućim komadom drveta do lomače 
i potpalio ju. A kada je žarki plamen obuhvatio ci- 
jelu onu lomaču u kojoj je sve siktalo i pucketalo 
od žarkog ognja, podigne Hrvat obje ruke u vis i 
gledajući prema jutarnjem nebu na kom se upravo 
radjalo sunce, stane uzvišenim glasom moliti: 

— Perune! Perune! Vrhovni bože i gospodaru 
naš! Prinašamo danas ovu žrtvu tebi, izvoru pjesme, 
zakona i prava! Tebi, koji se voziš na ognjenim ko- 
lima i bacaš ognjevite strijele na bijesove i vođene 
žene. Tebi, koji šalješ na zemlju rodnu kišu, koji 
daješ svim ljudima blagostanje :i plodove zemaljske, 
i koji se bez prestanka brineš za napredak i sreću 

čovječanstva! U znak velike naše ljubavi i zahvale, 
primi ovu našu žrtvu, zadnju, koju tebi, vrhovni bože, 
žrtvujemo na ovoj gori, u ovoj našoj staroj domo- 
vini! Slava bila tebi koji si pradjedove i oceve naše 
čuvao od mnogobrojnih neprijatelja! Slava bila tebi, 
koji si čuvao domove naše, stada, polja, livade i 
šume naše! Na oproštaju s ovim našim starim domo- 
vima, molimo te skrušeno i čista srca, budi nam od 
ovog časa i nadalje u pomoći. Štiti nas od divljih 
neprijatelja kojima idemo u susret. Blagoslovi oružje 
naše, da iznese pobjedu nad avarskim, i dovedi nas 
sretno onamo gdje si nam po svojoj mudrosti i volji 
odredio novu postojbinu! Ne zaboravi nas, ne za- 
pusti nas! Daj, da tvoje milo dijete Sunce svojim 
žarkim tracima grije i u novoj domovini polja naša, 
koja osvježuj i nadalje tihom rosom i blagom kišom. 
Daj, da tvoj sin Mjesec osvjetljuje putove naše u 
tamnoj noći, i da nam kćerka tvoja Danica, bude vo- 
dilicom na neznanim putovima! Kao što blista njezin 
sjaj na tvome nebu, tako neka zablista oružje naše 
i slava naša! Daj, da bude narod hrvatski i dalje 
čestit i krepak, da bude stalan i postojan kao što su 
ove nebotične planine, preko kojih nam je proći! 

im je vrhovni vodja dovršio molitvu svoju, 
stade sav narod pouzdano vapiti: 

— Perune! Perune! Usliši prošnje naše! Dovedi 
nas sretno u novu postojbinu našu! 

Tada u ime cijelog naroda stadoše starješine 
kao predstavnici pojedinih rodova i plemena obilaziti 
žrtvu, koja je plamenom plamtila, slaveći neprestano 
vrhovno božanstvo komu je u čast bila zapaljena. 

A kada su zadnji ostanci posvećene žrtve do- 
garali, zajaši vodja Hrvat svoga brzonogog bijelca, 
a za njim sve starješine i poglavari. Pa kada se 
sunce podiglo na obzorje, vikne Hrvat gromkim glasom: 

— Podjimo! 

I taj čas stade se pomicati stotine konja, tisuće 
goveda, pasa i kola. Odasvuda dopirala jutarnjim uz- 
duhom krika, vika, podcikivanje, hrzanje konja, lavež 
pasa i mukanje stoke, s kojim se miješalo škriputanje 

kolnih točkova i pucketanje bičeva. Tisuće očiju 
osvrtalo se za starim domovima i mrkim kolibama, 
koje su mjestimice provirivale iza šikarja i grmlja. 
Srca su iseljenička počela podrhtavati pri pomisli, da 
je to za zadnji put što gledaju one bregove, ravnice, 
stoljetne prašume i močvarne livade. Za uvijek ostav- 
ljaju staro ognjište i idu onamo daleko dolje, preko 
planina i dolina, na topli jug, gdje je vedrije obzorje 
i gdje sunce ljepše sjaje. U duhu gledali su tu novu 
postojbinu, tu obećanu zemlju, što im ju daruje He- 
raklije, car velikog carstva, koji ih onamo i zove da 
mu pomognu u teškoj borbi protiv divljih Avara. Tko 
zna, šro ih sve čeka u toj dalekoj obećanoj zemlji? 
Tko zna kako će tamo živjeti, kakav će im biti 
uredjaj i hoće li uživati i tamo _ onu dragu, zlatnu 
slobodu, što su ju imali u staroj postojbini ? Takove 
i slične misli nametale se tisućama hrvatskih sinova, 
koji su pošli da spašavaju istočno carstvo. I u mnogim 
srcima stala se javljati neka sjeta, neka turobnost 
pri rastanku sa starim ognjištem i prošlim dragim 
uspomenama. Svaki je imao koga svoga, koga je po- 
krivala gruda stare postojbine. Grobovi djedova i 
otaca ostajali su iza njih, a oni, njihova djeca i unuci 
išli su napred, ostavljali su ih za uvijek. Na njihovim 
mogilama ne će više nikada obavljati ,trizne“!, niti 
će moći suzama zalijevati njihovo upokojište. 


I takove su ih misli salijetale sve dok nijesu 
stigli na vrhunac šumovitih Karpata, otkale im se 
ukazala ona velika ravnica što se protezala izmedju 
Tise i Dunava. Tu im se ukazao pred očima novi 
svijet, nepoznata zemlja, u kojoj je gospodovala sila 
avarska, s kojom su se oni imali već naskoro ogle- 
dati. Mnogobrojne plovke i široke rijeke i rječice, 
poput srebrolikih zmija vijugale se po ogromnoj rav- 
nici, i gubile se negdje tamo daleko, daleko, gdje se 
u silnoj daljini i u nejasnoj maglici crtalo modro ob- 
zorje s prostranom ravnicom. 


1 ,trizne“ bijahu kod starih Slavena pogrebne svečanosti 
i igre, priredjene u čast pokojniku, 

Prešavši sretno guste prašume gorostašnih Kar- 
pata, spuštahu se malo po malo njihovim čas strmim 
čas položitim obroncima i slazovima, u prostrane 
ravnice izmedju Tise i Dunava.:. Tu im sada pukoše 
na vidiku prvi avarski hringovi, prvi vijesnici nove 
borbe što su ju imali započeti za koji dan. 

Na podanku samih Karpata, zaustaviše se hr- 
vatska plemena da otpočinu koja dva, tri dana, i da 
se priprave za navalu kojoj su gledali oči u oči. Tu 
je vrhovni vodja Hrvat držao prvo vijeće, odkako je 
ostavio Bijelu Hrvatsku. Ovdje odlučio je zakloniti u 
vrijeme bitke nejaku djecu i žensku čeljad, te imetak 
i blago svojih podanika. Zato je prije navale skupio 
oko sebe sve starješine, domaćine i -boljare da se po 
starom običaju posavjetuje s njima. 

— Na domaku smo avarskih utvrda — govorio 
on njima kada su bili u vijeću. — Kucnuo je čas u 
koji nam se omjeriti sa silom tog divljeg naroda. 
Naša hrabrost i sloga tako ih je plašila, da se do- 
sele nijesu usudili provaljivati u našu bivšu zemlju. 
Svu slavensku braću spravili su skoro pod svoju 
vlast. Provaljivali su i u istočno carstvo, a sada su 
zaprijetili i samomu Carigradu. Jedini smo mi, koji 
ne osjetismo do sada njihovog jarma! Mi ostasmo 
od sve slavenske braće jedini u zlatnoj slobodi. Pa 
u oči te sudbonosne borbe i navale, kunem vas 
grobom naših otaca, i zaklinjem vas vašom djecom 
i uzdanicom, pokažite što Hrvat može! Ne prežite ni 
najmanje pred avarskim divljaštvom i bijesom, već 
hrabro i neustrašivo srćite i u najljuća bojna kre- 
ševa. Gledajte da ne potamni ime hrvatsko, već da 
izadje iz te teške borbe još svjetlije i slavnije! Zar 
vam ne godi srcu i duši, da se dobar glas o našoj 
hrabrosti i poštenju pronio tija tamo do prijestolnice 
istočnog carstva? Zar nije to časno za nas gdje He- 
raklije car najvećeg carstva na zemlji zove nas, Hr- 
vate u pomoć? Ne mora li svako hrvatsko srce uz- 
drhtati na taj časni poziv i ne mora li se hrvatski 
ponos jače podignuti? Nema nas ni iz daleka toliko 
koliko Heraklijevih legija, niti ne možemo poput 

Avara reći: da nas je »toliko koliko sijeska u moru . 
i zvijezda na nebu“. Nijesmo hvastavci da precje- 
njujemo svoje sile i da se naduvamo poput Kagana, 
ali junaci jesmo, koji znamo časno i neustrašivo umi- 
rati za slobodu i svoje časno ime! | 

— Tako je! Tako je! — povladjivale jedno- 
glasno sve starješine. 

— Car Heraklije stavlja u nas velike nade i mi 
tmioramo nastojati da opravdamo te nade. Avari su 
zaprijetili već svim svojim susjedima. Sva slavenska 
braća prolijevaju krv svoju za njihovu slavu i veli- 
činu. Istočno carstvo je zdvojno i smućeno na njihov 
dolazak, pa ako tako dulje potraje, oni će zagospo- 
dovati cijelim svijetom. Ova borba što ćemo ju s njima 
zapodjeti, bit će teška, da sudbonosna, za onog koji 
bude pobijedjen. Gledajte braćo Hrvati da bude po- 
bjeda naša. Uništimo li ih, bit će slava naša velika, jer 
mi ćemo biti prvi koji ćemo srušiti Kaganovu državu. 
to carstvo straha, trepeta i krvološtva. Pomislite 
samo na to, koliko će milijuna slavenske braće ve- 
selo klicati, kada im navijestimo dan slobode! Sto- 
ljeća i stoljeća spominjat će se hrabrost i slavno ime 
naše! S koljena na koljena pričat će djedovi unucima, 
da smo mi potresli temeljima Kaganove države. Velik 
je čas, osudan je čas kojemu se bližamo! Veliki Perun 
i svi dobri dusi našeg naroda neka nam pomognu u 
toj borbi! 

Vodjine riječi učiniše dubok dojam na sve pri- 
sutne starješine. U svim srcima buktio je žarki plamen 
i živa želja da što prije započne borba s divljim Ava- 
rima. Svatko je na se prebacivao tulac sa strijelama, 
svatko je hvatao za luk i pripisavao oštri mač. Konji 
su veselo hrzali i nestrpljivo kopkali kopitami išče- 
kujuć samo da ih gospodari pognaju u bojno kre- 
Ševo. 

Pa kada je već sve bilo u najuzornijem redu 
spremno za navalu, zamahne Hrvat svojim mačem 
pravcem prvih avarskih hringova. I tisuće njegovih 
Hrvata na čilim i ustrajnim konjima, poput burnog 
oblaka navali na najsjegurnije avarske hringove. Pro- 

$trana ravnica drhtala je pod konjskim kopitima, 
zemlja je ječala za te smjele navale, a debele zem- 
ljane zidine hringova stale se rušiti pod udarcima 
motika i lopata. Sad ovdje, sad ondje zinuli bi travom 
i šašom obrasli nasipi a kroz te pukotine srtali hr- 
vatski konjanici i pješaci kao pomamni u nutarnjost 
hringova. Drvene avarske kolibice pucale pod udar- 
cima sjekira, crni se dim vijao i sukljao povrh slamnih 
krovova istih, a žarki plamen lakomo gutao sve što 
bi mu došlo na dohvat. Avarski konji vrištali i bi- 
jesno i zdvojno, dok silna njihova stada bivola, vo- 
lova i krava u divljem trku i groznom strahu bje- 
žala u šume, sakrivala se u visokom šašu i propa- 
dala u glibu i blatu močvarnih riječnih obala. Uz= 
duhom se razlijegao vapaj iznenadjenih avarskih bo- 
jovnika, krika njihovih žena i plač i vrisak njihove 
djece. Stotine i stotine umiralo ih u zdvojnoj obrani 
pod ruševinama zapaljenih kolibica i staja. Bezbroj 
ih spržio žarki plamen i progutao divlji oganj u svom 
bjesnilu, a vonj opaljenih ljudskih tjelesa pronosio se 
daleko ravnicom. A u predvečerje kada se spustilo 
sunce za planine i kada je prvi mrak pao na zemlju 
stojalo je stotine hringova u najljućoj vatri. Sve sje- 
verno obzorje i sva ona daleka i prostrana ravnica 
bila je u jednom plamenom moru. Gusti zadušljivi 
dim sukljao visoko u noćni uzduh, a debele varnice 
vrcale desno i lijevo i padale u druge hringove da 
same zapale što još nije postalo plijenom požara. 
Nesnosljivi žar širio se na sve strane, a od zemlje 
do neba pričinjalo se kao da je samo jedan strašni 
plamen. Bio je to prizor i grozan i veličanstven, 
prizor, kakav se rijetko gleda. A plač, jauk, vrisak, 
kletve, grozote, zveka oružja i fićuk i zujanje strje- 
lica miješalo se neprestano s pucketanjem milijuna 
varnica i praskanjem strahovitog ognja. 

Pa kada se u jutru sunce pomolilo na istočnom 
obzorju, njegovi su inače jasni i žarki traci slabo 
prodirali preko onog mora gustog dima što se slegao 
povrh negdašnjih avarskih hringova, i što je još 
sveudilj sukljao iz razvaljenih koliba i garišta. 

olazak Hrvata. l 

| Nenadana i smjela provala Hrvata upravo je do 
očaja dovela divljeg Elaka, koga je bio Kagan prije 
svog odlaska na Carigrad postavio vrhovnim zapovjed- 
nikom cijele svoje države. Njegove _ po hringovima 
raštrkane čete bile su se tako zbunile da u onom 
očaju i strahu nijesu ni pomišljale na zajedničku ob- 
ranu, već je svaki pojedinac zdvojno i uporno branio 
svoju kolibicu. Pa kada je uprepašćeni Avar vidio, 
da mu je sav trud uzaludan i da nije dorasao hra- 
brosti i srčanosti hrvatskoj, ubijao se ili sam svojim 
vlastitim mačem, ili je kušao pobjeći, dok ga nije 
dotukla koja željezna hrvatska mišica. I same avarske 
žene — proti običaju — .pograbiše ovaj put za lu- 
kove i noževe, pa ustadoše na obranu rodjenog praga 
i slobode. I one su gadjale i branile se dok se dalo, 
ali kada nije bilo više pomoći bacale se sa svojom 
djecom u najbješnji oganj, da pod ruševinama svojih 
kolibica i svoje slobode nadju smrt. 

Pa dok su sjeverni hringovi izdisali i propadali 
u moru ognja i ratnih strahota, dotle su već hr- 
vatske čete jurišale na srednje hringove. Ovdje za- 
podješe krvavu i tešku borbu s Avarima, koji su se 
bili u toliko sabrali, da su se u prvi mah mogli od- 
lučnije i krepčije suprotstaviti hrvatskim četama. I 
tko zna, nebilisi bili spasili bar one hringove, koji 
su se nanizali oko Kaganove prijestolnice u dolnjem 
tijeku Dunava, da se nijesu u zadnji čas s Hrvatima 
združili svi slavenski robovi iz hringova. I ovi su 
poput onih pod Carigradom klicali: ,Osveta! Osveta! 
Smrt Avarima, tim krvnicima i zatornicima naše sreće 
i slobode!“ A ta nova pripomoć osvježila je još više 
hrvatske čete, i one su sada _s osvetnim Slavenima 
podvostručenim silama udarale i jurišale po avarskim 
zakloništima. Jedni su prokopali i rušili zemljane na- 
sipe, drugi su palili kolibice, treći su vodili sputane 
Avare sa ženama i djecom, dok su četvrti hvatali 
avarske konje i bogata stada. I opet su planule ko- 
libice, opet je sukljao zagušljivi dim u uzdušne vi- 
.sine, i opet se stao razlijegati očaj i vapaj savladanih 
Avara.. Pa kada je planuo još i novi Kaganov dvor, 

to srce vascijelog avarstva, zapištala su tužno sva 
avarska srca, jer su znala, da je sada propalo sve. 

Oko Kaganovog dvora zapodjela se najkrvavija 
i najočajnija borba. Pod nasipima te avarske prije- 
stolnice palo je na stotine Hrvata. Bijaše to zdvojna 
borba za avarsku slobodu i nezavisnost. Sve što je 
samo bilo još na slobodi i što je odisalo avarskim 
duhom, sabralo se ovdje, da do zadnje kaplje krvi 
brani srce njihove slave i veličine. Kao bijesni ti- 
grovi obarali su se neustrašivo na žilave Hrvate, koji 
su ovdje dobro iskušali što je to avarska sila i krvo- 
ločnost. Pa premda uvidješe da im je sav trud, sav 
napor, sav očaj i bijes uzaludan, ipak se nijesu htjeli 
predati jačemu protivniku, već su radije svi do jednog 
izginuli, videći da snjima izumire sloboda, sila i 
slava avarska. 

Razoriv sve hringove do temelja, spaliv samu 
Kaganovu prijestolnicu, zarobiv na tisuće Avara, djece 
i žena i zaplijeniv veliko blago, koje se bilo tu nago- 
milalo još od Kaganovog djeda, dovršio je hrabri i 
ponosni Hrvat prvi dio svoga veličajnog djela. Ovjenčan 
slavom pobjede, na razvalinama i ostancima Kaga- 
nove prijestolnice primio je prve čestitke i zanosne 
pozdrave svojih vjernih Hrvata. 

Sada išao je dalje neustrašivo u susret drugom 
Aijelu svoje osnove, da se još ogleda i sa samim Ka- 
ganom i da posvema uništi njegovu slavu kao što je 
.i njegovu prijestolnicu. A kada to sretno dovrši, onda 
će uvesti narod svoj u novu postojbinu, da na tom 
novom ognjištu osnuje državu, koja će prijateljevati 
s istočnim i zapadnim carstvom! 


| XIX. 

Kao što lete burne i crne oblačine gonjene silom 
vjetra i bure, tako je i Kagan htio natrag u svoju 
državu. Tri su bila razloga, koja su ga ponukala na 
taj brzi povratak. Prvi je bio: što je doživio sramotni 
neuspjeh pod zidinama onog grada, za koga je rekao 
prigodom podsjedanja: ,Bit ćeš moj ili se ja ne zvao 
Kagan“. Drugi uzrok bila je iznenadna provala Hrvata 

u njegovu državu, a treći: smrt njegovog ljubimca, 
milog mu Bajana, te ,dike avarske“, koji je pred po- 
liandrijskim vratima našao smrt od Heraklijevih bra- 
nitelja. U prvi mah nije se mogao snaći od prevelike 
tuge, već je samo nepomično i tupo zurio u zemlju 
i šaputao nekakove besmislene riječi, spominjući pri 
tom neprestano ime svog mrtvog sina. Ali nije samo 
Kagan osjećao tugu za njim, već su i sva avarska 
srca proplakala na taj tužni glas. Mnogi nijesu odmah 
ni htjeli vjerovati, da bi to bilo moguće, da je njihov 
ponos i ljubimac zaglavio od kamena. Ali kada su 
ga izvukli iz one gnječe i nagomilanih ljudskih i 
konjskih trupala, pa ugledali njegovo zgnječeno tijelo, 
uvjeriše se, da je u istinu ugasla njihova nada i 
zvijezda. I mnogi stari Avari odmah rekoše, da su 
to sve zli i kobni znaci, koji naviještaju nekakvu ve- 
liku nesreću cijelomu avarluku. A ta im nagadjanja 
bijahu odmah i potvrdjena, kada se pronio glas, da 
je boljar Elak stigao u tabor i donio strašne vijesti 
o propasti svih hringova. 

— Uvrijedili smo nečim bogove! — sa stra- 
hom su govorili Avari. 

— Ne, to su carigradjani izmolili od svog krš- 
ćanskog Boga, da pošalje nesreću na našu državu, 
-— uzvraćali drugi. m 

A treći su kao njihov _Kagan uvidjali, da treba 
odustati od dalnje podsade, i da valja odmah po- 
hititi u pomoć onoj braći, koja su zdvojno branila 
hringove i izdisala pod hrvatskim mačevima. 

I kao što je god prije nekog vremena bezob- 
zirno tjerao svoju vojsku na Carigrad, tako ju je 
sada još nesmiljenije, bezobzirnije i brže silio na po- 
vratak. Nije se tu pazilo na odmor i počinak, već se 
držalo one ,il ostao i! propao“. Tko nije mogao 
uzdržati taj napor, morao je osjetiti svu srdžbu ža- 
losnog i bijesnog vodje. Tolike nesreće posvema ga 
smutile i on je neko vrijeme bio vas kao zbunjen i 
izobličen. Čas se podavao najvećoj tuzi za izgublje- 
nim sinom, čas opet proklinjao i svoje bogove i He- 
raklija i saveznika Kosrua, a čas opet se tako raz- 

bijesnio, da je htio umlatiti i Mundzuka i Elaka i 
ujaka Bledu, i sve one svoje boljare, koji su bili u 
njegovoj pratnji. Po gotovo morao se Elak nepre- 
stano pred njim kriti, jer kada bi ga ugledao, stao 
se odmah u njega vraćati bijes. U svojoj zdvojnosti 
i srdžbi, najviše je njega bijedio za propast svojih 
hringova. Nipošto nije htio uvažiti njegova opravdana 
razlaganja, da je bio preslab prema hrvatskoj sili, i 
da su ga izdali Slaveni-robovi. Na sve to odvraćao 
je razdraženo: 

| — Ti si jedini kriv! Dao si se zaskočiti i izne- 
naditi! Ubit ću te kao psa! 

I čim se više bližao Dunavu, toj medjašnoj rijeci 
svoje i Heraklijeve države, bivao je sve divljiji. Pa kada 
je napokon opet ugledao vrhunce Sirmijske gore, 
drhtao je sav od bijesa što ide u susret onom na- 
rodu, koji se usudio podići ruku na njega i njegovu 
državu. 

— Ako nijesmoa za ovaj put uspjeli pod Cari- 
gradom, to moramo ovdje, ili ću vas dati sve jednog 
za drugim derati na konjske repove! — grozio se 
svojim Avarima. — Ne dali bogovi, da se u vašim 
srcima pojavi ma i mrva straha pred hrvatskim če- 
tama, jer inače jao vama! Ne smijete biti malodušni, 
kao što su bili oni psi, koji nijesu znali obraniti 
hringova, već su, radije dobrovoljno pružali ruke, da 
ih okuju i vratove, da ih pokolju. Još nikada nije se 
avarsko oružje tako osramotilo, kao prigodom te 
hrvatske provale. To se mora pošto po to ispraviti. 
Hrvati nijesu Carigrad! 

> — Još i gore nego Carigrad! — zaleti se Elak 
u riječ Kaganu. — Carigrad se lako branio, jer je 
imao tvrde bedeme. Ali Hrvati se biju na otvorenom 
polju, bez zidova i bojnih strojeva. Da se njima odu- 
pre, treba nadljudske snage! Govorim to iz iskustva. 

— Šuti pseto! — rukne Kagan strašno. — Ako 
si ti pred njima drhtao, ne će lje Kagan! Neustra- 
šivost bila je i bit će i u buduće moje geslo! 

Prispjev do desne obale Dunava bio je Kagan 
otposlao jedan odjel svojih Avara preko same rijeke 

da razgledaju, jesu li u istinu Hrvati tako poharali 
njegove hringove, kao što je to izvijestio Elak. On 
sam utaborio se sa svojom glavnom silom tik uz 
Dunav, i odlučio ovdje koji dan počinuti. Utaživ malo 
svoju srdžbu, uvidio je napokon i sam, da mu je 
vojska odviše umorna i slomljena, i da ne može dalje. 
Na stotine njegovih Avara i ustrajnih konja padalo 
je kao Snoplje od strašne žege, koja je bila poput 
krvožedne More pritisla cijelu zemlju. Žarko ljetno 
sunce palilo je tako strahovito i nesmiljeno, da bi 
isti mozak uzavrio. Prostrani pašnjaci i livade bile 
su tako žute kao vosak, a trava sva izgorjela do 
korijena. Lišće na drveću svinulo se, požutjelo i uvelo, 
jer već od proljeća nije bilo kapi kiše. Uboga živina 
i bijedno ljudstvo umiralo od strahovite žedje i gladi. 
Ptičje pjesmice po šumama umukle, a divljač jedva 
vukla noge od slabosti i skapala od žedje. Nekakova 
mlohavost i mlitavost uvukla se u sva živa bića, koja 
su samo vapila za osvježujućom kišom, koja bi ras- 
hladila nesnosnu žegu i vrući uzduh. To je i bio 
glavni uzrok, da je Kagan udario svoj tabor uz sam 
Dunav, jer je tu bilo barem još nešto vode i neka- 
kove mršave i žalosne paše. 


Počinak je trajao tako dugo dok se nijesu bo- 
lesni i iznemogli Avari oporavili, i dok se nije po- 
vratio onaj odjel, koji je imao po Kaganovom nalogu 
pregledati po Hrvatima opustošene hringove. 


Njihov izvještaj bio je tužan i potresan. Sa su- 
zama u oku pripovijedali su svome vodji, kako od 
njegovog lijepog dvora, hringova, od svih kolibica i 
stada nije ostalo ništa, već samo raskopani i razva- 
ljeni bedemi, pusta garišta, ogorjele grede, crni ugljen, 
sivi pepeo i strašno nakažena i izgorjela tjelesa nji- 
hovih žena i djece. To da je sav preostatak iza nji- 
hove negdašnje moći i slave. . 

Bolno su vapili: 


— Srce nam puca, o veliki vodjo, nad tom ne- 
srećom! Mi nemamo riječi, kojima da opišemo tu 
strahotu i taj razor! Nemamo dosta niti suza, da 

oplačemo naše mile, koji su poginuli pod ruševinama 
naših domova! 

Kagan je s najvećom bolju u srcu slušao te 
jadikovke o propasti svoje države, prijestolnice, i o 
propasti onog silnog blaga, što ga je bio tu sakupio 
iz svih pokrajina istočnog carstva. Toliki niz godina 
vojevao je slavno i neustrašivo, prolio na rijeke čo- 
vječje krvi, svuda širio zator, strah i trepet, a sada 
eto dodje sila, koja je na njemu i njegovima izvrša- 
vala ono, što je on dosele na drugima. Zar da slava 
njegova i njegovih Avara potamni pred slavom hrvat- 
skih četa? Zar da ime Hrvatovo potamni ime Ka- 
ganovo? Čemu mu onda toliki bojevi, čemu tolike 
žrtve i tolika krv? Zar da padne avarska država 
upravo u onome času, kada je stojala na vrhuncu 
svoje moći i slave? 

— Ne, toga ne mogu podnipošto dozvoliti! — 
govorio je on svojim četama, kada ih je sokolio na 
novu vojnu. -— Mi moramo i opet biti što smo bili 
prije nesretne carigradske vojne. Nama je žilavo us- 
trajati na putu pobjede, makar nas još toliko izgi- 
nulo koliko nas je pod Carigradom! Naše ime i naša 
slava ne smije potamniti niti pred imenom Herakli- 
jevim, a još manje pred imenom hrvatskim. Budimo 
ustrajni i opet ćemo se podići na onu visinu, na 
kojoj smo još do nedavno stojali! Pobjeda, a ne poraz, 
život, a ne smrt, ima biti naš cilj! Ako smo i odbi- 
jeni pod Carigradom, ali nijesmo poraženi! Ako su 
Hrvati uništili naše hringove, i odveli u ropstvo nešto 
naših, zato nijesu još uništili nas! Mi smo tu, da 
osvetimo palu braću. Čim budemo ustrajniji, tim ćemo 
prije do pobjede. Predvidjam, da je blizu čas naše 
ponovne pobjede i slave! Još čemo voziti s Hrva- 
tima, koji će pod udarcima naših bičeva strašno oka- 
jati svoju drskost i smjelost ! 

Ovako i slično sokolio je Kagan dan na dan 
svoje divlje čete, samo da u njima uspiri što veću 
strast za bojem, što veću pohlepu za krvlju. Njegove 
neprestane opomene, poduke i spominjanja na prošlu 
slavu tako ih razdražiše, da su kao bijesni tigrovi i 

izgladnjeli vuci vikali i urlali po cijelom taboru. Mo- 
lili su vodju, da ih što prije povede u ,sveti boj“, u 
kom će i opet zasjati njihovo ime, i njihova stara 
slava. 

No. na čudo svih svojih Avara, Kagan se još 
sveudilj nije micao iz dolnje Panonije. On je još 
uvijek počivao u besposlici i odmaranju. Niti njemu 
najbliži, kao Mundzuk i stari Bleda nijesu mogli rije- 
šiti to njegovo za njih zagonetno držanje i oklije- 
vanje. | 

Ali strašni avarski vodja činio je to namjerice. 
On je u svojoj fukavoj glavi dobro predvidjao, da će 
to dugo čekanje i njegove neprestane opomene na- 
pokon dozlogrditi njegovoj krvožednoj i divljoj vojsci, 
pa da će se jednog dana njihova nestrpljivost pre- 
tvoriti u bjesnilo. I na što god je računao, to je i 
dočekao. Višednevna besposlica u taboru, pa želja za 
ubijanjem, paljenjem i ratnim plijenom dovela je: i 
onako divlje Avare skoro do ludila. Kao bjesomučni 
urlali su sa svih strana prostranog tabora: 


— Kagane, vodi nas u boj! Poginut ćemo od 
dosade i besposlice ! 


Pa kada je lukavi vodja uvidio, da bi se dalnje 
njegovo tobožnje oklijevanje smatralo kao strah pred 
Hrvatima, izdao je zapovijedi za polazak. Još prije 
podneva digao je cijeli tabor na noge i udario prav- 
cem u gornju Panoniju, gdje su u to doba hrvatske 
čete upravo hvatale i proganjale one Avare, koji su 
bili za posljednje navale na hringove prebjegli preko 
Dunava i Drave. Bistroumni hrvatski poglavica odmah 
je uvidio, da bi ti prebjegli Avari s onima, koji su 
podsjedali Carigrad, neprestano uznemirivali njegovu 
novu postojbinu, pak je zato svom svojom silom 
pošao za njima u potjeru, da ih sve do jednog isko- 
* rijeni. Njegova je cilj bila: posvema zatrti avarsko 
pleme i time osloboditi sve susjedne narode od tih 
strašnih zvijeri u čovječjoj slici. On je pošto po to 
htio opravdati one velike nade, što ih je istočno car- 
stvo stavilo u njega i njegov narod. 

Kaganove čete, u kojima nije bilo sada više 
Slavena (jer su se bili ono još pod Carigradom od- 
metnuli od njega), stupale su nestrpljivo prema gor- 
njoj Panoniji. Sa lica tisuće i tisuće avarskih bojov- 
nika sijevala je strast i želja za bojem. Već davno 
bili su zaboravili svoj sramotni neuspjeh pod Cari- 
gradom. Sada je u njihovim srcima živjela samo jedna 
misao, misao, da se osvete Hrvatima za uništene 
hringove i mrtvu braću, i da ih što prije svladaju. 
Kao i njihov vodja, tako su i oni svi predvidjali, da 
ako Hrvati i ovaj put iznesu pobjedu, da im je onda 
kucnuo smrtni čas. Predvidjali su, da bi to bio konac 
«njihova bitisanja. Pobjedonosne hrvatske čete ne bi 
tako dugo mirovale, dok ih ne bi sve do jednog 
iskorijenile. A nakon te ponovne pobjede priskočili bi 
jamačno Hrvatima u pomoć — da ih zataru — ne 
samo legije istočnog carstva, već i oni Slaveni po 
Češkoj, koji su se bili pred njihovom posljednjom 
navalom posakrivali po šumama i planinama. Sve bi 
se to tada diglo na noge, samo da ih umlate i isko- 
rijene. Ta borba dakle, kojoj su išli u susret, imala 
je biti krik njihove ojadjene duše, borba na život i 
smrt, za avarsku slobodu i samostalnost. 

I zato njihov dolazak u gornju Panoniju nije 
bio kao obično nagao i vrtoglav, već lagan i pro- 
mišljen. Znali su dobro, da je gornja Panonija puna 
stoljetnih šuma i prašuma, u kojima će ih jamačno 
čekati oprezni Hrvati. Znali su iz iskustva, da su 
Slaveni — a kao takovi takodjer i Hrvati — osobito 
vješti bojevima, koji su se vodili po gustim šumama 
i oko močvara. Iznenadna njihova navala iz zasjede, 
mogla bi proizvesti medju Avarima najveći metež i 
darmar, koji bi se još mogao kobno svršiti po 
avarske čete. 

Prešav medje gornje i dolnje Panonije, već su 
na svom prvom koraku naišli na tragove hrvatskih 
četa. Uz ceste amo i tamo, ili opet po obližnjim šu- 
mama nalazili su ostanke avarskih kola, konja, da- 
pače i nešto mrtvih Avara, djece i žena, koji su bili 
već na po gnjili i rastočeni od crva, 

Konačno jednog jutra ugledaše s neke uzvisine 
prve hrvatske čete, koje su se odmarale na jednoj 
ann ravnici, nekoliko sati daleko od Drave. 

udno zaigraše Kaganove oči na taj prvi susretaj 
s Hrvatima. Gujsko srce stalo mu nemirno kucati, 
čim ih dulje motrio. O, kako bi bio sretan, da je 
mogao u taj čas na njih iznenada sasuti onakovu 
strašnu vatru i goruću smolu, kakovu je Heraklijeva 
vojska sipala na njegove Avare pod Carigradom. Pa 
kada je došao do njega stričević mu Mundzud, po- 
digne desnicu i upre prstom u hrvatski tabor pitajuć : 

— Vidiš li ih? — a oči mu se sve jače iskrile. 

— Hrvati! — klikne iznenadjeno Mundzuk. 

— Da, počivaju. 

— Jamačno ni ne slute, da ih gledamo. 

— Dvojim, — uzvrati Kagan i sveudilj gledaše 
u dolinu, da razgleda okolicu. 

Desno se sterala sve do Drave prostrana rav- 
nica, kao i ono u njegovoj zemlji izmedju Dunava i 
Tise, dok se na lijevo dizali brežuljci i brjegovi 
obrašteni silnim šumama. Nakon odulje šutnje opet 
će Kagan ponešto zabrinuto: 

— Samo da nije onih šuma — i pokaza rukom 
na lijevo. — Tko zna, kolika se sila krije u njima! 

— Misliš, da ovo nijesu svi? — upita Mundzuk. 

a. Nijesu ! To su tek prve njihove čete. 

— Pa toliko da ih je!? 

— Ne bih pogriješio, ako ustvrdim, da su medju 
njima i oni Slaveni, što su prije robovali nama. 

— Nema sumnje. Zajedno iščekuju našu vojsku, 
— Mundzuk će. 

U to se već uspinjale na brijeg i prve Kaga- 
nove čete, znojne i izmučene od napora i žege. Od 
sunca pocrnjela lica i garave kose upletene na dvije 
pletenice, činile ih nekuda još divljijima, nego li su 
u istinu i bili. Mršavi konji, izgladnjeli, ižednjeli, 
znojni po bokovima i prsima, posuti debelom sivom 
prašinom, upravo su stenjali pod njima i tromo vukli 
za sobom noge. Mundzuk je smrknuto gledao te jadne 
izmučene životinje, ali nije se usudio primijetiti niti 

jedne riječi, bojeći se, da ne navuče na se gnjev 
svoga strica, koji je još sveudilj zurio dolje u ravnicu, 
gdje su bile hrvatske čete. 

Tada se najednom trgne iz mislih kao iz sna, 
okrene se prema svojim prvim četama i krikne div- 
ljim glasom: 

— Za mnom! Na Hrvate! 

Cesta je zatutnjila od mnogobrojnih konjskih 
kopita, koja za sobom podigla cijele oblake sive 
i zadušljive prašine tako, da one Kaganove čete, koje 
su jašile ostrag, nijesu ništa pred sobom ni vidjele. 
Jašile su upravo divlje i slijepo naprijed, u onim gu- 
stim oblacima prašine. Po divljem jahanju prednjih 
četa naslućivali su su, da su Hrvati valjda negdje u 
blizini, pa su zato grozničavo hvatali za lukove, va- 
dili strjelice iz tulaca i nemilo udarali uznojene i 
umorene konje. Bojni bijes stao se najednom u njima 
javljati u tolikoj mjeri, da su zaboravili na sve, i na 
žedju i na žegu. Jurili su niz brdo kao da ih ostrag 
goni sama paklenska sila. Njušili su krv i kreševo, 
a lica im najednom poprimila strašno divlji izražaj. 

Kagan je htio svojom silovitom i naglom na- 
valom iznenaditi i zbuniti prve hrvatske čete, držeći 
da se one sada u dangubi i popodnevnoj žegi bez- 
brižno odmaraju. Tako mu se bar pričinilo ozgora 
sa brežuljka. Ali se prevario u svom računu. Oprezni 
Lovel i Kosenac — braća Hrvatova — koja su za- 
povijedala tim četama, postaviše na svim prolazima 
i putovima omanje predstraže, da paze na sve strane 
po okolici. Oni su već nekoliko dana željno iščeki- 
vali Kaganovu vojsku, jer su im preobučeni Slaveni 
i druge uhode dojavljivale svaki kretaj avarskih četa. 
Pa dok je Kagan držao da Hrvati u taboru počivaju, 
i da je sada najzgodniji trenutak da ih zaskoče, već 
su oba vodje spremno čekali na prvi Kaganov juriš. 
Predstraže i uhode bijahu ih već nekoliko sati prije 
ubavijestili, da se primiče sva Kaganova sila. Zato su 
oni odredili najveći mir u cijelom svom taboru, da- 
pače i iste predstraže ostavile su svoja dojakošnja 

mjesta i povukle se u sam tabor, da s ostalima do- 

čekaju prvu avarsku navalu. Zato kada je Kagan 
došao na vrhunac brežuljka, začudio se da nema 
nigdje nikakovih predstraža, a još više se čudio onomu 
miru u taboru, pa je bio tvrdo uvjeren, da Hrvati 
bezbrižno drijemaju, i da niti ne slute njegov do- 
lazak. A to ga je još više uvjerilo, kada nije u cijelom 
onom taboru opazio nikakove hitnje ni buke, koja bi 
odavala, da su njegovi neprijatelji budni i da čekaju 
njegov dolazak. Zato i jest onako nenadano i brzo 
doviknuo svojim četama: ,Za mnom! Na Hrvate!“ 
samo da ih iznenadi i zaskoči., 

Ali jedva da je prispio sa svojim prvim četama 
na dohvat hrvatskom taboru iznenadi ga strahovita 
tuča strjelica, koja je još nepripravne Avare stala 
nemilo harati. Kao snoplje stali su prostrijeljeni Avari 
padati sa svojih izmorenih konja. One avarske čete, 
koje su jašile ostrag nijesu u onom moru prašine 
pravo vidjele što se zbiva s prvim njihovim četama, 
pa su divlje jurišali preko onih palih drugova i slijepo 
srtali na prve hrvatske redove, koji su tako nemilo 
pozdravili Kaganove čete. 

Kagan je bio u prvi mah osupnut nad tom ne- 
nadanom i brzom spremnošću Hrvata. Silazeći niz 
brijeg, bio je više nego uvjeren, kako će ih iznena- 
diti i zaskočiti, a kad tamo oni su ga obasuli tučom 
strjelica prije, nego li je i mogao dati zapovijed 
svojima da odapnu. Kao da su iznikli iz same zemlje, 
tako su se najednom stvorili pred njim i navalili na 
njegove čete tolikom brzinom i tako. vatrenom na- 


valom, da su odmah proizveli smutnju i nered medju.. 


Avarima. 


Pa dok su se avarske čete zbunjeno komešalč, 


amo i tamo, dotle su hrvatski redovi sve jače udarali 


na njih. Braća Lovel i Kosenac u tren oka opkolili 
su desno avarsko krilo i zametnuli ljutu bitku. Od 
žege i žedje oslabljeni Avari padali su samo sa svojih 
konja i više ih je našlo smrt pod konjskim kopitima 
nego li od mača i strjelica. 

Kagan je bio do skrajnosti ogorčen i sam nije 
znao, što da započne? Tolika vještina i žilavost po- 

Svetna ga smutila i on je izdavao zapovijedi što no 
riječ: ,bez glave i repa“. Čas je zapovijedao uzmak, 
čas najžešću navalu na lijevo hrvatsko krilo, koje je 
opkolilo njegovo desno, a čas je i sam srtao kao lud 
i bezglav u najžešću bitku. 

Zemlja se tresla od bojnog kreševa, mačevi 
bljeskali na žarkom suncu, štitovi lupali i muklo 
zveketali; konji cvilili i hrzali a Avari jecali, jaukali, 
urlali i tulili kao gladni psi i vuci, ne bi li time 
barem donekle ustrašili pobjedonosne Hrvate. 

Tada usred najljuće bitke zaoriše najednom u 
avarskim redovima veseli poklici: 

— Hrvati bježe! Hrvati bježe! 

I u istinu desno hrvatsko krilo i središte ae 
čelo je najednom Avarima okretati ledja i povlačilo 
se za svoj tabor. Sam Lovel i Kosenac prednjačili 
su svojima u bijegu. Ovaj bijeg desnog hrvatskog 
krila i središta kao da je zbunio do sada pobjedo- 
nosno lijevo krilo, koje se takodjer stalo sada uz 
neprocjenivu ustrajnost odupirati svoj avarskoj sili, 
koja se bila svalila na njega. Najednom popusti i 
ono, a medju Avarima nastade urnebesna graja i ve- 
seli divlji poklici: 

— Hrvati bježe! 

— Boje se naše sile i hrabrosti! 

A Kagan videći taj bijeg hrvatskih četa, samo 
da nije pomahnitao od nenadane radosti i sreće. 

to sam rekao?! — pitao je starog Bledu, 
koji je upravo ogledao svoj mač omaštem hrvatskom 
krvi. — Nije li došlo na moje? Pobjeda je naša! 
Oni bježe, ali jao pobjedjenima. 
2 — Jao pobjedjenima! — uzvratio je i Bleda i 
uživao u vrućoj krvi, koja se još pušila i cijedila 
s njegovog mača. 

Tada Kagan najednom vikne svojima: 

— Naprijed! Za njima! Uništite ih sve do jednog! 
. Osveta za hringove i palu braću! 

I kao kada ognjena bujica i žarka lava provali 
svom silom i snagom iz ognjenih brjegova, tako je 
i Kaganova vojska pošla u potjeru za bježećim Hr- 

vatima, koji su se sve više povlačili na sjever svog 
tabora. Neopisivo oduševljenje zavladalo je u svim 
avarskim redovima ste avarske pobjede. I" na zapo- 
vijedi svoga velikog vodje, stali su još radosnije, odu- 
ševljenije i bjesnije srtati na bježeće Hrvate. 

— Nema više nikakove sumnje. Pobjeda je 
naša! — klicao opet Kagan i upravo pokazivao Bledi, 
kako njihovo lijevo krilo nemilo udara po desnom 
hrvatskom, koje je u početku bitke najstrašnije oba- 
sulo Avare strjelicama. 

Tada se najednom nešto dosjeti Kagan i reče: 

-— Samo da mi je znati, gdje je njihov vrhovni 
vodja Hrvat. Rado bi se s njime ogledao. Htio bih 
ga upitati: imade li još volju priskočiti u pomoć caru 
Herakliju! 

No još ,nije pravo dorekao tih riječi, kada na- 
jednom podigne desnu ruku nad oči i zagleda se 
preko tabora gdje su njegove prve čete najbješnje 
udarale po bježećim Hrvatima. Neko je vrijeme gledao, 
a tada se na njegovim licima pojavi neki čudni iz- 
ražaj i on vikne: 

' — Bledo, gledaj, što ono biva tamo na sjeveru! ? 
Zar ti se ne čini, da su naše čete opkoljene sa sviju 
strana? Što je to!? 

I Kagan se nije varao. Usred najvećeg avarskog 
oduševljenja i napadaja nastao je najednom neoče- 
kivani preokret. U času, kada su avarske čete naj- 
bješnje proganjale i udarale po bježećim Hrvatima, 
zadju im za ledja nove hrvatske čete, koje su dosele 
.bile zaklonjene u obližnjoj šumi iza tabora. Poput 
gljiva iza kiše stali su Hrvati nicati sa sviju strana 
i opkoliše Avare. Sada tek nastade prava bitka, kr- 
vava, žestoka i strašna. Medjutim se u jedan tren 
okrenu i one hrvatske čete, koje su dosele bježale, 
pa i one dvostrukom snagom stanu mlatiti po opko- 
ljenim Avarima. 

Medju njima nastade najveća smetnja kao i ono 
u početku navale, jer se tomu preokretu nijesu ni 
najmanje nadali. Hrvati su opet udarali po njima i 
desno i lijevo i sa svih strana, kao da su podivljali. 

Strahovita vika i metež nastade na oba krila kao i 
u samom središtu. Zaigralo se najbješnje bojno kolo, 
borba daleko očajnija i strašnija od one pod Cari- 
gradom. Cijela vojska izgledala kao jedno ogromno 
klupko, kojemu se nije znalo ni za početak ni za 
kraj. | 

.Kagan je nekoliko časova gledao kao ukopan 
tu strašnu bitku i krvavi pokolj. Uzavrela krv kao 
da mu se stala ledeniti, gledajući kako Hrvata biva 
sve više i više, i kako nesmiljeno i strahovito udaraju 
po njegovim hrabrim četama. No videći pogibelj za 
svoju vojsku, digne kao mahnit krvavi mač u vis i 
rukne dubokim, divljim glasom svojoj tjelesnoj straži: 

— U pomoć našima! 

Ali u to dojaši do njega sam Mundzuk, sav 
prašan, znojan i poštrapan krvlju. Bez daha i u is- 
prekidanim rečenicama doviknuo je Kaganu: 

— Vodjo, zlo je! Hrvati su nas prevarili! Njihov 
bijeg bio je samo varka. Sve će nas utamaniti! Naši 
padaju ko snoplje jer su izmučeni, dok njihovi su 
krepki i ustrajni. Sa Svih strana grnu nove hrvatske 
čete. Glavna sila koja je bila vješto zaklonjena u 
onoj šumi iza tabora, ide u pomoć onim drugima. 
Vodi ju sam Hrvat! 

Rekav to odjuri opet natrag a oblak prašine 
dizao se za njim kao kakova zlokobna utvara. 

I za kratko vrijeme mogao se Kagan već sam 
uvjeriti o istinitosti Mundzukovih riječi. Glavna hr- 
vatska sila već se bližala taboru. Vodio ju je sam 
Hrvat, jašeći na svom bjelcu, ponosan, veličanstven 
i neustrašiv kao i Heraklije, kada je stojao na kuli 
iznad poliandrijskih vrata. 

_Ugledav Kagan tu novu pomoč i silu hrvatsku, 
zazeblo ga nešto pri srcu i on je očajno zavapio: 

— Dakle smo uza svu opreznost ipak preva- 
reni! Sav njihov bijeg bio je samo izlika, da mi na- 
mame hrabre čete u stupicu. O, bogovi, bogovi, što 
ste naumili iz mojih Avara ? 

Za avarsku vojsku nastupala je svakim trenom 
sve veća opasnost. Hrvatske čete poput duhova samo 

su nicale sa svih strana i već opkolile oba avarska 
krila, koja su ,se zdvojno opirala jačemu protivniku. 
Avar za Avarom padao s prostrijeljenim grudima, 
raskoljenom glavom i rasporenim trbuhom. Hrvatske 
desnice nesiniljeno su obarale divlje Avare, od kojih 
su se već nagomilali cijeli brežuljci. Najhrabriji vodje 
i zapovjednici padali kao podsječeni panjevi i izdi- 
sali medju ostalom svojom braćom. Poraz je bio 
strahovit i neopisiv, prava propast avarskog plemena, 
koja je započela pod zidinama Carigrada a svršavala 
na tlu nove postojbine Hrvata. 

Kagan od tuge već nije znao što bi počeo. 
Premda je u najopasniji trenutak sa svojom hrabrom 
tjelesnom stražom, koja je brojila blizu tisuću po 
« izbor junaka, pohrlio i zapao u najljuće, najžešće i 
najpogibeljnije bojno kreševo, ne bi li svojom pri- 
sutnošću ohrabrio svoje klonule čete, ipak bijaše sve 
uzalud. Na svoje oči morao je gledati poraz i zator 
svoje još preostale vojske, morao je gledati kako 
pred njim i oko niega ginu i umiru zadnji borci za 
avarsku slobodu i samostalnost. I u taj čas sjetio se 
svih vapaja i kletava, sjetio se svih onih strahota što 
ih je izveo na bijednim slavenskim plemenima, kada 
ih je podčinjao svojoj vlasti. Tada nije pomišljao na 
to, da se i njemu jednom može dogoditi to isto. 
Mislio je, da će do vijeka trajati njegova sila i slava. 
Govorio je, da su bogovi jedini gospodari na nebu 
a on opet na zemlji. Bahatost i krvoločnost njegova 
nije poznavala granica. I premda je svakom zgodom 
isticao o svojoj sili: ,ima nas toliko, koliko i pijeska 
u moru i zvijezda na nebu“, ipak je doživio poraz, 
ipak je morao gledati zapad sunca averske slave i 
moći. | 

I dok je on tako sa svojom tjelesnom stražom 
srtao u najbjesniju bitku i kao divlji rubio krvavim 
mačem glave svojih protivnika, nije ni zamijetio, da 
se k njemu primiče jedan odjel hrvatskih konjanika, 
kojima je jašio na čelu sam Hrvat s dvojicom svoje 
braće, Klukom i najmladjim Muholom, te s još ne- 
kolicinom uglednih plemenskih starješina, 

Tek kada je jedan od Avara prepoznao vrhovnog 
hrvatskog vodju i kada je kliknuo: ,Hrvat ide!“ pre- 
stao je zdvojni Kagan mahati mačem, prenuo se i 
sve nehotice takodjer kliknuo: 

— Zar vodja Hrvat?! Gdje je ?! 

— Tu je! — odvrati ponosno i samosvijesno 
hrvatski poglavica. — Evo te gleda oči u oči! Došao 
je da te liši slobode i da te učini svojim robom, jer 
je za uvijek ugasla tvoja zvijezda! Predaj se, Kagane! 

-— Predaj se i sagni oholu šiju pred svojim po- 
bjediteljem! — kliknuše takodjer slavodobitno i po- 
nosno Hrvati koji su bili oko svog vodje. 

Te riječi teško dirnuše avarskog poglavicu i on 
bez ikog oklijevanja, najvećom brzinom, prije nego li 
je i mogao tko naslutiti njegovu namjeru, odbaci mač, 
napne luk i šiljasta strjelica zabode se u desnu 
stranu hrvatskog vodje. Ovaj u prvi čas samo pro- 
blijedi i reče svojima: 

— Nije ništa! 

Medjutim je Kagan htio i drugu odapeti ravno 
u srce svome pobjeditelju, ali baš u osudni trenutak 
lupi ga mladi Muhol svojim mačem po desnici, koja 
odmah klonu a luk mu ispadne iz ruke. U to su pri- 
skočili i drugi hrvatski uglednici, svalili Kagana 
S konja i sputali mu teškim lancima obje noge i 
desnu ruku. A ta iznenadna navala na avarskog po- 
glavicu tako je osupnula njegove prisutne Avare, da 
su u prvi mah stali kao nijemi i ukopani. Tek iza 
nekoliko časova ruknuše kao divlje zvijeri i svališe 
se svom žestinom na Hrvate, ne bi li oslobodili svoga 
vodju. No sav njihov napor bi uzaludan. Opkoljeni 
sa svih strana hrvatskim konjanicima, stadoše padati 
poput posječenih dubova, da zajedno sa svojim vo- 
djom padnu u grob avarske slobode i samostalnosti. 

Kagan se bijesno otimao svojim pobjediteljima, 
ali sav napor bi mu uzaludan. Za kratko vrijeme 
ležao je već pred nogama svoga pobjeditelja, šutljiv 
ko grob a mrk ko tamna noć. On, Kagan, dosele 
prvi i najbolji i najsmjeliji vojskovodja na svijetu; 
ponos i dika avarska, s kojom je prijateljevao slavni 

Kosru i pred kim je drhtalo istočno i zapadno car- 
stvo! Njegova ruka, koja je dosele odrubila toliko 
glava uglednih rimskih vojskovodja, sada je bila spu- 
tana teškim negvama kao kakvog najprostijeg roba. 
To poniženje, ta rana strašno ga je palila, i on bi: 
bio najradije nasrnuo na goli mač samo da ga je 
imao u blizini. 

— Radije izginuti nego li ovako sramotno ži- 
vjeti! — umovao on neprestano i buljio oko sebe 
mrkim i divljim pogledima. 


U predvečerje, kada je ušao hrabri prvak svih 
Hrvata u svoj tabor, vodeći zarobljenog Kagana, 
tresao se sav uzduh od povika i oduševljenja. Premda 
ranjen, jašio je uspravno poput kipa, doduše blijed 
u obrazima, ali pun veličanstva, svijestan si pobjede 
i slave, koja je vjenčavala njegovo umno čelo. 

Drugi dio njegove smjele osnove bio je dovršen. 
Avarska država ležala je u ruševimama, a zadnji nje- 
zini još preostali borci bježali su uplašeni, zdvojni i 
poništeni poput toplog juga, da na obalama sinjeg 
Jadranskog mora nadju zaklonište. Nadali su se, da 
onamo valjda ne će doprijeti sila hrvatska. Staru 
svoju postojbinu ostavljali su na milost i nemilost 
jačem protivniku, pred kojim je za uvijek ugasla 
avarska sloboda i samostalnost! 


XX. 


Žestoka i naporna bitka, a još više strahovita 
žega i zapara slomiše takodjer i snagu hrvatskih 
četa. Tisuće hrabrih bojovnika samo je drhtalo od 
umora i slomljenosti, a uz to ih još mučila i silna 
žedja, koju nijesu mogli ugasiti kobiljim mlijekom, 
već su svi — kao ozebli sunca — vapili za bistrom 
vodom i okrepljujućom kišom, koja bi jedina osvje- 
žila klonule sile. Sve je izgaralo od muke i napora, 
a u grlu ih davilo tako, kao da ih je tko stisnuo 
jakim rukama oko vrata. Strašno je bilo slušati va- 
paje teško i lako ranjenih jadnika, koji su u muci i 
boli podizali mlohave ruke, sklapali ih kao na mo- 

litvu i tražili vode, da ugase strašnu žedju, ili da 
isperu rane koje su ih nemilo palile. Sve je bilo 
zdvojno, kao izvan sebe, što nigdje nije bilo pitke vode 
i što se nebo nije htjelo smilovati kišom, da nakvasi 
raspucalu zemlju i da osvježi sve što je živuće. | 

Pa zato su se stale starješine dogovarati da bi 
se imale još te iste noći prinesti žrtve Perunu i 
Ladi da šalju kiše koja bi im udijelila okrepe i nove 
snage. 

I odmah je nastao život po cijelomu taboru. 
Mladići i momci prinašali su drva i granje i stali 
slagati lomače, na koje će položiti posvećene žrtve, 
ugojene krave. Pa dok su namještali na lomače žrtvene 
krave, dotle su se već okupile “lijepe i vite djevojke 
oko njih, uhvatile se za ruke u veliko, ogromno kolo 
i jedva iščekale čas da poglavice plemena zapale 
žrtve. A kada su iste planule i u dolini i po bre- 
Žuljcima, zaoriše noćnim uzduhom tanka i sitna dje- 
vojačka grla: 

Molimo se Lado! 
Da zadune tihi vjetrić 
Da se spusti kiša plodna 
I.porosi naša polja, 
I mekanu travicu, | 
I nakrmi naša stada, 

Oj, Lado oj! . 

I sa svih strana razlijegale se svete pjesme i 
molitve Ladi i Perunu. Sva su hrvatska srca vapila 
kiše i vode, dok je na brežuljku povrh tabora. palio 
žrtvu sam Kluk, Hrvatov brat, kao najstariji njegov 
zamjenik. Drhtavim glasom i raskriljenim rukama 
stojao je pred posvećenom žrtvom i vapio podižuć 
oči prema noćnom nebu: 

 — Perune! Usred tamne noći prinašamo ti žrtve 
za naš spas od strahovite žege i žedje. Pomozi nam, 
smiluj se nam! Učini da se još prije sjajne Zore 
spusti obilna kiša, koja će nam napojiti stada i konje; 
koja će nam rashladiti uzduh i nakvasiti isušena 
grla! Odvrati svoj gnjev od ove zemlje i ne kazni 
nas pomorom i žedjom! Po gotovo sada gdje smo 

nakon tolikih napora, patnja i bojeva sretno i slavno 
skršili silu onog naroda, koji te je mrzio, i koji je 
progonio tvoju toliku odanu i vjernu djecu! O Pe- 
rune, Perune! Veliki bože, čuj naše molitve, čuj naše 
uzdahe! 

A mnogi su opet ranjeni i zdvojni vapili: 

— O Perune, a što smo ti skrivili da nas tako 
kazniš!? Daj se gani na nevolju našu! Šalji nam brže 
kiše! Daj nam barem jedno vrelo žive vode, da na- 
grabimo toliko koliko je nužno da nakvasimo osu- 
šena grla! 


No uzalud sve prošnje i svi vapaji. Slavenski 
bogovi nijesu se ni ganuli na sve žrtve i molitve. 
Odnikale nije htio zadunuti vjetar, niti se javiti oblak 
koji bi izlio toli željkovanu kišu. Nebo je ostalo i 
nadalje vedro, a uzduh suh i do skrajnosti težak i 
nesnosljiv za disanje. U onej teškoj zapari i žegi 
stala se i mrtva tjelesa palih junaka prije reda ras- 
tvarati, i strašan smrad dizao se cijelim bojištem. 
Hrvati nijesu bili kadri da brže bolje sahrane svoje 
mrtve, jer su od žege i malaksalosti mnogi padali 
mrtvi i izdisali u najstrašnijim mukama. Utroba imi 
grlo gorilo kao živa žeravica, i oni se valjali po isu- 
šenoj ledini kao otrovani. 

A uz tu bijedu, nevolju i nesreću pojavila se još 
i druga. Nekako iza ponoći najednom je naglo po- 
zlilo vodji Hrvatu. U popodnevnoj bitci, prigodom za- 
roblenja Kaganovog, zadobio je od njegove ruke 
ranu. No on se nije skoro ni malo obazirao na tu 
ranu, već je strjelicu koja se samo polovicom svog 
šiljka zabola u njegovo meso odmah sam izvukao, 
istiskao nešto krvi i omotao ju komadom čistog 
platna da obustavi krv, pa je krenuo u svoj šator, 
gdje su ga urnebesom stale pozdravljati njegove čete. 
Bio je doduše malo Dlijed, ali u prvi mah nije osje- 
ćao nikakove jače boli. Zato je i odgovarao na upite 
svojih podčinjenih: 

— Nije ništa! Neznatna ranica! Tko bi se još i 
na to obazirao. 

Ali negdje iza ponoći stade ga ta rana straho- 
vito paliti i mučiti. Odmah su dozvali u njegov šator 
vještog vrača, koji je donio sobom ljekovitog bilja, 
da obloži ranu. Taj se stari vrač osobito razumio u 
ranarski posao, pa kada je pomno pregledao ranu i 
cijelu ruku, silno se zabrinuo. 

To nije umaklo vodjinu oku i on upita: 

— Zar je opasno ? Govori, i ništa ne taji! 

— Gospodaru, nije dobro, — odvrati vrač. — 
Rana se počela upaljivati, jer je šiljak one nesretne 
strjelice morao biti malo otrovan. 

Ova izjava vještog .vrača silno je zabrinula sve 
prisutne boljare koji su sada stali zabrinuto pitati: 

— Imade li nade, da će zacijeliti ? 

— Hoće li se upala i dalje razvijati ? 

— Dali je strjelica bila jako otrovana ? : 

— Što valja učiniti da se izbjegne pogibelji? | 

No stari je vrač samo neprestano zabrinuto ki- 
mao glavom, ponovno ogledavao ranu, stavljao iz- 
mjenice na nju ljekovite trave i odvraćao: 


— Ove će trave samo donekle koristiti, ali ranu 
bi valjalo dobro isprati svježom i bistrom vodom. 
Bez vode _ mogla bi nastupiti još veća upala i po- 
gibelj. . 
No u to klikne Muhol, najmladji vodjin brat: 

— A gdje da je uzmemo i nadjemo u ovoj stra- 
hovitoj žegi?! 

— Po gotovo gdje su svi izvori i potoci pre- 
sahnuli! — primijeti i brat Lovel, i zabrinuto gle- 
daše u brata Kluka i Kosenca, koji su stojali uz ležaj 
ranjenog Hrvata. 

— Vode mora biti makar otkale, jer inače može 
nastupiti i najgore! Samo hladnim oblozima mogli bi 
zapriječiti daljnu i pogibeljnu upalu. 

A obje sestre Tuga i Vuga udariše na te riječi 
u jecanje. Ozbiljna izjava starog vrača silno ih za- 
brinula i ustrašila, i one su prema svojoj ženskoj 
naravi počele odmah plakati, kada su čuje da nji- 
hovom dobrom bratu prijeti smrtna pogibelji. 

I časak je vladala gluha i grobna tišina u vo- 
djinom šatoru. Lica sviju prisutnih bila su donekle 
blijeda i vrlo zabrinuta. ,Što da se počne sada?“ 
pitali su nijemo i pogledima jedan drugog. ,Otkale 
vode kada su usanula sva vrela i potoci ? Možda bi 
se još i našlo gdjegod u kakovoj šikarom obrasloj 
mlačici malo vode, ali koja korist od nje ako je kalna. 
Prema izričnoj vračevoj izjavi mora voda biti posve 
čista i svježa, jer bi se od uparene i kaljave vode, 
rana mogla još samo više otrovati.“ I sve veća za- 
brinutost i tuga stala je moriti prisutne na pomisao: 
Što onda ako vodja umre? Pa da je zbog čega, već 
poradi nekoliko vrčeva vode! Zar da u naponu svoje 
mladosti i snage, u času kada se uspeo na vrhunac 
slave i pobjede, zar da sada za uvijek zaklopi oči ? 
Ne bi li njegova smrt bila nesreća po sav njegov 
narod ? Upravo. njegovoj ustrajnosti, oštroumlju i 
bojnoj vještini imade sav narod zahvaliti što je sretno 
uništio Kaganovo carstvo. Zar da upravo sada, u tom 
najsvečanijem trenutku klone njegova desnica i ugasi 
njegovo bistro oko? To bi bila silna nesreća po sav 
hrvatski narod, koji je upravo u tom času najbolje 
trebao njegove hrabre desnice i bistrog uma. Sada 
tek je i imao nastupiti onaj znameniti trenutak dr- 
žavnog uredjenja hrvatskog u novoj postojbini. A 
tko će ga bolje privesti kraju ako ne onaj, koji je 
hrvatski narod i doveo tako sretno i slavno na novo 
ognjište? Pod njegovom mudrom i pravednom upravom . 
mogla bi se nova država hrvatska podići na visoki 
stepen. Ona je za prvo vrijeme svog uredjenja tre- 
bala blagi mir, koga joj je mogao sačuvati i održati 
samo on, Hrvat. Njega je cijeli narod ljubio kao svog 
oca, kao svog Mesiju, koji ih je doveo u novu po- 
stojbinu, koja svojom ljepotom, bogatstvom i miljem 
daleko nadilazi onu staru, tamo iz dalekih i šumo- 
vitih Karpata. Da nije bilo upravo vodje Hrvata, tko 
zna, bili ih bilo ikada istočno carstvo i uprosilo za 
pomoć i savez. Upravo njegovoj krepkoj desnici imade 
se zahvaliti što je vez sloge, ljubavi i bratstva spa- 
jao sva plemena hrvatska. Taj sveti vez sloge bila 

je ona sila, pred kojom je uzmicao i sam Kagan. Jer 
dok su druga slavenska braća jedino poradi svoje 
mržnje, nesloge i nazlobi spala pod okrutni avarski 
jaram, dotle je narod hrvatski uživao sveti mir u 
staroj postojbini. Nije se trebao bojati da će ga za- 
skočiti divlji Kagan, da će mu razoriti domove, ubiti 
obitelj i odagnati stada, jer mu je uvijek pred očima 
bila ona vodjina: ,Jedan za sve i svi za jednog!“ 

Zato čim se pojavili tek prvi tračci rumene zore 
na istoku pošla su samo oba najmladja Hrvatova 
brata Kosenac i Muhol sa znatnom množinom slugu 
u potragu za vodom. Na sve su se krajeve raštrkali 
da pronadju izvore žive vode. Sve obližnje šume pre- 
tražili su ozgora do dolje, ali vode ne bijaše nigdje. 
Vrela su doduše bila, ali isušena i dno u njima suho 
i od žege raspucalo. 

Tada. opazi prvi mladi Kosenac na sjeveru pod 
jednom krševitom gorom ogromnu šumu, koja se 
upravo zlatila u prvim tracima jutarnjeg sunca, i od- 
juri smalom pratnjom prema njoj, ne bi li možda 
tamo bilo gdje kakovo vrelo. 

A upravo u toj šumi bila je Davorkova koli- 
bica, kao i kolibica starog, pobožnog pustinjaka. U 
tu šumu, jer je bila izvan dohvata hrvatskog tabora 
nije u opće još niti jedan od novih doseljenika za- 
lazio. Prvi je bio Kosenac koji je odlučio i u njoj | 
potražiti vrelo. 

. Jutarnje sunce stalo se po malo dizati nad ob- 
zorje i svojim žarkim tracima opet je već za rana 
stalo paliti.i pripicati.  Omarina je i tog dana imala 
pritisnuti jadna isušena polja, žute, uvehle livade, i 
prazna potočna i riječna korita. 

Kosenac je velikom brzinom jurio na svom vi- 
lovitom konju, jer je znao, da u takovoj pogibelji 
nema čekanja i krzmanja, već da valja svojski uprijeti, 
da čovjek postigne ono, za čim je pošao. 

I kada su došli na domak šume, opazi momak 
utrti puteljak, koji je vodio kroz staru, stoljetnu šumu. 
On bez ikakvog promišljanja skrene konjem upravo 
po njemu. Ugodna hladovina godila je Kosencu i 

njegovim slugama, ali oni se nijesu baš odviše oba- 
zirali na to, jer im je pred očima bila druga svrha, 
da što prije nadju kakav izvor ili potočić. 

Taj utrti puteljak vodio je ravno k Davorkovoj 
kolibici, koja je stojala kojih dvije tisuće koraka od 
šumskog ulaza. Vida je upravo pripravljala jelo za 
zajutrak i čavrljala s ocem i Mirkom o taboru, koga 
su prije neka dva, tri, dana ugledali s obližnje viso- 
čine. Samo nijesu pravo znali, otkale je ta velika vojska 
polegla na onoj ravnici. Nagadjali su svakojako O 
njoj, ali ipak ništa stalna. Mirko, koga je već stala 
mučiti radoznalost, htio je poći upravo toga jutra 
prema taboru, da razvidi, tko je to tamo, i kuda 
smjera ta vojska? Ali Vidine prošnje i savjeti starog 
Davorka ipak ga odvrnuše od te nakane. 

— Kuda ćeš? — pitao ga stari Davorko zabri- 
nuto. — Zar onamo? Tko zna, kakovi su tamo ljudi. 
Možda su to baš sami avarski psi, koji se vraćaju 
s istočne vojne. 

— Baš zato bi rado i znao, tko su, — odvrati 
momak. — Jer, ako su Avari, onda bi se morali za 
neko vrijeme zakloniti u sjegurnije krajeve. Najbolje 
u planinu. Tamo ne će jamačno doći. 

— To ćemo i tako učiniti. Poslije zajutarka opet 
ćemo uzaći na naš brežuljak, pa ako je ta vojska 
još tamo, mi ćemo bezuvjetno još danas poslije podne 
krenuti s konjima duboko u planinu. Zato ti ne ćeš 
nipošto izlagati u ludo glave! 

— Tako velim i ja! — oglasi se i Vida od og- 
njišta. — Zar da te sada izgubim, kada smo na do- 
maku našoj sreći i ljubavi. Za koji dan pokrstit će 
te stari pustinjak, i onda ćemo biti svoji. Ne, Mirko, 
ja te takodjer ne puštam! S vremenom ćemo već 
doznati, tko je bila ta vojska. Sada nam ne treba 
toga znati! 

I baš u tom trenutku začuju pred svojom koli- 
bicom konjski topot. Otac i kći se zgledaše, kao da 
se pitaju: ,Tko to jaši?“ Ali prije nego li su i mogli 
to izreći, začuju pred vratima krepki muški g koji 
je slavenskim jezikom pitao ; 

— Hej! [made li unutra živih stvorova?! Izila- 
zite napolje! — Davorko, a još više djevojka protrne 
od straha na taj nenadani | odlučni upit. Nijesu 
sami znali, bili se javili ili bi šutili. Ali Mirko brzo 
uvidi, da bi bilo ludo šutjeti, jer da bi time možda 
samo ogorčili došljaka, pa zato će poluglasno sta- 
romu Davorku: 

— Ded' upitajte, što želi. 

Sada pomoli stari glavu na vratašća i upita 
kao nesigurnim glasom : | 

— Što želiš, dobri čovječe od mene? 


— Ništa drugo već svježe i čiste vode! — od- 
govori Kosenac. 

— Vode? — ponovi Davorko kao u čudu. 

— Vode, vode, starče, — nestrpljivo će Kosenac. 
— Podaj, ako je imadeš. 

— Dobri čovječe, — odgovori opet Davorko, 
ali sada već nešto odvažnije, jer je po obličju i po 
govoru raspoznao, da pred njim stoji takodjer ne- 
kakav Slaven, — mi je nemamo ni sami kapljice, već 
nekoliko punih tjedana. Žedju gasimo s kiselim ko- 
biljim i košutinim mlijekom. 

— A zar se ne bi našlo baš nikakvo vrelo, u 
kom bi bilo vode, makar samo za ovaj vrč? — i 
pokaza na kamenu posudu, što ju je držao jedan 
sluga. 

— Dvojim, — odvraćao stari. — Strašna ova 
žega sve je isušila. 

— A ne bi li nam ipak pokazao obližnja vrela, 
— ne vjerujući će Kosenac. — Možda bi je ipak 
gdje našli? 

— Ako baš ne vjeruješ meni, a to ću ti poka- 
zati sve izvore u našoj blizini. 

— Pa hajde čestiti starče, — veselo će Kosenac. 
— Naidjemo li na živu vodu, ne će ti biti uzalu- 
dan trud. 

U to se pojavila iza starčevih ledja i Vida, koja 
se odmah zarumenila poput krvi, kada je ugledala 
snažnog i stasitog momka na konju, koji odmah upita 
Davorka: 

— Dali ti je to kći? 
— Da. 
— A imaš li još koga? 

— Imadem i jednog momka, budućeg zeta. 

— Lijepo! 

—— A žena? 

— Izdahnula je davno pod avarskim bičevima i 
mukama. 

— Pa što radiš u ovoj prašumi ? 

— Ništa! Životarim kako Bog hoće. Ovdje sam 
se zaklonio pred avarskim bijesom. 


— Možda si bio njihov rob? 

— Jesam. 

— [ sretno im valjda umakao? 

— Tako nekako. 

— A bijaše li to već davno? 

— Bit će doskora puna godina. 

— No, na tvoju utjehu mogu ti reći, da ih se 
ie ne trebaš bojati. 


— Kako to? — javi se i Mirko. 

— Jučer smo ih posvema uništili! 

— Zar Kagana? 

— I njega i cijeli avarluk! 

— A njegovog sina Bajana? — stari će. 

— Čuli smo, da je pao već pod Carigradom. 

— A tko ste vi, vi sretnici, koji ste mogli iz- 
vesti to slavno i veliko djelo? 

— Hrvati smo. 

— Hrvati! — klikne još u većem čudu starac. 
— Zar oni iz Bijele Hrvatske? 


— Pogodio si starče. 


Medjutim je bio momak izveo svoga, starčevog i 
Vidinog konja, pa su svi tri posjedali na nje i pred- 
vodili došljake, da pretraže sve izvore, ne bi li u 
kom ipak našli malo vode. Vidu su takodjer poveli 
sobom, jer u ovakovo pogibeljno ratno vrijeme nijesu 
je htjeli samu ostaviti kod kuće, bojeći se, da se ne 
bi došuljao koji pobjegli i potučeni Avar, pa joj još 
nanio i kakovo zlo. 

Kada su bili poodmakli od kolibice, upita Ko- 
senac Davorka: 

— A otkale ti starče znadeš tako dobro naš 
jezik? 

— Otkale? — nasmiješi se ovaj. — Učio sam 
ga ondje gdje i ti. 

— Ne razumijem te pravo. 

— Onda ću ti reći ovako: I ja sam Hrvat, i 
moja je domovina ondje gore na sjeveru u Bijeloj 
Hrvatskoj. Davno je već što sam došao u istočno 
carstvo. . U dolnjoj Panoniji bio je moj drugi dom. 
Toga su mi razorili Avari. Zarobili mene, ženu i ovu 
kćer, a roditelje i sinove ubili. Milošću Božjom nakon 
višegodišnjeg ropstva, opet sam se dostao slobode i 
pobjegao s mojima u ove šume, gdje sam si podigao 
treće ognjište. 

— Tužna je tvoja prošlost, — požali ga iskreno 
Kosenac. — Ali, ako si patio, zato si i osvećen, strašno 
osvećen. Osvetiše te i neznano tvoja vlastita braća. 
Za uvijek skršena ja avarska moć. Kagan je sužanj 
mog brata Hrvata, i sputan u okovima, čeka u našem 
taboru svoje ropstvo. Nikada više ne će imati slo- 
bode. Jedina smrt učinit će kraj njegovom sužanjstvu. 
Stigla ga pravedna kazna, za sva njegova nedjela, 
što ih je kroz tolike godine počinjao na jadnim Sla- 
venima! 

— O, hvala Ti, Gospodine Isuse, na tim lijepim 
viestima! Ti si me osvetio! — klikne stari Davorko 
veselo, a u oku mu zablista suza. Taj čas sjeti se 
one noći, kada je htio umoriti Kagana, da mu se 
osveti za sva nedjela. Već tada mu je glas savjesti 
doviknuo: ,Bog će sam biti tvoj osvetnik!“ I evo, 
došao je i taj čas._"Pravedni Bog strašno je kaznio 
tog krvoloka. Uništena mu je država, a on sam prosti 
rob; i to on, Kagan, pred kojim je drhtao svijet. 

Zatim mu Kosenac u kratko ispriča sve o do- 
lasku Hrvata u novu postojbinu, o razoru avarskih 
hringova i o propasti avarske vojske i države. Su- 
zama u oku slušali su svi tri te radosne vijesti, a 
Davorko je više puta prekinuo Kosenca riječima : 

—- Bog blagoslovio tvog brata! Sretan narod; 
koji imade takovog vodju. Samo ga Gospodin Isus 
očuvao od smrtne pogibelji, što mu je nanila Kaga- 
nova strjelica ! 
| U to su bili stigli do vrela, s kojega su oni 
obično nosili vodu. A ne daleko od ovoga i drugo, 
ali oba presahla i pusta. Tuga je sjela na Kosenčevo 
srce, kada je i taj trud bio uzaludan. 

Ali u to se sjeti Mirko na pustinjaka i njegovo 
vrelo, pa reče svojima: 

— Oče Davorko, što bi bilo da odemo do starog 
pustinjaka. Još do pred nekoliko dana bilo je u nje- 
govu vrelu nešto malo vode. Moguće bi se još što 
nakupilo. 

Ovaj prijedlog odmah prihvatiše svi radosno, a 
u srcima Hrvatovih ljudi stala se opet javljati nova 
nada, koja ih je napunjala nekim ugodnim i sretnim 
osjećajima, da će ipak naći svježe i željkovane vode. 

I potjeraše iznova konje. Jašili su brzo i bez 
odmora. Za neko pol sata bijahu već na čistini gdje 
je stojala kolibica pobožnog pustinjaka. 


Njihov brojni i bučni dolazak posvema je smeo 
starca pustinjaka, i on je u prvi čas mislio, da k nje- 
govoj kolibici jaše kakovi neprijatelji sa zlom naka- 
nom. No čim je medju njima ugledao Davorka, Vidu 
i Mirka, odmah mu je malo odlanulo, premda si nije 
mogao razjasniti, pošto idu toliki konjanici k njemu. 

A kada su već bili pred samom kolibicom, skoči 
Mirko odmah s konja, nazove kao i Davorko i Vida 
Božju pomoć, i pristupi k pustinjaku govoreći : 

— Pobožni čovječe, evo smo doveli k tebi ove 
čestite ljude. Oni su Hrvati, koji jučer pod večer po- 
svema smlatiše Kagana i cijelu mu vojsku. Njihovog 
vodju ranio je sam Kagan strjelicom, koja je bila 
malo otrovana. Rana mu se počela upaljivati, pa traže 
već od zore svuda čiste vode, da mu stave studene 
obloge na istu. Već su pretražili cio okoliš, ali ne 
nadjoše nigdje vode. Tada se sjetismo tvoga vrela, 
u komu je bilo još pred nekoliko dana vode. Ako je 

još imadeš, smiluj se i podaj im je. O njoj u mnogom 
ovisi ozdravljenje hrvatskog vodje. 

— Žalim, da ne mogu bližnjemu pomoći, jer je 
i moje vrelo baš prekjučer takodjer presušilo. Čudim 


se i sam, da je bilo iste i tako dugo, — odvrati pu- 
stinjak i gledaše po došljacima. 
— Dakle ništa! — klikne bolno Kosenac, kada 


je razabrao, što je izjavio pustinjak. — Jao! Zar će 
i zbilja morati moj ubogi brat podlegnuti? 

A u tom njegovom drhtavom glasu bilo je nešto 
tako tugaljiva i potresna, da su Vidi navrle suze na 
lijepe oči. Tolika bratska ljubav ju ganila. Tada podje 
i ona za ocem, Mirkom i Kosencem k obližnjem 
vrelu, da se uvjeri o tvrdnji starog pustinjaka. I u 
istinu vrelo je bilo skroz prazno i isušeno, a na dnu 
mu raspucala zemlja. Trava oko njega bila je posve 
izgorjela i suha, kao da je već davno ponestalo u 
njemu vode. Onako nehotice bacila je nekoliko po- 
gleda ispod oka, na hrvatskog starješinu, komu se u 
očima odražavala tuga i zabrinutost za ljubljenog 
brata i vodju, komu nije mogao pomoći. 

Tada najednom sune Vidi u glavi pitanje: 

— A zar ne bi mogao taj starac-pustinjak iz- 
moliti od Boga, da učini čudo, i da sada na ovom 
mjestu proteče živa voda? Njegova molitva jamačno 
je Bogu ugodna, i on bi njome uspio kod Boga. A 
osim toga, da se ovdje sada dogodi čudo, ne bi li 
to povoljno djelovalo i na ove ljude, koji su pogani? 
Ako bude starac pustinjak samo htio, on može po- 
moći. Njegov sveti, pokornički život, koga provodi iz 
čiste i velike ljubavi spram svog Stvoritelja, može 
tome mnogo doprinijeti. 

I ona bez ikakvog oklijevanja klekne pred po- 
božnog starca, sklopi pred njim uzdignute ruke i za- 
vapi: | 

— Pobožni čovječe! Ugodniče Božji! Pomozi 
ovim ljudima! 

-— Rekoh već djevojko, da nemam vode. 

— Ali ti možeš pomoći, samo ako hoćeš! 

— Čime? — starac će i pristupi k djevojci da 
ju podigne, jer nije dozvoljavao da pred njim kleči. 


— Cudom! 

— Djevojko, što si to izrekla! — usklikne 
preneraženo pustinjak i uhvati se za sijedu i čupavu 
kosu. — Ti tražiš od mene ono, što može samo Go- 


spodin Bog! Vido, tvoja je misao griješna! 

— Oj, pobožni oče, nije! Ti možeš tvojom vrućom 
molitvom izmoliti od Gospodina Boga da učini čudo. 

— Vido, mani se takovih misli. 

— Pomozi bližnjemu svomu! — zaprose sada i 
Davorko i momak. 

Starac-pustinjak bio je sav zbunjen i preneražen. 
Od njega se zahtijevalo nešto velika i nemogućeg; 
takovog na što on nije nikad još za života niti u snu 
pomislio. Zahtijevaju od njega da učini čudo, da učini 
čin koga može izvesti samo Bog! [I u njegovoj po- 
niznosti i pobožnosti učinilo mu se to tako strašnim 
i griješnim, da je u cijelomu tijelu protrnuo od silnog . 
straha pri pomisli, da ne bi time uvrijedio svoga 
Boga i Stvoritelja i navukao na se njegov gnjev. 
Zato se sav zdvojan i uprepašćen stao očajno bra- 
niti od Davorkovih, Mirkovih i _Vidinih prošnja go- 
voreći: 

— Bježite! Bježite! Ne griješite duše! 

Ali oni su još sveudilj pred njim sklapali ruke 
i vapili: 

— Tvoja sveta molitva može pomoći! 

A momak je još i to primijetio: 

— Ti si me dosele poučavao da je kršćanski 
Bog silan i svemoguć! I po tvojim riječima ja u to 
živo vjerujem, a još bi moja vjera bila jača i življa, 
kada bi ti sada isprosio od Boga da učini čudo, pa 
da ovdje proteče voda. A to bi bilo tim veće čudo, 
što upravo sada nema nigdje svježe vode. 

— A osim toga to bi čudo moglo duboko dje- 
lovati i na ove ljude, koji su takodjer Perunovi što- 
vatelji, — javi se i Vida. — Zato pobožni oče, klekni 
i moli našega svemogućega Boga da učini, da bude 
ovo vrelo opet puno vode! . 

Ove riječi smutiše još više starca. I premda mu 
se njihova prošnja činila pretjeranom i griješnom, 
ipak je morao priznati razloge koje su oni navadjali, 
da se dogodi čudo. Koliko je imao brige i posla, dok 
je Mirka posvema uputio u kršćanske istine i dok ga 
je oslobodio poganskog upliva, pa kako bi u istinu 
porasla vjera u srcu tog momka, kada bi se ono do- 
godilo, zašto ga oni toliko napastaju. A kako bi ta- 
kovo čudo istom djelovalo na poganske Hrvate, koji 
bi u njemu gledali svemogućnost i silu kršćanskog 
Boga! Ta rekli su mu i sami, da su cijelu noć palili 
posvećene žrtve svomu Perunu i Ladi, da se smiluju 
s kišom, ali uzalud. A da u istinu kršćanski Bog 
učini sada čudo, ne bi li time najsjajnije dokazao, 
da je On u istinu onaj pravi Bog, koji je tvorac 
zemlje i neba, i koji je jedin i vječan ? 

I premda se Silno borio samim sobom glede 
toga, ipak je popustio tolikim prošnjama, spustio se 
na koljena pred križem i drhtavim glasom stao moliti: 


— Bože i oče moj! Ne upiši mi za grijeh što 
Te sada molim. Znadem i priznajem, da sam veliki 
grješnik, ali ovo, za što Te sada molim, činim iz 
velike i čiste ljubavi spram Tebe! Radi se o tom, da 
pokažeš kako si uzvišen, svet i svemoguć. Radi se o“ 
tom, da ovi ljudi; koji stupaju još stazom tmine, 
uvide i upoznaju, da si Ti onaj koji vedriš i oblačiš, 
koji daješ mir, ljubav i sve dobro na ovaj svijet. 
Ponizna je i vruća moja želja, da uvide ovdje na 
ovomu. mjestu, kako je svemoguć kršćanski Bog i 
kako Tvoj uzvišeni znak, sveti križ imade silnu moć. 
Gospodine, oprosti, ako je moja prošnja smjela! Budi 
uvjeren, da nije potekla iz sebičnosti ili griješne oho- 
losti, već da se proslavi Tvoj uzvišeni znak i da se 
prodiči sveto ime Tvoje! 

Izgovarajući tu molitvu drhtao je pobožni starac 
cijelim tijelom, a neka posebna uzbudjenost bila ga 
svega zaokupila. . 

I dok je on vršio svoju molitvu i pouzdano 
i nepomično gledao u svoj križ, pred kojim je klečao, 

odmakla se Vida od ostalih, prišla k vrelu i stala se 
u nj nagledati. 

Tada joj se najednom pričini kao da se unutra 
nešto svjetluca i ona stane slavodobitno klicati: 

— Ovamo! Brže ovamo! Čudo! Čudo! — i zgrabi 
kamenu posudu, pa ju baci unutra. 

A kada ju je izvukla, o čudo, bila je puna stu« 
dene i svježe vode, a nad vodom pliva nešto sjajna. 
Vida pogleda bolje i klikne još slavodobitnije: 

— Križ! Križ! — i izvadi ga iz posude i po- 
božno, s najvećim strahopočitanjem poljubi ga, pa ga 
pruži pustinjaku, koji učini isto i pun svetog zanosa 
klikne: | 

— Gospodine, kako si velik u djelima svojim! 
Kako je uzvišeno i sveto ime Tvoje! 

Kosenčevi ljudi gledali su sav taj prizor prese- 
nećeno. Svi su u tom izvučenom križu upoznali neki 
neobični, vrhunaravni znak, koji je imao donijeti spas 
njihovome poglavici. 

Tada spustiše kamene vrčeve u vrelo iz koga 
je sve jače ključala bistra studena voda. A kada su 
ih napunili progovori opet pustinjak: 

— Braćo, bili ste čas prije svjedocima što se tu 
zbilo. Svi ste vidjeli da je Gospodin, Bog kršćana, uči- 
nio veliko čudo. Ovaj izvučeni križ jest najdičniji i 
najsvetiji znak onog Boga, komu se ja, Davorko i 
njegova kći klanjamo. Ovaj križ jest znak kršćanski, 
komu se klanja istočno i zapadno carstvo. Naš dobri 
Bog, Gospodin Isus, učinio je veliko čudo. U ovoj 
strahovitoj žegi gdje su usahli svi potoci i sva vrela, 
gdje ljudi i životinje skapavaju od žedje, proteklo je 
najednom toliko bistre vode. To neka bude opomenom 
vama svima, koji štujete Peruna i krive _ bogove, da 
radije prigrlite našu vjeru i da štujete onog Boga 
koji je učinio to čudo. Da nije toga, vaš bi poglavica 
jamačno umro, jer bi mu se otrovala krv od rane. 
Ali ovako on će potpuno ozdraviti. Ovaj sveti znak, 
pod kojim je proključala ova bistra voda, dao je istoj 
čudotvornu i ljekovitu moć. Ja sam duboko uvjeren 
da će od nje iscijeliti svaka rana. | 

Kosenac slušao je požudno starog pustinjaka, a 
tada mu reče: 

— Čovječe i ugodniče svoga Boga, uvjeravam 
te, da sam duboko dirnut nad ovim što se ovdje 
malo prije zbilo. Premda nijesam kršćanin, i premda 
ne vjerujem u vašeg Boga, ipak priznajem, od ovog 
časa i uvidjam, da taj vaš Bog mora biti u istinu 
silan i velik. Svi smo vidjeli da u vrelu nije bilo kapi 
vode, a gle sada izvire tolika voda da se njome 
mogu napojiti svi naši ljudi. I dozvoli mi, da taj znak 
ponesem u naš tabor, da ga uzmognu: svi vidjeti i 
diviti mu se. A želja je moja i prošnja, da uz ove 
vrijedne naše zemljake, koji su nas ovamo doveli, 
podješ i ti starče takodjer s nama, jer iz ovog znaka 
imademo baš najviše tebi zahvaliti na sretnom na- 
lasku ovog čudesnog vrela. 


No stari je pustinjak odlučno odbio Kosenčeve 
prošnje. On nije htio ni za živu glavu da ostavi svoju 
kolibicu i svoju svetu tišinu, u kojoj je proživio to- 
liki niz godina. Njegovo srce bilo je u toj samoći 
najsretnije i najzadovoljnije, i nije poznavalo drugih 
želja i zahtjeva, do li, da se u samoći i tišini moli 
Vječnomu gospodaru svemira. Samo tu mogla se je 
njegova duša nesmetano uznositi za Bogom i drugim 
svijetom i tražiti utjehu i okrjepu u životnoj borbi. 

Pa kada uvidi Kosenac da pustinjak odlučno 
odbija njegovu želju, zahvali mu se duboko ganut za 
sve i ostavi sa svojima to čudesno mjesto. Pratili su 
ga u tabor i Davorkovi. Hrvatski starješina sam je 
uzeo križ u svoje ruke i s najvećim strahopočitanjem 
nosio ga u hrvatski tabor. 

* 7 “e 

Mladi Kosenac s Davorkom, Mirkom, Vidom i 
slugama ulazio je slavodobitnije u tabor nego li i 
sam Hrvat ono dan prije poslije bitke. Sav puk se 
bio podigao na noge i oduševljeno klicao svome 
starješini, koji je našao svježe vode i time nosio spas 
vrhovnomu poglavici. Mnogi, koji nijesu odmah znali 

Dolazak Hrvata. 17* 

što se zbilo, klicali su od radosti i zahvaljivali Pe- 
runu, Suncu i Ladi što su uslišali njihove prošnje. 


I munjevnom brzinom od ustiju do ustiju pro- 
nijela se vijest o čudesnom nalasku vode. Sve se 
sjatilo oko Kosenčeve družine, da iz njihovih ustiju 
kao iz najvjerodostojnijeg izvora čuju, kako se to 
sve zbilo. 

A dok su sluge o tom pripovijedale vani u ta- 
boru pred zapanjenom svjetinom, dotle su se u vo- 
djinomu šatoru skupile mnogobrojne starješine i bo- 
ljari, i s najvećim počitanjem ogledali križ, koji je 
ležao na vodjinomu uzglavlju. I kada im je sam Ko- 
ćenac sve ispripovjedio, bili su i oni toga mnijenja, 
«ua je to neki vrhunaravni znak ; znak dobar i utješljiv 
za njih i njihovog vodju. A po gotovo se to mnijenje 
još jače učvrstilo onda, kada je njihov ljubljeni vođja 
onako brzo i nenadano ozdravio od one čudotvorne 
vode. 

A drugog i još slijedećih dana hodočastile su 
k pustinjakovom vrelu velike skupine Hrvata, da se 
na svoje oči nagledaju toga čudesnog vrela i napiju 
one bistre vode, koja ih je u onoj žegi i omari okri- 
jcpila i preporodila. 

Pobožni je pustinjak neprestano morao pripovi- 
jedati znatiželjnoj svjetini o cijeloj toj čudesnoj 
zgodi, i putio ju kako treba da u tom čudu vidi 
milost samoga kršćanskog Boga, koji upravo želi, da 
se hrabri Hrvati okane poganstva i prigrle njegov 
sveti i uzvišeni znak, po kom je takodjer došao spas 
i njihovomu vodji. 

Njegovo pripovijedanje bijaše tako živo i ga- 
nutljivo, da su ga i same uglednije starješine nepre- 
stano nutkale, da im još što pripovijeda iz života 
toga svog Boga, koji je po njegovim riječima pravi i 
jedini Bog. Bilo im je doduše nekako čudno pri duši, 
kada su slušali kako pustinjak odlučno i otvoreno 
napada i niječe njihovog Peruna i cjelokupno sla- 
vensko bogoštovlje. Takova što nijesu još čuli o 
svojim božanstvima. Dosadašnja njihova vjera u Pe- 

runa, Sunce, Danicu, Ladu i ostale slavenske polu- 
bogove stala se u srcima mnogih drmati. A to tim 
više što su i sami gledali onaj križ, onaj čudotvorni 
znak, koji je donio spas i zdravlje njihovom vodji. 
Tu se nipošto nije dalo zatajiti da to nije neko vrhu- 
naravno djelo, takovo djelo, koje nije nitko od običnilh 
ljudi mogao izvesti. Pa ako taj pustinjakov Bog umije 
činiti takova čudesa, ako je On svojom  vlastitoni 
moćju ustao iz groba i svladao sve svoje neprijatelje, 
tada ne može biti sumnje u Njegovu moć i božan- 
stvo. [I neki od poglavica stali su se _ sve više baviti 
tom novom, čudesnom vjerom, i sve su više razmi- 
šljavali o kršćanskom Bogu, koji je čudesnim nači- 
nom ozdravio njihovog vodju. 


Pa kada su još mnogi čuli iz Mirkovih ustiju 
kako je on dugo kolebao medju poganstvom i novom 
vjerom, kako se borio samim sobom, i kako je kco- 
načno ipak u njemu prevladala želja, da stupi u krilo 
kršćanske vjere; bili su osvjedočeni, da ta za njih 
nova vjera mora biti u istinu čudesna i privlačiva, 
A u tom ih je uvjerenju još više okrijepilo Mirkovo 
pokrštenje, koji je na čudotvornom vrelu prvi primiv 
sveti krst od pustinjakove ruke, koji je blažen i pre- 
obražen slavio Krista, što mu je udijelio toliku milost, 
da baš on izlije povrh glave Mirkove čudotvornu 
vodu i da .ga_.preporodi u Kristu. 


Ali nije samo pustinjak i Davorko osjećao te 
sreće već je i lijepa Vida bila jamačno najvećim nje- 
zinim dionikom. Duša joj pjevala hvala Gospodinu i 
veličala Ga, što je dočekala napokon i taj sretni čar, 
gdje je njezin mili Mirko prigrlio Gospodina Isusa i 
uklonio time sve one zapreke, koje su bile na putu 
njihovoj sreći. Ona je bila duboko uvjerena, da joi 
je u tom bio sam Spasitelj u pomoć. I ne samo glede 
Mirka, već i glede onog čuda kod pustinjakove ko- 
libice. Upravo njoj palo je prvoj na um, da bi po- 
božni starac mogao svojom molitvom isprositi od 
Boga čudo. U tom svom uspjehu uvidjala je prst 
Božji, pomoć Božju. Sam Gospodin Isus učinio je ono 

čudo na presahlom vrelu i otkrio se hrvatskom na- 
rodu. On mu se sam očitovao, i kroz onaj čudesni 
križ kao da je progovarao: ,Hrvati, prigrlite_ moj 
križ, jer u tom znaku bit će vaša buduća sreća i 
slava!“ 

I ona je upravo plivala u sreći i radosti, osje- 
ćala je u svojoj duši neko osobito nadahnuće, neki 
osobiti zanos. Sree je njezino buktilo zahvalnim pla- 
menom, i u mislima gledala je svog Spasitelja, kako 
joj se milostivo smiješi, i kako ju blagosilje za nje- 
zinu ustrajnost. 

A njezina je. sreća bila još veća, kada ih je stari 
pustinjak konačno blagoslovio i kršćanskim vezom 
za uvijek sjedinio njihova ljubeća srca, koja su za- 
radi te ljubavi mnogo i mnogo prepatila u tako kratko 
vrijeme. Malena Davorkova kolibica činila joj se od 
tog časa još ljepšom i prostranijom; šuma joj postala 
još milijom, a ptice joj nekud još ljepše pjevale i cvr- 
kutale nego li ono prije. Pa kako i ne bi, kada joj 
je srce bilo sretno i zadovoljno, i kada joj nije te- 
žilo više za ničim, van za tihim i skromnim ognji- 
štem, na kom vlada prava kršćanska ljubav i zado- 
voljstvo. 


XXI. 


Vodja Hrvat brzo se oporavio od svoje pogi- 
beljne rane. Ona čudotvorna voda iz pustinjakovog 
vrela više je zacijelila njegovu ranu nego li sve trave 
i sve bajoslovne riječi starog vrača. Hrvat je uvidjao 
i priznavao, da je upravo čudesnim načinom ozdravio, 
pa zato nije mogao propustiti zgode, a da se sam ne. 
zahvali pobožnom pustinjaku, koji je po svojoj mo- 
litvi isprosio od svog Boga onu ljekovitu i čudo- 
tvornu vodu. Kao plemenit čovjek nije mogao toga 
propustiti a da mu se barem nečim ne oduži za onu 
ljubav, što ju je taj starac iskazao njemu, čovjeku ne- 
poznatu i tudju. 

Zato je jednog jutra u pratnji brata si Kosenca 
i Muhola odjašio _k pustinjakovoj —kolibici, da se 
upozna sa svojim velikim dobročiniteljem. 

Pustinjak ga je primio vrlo milo i susretljivo, i 
nije htio ni čuti o kakovoj hvali, već je neprestano 
odvraćao: 

— Ne hvali meni, već hvali momu Bogu i Go- 
spodinu. Uzalud bi bile sve moje molitve, da se On 
nije sam objavio s onim čudom i udijelio ti okrepe 
i zdravlja. Ali ako već hoćeš da mi iskažeš nekakovu 
ljubav, a ti prigrli kršćansku vjeru i priznaj Gospo- 
dina Isusa za svoga pravog i jedinog Boga. A tvoj 
lijepi primjer slijedit će jamačno i cio tvoj narod. 
Kao što si u ratu vodja svom hrabrom narodu, tako 
budi i u tomu. Preporodi svoje Hrvate u Kristu, i bit 
ćeš slavan i velik, a Gospodin blagoslovit će tebe, 
narod tvoj i svu zemlju tvoju! Uzvišen je tvoj poziv 
pa ga zato i slijedi. Privedi svoj narod u luku Kri- 
stove vjere i Hrvatska će biti sretna i velika! 


* 
2 * 


Nekoliko tjedana poslije toga digao je Hrvat. 
svoj tabor i krenuo svom svojom bojnom silom dalje 
prema jugu svoje nove zemlje. Krenuo je prema 
toplim žalovima lijepe i kršne Dalmacije, da posvema 
satare još ono nešto tužnih ostanaka avarskih, koji 
su se bili onako razbježali nakon onog poraza u 
gornjoj Panoniji. Dobro je predvidjao, da njegova 
nova postojbina ne će biti tako dugo mirna i njegova 
dok ju posvema ne očisti od Avara. 

Nešto svoga naroda ostavio je u ovim gornjim 
krajevima, da si pomalo podižu nova ognjišta i da 
naseljuju puste krajeve, dok je sglavnom silom 
udario preko Posavlja, čarnog Pokuplja, i preko kr- 
ševitih primorskih strana u čarobnu Dalmaciju. 

Bio je uzvišen prizor kada je sa velebitskih vi- 
sova, duboko dolje pod svojim nogama, a u ruju za- 
padajućeg sunca, ugledao po prvi put velebno i sinje 
Jadransko more! 

Nikada jošte u životu nijesu njegove oči vidjele 
divnijeg i velebnijeg prizora. Ogromno i prostrano 
sinje more, u svoj svojoj krasoti i veličajnosti po- 
zdravljalo je po prvi put njega, — vrhovnog gospo- 

dara svih Hrvata! Bijesnim svojim valovima, silnom 
hukom i bukom, krševitim svojim obalama i liticama, 
i divljom svojom slobodom, kao da mu je gromko 
klicalo: 

— Dobro došao! Moji tamno-modri valovi, oki- 
ćeni bijelom pjenom; moja sila i snaga, moja glatka 
površina, moja bura i moje dubine služit će od ovog 
časa tebi i tvomu narodu! Njima širi svijetom svoju 
slavu i svoje junaštvo. 


Pa kada je konačno pod zidinama staroslavne 
rimske Salone! uništio zadnje izdušuće ostanke nekoć 
strašne Kaganove sile, mogao je Hrvat gromko i po- 
bjedonosno uskliknuti: 

— Od valova modrog Dunava do zidina drevne 
Salone inoja je država. Slava Bogu jedinome, koji 
mi je dao snage, da dovršim ovo naporno ali slavno 
djelo! 


XXII. 


A kada su se utišale sve. ratne grozote i ne- 
volje, kada su na opustjelim garištima stali Hrvati 
podizati nova ognjišta, da si osnuju domove mira i 
ljubavi, kao što su ih i nekoć imali u pradomovini, 
odlučio je nepobjedivi Hrvat, da pristupi najveličan- 
stvenijem i najuzvišenijem činu, pokrštenju svome i 
svog naroda. 


Na ruševinama drevne Salone; na pra i 
svetim ostancima prvih kršćanskih mučenika; pod 
divnim i modrim nebom tople Dalmacije, i u nepo- 
srednoj blizini velebnog Jadranskog — sada već hrvat- 
skog — mora, odlučio je primiti sveti krst. U svoj 
poniznosti, sa svom braćom, sa svim starješinama, 
županima, i cijelim narodom, jasno i glasno ispo- 
vijedao je pred Ivanom Ravenjaninom, poslanikom 
rimskog Pape Ivana IV. vjeru u živog i jednog Boga, 

Pun pobožnosti i iskrenog oduševljenja izgovarao 
je sam svojim narodom riječi: 


* Salona, današnji Solin u Dalmaciji. 

— Vjerujem u trojednog Boga, komu bila slava, 
čast i dika od vijekova u vijekove! On neka proširi 
moju državu na kopnu i moru. On neka blagoslovi 
.mene i moj narod! Obećajem i prisižem: ,da ne ću 
nikada u tudje zemlje provaljivati oružanom rukom, 
već da ću gojiti mir sa svima, koji su tomu voljni!“ 

A da dade izražaja svome srcu, i da vidljivim 
znakom pokaže svoju zahvalnost prema jednom i 
pravom Bogu, krenuo je početkom idućeg proljeća 
sa svojom braćom i velikom pratnjom opet u gornju 
Panoniju -— sada već Posavsku Hrvatsku, — da pri- 
sustvuje posvećenju prve crkve, koju je on podigao 
na čast svetom križu, a na uspomenu onog čudesnog 
vrela, čijom se vodom dostao zdravlja i preporodio 
na novi život. 

Držao je, da će tim hramom postaviti najtrajniji 
i najljepši spomenik sebi i svom narodu. 

Pa gdje je nekoć stojala tiha i samotna kolibica 
starog pustinjaka i njegovo čudesno vrelo!, tu je 
s vremenom niknuo novi grad, prozvan po svetom 
križu: ,Križevci“, koji je u docnijim vijekovima 
doživio toliko slavnih ali i krvavih dana. Na ostan- 
cima te pustinjačke kolibice sinuli su prvi traci svjetla 
i veličine hrvatskog naroda. Taj narod bio je kroz 
sva pozna vremena najjačim stupom svete vjere Kri- 
stove, pravim ,predzidjem kršćanstva“, o čijim se 
junačkim grudima slomile tolike navale divljih na- 
roda, tih neprijatelja hrvatstva, te časnog krsta i slo- 
bode zlatne! 


A starodrevni hram sv. Križa, preko koga su 
prohujali vijekovi i razne nezgode, stoji još i danas, 
kao rječiti svjedok onih davnih prošlih vremena, da 
potomcima drevnih Hrvata priča slavu i veličinu nji- 


1 G. Fran Novak, župnik glogovnički, pripovijedao mi je: 
da su godine 1882. prigodom obnove crkve ,sv. Križa“ u Kri- 
ževcima, on i pokoj. župnik križevački Karlo Ferkić otkrili tra- 
gove toga čudotvornog vrela, naime, okrugli maleni prostor, 
kako se već obzidavaju zdenci. Ti ostanci nalazili su se pod 
crkvenim taracom, pokraj desne strane glavnog žrtvenika. 

hovih pradjedova, da ih opominje, da brižno čuvaju 
uzvišeni amanet svojih praotaca, — svetu vjeru kato- 
ličku. I da u svim teškim danima upiru svoje oči Kri- 
stovu križu, i da u njemu traže zaštitu za svoju, to- 
likom hrvatskom krvlju natopljenu rodjenu grudu! 


Konac. 


VLADIMIR ROŽMAN 

JUNAK MARKO 


Prigorje pritisnuo snijeg. Oko kuća uji, besi 
pjeva zimsku pjesan, na polju je sve bijelo, 

Lijepo je pogledati zimsko odijelo majčice zem- 
lje, ali nas pored svega toga nešto nuka, da se odmak- 
nemo od prozora, da se privučeni nekom silom pri- 
maknemo velikoj, okrugloj zemljanoj peći ili, kako 
to kažu stariji Prigorci, »furuni« 

Noć je na izmaku. Već se zvonar Mato objesio 
O uže i nazvao kućicama razasutim po bregovima 
»Dobro jutro«. 

Nedaleko od škole u niskoj kućici zatreperi svije- 
tlo, a začas izađe iz kućice omotan u stari zimski 
kaput gospodina učitelja glavom školski podvornik 
Marko. 

Bože moj, kuda će ovako rano € 

. Ide Marko, klipše, tetura, mrmlja, rekao bih, da 
ZDOTI : 

— Hm, hm, doći će miševi iz dalekih sela, treba 
da bude soba ugrijana | 

Marko dakle ide da ugrije školsku sobu, Selo 
se budi, pijetli pjevaju, ovdje ondje javlja se u kući 
svijetlo. 

Nije prošlo ni sedam časova, iz škole niza stube 
bježi, skače Marko, a za njim nešto leti, za njim ne- 
što udara o stube. Marko bježi glavom bez obzira, 

Lupivši o vrata svoje kućice evo ga u njoj. Sva 

začuđena upita ga njegova bolja polovica : 
ta je Marko, Bog ti dao zdravlje 1 pravu 
pamet : et £ 

— Duh, duh, duh... ženo, duh! 


Ni riječi više nije mogao da istisne. 

Sjedne na klupu. Žena oko njega i s ove i s one 
strane, ali badava — Marko blijed, Marko dršće, 
Marko ni riječi više ! Njemu je na jeziku samo : »Duh !« 

Gotovo poslije četvrt sata počne Marko : 


— Znaš, draga ženo, došao ja pred otvor peći, 
uzeo lopatu, da izgrnem pepeo, kad tamo — iznu- 
tra skoči nešto crno... a ja bjež! To ti je bio duh... 

Ja niza stube, on za mnom, za mnom, sve me je uda- 
rao po nogama, 

— Idi, moj Marko, čuvao nas sveti križ, kakav 
duh s e To se tebi pričinilo ! 

— Nije, Ženo, nije! 

Počelo se daniti... Služba je služba, Eno ide 
Marko sa svojom ženom, da nalože peć, da vide, 
što je. 

Dođu pred stube. Pred stubama lopata; dignu 
je. Popnu se gore, dođu pred peć, nađu susjedova 
mačka, gdje sjedi pred peći i gudi svoju umiljatu 
pjesmu, 

— Ne dao ti Bog zla! To si ti bio, lopove crni, 

a ja sam mislio, da je duh! To si ti bio u peći, ti! — 
i udri Marko po mačku, kojega ubrzo nestane. 

Tako je bio jedan dio te tajne zagonetke riješen. 

— A kako je lopata prispjela dolje“ — upita | 
žena. | 

— Ja, ženo, ne znam, samo znadem, da mi je > 
pred stubama od straha ispala iz ruku, 

Žena Markova, bistra glavica, riješi i to. 

Marko je pobjegavši od peći ispustio pred stu- 
bama lopatu. Na stubama je bio smrznut snijeg, pa 
se lopata poskliznula i bježala za Markom udarajući 
ga neprestano po petama. 

.U selu ne zna nitko o tome ništa; ne će žena 
da izda, kakav je njezin Marko junak. Samo je meni 
povjerila tu tajnu i to meni samo uz pogodbu, da je 
ne odam: nikome, a ja joj evo činim po želji ! 

SVADBA 


U crkvi su užgane svijeće, Kraj glavnog Žrtve- 
nika skupilo se nešto ljudi, ponajviše djece, pa šapću 
i guraju se: svatko nastoji da ugrabi što zgodnije 
mjesto. 

Starije žene radoznalo i Značajno promatraju 
plamsanje svijeća: prosuđuju, koja jače gori, da li 
ona s lijeve strane ili ona s desne. Do toga mnogo 
stoji. Ako svijeća s vjereničine strane slabije plamsa 
nego svijeća na strani vjerenikovoj, za godinu dana 
utrnut će se svijeća njena života. A ako slabije gori 
svijeća s vjerenikove strane, dogodit će se obratno. 
Ovdje kao da je ono prvo. Zato je ona žena u tamnom 
crkvenom kutu turobno kimnula glavom, kao da žali 
vjerenicu, što tek za godinu dana skida vijenac dje- 
vojački, | 

Ušli su svatovi. I vjereniku i vjerenici i čitavoj 
pratnji na licu je treptjela radost i sreća, On je gle- 
dao preda se, a katkad je samo Zirnuo na svoju vjere- 
nicu, Ona je nepomično gledala u propetoga Spasite- 
lja, a onda bi joj se oko spustilo do svijeće. Njena je 
svijeća slabije gorila, Promatrala je plam: svijeće 
i svoje i njegove, i oko joj se zalijalo suzom. Bog znade, 
da li je ona u taj čas, u čas svoje sreće, pomišljala na 
ono, što su pomišljali oni kraj žrtvenika. 

Zora je rudjela, kad su se prigorskom kosom 
Kali ugodni i nježni glasovi gusala, kada se sve orilo 
od pjeva svadbenoga barjaktara i ostalih svatova. 

Ta povorka vodila je vjerenicu iz njezina rođe- 
noga doma u novi, vjerenikov dom, 

Koračali su jedno uz drugo. Ona je šutjela, a on- 
je nastojao da joj pripovijedanjem razvedri nekako 
nujno lice. Ona mu se gdjekad osmijehnula. 

U sredini su među sobom nosili priprostu svjetiljku. 
Tko zna, što znači ta svjetiljka, ne može takav _pri- 
zor pogledati bez duboka čuvstva. Od onog časa, 
kad ih je svećenik blagoslovio, pa do hladna groba 
treba da ih ljubav prati, treba da im ogrijava grudi, 
treba da im svijetli na putu njihova života. Tu lju- 

bav, tu vatru njihove ljubavi označuje svjetiljka, 
što je nose, i to svako jednom rukom. 

Krasno je pogledati, kako se istok rudi, svatovi 
kreću, gajdaši gude, a vjerenici nose svijetlo. Ona 
je tiho stupala uza nj, tiho je ušla u njegov i svoj 
dom, tiho je u njem stala a provodi dane... 


Prošlo je otprilike upravo godinu dana, Bio sam 
u prigorskoj crkvici. Prije nego što je počela misa, 
pođem na groblje. Na nekom svježem grobu vidio 
sam mladu ženu, gdje moli i plače. Prepoznao sam je. 


Zvonce se oglasilo. Ona je pohitjela. u hram, a ja 
do onoga groba : u grobu je počivao njezin muž. 

U hramu sam je vidio : prije godinu dana vjen- 
čala se, a danas je udovica. 

Ona bi jamačno voljela, da se onako dogodilo, 
kako su Žene — sudeći po svijeći — nagađale. Ali 
Gospod je drukčije htio... 


OČINSKO SRCE 


Iz raznih gorskih krajeva slijeva se u dol više 
izvora, mnogo potočića. U ravnici postaje odatle po- 
tok, dobija oveće korito, te mirno, lagano i dostojan- 
stveno struji. Prije nego što će se izgubiti u šumslapm 
lugu, vijuga se posred sela. Kućice su mu s lijeve i 
desne obale, a s ceste na lijevi kraj do pred svaku 
kuću vodi drven most. 

Kraj svakog takvog mosta ima sasvim uz potok 
na četiri mala stupa od nekoliko dasaka zbijen pro- 
stor, gdje žene peru rublje.“ Dok one tu peru razgo- 
varajući se o seoskim prilikama, vrh njih na mostu 
skupi se mnogo djece, koja se ili sjedeći igraju ili trče 
i skaču po mostu. 

Bilo je poslije podne. Ostala mati s troje djece u 
kući, muž joj otišao u šumu. Najmlađe zaljuljala u 





*%) Kajkavci u Prigorju zovu takvo mjesto ,,pežišće“, 
A. 


san, prekrstila ga, poljubila, prekrila laganim rupcem, 
da ga ništa ne buni, i zaključala sobu, 


— Sinko, pripazi na sestricu! — reče svom ne- 
što starijem sinčiću, koji je bio u dvorištu. — Ja ću 
na potok. 

— Hoću, majko ! 

Uredila je sve 1 spokojna otišla da pere rublje. 

Dozrijevale šljive, sin se pomamio za njima i 
zaboravio da pazi na seku, Djevojčica ostala sama, 
Malo zatim se probudila, digla 1 pošla tražiti majku. 

Hodajući s teškom mukom dovukla se do mosta, 
gdje je opazila drugu djecu, 

Kraj ograde na mostu zateturala i... voda ju 
zaklopila. Mati je bila nešto niže, začula pljusak, 
pade joj iz ruku korito, blijeda skoči u vodu... pre- 
kasno — jao — prekasno! Iznijela kćerku u naru- 
čaju, na srcu, koje je za nju Živjelo, mrtvu. 

Sletilo se selo, Mati očajna, satrvena, nije smogla 
riječi ni suza; žarkim usnama ljubila je ledene oči, 
mrtvo svoje čedo. 

Sinčić se sakrio nekamo od straha. 


Žene kušale ovo i ono, ali uzalud! Prestalo srce 
kucati. Čuli se uzdasi : 


— Ostavio ju anđeo čuvar i morala je pasti! 


Vratio se otac. Kazivali su, da mu je i u najvećoj 
bijedi oko suho. Zagledao mrtvo svoje dijete, potre“ 
sao se od boli i žalosti, s neizrečenim jadom podigao 
m ruke, pogledao prama nebu, zajecao, izašao iz 
sobe... 

Pod tom grubom surinom, u tim patničkim gru- 
dima zakrvavilo je očinsko srce... 


Ima silnih čuvstava, ima uzvišene ljubavi na 
svijetu i u jednostavnih ljudi i u srcu njihovu. To 
srce treba poznavati i cijeniti. Kažu, da odonda taj 
seljak, koji prije nije nikada zaplakao često, vrlo 
često tiho plače i doziva izgubljeno čedo svoje. 


PRVI POZDRAV 


U kući svega blagoslova Božjega i od foze vinove 
i od strni zlaćane i od trave zelene 1 od stoke rogate. 
A što vrijedi ponajviše : mir i ljubav vlada, 

Veselili se djetetu. Bog ih obdario sinčićem. 
Srećna majka ljubila ga često — majka kao majka — 
tepala mu, šaputala. Po vremenu dijete se smiješilo 
gledajući radosno lice majčino. I otac znao sjesti 
uZ kolijevku i gunđao mu uspavanku. Tiho bi se od- 
šuljao na prstima, da ga dijete ne začuje... 

Počeli ga kasnije učiti, pitati ga: 

— Kaži, gdje je tata, mama! | 

Ako su mu prstom pokazali, onda je onamo svr- 
nulo okom, a nijesu li, ništa. 

 — Kaži, gdje su očice 

Ništa. Ako je puzalo po sobi, a poslije i hodalo, 
makar i slabo, zvala ga majka, zvao ga otac: 

— Dođi k meni! 

Ništa. Zgledali se otac i majka. Skamenili se. 
Otac bolno zavapi: 

— Jao, dijete nam je gluho, a od toga ostat će 
i nijemo dovijeka ! 

Majka to nije mogla vjerovati, ali poslije je pla- 
kala, kukala. Uz kolijevku je mjesto uspavanku jecala 
| jadovanku, umjesto izražaja radosti i i sreće, uzdisala je 
i dijete žalila. 

Poupitao otac, što bi. Savjetovali mu, da ga smje- 
sti u zavod za gluhonijeme, I dao ga. Teško se majka 
od njega kidala, mučno se otac od njega u zavodu 
rastajao. 

Prošla prva školska godina, Javili mu, neka taj 
i taj dan dođe po dijete, da ga odvede na praznike. 

Došao nešto okasno, već je bio počeo javni ispit. 

U razredu više djece, gospođe su tu, gospoda, 
roditelji tih nesretnika, Svi slušaju taj zagonetni, 
zanimljiv, ali i tužan ispit. 

Otac pred vratima stao, smjerno pokucao, uni- 
šao. Svi pogledali, tko li je to došao. I mali se osvrnuo, 
u tili čas skočio iz klupice, poletio k ocu, obujmio 
mu — kako je bio malen — noge i prvi, prvi puta u 
životu prozborio svome ocu jasno i razgovjetno : 

— Tata, tata! 


Otac stao, podigao ga, zaridao i gotovo ga suzama 
umio, a onda poljupcima svojim, očinskim, opet sve 
suze svoje, očinske, osušio, posrkao, 


— Gospodine, dajte mi ga, idem odmah, da ga 
što prije majka čuje ! 

— Pričekajte, da ga čujete, što još zna — a zna 
on i majku dozivati. 

Otac se teško smirio. Srećan ga odveo, srećnoj 
ga majci doveo. Prve bi riječi morao da čuje upravo 
njene, a nije ih čuo. Ali sad će se već razumjeti, jer 
i srce će jače zboriti. 


SEOSKI URAR | 


Nije on na svojoj kućarici imao ploče S natpisom 
»Grgo Pribić, urar«, niti je imao naslikan koji sat. Ne, 
na njegovu malu prozoru s unutrašnje strane bila su 
na debelom papiru krupna slova teškom rukom napisana : 
»Ovdje se popravljaju ure.« 


Nije on u novine oglašivao svoje skladište, svoju 
trgovinu ura, da možda ljudi saznadu za Pribića. Pa 
ipak se u četiri Župe znalo za njega. Tim zanatom 
bavio se njegov djed, otac pa i on, S imenom, s ku- 
ćicom, s oruđem prelazio je taj obrt u nasljedstvo. 
Pratio je djeda i oca kao dječak, kad su kuda išli da 
popravljaju ure, i ljudi ga tako upoznali, 

Bila je to lijepa pojava. Mutnih, sivih očiju, 
ćelav, duga, šiljata nosa, pod kojim su bili sitni Žuti 
brkovi, kao da mu je tko na gornju usnicu posuo 
šumske mrave. Na prsima imao je pribodenu i pri- 
šivenu kazaljku od papira za znak, da je on urar — 

i to je on sam olovkom naslikao. Kazala su bila debela 
kao palac, a rimski brojevi pojedinih satova tako na- 
pres da su posvađeni, kao da jedan od drugoga 
ježi. 

= Sjedio bi u svojoj radionici, a pred njim oruđe : 
omašna dva tri kladiva, poveća kliješta, više duljih 
čavala, nešto lima, velika četka — kao za cipele — ko- 
mad lanena platna, velika djedova lula 1 naočari u 
sredini omotani crnim suknom i još ostale sitnije 
i krupnije stvari. 

Bio mi je preko ceste. Radio je od zore do mraka, 
ali ne neprekidno. Kod njega su ure više puta po čitav 
sat udarale, zvonile. Uz to se čulo njegovo nabijanje, 
gunđanje. Gdjekad je od ljutitosti, kad ga u čem iz- 
nevjerilo oko ili vještačka ruka, znao po sobi razba- 
civati oruđe, a za čas bi ga opet kupio. Iz sobice svoje 
izlazio je na ulicu pet do šest puta, da pogleda, kako 


sunce stoji. Znao bi reći: | 

— To je moja najbolja ura, 

Izilazio je — u kući ispod mog stana bio je dućan 
— da barem nekoliko puta na dan gucne rakije, obično 
ujutro po dva puta, a poslije podne češće. 

Katkad je morao izlaziti 1 s djedovskim štapom 
u ruci, da rastjera djecu, koja su kradomice dolazila 
do njegova prozora i pjevala mu: 


Majstor Grga, majstor stari, 
Cijelom svijetu ure kvari! 


Tako je živovao majstor Grga. Ljudi dolazili 
k njemu, donosili stare svoje zidne ure — džepne ure 
on nije popravljao — i bilo je uvijek posla. A znao 
je odlaziti i u tuđa mjesta s oruđem, da po selima 
popravlja ure. 

.. Nepoznat širem i većem svijetu ima i on svoj 
svijet. On ga razumije, shvaća i u njem uživa. Kraj 
njega ure jednako biju, život mu brzo gine, a koji 
će od dvanaest sati i njemu zadnji puta kucnuti € 


TO 


TVRDICA 


S crkve se javilo zvono, umiljat glas razlio mu se 
po svim dolinama i bregovima, pa ga nestalo nekud 
u Uskočke gore. .. 


Podne je. Sunce pripiče, a težaci 1 u polju i u vi- 
nogradu otkrivene glave, skrštenih ruku zamiču u 
hlad, da blaguju, da se okrijepe i nastave zatim svoj 
težak rad, 

Poznavao sam ga, bio je bogat, imućan seljak, 
Na jednom brdu stajao mu dom lijep, uredan, a pod 
njim podrum pun vina. Na drugom brdu u vinogradu 
sazidao pivnicu najljepšu, najveću u čitavu kraju: 
i ona je obilovala vinom. Bio je gospodar oveće dru- 
Žine, a starac već : sijed, pognut, slab. Nije objedovao 
s družinom, bila ona kod kuće ili u poslu, običavao 
je tek gdješto prigriznuti. 

danas je u vinogradu kod svog podruma. 

Sjedi pred zaključanim podrumom i drijema, 
kraj njega leži ključ od podruma, Kad se god u drijemu 
prene, uvijek zirne na ključ. Oglasi se zvono, on izmoli 
molitvu i ustane. 

Otvorivši podrum izvadi iz torbe komad hljeba, 
nasloni se o vrata i uze blagovati : to mu je bio objed. 

Dok je lagano mrvio kruh, gledao je u dolinu, 
gledao je u daljinu, Sunce se kralo u podrum i osvjetlji- 
valo bogata starca i njegov ubogi objed. 


Napokon iz udubine u zidu izvadi starac čašu 
i pođe podrumom. Najprije pođe s jedne strane, pre- 
broji sve stidove, zatim s druge 1 kimne zadovoljno 
. Iz posljednjeg suda sasvim u kutu natoči 
ašu. 

Držeći punu čašu u ruci lagano pođe prema 
vratima, da se koja kap vina ne prospe. 

Eto ga opet na vratima s čašom u ruci. 

Sunce se prelijeva krasnom kapi, žutom kao zlato, 
a smiješeći se motri to starac. Dugo je motrio, motrio, 
dok najzad ne prošapće : 

— Oh, kako si lijepo, šteta te je! 


II 

di se, pošao u podrum i sasuo vino natrag 
u stid. 

Za koji čas je opet drijemao pred podrumom, 
čuvao kap, koju je on priredio — ali šteta bi bila, 
da se s njom i okrijepi, šteta bi bila, da ga ta kap 
ugrije ! 

Sunce je grijalo, grijalo njega, bogata starca, 
uboga starca. 


STARA KRUŠKA 


Stajala je ta kruška godine 1 godine u vrtu, Od 
ukućana nije se nitko opominjao, kada je bila usa- 
đena, kada ucijepljena. Starac jedan sjećao se, da je 
ovakva bila već za njegovih najranijih godina, znao 
je, kakvim je kada rodom ponijela — 1 volio je. I 
mlađi su je voljeli radi ploda, a on, starac, radi sta- 
rine. Na nju se nekad kao dijete verao, s nje plod tre- 
sao, .čistio je, dok su bile jače noge, krepče dok dok 
je bilo više tjelesne snage. 


Dok je on bio gospodar zadruge, očistili je svake 
godine i uredili, a poslije — jedan je to tražio — za- 
druga se razvrgla. Ukućani pocijepali vrt na više 
dijelova i kruška dopala jednog zadrugara, koji nije 
za nju mnogo mario. S godinama počele se sušiti 
grane, slabije je kruška rodila. 

Kada je god starac mimo nje prošao, bilo mu 
neugodno, snuždio se, ozbiljne misli zaokupile ga, 
turobna se čuvstva uzbudila u njem. 

I riješili se, da je posijeku: već je, vele, stara, 
smeta u vrtu, pa dosta je već i stajala. Starac ih od- 
vraćao, no uzalud. 

Spremili se, pripravili oruđe, a bio i starac u vrtu. 
Kad je prva sjekira pala na deblo, starac se okrenuo 
i udaljio iz vrta. 

Dugo su se mučili, najposlije kruška škrinula, 
svalila se, a težaci umorni uzdahnuli : 

— Hvala Bogu, pala je! 

I starac nadjačao srce, povratio se, da je vidi, 
prije nego je sasvim sasijeku. Tek nekoliko grana 
bilo je suhih, deblo još jako, zdravo, a korijen dubok 
i Živ. 

Starac je svu ogledao 1 pruživši ruku na krušku reče : 

— Godine 1848. bio sam dječak od petnaest 
godina, Sjećam se kao da je danas: prolazili vojnici 
našim selom. Kruška je bila vrlo rodna, a ovako je 
već omašna 1 onda bila, kakva je dosada stajala. Onda 
se nije nitko od naših starih pravo sjećao, čija ju je 
ruka odgojila. Dok je bila naša zadruga jaka, i kruška 
je bila snažna, i mi smo bili snažni. Vi ste razorili 
zadrugu, posjekli krušku. Gledajte, još su mnoge grane 
svježe : da ste samo suhe odsjekli, kruška bi i danas 
cvala, zelenila se 1 rodila. Da ste od zadruge odstranili 
suhe i neplodne grane, zadruga bi i danas živjela 
lijepo, a ovako Životarimo, sušimo se, ginemo. Sami 
e se podsjekli, Govorio sam za jedno 1 drugo, ali 

adava. 


Mahnuo starac rukom, okrenuo se, pogledao 
suhe grane, ali ne suhim okom... 


DOBAR SIN : 


Jednog dana — bio je dug, vruć ljetni dan — su- 
sretnem svog oca na putu. 

— Antune, daj ti umjesto mene odnesi ovaj 
svežanj u selo! 


Ja sam tada bio mladić od šesnaest godina. Na- 
por mi se nije milio, a vraćao sam se upravo iz livade, 
gdje sam od zore radio. Bio sam umoran i gladan, 
Do sela bilo je ponešto daleko. Čeznuo sam za hranom, 
a tada da se _ umijem, zaodjenem i odmorim. Iznaj- 
prije kao da sam oklijevao, jer sam se ljutio, što otac 
poslije dugog rada takvo što od mene traži. Da sam 
ga odbio, on bi pošao sam, jer je bio blag, ustrpljiv 
starac. Ali nešto — mora da je bio dobri Božji anđeo 
— zadrži me, da ne odam svoje ljutosti, 

— Svakako, oče, samo daj, ja ću to odnijeti! 
— rekoh i dadoh kosu jednome između radnika. 

Otac mi pruži svežanj. 

— Hvala ti, Antune! — odvrati otac. — Ja bih 
išao sam, ali ćutim, da mi danas nekako nije dobro. 

Kad je odlazio, reče mi jošte : 

— Hvala ti, sinko! Ti si mi, Antune, uvijek 
bio dobar sin... 

Požurim se u selo, a kad sam se vraćao, dođe 
mi ususret jedan radnik : 

— Vaš otac pade mrtav, kad se povratio kući, 
Posljednje njegove riječi bile su vama namijenjene. . . 

Ja sam sada starac, ali sam odonda svaki dan 
ze? Bogu, što su posljednje teči mog oca 

e: 

e —Ti si mi uvijek bio dobar sin... 


ČUDAK IZ KLIJETI 


Zoran je to bio mladić — mnogo ih takih rađaju 
moje gore. Uzeli ga u vojsku, te je ondje osilio tijelom, 
a posuo ga krupan brk, 


Došao biskup na sv. potvrdu, O toj prigodi moj 
dobričina Župnik — dao mu Bog rajsko naselje — uzeo 
i njega, da mu u kući pomaže 1 kod časti dvori. Tu ga 
biskup štošta pitao, on lijepo odgovarao, spretno 
služio, zgodno se vladao, i biskup ga uzeo u grad za 
svoga »husara«. Ondje je proživio više godina, 

Bistra glava, dosta je tu pribrao i od jezika nje- 
naiheEa, a 1 po koju latinsku poslovicu, Loše mu nije 

O, 

No s godinama postajao je šutljiviji, zamišljeniji. 

Pojavila se filoksera, hametom uništavala 1 naj- 
. poslije opustila čitave krajeve. U ono doba javljao 
se češće ovaj i onaj, da je iznašao lijek protiv te bole- 
sti. I njega je svega zaokupila ta misao, da i on mora 
iznaći takav lijek, da bi pomogao narodu, a i sam da 
privrijedi, stekne nešto. 

— Smutila mu se pamet, — rekli seljani, kad ga su 
iz bolnice pustili i odaslali kući. 

Tu je Živio neko vrijeme posve pustinjački. Na 
rođenom domu nije htio da bude, provodio je dane u 
klijeti. Tu se mučio, znojio, miješao, kuhao, zalijevao, 
okapao, opsipavao one već obamrle čokote, ne bi 
li pognali lozu.. Uz njih bi najradije usađivao vrbe, 
jer je držao, da će one izliječiti trsove. Majka mu je 
donosila hranu, mučke ga promatrala, a usto potajno 
plakala. 

Neko je vrijeme opet polazio na »težačko djelo«. 
Nosio je širok, pusten šešir, pregaču od stare vreće, 
a 1 noge je omotao tankim krpama. Radio je za tri 
druga. Kopao je, kopao kao za okladu. A znao je, 
ali rijetko kad — 1 prozboriti. Još malo i doći će od 
kralja, da je njegov lijek najbolji. Tada će svima, 
svima — 1 zakružio je rukama po bregovima — on 
pomoći, Ljudi će mu biti blagodarni, a on će biti 
imućan... 

Čudno mu je, što ljudi piju rakiju, i nije baš imao 
| na Od rakije dobiva se rak, a rak jede, grize srce 
i u... 

Bio je uvijek s Božje strane. Što stariji, postajao 
je sve pobožniji. I kao da “mu se Višnji potužio, što 
ljudi kunu, što se neki povlače po sudovima. Dok to 
ne izgine, nema sreće niti blagoslova... 

U klijeti nije imao kreveta, nije ga htio, već je 
iskopao u zemlji ležaj, nastr'o ga slamom i tu je spa- 
vao. Na vratima u klijeti napisao je : »Deum ora et 
labora« (Moli se Bogu i radi). Kadgod mu je kiša ispra- 
la napis, ponovno je napisao to smiješanom ilovačom. 

Primiti što badava, »na prikaz« — sačuvaj Bože ! 
Tko bi mu što ponudio, mogao je i zlo proći. O tome 
mi je češće razvijao svoje nazore, a volio me, jer sam 
ga strpljivo slušao. 

Bio je taj bogac dobra duša. Kad je sasvim klo- 
nuo — a doživio je veliku starost — nekud mu se 
svijest razbistrila, spoznao je, gdje je, a kad je izdisao, 
spokojno je s nekim smiješkom prošaptao : »Moli se 
Bogu...« — dalje mu zabjegla riječ... 

OBEĆANJE 


Vozio je na domaku jeseni pun, krcat koš kuku- 
ruza. Iznad pletera virili odozgo utaknuti klasovi. 
Kako je put bio pun grumene zemlje, teško su konji 
vukli teret. Kola zapinjala, gdjegdje odskočila i štošta 
se rasklimalo u košu na površini. 

Djeca se igrala. 

On, gospodar, stupao je uz konje naprijed, da ih 
vodi. Nije ni opažao, kako mu počesto iskoči koji 
klas. Djeca priskočila, podigla klas 1 povikala : 

— E, kume, evo klasa! | 

— Ho, ho! — ustavio konje i ponovno na koš 
bacio klas. — Hvala djeco ! — i potjerao kola naprijed. 

To se ponavljalo više puta. Djeca se sjatila, kola 
mu pratila i podizala klipove, 

— Tako djeco, tako. Pođite sa Mnom, da gore 
u štaglju izmećemo kukuruz. Moram po drugi put 
u polje. Tko pomogne, vozit će se natrag. 

— Svi hajde, idemo! — uskliknula djeca, 

Ubrzo se koš ispraznio, djeca pomagala kao za 
okladu, ta vozit će se! To ih je oduševljavalo. 

Pošli natrag u polje. Kako je prije u košu bilo 
sve puno lijepa, zrnata Fukuruza, tako su iz njega 
sada provirivale dječje glavice, rumena lica, crnih 
vlasi, bjelušave kose, Živih očiju. 

Pognao gazda konje, sve je u košu oživjelo od 
veselja : smijeh, cika, radost ! 

Stigli pod brdo. Konji krokom. Lukavi gazda stade. 

— Dolje, dolje, pa kući, 

— E, mi smo pomagali, a vi ste obećali, da ćemo 
se voziti, 

— Dolje i šutite ! 

Smrkla se djeca i sama se kao izbacivala iz koša. 
Vrcala napolje kao od metala. 

Potjerao gazda konje, obazrio se na djecu, lukavo 
se nasmiješio, prašina ga obavila. 

Stala djeca uokrug : 

_— Istjerao nas ! 

— To nije lijepo. 

— A mi smo mu pomagali. 

— I obećao je! Dobro, dobro !,.. — kao da su 
mu se prijetili. | 

Raspršila se čeljad svako svojoj kući, Ne će se ras- 
pršiti u te djece tako lako ona sjeta, ni zaboraviti 
povrijeđeno čuvstvo : obećao je, a nije riječ održao ! 


U SUMRAKU 


Vraćao sam se u sumraku kući. Kad sam došao 
u selo, već je bilo odzvonilo »Zdravo, Marijo«. 

Pred kućama su sjedili seljaci odmarajući se. 
Podalje od njih igrala su se dječica smijući se sad 
glasno pa tiho, sad živahno, a zatim prigušeno, 

U mnogom dvorištu. čuo se iz staja muk krava, 
što su došle s paše, i glas njihova zvonca. 

Na kraj sela negdje zamirala je pjesma: 


Vesel' te se, djevojčice, 
Koje pjevat znate, 
Jesen vam se prfibližuje, 
Da se razudate! 


Pjevala su je djevojačka grla. 

Usred sela stoji kapelica posvećena sv. Mirku. 
Prema kapelici ima ovisoka kuća na sprat, kuća imućna 
seljaka Ivana. 

Kad sam prolazio pokraj te kuće, začujem kre- 
pak ženski glas, gdje zbori: »Oče naš...« 

Ogledam se. 

Na hodniku gore sjedjela je žena, na krilu joj je 
bilo djetešce, ručice su mu bile sklopljene na mo- 
litvu. Djetešce je molilo ponavljajući za svojom 
majkom riječi iz molitve Gospodnje. 

Kad je majka izrekla »Oče naš«, čuo sam, gdje 
je djetešce nježno i ugodno ponovilo riječi svete mo- 
litve : »Oče naš...« 

Ugodno me se dojmila ta lijepa, čuvstvena sli- 
čica iz seoskog života, duboko mi se usjekla u srce 
i pamet — ne ću je nikada zaboraviti. 

MAJČIN POHOD 


U okrajku rupca imala je svezano nešto novca, 
možda je bio samo koji novčić više, nego što se plaća 
željeznica do njene kuće, do njena mjesta. Skromna, 
neuka, bojažljiva, nije znala, gdje će kupiti kartu. 
Lutala je amo tamo, dok joj stražar rukom ne pokaza 
skup ljudi, koji su se tiskali, tko će prije dobiti kartu. 
Stala, još jednom prebrojila novčiće, i uzela kartu do 
kuće, Namjerila se na neku samilosnu suputnicu, 
koja ju je uvela u vlak, i s njom će da putuje. 

Duša joj je bila puna dojmova. Grad, veliki grad, 
velike kuće, sve je se duboko dojmilo. Sa svojom 
suputnicom počela je odmah razgovor. 

to je vlak dalje jurio, razgovor je bivao sve 
rjeđi, što vlak brži, razgovor sve laganiji. Najednom 
izvadi iz njedara voznu kartu. 

— Vi ćete znati, da li bih smjela 1 prije izaći, 
makar sam platila do kuće. Mogu li izaći u Šegovcu € 

— Dakako, ta željeznica je time još na dobitku. 

— Znate, imam u Šegovcu sina. Gospodin je. 
Aj, kako ga ljubim, kako sam ga mučno na noge po- 
digla, a rano moja, nisam ga vidjela već nekoliko 
godina, I djece ima, a krv moje krvi, Izgaram, da ih 
vi 

Raznježila se starica pripovijedajući 

— Pa stanite ovdje na postaji i pohodite ga. 
poe će se i platit će vam već put dalje. 

— I hoću! 

Iza šume ukazalo se ubavo selo, majka je gledala i 
drhtala od radosti. Još nekoliko časova stat će, po- 
peti se uz brdo, zagrliti sina i unučad. Uzela j je već pod 
pazuh ono nešto malo stvari. 

— Sjednite, sjednite, još ima kada. 

— Da me ne odveze dalje. 

Starica sjela, zamislila se. Metnula u kut stvari. 

Vlak je stao. 

— Šegovac! — čuo se glas. 
— Iziđite sada, tu smo 1 
— Ne idem! 

— Brzo, vlak će dalje! 
— Neka ga! — 1 ostala. 

Crna šuma sakrila selo, crna tuga obuze majku. 
Gledala je prema selu, To je bio majčin pogled, po- 
gled ljubavi, slatkoga, majčina čeznuća. Vlak je ju- 
TIO dalje. 

— Zašto niste izašli“ — upita je suputnica. 

— E, posla kod kuće, kuća sama. 

— Ali, da sina vidite, da unučad zagrlite ! Posla 
će biti svagda, 

Starica tiho briznula u plač. 

— Šta vam je, šta plačete € 

Šutila je ikrila. Alisrce joj bilo prepuno, nije mogla 
odoljeti i odala, | 

— Bila bih išla k sinu, no sjetila sam se, da ne 
bi bilo pravo snahi. Ljutila bi se, da ja dođem... 


PRED KUĆOM 


Nijesmo se vidjeli gotovo godinu dana, Na veliku 
subotu našao sam ga pred kućom. Upala lica nešto, 
no u ustima mu lula, a u ruci štap. Sjedio je 1 sunčao 
se na toplom proljetnom suncu. Do nogu mu sjedio 
sinčić. Imao je uza se škatulju od cikorije, kao rudo 
bila neka vrpca : to su bila njegova kola, 

On ga promatrao, pa nekud kao nehajno odbijao 
dim iz lule. Nije to bio pogled, kao što mu je prije bio 
— onako vedar u svijet — već prevučen nekom sje- 
tom. Lice mu je odavalo, da premišlja teške misli. 

Ja sam po brdima gorskim blagoslivljao uskrsni 
= kruh. Čim me je opazio, htio se pridići i segnuo je za 
štapom, 

— Pustite, prijatelju! A kako je“ — sjednem 
uza nj. 

— E, gospodine, kako tako. Da je noga Zdrava, 
onda lako ! 

Stisnuh mu muževno jaku desnicu. Tek onih žu- 
ljeva starih je ponestalo i podosta mu je omekšala. 

— Od lane se ne vidjesmo ! 

— Da, da, — bolno će, — vi ste bili kraj kola, 
kad su me vozili u bolnicu, Napatih se jada, nasitih 
se briga, a sad se eto u tim godinama i suviše odmaram. 
Redim nešto, da; trknem »širočkom« (bradvom, ke- 
serom) ovdje, kucnem kladivom i čavlom ondje, no 
eto — 1 oko mu sijevnu — ponajviše čuvam kuću i 
prigledam djecu, oh! — 1 otrese pepeo iz lule. 

— A da su vas djeca izgubila sasvim € 

Razblažio se. Zatakao lulu u džep od prsluka i 
ponad štapa skrstio ruke, 

— Gospodine ! Odležao sam u bolnici nekoliko 
mjeseci. Muči se žena, radi kao crv, bila bi jadna 
gotovo klonula! Stariji sin me zamjenjuje, kćerka 
vodi blago u planinu. Ali ipak znadu, da oca imadu, 
a i mene ogrijeva neka toplota i milina, kad sam među 
njima. Bilo je to doista grozno, kad... 

Počeli smo govoriti o vremenu, o skupoći, kakva 
će biti godina i t. d. 

Nijesam dao, da se ponovo svega sjeća. Znao sam, 
da bi mu bilo teže, da pripovijeda čitavu nesreću. 
Živo gledam, kako mu je do koljena smrvilo cijevnu 
kost. S gore je vozio kamen više dana. On uz volove 
naprijed, a sin mu straga kod zavora. Jedan dan 
poslao sina nekamo u polje i pošao sam u goru. Nato- 
vario kola, zavr'o ih 1 pošao uz volove. Neravan gudu- 
rast put, veoma strmen »spust«, no volovi se polako 
spuštali. Najednom prečka na zavoru ispuzla s lanca 
kod jednog točka, kola sunula, pognala volove. On 
drži, sustavljaj, udaraj bičem volove po gubici, ali 
nijesu mogli suzdržati. Potjeralo ih, a oni skrenuli 
— taj čas i čitav onaj voz kamenja prešao mu preko 
noge — volovi stali. Dalje . . . . 

Sinčić njegov pogledao me često igrajući se onom 
škatuljom. Uz put bilo šljunka. Mali se digao i šači- 
com par puta napunio škatulju šljunkom. Prihvatio 


tada E 
to to voziš * — upitam ga. 
— Tamen — mali će. — T rnoj je tata vozil tamen. 
— Da, dijete moje, vozio je — otac će — ali 


ne će više... 

NAŠ STARAC 


Srednje se zvono javilo s tornja i to tek s neko- 
iko udaraca, znak, da će svećenik k nekom bole- 
sniku. Ljudi se pitali: 

— "Tko je Božji opet na umrijelu € 

Iz crkve izišao pratilac, za njim svećenik. Po 
pratiocu sudili su seljani, da će k Celinićima, 

— Čuješ, susjedo, a kome će od njih € 

— Ne znam. No čula sam, da je »starcu« slabo. 

Tako su zvali njega, gluhonijema. Zaostao u ra- 
stu tjelesnom, a lišen je bio 1 sluha i govora. Po zna- 
kovima sporazumijevao se s ljudima. Radio je kod 
kuće, a poslije smrti roditeljske služio i u svom mje- 
stu i u okolini. Najzad se sklonio pod ubogi kućerak 
roditeljski. Susjedi ga dodvorili, 

Tri su mi se značajke utisle iz njegova bića. 

Kad je o Božiću, Uskrsu došao koji vojnik na 
dopust, on bi ga prije mise i poslije mise na trgu čekao 
i onda pratio. Dok je taj pripovijedao svoje doživljaje 
u »soldačiji«, a svi ga drugi požudno slušali, i on se 
među njih urinuo. Promatrao je vojnika, 'gledao i 
gledao, gladio mu bodež i kabanicu, 

Upitao sam ga jednom — dašto onako, kako 
me on mogao razumjeti — da li bi i on htio biti voj- 
nik. Poskočio je, pogladio rukom prsa na puk strani 
kod srca. To je značilo, da bi mu veoma g 

Jednom mu je gospodar, dobroćudni aa “Pero, 
kupio negdje u Karlovcu staro vojničko odijelo. Ru- 
kave je prisukao, hlače prikusao — sve je bilo predu- 


gačko — kapu obložio papirom, I u nedjelje 1 blag- 
dane sav je blažen polazio k misi i znancima »salu- 
tirao«, 


Rado je pratio svatove, Nije čuo gli: gusala 1 
mrmora basova, ali on je išao! U svatovima su ga 
svagdje rado primali, pa bi tu on i zaplesao. Dakako 
sam, jer nitko nije htio s njime. 

Podići ruku povrh glave za pedalj okomito — to 
je značilo svadbenu kiticu ženikovu. To sam mu samo 
jednom pokazao, a njemu se napunile oči suzama. 

Nekoga je dana ostavio gazdu Peru, jer da će 
dobivati u jednog drugoga veću plaću. Služio, radio 
i vele, da ga je taj prikratio kod isplate. Onda sam 
ga gledao, gdje bjesni. Nogama je udarao, kao da toga 
gospodara gazi, oči su mu sijevaje, vikao je strašno, 
šešir bacao na tle, sklapao ruke, pogled upirao u nebo, 
kao da zaziva kazan Božju na toga gazdu. Bit će bila 
velika nepravda, kad ga toliko uzrujala, razjarila, 
zapekla. Nepravdu je i svaku uvredu uopće teško 
snosio. 

Još smo se vidjeli o Božiću, izrukovali i »porazgo- 
vorili« za posljednji puta. 

Dva tri li dana iza pohoda svećenikova k njemu 
udarila sva zvona: gluhonijemi se »starac« rastao 
s ovim svijetom. 

Kad je na odru ležao, zadjeli mu — jer je bio 
»mladenac« — na grud kitu ružmarina . . .. 

Sprovelo ga dosta ljudi. Voljeli ga Prigorci, bio 
je njihova sirota, Gazda Pero dao je za svog vjer- 
nog »starca« odslužiti sv. misu, 

Zvona su tužno zvonila — on ih u svom žiću 
nije nigda čuo, Sad mu je zacijelo uživao duh. 


POSLIJE POPLAVE 


Koliko je onih crnih brojeva na Žutim daskama, 
toliko je bilo osoba u vagonu. Da, više : jedna je majka 
držala na krilu dijete. 

Povukao sam se u kut do prozora, da bolje pro- 
matram kraj, polja 1 bregove. Kiša se prije nekoliko 
dana izlila, pa je bilo krasno, svježe jutro. 

Nasuprot meni sjedio je mlad čovjek s mladom 
svojom ženom. Drijemno su promatrali svijet oko sebe. 

Uz onu majku s djetetom bile su same Žene, obu- 
čene na gradsku, Nijesu se nigda vidjele, no razgovor 
se u kratko među njima raspreo, Govorile su brzo, 
glasno, mnogo, o svem i svačem. 

Na postaji Zdenčini unišao muškarac. Otvorivši 
vrata pogleda nas svojim velikim, živim crnim očima 

tražeći mjesto. Unišao je tako prijazno, veselo, kao 
da je došao među stare Znance, 

— Dobro jutro | 

— Bog dao | 

Opazivši, da će biti zanimljiv, stisnem se još 
bolje, da i on uzmogne sjesti. 

Cigara mu je Živo gorila. 

— A, ovdje se ne smije pušiti! — domisli se 
vidjevši pretežnu većinu ženskog društva i htjede 
da ugasi cigaru, 

— Samo pušite, nismo mi tako osjetljive — od- 
vratile žene. 

Smjestio se: cigaru u zubima, lovački šešir s 
listom pomakao natrag, skrstio noge u velikim čiz- 
mama i podupr'o se o batinu, | 

Pomislim : ili će razmišljati ili zabavljati. Više 
me počeo zanimati taj pridošlica nego lijepi kraj. 

— Da, ljudi moji, danas ćemo sami vidjeti tu 
nesreću, Ne dadu oni sve znati, — otpočeo došljak. 

— Kakvu“ — zinule žene. 

— Kaj pa € — izlanuo je Slovenac, koji je sjedio 
meni nasuprot, 

— Jao, što je voda učinila u Zagrebu ! Bože moj, 
Bože moj, na sto hiljada računa šteta, a još nijesu sve 
ni procijenili. 

— Zlo, zlo, — javi se ona majka. 

— Zagreb je to potisnulo, radije ću reći manje 
nego više, deset godina natrag. A šta bi još istom 
moglo biti ! 

— Još veće zlo € — zalomile žene rukama. 

— Nego šta vi mislite € Iz Ljubljane je došao 
brzojav, da ide velika voda, da ljudi moraju iz kuće 
bježati, dok je vremena. Na zlo je Zagreb došao, 

— Pri nas gor pa nič! — prekine ga Slovenac, 


— Šta vi! Vi ste u mirnijem kraju. Kod nas 
kadgod dođe brzojav, i ljudi moraju iz kuća van. Molim 
vas lijepo, kakva je samo ovo bila navala! 

Žene se još bolje sagnule k njemu i čekale, — oh, 
tako Posneno — dok počne. 

— U jednoj sobi spavala majka s djetetom... 
— počne došljak. 

Ona majka, putnica, primakla dijete bliže k sebi 
i počela blijedjeti... 

— Začuje šum, začuje zvona, pucnjavu, — na- 
stavi on, a suputnici tiho, mirno, slušaju, — skoči 
iz kreveta, pohrli do vrata, otvori ih, a voda udari 
unutra prama njoj. Majka pade, diže se: u naramku 
joj mrtvo čedo. 

ene od straha ni riječi. Slovenac gleda ukočeno, 
a ona majka sva blijeda pritisnula dijete “grčevito 
na grudi, kao da joj ga tko otima. 

— Nije to još sve! Pioniri su po noći letjeli na 
sve strane. Najedamput opaze, gdje vodom pliva 
dječji krevetac, Gledaju, šta je to € Unutra, ljudi moji, 
dvoje djece! 

— Je li moguće € — svi će putnici u jedan glas. 

— Da, da, u krevetu dvoje djece. Sva sreća, da 
je odozgo i sa strane bila daska visoka jedan pedalj. 
Djeca kao djeca, gledaju i igraju se, A vojnici skoče 
u vodu, jedan s ove strane, drugi s one, pograbe kre- 
vetac pa prama kraju i izbave djecu, 

— A, srećna majka! — javi se neka suputnica. 

— Eto, vidite, da nije krevetac imao daske sa 
strane i odozdo, zlo. Voda bi bila djecu nosila neko 
vrijeme, onda zalila krevetac i djeca bi bila potonula. 
Ovako, hvala Bogu i onima pionirima, djeca se spa- 
siše... 

Majci putnici zasuzile oči od radosti i stala cje- 
livati svoga sinčića. 

Razgovor se nastavio dalje, ali se neprestano 
vraćao na onaj dječji krevetac, 

Približavali smo se Zagrebu, 

Glavni je govornik Zzačinjao, zaslađivao, prikra- 
ćivao putnicama vrijeme, pobuđivao u njih ugodna i 
neugodna čuvstva. Zene ga slušale, a on je govorio 
kao da čita, 

Neka žena usmjeli se i reče: 

— A kako je to lijepo, kad čovjek ovako sve 
znade. Pa otkuda ste vi, prijatelju € 

7 ae < "NN mere maja 


— Ja sam odavle, živim daleko, daleko u šumi. 
Kao drvodjelja Živim tamo već šest godina, živim 
sam u šumi, živim kao vuk. 

Zato je valjda i znao sve tako točno o zagrebačkoj 
poplavi ! | 


STARI NA NJIVI 


Prvo dozrelo voće bilo je moje, prvi zrio grozd 
iz njegova vinograda kušao sam ja, Već me je izdaleka 
zvao, i kad ja prema njemu, njegovo pseto veselo 
prema meni. 

On i njegovo pseto! Dva nerazdijeljena, vjerna 
druga. Stanovao je u klijeti. Zdrav je to bio čovjek, 
marno je obrađivao i vinograd i polje i za voćar se 
brinuo. Povijest njegova i danas mi je tajanstvena. 

S bratom se slagao — a što ću reći — bratski. 
Na putu, pred općinom, pred crkvom, svagdje su se 
lijepo sreli, razgovarali. Ali da bi on poslije smrti 
očeve ikad koraknuo u rođeno dvorište, prešao prag 
rođene kuće — to nikad! 

Ljudi to tumačili kojekako — prosto im bilo | 
| On je u klijeti uredio sebi sobicu, malo ognjište. 

Od muževne dobi do starosti stare tu je Živio. 

Nijesmo mu u selu baš svi podjednako bili u volji. 
Tko mu je od sudrugova draškao psa ili se na nj bacio 
kamenom, duboko mu se zasjekao u dušu i neka mu 
se kida s očiju i miče s puta! A tko je pseto kada pogla- 
dio, dao mu komadić hljeba, žemičke, od srca ga volio, 

Sjećam se. Dugo ga nijesam vidio. Čulo se, da po- 
bolijeva, i jednoga dana — javilo se zvono. 

Pitali u selu : ue | 

— Tko je Božji na umrijelu € 

— E, ostari na njivić 

Umr'o. Brat ga dao prenijeti — barem mrtva — 
u domaću kuću i lijepo sve opremio za pogreb, 

Iznijeli ga, podigli na ramena, a pseto tik lijesa. 
Gonili ga. Badava. Otrčalo, pa se vratilo i tako ga do 
groblja pratilo, Zatim se izgubilo. Poslije nekog vre- 
mena našli su pseto pred klijeti — uginulo je. 

JA NE BIH HTIO... 


Na prostranu su ulicu pred školskom zgradom 
dovozili šljunak za posipavanje gradskih ulica. Iz 
onih velikih, teških kola odskočio zavor, zašumjelo 
— kamenje se sasulo, 

Otišui kolima, a starac, pravi starac lopatom 
prikupljao, prigrinjao kamen, da poda onoj hrpi neko 
obličje. Bio je to za nj težak, mučan posao. Morao 
se gdjekad odmoriti, odahnuti. 

Uto su izašli dječaci iz škole, da će kući. Lijepo 
dva i dva u redu, Malen žamor, smijeh — na slobodi 
su, kući će ! Tko se ne bi radovao € 

Kod ulaznih vrata rastupi se mala četa; odio 
gore, odio dolje. Tko bi ih na obje strane u isti mah 
pratio € Prosuli se — sve brže, brže i u bijeg ! 

Zlobnik neki bježeći podmetnuo susjedu nogu — 
i ovaj pao, ali se i digao. I sad bitka, vika, plač baš 
tik starca. Starac psuje, ali uzalud. 

Dok je učitelj dobrzao, obojica su borilaca jeca- 
jući i cvileći odmaglili. A starac će učitelju : 

— Gospodine ! 

— Izvolite, starče € 

— Ne bih ja htio biti učitelj ! 

— A zašto ne“ 

— E, ne bih, ne bih ni za cijeli grad, Gorak je i 
to krušac. 

— Svaki je gorak, da. . 

— Ja, ja, ja ne znam, što bih učinio, — već se 
razjario starac, — Ja bih tosve... —i mahne lopatom 
kao kosom. 

— Dragi, nije to tako. 

Učitelj je već poodmakao, a starac je još sam sebi 
govorio : 

— Ja ne bih, pa ne bih htio biti učitelj! 

Da li imade pravo € Imainema! 

UMJESTO NJE 


Sve su izlazile iz razreda, sve se vraćale kući, 
tek na nekolike pala kocka i — ostale u klupama, 
Blijeda kao stijena, začudo bez suza sjedila i 
nepomično me gledala jedna učenica. Razumio sam : 
htjela je moliti, da je pustim, no nije se usudila. Ali 
i borba, tjeskobna duševna odražavala joj se na licu, 
Saučenica njena, ravnodušna, nestašna, stupajući 
kući uza stol zaustavi se: 
— Molim, pustite je ! 
— Koju to misliš € 
Ona zakrenu glavom prama toj »osuđenici« : 
_— d ću umjesto nje ostati u zatvoru. Drukčije... 
— Šta drukčije < 
Da Tata bi je! Kad on tuče, glavom joj udara 
O Zid. 
i Sad se i ona usmjelila, pokročila, sklopila pače 
e: 
— Nikad, ne ću nikad više! Tata bi me! 
Drhtala je sva uzbuđena. Opažao sam na njoj 
ne bol i kajanje, što nije naučila, nego strah od kazni, 
kazni očeve. 
— Hvala Bogu |! — pljesnula je njena zagovornica 
i sjela u klupu, da ovrši kazan »umjesto nje«. 
— Ti si za nju molila, to je lijepo ! 
— Jesam. Žao mi je, da bi je tata tako jako 
tukao. 
— No sad ćeš ti trpjeti. 
— Ah, moji kod kuće vele, da je doma barem mir, 
kad nema mene. Ništa mi za to ne će. 
»Oprostio« sam svima. Na izlazu će ona posrednica 
ostalima : 
— Znala sam ja, da će tako to biti! 
Dok neki roditelj i suviše gomila kazan na kazan, 
na. zanemaruje i najnužniju skrb za djetinji na- 
pre 

U POGIBLI 


Kopali su kanal. Svaki se prolaznik zaustavio, 
nadvio nad uzak, dubok prostor, iz kojega su neki 
radnici lopatama bacali zemlju, a neki kopali podalje. 
Pogledao i pošao dalje. Mnogi je prošaptao : 

— Duboko, duboko ! Teško se stječe krušac ! 

Svaku je lopatu popratio težak odah, rekao bih 
uzdah. Ah, teška je zemlja, ili je sam kopaš, ii te u nju 
zakopaju ! 

Razgovarali radnici, mrmorili, a nad slavom se 
gdjekojega vio dim iz lule. 

Dvanaest sati ! Kao da niču iz zemlje | Zasukanih 
rukava, blatni, zamazani, garava lica, ali ga poštenje 
resi, mar i skrb poljepšava! Prvi se ispeo, podao na 
rubu ruku drugome 1 taj iskočio; i tako redom. 

Podno zida u hladu čekale ih žene s ručkom. 
Donijele košaricu i u njoj — e, svarile su, što su smogle. 
Započeli jesti sjedeći na zemlji : * koljeno im trpeza 
je sjajna, ubrus meki znojni su rukavi, Bilo je tu 
razgovora ozbiljna, bilo i šale, ta na svježem su zraku, 
na Božijem suncu, a odmaraju se, okrijepljuju. 

Jedna žena zakasnila. 

— Ne ljuti se, zadocnila sam. 

— A što bih se ljutio € — on će. — Znam, da te 
posao kida. 

— Bila bih prije došla, ali vidiš ih, ovo dvoje, 
ovi naši pilići htjeli pod svu silu, da će sa mnom. 

— Da te, tatice, vidimo — mala će 1 prileti k 
njemu. Ona mu ovila ruke sprijeda oko vrata, a on 
Leko na oca straga, s leđa: u slatke ga okovali 
ance. 

On ih milovao. Majka stala, skrstila ruke i bla- 
žena gledala. Najposlije ih otkinula, on ih nije gonio. 
Dosad su mu ruke stiskale opori držak na lopati, a 
sad privijaju dječicu svoju ! 

Jedan sat ubrzo mine. Valja nastaviti! Izljubio 
je dječicu 1 posljednji se spustio u kanal. Već je bio 
unutra, još mu djeca doviknula: 

— Tatice, zbogom ! 

On je još jednom šeširom iznutra mahnuo sve 
od šale, djeca se slatko nasmijala i otišla. 

Ne izmine četvrt sata, ču se povik: 

— Ruši se, ruši, bježite | 

Nastala strava, Radnici vani pohrlili do kanala, 
a oni iznutra svi, svi kao s nekom divskom snagom 
izletjeli napolje. Ali njega, njega nema! 

— Jao, Janka nam zZasulo! 

— Na posao, brzo, hitro ! — počeli očajno vikati. 

— Pomoć, pomoć! — odmnijevala vika. 

Sve je oživjelo. Sa svih strana priskočili ljudi, 
kopaj, kopaj, bacaj zemlju. 

— Nije mnogo zemlje, ljudi, brzo! — vikali 

radnici. 

— Pazi, ne prenaglo, da ga ne bi po glavi ! 

A iz one dubine kao iz groba dopiralo ne zapoma- 
ganje nego jecanje, stenjanje. 

Preletjela crna vijest gradom i dopr'la i do nje 
sirotice # na putu ju je stigla. Bez duše je dojurila 
natrag, a za njom trčala djeca. 


Skamenila se, klonula na zemlju, ukočila gl&d 
svoj u onu zemlju, koja joj ga progurala, otela ga Živa. 
Djeca do nje i naricala 1 tužila. 

— Ne bojte se, jošte živi! — netko će. 

— Uistinu * — ona će očajno. 

Najednom radnik neki poviče : 

— Stoj! Evo ga! Ne kopaj dalje! 

Dokopao on do glave i sad rukama grebao zemlju 
i šakama bacao sve dalje, dalje do p6 tijela. 

— Mama, idemo i mi kopati! — zavapi mala 1 
počne kao da će prstićima kopati. 
| Majka je sve to nijemo promatrala. Za neko 

vrijeme iznijeli ga, a ona € Da se baci na nj! 

Došao liječnik, osvijestio ga. Kad je duboko uz- 
dahnuo na uzduhu, otvorio oči, stao je tražiti nešto : 
njih, svoje. Djeca i ona klečeći uza nj cjelivali mu ruke, 
kosu punu zemlje, dozivali ga. Nije mogao da im išto 
kaže, a i oči mu slabost ponovo priklopila, 

U bolnici je za neko vrijeme prizdravio, 

Lijep je bio sunčan dan. Povezane ruke, išetao je 
s djecom do kanala, Kad su se približili k onom mje- 
stu, mali ga sinčić povuče za kaput: 

— Tatice, ne idi tamo! — i dijete zadrhta. 

On se osmijehnuo i povratio, 

. Gorko li je vraćati se na mjesto, gdje si izgubio 

svoje mile ili gdje im je prijetila strašna pogibao. 
Sve se boli javljaju i sjećanja ponavljaju. 


STUDENI 


Često puta jurio je ulicama, u slabom kratkom 
kaputu, prozeblih kostiju — brzo — brzo. 

Malo se tko obazreo na siromašnog đaka. Ta 
i tko bif Problem njegove duše nije mogao zanimati 
gradske ljude, namirisane ružičnim vodama i za- 
odjete u svilu i zlato. Tek rijetko je koja poskakuša 
pogledavši njegove crne umiljate oči pomislila, možda 
bi bio lijep i vrijedan kojega pogleda ili posmijeha, 
da ga obuku u »pristojnije« odijelo, 

Ali tko se ipak udostojao pobliže ispitati život 
mladog Tomislava, morao je priznati, da je čovjek, 
da je karakter. 

Oca je već davno izgubio. Imao je staru bolesnu 
“majku, koja je nekoć vezla i plela za razne ljude 1 teško 
Skucavši novčić po novčić žrtvovala ih, da iškola 
svoga sina. Ali sada, kad joj je oslabio, kada ju je go- 
tovo ostavio vid, nije zasluživala skoro ništa, 

Mladi je Tomislav vidio u kakvoj su bijedi, ali 
ponos ga nije ostavio, volja mu nije klonula. Bio je 
izvrstan đak, pa je tražio instrukcije. Uzeo ih šest, 
zm davao ih jeftinije nego itko, samo da mu ih 

adu. 

Često je već sedmi sat jedva piskutao svojim 
ionako slabim glasićem, a onda bi pohrlio k majci, 
legao na tlo uz kamin, kod svijetla drva, koje je pras- 
kalo, i tu je učio. Teško mu je bilo, i često je sklapao 
trudne oči. Tek tvrdo, hladno tlo uzdržavalo ga, da 
ne zaspi. 

Majka ga je često gledala suznim očima i gušila 
se, da glasno ne zajeca. Da, mislila je često, da bi 
najbolje bilo, da 1 nje nema na Životu, da tako olakoti 
sinu, koji tada ne će bar trebati svoje zaslužbe dije- 
liti, Ali opet su joj dolazile slike i pomisli, da je sin 
ipak treba. Ta ona je jedino biće, koje može i znade 
otrti suzu svome sinu, koje prima u svoje krilo umo- 
renu Tomislavovu glavicu, gladi mu bujnu plavu kosu, 
grije ga toplinom svoga tijela i svojim cjelovima. 
Ona je jedino biće, kojemu sinak može iskreno otkriti 
svoje srce, a ona ga shvaća, jer ga ljubi. 

Jednog dana je došao mladi Tomislav k jednom 
od svojih đaka. Njega nije bilo kod kuće, u sobi je 
bila samo sestra mu Zorka, koja je za časak zabavila 
instruktora, dok joj se brat ne vrati. Sjedeći tako u. 
razgovoru, on je slušao njen zvonki glasić, gledao njen 

Ismijeh, pogledavao u njene modre oči i sve mu se 

ilo skladno... lijepo. . 

Doskora je došao Zorkin brat, razgovor se pre- 
kinuo, ali dugo je još ostala slika onog časa u pleme- 
nitoj duši Tomislavovoj. | 

I noću, kad je legao, nije mogao usnuti i gradio 
je kule, koje je sam doskora jadnik srušio. 

Čutio je, da se preobrazio, da čezne za nečim, 
čega siromah ne može postići. Preveliki je jaz: bo- 
gatstvo 1 bijeda. 

I opet je razmišljao, kako bi mogao što prije svr- 
šiti svoje nauke te postati »gospodinom«. I svaki dan 
je učio sat-dva više. Vidio je, da ga nešto nuka, da uči 
što više, da svlada gradivo što prije, a onda bi mu do- 
šla misao, da će to biti kasno, da se digne tako daleko, 
bez protekcije — on siromah, 

Da, dobro bi još sve bilo, da .mu se jednog dana 
ne dogodi nešto strašno, što mu je porušilo sve, baš 
sve nade. 

Kad je mali Zorkin brat prevodio tiho latinske 
rečenice, čuo je iz susjedne sobe jasan glas: 

— Otpustit ćemo toga drznika, jer se usudio 
pomisliti na našu Zorku — taj nitkov! 

Ni sam Tomislav nije znao, što radi, prejako su 

dirnule njegov ponos te riječi, koje je čuo. Ustao je, 
pocrvenio, poletio na: ulicu, .pustio sve — tek je gro- 
znim  hripavoplačnim riječima uzviknuo : > 


-— Sve, sve ću pretrpjeti, ali nitkov nijesam ! 

I letio je bez misli kući, gotovo prodr'o vrata, 
Poletio na majčino krilo i plakao 1 ridao gorko : 

— Nisam nitkov — nisam!... 

A starica je plakala, premda nije znala, o čemu 
se radi. I opet je ustao Tomislav, ušetao se sobom i 
jecao uz teški kašalj. Majka j je tek drugi dan primjetila, 
da mu se rubac crveni od krvi. 


A kad je požutjelo i palo lišće, kad je stotinu 
ljudi pohrlilo na groblje, mogao si vidjeti jedno blijedo 
* biće, gdje se primiče svježem grobu. Zapalilo je svijeću, 
molilo, a u sumraku uz svjećicu na grobu blistale 
su suzne oči — lijepe, modre oči tužne Zorke... 


PROSINAC. 


U nizu sjajno rasvijetljenih prozora, koji su se 
jasno odrazivali crvenkastim svijetlom od ledom 1 
snijegom prekritih pločnika, nalazio se jedan mrač- 
niji i čovjek bi rekao tmurniji od sviju ostalih. 

Svud se čuo veseli pjev i smijeh, šala i .pripovije- 
danje. Svagdje_ je bilo živo, sve se uz čaj 1 punč, uz 
vino 1 šampanjac opraštalo od stare godine i veselo 
dočekivali novu, Hiljadu je već oči tisuću puta gledalo 
ona mala kazala, koja kao da su se danas brže pomi- 
cala nego inače, da vide, hoće li se doskora sklopiti 
na dvanaestu. 

Tek u jednoj sobici sjedio je starac, slab, zguren 
u velikom stolcu — sam. Nijema je tišina tu vladala, 
koju je tek prekidalo ili listanje stare knjige ili teško 
muklo kašljanje starca. Lojena je svijeća svaki čas 
zadrhtala i potresla sjene slične sablastima, 


Ion je čekao ponoć, ali sam bez društva, Nekoć 
je imao 1 ženu, ali tome je već davno. 

Nikad prije nije očekivao Novu godinu tako čud- 
novato kao ljetos. Lane je još bio u društvu, ali lje- 
tos — — — prestalo je i to. 

Oči mu se zalile suzama. Odložio je knjigu 1 za- 
gledao se tamo u crnu tminu, I sjetio se svoga djetinj- 
stva, kad je u roditeljskom domu očekivao Novu go- 
dinu — pa opet kao đak u društvu drugova — — — 

Da, baš na Silvestrovo upoznao je i svoju pokojnu 
Gretu. Oh, kako je bila lijepa, kad je došao po nju 
i zamolio je za ples, kad mu je pružila malu bijelu 
ručicu, a on ju je uhvatio oko tanana pasa, i kad ga je 
pogledavala blistavim očima ili smiješeći pokazala 
svoje bijele zubiće. Da, zaljubio se u nju silno. I tra- 
žio je njenu ljepotu, njenu nježnost — nju. 

I uzeli se. Proživjeli su medene dane, ali poslije 
mu je dosadila, — srdila ga svaka njena riječ, svaka 
njena kretnja, čin. A zaštof — — Često je opazio 
da mu je suvišna, da mu smeta. Znao je, istina, katkad 
i sam pomisliti, da joj čini nepravdu, odlučio se po- 
praviti, kad je gledao njene crvene plačne oči, ali 
mu se opet to činilo nemuževnim. Ta on ju je nekoć 
ljubio i slušao, pa su mu se drugovi rugali, prigovarali 
mu. 

I sve ju je više izbjegavao. 

Dane je provodio u uredu, došao bi k objedu, 
poslije je spavao, onda bi 1z ureda polazio u društva 
— svaki, svaki dan, Ta lako je naći razlog, samo ako 
se hoće. 


Kad bi došao kući, tamo oko tri četiri sata, lju- 
tio se na ženu, ako je spavala, vikao je, ako je bila budna 
i ako mu je prigovorila i jednu riječ, psovao ju je, 
dapače i tukao, A onda se izvalio na krevet i četvrt je 
sata prije ureda ustajao. Izlanuo bi nekoliko prostota, 
ako nije bilo sve baš onako, kako je on to sebi u svojoj 
pijanoj, tupoj mašti zamišljao. 

A ona je trpjela, plakala 1 nije kazivala nikomu. 
Ta tu nikog nije imala: majka joj je umrla, a otac, 
njemu se nije usudila ništa govoriti, jer je čitav brak 
bio sklopljen protiv njegove volje, 

I ginula je i pala u bolesti i opet nije rekla ništa. 
Za liječnika i lijek je tek kadšto molila, obično se nije 
usudila, jer je Znala, da će slijediti cio niz psovki, 
Za hranu je dobivala malo — ništa; ta muževe su 
večere bile skupe, a ona je često 1 bez jela legla spavati... 

I što je više slabila, to mu je bila odvratnija, 
sve ju je više izbjegavao. 

inilo mu se sasvim zgodnim, kad je jednog 
dana polupijan gledao, gdje iznose Gretu u lijesu iz 
njegove ložnice. 

Slobodnije se tada družio sa raznim ženama : : 
živio je, kako je htio... 

Sve su se te misli nizale pred starcem i činilo 
mu se, kao da vidi Gretinu majku, kako ga gleda 
očima punima osvete, i Gretu mladu lijepu kao nekoć, 
a eto sada dolazi k njoj neka sablast — avet — i guši 
je, ona blijeda vene, muči se, avet ju je zagušila, a 
sada odlazi... I prepoznao je, da je on taj vrag, ta 
sablast. 

I opet mu se činilo, da oživljava njena slika, 
da ga gleda, da traži osvetu, I on je skočio sa stolca, 
ali ga stare noge nijesu držale, već je pao. 

I eto iz svijeće, koja je dogorjevala, dizala se 
čitava legija zmijskih žena : on ih je prepoznao, sada 
su došle, da mu se rugaju, da ga muče, a ne da ga za- 
bavljaju kao nekoć. Iskesile su na nj krvave oči, sik- 
tale izgriženim od boli usnama i htjele da ga udave, 
pokazivale mu mrtvu Gretu. A on je letio _k njoj,“ 
Greti, prihvatio ju je od straha za ruku, bacio se pred 
nju na koljena, a ona ga je pogledala. Bojao se, da 
će ga odrinuti, zaplakao je, ljubio joj skute, a ona 
se samilosno smiješila. Da, kao svetica, i rekla mu je 
tiho, umiljato : | 

»Kaj se — oprostit ću ti.« 

I teškom se mukom starac dovukao do Gretine 
slike, skinuo je sa zida 1 ljubio i plakao — plakao je 
glasno i bolno... 

I davno je već svijeća utrnula, vani se orio pjev, 
a on je razderao odjeću i tukao se u prsa. Noktima 
je zagrebao u slabunjavo tijelo i vikao : 

»Bože, nijesam vrijedan — uništi tijelo moje — 
učini sve — samo da dam i najmanju zadovoljštinu 
za svoja nedjela.« 

A drugi dan, kad su došli ljudi, našli su ga gdje 
kleči sa ženinom slikom ogrezao u vlastitoj krvi — tih 
— mrtav... 


GDJE JE STANAK MOJ? 


Bilo je to pred više godina, Stajali smo na željeznič- 
koj stanici u Karlovcu, Onamo smo stigli s Ozlja grada. 

Praznici su. Željeli smo, da iznajprije u zavičaju, 
u okolini svojoj sve upoznamo, da sve pregledamo : 
i Okić-grad na vrleti svojoj i Plješivicu s vrškom 
svojim i Žumberak s divotom svojom — sve, sve 
nas je zanosilo, oživljavalo, svako to mjesto, svaka 
točka bila nam je ondje mila i draga. I vraćali smo 
se kući radosni s užitka i ponosni, što nam je domovina 
tako lijepa. 

A da ne pogledamo i Ozalj-grad € Otputili smo 
se i onamo. Odanle smo opet krenuli prema Karlovcu, 
da s vlakom pođemo kući. Nije daleko ni p6 sata. 
Da je više, nekako bi se teško bilo smoglo za vlak. 
Čekajući na vlak izmjenjivali smo među sobom doj- 
move, što ih je koji od nas ponio sa starinskoga grada 
Ozlja. Pričali smo sebi, kako smo slap Kupe zamje- 
Ćivali već izdaleka, a što bliže, sve bolje smo ga čuli 
i napokon kako smo umorni i prašni pali gradu na 
vrata. Još 1 tu u daljini zborili smo o nekom strahu, 
o nekoj tuzi, s kojom smo prešli drveni most. U dvo- 
rištu smo zašutjeli, a kud su nam se misli vinule € 
Crne misli, tužne uspomene ! Razgledali smo i kapelicu 
gradsku i dvoranu i ulaz u donje podrume. Sagnuli 
smo se nad zid, dugo smo promatrali Kupu, što uz 
liticu, na kojoj je sagrađen grad, nešto mirnije teče, 
da se dolje niže niz hridi divlje zapjeni, da kao. tutanj 
groma jekne 1 poleti dalje... A kad smo izašli iz Ozlja- 
grada, opazismo nad gradom sokola, gdje lijeće i kruži. 
"Tek dalje od grada kao da smo bili odahnuli.., 

cua oz zoom 


Iz tih naših uspomena trgnu nas zvižduk ; vlak 
je dojurio s riječke strane. Uđosmo u vlak. Mjesta 
dosta. | | 

U kutu sa strane stisla se neka djevojka od nekih 
sedamnaest godina, a do nje stariji čovjek duge, osijede 
brade i velikih crnih očiju, iz kojih mu je izbijala oz- 
biljnost i blagost. Držali smo : otac je s kćerkom, 

Vlak pojuri, mi nastavimo svoje pripovijedanje o 
Ozlju-gradu. Gospođica je sve preda se gledala. U 
crno obučena, problijeda, držala je ruke skrštene 
na krilu. Gospodin je, opažalo se, više prisluškivao 
našem razgovoru. Nijesmo znali, da su tuđinci, 


I u žaru mladenačkom 1 zanosu srce nam zaigralo, 
te se bezbrižni složismo i zapjevasmo »Gdje je stanak 
moj *« Pjevali smo radosno, a pogledi nam se otimali 
daleko prama onoj strani, gdje »Kupa šumi po pe- 
ćinama«. | 

Kad smo zapjevali, djevojka je podigla oči k nama 
i lecnula se, no svi toga nijesu opazili. Što je pjesma . 
dalje tekla, djevojka se sve više primicala k starome 
gospodinu i uz njega se prislonila, a on ju je primio 
za ruku 1 nešto joj šaptao. Najednom tisnu ona lice 
u ruke i proplače. A mi € Pjesma nam utihnu, zastane ; 
bili smo presenećeni, 


Gospodin ustane, pristupi k nama i progovori 
češki, da je on stric te djevojke, a ona plače, što joj 
u istom vlaku voze iz Primorja mrtva oca u Češku, 
gdje će biti njegov vječni stanakk 


Ispričasmo se. Izađosmo na svojoj stanici, a 
djevojka je ostala jecajući, Naša pjesma rodila je suze, 
naša radost uvećala je njenu tugu. Našli smo se tako 
blizu, a ipak nijesmo znali, što je nju snašlo. Mi smo 
bili sretni, pa smo držali, da je sve oko nas sretno i 
zadovoljno... 

Tako se često zbiva u svijetu: uza svoju sreću 
čovjek lako zaboravlja, da oko njega ima i nesreće. 

NAŠ JANKO 


Kad se iz dola ili s brijega razlijegao jak, ali do- 
sta mukao glas : »Opletat, krpat !« sva su djeca, sve 
gospodarice znale, da ide on, naš Janko. Takvim gla- 
som viče Samson. Godine i godine dolazi on u svako 
selo, svaku župu prigorsku. Ponestane ga dva tri mje- 
seca, pa opet ili osvane ili omrkne. | 

Već je gotovo sijed, puna. lica, jaka brka, velika, 
crna oka, no uvijek još okrupan, tjelesno jak. A koliko 
je toga prošao, koliko se zime nazimio, koliko žege 
podnio, koliko ga je bure obrijalo, koliko kiše umilo! 

Naš Janko Vrabec, sirota »drotar«, ubogi Slovak. 
U ruci mu odebeo kvrgast štap, na ramenu drvena 
škrinja s limom i oruđem, a uz nju i bočica za — »pa- 
lenku« (rakiju). O boku jedan ili dva svežnja žice. 
Opanci su mu na slovačku, hlače i kaput dobiveni, 
pregača modra, stara i uprljana, šešir malen, okrugao, 


Sio Janko pred koju kuću. Gazdarice mu donijele 
razna posuđa, pogodile se s njime 1 otišle, a djeca 
uza nj ostala. 

— Janko! — javi se koje dijete. 

— A co, moje drago € 

— Što to radite € | 

— Brunde za muhe, mreže za buhe ! — sa smije- 
škom će on. 

Sva djeca pociknula od veselja. 

A on izmjenjivao 1 žicu i kliješta 1 čavlić i ćekić, 
krpao, krpao. 

Kad je sve svršio, digne se. 

— Djeco! Po maminku! Ja sam dogotovil. 

Isplatile ga... 


* 
— Gospodinko, pohvaljen Bog! 
— O Janko, Bog dao! — javi se trgovac. 


> Co djelate vi € Da, novci si brojite ! Vi znate, 
ja ne platil onaj pleh i drot, Da zaplatim sad. 

— Dobro, Janko, dobro. 

— A sad, gospodinko, palenki (rakije) ! 

Prva bočica, miran je, Šutljiv. Druga, počinje 
se sjećati svoje domovine : 

— Jak ja bogi tučem se od kraju do kraju! — 
i snuždi se, pa zbori o nevolji svojih Slovaka. i 


Treća bočica, a on priča o svom vojništvu, puto- 
vanju, ražari se i počne da pjeva svoju omiljelu slo- 
vačku s: »Teče voda, teče...« 

I lecne se čovjek, umukne začas, drži u ruci onu 
bočicu s rakijom, gladi je, miluje, k srcu pritište i 
pjevucka : 

»Oj palenko mila ma, jak si lepa! Ja dam za te 
srebro, zlato, a ti mene hitiš v blato !« 

Sune iz dućana, zvoni podne. 

Stane nasred ulice, skine klobuk : 

— Gospodi pomiluj! O Pana Marija, imej ti 
litost ! 

Zatim iščezne, da negdje prospava... 


Siiaćak je. Vraćao sam se iz groblja uz crkvu. 
Iz crkve bane Janko. 

— O gospodinko moj mileni ! Kušujem sje 
i nogi, Do brata su tu € 

— Jesam, Janko, jesam, A kako vis 

Slegne ramenima : 


— Njemu je znano — 1 pokaže raspelo _udno 
groblja. : 

— Kada ćete, Janko, kući € 

— Do domu < 

— Da! 


— Mam sestru, ona ma deci, Ja nemam nikoga. 
Mali sme domek skupa, njoj sem ga zostavil i šel po 
svetu. | 

— A ipak, da vidite svoju domovinu, svoj onaj 
dom, gdje ste se rodili... 

a Zahitio ispred crkvenih vrata svoju škrinju na 
eđa : 

— Ne mami me niš! Moj dom je gore ! — S uz- 
dahom, mutnim okom, crnim prstom upr'o na vedro 
nebo, a mjesec se pun pojavljivao, zvijezde se sitne 
pomaljale. Nestalo ga u noći... 

NA STAZI 


S glavne ceste skrenuo je na strm gorski pute- 
ljak. Zakanio se da uđe u ono seoce gorom, da 
sad usred ciče zime ponudi : 

— Žene, male lonce, šalice, čaše, boce! — i 6 
S onim svojim otegnutim tugaljivim glasom 1 slovač- 
kim naglasom. 

Bio je prosijed, košćat, oskudno odjeven. Sve mu 


se vrat svijao i glava mu se preklonila pod teretom, 
pod ovelikom košarom, 


Skrenuo je. U ruci mu ovelik štap odozdo s čavlom, 
da se gdjegdje jače podupr'e i tako lakše uspne. Skli- 
zak je to bio puteljak. Žene su onuda nosile vodu s 
vrela, pa se koji puta 1 prolila, smrzla 1 eto leda. I djeca 
su se rado onuda onako od šale malo posklizala. 


Pošao je, uspinjao se. Iznenada pomakla mu se 
noga — bio je u opancima, istina podbitim »čveko- 
vima« — htio se uspraviti, podupr'o se čvršće štapom 
— badava. Zanjihala se košara, pružio je ruku za obli- 
žnji grmečak borovice, ali uto mu pade sve s glave, 


Zazvonjelo, zaječilo u mrtvoj tišini staklo, por- 
culan, smrskalo se sve. 

Jedan vrč odletio je podalje na snijeg 1 ustavio 
se cio u grmlju. 

Pred njime: je ležala prazna košara, svitak po- 
strance, Šešir ondje, a pod nogama mu napretek crijepa 
i stakla, na sijaset komadića leži smrvljen kruh njegov, 
život njegov. 

Zalamao rukama i očajno uskliknuo : 

— Ah, Pan Boh moj (Gospode Bože moj !). 

Stajao je nijem nekoliko časova, ogledao se na- 
okolo : nigdje nikoga. Sagnuo se i rukama kupio one 
komadiće pa ih bacao u kraj — zapravo ih je s nekom 
neiskazanom tugom prenosio u grmlje, da očisti pu- 
teljak, da taj crijep možda ne smeta prolaznicima. 
Iz grma je uzeo onaj vrč i uzdahnuo : 

— To mi zostalo (ostalo) € 

Vratio se sa staze, pošao dalje. U selu se čuo 
lavež pasa. Netko je u daljini cijepao drva u dvo- 
rištu, da ogrije sebe i svoje na svom rođenom ognji- 
štu, Odmnijevali su udarci od sjekire. 

Ubogi je Slovak krenuo dalje u svijet s vrčem, 
koji mu usud dosudio, Tko zna, kada će ga iskapiti, 
kadli će se 1 taj vrč smrskati € 


BADNJA VEČER 


Badnji sumrak. Selo u mraku, u tmini. Kad zvo- 
mar odzvoni pozdravljenje i nekoliko kubura jekne, 
zasjat će po kućama luči. Danas, na Badnjak, mora 
to svagdje da učini gospodar kuće, On upali luč, i ta 
gori, dok ne utrne sama, To je tako od davnine, 

Naslonim se uz toplu peć, kružim po mraku, za- 
klapam oči i otvaram, snatrim. 

Krovovi bijeli, a grede domova crne kao čudne, 
tajanstvene sjene. Tišina, nebo nekud tmurno — oj 
budi vedro, ta u svakoj duši danas tuga gine i jad mre ! 
= Stojim. Uza me grije se dvoje : bratova dječica, 

— Striče! — mali će. 

ta je, sinko € 

— Je li već mali Isus u našem selu € 

— Ja mislim, da jest. 

— Je li gore još kod mlina ili je već blizu kod 
kapelice € 

— Domala će stići. 

— A joj, gdje je tako dugo “ — uzdahne mala, 

Zvonce cilikne s tornja, bratac i sestrica klekli 
na pod i skrušeno molili 1 molili, sve im je šapat trepe- 
rio u onom sutonu, 

I ja sam kleknuo uz njih, nešto me pritislo na tla. 
Ij ja sam uz njih postao dijete, i ja sam nešto očekivao, 
i sa spomenom sam slatkim požalio: Zašto nijesam 
i ja jošte takav kao ta dječica € 

Planulo seoce žarom, zamnijela pjesma : »Narodi 
nam se«, bor zasjao, orasi i jabuke zanjihale se, djeca se 
oko bora sletjela, od veselja potihnula, rukama od začu- 
đenja zalomila — darovi su tu : došao je Božić — Božji, 

IZA PONOČKE 


U brizi su. Tamo daleko kod njih blizu luga u nis- 
koj njihovoj crkvici malo se kada služi služba Bo- 
žja. Ali danas, da budu na Badnjak bez ponojke, ne, 
to bi otkinulo po čara božićnjega, to bi ih ražalilo. 
U župsku crkvu daleko im je — stigli bi kući tek negdje 
oko tri sata noću. 

— Vele časni, da li biste vi htjeli doći € Mi ćemo 
po vas poslati saonice u jedanaest sati, 

— Drage volje. 

I večer je tekla. Svatko osjeća njenu toplotu, 
onaj struj milja, onaj tren zaboravi svega, što se zla. 
u Žžiću rađa. Od sviju ta je večer slađa. 

Zadrijemala djeca s darovima u naručaju: bio 
je to božićni san. 

Doletjele saonice s praporcima, zviznuo bič, 
jurnuli konji: ma upravo smo lebdjeli. | 

— Gospodine, je 1' vam hladno € 

— Nije, dragi, 

— Moji konji idu kao vile, stići ćemo za po sata. 

— Nemojte ih preganjati, meni godi ova vožnja. 

— Hm, dobro. | 

Dočekali me starješine u toploj sobi, žalili, što 
sam možda ozebao, zahvaljivali, što sam im došao, 
Ja sam ih samo od radosti gledao, 

Pjevao sam tu svetu ponoćku u lijepoj maloj 
kapelici, osvijetljenoj s mnogo svijeća, s nekim poseb- 
nim čuvstvom. A i oni su pjevali, zapjevala i ona grla, 
koja možda od Božića do Božića nigda ne pjevaju... 

Svršili smo. Mjesec se pojavio, oblaci se razag- 
nali: vedrina. 

Začujem gusle. Nijesam osjetio umora i studeni. 
Pred crkvom zgrnuo se svijet u kolo. Starac neki ga- 
Trava lica, pognut; svira, svira. Da ga čujem! 

»Kaj se ono svetli na brežuljku tam $« Gudi i 
pjeva, što mu duša dala. 

»Ho' te, o ljudi, sim« — naglo prešao na tu pje- 
smu i završio s onom : »Naj onda bude Tebi hvala, 
dika« — a ljudi ga slušali i najposlije darivali. 

Lijepo sam se od njega rastao. Čudak je. Tri puta 
na godinu hvata za gusle, da nešto dulje svira : o Svim 
svetima prevlači gudalom sjetno i podsjeća na po- 
kojnike, a time mami suze i uzdahe ; o Uskrsu otima 
zaboravi stare pastirske pjesme o proljeću, cvijeću, 
šumi i ptičici, pobuđuje volju i veselje životu; a eto 
o Božiću slavi Isusa. 

— Noćas moram, — rekao je, — jer ja sam pa- 
stir, Noćas moram, pa da drugda nikad ne dirnem 
guslice svoje. 

Vraćao sam se noću u svoje selo, ali srećan. Okrije- 
pila mi, osnažila dušu ta bajna kh noć, 


UZ GUSLE 


— Umr'o je, gospodine ! 

— A tko€ 

— E, znate, onaj iz okolice. Ivo. 

— Dakle svršio... 

Utanačili smo sve za mjesto na groblju, za ZVvo- 
njavu, za sprovod. 

— Baš mi ga Žao. 

— I meni, prijatelju, ali nema druge... 

Pošli smo u sprovodu, Muškarci naprijed — nije 
ih bilo mnogo, djelatni dan — a za lijesom tužna 
majka s kćeri, sestrom pokojnikovom, a i žena mnogo 
moleći 1 prebirući krunicu, 

Nosila su ga četiri momka zorna, stasita. Nije 
im on bio težak, — ta bolest ga je ispila svega — no 
njima je bilo teško, nosili su svog druga. Imali su u 
zapućku kiticu ružmarina s malom trobojnicom. 

Bacio sam na lijes grudu, a oni svi kao jedan trgli 
kitice ružmarina i bacili ih driigu na lijes. 

Okrenuo sam se. Idući uz brdo prepustio sam se 
spominjanju... 

Prije nekoliko dana zvali me k njemu. Već je bio 
sasvim klonuo, Tješio sam ga, s Bogom izmirio, opre- 
mio na put vječni, 

Majka mi je bila pred pragom šanula, neka ga 
pitam : da li što posebno želi. Poslije svega upitao 

sam ga ito, A on 1 pokaže prstom na zid, gdje su visjele 
gusle. Nijesam ga shvatio. Poslije smo se razumjeli, 
da bi htio još jednom čuti gusle, gusle svoje. 

Poslali smo po druga mu, Došao je, navio Žice, 
ugodio, drhtao : mučno je smrti u oči svirati. Razu- 
mio je prijatelja i zagudio mu onu : 

Zora zabijeli, lane, 
Hoće da svane! 


Bolesnik sklopio oči i slušao. Kod riječi »Naći 

ćeš staru majku pod crnom zemljom« — otvorio oči, 

pogledao ucvijeljenu majku pogledom, što ga nikad, 
zaboraviti ne ću... 

Tako se on eto oprostio od dragih gusala svojih... 


NA NOVU GODINU 


Kao vojnik služio je nekad u Italiji, proboravio 
je ondje više godina, pa naučio talijanski i njemački. 

Izrazita je pojava. Ravan kao jela, premda su 
ga godine pritisle, rumen u licu kao jabuka, a bijela 
brka, sijede punane kose. Crno mu je oko živo ispod 
krupnih obrva, lične kosti izbočene. Na riječi je otre- 
Sit, ali srca meka, blaga. 

Znade on u svatovima i zaplesati, no onda ne 
smije da se pojavi još koji par : njemu treba prostora 
— ta on izvodi svoje zasebne plesove. 

Nova je godina. Svuda su selom dugo u noć bdjeli, 
dočekali novu i u nju pokročili, a rano već valja ustati. 
U kući taj dan _mora u zoru prvo da osvane muško 
čeljade, a nipošto žensko, jer bi bila čitava godina 
nesrećna, Tako oni umuju i toga se drže. 

I djeca poustajala ranije i momci te hajde selom 
dva i dva. 

tapovi im u rukama, torbe o ramenu. Čim u 
kuću, započnu bez odaha: 
»Na tom mladom letu 
Sve zdravo, veselo, 
Tusto, debelo ! 
Daj vam dobri Bog: 

Pune škrinje svega, 
Pune štale blaga 
Pune lajte* vina, 
Pune koce svinja, 
Pune žbanje** masti, 
Pune žepe banki, 

. A najviše blagoslova l« 


I javi se starica ili otac :. 
— Hvala, djeco, i vama to Bog podao | 


4. g». 


— Dao Bog i nagodinu s manjim grijehom, s 
većom milosti ! 

A zatim pokucaju novi čestitari... 

I on zareda selom, no ne u sve kuće, njegove su 
samo nekoje. To već znadu svi ukućani, pa ga i oče- 
kuju. Da ne dođe, znali bi, da je jamačno bolestan. 

Pokuca 1 otvori : 


»Faljen Bog na mladom letu, 
Sve zdravo, veselo itd.« 


A pod kraj: 

— Na tom mladom letu živili Hrvati | —i gucne 
Čašicu, 

Sio sam do njega, 

— Moj Niko, već vas znadem kojih dvadeset 
i pet godina, a vi uvijek završujete tako svoju čestitku, 
Zašto to € 

Stavio čašicu na sto i čudno me glednu: 

— Zašto $ Hm, hm! — zasuče brk. — Ej davno 
je to bilo, davno, — zamahnu glavom i zakruži rukom. 
— Bio sam mlad kao kaplja, jak kao pećina, nagao: 
kao vatra. Uzelo me, da služim kralja i dom. Da, 
dom! I znate, gospodine, trebalo me opremiti, a 
majka mi u smrtnoj boli nikud s kreveta, Poslala me 
do susjeda, da dođe kuma i speče ovo i primetne ono, 
ma svega se našlo u kući. »Sinko«, — šapnula mi mama, 
kad sam spreman na put stajao do njena kreveta, a nova 


*) Kajkavski: bačva, 
**) Žbanj je posuda od drvenih dužica. 

je bila godina, »Sinko, ti ćeš u svijet $« — »Da, majko 
moja !«— »A daleko li$« — »U Italiju !«—»Takos« otegnu 
ona, »Onamo, otkuda dolaze ovi, što su nam crkvu 
popravljali i onako lijepo svaku večer pjevali gore na 
brdu $« — »Da, majčice !« — »A jao, ne ću te više 
vidjeti l« Stisla mi obje ruke, privila ih srdašcu svome, 
Ah, gorjele su joj, gospodine, još kao da to i sada 
ćutim. Ni sam ne znam, kako je dalje bilo... 

Starac se nakašlje : | 

— Da, znam! S vrata me zovnula: »Pazi! Ti 
pojdeš« — tako su naši starci govorili — »v Italiju, 
no za navek ostani, kaj jesi, pošteni Horvat l« 

— Lijepo vas je opomenula, — dodam ja. 

— Možda se pobojala, da ću tamo i ostati, kako 
već jesu neki naši. Odoh, krenuh put Italije. Za mje- 
sec dana majka mi ugasla... — starcu klonula glava. 

— Nemojte, Niko, tugovati! — ohrabrim ga. 

— Ina vojni, kad smo grud o grud stajali s ne- 
prijateljem, pomislih često: Moja majka ne će za 
mnom procviljeti, ako padnem... No u taj čas kao 
da sam začuo onaj slabi, tihi, slatki glas: »Ostani 
Horvat l« I dogodi mi se ovo : U bitki kod C. tane mi 
zahvatilo rame. Ne znam, koliko sam sumrtav ležao. 
Kad se od boli razabrah, bila je noć. Bojištem obila 
zili ljudi, da po mogućnosti spase, tko je ranjen. A 
bilo je stenjanja, jauka, zazivanja u svakakvim jezi- 
cima. Najednom čujem hrvatski govor. Ne znam, 
kako mi je to došlo na um, ali poviknuh : »Živili Hr- 
vati l« — i opet se obeznanim. Dođem poslije k sebi 
pod rukama liječnikovim. Nije se to dalo nabrzo, 
ali ja sam, hvala Bogu, ozdravio. I zato se baš svake 
Nove godine sjećam napose majčine opomene. Zato 
i ja svuda na taj dan želim da potsjetim — eh, a svi 
ste prema meni djeca — da budete dobri, pošteni 
Hrvati, da domovine svoje ne zaboravite nikada ! 

— Živio, Niko ! 

Rastasmo se. Već smo u sobi mogli utrnuti svje- 
tiljku, Sunce se javljalo iza gore, krasan Zimnji dan, 
a u meni se budila topla čuvstva... 


_ 

O piscu ove knjige 


OVOM  knjižicom crtica i slika odajemo 
počast jednom od najrevnijih suradnika 
Hrvatskoga Književnoga Društva sv. 
Jeronima, od kojega se u prvih 20 godina 
ovoga stoljeća nije nitko redovitije jav- 
ljao svojom suradnjom u svetojeronim- 
skoj »Danici«« Vladimir Rožman, 
kojega smo pjesme čitali pod pseudoni- 
mom V. Gjurin, bio je jedan od onih 
pjesnika, koje s pravom možemo nazvati 
svetojeronimskim pjesnikom, jer mu je 
pjesma bila upravo srasla s jeronimskom 
»Danicom«, preko koje-je slao dragome 
narodu svoga Prigorja i širom domovine 
ono, što je najljepše vadio sa dna pjes- 
ničke duše svoje. 
Manje su poznati Rožmanovi radovi 
u prozi : njegove crtice, slike i pripovijesti. 
Manje ih je objelodanjivao u »Danici«, više u đačkom listu »Pobrati- 
mu« u katehetskom časopisu »Kršćanskoj školi« i u nekim drugim 
listovima. I baš zato držali smo zgodnim i potrebnim, da prigodom 
desete godišnjice ovog nezaboravnog i tipičnog svetojeronimskog 
suradnika i pučkog pisca iznesemo izbor tih manje poznatih 
plodova njegova pera. To činimo ovom knjižicom, kojoj smo dali 
isto zbirno ime »Prigorčice«, kako je on nazivao pjesme svoje, jer 
su i te crtice i slike svojim sadržajem i ugođajem najuže vezane s 
čitavim pjesničkim radom Rožmanovim. A time, što je ova knjižica 
dobila taj naziv, ušla je zgodno u onu seriju naših izdanja, u kojoj 
nam pisci iz raznih hrvatskih krajeva iznose život svoga kraja u pri- 
povijestima, kao što je to dosad Narcis Jenko učinio u »Bosančicama«, 
Antun Matasović u »Slavončicama«, Lujo Plepel u »Dalmatinkama«, 
Ilija Jakovljević u »Hercegovkama«, Ignac Horvat u »Gradišćankama« 
i tako redom. Nakon što smo u dosadašnjim knjižicama iznijeli pripo- 
vijesti iz krajeva sa periferije hrvatstva, ove nam Rožmanove »Pri- 
gorčice« opisuju život jednoga kraja iz neposredne blizine Zagreba, 
»Prigorčice« prozvane su po Prigorju. No ima dva Prigorja : 
jedno je jastrebarsko Prigorje oko Jaske, a drugo je zagrebačko Pri- 
gorje oko Moravča-Kašine. Rožmanove »Prigorčice« jesu iz jastre- 

barskog (neki vele i karlovačkog) Prigorja, pjesnikova rodnoga kraja. 
Nisu to književni proizvodi s ne-znam kakvom umjetničkom preten- 
zijom, ali im ipak nitko ne može poreći neku jaču notu umjetničkog 
opažanja. Uza sve to, što su te slike i crtice obično samo na brzu 
ruku nabačene, gotovo samo skicirane, pojedini su momenti tako 
snažno zahvaćeni i pojedini tipovi tako izrazito prikazani, da u čita- 
telja izazivaju posve živu i jasnu predodžbu. Zapravo je to niz piš- 
čevih doživljaja, koje iznosi pred nas. I kad bi im trebalo odrediti 
književni karakter, možda bi se dale isporediti s Mažuranićevim 
»Lišćem«, koje je priznato kao najsavršeniji tip ove pjesničke vrste 
u hrvatskoj književnosti. I Rožmanove su crtice takvo lišće sabrano 
po prigorskim brežuljcima. A ako je koja ta slika i uzeta iz gradskog 
zagrebačkog života, kao što je to na pr. njegov ciklus »Godina suza«, 
iz kojega donosimo crtice »Studeni« i »Prosinac«, pjesnik je prodahnjuje 
istim dahom kao i one iz prigorskih strana. 

Vladimir Rožman rodio se Ig. rujna 1874., a umro je 3. siječnja 
1920. Grob mu je u Jastrebarskom, u njegovu dragom Prigorju. Kao . 
svećenik posvetio se vjeroučiteljskom pozivu, a kako je s tim svojim 
zvanjem živio ulažući u nj svu svoju veliku ljubav, pokazuju i mnoge 
njegove crtice, kojima je građu uzeo iz školskog života, a nazvao ih 
je skupnim imenom »Sličice«. Pače one čine glavni dio njegovih radova 
u prozi, iako književnom vrijednošću svojom poprečno više zaostaju 
za drugima, pa ih manje donosimo i u ovoj knjižici. U ovom izboru 
Rožmanove proze donosimo ono najbolje, što je ovaj zaslužni sveto- 
jeronimski pučki pisac na tom polju stvorio, želeći mu time sačuvati 
trajan spomen među vjernim čitateljima jeronimske knjige i hrvat- 
ske katoličke knjige uopće. 


U ZAGREBU uoči blagdana sv. Jeronima 1930. 
X | DR J.A. 

“mapa oO VAPI 
TISKARA NARODNE PROSVJETE U ZAGRBBU 


UZ OVU KNJIŽICU. 


ŠTO SU HRVATSKE NARODNE POBOŽNE PJESME, KAKVA IM 
JE VRIJEDNOST I ZAŠTO IH DRUŠTVO SV. JERONIMA IZDAJE, 
O TOM SAM PRIJE DVIJE GODINE NAPISAO NEŠTO U JERONIM- 
SKOJ KNJIŽICI »HRVATSKE NARODNE POBOŽNE PJESME«, ZATO 
TO OVDJE NANOVO NE KAZUJEM. 


NO POTREBNO JE, DA ZA OVU KNJIŽICU PONOVIM ONO, 
ŠTO SAM TAMO REKAO O PRAVILNOM RAZUMIJEVANJU NAŠIH 
NARODNIH POBOŽNIH PJESAMA : 


»DA PRAVILNO RAZUMIJEMO OVE PJESME, MORAMO U NJIMA 
DOBRO RAZLIKOVATI DVOJE. JEDNO JE ONO, ŠTO JE UZETO IZ 
VJERE KRŠĆANSKE KATOLIČKE I IZ SVETIH BOŽJIH KNJIGA. 
DRUGO JE OPET ONO, ŠTO JE NAROD IZVEO I ISKITIO IZ STARIN- 
SKOGA KAZIVANJA. OVOGA JE DRUGOGA NAJVIŠE U OVOJ KNJIZI, 
PA U TOM IMADE I POGREŠNIH STVARI. ZRELIJI ĆE LJUDI LAKO 
MOĆI RAZLIKOVATI, ŠTO JE U TIM PJESMAMA KRŠĆANSKA 
KATOLIČKA ISTINA, A ŠTO JE STARO KAZIVANJE. 


OD OVOGA STAROGA KAZIVANJA DOLAZI I TO, TE JE ŽIVOT 
Isusov I MARIJIN U TIM PJESMAMA IZIŠAO U MNOGOME DRU- 
GAČIJI, NEGO SMO VIKLI ČITATI U BIBLIJSKIM PRIPOVIJESTIMA. 
MNOGE SU STVARI U PJESMAMA UMETNUTE, KOJIH U SVETIM 
KRŠĆANSKIM KNJIGAMA NEMA, A MNOGE SU OPET PROMIJENITE. 
OSOBITOST JE I NOVOST U TIM PJESMAMA I TO, ŠTO JE U NJIMA 
SKORO SVE VEZANO S MALENIM ISUSOM.« 


U OVOJ DRUGOJ KNJIŽICI HRV. NAR. POBOŽNIH PJESAMA 
IMADE O ISTOJ STVARI I PO VIŠE PJESAMA, A OPET IMADE I 
PJESAMA SLIČNIH ONIMA IZ GORE SPOMENUTE PRVE KNJI- 
ŽICE. SVE JE TE PJESME VALJALO DONIJETI ZATO, ŠTO SVAKA 
OD NJIH IMADE SVOJU OSOBITOST I VRIJEDNOĆU, A I ZATO, 
DA S VREMENOM DOBIJEMO ŠTO POTPUNIJU ZBIRKU VRIJEDNIJIH 
HRV, NAR. POBOŽNIH PJESAMA. 


I OVE SU PJESME SVE DO JEDNE NOVI PRILOZI POZNAVANJU 
HRVATSKE NARODNE DUŠE. U RADU SE I NASTOJANJU OKO 


NJIH OSOBITO ŽIVO PAZILO NA TO, DA U PJESMAMA BUDE 


SVE UPRAVO ONAKO, KAK2 U NARODU ŽIVI. 
J. L. 


Digitized by (Google 


* Znači isto, što i,,daleko"'. (Masan.) 





I. 


Blagovijest. 
»Oj anđele arhanđele, 
Boj. predragi Gabrijele, 
Bi li mogo sa mnom biti f 
Nije largu* ni daleko 
Nego doli u Indije,*# 
Gdje su dyori Davidovi 
I palače Simunove. 
U palačam mala iđa,*ee 
A _u iđi slavna Djeva, 
Gdje djevuje kao djeva, : 
li Boga ne spijući.« 
I njoj andio doletio 
Djevici govorio : 
»Ti ćeš Sina poroditi, 

ezus će mu ime biti.« 

u ustrepti kao riba: _ 
»Gdje to čudo može biti, 
Da ću Sina poroditi s« 
oderu, Djevo, u to danas! 

d Boga si pozdravljena, 

Ti ćeš rodit Spasitelja.« 
Rekla Marija 1. Sršen iz Blata na otoku 
Mljetu u Dalmaciji. 
Zabilježio učitelj Tomislav M. Masan. 


*e Narod je ovdje mjesto dušmanske zemlje Židovske metnuo zemlju 
Indiju. Došlo je to otale, što je u starom narodnom kazivanju Indija zemlja 
dušmana som i zemlja svakakih nevaljalšćina i zločina. i 

ba. 

Kad je stigla tužna Majka 
U grad Betlem rad konaka, 
Ne htiše ju tu primiti, 
Nit konaka udiliti, 
Kad ju trudnu ugledaše, 
Svi rekoše nemilice : . 
Dosta nam je naše dice. 
Kad izide iz Betlema, 
Eto čuda prigolema, 
Njoj se najde kolibica 
I priprosta štaličica, 
Di će ona prinoćiti 
I Isusa poroditi. . 
U pol noći to se zgodi, 
Kad Marija Mati rodi, 
Svoga svetog Stvoritelja, 
lake dragog Spasitelja. 
eselte se svi narodi, , 
to se dragi Isus rodi! 
Ovo sveto porođenje 
Svim nam bilo na spasenje ! 
O Isuse budi hvaljen 
Po sve vike vikom. Amen. 
Iz knjige pobožnih pjesama Ive Ča- 
kalića iz  Doljanovaca u požeškoj 
okolici u Slavoniji. 


NI 
Radost, kad se isus rodi. 


Bog se rodi ove noći, 
Ove noći po ponoći. , 
Pred kućom mu kolo igra, 
U tom kolu Božja Mati.* 
abrinu se Božja Mati, 
to će kolu piti dati, 
Što li piti, što li jesti. 
* Da kod Isusova rođenja kolo igra, pa da čak i Gospa u kolo dolazi, 


to je tako po starinskom kazivanju u pjesmi kazano, da se pokaže radost 
zaradi Isusova rođenja. 

Al govori sveti Petar : 
de brini se, Božja Mati, 
to ćeš kolu piti dati, 
Što li piti, što li jesti ! 
a imadem do tri bačve. 
edna bačva rujna vina, 
ruga bačva slatkog meda, 
Treća bačva hladne vode. 
Koja bačva rujna vina, 
Ona j* bačva za junake. 
Koja bačva slatkog meda, 
Ona bačva za neveste, 
E. nevesta djecu doji. 
oja bačva hladne vode, 
Ona bačva za djevojke, 
Jer djevojke kolo vode.« 


Iz Baćina kod Hrv. Dubice. Dobrotom 
učiteljice Tonke Dumbović. 


, 4. 
Mali Isus i griješne duše. 


De Marija sedala, 

ute lasi česala, 
Sinika je zibala, 
Sinika je pitala s 
»Sinik_ moj predragi, 
.Je_li čuješ, je li spiš $« 
»Majka ma lublena, 
Majka ma predraga, 
Niti duje, niti spim, . 
Na grešne dušice mislim,« 

Amen. 


Zabilježila u Maruševcu u Hrvatskoj 
učiteljica Zlata Crnko. 

5+ 
Zibarica Barbara. 


Lijepa je sveta Barbara, 
A još je ljepša Marija, 
Koja je Isusa rodila. 
Barbara ga je zibala. 
Zibli ga, zibli, Barbara! 
Nek se ga zipka nazible, 
Nek se ga ljudi Pe 
To maloga našega Isusa | 
Iz Mraclina u Turopolju u Hrvatskoj. 
ono učiteljica Micika Gran- 








6. 


Gospin san. 
Kad je MA nn rena 


San usnila tlema, 

Mili Sinak k njoj doteče, 

Pa joj ove riči reče: 

nE li spavaš, "Majko mila, 
i spavaš il si bdila «a ' 

Marija mu odgovori : 

»Zaspala sam, Zvizdo mila, 

U taj čas se probudila. 

I čudan sam san usnila: 

€ te vidih, kako li te 
vrtlu te 'ufatiše, 

Sa konopci povezaše. , 

Tebe _ prvo Kaifašu, 

Od Kaife do Pilata, 

Od Pilata do Iruda 

Vukoše te i izbiše, 

Irnjem_ glavu okruniše, 

Na Kalvariju odvedoše. 

Drvo križa napraviše, 

Na rame ti postaviše, 

I na njega te pribiše. 

Tebe na križ ue 

Prsa vodna izraniše 

Krv i u a iz nje steče, 

Koja k apl jaše na mene. 
ed zločince ubrojiše: 

I ti umri među njima 

Za spasenje grišnicima. 





Od onud te dol snimiše, 

Men' u krilo postaviše. 

Tad mi srce sedmostruki . 

Mač probode srce moje. 

I u grob te postaviše 

Mene tužnu ostaviše.« 

Reče Isus: »Majko mila, 

Istinu si ti usnila l«* 

Iz knjige pobožnih pjesama Ive Ča- 

kalića iz  Doljanovaca u požeške 
okolici u Slavoniji. 


7. 
Marija se sakrivala. 
(Iz đakovačke okolice.) 
Šetala se Marija 
Po visokih planina. 
Šetala se gloginji : 
»Oj gloginjo, sestrice, 
Savij svoje grančice, 
Pokrij Sina Isusa, 
Da_ga Jude ne vide 
idovi ne propnu l« 
Al govori. gloginja : 
»Ja sam jako trnava, 
a ću ubost_ Isusa.« 
Proklela. je Marija :** 
»U proljeće iscvala, 
A u jesen dopala l« 
Šetala se. Marija 
Po visokih planina. 


* Da je Gospa sanjala san o teškim mukama Isusovim, to je u pje- 
smu uzeto iz starinskoga narodnoga kazivanja. Pripisivati tome snu i tome 
starinskome kazivanju nekake posebne moći i pravice, bilo bi zlo i naopako. 
To bi bilo nepametno panoene Takoga su nepametnoga praznovjerja 
pune one nevaljale knjižice, koje se zovu ,,Gospin san? i ,,Senje Marijine". 
Tamo se opisuje, što je Gospa sanjala i onda se tim sanjama neistinito pri- 
pisuju svakakve moći. A to nikako ne valja. 

** Što se ovdje i u drugim pjesmama pjeva, da je Marija uklela razli- 
čito drveće, to nije ono griješno proklinjanje, kojega su puna nesretna usta 
našega hrvatskoga naroda. Marija ne čini ništa drugo, nego samo izriče za- 
služenu i pravednu kaznu nad nekim drvećem. A to je sasvim druga stvar 


* ljiljan. 


Šetala se k topoli: 
»Oj .topolo, sestrice, 
Savij. svoje grančice, 
Pokrij Sina Isusa, 
Da_ga Jude ne vide 
I Zidovi ne propnu l« 
Al govori topola : 
je sam jako debela, . 
€ mogu se saviti, _ 
Uprijek ću se prebiti.« 
Proklela je Marija: 
»Dan i noć se njihala l« 
Šetala se Marija 
Po visokih planina. 
Šetala se vrbici : 
»Oj vrbice, sestrice, 
Savij svoje grančice, 
Pokrij Sina Isusa, 
Da_ga Jude ne vide, - 
idovi ne propnu l« 
Vrbica. se savila, 
Isusa. je. pokrila. 
Marija je blagoslovila : 
»Digod se usadila,. 
Svagdi se pomladila l« 
Kazivala Anka Gunić iz Selaca kraj 
Đakova u Slavoniji. Zabilježila s. 
Agneta Novaković. 


8. 


Marija se sakrivala. 


(Iz požeške okolice. ). 


Šetala se, šetala 
Sveta Diva Marija, | 
Sveta Bogorodica, —— 
Kršćanska Pomoćnica, 
Pokraj rike Jordana. 
Kud odila e 
Za njom rasla elija.* 


oš je lipša Marija 
ego bila lelija!. 
Sa sobom je nosila 
Malo čedo Isusa, 
Od Židova sakrila 
Da ga Zidi ne vidu, | 


Ona ide k topoli, 
Pa govori Marija: 
»Topolice, sestrice, . 
Savij grane do zemlje, 
Sakrij Sinka i mene, 
Da me Židi ne stignu, 
Da mi Sinka ne otmu. 
Al govori topola : 
»O Marija, Marija, 
Kako bi se savila, 
Kad sam vrlo visoka! 
Ako 1' bi se savila, 
Priko bi se slomila.« 
Ona dalje odlazi. 
I kud ona prolazi, 
Tu procvala ružića 
I mirisna ljubica. 
oš je lipša Marija, 
ego I' ruža rumena 
I ljubica. malena. 
Pa smrečicu opazi. 
Njoj govori Marija : 
»Oj smrečice, sestrice, 
Savij grane do zemlje, 
Sakrij Sinka i mene, 
Da me Židi ne stignu, 
Da mi Sinka ne otmu. 
A_govori smrečica : 
»O ija, Marija, 
Rada bi te pokrila, 
Al sam vrlo bocava l« 
U tren ovaj smrečica 
aa se sna 
Mariju a 
I Nje Šinka u krilu, 
Najlipšega na svitu. 





Otud idu Židovi, 
Klete majke sinovi. 
Oni idu k topoli. 
Pitaju ju Židovi: 
»Oj topola, kaži nam, 
Je 1' tud prošla Marija $« 
A nemila topola 

idovima vikala : 
»Brže, brže, Židovi | 
Sad je prošla Marija,« 
Oni dalje putuju 
I smrečicu pitaju : 
»Oj smrečice zelena, 

Je !' tud prošla Marija fa 
Ona njima govori : 
»Man'te me se, Židovi | 
Tud nij' prošla Marija, 
Niti sam ju vidila,« 
Tad odoše Židovi, 
Klete majke sinovi. 


Kad Marija ustala,: 

Za topolu doznala, 

Topolu je uklela: 

»O topola, topola, 

Cvitom nigda ne cvala, 

U sve vike treptala, 

U pol lita brez vitra [« 

U smrečici govori, 

Smrečicu blagoslovi : 
smrečice zelena, 

Da si blagoslovljena ! 

Ti ćeš cvasti i rod dat, 

Kao tamjan mirisat.« 

Zabilježio Ivo Čakalić iz Doljanovaca u 
požeškoj okolici, 

Došli jesu Židovi, 

Sina Boga oteli. 

»A joj, Sinak mileni, 
Da ja možem do tebe, 
Vodom te bi napojila, 
Mlijekom te bi odojila.« 


Čuo od svojih ukućana i zabilježio Petar 

m Pustaj iz Gornjega Desinca, župa 

Plešivica u Hrvatskoj. Dobrotom uči- 
teljice Ljubice Pleše. 


12. 
Marija i tri kralja. 


Jedan vrtić sagrađen, 
Pun je rožic nasađen, 
Svake fele* rožica. 

I med njima sveti križ 
I pod križom Marija 
Svoga Sinka zibala, 
Lipo mu je kantala,** 
Kantajući zaspala, 

Kad se Marija probudi, 
Ali draga Sina ni. 

Tri ga kralja iščedu,*** 
Tri mu dara nosidu : 
Tamljan, zlato, skupocjenu mast, 
»Pojte tamo višnji grad, 
Tamo ćete Isusa nać. 
Lipo mi ga darujte, 
Lipim putem putujte [« 
Amen, Djevo Marijo ! 


Čula od svoje majke i zabilježila Jelka 
Biondić iz Sv. Jurja u Hrv. Primorju. 
Dobrotom učiteljice Marije Sabljak. 


* vpsti. ** pjevala, *** traže. 


13. 
Golubica Mariju budi. 


Golubica gudi 

I Mariju budi: 
»Ustaj. gore, Marija ! 
Ev' Židovi projdoše, 
Tvoga Sinka provedoše, 
Vruće čavle pronesoše, 
Pod nokte mu zadivaše. 
Crna krvca kapaše, 

Na kamenje padaše, 
Kamenje se raspadaše. 
Anđeli s neba slaziše, 
Pa mu krvcu kupiše, 
U kalež je metaše, 
Pred Boga ju nosiše.« 


Kazala Ana Vuić iz sela Drežnika u 
Slavoniji. Zabilježila učiteljica Kata 
Fulanović. 


| I4. 
Anđeli zovu Mariju. 


Saka stvar 
Na svu stran, 
Samo Isus 
I Marija k nam! 
Angeli idu, 
Mariju zovu : 
»Odi, Marija, 
Sinak te zove, 
Krvčica mu curi, 
Z svetoga reberca«, 
Došli su angeli, 
Poprijeli krvčicu, 


Lahner: Narodne pobožne pjesme. 2 

Odneli ju 

V diku nebesku, 

Gde se vesele 

Se verne dušice 

Na sve veke 

Vekova. Amen. 

Kazivala Marija Grgec iz Kalinovca u 

Hrvatskoj. Zabilježila Katica Grgec, - 
sada milosrdna sestra Lambertina. 


a 








15. 
Marija traži Isusa. 


Teške muke Isusove. 


* tri Židova. 
kasnimo!  **+* 


(Dalmatinska pjesma.) 


Ide Gospa donjim putem 
Sakrivena crnim skutem. 
a ide put Pilata. 
U Pilata prva yrata. 
Tu naa tri Žuđela,* 
Tri Zuđela, zla čovjeka, 
Gdje Jezusu čavle kuju. 
Gospe ih je zaklinjala : 
»O Žuđeli, braćo moja, 
Vi činite tanje čavle, 
Tanje čavle, kraće čavle l« 
id to čuju tri Žuđela, 
Tri Žuđela zla čovjeka, 
Pa su Gospu uhvatili, 
Pa s njom o tle udarili. 
Gospe se je prinemogla.** 
Sveti Ivo podiže je: . 
»Homo, Gospe, ne tardajmo,*** 
Da ga živa Zahitimol« 
U Pilata druga vrata. 
Tu nahode tri Žuđela 
Tri Žuđela, zla čovjeka, 
Gdje Jezusu križak djeju.**** 


** u nesvijest od boli pala. — *** Ajdmo, Qospo, ne 
djelaju. 
2e 








Gospe ih je zaklinjala : 

»O Žuđeli, braćo moja, 

Vi činite tanji križak, . 
Tanji križak, manji križak, 
Da je mome Sinu, lakše l« 
Kad to čula tri Zuđela, 
Tri Žuđela, zla čovjeka, 
Opet Gospu uhvatili, 

Pa s njom o tle udarili, 
Gospe se je prinemogla. 
Sveti Ivo iže jes, 
»Homo, Gospe, ne tardajmo, 
Da_ga Živa zahitimo l« 

U Pilata treća vrata. 


Tu ne tri Žuđela 
Tri Žuđela, zla čovjeka, 
Gdje Jezusa prir: 
Kada Jezus iku vidi, 
Pa je Majci govorio : 
»Majko moja, žedan sam til« 
Majka mu je govorila : 
»Da ja smijem, Sinko 
Da ja smijem na križ doći, 

a bih tebe napojila, 

ijem sam te zadojila.« 

ezus majci govorio : 
»Hod! otale tužna ženo, 
Za ne rijet, Majko moja !* 

iše su mi suze tvoje, 
Neg na križu muke moje l« 
Kad to čula tri Žuđela, 
Dadoše mu Žuč i osta,** 
A Jezus je preminuo. 

Kazao Ivo Bušurelo iz Blata na otoku 
Mljetu u Dalmaciji. Zabilježio uči- 
telj Tomislav M. Masan. 


* Vidi o tom bilješku na kraju slijedeće pjesme. 
** octa, sirčeta. 

I6. 


Marija traži Isusa. 
Teške muke Isusove. 
( Podravska pjesma.) 


Majka Božja je zaspala, 
užnu sanju je sanjala. 
Kad se tužna probudila, 
Promisli, je 1' to istina. 
Rano. češe Žute lasi 
Angel nosi tužne glase. 
»Kakve glase angel Boži <« 
»Da bi ti je ja povedal,* 
Ti bi se je prestrašila,« 
»Nesem dete sedmem letu, 
Već sam žena preblažena. 
Kaj bi se je preplašila !« 
»Sina su ti ulovili, 
Na smrt su ga odsudili, 
V onu goru otpelali,** 
De su samo tri ižice,*** 
Isusove mučenice.« — 
Djeva trga svoje lasi, 
Pa si ide svojoj sestri, 
Svojoj, sestri Magdaleni : 
»Ovo jesi, sestro moja !- 
jde s menom tražit Sina ! 
Sina su mi ulovili. 
Na smrt su ga odsudili, 
V onu goru otpelali, 
De su samo tri kućice.« 


One išle tamnim logom,**** 
amnim logom, prašnim putom. 
One srele tri putnika, 
* »Ovo jeste, vi putniki ! 
jeste vidli, jeste čuli 
a Jezuša meštra svoga 
I za Sina rođenoga s« 
»Nesmo viđli, nesmo čuli 


* kazao» ** odveli. 9** kućice. **** lugom. 





Za Jezuša meštra svoga 
Ni za Sina rođenoga. 
Nego id'te na paure, 
De pastiri jogna kure,* 
Oni ću vam povedati. 

I tam ću vas otpeljati.« 
One došle na paure, - 
De pastiri jogna kure: 
»Eno tamo tri kućice, 
Isusove mučenice. 
Prvoj iži križ delaju, 
Drugoj iži čavle kuju, 
Trećoj iži  Jezuš leži 
Zbijen, rajnjen, sav zmrcvaren.« 


Kad su došle prvoj  iži : 
»Ovo jeste, vi tišlari ! 
Komu križa vi delate 
»Imamo ga vlovlenoga, 

Za ime mu mi ne znamo.« 
One došle drugoj iži. 
Drugoj iži čavle kuju. 

»Ovo jeste, vi kovači | 
Komu čavle vi kujete $« 
»Imamo ga vlovlenoga 

Za ime mu mi ne znamo,« 
One došle trećoj iži. 

Trećoj iži Jezuš leži ' 
Zbijen, zranjen, sav zmrcvarjen. 
»A_joj Sinko moj lubleni | 

A ko te je na to spravil 

U tolike muke spravil €« 
»Beži tuda, tuđa ženo !** 

A ti nesi Majka moja« 
»Jesam, Sinko, majka tvoja.« 
»Ne bole me rane moje, 
Kak me peču suze tvoje,« 


Zapisala Mara Mikacinić preudata List 
iz Kalinovca u Hrvatskoj. 


* vatru lože. 
** Isus govori ovako prežalosnoj Majci svojoj iz smilovanja. On vidi 
preveć izranjeno Srce njeno, pa ne će, da ga nježnim riječima još više dira 
vrijeđa. 


* išao. 


I7. 
Pjesma za petak. 


Danas je petak peti dan, 
Našega Isusa myuičen dan. 
Kad je Isus na muku šal,* 
Ja je pet krvavih ran. 
mu govori Majčica : 
Sinko, Sine, Bože moj, 
Ti spreveliku muku trpiš l« 
»Majko Marijo, pravo veliš I« 
Aš*+ od velike _mučice 
Se kameje pucaše, 
Si grobi se otvaraju, 
i mrtvi van Zihajaju.*** 
Još mu govori De ica s 
inko, Sine, Bože sei; 
Ti Panu muku trpiš 
»Majko Marijo, pravo Meliš la 
od velike mučice 
kameje pucaše, 
Si grobi se otvaraju, 
Si mrtvi van zihajaju. 


Iz Hrv. Primorja. Zabilježila učiteljica 
Jat: Pleše. 


18. 

Brinila se Marija. 
Prva, Božja zapovid : 
Ljubi Isus Mariju, 
A Marija Isusa. 
Sima ga je Bubi 
e 2 je bila, 

uvik molila, 
Bošju u pomoć iskala : 
» Da) mi, Bože, sretan dan, 
A od podne laku noć, . 


Da nam oće Isus doć, 
Grišnicima u pomoć.« 


** jer. *** izilaze, 

Brinila se Marija, 

Nije Sina vidila, |, 

Da upita, što će bit, . 
Čim će pokrit širok svit. 
Bog lao anđela. 
Anđel dođe Mariji 

I ovako govori: 

»Ne brini se, Marija, —. 
Čim ćeš pokrit širok svit. 
Ti ćeš uzbrat ružin list, 
Pa ćeš pokrit širok svit.« 
Brinila se Marija, 

Nije Sina vidila, . 

Da upita, šta će bit, 
Kako će mu ime bit. 
Bog poi anđela, 

Anđel dođe Mariji 

I ovako govori : , 

»Ne brini se, Marija, 
Kako će mu ime bit. 
Bit će ime Oče naš, 

To će biti otac naš.« 


Kazivala Marija Abramović iz Posav- 
skih Podgajaca u Slavoniji. Zabiije- 
žila učiteljica Mandica Turudić. 


I9. 
Isusovo krštenje. 
( Podravska pjesma.) 


Ivan se šeće 

Po zlatnom mostu, 
Za njim se šeće 
Djeva Marija, 

Na rukaj nosi 
Sinka svojega. 
»Krsti mi, Ivo, 
Sina mojega !« 

»Kak bi ga krstil, 
Sam kršćen nesem l« 


Krsti ga, Ivo, 

Sam kršćen bodeš l« 

» bi mu znali 

Ime nadeti € 

Oćemo li mu. 

Te mesec sjajni € 

» je ime, 

Majke ne drago.« 

»Oćemo li mu 

Drobna* zvezdica f« 

» je ime, 

Majke ne drago.« 

»Oćemo li mu 

To sunce žarko s« 

»Lepo je ime, ' 

Majke ne drago.« 

»Oćemo li mu 

Venčec ružica, 

Venčec ružica, 

Mala bebica $« 

»Lepo je ime, 

Majke ne drago.« 

»Oćemo li mu 

Isusek mali $« 

»Lepo je ime, 

Majke je drago.« 

Kazivala Marija Berta _ iz .Ferdinan- 

dovca u Hrv. Podravini. Zabilježila 
učit. pripravnica Evica Berta, 


20, 


Isusovo krštenje. 
(Bosanska pjesma. ) 


Šetala se Djevica Marija, 

tala se do vode Jordana. 
Na rukama nosi Gospodina, 
Susrete je Krstitelju Ivo: 
»Kud se šetaš, Djevice Marijo $« 
Progovara Djevica Marija: 


* sitna. 

0. se šetam do vode Jordana, 
je ću krstit moga Gospodina,« 
Progovara Krstitelj Ivane : 
»Kumo moja, Djevice _ Marijo, 
Ko će biti Isusu za kuma $« 
Progovara Djevica Marija : 

»O moj kume, Krstitelju Ivo, 
Doletjet će ptica golubica, 

Pa će biti Isusu za kuma.« 

U toj riječi, u kojoj bijahu, 
Otud leti ptica golubica. 
Progovara Djevica Marija : 

) moj kume, Krstitelju Ivo, 
Ti podigni svoju desnu ruku, 
Pa prekrsti moga Gospodina.« 
On podiže svoju desnu ruku, 
Pa prekrsti n Gospodina. 
Tu se njemu uzdrhtalo tijelo, 
Tu je žarko pomrčalo sunce 

istoka do zapada sunca, 

Progovara Djevica Marija s 
»O moj kume, Krstitelju Ivo, 
Što se tvoje uzdrhtalo tijelo € 

to je Žarko pomrčalo sunce, 
Od istoka do zapada sunca $« 
Progovara Krstitelju Ivo: _ 
»Kumo moja, Djevice Marijo, 
g l' moguće od Boga miloga, 

a ja sluga krstim podara l« 


Iz Dervente u Bosni. Dobrotom učiteljice 
s. Dolores Tkalec. 

2I. 

Marija i brodari. 
Šetala se Divice_ Marija 
Gore dolje niz to sinje morje, 
Došetala "do prvih brodara. 
Božju im je pomoć nazivala: 
»Božja pomoć, vi prvi brodari | 
Prevez'te me za ime za Božje l« 
»Ne vozimo za ime za Božje, 
Već vozimo za sićane novce l« 
I ošeta Divice_ Marija 
I Porta do drugih brodara. 

u im je pomoć nazivala : 

soda pomoć, vi drugi brođari | 
Prevez' te me za sićane novce l« 
»Ne vozimo, Divice Marija, 
Ne vozimo za sićane novce, 
Već vozimo za ime za Božje.« 
I ošeta Divice Marija 
I ošeta do trećih brodara. 
Božju im je pomoć nazivala: 
»Božja pomoć, vi treći brodari | 
Prevez'te me za ime za Božje |« 
»Ušećite, Divice Marija. 
Ušećite u laganu iju la 
Ušetala Diviće Marija 
Ušetala u laganu šaj 
Dva su broda u propas 2 hod 
d treći je sretno prebr: 

kome je Divice _ Marija. 


Iz Baćina kod Hrv. Dubice, Dobrotom 
učiteljice Tonke Dumbović. 


* prođe. 

22. 
Marija i mornari. 


Kleči Gospe na kraj mora, 
A na stijeni od mramora. 
Tuda pasa* brod mrnara, 
Brod mrnara, djece slavne. 
Slavna Gospa dozivala, 
Dozivala slavnu djecu : 
»Ho'te k meni, slavna djeco, 
Ho'te mene ukrcajte, 
Prevez'te me s ove strane, 
S ove strane na one bande [c** 
Oni nijesu poslušali, 

Već su oni putovali, 

Tuda pasa slavni Jezus 

I govori slavni Jezus : . 
»Što je tebi, Gospe_moja *« 
Progovara slavna Gospa : 
»Vuda pasa brod mrnara, 
Brod mrnara, djece slavne, 
I ja sam ih dozivala : 
Ho'te mene ukrcajte, 
Prevez'te me s ove strane, 
S ove strane na one bande | 
Oni nijesu poslušali, 

Već su oni putovali,« 

Pa govori slavni Jezus : 
»Ja ću poći na nebesa, 
Pa ću poslat plahe kiše,** 
Plahe kiše, dosta vjetra. 
Potopit ću brod mrnara, 
Brod mrnara, djece slavne.« 
»O Jezuse, slavo moja, 

Pa ti pođi na nebesa, 

Al nemoj pustit plahe kiše, 
Piahe kiše, dosta vjetra, 
Nego pusti tihu kišu, 

Tihu kišu, tihog vjetra. 

Ti ih nemoj potopiti, . 

K meni će se povratiti, 


** na onu stranu. — *** silna i jaka kiša. 


- 


Prevest će me s ove strane, 

S ove strane na one bande.« 

Pa se vrati brod mrnara, 

Brod mrnara, djece slavne, 

I ukrca slavnu Gospu. 

Preveze je s ove strane, 

S ove strane na one bande. 

Po sve vijeke vijeka! Amen. 

Kazivao Marin Čumbelić iz Blata na 

otoku Mljetu u Dalmaciji. Zabilježio 
učitelj Tomislav M. Masan. 


23. 
Vijenac plete Marija. 
(Iz Jakovlja.) 
O Marija, Marija, 
Zlatni venček- vejala, 
Na se_ga primerjala, 
Kraj Jezuša sjedala. 
ezuš ima zlat škrlak, 
a škrlakom pantliček, 
Za pantlekom kitica, 
Na kitice tičica, 
Iz Jakovlja u Hrv. Zagorju. Zabilježila 
učiteljica Adela Čermak. 


24. 
Isus ide na nebesa. 


Idem spat, 

Boga zvat 

I Mariju 

Milovat. . 

Marija je Božja mati, 

Sina opa porodila, 

Sin se diže u nebesa, 

Nebesa se otvoriše, 

Angeli se pokloniše., 

Sam Jezušek mešu služi, 

Angeleki domištruju, 

Kazivao Franjo Strelar iz Velike Gore u 

Hrv. Zagorju.  Zabilježila učiteljica 
Zora Majetić. 





25. 


B s mista, 
g na misto. 
sE se diže na nebesa, 
a se rastvoriše, 
Anđeli se pokloniše, 
Ude stvari pobigoše, 
Po gori se polomiše, 
Po vodi se potopiše. 
Kazala Perica Đapo iz Oklaja kraj 
Knina u Daimaciji. Zabilježila Ba- 
rica Vračić, sada mil. sestra Berislava. 


26, 


Isusova misa i griješne duše. 


oSveti Petar crkvu gradi 
Ni na nebu ni na zemlji, 
Već na Božjoj milosti. 
U njoj Isus misu reče, 
Sveta _ Klara odgovara, 
Veronika oltar _stere 
Mandalina_ svijeće žeže, 
Mat' Marija _ misu sluša. 
Njoj govori Isus. Majci : 
»Oj Marijo, Majko moja 
Je! ti voda misa moja ka 
»Jest mi vična i obična. 
iri je svijet to, 
Nije take mise bilo, 

to j' danaske tvoja misa.« 
Sve su duše k misi došle, 
Samo nisu četir duše, : 
er su one zgriješile. 

edna j' duša zgriješila : 
uđu među preorala. 
Druga duša zgriješila : 
Du zajma povratila. 
Treća duša zgriješila : 

uđe mlijeko oduzela. 

tvrta je zgriješila : 
Siroticu pokudila, 
Iz Baćina kod Hrv. Dubice. Dobrotom 
učiteljice Tonke Dumbović. 


| 27. 
Griješnik plače za misom. 


Potrudiv se mili romar* 
K Majki Božjoj bistrički. 
Kad je došev k Mariji, 
ajki Božjoj bistrički, 

a vrata je poklekniv, | 

am je on navajen** biv. 
Kad Mariju zagledal, 
Milo se je resplakal, | 
K nemu došla Marija, 
Majka Božja bistrička : 
»Kaj je tebi, mili romar f 
Kaj se milo plačeš ti €« 
»Kak se ne bi plakal ja, 
Kad sam mašu zamudiv le*** 
»Muči, muči,**** mili romar | 
Maša hoće taki bit. 
Sam ju Jezuš služil bu, 
Sveti Peter dvori! bu.« 

ezuš mašu odsluživ, 

ešnik dušu očisti, 

Pjesma je zabilježena seljačkom rukom 
u okolici brdovačkoj kod Zagreba. 
Dobrotom učiteljice Josipe Šribar. 





* proštenjar.  ** vičan.  ** nijesam misi prispio.  **** šuti, šuti“ 

28. 


Marijini gosti. 
Anđeli dobri, 
uvari moji, 
uvajte me po su* noć 
Od večera do zore,, 
Dokje peteh** zapoje : 
»Stante gore, Marijo, 
e su Van gosti l« 
»Ča mi totu delaju s« 
»Isusa_ mi čekaju.« 
»Isus je šal mašit. 
Anjeli mu otpevaju, 
Sveti Petar ozvanja.« Amen. 
Kazivala Anica Jurić, a zabilježila 
Ljubica Ivančić iz Crikvenice u Hrv. 
Primorju. Dobrotom učiteljice  Lju- 
bice Pleše. 


29. 
Marija i sunašce. 


Zora je, zora, beli dan, 

Za zorom ide sunce van, 

Za suncem ide Marija, 

U rukah nosi Jezuša. 

»Počkaj me, počkaj, sunčace, 
Da bumu skupaj rajžali l*** 
ne te ne morem čekati, 

a moram hitro rajžati. 
Mene pastiri čekaju, 

Mrzlu rosicu stepaju.« 

Pjesma je iz brdovačke okolice kod Za- 
greba. Zapamtila i zabilježila milo- 
srdna sestra Evelija Margetić. 

pijetao. 











| 30. 
Isus i zvijezda. 


Vu nem kraju, sveklem raju 
ena zvezda gori gre. 

ed toj zvezdoj Dete kleči, 
Zlatni križ. v rukah drži. 
Na križu je zapisano, 
Da Kojo Dete pravi Bog. 
Na križu je zapisano 
Da je to Dete pravi Bog. 


Bog nam opčuvaj družinicu, 
I sveti_Florjan hižicu 1* 
Sveti Florjan hižicu, 
Sveti Janton Živinicu | 
Mi se od vas obraćamo, 
Bogu, Mariji izručamo. 

se od vas obraćamo, 
Bogu, Mariji izručamo. 

Zabilježila u Strmcu u Hrv. Zagorju 
učiteljica Kristina Horvat. Pjeva se, 
kad obilaze sa zvijezdom na Sv. Tri 
Kralja. 


31. 
Marijina molitva. 


Križ .gre** po nebu, 
a njim Djeva Marija, 
Syoga Sinka molila: 
»Čini, Sinko, pravo, pravo, 
to ti je_Bog obećao! 
Svetom Petru ključe daj, 
Da otvori lijepi raj, 
je anđeli pjevaju, 
Arhanđeli sviraju 
Svetom križu u slavu !« 


Kazivala Antica  Povela iz Gornjega 
Sela na otoku Šolti. Zabilježila učit. 
pripravnica Anka Šiprak. 
* kućicu, — ** ide. 
Lahner: Narobne pobožne. pjesme. 3 





32. 
Isusov križak. 


Voze se kola, 
(Kola) kovana. 
U. tima koli 
Djeva Marija. 
Djeva Marija 
Boga rodila, 
Boga rodila 
Sinka Isusa. 
Sinek joj drži 
Zlatnu jabuku 
I srebren križak, 
Kud križom mane, 
Tud slava pane. 
Mani ga, Bože, 
Na naše polje, 
Ne bi | nam polje 
Rodilo pšenicom, 
Polje P enicom, 
.Brdo lozicom, 

Iz Baćina kod Hrv. Dubice. Dobrotom 

učiteljice Tonke Dumbović. 


33. 
Isus drži sveti križ. 


Od*' mo spat, 
Boga zvat. 
Na ni kraj 
Svetli raj. 


* oltarić. 


Na ni kraj cirkvica, 
Cirkvici lontarec,* 
Pred lontarecom 
Marija kleči, 


“ Sinika drži. 


Sin svoj sveti križ drži, 
im se križa naša duša, 
S duša) i tijelo, 
našo pilo i jelo 
I našo dobro delo. Amen. 
Zabilježila u Maruševcu u Hrvatskoj 
učiteljica Zlata Crnko. 


34. 
Isusove jabuke. 
( Podravska pjesma.) 


Dober Vam večer, gospodar ! 
Na mlado leto zo 


Na hiži vam zelenje, 
U kući vam veselje ! 


U polju je sjenica, 
U sjenici zlatan stol, 
Oko stola klupčice, .. 
Na njima sjedi Marija. 
Marija drži Isusa, 
Isus drži jabuku, 
Isus pomahne jabukom, 
PlaKu pane u polje,. 

a bi vam po rodilo. 
I s onom pšenicom belicom, 
S kojom se hrane dušice. 
Isus pomahne jabukom, 
jebams pane u goru, 

a bi.vam gora rodila , 
I s onim vincem rumenim, 
S kojim se krepe dušice, 
Isus pomahne jabukom, 
Jabuka pane u selo, 
Da bi vam bilo veselo. 

Zapamtile i zabilježile Marica Kirin 
i Cecilija Sobota iz Kalinovca u Hrv. 
Podravini. 


3* 

35. 
Isusova rosa. 


Večernja rosa padala, 

Da nas Marija gledela, 

Z onoga dvora od Boga, 
Od smiljenoga Jezuša, 
Smiljeni još dojdi k nam, 
Prepelaj duše svetel raj ! 
Svetlem je raju najbolje, 

Gde se dušice vesele. ' 
Te nam je pesme konec, kraj, 
Bog daj sem* dušam svetel raj | 

Zapisao Stjepan Sečak, rodom iz župe 
Zlatar u Hrvatskoj. 


36. 


Isusov lijepi dar. 
= (Kod žetve, kad nose vijenac.) 


Stoji nam pole široko ! | 
Dober nam večer, gospudar | 
joe nam doma, gospuda €« 
»Doma_ su, doma gospuda l« 
»Mi njim nosimo lepi dar, 

čem nas je Jezuš daruv 
S blaženu Devu_ Mariju, 
Svoju presvetu Materju,« 

| Pjevala Jelica Đurkinjak iz  Jakovlja 
u Hrv. Zagorju. Zabilježio J. L. 


37. 
Sveta Gospa ŠSinka moli. 


Sveta Gospe Sinka moli: 

»Sinko blagi, Sinko dragi, 

Ti sačuvaj polja naša, 
poljima trude naše! 


* svim. 


—--——— ur 

Ti odreni* hude grome, 
Hude grome i. lampove* 

U goricu  letušicu*#*#, 

Gdje dječica ne plakaju, 
Gdje kokoši ne pjevaju, 
Gdje kozlići ne mE 
Gdje BaNa ne biječu, 
Gdje kravice ne mukaju! 

Po sve vijeke vijeka. Amen. 


Kazala Anica Hazdovac iz Blata na 
otoku Mljeu u Dalmaciji. Zapisao 
učitelj Tomislav M. Masan. 


38. 
. Isus i vinograd. 


Zasadil Jezuš vinograd. 

Š čem**** ga je Jezuš zasadil € 

Z blaženu Djevu Mariju, 

Svoju presvetu  Materju. 

Obrezal  Jezuš vinograd. 

Š čem ga je_Jezuš obrezal f 

Z blaženu Djevu Mariju, 

Svoju. presvetu  Materju, 

Nakolil Jezuš vinograd. 

Š čem ga je Jezuš nakolil € 

Z blaženu Djevu Mariju, 

Svoju presvetu . Materju. 

Okopal  Jezuš vinograd. 

Š čem ga je _Jezuš okopal * 

Z blaženu Djevu Mariju, 

Svoju presvetu  Materju. 
Pjesma je iz Jakovlja, župe Kraljev 
Vrh u Hrv. m Zabilježila 
učiteljica Adela Čermak. 


* otjeraj, odgoni (Masan.) 

** sijevanje, blijesak (Masan.) 

*** Bit će ,,pusta gora, u koju može doprijeti samo ptica u lijetu i nitko 
drugi." (Masan.) 


ts 


S kim. 

39. 

Još je ljepši Božji Sin.* 
U gori je ružmarin, 
Sadio ga Božji Sin. 
Anđel s neba sletio 
I ružmarin zalio, 

Pa se čudom čudio, 
Govorio u sebi: 
oš je ljepši Božji Sin 
egu gori ružmarin. 
Božji Smak kraljuje, 
Na oltaru stanuje, 
Sve lipote u Njemu, 
Pomoć naša u svemu, 


Zapisao Ivo Čakalić iz Doljanovaca 
u požeškoj okolici. 








40, 
Marija budi Isusa. 


Ajmo, braćo, pobožno 
oz tu goru zelenu 
U tu zemlju Hrvatsku, 
Naći ćemo zed dvor 
I u dvoru_crkvicu, | | 

U crkvici Mariju 

I njezino Jagnješce. 
Majka ga je budila: 
»Ajd ustani, Sinko moj | 
Evo iđu putnici, 
Preveliki grešnici, 
Vamo dare noseći, 


Da im grije oprostiš, 
Da im Guše istiš, 
Sve malene svjećice 
I borove grančice,« 


Iz Baćina kod Hrv. Dubice. Dobrotom 
učiteljice Tonke Dumbović. 





* Ova je pjesma prevedena na češki jezik i štampana u knjizi O. F, 
Bablera : ,,Strom ze srdce'', Olomuc 1927. 

41. 
Isus i griješnik: 


Jezus se po morju vozil, 
Grešnik pa po bregu hodil, 
Milo barčicu zazival : 
»Kraju, kraju, barčica l« 
Barčica le dalje plovi, 


. Kak' da od toga nič ne ve.* 


Drugič grešnik milo zove : 
»Kraju, kraju, barčica l« 
Barčica le dalje plovi, 
Kak' da od toga nič ne ve. | 
Tretič grešnik milo zove : 
»Kraju, kraju, barčica l« 
Barka zače kraju plovit, 
Grešnik zače grijehe pravit,** 
Sve je grehe ispovedal, 
Samo jednog zamuščil, 
Jezus ga milo zapitava : 
»Kaj si stvoril, grešnik moj $« 
»Očeta, mater sam zamoril 
A brat i sestra otišli su.***« 
»Pojdi tam na tistuš*** goru, 
Na tistu goru visoku, 
Tam buš klečal sedam leta 
I po vrhu sedam dni.« 
Sedam leta že minulo 
I po vrhu sedam dni. . 
Koljena su se v zemlju vdrla, 
Ruke su se skup sklenile,***** 
Oči su se v nebo vprle, 
Beli golub gor zleti! 

Kazivala Rezika Zobec iz Desinića u 


Hrv. Zagorju. Zabilježila učiteljica 
s. Berislava Vračić, 


* ko da od tog ništa ne zna. ** kazivati.  *** poginuli. **** ovu 
*+*** sklopile. 


42. 
Marija pomaže griješnoj duši 
na sudu Božjem. 


Kad se duša s tilom dili, 
Rada bi se razdiliti, + 
Ali ima straha đavla, 
Straha đavla paklenskoga. 
Pokraj sidi anjel Božji, 
Pa dušici govoraše : 

»Ne straši se, dušo draga, 
a ću tebe kumpanjati,* . 
O rajskih vrat sprovajati l« 

Kad su došli pred raj-vrata, 

Vrata bihu otvorena, | 

Duša se je poklonila 
I Bogu se j' pomolila. 

Vrata su se zatvorila, 

Duša cvili, duša plače 
I od straha strepetaše, 

A Bog sidi na polače, 

Pa dušici govoraše : 

»O ti dušo, o nemila, 

Dok si skupa s telom bila, 

Smrtno jesi sagrišila, 

Rano jesi ručavala 

Kasno si se ustajala, 

V hladni vodi ne umila 

Svetim križem ne križala. 

Kad si jila, kad si pla, 

Nigdar Bogu zahvalila. 

Boga nisi izmolila, 

Teško Bogu sagrišila, 

Nit si gladna nahranila, 

Nit si žejna napojila, 

Nit si bosa preobula, 

Nit si _naga** preobukla, 

Teško Bogu sagrišila. | 

Nit si putna nastanila, 

Nit si bolna pohodila 

Nit si mrtva sprovodila, 

Teško Bogu sagrišila. 


* pratiti. . ** gola. 

Sumpor, oganj postelj tvoja, 
Glad i žeja* hrana tvoja. 
Neg ti hodi velim** putem, 
Velim putem, malom stazom. 
Naći oćeš belu crkvu, 

Poli crkve frižak svoj grob 
I sazivaj svoje tilo [« 


»Stani gori mrtvo tilo, 
Što si zemlji već sagnjilo, 
Ko si mene zapeljalo !*** 
Poslal me je kralj nebeski, 
On ki nosi križ preteški, 
Da se imaš gori stati, 
Da greš Bogu račun  dati.« 
Tilo zato niš ne haje. : 
Duša cvili, duša plače 
I od straha strepetaše, 
Svoje tilo proklinjaše : . 
»Prokleto bud', moje tilo, 
Šta si zemlji već sagnjilo, 
to si mene zapeljalo ! 
.Da bi s tebe habat**** rastal l« 
Tilo za to niš ne haje. 


Duša cvili, duša plače 
I od straha strepetaše, 
Majku Božju sazivaše! 
»Primite me, Majko Božja! 
Zbavite me muke pakla !« 
Prijela je Mat' Marija, 
Prijela je v svoje ruke, 
Ter ju nosi. Mihovilu, 
Pokraj stoje tri sotone 
Grdo mrske nespodobne. 
Zube su im otvorene, 
Nokte su im naparene.***#** 
»Važi, Miho, ovu dušu, 
Da ja sada malo vidim, 
Ke će vage zadobiti. 
I raj svitli predobiti l« 
* žeđa. — ** velikim. — *** zavelo; **** aptovina (Broz-Iveković). 
**+**% — užareni. | 





Duši j' vage pomanjkalo, 
Koliko su tri ene, 
Tri kamene _malinove.* 
Stočila je Mat' Marija 
Iri suzice na dušicu. 
a j' vage zadobila 

I raj svitli pridobila. 
Al govore tri sotone : — 
»Aj Marija, šta si učinila, 

ašu d redobila €« 
Al govori Mat' Marija: 
»Odstupite tri sotone 
Grdo mrske nespodobne ! 
Zube su vam otvorene, 
Nokte su vam naparene! 
Ovo j' prava duša moja 
I Isusa, Sina. moga, 
Ona j' meni i postila, 
I postila i molila | 
I tri petke i tri mlade,** 
Sj mlade) sobotice.  ' 

a nije ništa jila, 
Malo vodi, suha kruha. 
Meni je je naručila 

usu, Sinu mome.« 
O Isuse budi hvaljen 
Po sve vike vikom. Amen, 
Iz Grižana u Hrv. Primorju. Zabilje- 
žila učenica Zora Varelija. Dobrotom 
učiteljice s. Agnete_ Novaković. 


43. 
Pjesma od sudnjega dana. 


O Mihajle preblaženi, . 
Kada bude sud ognjeni, 
X Rano ti, ćeš zatrubiti, 
Mrtve ljude probuditi :. 
»Dižite se iz praha ljudi 
I gledajte veje*** čudo, 


* mlinski. 


** Za mladi petak i mladu subotu vidi bilješku kod 9% pjesme» 
**% veliko.“ 

Kako Jezus s neba grede 
I svu silu sobom 1 
I libarce* sobom nosi,« 
Libarce će progam 
Tužna djela prikazati. 
ad pravedne strah  prohodi, 
A ja tada kud ću griješnik € 
Slamice će ognju dati, 
Slamice su griješne duše. 
Bog po sve vijeke vijeka. Amen. 
Govorio Ivo Bušurelo iz Blata na otoku 
Mljetu u Dalmaciji. Zabilježio uči- 
telj Tomislav M. Masan. 


| 44. 
Od Majke Božje Trsatske. 
(Crikvenička pjesma.) 
Kad je Mat' Marija 
Na Trsat hodila, 
Abrama je zvala : . 
»Abrame, sinko moj, 
..S.tobun stanuje f« 
»Nijedan, Marijo, 
Neg anjel Gabrijel, 
Ki se sE boji, 
Božju reč_ nastoji. 
Hodi ti, Marijo, 
S namun*** stanovati ! 
ga ću ti, Marijo, 
loštar sagraditi, 
Ti ćeš se, Marijo, 
Belemi nogama 
Po kloštru šetati, 
Knjige prebrajat 
jige prebrajati, 
Černemi očima. 
Slova poznavati, 
Rusama kosama. 
Zvone pozvanjati.« 


* malu knjigu.  ** pročitati. < *** s menom. 

»Ne gren ja Marija 

S_ tobun stanovati, 

Nego sada ja gren 

Od reškoga* mosta 

Gore do Tersata 

Skalince graditi. 

Na svaken treseten** 

Kapelu graditi, 

Na svakoj kapeli 

Sveca postaviti, 

A na verh Tersata 

Crikav sagraditi. 

K mene (te) Marije 

Ljudi dohajati,*** 

Mene te Marije 

Dare donašati, Na. 

A ja ću njin Marija 

Grihe oprašćati,« : 

Sin Božji budi hvaljen 

Majkun tvojun uvik. Amen, 

Od Ljubice Ivančić iz Crikvenice u Hrv. 

Primorju. Dobrotom učiteljice Lju- 
bice Pleše. 


45. 


Od Majke Božje Trsatske. 


ječkog 
je. 


a (po gradu Rijeci). 
žteto samo. 


(Pjesma iz Čavala.) 
Kad je Mat' Marija 
Po svitu hodila, 
Za sin svojin glason 
Abrama zaziva :. , 
»Abrame, sinko .moj, 
Si mi kadi**** još živ s 
»Živ san ja, Marijo, 
I živ se nahodin.« . 
»Ki s tobon stanuje s« 
»Nijedan, Marijo, .. 
Leh***** anđel Gabrijel, 


** tridesetom. **% dolaziti. 





some 


* idete. 
*%*%%% veliko, 


Leh anđel Gabrijel, 
Ki se Boga boji, 
Ki se Boga boji,. 
Božju reč nastoji.. 
Reste* Vi, Marijo, . 
manum stanovati $ 
Ne će Van bit treba 
Ništa delevati. 
belama nogama 
Po kloštru šetati, 
S belama rukama 
jige prevraćati, 
Ččrnima očima 
Slova progjedati,** 
S rusama kosama 
Zvoni prozvanjati,« 
»Ne gren ja, Abrame, 
Ne gren ja, Sinko moj, 
Aš*** mi pojt' na Trsat 
Kapelu zidati 
ri od varoša 
Do riškoga**** mosta 
Skalice delati, 
Kuda budu ljudi 
K meni dohajali 
I k.meni Mariji 
Dari donašali, 
a ću jin Marija 
ošćenje dijeliti. 
i me bu obašal 
Po Poe koljeni,. 
Ja njemu dati 
To velo***** Proeenje, 
Ki me bu obašal 
S bosama nogama, 
Ja ću njemu dati | 
o srednje proenje: 
Ki me bu obašal 
Stišnjenama****** rukama, 
Ja ću njemu dati 
o malo prošćenje.« 


** progledati.  **€* jer. **** riječkoga (no gradu Rijeci.) 
%%*+*** sklopitima. 


* zvonar. 


Sin Deve Mane: 
Budi vazda hvaljen 
S Ocen, Duhon Svetin 
Na sve veke. Amen | 
Kazivala Marija Silić iz Čavala u Hrv. 
Primorju. Zavjeta učiteljica Lju- 
.bica Pleše. 


46. 

Marija odilazi. 
Rano jutro mladi mežnar* 
utarnice mi gre zvonit., 

a pragu sreća oj Marijo: 
»Kaj na roć od nas € 
Je I' ti fali sveč z oltara 
Je l' ti fali svetih maš seš 
»Nit mi fali sveč z a 
Nit mi fali svetih maš, 
Već mi fali slave Božje, 
Koje nemam jaz pri vas.« 

»Čekaj, čekaj, oj arijo, 
Dok se u zberejo I**** 
Kad se buju ljudi zbrali, 
Tebe buju slavili.« 


Zabilježila u Strmcu u Hrv. Zagorju 
učiteljica Kristina Horvat. 


*% odlaziš.  *** mis4. — **** sakupe. 

O #EŠI 


ČITATELJIMA. 


Ovakvih, a i drugih lijepih narodnih pobožnih pjesama 
imade u našim hrvatskim krajevima još mnogo. Mole se u po- 
božnim kućama večerom i jutrom. Pjevaju se uz neke običaje 
o Božiću i o Novoj godini, o Sv. Tri Kralja i o Svijećnici, o Jur- 
jevu i Spasovu, o Ivanju, pa u žetvi i u svatovima i u drugim 
zgodama, 

Na srcu nam je, da se te lijepe pjesme što više skupe i spreme, 
da nam s vremenom ne izginu i ne propadnu: Zato molimo sve 
pismene Hrvate, koji takvih pjesama znadu ili ih od drugih mogu 
čuti, da ih napišu i pošalju Jurju Lahneru, svećeniku u samosta- 
nu milosrdnih sestara u Zagrebu. Samo valja jako paziti, da se 
pjesme napišu upravo onako, kako se mole i pjevaju, i da se nijedno 
slovo ':ne promijeni. ' 





$ dopuštenjem dufovne oblasti nadbiskupije zagrebačke od 3. VIII. 1928. br. 4534. 

